
Pentru a putea pătrunde mai bine în substanța acestei ști- 
inte cu aceeași libertate a spiritului cu care suntem deprinși 
să trasăm linii și suprafețe în matematică, m-am hotărât să nu 
râd sau să plâng văzând faptele oamenilor, ci doar să le înțeleg 
și să le privesc sentimentele și pasiunile precum dragostea, ura, 
mânia, pizma, trufia, mila... nu ca vicii ale naturii omenești, ci 
ca proprietăți care-i aparțin în același fel cum căldura, frigul, 
furtuna, tunetul tin de natura atmosferei. 

Spinoza, Tractatus politicus 


Prefata 


Servitutea a existat pe scara larga, nu doar in Antichitate si in Evul Mediu, 
ci si in vremurile moderne, adica de la 1500 incoace. De fapt, intre 1450 si 
1750 a suferit o extindere considerabilă, pe măsură ce sclavia a ajuns sa 
predomine în cele două Americi, iobăgia a fost adoptată în Europa de Est, 
iar Imperiul Otoman — un regim dinamic condus de o elită ţinută în sclavie — 
a cunoscut o înflorire spectaculoasă. Emanciparea de la sfârșitul secolului 
al XVIIHea și începutul celui de-al XIX-lea a pus capăt majorității acestor fe- 
nomene, dar servitutea a continuat să se manifeste, o dată cu răspândirea 
practicii muncii sub contract în străinătate în imperiile coloniale francez, 
german, olandez și britanic, a aservirii datornicilor în America Latină, Africa 
și Asia, precum si a sclaviei in Africa, China, Asia de Sud-Est și Orientul Mij- 
lociu. In secolul al XX-lea, impunerea servitutii a trecut într-o nouă etapă 
atunci când munca forțată a devenit o componentă esenţială a statului to- 
talitar. 

În mod caracteristic, servitutea impusă în timpurile moderne căuta sa 
rezolve o problemă vitală a forței de muncă, datorată incapacității temporare 
a sistemelor comerciale agricole de a opera într-o manieră capitalistă nor- 
mală, adică de a angaja suficientă mână de lucru liberă prin oferirea unui 
salariu. De eșecul acestui mecanism de recrutare erau răspunzătoare fie 
lipsa unei forțe de muncă indigene, fie prezența uneia care nu era potrivită 
pentru munca salarizată deoarece se compunea din vânători, culegători sau 
țărani. Astfel, in loc să ofere o alternativă la capitalism, servitutea a devenit 
un instrument pe care sistemele capitaliste în criză de mână de lucru erau 
obligate să se bazeze. 

Nivelul de manifestare a servitutii în timpurile moderne este proportional 
cu gradul în care producția economică era o formă distorsionată de capita- 
lism. De asemenea, exprimă măsura în care societățile moderne au continuat 
să fie structurate de un alt factor decât clasa. Cele două variante la societa- 
tea de clasă erau o societate stratificată prin servitute sau, respectiv una 
stratificată prin ordine definite juridic (de exemplu, nobilimea, clerul, oa- 
menii de rând). În Europa de Est, cele două au funcționat împreună, în timp 
ce în cele două Americi, în lipsa ordinelor, sclavia a furnizat elementul co- 
respunzător clasei. Implicatiile sociale ale servitutii nu erau, în principiu, 

diferite de cele asociate cu societatea fondată pe ordine. În ambele cazuri 
se propunea o inegalitate definită mai degrabă prin lege decât pur și simplu 
prin avere. În această privință, servitutea modernă a contribuit la păstrarea 
credințelor sociale tradiționale și, astfel, la limitarea impactului pe care l-a 
avut capitalismul asupra transformării atitudinilor și relațiilor sociale. 

Utilizarea extinsă a servitutii în timpurile moderne mai reflecta și nere- 
ușita statului modern de a asigura guvernelor posibilitatea dobândirii unui 
sprijin suficient pentru politicile lor și destule resurse pentru implementa- 
rea acestora, fără a fi nevoie să facă apel la metode primitive precum forța 
sau supunerea. Considerentul acesta se aplică în special răspândirii largi a 
iobăgiei în Europa de Est, la începutul epocii moderne, și felului în care sta- 
tul modern se folosește de servitutea penală, fie pentru a sustine legea, fie 
pentru a impune voința guvernului. Deși statul modern, cu aparatul lui ba- 
zat pe profesionalism birocratic și putere militară, cu etosul său fondat pe 
venerarea regelui și naționalism, toate având un caracter centralizator, tinde 
să fie apreciat ca o îmbunătățire sensibilă fata de statul medieval în termenii 
eficacitatii guvernării, durabilitatea servitutii pare să demonstreze cá repu- 
tatia lui în această privință a fost exagerată in mod grosier. 

Până de curând, analiza academică a servitutii moderne a fost dominată 
de un punct de vedere persistent, moștenit de la mișcarea antisclavagistă 
de la începutul secolului al XIX-lea. În esență, teoria susținea cà neputinta la 
care erau reduși supușii îi făcea, inevitabil, victimele unor abuzuri grave. 
Această viziune neo-abolitionistà a fost susținută in anii din urmă în câteva 
cărți extrem de influente: în special, Slavery and Social Death (1982) de 
Orlando Patterson, o trecere comparativă în revistă a sclaviei, A New System 
of Slavery (1976) de Hugh Tinker, un studiu privind munca sub contract în 
străinătate din Imperiul Britanic de la sfârșitul secolului al XIX-lea, The End 
of the Old Order in Rural Europe (1978) de Jerome Blum, o descriere a 
iobăgiei din Europa de Est, și The Fatal Shore (1987) de Robert Hughes, 
o relatare plină de culoare a deportării condamnaților spre Australia. Zgu- 
duiti de scenariul cumplit descris în această carte, unii istorici au început să 
se indoiasca de autenticitatea unor expresii familiare ale servitutii doar pen- 
tru că spun o poveste diferită; astfel, William Hagen privește acum iobăgia 
ca un termen impropriu atunci când este aplicată țărănimii din Branden- 
burg-Prusia de la începutul epocii moderne (M. L. Bush, ed., Serfdom and 
Slavery, London, 1966, pp. 308-309), în timp ce unii istorici cred că este ina- 
decvat să-i considerăm drept sclavi pe membrii aserviti ai elitelor care con- 
duceau Imperiul Otoman (vezi Daniel Pipes, Slave Soldiers and Islam, 
London, 1981, pp. 12-23). 

Dar care era esența servitutii? Nu încape îndoială că era o instituţie con- 
stituită legal, după cum nu încape îndoială că reprezenta o lipsire de liber- 
tate, în sensul că supușii erau obligați să asculte de proprietarul timpului și 
muncii lor. Totuși, este cât se poate de evident că servitutea s-a manifestat 
în câteva forme diferite, unele cu un caracter exploatator mult mai puternic 
decât altele; de asemenea, e limpede că o anume formă de servitute putea 
contine grade diferite de asprime sau ingaduinta. Din aceste motive, nu e 
corect să privim toate formele de servitute, să spunem, ca variante ale scla- 
viei, sau toate formele de sclavie ca fiind practic identice. Cu alte cuvinte, 
ceea ce au în comun servii — o supunere confirmată legal fata de voința 
altuia — nu determină caracterul sau condiţia lor. In loc să accepte pur si 
simplu servitutea ca instituție legală, istoricii și cercetătorii din domeniul 
științelor sociale trebuie să descopere ce însemna ea în practică, stabilind, 
comparativ, factorii răspunzători de modul în care erau trataţi servii și mă- 
sura în care aceștia puteau submina sistemul. Atunci, pentru a dezvălui ade- 
vărata natură a servitutii, nu este nevoie numai de o abordare pragmatică, 
ci și de voința de a-i privi pe servi drept altceva decât doar victimele pasive 
ale stăpânilor. 

In ultimii ani, unele lucrări importante au contestat poziția neo-abolitio- 
nistă. In privința sclaviei din Statele Unite avem cercetarea de pionierat în- 
treprinsă de Eugene Genovese, în special în Roll, Jordan, Roll (1974) și cea 
a lui Herbert Gutman, în The Black Family in Slavery and Freedom (1976). 
Referitor la munca sub contract în străinătate, există studiile școlii de la 
Canberra, fondate în anii '60 de J. W. Davidson pentru cercetarea muncii 
de pe plantațiile din insulele Pacificului, și, mai recent, lucrarea lui David 
Northrup, Indentured Labor in the Age of Imperialism (1995). Pentru aser- 
virea datornicilor în America spaniolă, există articolul lui Arnold Bauer, 
„Muncitorii rurali din America spaniolă: probleme privind statutul de peon 
și opresiunea“, publicat în Hispanic American Historical Review, 59 (1979). 
Legat de iobăgie, avem articolul lui William Hagen, „Cât de puternici erau 
junkeriii“, în Past and Present, 108 (1985) și cartea lui Steven Hoch, Serfdom 
and Social Control in Russia (1986). Pentru servitutea penală, există stu- 
diul lui ]. B. Hirst referitor la munca efectuată de condamnați în Australia 
la începutul secolului al XIX-lea, Convict Society and its Enemies (1983). 

Dacă abordarea acestui subiect a suferit numeroase schimbări, rămâne 
o problemă care era prezentă încă de la început: cum se poate trata obiectiv 
o chestiune încărcată de conotații politice. Sentimentul responsabilitátii fata 
de impunerea celor mai virulente forme ale servitutii — si fata de sanctiona 
rea cumplitelor crime împotriva umanității pe care le constituie — a lăsat o 

pată de neșters pe reputația unui spectru larg de națiuni, nu doar din cauza 
folosirii lagărelor de concentrare în Germania nazistă și Rusia sovietică, ci 
și datorită regimurilor sclavagiste asociate istoric cu Statele Unite, Marea 
Britanie, Franța, Spania, Portugalia, Olanda și Danemarca. Obiectivitatea 
este greu de atins, mai ales că, în lucrările lor despre servitutea modernă — 
lucrurile stau diferit in privința sclaviei antice sau iobăgiei medievale —, cer- 
cetătorii sunt inclinati să fie ori apologeti, ori acuzatori ai crimelor săvârșite 
de antecesorii lor. 

Preocuparea cărții de fata nu este atât de a studia toate tipurile de ser- 
vitute ce se manifestă în lumea modernă, cât de a stabili rolul acesteia în 
determinarea procesului de modernizare. Din acest motiv, lucrarea ignoră 
în mare măsură servitutea sedimentară care, supraviețuind din vremurile 
anterioare, a rămas ca un fapt social pasiv, imanent. În schimb, se concen- 
trează asupra aservirii albilor, folosiți pentru colonizarea dominioanelor bri- 
tanice din Caraibe și a Americii de Nord, asupra practicilor sclavagiste din 
cele două Americi și Imperiul Otoman și asupra regimurilor de iobăgie din 
Europa Centrală si de Est, în mod esențial pentru că, între secolul al XVHea 
și începutul celui de-al XIX-lea, fiecare a jucat un rol central în modelarea 
felului în care sau dezvoltat societățile, economiile si statele, acționând mai 
ales ca un mijloc dinamic de generare a bogăției economice sau ca o sursă 
dinamică pentru puterea de stat. Mai mult, repudierea iobăgiei și sclaviei 
de la începutul secolului al XIX-lea nu a pus capăt servitutii, nici măcar nu 
a redus-o până la un nivel insignifiant. Din acest motiv, cartea examinează 
modul extins în care au fost aplicate munca sub contract a străinilor și aser- 
virea datornicilor pe plantațiile din Lumea a Treia la sfârșitul secolului al 
XIX-lea, precum și importanța pe care au acordat-o servituti penale regimu- 
rile coloniale in acelasi secol, iar regimurile totalitare în veacul al XX-lea. În 
primul caz se urmărea obținerea unei mâini de lucru ieftine, în cel de-al 
doilea — efectuarea unor munci grele și exercitarea controlului politic. 

În general, cartea oferă un punct de vedere opus fata de progresismul 
cu care este asociat in mod normal procesul de modernizare, aratand ca 
formele de aservire care s-au manifestat predominant in istoria lumii in 
ultimii cinci sute de ani nu erau neapărat o moștenire a primitivismului — 
o ramasita a vremurilor de demult, de care societățile s-au lepădat pe ma- 
sură ce se modernizau - ci, mai degrabă, o forță pozitivă, creatoare. De ase- 
menea, cartea răstoarnă abordarea uzuală a servitutii, prin care sclavia este 
luată drept standard de măsurare a celorlalte forme de aservire. Pornind ca 
o comparație între sclavie și iobăgie, inițial lucrarea se baza pe concepții 
asupra servitutii marcate de familiaritatea extinsă a autorului cu subiectul 

iobăgiei. Aplicate sclaviei, aceste premise legate de iobăgie m-au convins 
că, în loc să fie impusă conform interesului stăpânului, sclavia era modelată 
printr-un proces de negociere între stăpân și sclav. In decursul timpului, stu- 
diul s-a extins pentru a cuprinde întreaga gamă a servitutilor. Această lărgire 
a orizontului a deschis o altă cale de analiză a sclaviei, permițând compara- 
rea ei cu munca forțată din regimurile totalitare, ceea ce întărește punctul 
de vedere obținut prin apropierea sclaviei de iobăgie. Ca rezultat, sclavia 
apare, în realitate, mai puțin dură decât era prezentată odată, iar sclavii — mai 
puțin victimizati decât se credea cândva. În această privință, analiza compa- 
rativă nu a făcut doar să furnizeze un mijloc convenabil pentru studierea 
cuprinzătoare a subiectului, ci a oferit căi de revizuire, de vreme ce, scla- 
via fiind reconceputa comparativ, întregul subiect al servitutii, laolaltă cu 
părțile lui componente, poate fi văzut acum într-o nouă lumină. 

Primii pași ai acestui studiu sau facut în 1954, când H. E. Howard (alias 
R. Philmore sau George Passant) a deschis un caiet de exerciții școlare cu 
o copertă de culoarea dudei și, după ce a umplut jumătate de pagină cu note 
scrise curat și meticulos cu penita fină a stiloului său Parker 51, încrezător, 
dar cu un aer conspirativ deloc necesar, a tinut un discurs de istorie univer- 
sală comparată unui grup de puști de-a șasea care, pe vremea aceea, erau 
mai interesați de Goon Show * și existentialism. Nu e nevoie să spunem că 
discursul nu avea nimic de-a face cu programa școlară. Ideile semanate ast- 
fel au dormitat mulți ani, îngropate sub refuzul istoriei mai convenționale. 
De faptul că, în cele din urmă, au ajuns să germineze a fost răspunzătoare 
o conferință ținută la Manchester in septembrie 1994. Cartea aceasta este 
un semn de mulțumire pentru cercetătorii din Statele Unite, Marea Brita- 
nie, Franța, Germania, Norvegia si Rusia care au luat parte la discuții. De 
asemenea, le datorez mulțumiri lui Doug Munro de la Universitatea Paci- 
ficului de Sud care, după ce m-a contactat pentru a-mi pune întrebări despre 
G. R. Elton, mi-a inoculat in mod discret subiectul aservirii muncii în Pa- 
cific; lui Bertrand Taithe de la Universitatea Huddersfield, care mi-a permis 
să tin o conferință despre „moartea socială“ în cadrul seminarului sáu; lui 
Tony Taylor de la Universitatea Hallam, care mi-a oferit informații bibliogra- 
fice, cărti și multă receptivitate; lui Brian Turner de la Universitatea Metro- 
politana Manchester, care, cu generozitate, a citit ciorna finală și mi-a acor- 
dat accesul la cunoștințele lui considerabile despre sclavie; în sfârșit, lui 
Sarah Bush, care a reușit să înlăture frazele prea lungi. 


* Goon Show- emisiune comică radiofonică difuzată in Marea Britanie a anilor '50 — n. tr. 


Partea I 
Formele aservirii legale 

O analiză comparativă a servitutii 


Servitutea modernă s-a manifestat în cinci forme principale: sclavia, 
iobăgia, munca sub contract in strainatate*, aservirea datornicilor** și servi- 
tutea penală. Toate aveau in comun o lipsire de libertatea personală diferită 
de constrángerile impuse in mod normal de sistemele politice asupra lo- 
cuitorilor sau de cele pe care le așteptau de obicei societățile de la membrii 
lor. Indiferent de formá, efectul era impunerea asupra celor aserviti a unei 
dominatii autorizate legal care le refuza dreptul de a opta in privinta muncii, 
reședinței sau remuneratiei si statua faptul că munca lor se afla in proprie- 
tatea unui stápán, angajator sau custode. 

Totusi, desi aceste forme principale aveau anumite caracteristici comune, 
prezentau si diferente considerabile. În general, aservirea era fie temporară, 
fie permanentă. Din categoria celor temporare făceau parte munca sub con- 
tract în străinătate, aservirea datornicilor și servitutea penală; în rândul celor 
permanente se găseau iobăgia și sclavia. Servitutea temporară lua sfârșit 
automat atunci când expira perioada contractului, se plătea datoria sau se 
încheia termenul de executare a sentinței. În schimb, servitutea permanentă 
avea o durată nedefinită, putând fi terminată doar printr-un act de dezrobire. 
În acest caz, esențial era principiul moștenirii, bazat pe credința că aservirea 
se găsea în sânge. Astfel, sclavia și iobăgia reprezentau o stare de aservire 


* În original, indentured service, formă de aservire ale cărei trăsături caracteristice erau 
existența unui contract și transportarea mâinii de lucru la distante mari; uneori, pen- 
tru simplificare, în text apare doar „munca sub contract“. De asemenea, subiecții aces- 
tei forme de aservire sunt numiți adesea „muncitori aflați sub contract“ (în original 
indentured servants), lipsirea de libertate subintelegándu- -se. (n. tr.) 

** Ín original, debt bondage. (n. tr.) 

care nu era doar pe viata, ci trecea si la descendenți, in timp ce constránge- 
rile specifice celorlalte forme durau de obicei mai putin decât viata subiec- 
tilor, adesea mai putin de un deceniu, și rareori erau transferate mosteni- 
torilor. 

Unele forme de muncă în robie erau, în mod tipic, neplătite; acesta era 
cazul sclaviei, iobăgiei și servitutii penale. Totuși, acest lucru nu se aplica 
și muncii sub contract în străinătate din secolul al XIX-lea, nici, de cele mai 
multe ori, condiției de aservire a datornicilor. Mai mult, sclavia și iobăgia 
nu erau, in mod caracteristic, sisteme bazate pe consimtámánt, desi au exis- 
tat exemple de supunere voluntară în scopul dobândirii protecției. De obicei, 
oamenii erau sclavi sau iobagi din naștere; în unele cazuri, deveneau astfel 
în urma unei tranzacții financiare în care nu aveau nici un cuvânt de spus, 
sau din cauza unui act de subjugare și posedare forțată pe care nu reuși- 
seră să-l împiedice. În mod diametral opus, cei care-și efectuau munca sub 
contract în străinătate și datornicii aserviti ajungeau în această situație, de 
cele mai multe ori, după ce-și dădeau acordul. În plus, aservirea datornici- 
lor și munca sub contract în străinătate aveau în mod esenţial un scop eco- 
nomic, în vreme ce unele tipuri de sclavie (în special cea militară), ca și 
iobăgia și servitutea penală, erau instrumente politice care ofereau guver- 
nelor un mijloc de conducere sau de reprimare. Toate acestea ar conduce 
la concluzia că, general vorbind, nu numai că sclavia și iobăgia se asemánau, 
dar, întrucât erau neplătite, ereditare, permanente, aveau o funcțiune politică, 
dar nu beneficiau de consimțământul celor aserviti, erau diferite de munca 
sub contract în străinătate și aservirea datornicilor, servitutea penală pla- 
sându-se într-o categorie separată. 

Totuși, alte trăsături distinctive sugerează o demarcaţie diferită. Servi- 
tutea putea lua forme private sau publice. De vreme ce sclavia putea apărea 
sub ambele aspecte, ea era diferită, pe de o parte, de iobăgie, aservirea da- 
tornicilor și munca sub contract în străinătate, care erau în mod exclusiv 
expresii ale proprietății private, și, pe de altă parte, de servitutea penală care, 
făcând din victimă posesiunea statului, era inevitabil o forma de proprietate 
publică. Pe plan comercial, sclavia și munca sub contract în străinătate au 
rezultat din democratizarea luxului. Ele furnizau mâna de lucru necesară 
pentru satisfacerea cererii enorme de zahăr, tutun, bumbac, ceai și cafea. 
Munca iobagilor și cea a condamnaților penal aveau o proveniență diferită, 
iobăgia furnizând mâna de lucru pentru obținerea produselor agricole de 
bază, precum grâul, iar munca osánditilor fiind utilizată pentru construcția 
de drumuri, porturi si cài ferate. În plus, sclavia, munca sub contract în 

străinătate și servitutea penală implicau adesea un rit de trecere extrem de 
dureros, noii recruți suferind o călătorie lungă si dificilă spre o lume străină. 
În schimb, iobagii și datornicii rămâneau de obicei legaţi de locul de baștină. 
Aceasta însemna că sclavii, muncitorii aflați sub contract si condamnatii erau 
adesea subiectii comertului cu máná de lucru, in timp ce cu iobagii si da- 
tornicii nu se întâmpla astfel. De asemenea, însemna că iobăgia si aservirea 
datornicilor - ambele instrumente cu ajutorul cărora membrii aceleiași co- 
munitati se plasau în raporturi de dominare-supunere - nu au fost caracteri- 
zate de ororile asociate cu celelalte forme de servitute, constând în principal 
în călătoria înfricoșătoare spre un tărâm străin și problemele psihologice 
provocate de aceasta. 

Formele de servitute mai erau separate și de alte diferențe identificabile. 
Propriu iobăgiei era caracterul in mod esenţial țărănesc al vieții serbilor: 
faptul că erau proprietarii fermelor pe care le lucrau în scopuri de subzis- 
tenta, folosind munca membrilor familiei. Specifică sclaviei era maniera în 
care sclavii erau văzuţi ca paria permanenti. Munca sub contract în straina- 
tate se deosebea prin faptul că cei supuși ei se bucurau de un contract pe 
durată limitată, precum și de plata efortului lor, fie printr-un salariu fixat, fie 
printr-o sumă achitată la încheierea serviciului. Datornicii aserviti benefi- 
ciau de dreptul automat la eliberare o dată ce-și puteau plăti datoria, desi, 
de obicei, mecanismul acesta funcționa greoi. Servitutea penală se caracte- 
riza prin existența unui verdict de vinovăție emis în urma unui proces și prin 
faptul că acesta reprezenta o formă de condamnare din partea statului. 

Ceea ce pune probleme extrem de grele definirii si caracterizarii celor 
cinci forme de servitute este nivelul de constrângere implicat de fiecare. 
În fiecare formă, cererile impuse subiecților puteau varia de la foarte ușoare 
la deosebit de împovărătoare. Tendința dea privi servitutea ca fiind dură în 
mod intrinsec - premisă firească, dacă ne gândim la dezechilibrul major 
dintre drepturi și îndatoriri care exista de obicei între cei aserviti si stăpânii 
lor - a impus o simplificare care, adesea, nu era confirmată de realitate. 
Vinovate au fost, pe de o parte, înclinația de a folosi sclavia ca imagine re- 
prezentativă a tuturor formelor de servitute modernă și, de cealaltă parte, 
tendința de a considera tipică pentru sclavia modernă una dintre manifes- 
tările ei cele mai severe, munca de pe plantații. Amestecul de ingaduinta si 
asprime prezent în toate formele face inutilă orice încercare de a privi 
servitutea ca fiind inevitabil exploatatoare sau de a clasifica aspectele 
ei în funcție de caracterul lor oprimant. 

În centrul oricărei discuții despre servitute se află tentativa de a o com- 
para cu munca liberă plătită. Este limpede ultima nu proteja neapărat mai 

bine forța de muncă decât cea dintâi. Din acest motiv, chestiunea exploa- 
tării este irelevanta pentru operațiunea de definire a servitutii. Esenţial pen- 
tru aceasta era sistemul de constrângere autorizat de lege care putea per- 
mite exploatarea masivă a forței de muncă, dar nu o făcea obligatoriu. În 
plus, o cercetare generală a servituti trebuie să ia in calcul faptul că avea o 
varietate de scopuri ce nu erau legate de economie. Mai degrabă decât să 
maximizeze pur și simplu profitul, țelul ei era adesea maximizarea contro- 
lului, marcarea statutului și semnalarea lezárii onoarei. De aceea, servitu- 
tea nu poate fi prezentată doar ca o expresie a clasei. Pentru cei aserviti, 
preocuparea esenţială era libertatea, nu sărăcia; pentru stăpâni, scopul fun- 
damental era de a poseda, nu de a exploata. 


2 


Sclavia modernă 


Dificultatea cea mai mare a studierii sclaviei moderne constă în adop- 
tarea unei abordări lipsite de patima. Acest fapt se datorează vinovátiei gene- 
rate de existența sistemelor sclavagiste din Lumea Nouă. Cercetătorii au 
tendința să condamne sau să găsească circumstanțe atenuante. Pe de o 
parte, ei prezintă o imagine înfiorătoare a sclaviei, dependentă în mare mă- 
sură de dovezile și concluziile marcate de prejudecăţi ale abolitionistilor 
care, la începutul secolului al XIX-lea, au pus în scenă o campanie de propa- 
gandă masivă și eficientă. Pe de altă parte, ei caută scuze sclaviei pe motiv 
că, oricât de rea a fost, a reprezentat un sistem eficient de utilizare a forței 
de muncă, pentru care nu exista o alternativă funcțională, sau susținând că, 
deși era o crimă împotriva umanității, practicarea ei a fost mai putin dură in 
Statele Unite decât în zona Caraibelor sau în Brazilia (în parte deoarece 
munca era mai putin grea, iar sclavia nord-americană depindea în mai mică 
măsură de comerțul transatlantic cu sclavi), ori — în termenii Războiului 
Rece - afirmând că sclavia americană era ceva mai îngăduitoare decât io- 
băgia rusească. Cu alte cuvinte, găsirea de scuze se realizează cu ajutorul 
unor pledoarii la fel de sofisticate ca și condamnarea. Emotivitatea omnipre- 
zentă este exprimată de titlurile în stil hollywoodian ale câtorva studii repre- 
zentative: Slavery and Social Death („Sclavia și moartea socială“); Time 
on the Cross („Timpul petrecut pe cruce“); Roll, Jordan, Roll („Curgi, Ior- 
danule, curgi“); Way of Death („Calea morţii“). Dificultatea are la bază dis- 
confortul simţit de o naţiune supusă judecății. 

O a doua dificultate majoră este reconcilierea dintre ceea ce însemna 
sclavia în lege și ceea ce însemna de fapt în practică. Formal, sclavul era po- 
sesiunea stăpânului său, de care acesta putea dispune după dorință, fără 
a-l mutila sau ucide. De aceea, sclavii beneficiau de o anumită recunoas- 
tere ca persoane în fata legii, dar drepturile care decurgeau de aici erau mi- 
nime. Lipseau de obicei drepturile legale autonome la deținerea unei familii 
sau a unei proprietăți, de vreme ce ambele se supuneau dreptului superior 
al stăpânului. Mai mult, legea nui conferea sclavului nici identitate socială, 
nici identitate politică. Pe plan politic, era reprezentat de către stăpânul său; 
la nivel social, făcea parte dintre efectele stăpânului. Astfel, în loc să-l pro- 
tejeze, legea părea să desemneze sclavul ca victimă eternă. 

În realitate, totuși, sclavii dobândeau un rol foarte diferit de cel acordat 
de lege, întrucât cutumele și practicile acceptate le confereau o identitate 
socială de sine stătătoare, deosebită de simpla calitate de anexă a stăpânului. 
De aceea, este inadecvat ca, în manieră juidicà, să considerăm că existau 
într-o stare de moarte socială care începea cu înrobirea și se încheia doar 
o dată cu manumisiunea.” La acceptarea sclavului ca ființă socială contri- 
buiau, în parte, peculiumxul — averea pe care i se îngăduia să o deţină —, re- 
latiile de familie pe care le putea întreţine, dreptul de a împărtăși religia stå- 
pânului, capacitatea de a crea o cultură independentă și, în sfârșit, practicile 
și libertățile tradiționale devenite cutume, pe care stăpânii erau obligați să 
le respecte. 

Dacă nu era anulat ca pedeapsă pentru comiterea unei infracțiuni, pe- 
culiumul era privit de obicei ca posesia sclavului pe viata. Ca drept de pro- 
prietate, se deosebea în mod clar de cel de care se bucurau oamenii liberi, 
de vreme ce nu era confirmat de lege ca posesiunea personală a sclavului 
și, după moartea acestuia, era atribuit stăpânului. Cu toate acestea, folosința 
și proveniența peculiunului duceau la recunoașterea apartenenței sclavului 
la societate. In primul rand, peculiunzul putea fi utilizat pentru cumpararea 
eliberării, demonstrând voința societății de a accepta faptul că aparținea de 
drept sclavului. În al doilea rând, era acceptat ca un mijloc prin care sclavul 
putea ispási o condamnare plătind o amendă. Cazul nu se aplica doar infrac- 
tiunilor comise împotriva stăpânului, ci și celor săvârșite împotriva altor per- 
soane libere. Faptul că sclavul era tras public la răspundere pentru cele din 
urmă ofense - în loc ca acestea să fie trecute, pur și simplu, în contul stăpâ- 
nului său — sugerează că, desi era definit legal aproape ca parte a șeptelului, 
societatea îl accepta ca ființă socială. 

În vremurile moderne, peculiunzul era susținut de dreptul sclavilor de 
a câștiga bani, vânzând, spre exemplu, produse recoltate de pe propriile 
loturi de pământ, exploatandu-si priceperea ca meșteșugari ori negustori 
sau vânzându-și munca fizică și serviciile personale. Practica de a acorda 
sclavilor timp liber, î în care puteau munci pentru ei înșiși, era răspândită pe 
scară largă. În felul acesta, în cadrul general al servitutii, peculiun-ul le 
oferea sclavilor un grad de independenta economica, bazele unei economii 
morale și o identitate socială recunoscută care depășea limitele gospodăriei 
și plantatiei stăpânului. 

De asemenea, sclavii dobândeau identitate socială prin intermediul rela- 
țiilor de familie. Adesea smuls din ținutul de baștină si dus într-o lume străină, 
sclavul era privit ca o unitate individuală de muncă, lipsită de complicațiile 

legăturilor de rudenie, motiv pentru care a fost etichetat „izolat din punct 
de vedere genealogic“. 3 De exemplu, la nivel juridic in posesiunile britanice 
din Caraibe si in Statele Unite, respectiv, in practică, in America Latina și do- 
minioanele franceze si spaniole din Caraibe, stăpânii puteau separa par- 
tenerii de viata sau le puteau lua copiii. Dar cât de des se întâmpla lucrul 
acesta? În realitate, relațiile de rudenie dintre sclavi erau adesea respectate 
și, chiar și atunci când se refuza confirmarea formală a uniunilor sexuale 
prin căsătorie, concubinajul dintre sclavi dobândea, de obicei, recunoas- 
terea cutumiară. Mai mult, copiii erau adesea recunoscuți ca moștenitori 
legitimi ai bunurilor posedate de părinții lor. În această privință, familiile de 
sclavi au căpătat o dimensiune dinastică ce i-a facut să se deosebească foarte 
puțin de familiile celor liberi. În plus, în Africa, India și Asia de Sud-Est 
sclavii puteau primi un lot de pământ pe care trebuia sil lucreze, cu ajuto- 
rul membrilor de familie, in beneficiul stăpânului. În acest caz, familia scla- 
vului era integrată în sistem. Același lucru poate fi spus despre comunitățile 
țărănești din unele părți ale Indiei moderne, care la un moment dat au fost 
înrobite de cuceritori și au rămas aservite în continuare. Când sclavia s-a 
transformat într-o formă de iobăgie, acest lucru s-a produs inevitabil prin 
intermediul familiei.“ 

Sclavii au dobândit recunoașterea și pe calea adoptării religiei stăpâni- 
lor lor. În mod frecvent, inrobirea presupunea intalnirea cu credinte religi- 
oase straine. In timpurile moderne, cele mai masive procese de inrobire au 
fost conduse de crestinii care au subjugat necrestini si de musulmanii care 
au aservit nemusulmani. Cu toate acestea, in ambele cazuri, inrobirea nu 
a exclus convertirea religioasă, ci chiar a promovat-o. Sclavia a funcționat 
ca un instrument al evanghelizării, mai presus de care s-a aflat doar activi- 
tatea misionară. Musulmanii și păgânii trimiși ca sclavi în Lumea Nouă au 
fost primiți în credința creștină prin botez. Deși acest fapt înlătura justificarea 
înrobirii originare, au rămas în robie, ca și copiii lor. La fel, creștinilor și 
păgânilor aduși în sclavie de regimurile islamice nu li s-a refuzat admiterea 
în religia musulmană; dimpotrivă, au fost încurajați să se convertească. Drept 
urmare, exista o distincție anomală între inrobire, care era impusă exclusiv 
păgânilor și necredincioșilor, și practica sclaviei, care le îngăduia stăpânilor 
și sclavilor să împărtășească aceeași credință. Recunoscând umanitatea și 
responsabilitatea morală a sclavilor, voința stăpânilor de a le permite aces- 
tora să le împărtășească religia a reprezentat admiterea faptului că, dimpre- 
ună, aparțineau aceleiași societăți. Sistemele de sclavie indigenă — așa cum 
au existat în Africa si Asia — in care membrilor aceleiași credințe li se îngă- 
duia sa se inrobeasca unii pe alții au avut același rezultat. 

La modul ideal, sclavul era un automat, programat să nu facă altceva 
decât să îndeplinească dorințele stăpânului. Dar acest ideal a întâmpinat 
opoziția contraculturii dezvoltate de sclavi: o lume privată, adesea scufun- 
dată în taină, la care stăpânul nu avea acces și pe care nu o putea domina. 
În centrul acestei alte lumi se afla o cultură bazată pe tipare de rudenie și 
practici păstrate din ținutul de baștină, din libertate. În Lumea Nouă, de 
pildă, stăpânii descopereau că dețin o forță de muncă marcată de obiceiu- 
rile provenite din Africa și care, în decursul timpului, s-au amestecat cu cele 
europene pentru a genera o cultură deosebită de amândouă. In acest caz, 
identitatea socială le era conferită sclavilor de posesiunea unei culturi inde- 
pendente fata de care stăpânii aveau aversiune, dar pe care nu o puteau nega. 
De asemenea, imaginea ideală a sclavilor ca automate a fost alterată de prac- 
ticile și libertățile tradiționale stabilite de comunitățile de sclavi, pe care 
stăpânii trebuia să le accepte: timpul liber, durata zilei de muncă, sărbăto- 
rile organizate de stăpân, rațiile de hrană și hainele la care aveau dreptul 
sclavii. Puţine dintre acestea erau prevăzute de lege, însă cutuma s-a dove- 
dit mai puternică. 

Drepturile sclavilor - la peculium, la familii, la religia oamenilor liberi, 
la o cultură alternativă, la libertăţile tradiționale — au fost acordate in mod 
esențial pentru că biciul nu era suficient ca instrument de control. Trebuiau 
oferite stimulente pentru a-i face pe sclavi să lucreze bine și loial; din ace- 
lași motiv, stăpânii trebuiau să arate respect fata de modul de viata si obice- 
iurile pretuite de ei, in timp ce mijloacele de control social exercitate asupra 
oamenilor liberi, prin religii care subliniau virtuțile obedientei, trebuiau să 
fie folosite și pentru sclavi. Tot în scop de manipulare, se acordau privilegii 
diferențiate, prin care erau controlati atât sclavii inferiori, ce sperau într-o 
promovare, cât si cei de rang mai înalt, care se temeau să fie degradati. 

Sclavii au devenit renumiţi pentru felul în care i-au obligat pe stăpâni să-i 
conducă făcând apel la alte mijloace decât forța. Sclavii puteau fugi si o fà- 
ceau; munceau prost ca răspuns la maltratări; furau mult pentru a dobândi 
ce li se cuvenea. Drept urmare, în mințile stăpânilor si ale familiilor acestora 
sa născut cu ușurință ideea violenței iminente și a permanentelor subter- 
fugii, ei ajungând să creadă că sclavii plănuiau mereu să se revolte sau să 
comită pe ascuns acte criminale precum incendierile si otrăvirile. Dar sim- 
teau că folosirea forței s-ar fi putut dovedi contraproductiva, conducând la 
o rezistenţă si mai inversunata, ce ar fi impus o reprimare deosebit de cos- 
tisitoare. La urma urmelor, sclavii nu puteau fi domoliti prin scăderea ren- 
telor sau mărirea salariilor, de vreme ce nici una dintre aceste forme de 
plată nu reprezenta un aspect firesc al relației dintre stăpâni și sclavi. De 

aceea trebuiau luate măsuri de ameliorare a situației, prin care se recunoș- 
tea umanitatea sclavilor și se demonstra respectul pentru nevoile lor mate- 
riale și culturale. 

Cu toate acestea, fără nici o îndoială, forța reprezenta o parte integrantă 
a sclaviei. Majoritatea sclavilor nu aleseseră să nu fie liberi, după cum nu 
doreau să rămână aserviti. Dar, în loc să fie pur și simplu impusă, condiția 
de sclav era acceptată ca rezultatul incapacității stăpânului de a-i controla 
pe sclavi ca forță de muncă exercitând doar drepturile de dominație con- 
ferite de lege. În această privință, descrierea sclaviei în manieră marxistă, 
ca fiind în mod esențial o „relaţie de dominare“, sau în maniera adaptată a 
lui Patterson, ca ,o stare caracterizată de lipsa de putere“, camufleazà semni- 
ficatia reală a fenomenului.” Legea referitoare la sclavie exprima viziunea 
stăpânului asupra sclavului. Cu o predispozitie clară în favoarea celui din- 
tai, definea ceea ce nu aveau sclavii, tratându-i astfel în mod diametral opus 
fata de omul liber. Dar în practică sclavul nu a fost niciodată nul, asa cum 
arăta legea. Sub învelișul de dependență și subjugare se găsea un nucleu 
de autonomie, bazat pe drepturile și libertățile cutumiare pe care stăpânii 
trebuiau să le tolereze pentru ca sistemul să funcționeze. In acest sens, as- 
primea sclaviei a fost atenuată de generaţiile de sclavi care, operând eficient 
din interiorul regimului, au făcut astfel încât condiţia lor să nu fie produsul 
voinţei stăpânului, ci al unui proces de reciprocitate dintre cele două parti. 

Sclavia nu era făcută mai tolerabilă doar de libertăţile pe care le dobân- 
deau sclavii în calitate de sclavi, ci și de perspectiva tangibilă de a fi asimilați 
în comunitatea oamenilor liberi. Toate neajunsurile cumplite ale sclaviei de- 
veneau suportabile când aceasta nu mai părea decât o situaţie temporară. 
În cele mai multe sisteme sclavagiste moderne, sclavii se puteau aștepta ca 
fie ei, fie copiii lor să fie eliberaţi într-o bună zi. Deși au existat unele excepții 
evidente — mai ales în sudul Statelor Unite, în posesiunile britanice din Ca- 
raibe si in mare parte a Indiei hinduse - sclavia a reprezentat un tunel al 
servitutii luminat la un capăt de amintirea libertăţii de care se bucuraseră 
nu cu mult timp în urmă si la celălalt de perspectiva redobandirii ei. Stăpânii 
de sclavi îi eliberau pe aceștia din câteva motive: pentru a obține bani in 
urma plătirii manumisiunii, pentru a scăpa de obligația de a întreține mun- 
citori în vârstă, care nu mai puteau lucra eficient, pentru a se dovedi virtu- 
osi în vederea mântuirii religioase și pentru a încuraja efectuarea unei munci 
de calitate. 

Faptul că sclavia nu era în practică doar un artefact juridic este dovedit 
și de varietatea condițiilor în care se manifesta. Dincolo de asprimea sau 
bunăvoința stăpânului, multe depindeau de funcţia pe care o îndeplineau 


20 M.L. BUSH 


sclavii. În general, cei folosiţi ca servitori erau trataţi mai bine decât lucră- 
torii agricoli. Același lucru se poate spune și despre meșteșugarii calificați. 
În mod deloc surprinzător, sclavii publici erau tratați mai bine decât cei pri- 
vati, pentru că aveau șanse de a fi folosiți ca soldati de elită, administratori 
sau majordomi, în timp ce sclavii privați erau, în majoritate, angajați într-o 
formă de muncă manuală. 

Pe lângă faptul că aveau sarcini mai putin obositoare, sclavii din ad- 
ministratie și meșteșugarii pricepuți aveau posibilitatea de a obține favoruri 
prin intermediul muncii lor. Acesta era mai ales cazul sclavilor care-și slu- 
jeau stăpânii ca parteneri sexuali, sau care îngrijeau gospodăria stăpânului, 
a amantei si a copiilor. In plus, familiaritatea ce se dezvolta între slujitori si 
familia stăpânului le dădea dreptul nu doar la un tratament îngăduitor, ci și 
la eliberare în schimbul unei rascumparari. Perspectivele eliberării și recom- 
pensei le ofereau, în schimb, un stimulent puternic de a munci așa cum tre- 
buie, mai ales că natura individuală a îndatoririlor lor le dădea posibilitatea 
de a fi remarcati pentru ceea ce făceau. Mai mult, sclavii aflați în poziții ad- 
ministrative sau cei ce erau meșteșugari pricepuți își puteau ușura munca 
adesea, cumpărând, la rândul lor, sclavi, sau puteau aduna suficient pe- 
culium pentru a-și cumpăra propria libertate. 

Sansele de a se face remarcati erau mai puține pentru muncitorii ma- 
nuali care, lucrând en masse în mine sau plantații, obțineau recunoașterea 
personală a stăpânului numai atunci când erau desemnați pentru a fi pedep- 
siti. Mai mult, posibilităţile lor de a acumula avere erau minime; sănătatea 
lor ceda cu ușurință sub povara muncii; puteau suferi de malnutriție din ca- 
uza zgârceniei sau ineficientei stăpânului; condițiile de locuit erau de obicei 
primitive; deoarece depindeau de îmbrăcămintea furnizată de stăpân, pur- 
tau o uniformă de pânză aspră care, pe lângă faptul că era umilitoare, oferea 
o protecție inadecvată împotriva verilor toride și iernilor geroase. Totuși, 
în comparație cu sclavii domestici, cei ce efectuau munci manuale se bu- 
curau de o libertate sporită pentru a-și crea și practica propria cultură, mai 
ales dacă lucrau pe plantații mari. Mai mult, unii sclavi din această categorie 
erau mai bine situați decât alții, în funcție de modul în care erau angajați în 
operațiuni comerciale importante, legate de piața exporturilor: aproviziona- 
rea pieţei locale sau a gospodăriei stăpânului aducea avantaje mult mai pu- 
tine. De asemenea, multe depindeau de natura culturilor, cele de trestie de 
zahăr implicând o muncă mai grea decât bumbacul, tutunul sau plantele ali- 
mentare, precum și de felul în care sclavii își puteau exploata timpul liber. 
Sclavii de pe plantaţii, de pildă, puteau primi loturi de pământ pe care să-și 

cultive plante pentru subzistență, sau li se ingaduia să curete si să valorifice 
terenurile și apele din preajmă. La fel, unii sclavi din minerit aveau o poziție 
bună pentru a-și ameliora soarta, mai ales dacă erau angajați la extragerea 
metalelor prețioase; astfel, în unele părți ale Americii Latine (de exemplu în 
Chocó, în Columbia, sau în Minas Gerais, în Brazilia) sclavilor li se permi- 
tea să sape în timpul liber, cu condiția de a vinde producția proprietarilor 
minei. Strădaniile pe care le depuneau pentru a exploata această șansă de 
a face bani se reflectau în rata mare a răscumpărărilor, întrucât își foloseau 
câștigurile pentru a obține manumisiunea.? De vreme ce oportunitatea de 
assi folosi profitabil timpul liber era atât de importantă, sclavii ce trăiau în ma- 
rile orașe sau în apropierea acestora se bucurau de un avantaj material de- 
cisiv în raport cu sclavii din mediul rural. În favoarea sclavilor angajați în 
servicii era înclinația lor de a trăi în orașe și de a trage foloase de pe urma 
posibilităților de comerț și salarizare găsite acolo. 

Între aceștia, cel mai bine tratați erau slujitorii militari din Imperiul Oto- 
man, Persia Safavidă* și câteva state islamice situate în Africa de Nord și 
de Vest. Acești sclavi alcătuiau o elită conducătoare, aflată atât în posesia pu- 
terii, cât și a bogăției. Scopul lor esențial era de a da șefului statului un mijloc 
pentru a acționa independent de supușii săi de frunte, mijloc pe care îl pu- 
tea controla pe deplin, desi, în realitate, avea tendința de a cădea sub stapa- 
nirea sclavilor săi. Existenţa lor conferă un înțeles cu totul nou cuvântului 
„sclav“, într-o asemenea măsură încât unii cercetători susțin că slujitorii de 
acest fel erau cu adevărat oameni liberi, asimilați sclavilor numai pentru a 
lise sublinia relația de supunere fata de conducător. Totuși, în realitate, multi 
erau sclavi, si nu într-un sens metaforic. Unii erau cumpăraţi de pe piața de 
sclavi; alții erau inrobiti dupa ce fuseseră capturați în luptă; restul erau do- 
nati ca tribut din partea popoarelor vasale; și cu toții rămâneau sclavi până 
când erau eliberați în mod formal.” 

Deși practic necunoscută în Occidentul modern, înrobirea prin con- 
simțământ avea loc frecvent în alte parti ale lumii moderne, în special in 
Africa, India, Asia de Sud-Est si China, unde oamenii se vindeau pe sine 
sau își vindeau rudele ca sclavi pentru a-și plăti datoriile sau a nu muri de 
foame, si alegeau sclavia pentru a scápa de pedeapsa cu moartea sau pen- 
tru a-și asigura asimilarea într-o comunitate străină. Înrobirea de acest tip 
producea un tip de sclavie oarecum diferit de înrobirea prin constrângere, 


* Dinastia safavida (1502 — 1736) a stabilit ramura șiită a Islamului ca religie de stat în 
Iran, contribuind la unificarea conștiinței naţionale în rândurile elementelor etnice și 
lingvistice extrem de diferite ale țării — n. tr. 

cu toate că existau asemănări puternice între cele două forme, prin faptul 
că ambele implicau o aservire ce dura cel puţin pe tot parcursul vieții, pre- 
cum și proprietatea stăpânului asupra sclavului. Pe de altă parte, în cadrul 
inrobirii prin consimtamant era esențială chestiunea protecției, lipsind, in 
schimb, distincția rasială proprie sclaviei occidentale. În fapt, înrobirea prin 
consimtàmánt era de obicei un fenomen indigen, indivizii devenind supușii 
altor membri ai aceleiași societăţi. Lipsa obiectiilor religioase încuraja aceasta 
practică. Interzicerea înrobirii celor de aceeași credință era o trăsătură a 
Islamului și a creștinătății occidentale, dar nu și a bisericii ortodoxe grecești, 
a hinduismului, confucianismului si budismului.? În consecință, in India, 
Asia de Sud-Est, Rusia si China se puteau recruta sclavi din rândurile popu- 
latiei bástinase, mai ales in vremuri de foamete. 

Sclavii care consimteau la acest statut aveau multe de cástigat de pe 
urma renunțării la libertate: viața — pentru criminalii care în felul acesta evi- 
tau aplicarea pedepsei cu moartea; supraviețuirea — în cazul familiilor care 
scăpau de înfometare plasându-se sub ocrotirea unui stăpân; acceptarea so- 
cială, în unele societăți africane în care sclavia era prețul admiterii; bogăția 
și puterea, în regimurile musulmane în care robia reprezenta biletul de in- 
trare într-o elită politică din care conducătorul își selecta demnitarii și ofițerii 
de frunte. Dar consimțământul putea face loc constrângerii, mai ales atunci 
când aservirea la care incuviintasera părinții se transmitea si progenituri- 
lor. Mai mult, în mod tipic, în perioada modernă sclavia implica un act de 
constrângere determinat, dacă nu de statutul la naștere, atunci de captură 
sau vânzare. Dintre cei supuși aservirii involuntare - majoritatea sclavilor 
din timpurile moderne și, probabil, din orice altă perioadă — soarta cea mai 
tristă o aveau cei destinati sacrificiilor umane. Pe la sfârșitul epocii moderne, 
această practică era pe cale de dispariţie. Era un instrument de impáciuire 
a zeilor pe care coloniștii europeni, mulțumiți cu sacrificiul lui Christos, au 
depus toate eforturile pentru a-l elimina, atât în cele două Americi cât și în 
Africa. Cu toate acestea, coloniștii l-au înlocuit cu o practică aproape la fel 
de inumană: sclavia de pe plantaţii. În Brazilia și dominioanele din Caraibe, 
sclavia a căpătat o dimensiune suplimentară de oprimare prin dezvoltarea 
plantațiilor de trestie de zahăr, a căror producţie era dirijată spre export, 
deși, în decursul timpului, duritatea acestui sistem a fost atenuată de drep- 
turile cutumiare acordate sclavilor pentru a li se obţine cooperarea. 

Definirea trăsăturilor esenţiale ale sclaviei este o operaţiune dificilă din 
cauza varietatii condițiilor pe care le putea îngloba. Dacă existau atât sclavi 
săraci, cât și bogaţi, nu este posibil să privim toti sclavii ca victime ale ex- 
ploatării economice; dacă existau atât sclavi puternici, cât și impilati, nu 

putem privi toti sclavii ca fiind intrinsec lipsiti de putere. Si, întrucât existau 
discrepanțe importante între sclavia juridică și cea din practică, nu are rost 
să insistăm asupra statutului sclavilor, apropiat de cel al vitelor, nici măcar 
asupra supunerii sclavului fata de voința stăpânului. Combaterea legii era 
solutia-tampon a cutumei. În timp ce legea era de partea stăpânului, cu- 
tuma servea interesele sclavului, relația dintre cei doi bazându-se pe o com- 
binatie complexă a celor două. 

La temelia sclaviei se afla distincția pe care o făceau societăţile între oa- 
menii liberi și cei lipsiţi de libertate, între cei buni și cei corupți, sau între 
cei puri si cei pervertiti. In mod tipic, cei plasați în categoria oamenilor lip- 
siti de libertate/corupti/pervertiti puteau fi definiti drept sclavi. De obicei, 
sclavia era considerată drept un stigmat al dezonorării. Aceasta rezulta din 
natura însăși a inrobirii si din modul degradant prin care făcea ca o per- 
soană să devină posesiunea alteia, în urma capturării sau donării. Mai mult, 
dacă nu era ștearsă prin manumisiune, pata acestei umilinte se transfera de 
la o generaţie la următoarea. Din toate aceste motive, condiția de sclav nu 
era niciodată plăcută pentru victimele ei, indiferent câte avantaje le-ar fi 
adus. Nimeni nu se putea mândri cu statutul de sclav. 

Sclavia nu era singura condiție extrem de dezonorantă. Servitutea pe- 
nală și iobăgia împărtășeau aceeași soartă, deși într-o măsură mai mică. Ru- 
șinea iobagiei s-a diluat atunci când, î în multe cazuri, nucleul societății consta 
din țărani, iar cei mai mulți dintre ei erau iobagi. În plus, dezonoarea care 
cădea asupra condamnaților nu era intrinsecă naturii lor umane, ci pur și 
simplu o consecință a condamnării, care dispărea în urma eliberării. Același 
lucru s-ar putea spune despre aservirea datornicilor și munca sub contract 
în străinătate. În fapt, nimic nu se putea compara cu dezonoarea sclavului. 

În afară de lipsirea automată de demnitate, cea de-a doua trăsătură fun- 
damentală a sclaviei era fragilitatea dreptului de a moșteni avere. Deoarece, 
de obicei, fiii sclavilor dobândeau statutul părinților lor, averea pe care o 
aveau de moștenit rămânea, în fapt, la dispoziția stăpânului. Acest lucru nu 
se aplica celorlalte forme de servitute. Spre deosebire de sclavi, iobagii 
dețineau drepturi de proprietate transferabile prin moștenire care garan- 
tau o rentă fixă, accesul la arenda permanentă și comună, drepturi expri- 
mate limpede într-o zicală a țărănimii rusești și poloneze: „Suntem ai vostri, 
dar pământul e al nostru“. 

Un al treilea atribut al sclaviei consta în controlul limitat pe care-l exer- 
citau sclavii asupra propriei munci. În esenţă, această muncă era proprie- 
tatea stăpânului, care decidea modul de atribuire a insárcinárilor. Mijloacele 

de care dispuneau sclavii pentru a obiecta legitim fata de ceea ce li se cerea 
erau extrem de limitate. Mai mult, plata primită pentru munca lor principală 
nu putea fi renegociată. Mare parte a muncii pe care o prestau nu avea nici 
o valoare pentru ei. Dacă evadau, incálcau legea; dacă refuzau să muncească, 
ajungeau să fie biciuiti. Drepturile limitate în privința muncii îi plasau pe 
sclavi într-o poziție inferioară iobagilor, ale căror servicii erau adesea ne- 
gociate și definite prin acorduri cutumiare, și care, în cea mai mare parte a 
timpului, lucrau pentru ei înșiși în propriile ferme. De asemenea, sclavii 
aveau o situație mai grea decât muncitorii transportaţi în străinătate, ale căror 
îndatoriri și drepturi erau înscrise într-un contract. Pe de altă parte, soarta 
lor nu era comparabilă cu aceea a victimelor sistemelor de muncă forțată 
dezvoltate în secolul al XX-lea de regimurile totalitare în care, spre deose- 
bire de sclavagism, achiziția forței de munca nu implica investiții, iar lipsa 
costurilor presupuse de inlocuirea lucrătorilor elimina orice reținere de la 
maltratarea acestora. În aceste condiţii, nu avea prea multă importanță dacă 
munceau până la moarte. Tratarea sclavilor în această manieră nu avea lo- 
gică din punct de vedere economic, de vreme ce ar fi condus la distrugerea 
unui capital investit. 

În nici un caz nu se poate spune că sclavia nu era marcată de brutali- 
tate. Pedeapsa caracteristică era biciuirea, modalitate aleasă pentru că se 
punea accentul pe obținerea unei cantități de muncă maxime. De aceea, 
erau excluse pedepsele contraproductive de felul intemnitarii pe termen 
lung sau al înfometării. În societățile creștine, exista tendința de a limita pe- 
deapsa cu închisoarea la zilele de duminică, î în care, în mod obișnuit, sclavii 
aveau dreptul la odihnă. Mai mult, întrucât nu putea reduce salariile sau 
mări rentele, pentru că aceste obligaţii financiare nu erau prezente, stăpâ- 
nul avea o gamă de pedepse extrem de limitată. Principalele forme de sanc- 
tionare trebuiau să fie cele care nu-i scoteau pe sclavi de la muncă. Una 
dintre ele era practica legării cu lanțuri, menită să împiedice evadarea; o 
alta era folosirea biciului, durerea fiind intensificată prin frecarea cu sare sau 
înmuierea șfichiului în grăsime fierbinte; în sfârșit, mai era și repartizarea la 
munci mult mai dure. Ca pedeapsă, biciuirea era folosită probabil pe scară 
mai largă asupra sclavilor decât asupra victimelor oricărei alte forme de 
servitute, deoarece iobagii, muncitorii aflați sub contract, datornicii aserviti 
și condamnatii puteau fi chemați la ordine cu ușurință prin alte metode, in 
special prin sporirea rentelor și serviciilor impuse iobagilor, reducerea sa- 
lariilor servitorilor sau datornicilor aserviti și prin prelungirea sentintelor, 
mărirea normelor de lucru și micșorarea alocatiilor de hrană ale condam- 
natilor. 

Cea din urmă trăsătură distinctivă a sclaviei moderne consta în faptul 
că afecta mai ales imigranții. În mod tipic, aservirea prin constrângere im- 
plica o călătorie într-un ținut strain, nu pentru o perioadă fixată, ca în cazul 
muncii sub contract în alte tari, ci pentru totdeauna. Prin înrobire, femeile 
si bărbații erau atașați cu forța de societăți extrem de îndepărtate, atât geo- 
grafic cât si cultural, de cele în care se nascusera. Cererea de sclavi imi- 
granti era întreținută de ratele ridicate de manumisiune practicate în regi- 
murile islamice, care au facut din sclavie o forma de asimilare (în perma- 
nentà erau aduși sclavi din afară, ai căror copii erau eliberaţi, fiind conside- 
rati de-ai locului). De asemenea, cererea era susținută de fertilitatea scăzută 
și mortalitatea mare, asociate cu sclavia din Caraibe și din Brazilia. Impu- 
nând necesitatea aprovizionării continue cu sclavi, acești factori au deter- 
minat ca, din numărul total de robi, o mare parte să fie imigranți la prima 
generație. Împotriva importului de sclavi acționau practicile de aservire prin 
consimțământ întâlnite in Africa, India, Asia de Sud-Est și China. În același 
sens se manifesta capacitatea comunităților de sclavi de a se reproduce în 
societăţile care nu îngăduiau decât cu greu manumisiunea. Acest fapt a 
creat în statele sudice ale Statelor Unite un sistem în care numeroși sclavi 
rămâneau în tara în care se nascusera. Pe de alta parte, multi ajungeau să 
nu mai trăiască în locul de baștină sau în apropierea acestuia, deoarece pro- 
fitabilitatea cultivării bumbacului în „Sudul profund“* a creat un trafic intern 
cu sclavi cu efecte perturbatoare la fel de mari ca și cel extern, din Africa." 

Sclavii nu erau indigeni într-o proporție atât de mare ca iobagii sau da- 
tornicii aserviti. Mai mult, cei a căror aservire începea de cele mai multe 
ori cu o călătorie într-un ținut străin, în special condamnatii expediati în la- 
gare de muncă îndepărtate sau muncitorii trimiși în coloniile de peste mari 
(din India în Caraibe, de exemplu) plecau adesea cu speranța întoarcerii. 
Cei din urmă chiar își declarau consimțământul fata de această călătorie 
și-și alegeau destinaţia. În schimb, sclavii transportați nu aveau nici un cu- 
vânt de spus și, practic, nici o perspectivă de a se întoarce în locul de baștină. 

Ca și în Antichitate, sclavia modernă se manifesta atât în domeniul pu- 
blic, cât și în cel privat. Pe la 1500 dispăruse echivalentul acelor servi publici 
care, în maniera Greciei antice și Romei republicane, aparținuseră comuni- 
tatii. Ramasese, totuși, corespondentul condiției de familia Caesaris, sclavi 
publici care aparțineau conducătorului și erau folosiți pentru buna functio- 
nare a sistemului politic. Deși lipseau din Occidentul modern, se întâlneau 


* În engleză, Deep South: statele Arkansas, Mississippi, Louisiana, Alabama, Georgia, 
Carolina de Sud și Florida — n. tr. 

frecvent în lumea islamică. În plus, în perioada modernă au fost creati sclavi 
publici, mai ales în Rusia și China, prin comutarea pedepsei cu moartea în 
inrobire pe viata.” 

Extinderea spectaculoasa a Imperiului Otoman atat inspre Rasarit, cat 
și înspre Apus din secolele al XV-lea și al XVI-lea, precum și faptul că regi- 
mul se bizuia pe sclavii sultanului pentru activități militare și administrative, 
au făcut din sclavia publică un sistem de guvernare, în timp ce importanța 
pe care au dobândit-o cele două Americi la începutul epocii moderne a con- 
ferit sclaviei private rolul de sistem economic de producţie eficient. 

Puterile europene de pe țărmurile Atlanticului au promovat în mod activ 
sclavia în Lumea Nouă prin intermediul guvernării coloniale, dar nu au în- 
curajat-o deloc acasă. Aceasta nu înseamnă că nu exista în Europa. În țările 
ce aveau legături cu Africa mai ales in cele implicate în transportul de sclavi 
în Lumea Nouă (Portugalia, Republica Olandeză, Anglia, Franța și Spania) 
puteau fi întâlniți robi, în special în muncile domestice, în orașele mari." Odi- 
nioară, în Europa, folosirea muncii sclavilor era esențială pentru desfășura- 
rea lucrărilor agricole, după cum fusese si în Imperiul Roman. S-a renunțat 
la ea - în anii de declin ai imperiului și după căderea acestuia - pe măsură 
ce marile domenii au început să fie lucrate de iobagi. In Europa modernă, 
mai ales în regiunea aflată la est de linia care unește orașele Hamburg și 
Trieste, a apărut un sistem de agricultură comercială bazat pe munca obli- 
gatorie, dar, din nou, aceasta era efectuată de țăranii din partea locului, cu 
statut de iobagi. Altfel, în Europa modernă, muncile agricole erau îndepli- 
nite prin mijloace fără legătură cu servitutea, în special prin folosirea tara- 
nilor careși lucrau propriul pământ, sau prin angajarea de oameni plătiți. Cei 
dintâi aveau de plătit o dijmă sub forma unei proporții fixe din recolta anu- 
ală; cei din urmă erau țărani săraci, ale căror proprietăţi erau prea mici 
pentru a le asigura subzistenta, si care trăiau la tara din slujbele temporare 
plătite pe care le găseau la fermele comerciale. Întrucât se putea recruta su- 
ficientă mână de lucru în această manieră, nu se întrevedea necesitatea re- 
învierii sclaviei. Când aceasta a reapărut în secolele al XV-lea și al XVI-lea, 
sa întâmplat pe unele insule îndepărtate de țărm din Mediterana si Atlantic, 
în conexiune strânsă cu cultivarea comercială a trestiei de zahăr; astfel s-a 
creat prototipul plantatiei cu sclavi, care, în următoarele două sau trei secole, 
a dominat agricultura comercială din Lumea Nouă. 

În întreaga lume modernă a prevalat sclavia domestică. Exact din acest 
motiv, sclavia a avut un rol periferic în toate societățile: cum economia de- 
pindea de alte forme de muncă, proporția populaţiei care putea fi definită 

ca fiind în sclavie rămânea mica. De aceea, potrivit distinctiei lui Hopkins, 
societăţile erau mai degrabă „societăți cu sclavi“ decât „societăţi sclavagiste“ 
după modelul antic.” Înflorirea regimurilor sclavagiste din Imperiul Oto- 
man, Persia Safavida și Imperiul Mughal* din secolele al XV-lea si al XVHea 
nu a reușit să modifice tabloul general, deoarece sclavii, deși se bucurau de 
o putere politică însemnată, jucau un rol marginal în producție și constitu- 
iau doar o proporție foarte mică a societății. 

In istoria sclaviei, economiile sclavagiste din Lumea Nouă au avut un 
impact mult mai puternic. În fapt, apariţia lor a înviat fenomenul „societății 
sclavagiste“, în special în insulele din Marea Caraibilor, în Brazilia și sudul 
Statelor Unite. Dar era o societate sclavagistă deosebită. În primul rând, 
distincția dintre sclav și stăpân era strâns asociată cu rasa, sclavii fiind ne- 
gri, iar stăpânii — albi. Mai mult, regimurile sclavagiste din Lumea Nouă 
erau destul de dure, datorită combinației dintre cererile de mână de lucru 
pentru plantații si atitudinile lipsite de omenie generate de rasism. Într-un 
contrast izbitor, regimurile sclavagiste din Orientul Mijlociu erau, prin com- 
paratie, ingáduitoare, deoarece se bazau în mare măsură pe folosirea scla- 
vilor în administrație. Același lucru se poate spune și despre regimurile din 
Africa și Asia, unde sclavii erau folosiți mai ales la muncile din gospodărie 
sila cele ale câmpului. 

Fără îndoială, perioada modernă a cunoscut o creștere extraordinară 
a folosirii sclavilor, mulți dintre ei aduși din Africa, dintre care aproximativ 
11 milioane au fost transportați în Lumea Nouă și alte nouă milioane în Ori- 
entul Mijlociu.” După Africa, numărul cel mai mare de recruți era furnizat 
de societăţile slave din Balcani și Rusia de sud, de unde Imperiul Otoman 
își obținea în permanent sclavii. Oare această practică extinsă a sclaviei pu- 
tea fi explicată în termenii utilității? 

Detinerea de sclavi avea valoare ca simbol de status, ca instrument al 
guvernării sau ca mijloc de producţie. La nivel social, existența sclavilor le 
aducea avantaje celor liberi, indiferent cât de săraci. Pentru proprietarii de 
sclavi, sclavia era fie o expresie cantitativă a unui stil de viata epatant, fie un 
mijloc onorabil de a evita munca. In spiritul valorilor timpului, le conferea 
astfel posesorilor un statut social, in vreme ce li-l refuza celor posedati. Pe 
plan politic, sclavia era utilă ca un mijloc prin care conducătorii se puteau 
elibera, militar și administrativ, de dependența de aristocrație sau tribalism. 


* Imperiul Mughal, condus de dinastia musulmană cu același nume între 1526 și 1761, 
a reprezentat stadiul de maximă înflorire a Indiei precoloniale, prin extinderea fără 
precedent a teritoriului și organizarea unei administrații eficiente — n. tr. 

Dar cât de utili erau sclavii în producerea de bogăţie? Totul era în funcție 
de eficacitatea muncii lor și de lipsa de mână de lucru liberă. O explicaţie 
de bun-simt sugerează că, deoarece munca lor era neplătită și obligatorie, 
sclavii confereau un avantaj fata de oamenii liberi, mai ales atunci când, asa 
cum se întâmpla in mare parte a Lumii Noi, sclavii erau extrem de nume- 
roși și, de aceea, ieftini, în timp ce muncitorii liberi erau puțini, fiind, din 
acest motiv, plătiți cu salarii mari. Dar o scoala de gândire influentă — ini- 
tiata de Adam Smith, favorizată de abolitionisti și continuată de Karl Marx - 
a susținut că munca sclavilor era mai degrabă „scumpă“ decât „ieftină“, de- 
oarece, afirmau reprezentanții ei, sclavilor le lipsea imboldul de a lucra bine, 
întrucât remuneraţia lor (în mod tipic sub forma hranei, îmbrăcăminte si 
cazării) rămânea constantă, indiferent de munca pe care o efectuau. În con- 
secinta, se credea ca rezultatele muncii lor nu puteau compensa prețul cum- 
pararii si costul întreținerii. În schimb, lucratorul liber avea să fie mult mai 
eficient, pur și simplu pentru că remuneraţia lui ar fi fost legată de munca 
prestata si i-ar fi inspirat o atitudine pozitivă fata de aceasta. Smith credea 
că singura cale de a-i face pe sclavi să-și manifeste angajamentul era „vio- 
lenta" (adică biciuirea), dar a sugerat că, până și atunci, motivaţia ar fi fost 
mai scăzută decât dacă, asemenea lucrătorului liber, sclavul ar fi avut „un 
interes personal" în ceea ce fácea." Această teorie este lipsită de logică. 
Ea trece cu vederea teama de concediere lucratorului plătit și cea a sclavu- 
lui de a fi vândut. În această privință, ambii erau la fel de motivaţi pentru a 
munci. De asemenea, se mai trece cu vederea ceva. Fără îndoială, sclavii 
aveau propriile mijloace pentru a remedia dezechilibrul enorm creat de re- 
latia stăpân-sclav, mai ales simulând prostia, nedepășindu-și norma și lu- 
crând numai la poruncă, trăgând de timp, prefăcându-se bolnavi, comitánd 
furturi mărunte și așa mai departe. Dar stăpânii puteau combate acest șir 
de atitudini negative acordând recompense sub forma drepturilor cutumi- 
are, recunoașterii unor libertăţi, perspectivelor promovării la o munca mai 
ușoară, toate acestea putând încuraja sclavii să lucreze bine. Din acest punct 
de vedere, rolul biciului nu era de a motiva, ci de a pune capăt nesupunerii 
și de a face dovada puterii. În sfârșit, teza lui Smith trece cu vederea avan- 

tajul evident de care se bucura sclavia în raport cu munca plătită: în general, 
costa mai puțin. 

Pentru producerea de zahăr și bumbac cu un minimum de mijloace me- 
canizate, sclavia se dovedea a fi o sursă de mână de lucru extrem de efici- 
entă. Dar cum era în comparaţie cu celelalte forme de muncă forțată? Sclavii 
păreau să muncească mai bine pentru stăpânii lor decât iobagii, de vreme 

ce aceștia din urmă erau interesați în primul rând de propriile ferme. Mai 
mult, tendințele iobagilor de a trage de timp, de a se pretinde bolnavi și a 
fura erau greu de combătut, date fiind drepturile de care se bucura asupra 
propriului avut și restricțiile cutumiare care limitau pretențiile latifundiaru- 
lui. Munca la care erau obligati unii albi la începuturile colonizării Americii 
de Nord era, prin comparație, la fel de ineficientă, pur și simplu pentru că, 
în lipsa salariilor, nu exista nici un imbold pentru a munci, iar munca de slabă 
calitate nu putea fi pedepsită prin concediere. Din acest motiv, a ajuns să 
fie înlocuită de cea a sclavilor negri. În cele din urmă, sistemul de muncă 
sub contract în străinătate a înlocuit sclavia neagră pe plantații, nu pentru 
că ar fi fost mai eficient, ci pentru că folosirea muncii sclavilor fusese scoasă 
în afara legii. Pe de altă parte, munca sclavilor nu era, probabil, la fel de efi- 
cientă ca aceea prestată de prizonierii lagărelor din secolul al XX-lea, cărora 
li se aplicau presiuni punitive puternice fie prin scăderea ratiilor de hrană 
până la nivelul de înfometare, fie prin prelungirea sentinței, măsuri ce ma- 
ximizau rezultatele muncii într-un grad mult mai mare decât cele aflate la 
îndemâna stăpânilor de sclavi. 

Iobágia modernă 


Trăsătura distinctivă a iobăgiei era localizarea ei într-o societate tara- 
neascá, adică într-o comunitate de fermieri care-și lucrau micile proprietăți 
cu ajutorul membrilor familiei, în scopuri de subzistență. Aceasta nu în- 
seamnă că în celelalte forme de servitute nu se întâlneau țărani. În Asia și 
America Latină existau sclavi și datornici aserviti care prestau muncile spe- 
cifice țăranilor. Mai mult, muncitorii aflați sub contract în străinătate si da- 
tornicii aserviti folosiţi în secolul al XIX-lea la munca de pe plantațiile din 
colonii erau recrutați în special din rândurile țărănimii din India și China, 
în timp ce majoritatea sclavilor transportați în Lumea Nouă erau luați din co- 
munitatile țărănești din Africa occidentală. De fapt, pana în secolul al XX-lea, 
cei aserviti proveneau, în cea mai mare parte, din rândul țăranilor, multi 
dintre ei aspirând să-și redobândească statutul de țărani prin cumpărarea 
unei mici proprietăți. Cu toate acestea, dacă iobagii erau în mod tipic țărani, 
sclavii, muncitorii aflați sub contract în străinătate si datornicii aserviti erau, 
în majoritate, foști țărani care, fiind fortati să muncească pe plantații, in mine 
sau în orașe, fuseseră transferați într-o lume dominată de valori netaranesti. 

Atunci, iobagii erau de obicei țărani; dar care era diferența dintre un 
țăran și un iobag? Ca și în cazul sclavilor, iobagii erau în proprietatea cuiva 
și adesea puteau fi vânduți, fie separat, fie o dată cu moșia de care erau le- 
gati. Din acest punct de vedere, se poate spune că nu erau liberi. Conceputi 
de lege ca fiind „la voia stăpânului“, iobagii erau legati fie de moșia acestuia, 
fie de persoana lui. În comparație cu țărănimea liberă, erau supuși unei 
game mai largi de obligații, dintre care multe erau plăți pentru obținerea 
permisiunii stăpânului — de exemplu, pentru a se căsători, a adopta o nouă 
ocupaţie, a trai în afara moșiei, a mosteni, subinchiria sau vinde proprietăți — 
și, prin aceasta, recunoșteau explicit controlul seniorului asupra lor.” 

Iobágia de acest tip era frecventă atât in Europa occidentală medievală, 
cat si in Europa de Est moderna. Taranii legati de glie nu reprezentau un 
fenomen exclusiv european; cu toate acestea, in celelalte parti ale lumii apar- 
tineau unei alte categorii de servitute. Astfel, in India si Africa existau fa- 
milii lipsite de libertate care, pentru dreptul de a deține pământ, prestau ser- 
vicii neplătite, având o poziție asemănătoare celei a iobagilor. La fel, în ha- 

ciendele din America Latină indienii nativi erau legați de moșie, prestând 
munci în schimbul găzduirii. Dar acești proprietari de pământ indieni și afri- 
cani erau, din punct de vedere tehnic, sclavi, în timp ce multi, desi nu toti lu- 
crătorii de pe latifundiile din America Latină erau, de fapt, datornici aserviti. ^ 

Iobágia din Europa medievală si modernă era parte a sistemului feudal, 
încât proprietarii iobagilor erau, invariabil, seniori ai domeniului: unii dintre 
ei prinți, alţii clerici sau nobili. Ceea ce determina modul de viata al iobagi- 
lor era divizarea feudei în trei părți, moșia propriu-zisă, pământul arendat 
și pârloaga. În timp ce moșia propriu-zisă era deținută în totalitate de stăpân 
și se afla la dispoziția lui, terenurile arendate erau doar de drept în proprie- 
tatea sa; în practică, reprezentau proprietatea condiționată a iobagilor. Fo- 
losinta párloagei era împărțită între senior și iobag, desi în termeni diferiti.” 

Atunci când feudalul alegea să cultive el însuși moșia propriu-zisă în loc 
să o dea în arendă, le putea cere iobagilor să furnizeze mâna de lucru și unel- 
tele necesare. Ei nu îndeplineau aceste servicii pentru un salariu, ci ca o 
obligație derivată din statutul lor de iobagi. În schimb, li se îngăduia, de 
obicei, să ia în arendă teren pe aceeași moșie. Din acest motiv, iobagii erau 
adesea implicaţi în două operaţiuni agricole distincte: una pentru feudal și 
cealaltă pentru ei înșiși, cea dintâi — o întreprindere comercială adaptată pen- 
tru piaţă s si profit, cea de-a doua — cu scopul modest de a hrăni familia ioba- 
gului si de ai permite să-și plătească impozitele și taxele. În plus, iobagii 
primeau dreptul de a folosi în comun părțile necultivate ale moșiei. Acestea 
includeau porțiunile necultivate temporar — pământul lăsat de pârloagă, 
miriștile de după recoltarea grânelor, pășunile de după cosit - și porțiunile 
care nu erau cultivate niciodată. Juridic, terenurile acestea erau considerate 
ca făcând parte din moșie, dar, ca administrator, feudalul trebuia să respecte 
dreptul iobagilor de a se bucura de resursele lor naturale. Acest drept la fo- 
losinta comună - parte integrantă și vitală a existenței iobagului — se refe- 
rea la pășunatul turmelor sale și la colectarea resurselor: cărbune, ciuperci, 
ferigi, lemne, urzici, nuci și alte fructe, în vreme ce stăpânul avea drept ex- 
clusiv de folosință asupra pescuitului și vânatului, pe care îl putea acorda 
însă și iobagilor. Moșia nu crea pentru iobagi doar un corp de drepturi, ci 
și un sentiment puternic al comunității, ambele susținute instituțional prin 
apartenența la adunarea satului și accesul la judecătoria domeniului. Aces- 
tea erau lucruri pe care sclavia nu le îngăduia. 

Spre deosebire de sclavi, iobagii datorau supunere statului, care îi obliga 
să plătească impozitele guvernamentale și să efectueze serviciul militar în 
armata regală. Depinzând de iobagi în aceste două chestiuni importante, 

guvernele, mai ales în timpurile moderne, simțeau nevoia de a-i ocroti fata 
de exploatarea moșierilor. Din acest motiv, adoptau legi care le acordau 
sclavilor o personalitate juridică mult mai consistentă decât cea care le fu- 
sese atribuită vreodată sclavilor. Plătind impozite guvernelor și dijmă lati- 
fundiarilor, iobagii se deosebeau în mod esențial de sclavi. Aceștia din urmă 
nu erau decât o sursă de mână de lucru și servicii. În schimb, adesea, ioba- 
gia nu avea nimic de-a face cu aceste aspecte. Scopul instituirii si menținerii 
ei era de a împiedica micșorarea veniturilor, în parte prin interzicerea emi- 
grárii de pe moșie și în parte oferindu-i stăpânului un mijloc flexibil de a re- 
vizui rentele și dijma în conformitate cu nivelul inflației. 

Deși diferiți de sclavii tipici întrucât duceau o viata de țărani și datorau 
obligaţii statului — uneori iobagii se puteau asemana cu ei îndeaproape, mai 
ales atunci când erau aserviti personal și supuși muncii forțate. Iobagia avea 
două forme principale. Unii iobagi erau aserviti personal stăpânului lor. Erau 
numiți Erbuntertanen, Leibeigenen, nativi per corpore ori hommes de corps. 
Aservirea lor, asemănătoare cu aceea a sclavilor, era una de sânge, astfel 
încât își moșteneau statutul și îl transmiteau progeniturilor. Alti iobagi erau 
legati de glie. Erau numiti Gutsuntertanen, Realleibeigenen, servi terrae, 
gens de mainmorte réelle sau serfs de la glebe. Aservirea lor se referea mai 
degrabă la proprietatea pe care o luau cu chirie decât la legăturile de sânge, 
fapt ce-i deosebea clar de statutul sclavilor. Pentru acest tip de iobăgie era 
esențială existența pământului dat în arendă pentru clacă, recunoscut de 
lege ca nefiind liber." 

Dacă terenurile ar fi fost luate în arendă doar de cei aserviti personal, 
nu ar mai avea sens să facem distincția dintre cele două tipuri de iobăgie. 
Dar lucrurile nu se petreceau astfel: numeroase terenuri erau în arenda 
unor familii care se priveau pe sine ca fiind libere la acest nivel. Mai mult, 
distincția dintre cele două tipuri de iobăgie nu ar fi însemnat prea mult dacă 
ar fi fost caracterizate prin același grad de aservire. Totuși, iobagii legați de 
glie se bucurau de mai multe drepturi in fata legii decât cei aserviti perso- 
nal, în vreme ce, din cauză cá li se aplicau cerințe mai mari și mai nume- 
roase, cei din urmă sufereau o exploatare mai dură. Atunci când ambele 
tipuri se întâlneau î în aceeași societate, iobagii aserviti personal erau priviți 
ca fiind inferiori. În sfârșit, diferenţele evidente dintre cele două categorii 
conduceau la consecințe sociale diferite. Spre deosebire de iobagii legați de 
glie, cei aserviti personal puteau fi vânduți separat de pământ, astfel că erau 
mai susceptibili de a fi separati de familii și de a fi dezradacinati. Mai mult, 
dacă era aservit personal, iobagul putea apărea și acolo unde nu exista 

proprietate funciară, ca în cazul iobagilor legati de gospodării din Rusia se- 
colelor al XVIII-lea si al XIX-lea, care desfășurau pe moșie activități meste- 
șugărești primind în schimb ratii alimentare din partea stăpânului, și nu 
trăiau ca țărani clăcași. La fel erau iobagii care, plătind o taxă de autorizare, 
primeau dreptul de a locui în afara domeniului și de a munci ca artizani sau 
negustori în orașe, sau membrii ramurilor colaterale ale familiilor de iobagi 
care, neprimind dreptul asupra pământului familiei din cauza regulii de pri- 
mogenitură, rămâneau să locuiască pe moșie în chip de chiriași. Faptul 
acesta nu modifica echivalarea generală dintre iobag și țăran, dar dădea 
naștere unei societăţi de iobagi care era mai complexă din punct de vedere 
social decât cea asociată cu legarea de glie. În acest din urmă caz, lipsa pă- 
mântului aducea cu sine libertatea, în timp ce, pentru iobagii aserviti per- 
sonal, emanciparea era mult mai greu de obținut, cerând, ca și pentru sclavi, 
plata unei taxe de manumisiune - motiv pentru care aceștia erau mai sus- 
ceptibili de a evada. Iobagii legati de glie aveau prea mult de pierdut dacă 
plecau, astfel că erau mai înclinați de a rămâne pe loc. În sfârșit, acolo unde 
iobagii erau, în majoritate, din categoria celor legați de glie, iobăgia tindea 
să aibă o dominație socială mai slabă decât în locurile unde prevala aservi- 
rea personală, cu o proporție mult mai mică a populaţiei rurale aflată în stare 
de aservire. Atunci când iobăgia era preponderent personală, crea o socie- 
tate iobagă; atunci când era în cea mai mare parte bazată pe legarea de glie, 
crea o societate cu iobagi. 

De obicei, noii iobagi apăreau prin procreare, mai degrabă decât prin 
cumpărare. În plus, iobagilor li se cerea să furnizeze, în mod obligatoriu si 
fără plată, echipamentul agricol de bază — unelte, pluguri, boi pentru trac- 
tiune, căruțe — ca și mâna de lucru. Din aceste motive, ofereau, aparent, o 
sursă foarte ieftină de forță de muncă. Nu exista nevoia de a plăti salarii sau 
de a investi în echipamente, neajunsul principal al unui sistem bazat pe forța 
de muncă liberă; nu exista necesitatea de a cumpăra, repopula, hrăni și 
echipa lucrătorii, principalul neajuns al sclaviei. Cu toate acestea, iobăgia 
avea propriile limitări, atât pentru stăpân, cât și pentru t țăran. În primul rând, 
o suprafață considerabilă de teren trebuia pusă deoparte, separată în mici 
gospodării, pentru folosința personală a iobagilor. În această privință, mo- 
siile s-au putut dezvolta ca întreprinderi dedicate în totalitate agriculturii 
comerciale numai după abolirea iobăgiei. Mai mult, deși nu impunea inves- 
titii de capital, munca iobagilor era departe de a fi eficientă. Supusă obliga- 
tiilor concurente fata de mosier si fata de propria. gospodarie, familia iobaga 
era, in mod firesc, mai devotată celei din urmă. În fapt, serviciile aduse 

moșierului erau adesea înfăptuite neglijent, pentru ele alocându-se uneltele 
cele mai vechi și membrii cei mai neputincioși ai familiei. % În plus, de vreme 
ce atât pe moșie, cât și în micile gospodării arendate se cultivau aceleași 
produse, iobagii puteau lua din recolta moșierului fără a fi pedepsiți. intru- 
cat nu erau mijloace de a dovedi ca grânele din posesia lor nu fuseseră cul- 
tivate în propriile ferme, furturile comise de iobagi erau extrem de greu de 
detectat. Ineficienta fundamentală a muncii iobagilor a fost cea care a deter- 
minat abandonarea sistemului, atât în Occidentul de la sfârșitul Evului 
Mediu, cât și în Răsărit, în perioada modernă. 

Pentru stăpâni, iobăgia mai avea și un alt neajuns important, constând 
în faptul că, deși era confirmat de lege, dreptul lor de proprietate asupra 
domeniului era atacat de drepturile cutumiare ale iobagilor. Protejându-le 
interesele, aceste drepturi cutumiare reglementau transmiterea fermei aren- 
date prin moștenire, stabileau renta, serviciile care trebuiau efectuate, une- 
ori dijma, accesul la porțiunile necultivate ale moșiei și le dădeau un cuvânt 
de spus în chestiunile de interes local, mulțumită apartenenței la curtea de 
judecată a domeniului sau la sfatul sătesc.” Dacă nu erau stabilite prin cu- 
tumă, obligațiile iobagilor puteau fi limitate la măsura în care erau rezona- 
bile. Astfel, deși supuși cererilor senioriale care, legal, erau la latitudinea 
stăpânilor, dobândeau drepturi similare celor de care se bucurau locuitorii 
liberi ai domeniului. De obicei, transmiteau posesiunea asupra terenului luat 
în arendă din generație în generaţie. Mai mult, renta și serviciile datorate 
stăpânului erau, adesea, definite cu grijă și puteau fi modificate numai prin 
negociere, astfel că, de pildă, dorința stăpânului de a mări obligaţiile de 
muncă putea fi satisfăcută numai în schimbul micșorării rentei.” 

Aceste drepturi ale iobagilor erau susținute de unele considerații prac- 
tice. Ca și în cazul sclavilor, forța era un mijloc nepotrivit de persuasiune. Era 
interesul stăpânului de a constitui comunităţi de iobagi care să fie obediente 
și auto-organizate, astfel încât moșia să poată funcționa cu un minimum de 
supraveghere și de intervenție. Cooperarea era asigurată în mod optim dacă 
se acordau iobagilor anumite libertăți, în special prin recunoașterea drep- 
turilor cutumiare și reducerea imixtiunii în treburile lor.” 

Politicile pe care le adoptau stăpânii în privința moșiilor erau influențate 
și de capacitatea iobagilor de a opune rezistență. Aceasta se putea manifesta 
sub mai multe forme: petiţii adresate stăpânilor pentru a reclama compor- 
tamentul angajaților, sau chiar petiţii adresate conducătorilor țării pentru a 
reclama comportamentul stăpânilor; încetarea cooperării, rezultând în inde- 
plinirea neglijentă a obligațiilor sau refuzul de a plăti renta și dijma; acte de 

revoltă, unele dintre ele clandestine — cum ar fi furtul, braconajul, incendi- 
erea și mutilarea vitelor stăpânului, altele pe fata — cum ar fi cântecele ex- 
primând nemulțumirile față de stăpân, acțiunile de revendicare a dreptului 
de folosință comună a terenurilor necultivate, actele de violență îndreptate 
împotriva stăpânilor și angajaților acestora, ori chiar evadarea de pe moșie. 
Iobagii preferau unele dintre aceste forme de protest în raport cu altele. 
Celor care munceau toată săptămâna, tragerea de timp și furtul le permi- 
teau să evite represaliile grave. În schimb, refuzul de a îndeplini obligațiile 
fata de stăpânire putea conduce la evacuarea lor; fuga însemna abandona- 
rea pământului ancestral, rebeliunea era pedepsită cu moartea, în timp ce 
acționarea în judecată, atunci când era posibilă, era de cele mai multe ori 
scumpă și ineficace. In mare parte, rezistența iobagilor nu reprezenta o luptă 
pentru supraviețuire sau o încercare revoluționară de a răsturna sistemul, 
ci, mai degrabă, era menită să menţină drepturile inradacinate împotriva 
inovatiilor impuse arbitrar. Așadar, scopul ei era constitutional; dar, daca lua 
forma unei revolte pe scară largă, putea ajunge să ceară abolirea completă 
a iobăgiei. Astfel de insurectii aveau loc rar și fără succes, dar, din cauza 
extinderii și duratei lor, au devenit evenimente istorice importante de care, 
apoi, seniorii și prinții își aminteau cu teamă, încât ajungeau să exercite o 
influenţă pe termen lung asupra politicilor urmate de aceștia.” 

Stabilirea drepturilor iobagilor nu se datora doar capacităţii comunită- 
tilor de țărani legati de glie de a-și apăra interesele, ci și modului în care 
guvernele interferau în relația senior-iobag. Dependenţa militară și fiscală 
a guvernului în raport cu iobagii, care era la fel de considerabilă ca și depen- 
denta seniorului fata de ei în privința dijmei și a muncilor, însemna că ocár- 
muirea centrală nu-și putea permite să-i lase în totalitate la dispoziția aces- 
tuia din urmă: cu alte cuvinte, nu putea îngădui relației dintre iobag și senior 
să dobândească autonomia asociată in mod normal cu relația dintre stăpân 
și sclav. În cursul secolelor al XVII-lea și al XVIII-lea, pe măsură ce căutau 
să-și sporească puterea politică instituind armate mari, stabile și birocratii ex- 
tinse, conducătorii din Europa Centrală și de Est susțineau din ce în ce mai 
mult o politică de ocrotire a iobagilor. Aceasta era menită, pe de o parte, să 
protejeze o resursă vitală și, de cealaltă parte, să evite revoltele țărănești. S-au 
instituit restricții asupra obligațiilor pe care le puteau impune seniorii ioba- 
gilor, cu scopul de a rezerva o parte substanțială a resurselor șerbilor pentru 
impozitarea guvernamentală, ca și pentru a asigura ca familiile acestora să 
fie destul de prospere pentru a da recruți sănătoși și destul de obediente 
ca să nu amenințe stabilitatea statului.” De aceea, guvernele încercau să 

împiedice incorporarea terenurilor ocupate de iobagi în domeniul seniorial, 
transfer care le-ar fi scutit de impozitare, și să limiteze pretențiile seniorilor. 
Astfel de politici s-au aplicat în special în Imperiul Habsburgic (teritoriile 
austriece, Boemia, Ungaria) unde, la sfârșitul secolului al XVIIHea, ca re- 
actie la înfrângerea suferită in fata Prusiei și extinderea pe scară largă a 
răscoalelor țărănești, guvernul a încercat să-și îmbunătățească eficacitatea pe 
plan internaţional; dar aceste politici erau prezente și în monarhiile rusă și 
prusacă. În mod tradițional, drepturile iobagilor erau stipulate în ceea ce se 
numea Weistümer sau urbaria: afirmari ale îndatoririlor și privilegiilor seni- 
oriale care erau obținute și revizuite prin negocierea între comunitatea aren- 
dașilor și reprezentanții feudalului. Dar, spre sfârșitul secolului al XVIII-lea, 
drepturile iobagilor erau prevăzute adesea în reglementări emise de guvern. 
Aceasta însemna că, mult timp înainte de abolirea iobăgiei, șerbii au obținut 
o personalitate juridică implicând un corp de drepturi validat prin decret gu- 
vernamental. În 1791, Habsburgii au mai făcut un pas, abolind iobăgia în 
Boemia și teritoriile austriece. În același scop al întăririi statului și evitării 
revoluției, Hohenzollernii si Romanovii au procedat la fel, cei dintâi în 1807, 
cei din urmă în 1861.% 

Ca și sclavia, iobăgia exista într-o mare varietate de forme, unele blânde, 
altele extrem de dure. Mai mult, severitatea cu care erau tratați individual 
iobagii se putea schimba radical în decursul timpului, depinzând în mare 
parte de faptul că aceștia aveau sau nu obligația de a munci toată săptămâna 
pe moșie. La rândul ei, această obligație era în funcţie de regimul moșiei, 
dacă era cultivată direct sau dată în arendă. Iobágia a devenit dură în seco- 
lul al XVI-lea în Polonia și Brandenburg-Prusia, în secolul al XVII-lea în 
Boemia și la sfârșitul secolului al XVIII-lea în Rusia, când seniorii au hotă- 
rât să-și conducă moșiile în regim comercial, folosind munca șerbilor. Ca re- 
zultat, iobagii erau obligați să muncească un număr de zile pe săptămână. 
Aceste îndatoriri nu erau limitate doar la muncile agricole, ci în Rusia și 
Boemia se refereau și la industria textilă și a berii. Cantitatea de muncă de- 
pindea parțial de natura activităţii, agricultura necesitând mai mult decât păs- 
toritul, iar industria, spre deosebire de agricultură, impunând o cerere con- 
stantă de mână de lucru. De asemenea, depindea de mărimea proprietăţii. 
Acolo unde domeniile senioriale reprezentau peste 40 la sută din terenul 
cultivat — ca în Schleswig-Holstein, Pomerania, Galiţia și unele părți ale Tran- 
silvaniei - munca obligatorie depășea patru zile pe săptămână. În alte părți, 
rareori trecea de trei zile pe săptămână. Unii iobagi erau suficient de înstăriți 

pentru a angaja zilieri care să îndeplinească aceste munci, după cum se în- 
tâmpla în Brandenburg în secolul al XVIII-lea, dar salariile plătite astfel îi 
puteau costa foarte mult." 

Nicăieri în ținuturile în care se practica iobăgia obligaţiile de muncă im- 
puse șerbilor nu deveneau atât de oneroase ca acelea solicitate de la sclavi, in 
mare parte pentru că, recunoscuți ca ţărani, iobagilor trebuia să li se acorde 
suficient timp pentru a-și conduce propriile ferme. Timpul liber acordat scla- 
vilor pentru cultivarea loturilor date în folosință (duminicile, uneori si după- 
amiezele de sâmbătă) era, de obicei, mult mai scurt decât timpul îngăduit 
iobagilor, așa cum terenul atribuit iobagilor era mult mai mare decât cel alo- 
cat sclavilor.” Din cauză că fermele iobagilor aveau un profil agricol, și nu 
horticol, având funcţia nu doar de a hràni familia, ci si de a furniza resursele 
pentru plata impozitelor către stat și a dijmei, era necesar mult timp pentru 
cultivarea lor. Cu toate acestea, în practică, obligaţia de a lucra pe moșia 
seniorului punea pe umerii iobagilor o povară grea, de vreme ce reducea 
munca efectuată în ferma familială. Această cerere dublă de mână de lucru - 
manifestată simultan, datorită naturii sezoniere a muncii la fermă — era cea 
care se dovedea a fi opresivă, mai ales atunci când seniorul încerca să spo- 
rească, indiferent cât de putin, obligatiile carei erau datorate. În perioadele 
de creștere rapidă a populatiei, ca în secolul al XVHea și apoi la sfârșitul se- 
colelor al XVIII-lea și al XIX-lea, un exces de mână de lucru îi putea convinge 
pe seniori să ușureze unele dintre sarcinile iobagilor, de obicei în schimbul 
unei sume de bani plătite regulat. În aceeași situație, iobagii înstăriți puteau 
angaja muncitori care să le îndeplinească îndatoririle pe moșie. Dar în pe- 
rioadele de extremă depopulare - ca urmare, de pildă, a războiului și epi- 
demiilor de ciumă, după cum s-a întâmplat în Europa centrală și răsăriteană 
în a doua jumătate a secolului al XVIHea, mai ales in Boemia, Brandenburg- 
Prusia si Polonia — faptul că seniorii insistau asupra cultivării directe a pă- 
mântului, asociat cu diminuarea forței de muncă, a condus la sporirea con- 
siderabilă a poverilor puse pe umerii iobagilor care supravietuiserá. Fără 
îndoială, încetarea obligaţiilor de muncă, sau convertirea lor în îndatoriri 
anuale, spre deosebire de cele săptămânale, au ușurat mult regimul ioba- 
gilor. O dată eliminată munca săptămânală obligatorie, de exemplu, iobăgia 
care a rezistat în Occident începând cu Evul Mediu a devenit suportabilă 
din punct de vedere economic.” 

Protejati de drepturile acordate plătitorilor de rentă, iobagii înstăriți pu- 
teau fi întâlniți atât in Europa occidentală, cât și in cea răsăriteană. Societăţile 
țărănești sau confruntat cu o amenințare mai serioasă decât iobăgia, apărută 

o dată cu extinderea sistemului de arendă, care a înlăturat drepturile plăti- 
torilor de rentă, înlocuind rentele ereditare cu arenda pe termen scurt, pen- 
tru care se cereau sume mari. În timp ce iobăgia era soluţia preferată pentru 
latifundiarii din Europa de Est de la începuturile modernităţii, convertirea 
la arendă a fost soluţia preferată de cei din Europa occidentală aflată în ace- 
eași perioadă de dezvoltare. Care dintre soluții avea un caracter exploata- 
tor mai puternic? Politica arendării a creat două tipuri de societate, una în 
care pământul era arendat fermierilor care desfășurau activități comerciale 
și o alta în care era arendat țăranilor. În cel dintâi caz, relația dintre arendaș 
și senior era de cele mai multe ori bună, de vreme ce profiturile obținute din 
agricultură le permiteau arendașilor să plătească rentele crescute. Totuși, 
regimul acesta - in care capitalismul rentier se impletea cu agricultura 
capitalistă — a creat o clasă de muncitori lipsiţi de pământ, impilati, chiar 
dacă liberi, multi dintre ei foști țărani alungați, cu încuviințarea seniorului, 
de pe pământurile din moși-strămoși de către fermierii cu activități comer- 
ciale. Acolo unde arendasii erau in continuare țărani, a apărut un nou tip 
de exploatare, ca rezultat al împletirii dintre capitalismul rentier și agricul- 
tura de subzistență. Se poate demonstra că muncitorii liberi de la ferme si 
țăranii arendasi liberi din Occident erau mult mai oprimati decât numerosi 
iobagi din Est. Mai mult, în Răsăritul Europei, unde iobăgia era legată de 
dreptul de posesiune și nu personală, oamenii liberi de la tara erau, în ge- 
neral, muncitori lipsiți de pământ care sufereau greutăți mai mari decât 
iobagii, de vreme ce aceștia din urmă își păstrau statutul de țărani și drep- 
turile plătitorilor de rentă, în timp ce primii au devenit un proletariat oprimat, 
exploatat atât de iobagi, cât și de seniori, prin plata unor salarii mici și ame- 
nintarea cu concedierea." 

Din aceste motive, ar fi înșelătoare echivalarea dintre iobăgie și formele 
extreme ale exploatării de către latifundiari. Pentru iobagi, nu încape indo- 
iala că munca săptămânală desfășurată pe moșie reprezenta o obligaţie de- 
ranjantă. Dar în numeroase societăţi de iobagi ea lipsea, nu doar în cele care 
au supraviețuit în Europa occidentală la începuturile modernității, dar și în 
unele parti ale Europei de Est, de exemplu în nordul Austriei, în Silezia, 
Boemia secolului al XVI-lea și Rusia de la începutul secolului al XVIII-lea. 
În toate aceste cazuri, munca obligatorie se reducea la câteva zile pe an. 
Atunci când era impusă claca săptămânală, iobagii din alte societăţi (de pildă, 
în Brandenburg în secolul al XVI-lea) puteau primi în schimb fixarea sau 
scăderea rentei. Pentru iobagi, un caracter opresiv îl puteau avea și obli- 
gatiile financiare fata de senior. Dacă erau numeroase și revizuibile, puteau 

submina valoarea dreptului plătitorului de rentă, oferind seniorului un mij- 
loc de a compensa nivelul scăzut al rentei fixate. Atunci când nu erau plătite, 
ofereau un pretext pentru evacuare. Cu toate acestea, asemenea rentelor, 
dijmele erau, cel mai adesea, fixate prin cutumă. Cele fixate la o proporție 
din recoltă își mențineau valoarea, dar multe erau transformate în bani 
lichizi care, dacă erau stabilite la o anumită sumă, se depreciau în decursul 
timpului o dată cu creșterea prețurilor.” 

Iobagii nu erau neapărat săraci. In fapt, studiile de nutriţie sugerează 
că standardul lor de viaţă putea fi chiar destul de ridicat.” Mai mult, greu- 
tatile la care erau supuși rezultau adesea de pe urma unor factori care afec- 
tau întreaga țărănime, cum ar fi lipsa asigurării față de compromiterea re- 
coltelor, vulnerabilitatea în raport cu creșterea populației — întrucât aceasta 
diminua gospodăriile prin subdiviziune si devaloriza drepturile la folosință 
comună prin suprautilizare — și supunerea fata de jugul triplu, reprezentat 
în caricaturile vremii prin monarh, nobil și cleric călărind pe spinarea înco- 
voiată a ţăranului. Laolaltă, îndatoririle iobagului, nu doar în raport cu se- 
niorul, ci și impozitele și serviciul militar reclamate de guvern, precum și 
zeciuiala cerută de biserică puteau constitui o povară chinuitoare. Totuși, 
greutatea acestei poveri se datora în mare parte modalităţii în care erau 
colectate impozitele și zeciuiala. La începutul perioadei moderne, sistemele 
fiscale din Europa de Est se caracterizau prin ponderea covârșitoare a im- 
pozitelor, de care bogatii erau scutiţi în virtutea privilegiilor dobândite în 
calitate de nobili. In plus, pe la sfârșitul secolului al XVIII-lea, țărănimea din 
Prusia, Rusia și Imperiul Habsburgic furniza o parte substanțială a armatei 
regulate, datorită incorporarilor si, iarăși, scutirilor de care se bucura restul 
societăţii.” Mai mult, dată fiind importanţa pe care o aveau membrii familiei 
iobagilor, care trebuiau să lucreze la propriile ferme și să îndeplinească în- 
datoririle față de senior, obligația serviciului militar le afecta direct resursele 
de bază. Cât despre zeciuială, era o povară grea pentru iobagi nu pentru că 
aceștia nu erau liberi, ci pentru că erau țărani. Zeciuiala era un impozit pe 
agricultură, mai degrabă decât pe industrie, iar atunci când era impusă ca 
a zecea parte din producţia fermei, nu era afectată de riscul devalorizarii. 
Dacă, asemenea dijmei cerute de senior, zeciuiala ar fi fost convertită într-o 
sumă fixă în bani, inflația ar fi ușurat corvoada în decursul timpului; dar, de 
cele mai multe ori, rămânea ca o proporție fixată din recoltă. Triplul jug 
apăsa mai greu asupra iobagilor decât asupra țăranilor liberi deoarece primii 
erau mai expuși în raport cu cererile stăpânirii; dar, date fiind mecanismele 
de protecţie de care iobagii se bucurau împotriva exploatării senioriale, 

mulțumită drepturilor de plătitori de rentă, povara lui se datora mai mult 
cererilor suplimentare formulate de guvern și biserică. 

Așadar, la începuturile Europei moderne, existau două tipuri de iobăgie 
extrem de diferite: unul dainuind din Evul Mediu la frontiera vestică a 
Germaniei, celălalt instaurându-se între 1480 și 1650 în cea mai mare 
parte a Europei centrale și de est; unul relativ blând, celălalt relativ 
aspru; unul - folosit ca mijloc de a stoarce surplusurile țărănimii prin 
dijma si rente, celălalt - ca mijloc de a folosi munca țăranilor în scopuri 
comerciale; unul — statutul juridic al unei minorități a populaţiei, celălalt 
- statutul juridic al majorităţii; unul — o trăsătură incidentală a societății, 
celălalt — o caracteristică socială dominantă. Totuși, în comparație cu 
sclavia, ambele par identice. Intre senior și iobag exista un grad de reciproci- 
tate care nu se găsea în mod normal între stăpân și sclav. Mai mult, 
iobagii erau diferiți de sclavi prin faptul că, în general, erau țărani cu 
ferme transmise prin moștenire. Spre deosebire de sclavi, ei munceau în 
celule familiale și rămâneau în contact fizic cu antecesorii lor, al căror 
pământ continuau să-l lucreze. Ocrotiti în interiorul gospodăriei familiale 
și in comunitatea țărănească, se bucurau de o autonomie necunoscută de 
majoritatea sclavilor. În comparație cu aceștia, aveau un control mai bun 
asupra propriei munci și erau mai puțin expuși la umilinte. In sfârșit, iobagii 
se deosebeau de sclavi prin faptul că aveau o relaţie directă cu statul. 
Depinzând de ei pentru a-și acumula veniturile și a aduna trupe, prinții 
aveau o motivatie puternică pentru a le oferi protecție. In schimb, sclavii 
erau obligati în totalitate fata de stăpânii lor si nu se aflau in sfera de atin- 
gere a guvernului. Din aceste motive, a privi sclavia și iobăgia ca termeni 
interșanjabili, sau chiar fundamental identici, este o cale de a crea noi 
probleme, mai degrabă decât o modalitate de a le rezolva pe cele 
existente. 

Munca sub contract în străinătate 


Munca sub contract în străinătate s-a manifestat în două faze distincte, 
cea dintâi în secolele al XVIHea si al XVIII-lea, cea de-a doua la sfârșitul se- 
colului al XIX-lea și începutul celui de-al XX-lea. În ambele faze, bărbaţii si 
femeile se legau pentru o perioadă între trei si cinci ani să slujească într-un 
ținut îndepărtat, de obicei la mii de kilometri de casă, aservirea lor fiind de- 
finită într-un contract scris. Iniţial aflați în proprietatea celui care le plătea 
călătoria, la sosire erau vânduți adesea unui stăpân care era îndreptățit legal 
să le exploateze munca până la expirarea contractului sau sai vândă mai de- 
parte. Muncitorii aceștia se deosebeau de iobagi sau de sclavi prin faptul că 
aveau dreptul la consimtámánt: acesta se aplica atât în locul unde fusese 
semnat contractul de aservire, cât și acolo unde era dus la îndeplinire. To- 
tusi, ei nu-și puteau alege nici stăpânul, nici munca pe care urma so efec- 
tueze, iar unele legi publice aspre îi obligau să rămână în serviciul stăpânului 
pe durata contractului. În acest sens, munca sub contract în străinătate se 
asemăna cu iobăgia și sclavia. Era, fără nici o indoială, o altă formă de ser- 
vitute și un alt sistem de muncá lipsită de libertate.” 

În cea dintâi fază, din secolele al XVII-lea și al XVIII-lea, cam 300 000 de 
muncitori europeni — în majoritate englezi, irlandezi și scoțieni, dar și câtiva 
elvețieni, francezi și germani — au fost transportați în Caraibe și in America 
de Nord; in cea de-a doua fază, de la sfârșitul secolului al XIX-lea si incepu- 
tul celui de-al XX-lea, aproximativ 2,5 milioane de neeuropeni - în mare 
parte indieni și chinezi, dar și numeroși africani, japonezi și locuitori din 
insulele Pacificului — au fost duși in America Latină, Caraibe, insulele Mau- 
ritius și Reunion din Oceanul Indian, sudul Africii, Queensland și unele insule 
din Pacific, în special Noua Guinee, Fiji, Hawaii, Samoa și Tahiti.” 

Munca sub contract în străinătate era strâns asociată cu preocupările 
comerciale ale colonialismului european. Purtători de stindard, în ambele 
faze, au fost britanicii, deși, în cea dea doua etapă, a fost practicată pe scară 
largă și în coloniile franceze, olandeze, germane, spaniole și portugheze. 
Scopul era de a furniza în cantități mari o mână de lucru bine controlată și 
ieftină, initial pentru defrișarea terenurilor și, începând cu mijlocul secolului 
al XVII-lea, pentru munca pe plantaţii. Tutunul, trestia de zahăr si alte cul- 
turi pentru export au creat cererea pentru această forță de muncă, în timp 

ce guvernarea colonială a aprobat folosirea ei; dar răspunzătoare pentru nu- 
mărul mare de persoane recrutate erau sărăcia de acasă și perspectiva unei 
vieţi mai bune în străinătate. Pentru a scăpa de una și a o atinge pe cealaltă 
era nevoie de efectuarea unei călătorii foarte lungi și costisitoare, de obicei 
fiind vorba de o călătorie de mii de mile pe mare, pentru plata căreia săracii, 
mánati de disperare și hotărâți să realizeze mai mult decât cei asemenea lor, 
erau dornici să contracteze o datorie care putea fi acoperită doar prin câțiva 
ani de muncă neplătită sau plătită foarte puţin. Astfel, deveneau slujitori 
aserviti, majoritatea angajându-se individual, si nu in familie. 

Ambele faze au fost afectate profund de prezenta sclaviei, dar in moduri 
diametral opuse. În timp ce munca sub contract in străinătate din prima fază 
a devenit redundantă în urma alegerii sclavilor ca principală sursă de mână 
de lucru pe plantaţii, aceea din a doua fază a apărut după abolirea sclaviei, 
rezultând din refuzul foștilor sclavi de a continua să muncească pe plantații. 

Deși aveau caractere similare, munca sub contract în străinătate din 
prima fază era departe de a fi identică cu cea din a doua etapă. În prima fază, 
comerțul cu mână de lucru era organizat la nivel privat de către negustori; 
în cea de-a doua, era organizat public de către guverne. America de Nord a 
primit numeroși lucrători în prima etapă, dar nu a jucat nici un rol în cea de-a 
doua. În prima fază, munca era legată în principal de cultivarea tutunului; 
în cea de-a doua, de cultivarea trestiei de zahăr. În prima fază, slujitorii și sta- 
pânii erau de aceeași rasă, în timp ce, în cea de-a doua, stăpânii erau de ex- 
tractie europeană, iar majoritatea lucrătorilor proveneau din Asia. 

Mai mult, cele două faze au avut evoluţii istorice complet diferite, cea 
dintâi sfârșind treptat, pe măsură ce sclavii sau salariaţii liberi au ajuns să fie 
apreciați ca o sursă de mână de lucru mai eficientă și mai eficace. Cea de-a 
doua fază a fost stopată brusc de legile abolitioniste, în special de hotărârea 
din 1916 a Raj-ului* de a interzice exporturile de forță de muncă aservită 
din India britanică. 

Cele două faze erau diferite și prin termenii în care se făcea angajarea. 
În cea de-a doua fază, muncitorilor li se oferea adesea un salariu; celor din 
prima etapă li se ofereau doar transportul și cazarea. Muncitorilor din cea 
de-a doua fază li se putea promite transportul înapoi acasă după expirarea 
contractului; în privința celor din prima etapă, stăpânii presupuneau că, întru- 
cât lucraseră în Lumea Nouă, aveau să se stabilească acolo. În locul călătoriei 
spre casă, li se ofereau drepturi de eliberare sub forma unei sume de bani 


* Raj- cuvânt de origine hindi care desemnează stăpânirea britanică din India - n. tr. 

sau a unui lot de pământ, menite să-i ajute să supraviețuiască în calitate de 
persoane libere în colonii. Mai mult, în cea de-a doua fază, pentru a se evita 
aplicarea clauzei de repatriere s-a dezvoltat practica unor contracte în serie, 
lucrătorilor oferindu-li-se stimulente pentru a semna pe o nouă perioadă, în 
timp ce, în prima etapă, ei deveneau muncitori liberi o dată ce le expira 
contractul inițial. 

Asimilarea culturală era posibilă în prima fază, dar practic exclusă în cea 
de-a doua. Aceasta se datora în mare măsură faptului că, în prima etapă, dar 
nu și în cea dea doua, stăpânul si slujitorul aveau aceleași rădăcini europene; 
de asemenea, termenii contractului implicau faptul că, în prima fază, mun- 
citorii aveau să rămână, în timp ce în cea de-a doua făceau planuri pentru a 
se întoarce acasă. : 

O altă deosebire dintre cele două etape era caracterul muncii. In prima 
fază, cei aflați sub contract în străinătate lucrau adesea în interiorul sau în 
apropierea familiilor, fiind slujitori în gospodărie sau în atelierele meșteșu- 
garesti, în birourile comerciale si la fermele mici. Dacă lucrau pe plantații, 
aveau adesea un rol care necesita pricepere, fiind supraveghetori sau admi- 
nistratori. Caracteristică pentru munca din prima fază era natura ei variată, 
lucrătorii indeplinind o gamă largă de funcții, precum și intimitatea care 
exista între slujitor s și stăpân, datorată faptului că munceau împreună și lo- 
cuiau în aceeași casă sau în apropiere. În mod diametral Opus, muncitorii 
din a doua fază erau, de obicei, angajați în întreprinderi mari. În general, 
furnizau mâna de lucru necalificată pe plantații sau în minele din subteran, 
și trăiau în barăci sau sate separate pe moșii. Stăpânul trăia în altă lume cul- 
turală si rezidentialà. Adesea, el era o companie aflatà in proprietate ano- 
nimă, reprezentată local de administratori și supraveghetori. 

În sfârșit, rolul muncii sub contract în străinătate era diferit în cele două 
faze. În prima, era menită să ofere mâna de lucru acolo unde aceasta nu 
exista, fie pentru că indigenii erau nomazi cărora nu li se potriveau mun- 
cile respective, fie pentru că epidemiile din Europa decimaseră populația; 
în cea dea doua etapă, oferea de obicei o forță de muncă alternativă la cea 
deja existentă, fie că aceasta era indigenă sau formată din foști sclavi. Drept 
urmare, în cea de-a doua fază, folosirea mâinii de lucru a muncitorilor aflați 
sub contract era mult mai susceptibil de a incita la conflicte sociale, nu doar 
pentru că era privită ca o modalitate de a ieftini mâna de lucru, ci și pentru 
că reprezenta o provocare etnică.” Pe de alta parte, munca sub contract în 
străinătate din ambele faze era caracterizată prin faptul că avea o durată 
finită, termenii erau consfintiti într-un document legal si în legile coloniale, 

iar forța de muncă putea fi cumpărată și vândută în asa fel încât să li se re- 
fuze lucrătorilor orice posibilitate de alegere în chestiuni vitale, cum ar fi 
stăpânul pentru care munceau sau tipul muncii efectuate. 

Munca sub contract în străinătate a fost categorisită drept un tip de scla- 
vie. Sa pretins că „indiferent de elementele juridice tehnice, sclavia și munca 
sub contract în străinătate erau sinonime“. Termeni precum „sclavie pe 
termen scurt“ sau „noul sistem sclavagist“ sunt folositi pentru a-i surprinde 
esența. Această pretenţie este justificată prin faptul ca munca, atât a scla- 
vilor, cât și a lucrătorilor aflați sub contract, era o formă de proprietate aliena- 
bilă. În această privință membrii ambelor categorii erau considerați bunuri 
mobile, unii în mod permanent, alţii doar temporar.“ Cu toate acestea, scla- 
via și munca sub contract în străinătate erau extrem de diferite. Întrucât 
cea din urmă a fost folosită adesea în secolul al XIX-lea pentru a înlocui 
mâna de lucru a sclavilor de pe plantațiile coloniale, s-au luat precautii, în 
special de către guvernul britanic, al cărui imperiu era principalul furnizor 
de forță de muncă și angajator, pentru a se garanta că relele sclaviei fuse- 
seră înlăturate și că munca sub contract în străinătate nu reprezenta o per- 
petuare a sclaviei prin alte mijloace. Mai mult, la începutul secolului al 
XVII-lea - când practica aceasta a fost folosită pentru prima dată pentru a 
transporta forța de muncă a albilor în Lumea Nouă, după care a început 
importul de sclavi negri — se susținea punctul de vedere, exprimat explicit 
în relatările martorilor și în actele legislative, că sclavia și munca sub con- 
tract în străinătate nu reprezentau același lucru. În anumite privințe funda- 
mentale, chiar așa stăteau lucrurile. Sclavii din Lumea Nouă nu se aflau acolo 
pentru că aleseseră acest lucru. Oamenii deveneau sclavi fiind răpiți sau 
prin naștere. Prin contrast, majoritatea celor aflați sub contract în straina- 
tate renuntau în mod voluntar la libertate. Desi servitutea căreia îi erau su- 
puși, asemănătoare celei a sclavilor, îi împiedica să-și aleagă stăpânul, le 
îngăduia totuși să decidă locul în care urma să slujească. Răpirea oamenilor 
liberi pentru a fi transformați în muncitori aserviti pentru o perioadă nu era 
o practică necunoscută dar, spre deosebire de luarea de sclavi cu forța, era 
ilegală și rară. Mai mult, caracterul temporar al muncii sub contract în stră- 
inătate însemna că aceasta nu era ereditară. Astfel, slujitorii nu erau doar 
pe o treaptă superioară față de sclavi, dar erau și valorizati în mod diferit. În 
secolul al XVIIHea, prețul cu care putea fi cumpărat un muncitor aflat sub 
contract în străinătate era de trei ori mai mic decât cel al unui sclav și, acolo 
unde ambii erau considerati proprietate impozabilă, se păstra același raport.” 

Spre deosebire de sclavie, munca în străinătate depindea de un contract în 
care se declara că drepturile de proprietate ale stăpânului nu se aplicau per- 
soanei slujitorului, ci doar muncii acestuia, și, de aceea, doar unei fracțiuni 
din viata lui. In plus, relaţia dintre stăpân și slujitor era mai susceptibila de 
a fi reglementată juridic decât aceea dintre stăpân și sclav. Legislatiile colo- 
niale erau mai pregătite să accepte muncitorul aflat sub contract ca o per- 
soană, mai degrabă decât ca un lucru, permitandu o protecţie publica spo- 
rită împotriva relelor tratamente. În sfârșit, pentru sclavii din Lumea Nouă 
perspectiva eliberării era, până la etapele de sfârșit ale sistemului, doar o 
speranță îndepărtată, în timp ce pentru slujitori era garantată prin contract. 
Eliberarea sclavilor individuali depindea de un act de bunăvoință venit din 
partea stăpânului și, adesea, trebuia să fie cumpărată, pe când eliberarea lu- 
crătorilor era un răspuns automat la expirarea contractului și, în general, 
era urmată de o formă de răsplată. 

Cât de diferită era munca sub contract în străinătate de munca liberă? 
Putem răspunde, în primul rând, comparând migrațiile lucrătorilor aflati sub 
contract în străinătate cu acelea ale muncitorilor liberi și, în al doilea rând, 
examinând afinitatile care existau între munca sub contract în străinătate si 
relaţiile de pe piata forței de muncă liberă - în special cele legate de uceni- 
cie și lucrul în agricultură. Slujitorii aflați sub contract se asemanau oarecum 
cu muncitorii liberi care migrau prin faptul că porneau, din proprie inițiativă, 
în călătorii foarte lungi căutând să-și amelioreze situația, numai că transpor- 
tul celor dintâi nu era plătit din propriile economii, ci din împrumutul con- 
tractat și în cele din urmă răscumpărat prin munca neplătită sau plătită prost 
pe care se angajau în fata creditorului să o presteze pentru o perioadă fixată. 
Așadar, munca sub contract în străinătate le acorda celor care erau prea să- 
raci pentru a-și plăti călătoria sansa de a-și îmbunătăți situaţia prin migraţie. 
De aceea, ei nu erau victime ale opresiunii, ci se bucurau de anumite avan- 
taje în raport cu migrantii liberi, de vreme ce nu numai cá le era plătită ca- 
látoria, dar, o dată ce ajungeau la destinaţie, locul de muncă le era garantat, 
iar, la expirarea contractului, erau răsplătiți cu o parcelă de pământ sau cu 
o sumă de bani menită să-i ajute să pornească o afacere. 

Cu toate acestea, dezavantajele lucrătorilor aflati sub contract în straina- 
tate erau imense. Atunci când ajungeau în Lumea Nouă, muncitorii liberi se 
bucurau de o gama larga de opțiuni: de pildă, puteau să-și fondeze propriile 
afaceri sau să lucreze pentru un patron pe care aveau dreptul să-l părăsească 
în cazul in care condițiile de muncă sau de plată se dovedeau nesatisfácà- 
toare. Astfel de opțiuni — elementare în lumea forței de muncă libere - le 

erau refuzate celor aflaţi sub contract în străinătate. În mod esenţial, aceș- 
tia erau constrânși să lucreze pentru stăpânul căruia îi fuseseră vânduți. 
Lipsa de cooperare și evadarea puteau reprezenta o cale de a se opune pa- 
tronilor rai dar, recurgând la aceste mijloace de protest, ei incálcau legile 
reglementand relația dintre stăpân si servitor, respectiv cele referitoare la 
vagabondaj, și deveneau astfel vulnerabili, asemenea sclavilor, fata de forme 
extreme de pedepsire, precum biciuirea, întemnițarea, legarea la stâlpul ru- 
sinii, purtarea unor greutăți de fier, reducerea alocatiei sau chiar extinderi 
ale duratei serviciului. Severitatea acestor pedepse reflecta faptul că stăpâ- 
nul trebuia să plătească pentru servicii dinainte, rămânând în seama lui sar- 
cina de a obţine beneficii de pe urma mâinii de lucru. Din acest motiv, o 
prioritate era împiedicarea tragerii de timp sau a fugii servitorilor; iar aceș- 
tia, deoarece erau recompensati doar la începutul și sfârșitul contractului, 
erau slab motivaţi să coopereze în decursul acestuia. Cu muncitorii liberi, 
cooperarea putea fi asigurată pe alte căi: prin ridicarea salariilor sau amenin- 
farea cu concedierea. Nici una dintre aceste opțiuni nu era disponibilă pro- 
prietarilor de mână de lucru aflată sub contract; ei nu puteau decât s-o vândă 
mai departe. De aceea, erau forțați să obțină cât mai mult de la muncitorii 
lor printr-un regim de pedepse și sancțiuni. 

În unele dintre formele sale, munca liberă nu era deloc astfel. Ucenicia 
îi lega pe adolescenți într-un serviciu de șapte ani, implicând adesea locui- 
rea sub acoperișul stăpânului, în termenii unui contract care stabilea obli- 
gatiile stăpânului si ale ucenicului. Mai mult, lucrul la ferme îi obliga pe 
bărbaţi și femei să lucreze conform unui contract anual. În mod limpede, 
ucenicia avea puţine legături cu munca sub contract în străinătate, deoarece 
era menită să ofere instruire într-o meserie, pregătire care era plătită printr-o 
sumă iniţială de bani." În schimb, cel care lucra sub contract în străinătate 
nu trebuia să plătească nimic dinainte, iar scopul era de a angaja forță de 
muncă, nu de a acorda instruire tinerilor. Cât despre munca la ferme, ea 
poate să fi fost succesoarea muncii sub contract în străinătate, dar cele două 
erau extrem de îndepărtate atât prin caracter, cât și prin funcţie." În seco- 
lele al XVII-lea si al XVIII-lea, când erau la fel de importante — munca la 
fermă având o pondere considerabilă în Anglia rurală, iar munca sub con- 
tract în străinătate furnizând o mare parte a forței de muncă a albilor din 
Lumea Nouă - ele au reprezentat sisteme diferite de recrutare a mâinii de 
lucru. Cea dintâi implica plata unui salariu și, de obicei, un contract verbal 
extins pe cel mult un an; cea de-a doua presupunea un contract scris și, în 
prima fază, munca neplătită pe o durată de câţiva ani. Mai mult, statutul 

juridic al muncii efectuate era diferit, pur și simplu pentru că lucrătorii aflați 
sub contract în străinătate puteau fi vânduți, pe când cu muncitorii de la 
ferme nu se întâmpla acest lucru. Scopul din spatele celor două forme de 
utilizare a forței de muncă era diferit. Serviciul la fermă era folosit pentru 
a atrage lucrătorii dintr-un sat în altul, în timp ce munca sub contract în stră- 
inătate era menită să-i convingă pe lucrători să pornească la migrații inter- 
continentale. Fapt deloc surprinzător, experiențele prin care treceau cele 
două categorii de persoane erau cu totul diferite. Așadar, munca sub con- 
tract în străinătate oferea un sistem de lucru oarecum străin de cel al forței 
de muncă libere. În fapt, munca sub contract în străinătate se aseamănă mai 
mult cu alte forme de servitute: nu doar cu sclavia, ci și cu aservirea dator- 
nicilor sau folosirea muncii condamnaților. 

Aservirea datornicilor era o altă modalitate de a deplasa forța de muncă 
prin lume." Ca si munca sub contract în străinătate, se centra pe o datorie 
constituită ca urmare a incapacității migrantilor de a-și plăti drumul. Dife- 
renta dintre ele consta în faptul că aservirea datornicilor nu avea un termen 
fixat. Mai mult, esențială pentru ea era plata unui salariu, care reprezenta 
mijlocul principal pentru achitarea datoriei, în timp ce esențial pentru munca 
sub contract în străinătate era principiul stingerii datoriei prin efectuarea 
cantității de muncă cerute. Nu e surprinzător faptul că în secolele al XIX-lea 
și al XX-lea numeroși chinezi și indieni s-au supus atât aservirii ca datornici, 
cât și muncii sub contract în străinătate, atunci când au migrat în căutarea 
unui loc de muncă. Condiţiile de angajare erau extrem de asemănătoare, 
fără să existe posibilitatea alegerii patronului, ci doar a destinaţiei, iar legile 
penale aspre făceau din nesupunerea fata de stăpân o infracțiune gravă. Une- 
ori, cele două se împleteau într-un sistem hibrid de servitute. Astfel, ger- 
manii au venit in Pennsylvania în secolul al XVIII-lea ca „ispășitori“. Ajunși 
la țărm, erau teoretic datornici aserviti, de vreme ce căpitanii vaselor, care 
le asiguraseră transportul în Lumea Nouă, le acordaseră două săptămâni 
pentru a-și plăti călătoria. Dacă nu reușeau, erau vânduți ca muncitori sub 
contract în străinătate, angajându-se prin contract, în maniera obișnuită, 
să-și plătească datoriile efectuând câţiva ani de muncă neplătită.“ De multe 
ori, asemănările puternice dintre cele două forme de servitute făceau difi- 
cilă identificarea celei care se manifesta de fapt. Chinezii aduși în Peru și 
Cuba la sfârșitul secolului al XIX-lea se aflau sub contract și erau vânduți, 
dar apoi o parte din salariile lor se duceau pe plata datoriilor create atunci 
când fuseseră transportați în cele două Americi. Erau oare lucrători aflați 
sub contract în străinătate, sau datornici aserviţi?“ 


48 M.L. BUSH 


De asemenea, munca sub contract în străinătate era strâns înrudită cu 
servitutea penală, in principal din cauză că, de la sfârșitul secolului al XVIHea, 
infractorii condamnaţi în Anglia erau transportați în colonii, mai întâi în Lu- 
mea Nouă și apoi în Australia, nu pentru a fi încarcerați, ci pentru a fi repar- 
tizati angajatorilor privati în calitate de muncitori aflaţi sub contract." Totuși, 
în cazul condamnaților nu exista dreptul la consimtamant; doar cei pe care-i 
aștepta spânzurătoarea puteau alege între moarte și deportarea în colonii. 
Mai mult, durata serviciului lor - cel putin șapte ani — era mult mai lungă 
decât cea stipulată în mod normal în contractele de muncă în străinătate. 
Iar deportarea lor nu era menită să-i facă să plătească o datorie, ci să execute 
o sentință penală. Cu toate acestea, ca și lucrătorii aflați sub contract, con- 
damnatii transportaţi în Lumea Nouă erau aduși de negustori, vânduți unui 
stăpân, cu termenii vânzării stipulati într-un document legal, și puși să mun- 
cească în ferme și ateliere, nu pentru un salariu, ci în schimbul hranei gra- 
tuite, hainelor si cazarii. 

La fel ca iobăgia și sclavia, munca sub contract în străinătate nu poate 
fi descrisă în termeni generali ca fiind aspră sau blândă, pur și simplu pen- 
tru cái se asocia o gamă foarte largă de forme de exploatare. Multe depin- 
deau de caracterul muncii: asemenea sclavilor, servitorii care desfășurau 
activităţi meșteșugărești o duceau mai bine decât cei care lucrau pe plantații, 
iar aceștia din urmă, la rândul lor, aveau o viata mai bună decât cei angajați 
în cariere sau mine, mai ales în minele de guano din Peru sau cele de aur 
din Guyana Franceză și Transvaal. Pe de altă parte, multe depindeau și de 
gradul de prosperitate de care se bucura în momentul respectiv industria 
în care lucrau. Personalitatea stăpânului era un alt factor determinant. Dato- 
rită dezechilibrului mare de putere în favoarea stăpânului — rezultat al inca- 
pacitátii servitorului de a-și schimba patronul până la expirarea contractu- 
lui - si din cauza recompenselor reduse primite de lucrători, mai ales în 
prima fază, când salariile nici măcar nu figurau în contractul de muncă, 
sistemul putea degenera într-o luptă răzbunătoare între angajator și anga- 
jat, în care încercările celui din urmă de a păstra o oarecare independență 
și demnitate puteau stârni represalii din partea celui dintâi - in mod decla- 
rat, pentru a-l obliga să respecte contractul, dar, adesea, pentru a exercita 
dominarea. 

Întrucât munca sub contract în străinătate presupunea consimțământul 
persoanelor respective, acestea trebuiau să fie convinse că aveau să obțină 
unele avantaje în urma angajării. In afară de călătoria într-un ținut indepar- 
tat și garantarea unui loc de muncă și a întreținerii chiar din momentul sosirii, 


Servitutea în epoca modernă 49 


mai existau și ale beneficii. Prima fază oferea perspectiva unei recompense 
la expirarea contractului. În cea de-a doua fază, slujitorii primeau, de obicei, 
atât salarii, cât și hrană și cazare, uneori chiar și plata drumului de întoar- 
cere. Totuși, o dată ce contractul era semnat, salariile nu erau negociabile. 
Mai mult, erau fixate adesea la un nivel mult inferior fata de cele ale mun- 
citorilor liberi. Cu toate acestea, recompensele sau salariile puteau justifica 
sacrificiile pe care le făceau lucrătorii pentru a scăpa de sărăcia mult mai 
mare care i-ar fi așteptat dacă ar fi muncit ca oameni liberi acasă. Pentru 
servitori, pacostea sistemului de muncă sub contract în străinătate consta 
în ușurința cu care patronii pedepseau absenteismul sau munca înceată prin 
extinderea termenilor contractului sau tăierea salariilor; pentru stăpâni, pa- 
costea era, în prima fază, incidența mare a evadărilor. Ajunși în Lumea Nouă 
fara sa fi plătit vreun ban, muncitorii deveneau fugari, situație care nu era 
prea periculoasă pentru ei, deoarece, albi fiind, nu erau suspectaţi din cauza 
culorii pielii. În cea de-a doua fază, statutul de aservire era scos în evidență 
de trăsăturile lor asiatice, astfel că aveau mai puţine șanse de a fugi, însă erau 
mai susceptibili de a opune rezistență, de obicei prefăcându-se bolnavi sau 
incetinind ritmul de lucru, sau, în cazul chinezilor, rásculándu-se."? 

Măsura în care munca sub contract în străinătate era pasibilă de ex- 
ploatare depindea de împrejurări. Stăpânii nu puteau reacționa la recesiu- 
nea economică prin concedierea lucrătorilor aflaţi sub acest regim, astfel ca 
ripostau retinánd salariile sau scăzând cheltuielile de întreţinere. Un rol de- 
terminant pentru condițiile de muncă era deținut de proximitatea sclaviei. 
Astfel, în Lumea Nouă din secolul al XVII-lea, munca angajaţilor necalificaţi 
aflati sub contract a devenit mult mai opresivă o dată cu dezvoltarea plan- 
tatiilor lucrate de sclavi. Totuși, pentru cei calificați sau cu funcții de admi- 
nistrare, în aceleași regiuni, condițiile rămâneau suportabile. La fel, imediat 
după abolirea sclaviei, la jumătatea secolului al XIX-lea, muncitorii aduși să 
lucreze pe plantații erau tratați adesea asemenea sclavilor, cu locuințe jal- 
nice, salarii rămase neplătite și biciuiri frecvente. Cu timpul, totuși, etosul 
creat de sclavie a lăsat loc unor regimuri în care muncitorii aflati sub contract 
erau priviți ca fiind foarte puţin diferiți de cei liberi. La această evoluţie a 
contribuit și voința statului de a le oferi protecție fata de stăpâni, lucru ade- 
vărat mai ales pentru Imperiul Britanic în secolul al XIX-lea, când, în con- 
textul emancipării sclavilor, guvernul nu numai cá a abolit sclavia, dar a cà- 
utat și să împiedice transformarea muncii sub contract în străinătate într-o 
„nouă sclavie.“ 

În sfârșit, tratamentul aplicat muncitorilor aflați sub contract depindea 
de raritatea mâinii de lucru. În lipsa unei forte de muncă la un pret accesibil, 

sau din cauza insuficientei numărului sclavilor, ori acolo unde era penurie 
de datornici aserviti, muncitorii aflați sub contract profitau de blandetea 
manifestată de stăpâni, care doreau fie să atragă mai multi slujitori din tinu- 
tul de baștină, fie, în cea de-a doua fază, să-i convingă pe lucrători să sem- 
neze pentru prelungirea contractului. Din motivele expuse mai sus, carac- 
terul opresiv al muncii sub contract în străinătate varia extrem de mult. In 
cele din urmă, această trăsătură a fost pierdută din vedere pe măsură ce 
grupurile de presiune care susțineau abolirea sistemului - de pildă, natio- 
naliștii indieni sau coloniștii albi rasisti din Africa de Sud și Australia — au 
încurajat compromiterea lui, afirmând că nu oferea lucrătorului nimic alt- 
ceva decât greutăți și umilință. 

Pentru servitori, totuși, munca sub contract în străinătate oferea 
oportunitatea de a scăpa de mizerie si de a-și diminua sărăcia, permitándu- 
le să migreze din ținutul de baștină, unde excesul de mână de lucru con- 
ducea la un nivel ridicat al șomajului, în locuri unde mâna de lucru era rară, 
iar locul de muncă era garantat. Numărul mic de persoane care s-au întors 
acasă în cea de-a doua fază, când se oferea gratuit călătoria înapoi, sug- 
erează că se obțineau unele câștiguri de pe urma acestei experiențe. În 
fapt, multi îndeplineau un ideal traditional înființând mici gospodării sau 
afaceri la expirarea contractului." : 

Ce oferea patronului munca sub contract în străinătate? Înainte de extin- 
derea folosirii sclaviei, lipsa de mână de lucru din Lumea Nouă - datorată 
nivelului scăzut al migraţiei libere, ca și ratei enorme a mortalității în rán- 
durile populațiilor indigene — a conferit muncii sub contract o importanță de- 
osebită, mai ales la începutul dezvoltării Americii de Nord și zonei Caraibe- 
lor. Calificarea și mâna de lucru necesare pentru defrișările iniţiale și crearea 
primelor plantaţii — de pildă, în cazul fermelor de tutun din Maryland, Vir- 
ginia și Caraibe — erau furnizate in mare măsură de către slujitorii aserviti 
care reprezentau cel putin jumătate, poate chiar două treimi din numărul 
total de migranti albi dintre 1630 si 1770." Nu furnizau doar cea mai mare 
parte a forței de muncă albe, dar și un număr considerabil de coloniști albi, 
de vreme ce, după ce-și terminau contractul, se stabileau acolo. Pe la 1700, 
totuși, însemnătatea lor a fost umbrită de africanii importati ca sclavi si în 
cele din urmă, la sfârșitul secolului al XIX-lea, de către europeni, mulți din- 
tre ei foști iobagi din Europa de Est care soseau acolo ca oameni liberi, plă- 
tindu-și singuri transportul. Cu toate acestea, la începuturile constituirii 
Americii Britanice, munca sub contract în străinătate a reprezentat o forță 
vitală. 


Servitutea în epoca modernă 51 


În cea de-a doua fază, valoarea pe care a căpătat-o acest sistem în ochii 
patronilor datora mult abolirii sclaviei și nevoii de a găsi suficientă mână de 
lucru pentru plantațiile de trestie de zahăr. Întrucât foștii sclavi aveau ten- 
dinta de a refuza munca pe plantații, acestea trebuiau să fie întreținute și 
extinse cu ajutorul lucrătorilor aflați sub contract; așa s-a întâmplat în co- 
loniile britanice Mauritius, Trinidad și Guyana, în Surinamul olandez și în 
insula Reunion, aflată sub stăpânire franceză. De asemenea, angajarea unor 
lucrători sub contract a permis extinderea plantațiilor de trestie de zahăr 
în noi regiuni, mai ales în Fiji, Hawaii, Queensland și Natal. Iar aceasta 
se petrecea într-o perioadă când prețul zahărului scădea continuu, ca rezul- 
tat al supraproductiei si al concurenței venite din partea industriei de sfeclă 
de zahăr din Europa de Est. Astfel, înlocuirea unei forme de muncă aser- 
vită cu o alta a prelungit durata unui sistem de plantaţii care nu ar fi putut 
supraviețui în condițiile unei forțe de muncă libere. 

Ca sistem de asigurare a mâinii de lucru, munca sub contract în stra- 
inătate nu beneficia de eficiența financiară a sclaviei, în mare parte deoa- 
rece, spre deosebire de aceasta din urmă, era temporară, și nu permanentă. 
Mai mult, de vreme ce aservirea nu avea un caracter ereditar, nu putea fi 
menţinută prin procreare. În prima fază a sistemului, la fiecare trei sau pa- 
tru ani trebuia asigurat un nou import de lucrători, în timp ce aceia dina- 
inte trebuiau să-și primească plata pentru eliberare. În cea dea doua fază era 
necesară luarea unor măsuri pentru descurajarea întoarcerii acasă a mun- 
citorilor la expirarea contractului. Astfel, li se oferea teren, bani sau o mărire 
de salariu. Deși prețul unui lucrător aflat sub contract în străinătate era cam 
o treime din cel al unui sclav, necesitatea de a cumpăra la intervale regulate 
noi contingente de slujitori impunea costuri mari ale întreţinerii sistemului. 
În plus, în cea de-a doua fază, muncitorii trebuiau să primească un salariu, 
probabil pentru a fi deosebiți în mod clar de sclavi. Deși inițial salariile erau 
mult mai mici decât cele ale lucrătorilor liberi, o dată cu trecerea timpului 
diferența de plată s-a atenuat pe măsură ce, pe de o parte, mâna de lucru 
alternativă furnizată de slujitori a scăzut prețul celei libere și, de cealaltă 
parte, concurența dintre coloniile care doreau muncitori sub contract, aso- 
ciată cu nevoia de a-i convinge pe cei care-și încheiau termenul să se rean- 
gajeze, a crescut prețul forței de muncă aservite. Drept urmare, cu timpul, 
munca sub contract în străinătate a devenit o opțiune costisitoare. Dacă ar 
fi avut o productivitate ridicată, faptul acesta nu ar fi contat. Totuși, în seco- 
lele al XVII-lea și al XVIII-lea, productivitatea mai mare a muncii sclavilor 
i-a făcut pe plantatori să o prefere, atât în coloniile din America de Nord, cât 


52 M.L. BUSH 


și în cele din zona Caraibelor. Apoi, o dată cu abolirea sclaviei, la mijlocul 
secolului al XIX-lea, s-a considerat că, sub controlul regimului contractual, 
asiaticii ar fi putut furniza o forță de munca mai eficientă decât aceea re- 
crutată din rândul populațiilor indigene, întrucât ar fi lucrat nu doar pentru 
salarii mai mici, dar și cu mai multă hărnicie, atenție și supunere. Aceste 
avantaje ar fi justificat, după cum se credea, costul importării lor pe planta- 
tiile din colonii. Dar lucrătorii indieni, marea majoritate a asiaticilor recru- 
tati prin această modalitate, se distingeau prin productivitatea scăzută, lipsa 
de cooperare și îndărătnicie. Indienii aduși pentru munca pe plantaţii erau 
de talie mai mică si mai putin potriviti pentru corvezi decât, să spunem, foștii 
sclavi de origine africană care populau insulele din Marea Caraibilor, indi- 
genii din Fiji ori zulusii din Natal. Mai mult, normele de muncă - fixate initial 
în raport cu randamentul sclavilor — erau mult prea mari pentru a putea fi 
îndeplinite: astfel, numărul de sarcini cerute pe an de la fiecare lucrător aflat 
sub contract în Guyana Britanică pe la 1850 era aproape dublu față de nu- 
mărul mediu de sarcini îndeplinite. Acestui randament slab i se asocia un 
nivel al absenteismului care, în practică, reducea săptămâna de lucru de 
șase zile la patru zile.” Pedepsele aplicate frecvent și prelungirea duratei 
contractului, menită să compenseze timpul de lucru pierdut, nu s-au dove- 
dit a fi remedii eficace. Astfel, plantatorii nu reușeau să obţină rezultatele 
așteptate de Ia lucrătorii aflați sub contract. În consecință, confruntându-se 
cu scăderea continuă a prețurilor, au fost nevoiți să urmeze alte strategii. 
Cea dintâi a fost separarea prelucrării de producția de zahăr din trestie, prin 
înființarea unei fabrici care să deservească toate plantațiile din regiune, în 
loc ca fiecare plantație să aibă propriile ateliere de zdrobire și tratare. Cea 
de-a doua a fost împărțirea productiei prin închirierea unor porțiuni mici din 
plantaţii care, în loc să fie lucrate de muncitorii aflați sub contract, operau 
în cadrul unui sistem de agricultură țărănească, mâna de lucru fiind asigu- 
rată de foștii angajaţi care, acum, produceau zahăr în propriile ferme, cu 
ajutorul membrilor familiei. Așa s-a întâmplat, de exemplu, în Mauritius, Fiji, 
Trinidad si Guyana Britanică la sfârșitul secolului al XIX-lea.” Efectul aces- 
tei strategii nu a fost doar dispariția marilor plantații, ci și reducerea cererii 
de mână de lucru care determinase înființarea sistemului de muncă sub 
contract în străinătate. 

Spre deosebire de iobăgie sau sclavie, munca sub contract în străinătate 
oferea doar soluţii pe termen scurt la problemele legate de găsirea mâinii 
de lucru pentru producția comercială pe scară largă: în fiecare dintre cele 
două faze, utilitatea ei în oricare societate nu a durat mai mult de jumătate 

de secol. În veacul al XVII-lea si la începutul celui de-al XVIII-lea, ca si in 
secolul al XIX-lea și la începutul celui de-al XX-lea, a fost răspunzătoare de 
migrații spectaculoase pe distante mari — peste Atlantic, peste Pacific, peste 
Oceanul Indian, în jurul Capului Bunei Speranțe și, peste Atlantic, în zona 
Caraibelor. Pe de altă parte, cei 2,8 milioane de europeni, asiatici și africani 
care au călătorit în străinătate pentru a munci sub contract nu reprezentau 
decât o fracțiune neînsemnată din numărul africanilor transportaţi ca sclavi. 
Mai mult, cei aproximativ 2 milioane de asiatici care au migrat ca lucrători 
sub contract la sfârșitul secolului al XIX-lea nu reprezentau decât o minori- 
tate din numărul total de asiatici care, în acea perioadă, au plecat în străină- 
tate în căutarea unui loc de muncă.” Dintre ceilalţi, nu toti migrau ca oameni 
liberi. Multi au făcut-o ca datornici aserviti — și aceasta era o altă forma de 
servitute. 


o 


Aservirea datornicilor 


Aservirea datornicilor si munca sub contract în străinătate erau strâns 
înrudite, întrucât ambele reprezentau, în esenţă, o obligație de efectuare a 
unor servicii pentru răscumpărarea unei datorii și constituiau o formă tem- 
porară de servitute. Așadar, amândouă erau extrem de diferite de sclavie și 
iobăgie. Cu toate acestea, erau departe de a fi identice. În timp ce munca 
sub contract în străinătate avea un termen fixat, aservirea datornicilor, de- 
pinzând în mod flexibil de achitarea datoriei, se putea încheia rapid; ori, 
dacă datoria nu putea fi plătită, putea dura la fel de bine o viata întreagă — 
chiar si mai mult în societățile unde datoriile se transmiteau prin moste- 
nire — și se putea transforma în sclavie. Mai mult, aservirea datornicilor era 
de cele mai multe ori involuntară, deoarece implica, în numeroase cazuri, 
lăsarea copiilor ca zălog. Deși faptul se producea cu acordul părinților, co- 
piilor le era impus. 

Aservirea datornicilor făcea parte integrantă din sistemul de creditare 
al multor societăți tradiționale neeuropene; în schimb, munca sub contract 
în străinătate a fost creată de colonialismul european în scopul de a furniza 
mână de lucru prin migraţie. Fapt deloc surprinzător, dată fiind istoria sa 
mult mai lungă, aservirea datornicilor avea o gamă mult mai largă de obiec- 
tive, servind nu doar pentru a organiza migrații ale forței de muncă pe dis- 
tante mari, ci și pentru a recupera datoriile și a angaja mâna de lucru locală. 
În sfârșit, aservirea datornicilor îmbrăca o varietate mult mai mare de forme: 
în timp ce munca sub contract în străinătate era în esență voluntară, pe ter- 
men scurt și nu era ereditară, aservirea datornicilor conținea elemente de 
constrângere, permanență și chiar transmitere prin moștenire. 

Aservirea datornicilor isi are originile în practica luării unor persoane 
drept zalog — si nu este vorba de luarea lor în proprietate — în schimbul ras- 
cumpărării unei datorii.” Uneori, servitutea era permanentă și obligatorie, 
și de aceea se apropia de sclavie; mai frecvent, se asemăna doar pe jumătate 
cu sclavia, fiind obligatorie, dar temporară. Adesea, totuși, datornicii se aser- 
veau voluntar, astfel că apar unele asemănări cu muncitorii liberi. 

Un exemplu de aservire a datornicilor asemănătoare sclaviei, prezentă 
în unele parti ale Asiei de Sud-Est, era practica de a rezolva problema înda- 
torării cronice atribuind oficial creditorului posesiunea asupra debitorului 

și familiei acestuia. Bazată pe un ordin a cărui îndeplinire era obligatorie, și 
fiind privită ca permanentă, această formă de aservire era, fără îndoială, în- 
rudita cu sclavia. Astfel, în Indonezia tradițională, in Birmania și Malaya, o 
datorie considerată oficial ca imposibil de răscumpărat îi permitea credito- 
rului să supună debitorul și întreaga sa familie aservirii pentru totdeauna.” 
O altă sursă de aservire obligatorie pe termen lung consta în practica stin- 
gerii datoriilor prin luarea ca zălog a rudelor, de obicei copii și adesea fete; 
această practică se întâlnea nu doar în Thailanda și Birmania, ci și în China, 
India si Africa neislamica.” 

Mai putin asemănătoare cu sclavia, dar încă îndepărtată de munca liberă, 
era practica utilizată în Cambodgia, de a obliga debitorii să intre într-o formă 
temporară de aservire. In aceeași tara, prizonierii de război sau infractorii 
condamnaţi puteau scăpa de sclavie dacă furnizau servicii în muncă pentru 
o perioadă suficientă de timp. Aservirea forțată a datornicilor în Cambod- 
gia rezulta de pe urma unei datorii personale foarte mari, adică în cazul în 
care dobânda era egală sau mai mare decât împrumutul iniţial. În această 
situație, creditorul avea dreptul fie să-l folosească pe debitor în interes pro- 
priu, fie să-l propună pentru vânzare publică. Aservirea era în avantajul de- 
bitorului, deoarece punea capăt creșterii dobânzii. După aceea, relația dintre 
debitor și creditor era reglementată prin obligații reciproce, primul având 
dreptul de a-și cumpăra libertatea prin plata datoriei. Apărând acest sistem 
de înrobire a datornicilor ca răspuns la criticile francezilor, regele Norodom 
al Cambodgiei declara în 1884: „Această înrobire pentru neplata datoriei 
reprezintă una dintre fundațiile statului cambodgian. Supușii noștri reduși 
la servitute sunt cei mai fericiți dintre toti. Astfel de forme obligatorii de 
aservire a datornicilor apăreau adesea din transmiterea ereditară a stării de 
îndatorare. De pildă, în imperiul spaniol de peste mări, atât în America La- 
tină, cât și în Filipine, copiii erau aserviti pur și simplu pentru că părinții lor 
fuseseră în aceeași situație, într-un sistem juridic care nu permitea stinge- 
rea datoriilor personale în momentul morții. Același lucru era adevărat si in 
cazul Indiei, unde membrii familiei erau obligaţi să preia obligațiile dator- 
nicului dacă acesta deceda sau boala ori vârsta înaintată îl împiedicau să-și 
îndeplinească sarcinile legate de plata datoriei.” 

În Asia de Sud-Est, ca și în Africa, India, China și America Latină se întâl- 
nea frecvent aservirea prin consimtámánt. Această formă se încheia de obi- 
cei prin achitarea datoriei. Putea avea o durată foarte scurtă, rezultând din 
încasarea în avans a unor salarii pentru munca sezonieră. Atunci când era 
nevoie de călătorii lungi pentru aducerea muncitorilor, datoria cuprindea 

împrumutul unei sume pentru acoperirea costurilor transportului, ca și un 
avans din salariu, conducând la o perioadă mai mare de aservire. 

Aservirea tradițională a datornicilor și-a datorat apariţia interacțiunii — 
de obicei într-o regiune cu densitate mare a populației — dintre ratele imense 
ale dobânzilor la împrumuturi și gradul extrem de sărăcie, care făcea din 
munca personală singurul bun disponibil cu o valoare de creditare cât de 
mică. În schimb, răspunzătoare pentru dezvoltarea aservirii moderne a 
datornicilor era cererea mare de mână de lucru necalificată, creată prin ex- 
tinderea pe scară largă a culturilor destinate comercializării în regiunile 
tropicale sau semitropicale, în urma abolirii sclaviei. Aservirea datornicilor a 
ajuns un fenomen foarte des întâlnit la sfârșitul secolului al XIX-lea, când a 
fost folosită pentru a duce mii de muncitori din India pe plantațiile de ceai din 
Ceylon, în orezăriile din Birmania si pe plantațiile de cauciuc din Malaya.” 
Același sistem era utilizat și în America vorbitoare de spaniolă, atât în sta- 
tele independente, cât și în coloniile imperiului iberic, mai întâi pentru a 
lega forța de muncă indigenă de haciende și, în secolul al XIX-lea, pentru ai 
atrage pe indienii nativi pe plantaţii și în mine. Mai ales în India, Asia de 
Sud-Est și Africa, aservirea datornicilor s-a extins ca un înlocuitor al sclaviei, 
pe măsură ce aceasta a fost scoasă în afara legii.” 

Ca și munca sub contract în străinătate, aservirea datornicilor era folo- 
sită pentru a trimite muncitorii în călătorii lungi, peste mare; astfel, lucrătorii 
chinezi erau transportați în cele două Americi și în Australia, iar cei japo- 
nez în Peru, Hawaii si Mexic.” Dar, spre deosebire de munca sub contract 
în străinătate de la sfârșitul secolului al XIX-lea, care era organizată direct 
de oficialitățile coloniale și, de aceea, reglementată atent prin proceduri for- 
male, mâna de lucru recrutată prin aservirea datornicilor era administrată 
informal, de către agenți și intermediari privaţi. Ei foloseau, de pildă, un sis- 
tem numit kangani pentru a duce indienii în Ceylon si Malaya, sau maistry 
pentru a duce indienii în Birmania, ori oferirea pe credit a transportului chi- 
nezilor în Malaya, Australia, Statele Unite și Canada, și pentru a-i duce pe 
japonezi — la sfârșitul secolului al XIX-lea, când munca sub contract in stra- 
inătate fusese scoasă în afara legii — în Peru, Hawaii, Mexic, Statele Unite 
și Brazilia.” 

Aceste sisteme moderne de aservire a datornicilor nu erau cu toatele 
identice. In sistemul de creditare a costului călătoriei, intermediarul recu- 
pera ceea ce cheltuise cu transportul muncitorilor în străinătate vânzându-i 
unor patroni care, la rândul lor, îi revindeau sau îi puneau să muncească fără 
plată pentru o perioadă de timp. În schimb, sistemele maistry sau kangani 

nu implicau vânzarea. Intermediarul păstra controlul, recuperând banii pe 
care îi avansase prin reținerea salariilor primite de muncitori, cărora le lăsa 
doar strictul necesar pentru subzistență până când se întorceau acasă. În 
America Latină, mâna de lucru era recrutată prin două sisteme de aservire 
a datornicilor. Unul dintre ele, care ar putea fi numit sistemul de la haci- 
ende, a început să funcționeze din secolul al XVII-lea; celălalt, sistemul de 
pe plantaţii, a apărut la sfârșitul secolului al XIX-lea, când cererea interna- 
tionalà explozivă de zahăr, bumbac, cherestea, cafea, cauciuc și tutun (aso- 
ciată cu ameliorarea rapidă a comunicaţiilor produsă de trenuri și vapoarele 
cu aburi) a încurajat companiile americane și europene să investească în 
zonă. În sistemul de la haciende, indienii nativi erau atrași să locuiască acolo 
prin acordarea de loturi sau rente din producția recoltata in schimbul efec- 
tuării muncilor agricole. Ceea cei lega de moșie erau datoriile pe care le 
contractau cu hacendado. În cel de-al doilea sistem, plantatorii trimiteau 
agenți în comunitățile indiene, oferind salarii în avans pentru munca sezo- 
nieră în schimbul efectuării unor lucrări obligatorii pe o perioadă 
determinată.” 

Aservirea datornicilor tintea două scopuri diferite: fie pentru a recupera 
o datorie, fie pentru a obține o cantitate suficientă de mână de lucru adec- 
vată, de care era nevoie din cauza nașterii întreprinderilor capitaliste din 
Lumea a Treia, de obicei sub forma plantațiilor, minelor sau atelierelor 
manufacturiere. În timp ce aservirea datornicilor pentru recuperarea da- 
toriei data din vremuri imemoriale, folosirea ei pentru recrutarea mâinii de 
lucru a dobândit însemnătate la sfârșitul secolului al XIX-lea și începutul 
celui de-al XX-lea, ca rezultat al imposibilității de a utiliza munca sclavilor 
sau forța de muncă liberă de pe plan local pentru aceste noi întreprinderi. 
În cele din urmă, o forță de muncă liberă a venit în ajutorul lor dar, între 
timp, aservirea datornicilor a umplut golul, fiind un mijloc prin care se re- 
crutau lucrători din ținuturile îndepărtate sau din satele din aceeași regi- 
une. De asemenea, îi lega pe aceștia de locul de muncă, acționând, astfel, 
nu doar pentru a aduna mâna de lucru, ci și pentru a impune disciplina. 

De multe ori, în maniera muncii sub contract în străinătate, aservirea 
datornicilor a contribuit la înlocuirea forței de muncă locale cu una formată 
din imigranți. Folosirea aservirii datornicilor în acest scop s-a datorat teo- 
riei conform căreia, obișnuiți cu tradițiile satului lor și atașați unei culturi 
țărănești centrate pe idealurile obligațiilor familiale și muncii în propria gos- 
podărie, nu la patron, lucrătorii locali aveau să fie neserioși și scumpi. Astfel, 
pentru a evita dependența de mâna de lucru locală, plantațiile din Ceylon, 

Malaya sau Birmania importau din India muncitori aserviti ca datornici. Pe 
de altă parte, in California, la sfârșitul secolului al XIX-lea, mulțumită impor- 
tării unui mare număr de chinezi - 300 000 între 1850 si 1890 — aservirea 
datornicilor a furnizat mână de lucru ieftină într-o regiune în care forța de 
muncă liberă era insuficientă și scumpă, iar alte forme de servitute (adică 
sclavia și munca sub contract in străinătate) fuseseră scoase în afara legii.” 

Totuși, spre deosebire de munca sub contract, înrobirea datornicilor era 
adesea un instrument pentru organizarea mâinii de lucru locale. Astfel, la 
sfârșitul secolului al XIX-lea, în Java, unde concurența din industria prelu- 
crarii metalelor si cea textilă era foarte mare, aservirea datornicilor le-a per- 
mis patronilor să retina mâna de lucru calificată în întreprinderile lor și sa 
prevină creșterea salariilor pe care ar fi provocat-o folosirea muncitorilor 
liberi. In America Centrală si de Sud, începând cu 1870 - într-o perioadă 
când haciendele tradiționale erau transformate în plantații — aservirea da- 
tornicilor a reprezentat un mijloc prin care forța de muncă era extrasă din 
satele indiene independente și pusă la dispoziția plantatorilor. In sfârșit, 
aceștia au rezolvat problema mâinii de lucru anexând pământurile satelor 
și controlând dreptul la apă, distrugând autonomia economică a locuitorilor 
care, astfel, au fost obligați să lucreze pe plantaţii cu normă întreagă. Cu alte 
cuvinte, problemele cu care se confrunta capitalismul incipient în legătură 
cu mâna de lucru au fost rezolvate printr-un proces de proletarizare. Dar, 
până când acesta și-a putut urma cursul, aservirea datornicilor a reprezen- 
tat o soluţie temporară, furnizând mână de lucru mai ales pentru muncile 
grele, cum ar fi tăierea trestiei de zahăr în Guatemala, prelucrarea lemnului 
in Chiapas, cultivarea de henequen în Yucatán sau extragerea cauciucului 
în jungla amazoniana.” 

Cât de eficientă era această mână de lucru? Din punctul de vedere al 
patronului era, fara îndoială, ieftină, iar faptul că muncitorii erau obligati sa 
plătească sume considerabile la locul de muncă pentru transport era util. 
Dar intermediarii și agenții își luau și ei partea, atât pe seama patronului, cât 
și a muncitorului. Cât despre aceștia din urmă, ei erau de cele mai multe ori 
lipsiţi de experiență și adesea subnutriti, mai ales dacă proveneau din Asia. 
Mai mult, întrucât plătiseră salariile în avans, patronii nu erau în poziţia de 
a asigura efectuarea corectă a lucrărilor. Lipsa de stimulente pentru forța 
de muncă și frecvența evadărilor erau alte neajunsuri ale sistemului de aser- 
vire a datornicilor, fortandu-i pe patroni să angajeze, cu costuri considera- 
bile, supraveghetori și paznici care să oblige forța de muncă să-și indepli- 
nească obligaţiile contractuale. 

Cercetarea aservirii datornicilor dintr-un punct de vedere umanitar este 
îngreunată de diferitele grade de duritate pe care le-a cunoscut. In plus, 
trebuie luate în calcul și avantajele care îi reveneau debitorului. În acest 
sens, în ultimii ani s-au formulat două întrebări: datornicii aserviti puteau fi 
considerați un fel de sclavi, sau un fel de voluntari? Și: ar fi mai potrivit ca 
aservirea datornicilor să fie privită ca o formă de creditare?” 

Asemenea muncii sub contract în străinătate, aservirea datornicilor le 
permitea lucrătorilor săraci să scape de mizeria societăților suprapopulate 
și să pătrundă în lumi unde locurile de muncă erau numeroase, iar mâna de 
lucru insuficientă. Așa s-a întâmplat cu migrația indienilor, chinezilor și ja- 
ponezilor în Asia de Sud-Est și în cele două Americi la sfârșitul secolului al 
XIX-lea. Mai mult, aservirea datornicilor le îngăduia țăranilor să-și conso- 
lideze modul de viata traditional, dându-le posibilitatea de a face „raiduri“ 
prin lumea capitalistă a plantațiilor și de a se întoarce apoi în satele lor pre- 
capitaliste pentru a se bucura de câștiguri.“ Lucrurile se petreceau astfel 
cu țăranii peruani care plecau din comunităţile lor din munți pentru a lucra 
pe plantațiile de bumbac și trestie de zahăr de pe coastă, cu țăranii mexicani 
care călătoreau înspre nord pentru a munci în minele din Coahuila sau Za- 
catecas, ori pe plantațiile de bumbac din Laguna, cu locuitorii sudului Indiei 
care mergeau în plantațiile din Ceylon. Celor care nu aveau pământ, siste- 
mul le oferea un loc de muncă plătit, unde, uneori, primeau și teren, ca la 
haciendele din Mexic, Bolivia și Peru. Celor care aveau pământ în proprie- 
tate, le furniza resurse suplimentare. Astfel, aservirea datornicilor le putea 
acorda sărmanilor avantajul de a deveni proletari plătiți sau chiar țărani, iar 
comunităților țărănești băștinașe le oferea, prin extinderea dimensiunii cre- 
ditelor, o șansă de a-și prezerva idealurile ancestrale. 

Spre deosebire de munca sub contract în străinătate, care, în mod esen- 
tial, impunea ca muncitorii să se îmbarce în călătorii lungi pe mare și să-și 
părăsească locuințele pentru câțiva ani in șir, aservirea datornicilor presu- 
punea drumuri și absente mai scurte. Cei mai multi dintre muncitorii recru- 
tati prin acest sistem își dădeau acordul, mai ales că salariile erau plătite în 
avans și erau asiguraţi că nu aveau de lucrat mai mult de un sezon. 

În afară de faptul că oferea găsirea unui loc de muncă plătit, aservirea 
datornicilor le permitea familiilor să facă fata datoriilor și să obțină credite. 
De exemplu, adulții puteau lua împrumuturi atunci când nu aveau nimic de 
lăsat zălog în afară de ei înșiși și copiii lor. În acest mod, găseau mijloacele de 
a plăti pentru înmormântări și căsătorii, sau pentru a supraviețui perioade- 
lor de foamete. Prețul era pierderea libertăţii; dar chiar și aceasta putea avea 

avantajele ei. În Cambodgia, Laos si Vietnam, sclavia pe viata impusă infrac- 
torilor și prizonierilor politici putea fi evitată prin acceptarea aservirii ca da- 
tornici; iar aservirea copiilor in acest sistem le putea oferi prilejul de a trai 
într-un mediu înstărit, dacă erau adoptați de către creditor ca parte a fami- 
liei acestuia.” Acolo unde legea le impunea datornicilor incorigibili să devină 
slujitori permanenți ai creditorului, ca în Cambodgia, le oferea o oarecare 
protecţie fata de abuzuri: nu puteau fi puși la munci înjositoare sau nocive, 
iar cei maltratati primeau dreptul la eliberare dacă aduceau dovezi sufici- 
ente." În general, aservirea datornicilor nu era marcată de degradarea aso- 
ciata cu iobăgia ori sclavia. Subiectii erau priviți ca victime ale nenorocului, 
sau ca aserviti temporar, și nu ca oameni inferiori de la natură sau care de- 
veniseră inferiori. Mai mult, spre deosebire de iobăgie și sclavie, aservirea 
datornicilor nu era, de cele mai multe ori, ereditară, și nici măcar nu dura 
toată viata, iar cei aflați în această situație nu deveneau o marfă de vânzare. 
Dar, din diferite motive, aservirea datornicilor putea avea neajunsuri 
serioase. Creditul obținut la început degenera cu ușurință într-o datorie inex- 
tricabilă care putea conduce în sclavie persoana respectivă. Adesea, aservi- 
rea datornicilor se transforma în exploatare pură, pentru că plasa o persoană 
sub controlul total al alteia. O dată recrutați prin plata în avans a salariului, 
muncitorii puteau fi reținuți pentru o perioadă mult mai lungă decât cea con- 
tractată initial; de exemplu, prin magazinul companiei sau cel de pe planta- 
tie, puteau fi ademeniti să se indatoreze încă si mai mult. Întrucât salariile 
erau primite adesea înaintea efectuării muncii, ajungeau să fie utilizate mij- 
loace extra-economice — sub forma pedepselor fizice, actionarii în judecată 
sau extinderii arbitrare a perioadei de lucru — pentru obținerea a ceea ce 
patronii considerau a fi cantitatea de muncă ce li se cuvenea. Mai mult, erau 
inventate diverse modalități pentru compensarea dezertarilor, imbolnavi- 
rilor și deceselor. De exemplu, o trăsătură a sistemului kangani era de a 
face un grup de muncitori responsabil pentru datoria fiecărui membru, 
astfel ca, dacă unul nu reușea să-și îndeplinească obligațiile, acestea erau 
preluate de restul grupului.” Atunci când munca dura tot timpul anului, 
nefiind sezonieră, ca în cazul mineritului, prelucrării lemnului și culegerii 
cauciucului, iar mâna de lucru era insuficientă (deoarece munca era extrem 
de grea și nesănătoasă, sau comunităţile locale puteau subzista independent 
pe propriile pământuri, fiind înclinate să privească dispretuitor munca sala- 
rizată), patronii recurgeau la inselatorie și forță, in parte pentru a-i retine 
prin creșterea datoriei pe cei care se oferiseră să lucreze, și în parte pentru 
a împiedica încercările datornicilor de a evada, a încetini lucrul sau a lipsi 

de la muncă. Uneori, aservirea datornicilor putea semana cu sclavia in cea 
mai dură formă.” 

În dezvoltarea economiilor bazate pe plantaţii, aservirea datornicilor a 
jucat un rol special în două parti ale lumii: in America spaniolă post-coloniala, 
mai ales în Mexic, Guatemala și Peru, și în Asia de Sud, în special în Ceylon, 
Birmania si Malaya. Împreună cu munca sub contract în străinătate, a per- 
mis agriculturii de pe plantaţii nu numai să supraviețuiască, dar să se extindă 
în perioada dificilă care a durat între abolirea sclaviei și nașterea unui sis- 
tem capitalist complet, cu muncitori liberi. În timp ce munca sub contract 
în străinătate furniza mână de lucru de peste mări, din continente diferite, 
aservirea datornicilor presupunea transportul muncitorilor pe sol, în același 
continent. O excepție fata de această distincție a rezultat din refuzul legis- 
lativului Statelor Unite de a aproba munca sub contract în străinătate la sfár- 
șitul secolului al XIX-lea, ceea ce a facut ca numeroși chinezi să intre în tara 
sub acoperirea sistemului de aservire a datornicilor.” Prin munca sub con- 
tract se furniza, de obicei, mână de lucru pentru plantațiile deservite înainte 
de sclavi, așa cum se întâmpla în Cuba, Jamaica, Insulele Leeward din Marea 
Caraibilor și Trinidad, ca și pe teritoriul Guyanei Britanice și al Surinamului, 
în timp ce aservirea datornicilor era asociată mai degrabă cu sistemele de 
plantații care apăruseră după abolirea sclaviei. Astfel, cele două aveau funcții 
complementare în ceea ce privește asigurarea mâinii de lucru pe plantațiile 
lumii. 

Împreună cu munca sub contract, aservirea datornicilor a fost răspun- 
zatoare de migrari importante ale forței de muncă de culoare, în special la 
sfârșitul secolului al XIX-lea. Deși datornici se întorceau adesea acasă, multi 
rămâneau acolo unde fuseseră transportați. Cei care se întorceau ofereau 
resurse suplimentare pentru o creștere încă și mai mare a populaţiei în so- 
cietati deja suprapopulate, în timp ce aceia care se stabileau pe plantaţii sau 
în apropierea acestora au contribuit la o proletarizare a societăţii. Rezol- 
vând problema lipsei forței de muncă, au dat plantațiilor posibilitatea să în- 
florească și să se extindă în detrimentul sistemelor satelor independente. 
Mai mult, plasând în interiorul societăţilor indigene o contra-societate de 
altă rasă, care nu reprezenta doar o cultură diferită, ci și o forță de muncă 
alternativă, aservirea datornicilor, ca și munca sub contract în străinătate, 
a determinat intensificarea la extrem a prejudecatilor rasiale si a conflicte- 
lor în regiunile în care aducea lucrători. 

Etichetată ca o variantă modernă a sclaviei, aservirea datornicilor a fost 
scoasă în afara legii spre sfârșitul secolului al XIX-lea - de către olandezi în 

Java în 1860, de exemplu, de către britanici în India în 1860 și în Malaya în 
1863, de către francezi în Cambodgia in 1897 si în cele mai multe tari latino- 
americane între 1915 și 1920. Dar, așa cum recunoștea în 1926 Comisia pen- 
tru Sclavia Temporară din cadrul Ligii Naţiunilor, aservirea datornicilor era 
greu de eliminat, chiar și atunci când era interzisă de lege." Era, în conti- 
nuare, mult mai persistentă decât munca sub contract în străinătate sau 
sclavia. Independentă de acţiunea guvernamentală si nu atât de diferită fata 
de unele forme de muncă liberă, aservirea datornicilor a putut supraviețui 
clandestin atât timp cât a slujit unui anumit scop. Ceea ce a eliminat-o ca 
sursă de mână de lucru pentru întreprinderile capitaliste pe scară largă, de 
felul plantațiilor si minelor, a fost crearea unei pieţe satisfăcătoare a forței 
de muncă libere, ca rezultat al creșterii demografice și al prăbușirii sisteme- 
lor țărănești de la începutul secolului al XX-lea. Dar a rămas intactă funcția 
sa de creare a creditelor și acoperire a datoriilor în societăţile sărace unde, 
în lipsa proprietății, munca personală rămânea o sursă importantă de ga- 
rantii pentru împrumuturi. 


6 


Servitutea penală 


În perioada modernă, servitutea penală nu a fost doar o cale de a-i face 
pe condamnaţi să îndeplinească însărcinări lipsite de sens în spatele gratiilor, 
ci a furnizat și o forță de muncă de o însemnătate economică vitală, în spe- 
cial în coloniile britanice, în imperiul asiatic al Rusiei țariste și în regimurile 
totalitare ale Germaniei naziste și Rusiei staliniste. Din acest motiv, servi- 
tutea penală poate fi comparată cu alte forme de muncă sub constrângere. 
Mai mult, împreună cu aservirea datornicilor și munca sub contract în stră- 
inătate, ea demonstrează că lumea occidentală a continuat să utilizeze sis- 
teme de muncă în regim de lipsire de libertate mult timp după repudierea 
sclaviei și iobăgiei. 

Condamnatii erau în proprietatea statului, iar acest fapt ar trebui să mar- 
cheze o diferență acută între servitutea penală și celelalte forme de aservire, 
care, în majoritate, erau legate de proprietatea privată. Această distincție a 
fost cât se poate de evidentă în regimurile totalitare, unde condamnatii obli- 
gati să muncească erau ținuți si controlati în incinte imprejmuite cu sârmă 
ghimpată, păzite de câini fioroși și gardieni înarmaţi. Lucru la fel de ade- 
vărat pentru Germania nazistă, unde deținuții din lagărele de concentrare 
și prizonierii de război erau puși să muncească pentru firmele private”, sau 
în cazul regimurilor coloniale. În loc să fie întemnițați, condamnatii transpor- 
tati de către britanici in America de Nord și Caraibe în secolele al XVII-lea 
și al XVIII-lea erau „proprietate în slujba“ negustorilor care încheiau con- 
tracte cu tribunalele pentru a-i duce peste Atlantic. La sfârșitul călătoriei, 
negustorii îi transferau pe condamnaţi noilor „proprietari“, care puteau fi 
orice persoană din Lumea Nouă pregătită să cumpere dreptul de folosință 
asupra muncii lor pentru durata sentinței. Astfel, acești condamnați cedati 
spre folosință se asemánau mult cu muncitorii aflați sub contract de la în- 
ceputurile perioadei moderne — mai ales că nici unora, nici celorlalți nu li se 
acorda transportul gratuit înapoi în patrie — dar existau și unele diferente 
notabile: condamnatii nu erau voluntari, termenul de aservire era mai lung 
în cazul lor (între șapte și paisprezece ani, fata de trei-cinci ani) si nu aveau 
dreptul să primească sume de bani la eliberare.” 

Un sistem similar s-a dezvoltat în Australia, după ce revolta coloniilor 
americane a făcut imposibil transportul deținuților în Lumea Nouă. Autori- 
zata în 1786, transferarea in Australia a durat pana la mijlocul secolului al 
XIX-lea; descoperirea aurului pe acest continent, în 1851, a făcut din el un 
loc nepotrivit pentru trimiterea condamnaților. Totuși, o dată ajunși în Aus- 
tralia, aceștia nu erau vânduți coloniștilor, ci păstraţi ca proprietate a gu- 
vernatorului colonial. Unii erau tinuti în închisori, iar alții erau angajați 
pentru efectuarea lucrărilor publice. Totuși, pentru reducerea costurilor 
de întreținere și furnizarea de mână de lucru sistemului privat, aflat în mare 
nevoie, condamnatii erau repartizați adesea coloniștilor printr-un contract 
care îl autoriza pe primitor să aibă dreptul de posesie până la expirarea sen- 
tintei; în schimb, acesta trebuia să dea condamnatului ratii alimentare si 
îmbrăcăminte în valoare de cel puţin 10 lire pe an. Dacă detinutul era gra- 
tiat sau primea o scutire (care înlătura îndatorirea de a efectua munca obli- 
gatorie), colonistul putea solicita compensaţii. In cazul in care detinutul 
era mutat la un centru penitenciar, ca urmare a unei noi condamnări, colo- 
nistul avea dreptul să primească altul în schimb.” 

Sistemul australian de repartizare a deținuților a fost condamnat la sfâr- 
șitul deceniului patru al secolului al XIX-lea ca fiind înrudit cu sclavia; la fel 
sa întâmplat cu lagărele de muncă forțată a prizonierilor, folosite în anii '30 si 
'40 din secolul XX de către autorităţile naziste și sovietice.“ Echivalarea 
servitutii penale cu sclavia era sugerată de lipsa de consimtámánt a subiec- 
tilor în privința duratei, locului și tipului muncii prestate, precum si de faptul 
că munca deţinuţilor nu avea un pret de piaţă. Dar, în practică, munca de- 
tinutilor si cea a sclavilor erau profund diferite. In general, sclavia era per- 
petuă, în timp ce servitutea penală era finită. Cea din urmă se baza pe con- 
damnare; înrobirea rezulta din captură sau naștere. Mai mult, o trăsătură 
proeminentă a sclaviei moderne era distincţia rasială dintre stăpân și sclav, 
în timp ce, cu excepția Germaniei naziste, cu aversiunea ei fata de evrei si 
slavi, servitutea penală nu a fost afectată de rasism: în lagărele sovietice și 
în coloniile britanice, de exemplu, condamnatii și gardienii erau de aceeași 
rasă. În plus, lagărele naziste și cele sovietice au atins un nivel de brutalitate 
rareori aplicat sclavilor, în mare măsură pentru că munca pe care o efec- 
tuau aceștia era mult mai ușor de utilizat. La urma urmelor, nu trebuia să fie 
cumpărată și putea fi înlocuită rapid fara costuri suplimentare. Spre deose- 
bire de sclavi — ale căror valoare ca marfă si cost de înlocuire determinau o 
pierdere de capital în cazul decesului - deţinuţii din lagăre erau adesea puși 
să muncească și înfometați până la moarte. Cu lagărele era asociată o rată 

a mortalității care nu apărea niciodată în rândurile sclavilor: de exemplu, 
rata anuală a mortalității din lagărele sovietice era de 25 la sută în 1942-1943, 
iar în lagărul nazist aflat sub pământ, în munţii Harz, era de 68,4 la sută 
în 1943.? 

Spre deosebire de majoritatea formelor de sclavie, caracterul servituti 
penale era determinat atât de rolul său economic, cât și de cel politic. Ser- 
vitutea penală era o pedeapsă menită să menţină o societate supusă legii, sau 
să prezerve securitatea statului. Din acest motiv, tratamentele aspre erau 
mai ușor de justificat în privința prizonierilor decât pentru sclavi, al căror 
tratament normal era guvernat de ideea recuperării banilor investiţi și a că- 
ror pedepsire, dacă nu era motivată de sadism, era de obicei o modalitate 
de a impiedica nesupunerea. Mai mult, în aplicarea pedepselor, gardienii 
lagărelor naziste și sovietice făceau legea ei înșiși într-o măsură mult mai 
mare decât stăpânii de sclavi, mai ales atunci când era vorba de administra- 
rea pedepsei cu moartea. O altă trăsătură distinctivă între cele două forme 
de servitute erau măsurile folosite de fiecare pentru a obține un maximum 
din partea mâinii de lucru. Deși în ambele cazuri munca era încurajată prin 
aplicarea forței fizice și a stimulentelor, pentru sclavi cele din urmă luau, de 
obicei, forma recompenselor, în timp ce pentru deținuții din lagăre era vorba 
de privatiuni. Astfel, pe lângă întreținerea de bază, constând în hrană și im- 
bracaminte, sclavii din Lumea Nouă aveau un anumit grad de independență 
care le ingaduia să-și creeze, în afara atingerii stăpânului, propria cultura 
(derivată din tradițiile africane) și economie (de pildă, prin cultivarea lotu- 
rilor de pământ și comercializarea produselor). Pe de altă parte, deținuții 
din lagărele de muncă erau îndemnați să facă eforturi și mai mari de teama 
tăierii ratiilor alimentare, reducerii privilegiilor și prelungirii sentintelor. 
Infometarea și moartea erau pedepsele detinate celor care nu reușeau să 
îndeplinească obiectivele fixate de gardienii lagărelor.“ 

Nu același lucru se întâmpla cu deținuții vânduți sau atribuiti stăpânilor 
privați din coloniile britanice. Condiţia lor era mai înrudită cu aceea a scla- 
vilor, prin faptul că depindea mult mai mult de personalitatea stăpânului și 
de situaţia economică. Li se puteau oferi stimulente pozitive sub forma unor 
alocatii de hrană suplimentare. In Australia, salariile, gratierea sau elibera- 
rea condiționată, oferirea gratuită a transportului familiei condamnaților, 
promiterea de pământ la încheierea sentinței, toate acestea reprezentau im- 
bolduri pentru o muncă de calitate. Mai mult, condamnatii din colonii, ase- 
menea sclavilor, se bucurau de drepturi, atât cutumiare, cât și oficiale, în 
privința normelor de lucru, timpului liber si ratiilor alimentare." Ca și în 

cazul sclaviei, opunerea de rezistență era pedepsită, mai ales prin biciuire, 
dar și prin folosirea lanțurilor și legăturilor din fier menite să împiedice eva- 
darea. Mai mult, ceea ce-i făcea pe condamnaţi să fie docili în Australia 
era perspectiva îngrozitoare de a fi transferați de sub tutela patronilor în în- 
chisoare (la Moreton Bay, pe insula Norfolk, la Port Arthur sau în portul 
Macquarie), sau, pentru bărbați, plasarea într-o pușcărie mobilă. Aceasta 
însemna zile de muncă în lanțuri la repararea drumurilor și nopți în șir pe- 
trecute într-o cușcă pe roti." Condamnatele nesupuse din Australia erau 
trimise in fabrici-inchisori, sau, dupa ce lise radea parul, erau puse la munca 
grea pe terenurile închisorilor.“ Asadar, dincolo de sistemul de stimulente, 
pedepsele erau aplicate frecvent. in coloniile americane, biciuirea si folosirea 
lanturilor pentru impiedicarea fugii, prerogative ale stapanului, erau proba- 
bil folosite la fel de des in cazul condamnatilor ca si in acela al sclavilor. In 
Australia, totusi, pedepsirea detinutilor ramanea exclusiv o chestiune publica 
si, pentru condamnați repartizați unor patroni, trebuia să fie autorizată de un 
magistrat. În ciuda acestui inconvenient, patronii recurgeau frecvent la pe- 
depse. De exemplu, în 1833, trei sferturi dintre condamnatii din Teritoriul 
Van Diemen (în prezent, Tasmania) au fost aduși în fata tribunalelor pentru 
a fi pedepsiți, în timp ce în 1835 proporția a fost de jumătate în New South 
Wales. În 1835, 18 la sută din cei 12 651 de condamnați erau biciuiti în Tas- 
mania, și 26 la sută din cei 27 340 de condamnaţi în New South Wales. 
Faptul că erau biciuiti îi deosebea de muncitorii liberi, a căror pedeapsă pen- 
tru nesupunere era limitată la concediere sau amendă, dar nu ii transforma 
în sclavi. Pe lângă faptul că nu puteau fi pedepsiţi decât sub autoritatea re- 
prezentantilor Coroanei, ei posedau, cel putin în teorie, dreptul extins de a 
accede la Curtile de judecată.” Din acest motiv, condamnatii transportaţi in 
Australia se bucurau de un statut superior celor al sclavilor. 

În termeni generali, forța de muncă aservită penal era recrutată prin 
sistemele juridice care aplicau următoarele pedepse pentru infracțiunile 
politice, ca și pentru cele de drept comun: vâslitul pe galere, munca de în- 
tretinere a digurilor în porturile importante din patrie, transportarea în co- 
lonii sau încarcerarea în lagăre de muncă situate în tara de origine. Munca 
pe galere a fost practicată în Franța si în Spania până la sfârșitul secolului al 
XVII-lea, când a fost înlocuită mai întâi de munca grea în porturile din me- 
tropolă și apoi de deportarea în colonii, practică utilizată în Anglia începând 
cu secolul al XVIHea. Pe la jumătatea veacului al XX-lea, lagărele de muncă 
au devenit principala modalitate de organizare a mâinii de lucru a detinu- 
tilor, fiind folosite de Germania nazistă, Rusia stalinistă și Japonia în timpul 


Servitutea în epoca modernă 67 


celui de-al Doilea Război Mondial, dar istoria lor era mult mai îndelungată: 
fuseseră folosite în Rusia țaristă pentru dezvoltarea Siberiei și în coloniile 
europene de peste mări pentru condamnatii care, din varii motive, nu putu- 
seră fi repartizați unor patroni. Utilizarea muncii condamnaților a fost pe de 
o parte promovată, înaintea secolului al XX-lea, de politica uzuală a comu- 
tării pedepsei cu moartea în închisoare pe viata, si, de cealaltă parte, limitată 
de nașterea unui sistem penitenciar fondat pe o filozofie care acorda mai 
multă importanță restrángerii libertăţi prizonierilor decât folosirii muncii 
lor, în cursul secolului al XIXJea.* 

Íntrucát condamnarea la muncá grea rezulta adesea din comutarea pe- 
depsei cu moartea, servitutea penalà se asemána oarecum cu sclavia care 
le era oferită prizonierilor de război ca alternativă la execuţie.“ Totuși, in- 
fractiunile pentru care se aplicau vâslitul pe galere, deportarea sau inter- 
narea într-un lagăr de muncă puteau fi relativ neînsemnate. Multe depindeau 
de asprimea legii și a aplicării acesteia, asociate cu incapacitatea închisorilor 
statului de a face fata numărului mare de deţinuţi. De exemplu, dupa 1718, 
în Anglia secolelor al XVIIHea și al XIX-lea, deportarea a devenit o pedeapsă 
pentru furturile mărunte și provocarea dezordinii. Un avocat bibliofil a fost 
dus în coloniile americane în 1736, pentru a ispăși o condamnare de șapte 
ani, pentru că furase cărti rare de la Universitatea Cambridge, în timp ce în 
1827 artistul William Gould a fost trimis in Australia pentru că-și insusise 
o haină, o batistă de mătase si trei mănuși.“ Furtul calificat, infracțiunea 
pe care tribunalele engleze o pedepseau cel mai adesea prin deportare în 
colonii, putea fi o încadrare juridică aplicabilă și unor infracțiuni minore, în- 
cepând cu furtul bunurilor valorând un șiling. Cát despre celelalte infractiuni 
pentru care vinovatii erau transportati peste mári, revoltele conduse de cà- 
pitanul Swing in 1831 in Hampshire si Wiltshire au avut drept consecință 
trimiterea a 256 de bărbaţi în New South Wales, în timp ce majoritatea trans- 
porturilor din Irlanda în Australia duceau condamnaţi pentru vagabondaj 
și răscoale țărănești.“ Ferocitatea legii era evidentă în Uniunea Sovietică, 
unde actul normativ împotriva infracțiunilor economice din 1932 condamna 
ca dușman al poporului pe oricine era prins furând de pe proprietatea sta- 
tului, iar un cetățean putea fi arestat de cititorul contorului de electricitate, 
după cum relatează Soljenitin. La fel era si in Germania nazistă, unde absen- 
teismul și întârzierile la serviciu erau considerate infracțiuni grave la adresa 
statului, iar evreii, țiganii și homosexualii au fost internați pentru nici o altă 
crimă decât că erau ei înșiși. Totuși, întrucât aceste grupuri erau trimise mai 
degrabă în lagărele de exterminare decât în cele de muncă, ele furnizau 
doar o sursă minoră de mână de lucru aservită penal." 

Un alt factor determinant pentru recrutarea acestei mâini de lucru a fost 
războiul total din anii 40, când, în lupta dintre Germania nazistă și Rusia 
sovietică, producția industrială și agricolă din ambele tabere, fiind lipsită 
practic de forța de muncă liberă din cauza nivelului ridicat al recrutarilor, a 
ajuns să depindă într-o proporție extrem de mare de brațele prizonierilor de 
război, cetățenilor popoarelor înfrânte și deţinuţilor politici.” Resursele an- 
gajate în acest fel erau enorme. La sfârșitul anului 1944, naziștii foloseau 
7,7 milioane de persoane supuse la muncă forțată, dintre care 2,5-3 milioane 
erau în lagăre de concentrare și pentru prizonierii de război. Restul erau 
muncitori recrutați din statele cucerite, în majoritate adunaţi în lagăre în- 
chise care nu se deosebeau prea mult de cele în care erau ținuți prizonierii 
de război. Rusia stalinistă a folosit 18 milioane de prizonieri, minimum un 
milion si maximum 2,6 milioane în fiecare an dintre 1936 si 1953.” Anterior, 
numai Rusia țaristă mai folosise mâna de lucru a deţinuţilor pe o scară atât 
de extinsă, 1,3 milioane fiind transportați în Siberia între 1800 și 1916. Pen- 
tru comparaţie, numărul condamnaților puși la muncă în coloniile britanice 
era neînsemnat: cam 60 000 au fost trimiși în America de Nord și în insu- 
lele din Marea Caraibilor între 1660 și 1770 și 162 000 au fost duși în Aus- 
tralia între 1788 si 1867, deși aceste numere erau mari în comparaţie cu cele 
ale persoanelor trimise în colonii din Franța și Spania. ? Condamnatii trans- 
portati in teritoriile de peste mări reprezentau o sursă importantă de mână 
de lucru și de coloniști. Întrucât 90 la sută din transporturile britanice în 
coloniile americane aveau ca destinație Virginia sau Maryland, în unele 
parti ale regiunii Chesapeake, în secolul al XVIIFlea, condamnatii reprezen- 
tau între 10 și 12 la sută din populaţia albă. La fel, în Australia, cum înainte 
de 1840 fuseseră doar puțini imigranți liberi, înseamnă că deţinuţii consti- 
tuiau o proporție considerabilă în rândurile primilor coloniști din New South 
Wales și Teritoriul Van Diemen." 

Dacă majoritatea celor supuși la muncă forțată in Germania nazistă sau 
Rusia țaristă și sovietică erau prizonieri politici, condamnatii trimiși in colo- 
niile britanice erau în cea mai mare parte infractori de drept comun; în fapt, 
delincventii „politici“ reprezentau doar 9 la sută dintre cei transportaţi în Ca- 
raibe și în America de Nord (în majoritate, rebeli irlandezi și scoțieni sau 
susținători ai revoltei de la Monmouth din 1685) și doar 3 la sută dintre 
cei duși în Australia (aproape două treimi dintre ei fiind țărani irlandezi con- 
damnati pentru proteste impotriva proprietarilor de pământuri). ‘a 

În afară de această funcție punitivă, servitutea penală avea același scop 
ca și celelalte forme de aservire: compensarea penuriei cronice de forță de 
muncă. Dincolo de situația de război total (ca în Germania nazistă și Rusia 

sovietică), utilizarea muncii prizonierilor a fost asociată cu etapele timpurii ale 
colonizării. La fondarea imperiilor de peste mări ale spaniolilor, francezilor, 
olandezilor și britanicilor, condamnatii au fost folosiți, în numere mici, atât 
în echipajele vaselor care au efectuat primele călătorii de descoperire, cât 
și pentru stabilirea primelor colonii.” Atunci când ținuturile erau prea înde- 
părtate, sau condiţiile prea inospitaliere pentru a atrage muncitorii liberi, 
intervenea aservirea penală. La început în Maryland și Virginia, condam- 
natii, ca și muncitorii aflați sub contract în străinătate, au muncit din greu 
la defrișări și constituirea primelor plantații, in timp ce în New South Wales, 
la începutul secolului al XIX-lea, lipsa sclavilor și a muncitorilor aflați sub 
contract, precum și numărul mic de coloniști liberi au conferit condamna- 
tilor un rol crucial în convertirea unei închisori cu pază militară într-o colo- 
nie civilă. Contribuţia lor nu a fost legată doar de construcția podurilor și a 
șoselelor, ci și de dezvoltarea fermelor de vite și ovine.” 

În plus, condamnaţi au jucat un rol esențial î în exploatările miniere și 
forestiere acolo unde terenul și climatul erau atât de ostile, încât obligarea 
rămânea singura modalitate viabilă de a obtine forța de muncă necesară. 
Lucrul acesta se întâmpla în regiunile de tundră și taiga din nordul și răsă- 
ritul îndepărtat al Rusiei, unde lunga iarnă arctică, crivățul și vara scurtă, în 
care tantarii făceau legea, excludeau ideea unor așezări ale oamenilor liberi, 
astfel că munca era efectuată de condamnați din lagăre. După ce constru- 
iau lagărul, deținuții munceau la drumuri și căile ferate de legătură, după 
care treceau la exploatarea resurselor locale. In acest fel au luat naștere ex- 
ploatarile forestiere din Siberia, minele de cărbune de la Vorkuta, minele 
de aur de la Kolima și cele de nichel de la Novil'sk." 

Mai mult, la începutul anilor '40, efortul de război al Germaniei naziste 
și al Rusiei sovietice s-a bazat în mare măsură pe munca prizonierilor nu 
doar pentru obținerea materiilor prime, ci și pentru producerea armelor și 
echipamentelor militare. În cazul Uniunii Sovietice, această mână de lucru 
furniza 100% din producţia de aur, 60% din cea de tablă, 13% din cea de nichel 
și 13 % din obuzele de mortier. În 1944, producea 17% din cantitatea totală 
de muniţie.” În Germania nazistă, aproape jumătate din minerii din Bazinul 
Ruhr erau străini la sfârșitul anului 1943, iar 75% dintre ei erau muncitori 
din estul Europei, în majoritate prizonieri de război sovietici. Folosirea de- 
tinutilor din lagăre pentru producerea de armament a început în 1942, în 
special la Buchenwald, Auschwitz si Ravensbrück. În octombrie 1943, 60 000 
de deţinuţi erau implicați în această activitate. În august 1944 a fost dată în 
folosință î în munții Harz Uzina Centrală, unde 12 000 de deținuți urma să 

lucreze la producţia de rachete V2. Drept urmare, politiile secrete ale celor 
două state - NKVD în Rusia si SS în Germania —, care răspundeau direct de 
această forță de muncă, au fost implicate profund în producția industrială.” 

In multe dintre aceste cazuri, eficiența muncii deținuților nu poate fi 
comparată cu cea a muncitorilor liberi de vreme ce, în același timp și loc, cei 
din urmă erau practic inexistenti. Se poate spune că munca deținuților era 
mai bună decât singura alternativă reală: o mână de lucru liberă total insufi- 
cientă. După cum spunea în 1826 judecătorul Forbes de la Curtea Supremă, 
referindu-se la New South Wales, „fără muncitori, pământul din această 
colonie nu poate fi folosit nicidecum, iar singurii lucrători sunt deținuții re- 
partizati proprietarilor de teren.“ Același lucru era adevărat si în cazul 
Rusiei arctice. Avantajele muncii deținuților constau în faptul că aceștia nu 
trebuia să fie cumpăraţi ori plătiți. Mai mult, cum erau folosiți în locul ma- 
șinilor sau al animalelor de cărăușie, iar paznicii ar fi fost necesari oricum — 
chiar dacă deținuții și-ar fi executat sentintele fara obligaţia de a munci — 
cheltuielile asociate utilizării mâinii lor de lucru erau mult mai mici decât 
costurile aferente muncitorilor liberi sau sclavilor. Dincolo de investiția mi- 
nimă inițială, munca deținuților, în special atunci când erau internați în la- 
găre, oferea avantajul unui control extrem de ferm asupra forței de muncă. 
De asemenea, era ușor manevrabilă: când erau folosiţi la munci grele în re- 
giunile îndepărtate, condamnatii din lagăre puteau fi mutati cu ușurință de 
la un proiect la altul.” 

In coloniile britanice, condamnatii evadau frecvent - de exemplu, 9 la 
sută au făcut-o in Maryland între 1746 si 1775 — sau, fiind permanent beti, 
ajungeau incapabili sá munceascá. Totusi, dacà primeau stimulente, cum ar 
fi perspectiva unei plăți de eliberare la expirarea sentinței sau a unui sala- 
riu în timpul executării acesteia, puteau lucra destul de bine." Comentând 
în 1828 situaţia forței de munca din New South Wales, Alexander Harris 
estima costurile deținuților la jumătate din cele asociate mâinii de lucru 
libere. Cât despre eficiența muncii lor în raport cu cea a lucrătorilor liberi, 
afirma: „între teama de biciuire și speranța obținerii unei dovezi de indul- 
genta... munca lor era aproape la fel“. Din punctul de vedere al angaja- 
torilor, folosirea condamnaților din colonii prezenta unele avantaje fata de 
alte forme de servitute. Deși erau probabil mai putin eficienți decât munci- 
torii sub contract în străinătate și sclavii, și cu siguranță mai susceptibili de 
a evada, acești deținuți se puteau compara favorabil atât cu sclavii, fiind mult 
mai ieftin de obținut, cât și cu muncitorii aflați sub contract, slujind pe o pe- 
rioadă mai lungă și neavând dreptul la plata de eliberare.“ Mai mult, prin 
secolul al XIX-lea - când deținuții puteau fi obținuți fără o plată inițială, iar 

muncitorii aflați sub contract dobândiseră „privilegiul“ salarizării și intre- 
tinerii, ba chiar și plata drumului de întoarcere — servitutea penală a ajuns 
să pară mai eficientă din punct de vedere financiar. 

În lagărele naziste și sovietice, unde deținuții erau imbolditi de amenin- 
tarea reducerii ratiilor — în fapt, de perspectiva reală a morţii prin infome- 
tare —, este de înțeles faptul că munceau din toate puterile. Totuși, slăbiciu- 
nea fizică provocată de malnutriție, asociată cu incapacitatea multora de a 
lucra din cauza tratamentului atroce căruia îi erau supuși și corupția con- 
ducătorilor lagărului, le-a diminuat sever productivitatea. Albert Speer con- 
sidera că un deținut care lucra în industria de armament producea doar o 
șesime din ceea ce ar fi produs un muncitor normal, și sublinia că progra- 
mul nazist de construcţie a rachetelor de la Uzinele Centrale era sortit să 
fie întârziat mult în raport cu planificarea. Afirmând aceste lucruri, însă, 
el intenționa să denigreze planurile de folosire a muncii forțate elaborate de 
rivalul său, Heinrich Himmler. În Rusia Sovietică, se considera că deținuții 
aveau mai putin de jumătate din capacitatea de munca a lucrătorilor liberi, 
desi, în primele luni ale războiului, condamnați folosiţi pentru producerea 
de mortiere și grenade au depășit planul în mod remarcabil, cu 38 la sutà. ^ 

Pentru deținuții britanici, transportul în colonii era considerat adesea 
ca o opțiune foarte convenabilă, un mijloc prin care bărbaţii și femeile pri- 
meau, în locul pedepsei extreme meritate, recompensa unei călătorii gratu- 
ite și a angajării garantate într-o lume plină de oportunități. Astfel, un poem 
publicat în decembrie 1786 în The Whitehall Evening Post suna după cum 
urmează: 


Pe-o insulă merg, să muncească cu spor, 

Mai caldă mult ca Britania, mai mare de zece ori; 
N-au de plătit nici o vamă, nici prețul de drum, 
Stn golful Botaniei* vor duce-un trai bun." 


Atunci, ar trebui să compatimim oamenii liberi, care erau obligati să-și 
plătească drumul, să caute de lucru o dată ajunși și să plătească impozite 
după cesi găseau o slujbă. Cu toate acestea, condamnați, ca și familiile pe 
care le lăsau acasă, aveau toate motivele de a gândi altfel. La urma urmelor, 
condamnatii nu cereau să fie trimiși în Maryland sau în New South Wales, 
nici să fie supuși muncii obligatorii timp de șapte ani sau mai mult când 

soseau acolo, adesea pentru o încălcare neînsemnată a legii. Mai mult, în 
ochii lor, transportarea în America reprezenta o dezonoare cumplită, întru- 
cât aveau să lucreze pe câmp alături de sclavii negri.” Drumul în Austra- 
lia — o călătorie de 15 000 de mile fara ca drumul de întoarcere să fie plătit — 
însemna plecarea de-acasă pentru totdeauna. 

Aversiunea condamnaților fata de transportarea in America era expri- 
mată limpede în cererile pe care le înaintau pentru a obţine pedepse alter- 
native: preferau să fie biciuiti, să intre în rândurile armatei sau să fie folosiţi 
pentru cercetări medicale. De asemenea, reieșea din frecvența cu care, în 
America de la începuturile perioadei moderne, condamnatii evadați încercau 
să se întoarcă acasă, chiar dacă, în felul acesta, erau pasibili de pedeapsa 
capitală. Totuși, transportarea în colonii era, fără îndoială, o soluție mai bună 
decât moartea, astfel că acei condamnați care erau exilați în loc să fie exe- 
cutati nu făceau o afacere proastă. Cât despre numeroșii deținuți transpor- 
tati în colonii pentru comiterea unor infracțiuni mărunte, pedeapsa era, în 
mod clar, disproportionata în raport cu delictul; dar, laolaltă, sistemul de 
repartizare, acordarea unei anumite libertăți, în funcție de munca efectuată — 
mai ales dacă era vorba de lucrul la ferme -, valoarea la care era pretuità 
munca lor din cauza penuriei de mână de lucru, precum și prevederea prin 
care condamnaților din Australia li se permitea să lucreze pentru ei înșiși 
înainte de ispășirea întregii pedepse - toate acestea ofereau condamnaților 
posibilitatea de a trăi în condiţii rezonabile si, în cele din urmă, de a-și im- 
bunatati conditia. Cu siguranţă, nu la fel stăteau lucrurile în lagărele de 
deținuți naziste ori sovietice. Acolo, autoritățile îi felicitau ironic pe prizo- 
nieri pentru norocul de a fi scăpat de pedeapsa cu moartea, dar experiența 
lagărului era atât de cumplită, dezumanizanta și distrugătoare încât 
moartea li sar fi putut părea cu adevărat o izbăvire." În fapt, opresiunea 
extremă din aceste lagăre a făcut ca toate celelalte forme de servitute 
modernă - sclavia, iobăgia, munca sub contract în străinătate, aservirea 
datornicilor și munca forțată a condamnaților din colonii - să pară 
aproape benigne: în pofida aservirii, victimele erau în stare, prin persev- 
erenta, curaj și viclenie, să-și asigure o calitate a vieții superioară nivelului 
minim de subzistență. 


Partea a Il-a 

Servitutea albilor in cele doua Americi 


O trăsătură distinctivă a coloniilor britanice, atât din Marea Caraibilor, 
cât și din America de Nord, a fost faptul că, în primele etape ale dezvoltării, 
au folosit din plin slujitori albi." De origine engleză, scoțiană, irlandeză, el: 
vetiana ori germană, aceștia au jucat un rol esenţial în defrișarea terenuri- 
lor, curățarea pârloagelor, crearea plantațiilor și au adus în Lumea Nouă 
priceperea lor în privința mestesugaritului si a mecanicii. Contribuţia lor a 
fost atât de importantă, încât s-ar putea spune că economia acestor colonii 
s-a fondat pe servitutea albilor. Echivalentul francez, les engagés à temps, 
a avut un rol similar, deși mai puțin însemnat, în coloniile franceze din Marea 
Caraibilor.” 

Aservirea era și o modalitate de recrutare a noilor coloniști. Peste ju- 
matate dintre cei sosiți în coloniile britanice între 1640 și 1780 își obtinusera 
drumul în America nu plătind bilet, ci obligându-se să muncească timp de 
câțiva ani. În calitate de coloniști, au jucat un rol crucial în extinderea spre 
vest. În 1717, Alexander Spottiswood afirma: „Locuitorii de la hotarele noas- 
tre sunt, în mare parte, dintre cei care au fost aduși aici ca slujitori si, intru- 
cât și-au încheiat termenul de muncă, se așază acolo unde este pământ li- 
ber: În curând, valoarea acestor persoane aservite a căpătat recunoaștere 
oficială: în 1664, subliniind nevoia de a popula coloniile pentru a le ameliora, 
un comitet al Consiliului Plantatiilor Străine de la Londra declara că „popu- 
latia este sporită mai ales prin trimiterea de slujitori“. 

Aservirea lua diferite forme, deși toti cei supuși ei se asemânau prin fap- 
tul că erau mărfuri care se puteau vinde ori cumpăra. Mulţi ajungeau în 
America în calitate de muncitori aflați sub contract; înainte de a-și părăsi 


74 M.L. BUSH 


țara natală, aceștia semnau un document legal prin care se specificau du- 
rata și condițiile de muncă. După ce soseau și erau vânduți, faptul era con- 
semnat pe spatele documentului. Alţii erau pur și simplu aserviti prin „datina 
locului“ și erau supuși legilor coloniale aferente. Nu era semnat nici un do- 
cument legal. Uneori erau denumiti slujitori prin lege.* Datorită unui pachet 
de legi coloniale adoptate între 1661 și 1717, transportarea slujitorilor prin 
lege și a muncitorilor aflaţi sub contract a fost practicată pe scară largă în 
secolul al XVIHea. In secolul următor a apărut un al treilea tip de lucrători 
aserviti, așa-numiții răscumpărători. După ce efectuau călătoria transatlan- 
tică fara vreo plată iniţială, o dată ajunși în Lumea Nouă semnau un contract 
și se ofereau de vânzare. Dar faptul acesta se petrecea numai după o peri- 
oadă de grație de paisprezece zile, în care li se acorda posibilitatea de a-și 
răscumpăra libertatea, găsind o cale de a plăti costul călătoriei. Dacă reu- 
șeau, puteau începe o viata nouă ca oameni liberi; dacă esuau, deveneau 
slujitori. 

Aceste trei tipuri de slujitori aveau două lucruri în comun: aservirea lor 
avea loc prin consimtámánt și își avea originea în costul transportului.” Mai 
existau alte două tipuri de slujitori duși în străinătate, pentru care constrân- 
gerea era involuntară: slujitorii pe care negustorii lipsiți de scrupule îi „ră- 
peau“ din Lumea Veche împotriva voinței lor, respectiv condamnatii trimiși 
să-și ispaseasca pedepsele în colonii. 

Se mai întâlnea si un alt tip de slujitor: colonistul care încălca legea colo- 
nială. Coloniștii condamnaţi pentru neplata datoriilor puteau fi aserviti până 
la stingerea datoriei. Ca o cale alternativă de răscumpărare, își puteau vinde 
copiii, care urmau să presteze muncă sub contract în străinătate. Și colo- 
niștii condamnați pentru diverse infracțiuni puteau fi aserviti. In lipsa unui 
sistem penitenciar, la început erau amendaţi pentru o gamă de delicte in- 
cluzând furtul, incendierea și falsificarea, iar apoi, dacă nu puteau să plă- 
tească amenda, erau supuși muncii forțate. Ca și muncitorii aflați sub con- 
tract, toti acești condamnaţi — proveniți din metropolă sau din colonii — erau 
incredintati pentru o anumită perioadă oricui era pregătit să-i cumpere.” 

Aceste forme variate de aservire aveau câteva caracteristici comune. 
Dincolo de faptul că puteau fi vânduți, slujitorii nu primeau un salariu în 
schimbul muncii prestate, ci doar cele necesare supraviețuirii. Nici unul 
dintre ei nu-și putea alege stăpânul: pur și simplu, erau atribuiti celui care 
licita mai mult. Totuși, aservirea nu era nelimitată în timp. Spre deosebire 


* În original, servants by statute — n. tr. 

de cazul sclavilor negri, nu se transmitea generaţiei următoare, ba adesea 
nici nu era pe viata. Pentru muncitorii aflați sub contract si slujitorii prin lege, 
dura între patru și șapte ani; pentru condamnați, între șapte și paisprezece 
ani.” Aceasta însemna că, pentru asigurarea continuității forței de muncă, 
trebuiau găsite mereu noi surse de lucrători. 

Utilizarea lucrătorilor aserviti a fost începută de Virginia Company care, 
între 1608 și 1619, a dezvoltat o metodă de atragere a coloniștilor în Lumea 
Nouă. În schimbul plății călătoriei, compania cerea efectuarea unui servi- 
ciu sub contract de câțiva ani. Dar, nereușind să se descurce cu numeroa- 
sele evadari și tergiversari, sa eliberat de responsabilitatea organizării acestei 
forte de muncă mai întâi închiriind-o, apoi vânzând-o coloniștilor liberi. O 
dată cu dizolvarea companiei, în 1624, sistemul a devenit o importantă sursă 
de mână de lucru: din 1227 de locuitori albi ai Virginiei, 487 erau muncitori 
aserviti. Iar acesta nu era decât începutul. Cam trei sferturi din albii care au 
traversat Atlanticul în secolul al XVII-lea pentru a se așeza în Virginia erau 
initial aserviti." 

În comerțul transatlantic cu slujitori, Virginia Company a fost înlocuită 
curând de o mulțime de negustori englezi. Reglementările britanice împo- 
triva „răpirii“ (o ordonanță a Parlamentului din 1645, un ordin al Consiliului 
de Coroană din 1682 si o lege adoptată de Parlament în 1717) îi incurajau pe 
negustori să se protejeze împotriva acuzațiilor de răpire cerând persoanelor 
transportate să semneze acte legale înaintea imbarcárii." Totuși, în cursul 
secolelor al XVII-lea și al XVIII-lea, numeroși slujitori continuau să vină în 
Lumea Nouă fara sa fi semnat vreun contract. O dată ajunși, confruntându-se 
cu datoria reprezentată de costul călătoriei, acceptau să fie vânduți ca lu- 
crători aserviti. In momentul vânzării, fie se angajau să muncească sub con- 
tract, fie acceptau să se supună datinilor locului, devenind astfel slujitori prin 
lege. Practic toti cei care semnaseră contracte în tara de origine erau celi- 
batari; același lucru era adevărat pentru slujitorii prin lege. Totuși, un număr 
destul de mare de rascumparatori, mai ales cei din Germania și Irlanda, 
veneau cu familiile care, in cursul procesului de vánzare, erau adesea sepa- 
rate. Mai mult, multi dintre cei care consimteau să fie transportați ca lucra- 
tori aserviti ajungeau victime ale înșelăciunilor, atunci când promisiunea de 
a li se atribui loturi de pământ la încheierea termenului nu era îndeplinită.” 
Ca foști țărani, erau atrași în Lumea Nouă de perspectiva recăpătării statu- 
tului de împroprietărit al strămoșilor lor. Această ambiţie le era adesea re- 
tezată de extinderea agriculturii comerciale pe scară largă, care îi obliga, la 
încheierea termenului, să-și câștige existența ca lucrători lipsiţi de pământ. 

Munca albilor aserviti a devenit acceptabilă rapid în toate coloniile bri- 
tanice din Lumea Nouă. Totuși, în unele părți, mai ales în Connecticut și 
Massachusetts — unde erau suficienţi coloniști liberi pentru a satisface ne- 
voia de forță de muncă - nu a căpătat importanță. În fapt, cele mai mari con- 
centrări de slujitori albi se găseau în coloniile fondate pe teritoriul indienilor 
Chesapeake din Virginia și Maryland, precum și în coloniile caraibiene din 
Barbados și Jamaica, regiuni în care la început a predominat sclavia negrilor.” 

Mult peste jumătate dintre cei care au venit în coloniile britanice din 
America în calitate de lucrători aserviti au ajuns în Maryland si Virginia. 
Virginia reprezenta cea mai importantă destinație în secolul al XVIHea, iar 
Maryland - în cel deal XVIIHea. Pennsylvania a devenit o destinație im- 
portanta la începutul secolului al XVIIHea, dar aceasta numai în comparație 
cu coloniile de la nord de Chesapeake. Pe la 1770, când în Pennsylvania ve- 
neau 18 la sută dintre slujitorii importati, 79 la sută mergeau în Virginia si 
Maryland. În acea perioadă, puțini se îndreptau spre Indiile de Vest. Totuși, 
pe la jumătatea secolului al XVII-lea Barbados era destinația cea mai 
însemnată, primind 69 la sută fata de 28 la sută în coloniile din teritoriul 
Chesapeake; proporția a scăzut la 3 la sută, fata de 85 la sută în 
Chesapeake, pe la 1690. În 1720, Jamaica devenise cea mai importantă 
destinaţie din Indiile de Vest, 21 la sută din total mergând acolo, fata de 1 la 
sută în Barbados. Apoi, pe la 1730, a devenit destinația majoră pentru slu- 
jitorii transportaţi în întreaga Lume Nouă, luând 60 la sută dintre noii 
sosiți, fata de 24 la sută în regiunea Chesapeake. După aceea, totuși, 
însemnătatea ei a scăzut, primind doar 1 la sută în 1770. În această 
perioadă, majoritatea slujitorilor mergeau în Chesapeake și restul în 
Pennsylvania.” 

O trăsătură proeminentă a folosirii albilor aserviti in America este fap- 
tul că cererea pentru acest tip de mână de lucru nu era neapărat exclusă 
prin utilizarea sclavilor negri. Cele petrecute în Barbados, unde sclavii i-au 
înlocuit rapid pe slujitori, nu reprezintă o experiență tipică. Jamaica, de pildă, 
a primit cea mai mare parte a slujitorilor albi pe la 1730, când populația insu- 
lei era compusă în proporție de 93 la sută din negri, în majoritate sclavi; iar 
în 1770 - când coloniile din regiunea Chesapeake primeau cei mai multi 
dintre slujitorii albi trimiși în Lumea Nouă - proporția negrilor din totalul 
populaţiei de aici a ajuns la valoarea maxima, de 39 la sută.“ Câţiva factori au 
permis coloniilor să folosească sclavi și slujitori în număr mare în același 
timp. Unul dintre ei era faptul că, în societățile dominate de plantații, s-a pro- 
dus o diviziune a muncii: munca necalificata era prestata de sclavi, iar cea 

calificată și administrativă era efectuată de către albii aserviţi.” 

Mai mult, penuria de forță de munca și costul ridicat al acesteia stimu- 
lau cererea de lucrători albi aserviti, chiar și acolo unde sclavii negri erau 
numeroși. Dar și lucrătorii albi puteau fi greu de găsit și, de aceea, scumpi. 
Spre deosebire de sclavi, muncitorii aserviti (în afară de condamnatii de- 
portati) își puteau alege întrucâtva colonia in care aveau să slujească. Deoa- 
rece hotărârea era luată înainte de părăsirea țării natale, era influențată con- 
siderabil de reputația de care se bucurau diferitele colonii. În general, co- 
loniile de pe continent erau preferabile fata de cele din Caraibe. Când isi 
alegeau destinaţia, slujitorii luau în considerare condițiile și tipul de muncă, 
precum și recompensele promise pentru o comportare bună. În curând, 
Barbados sa exclus de la sine, între 1640 si 1660, devenind o insulà de plan- 
taţii imense de trestie de zahăr lucrate de sclavi. Faptul acesta s-a petrecut 
în detrimentul sistemului anterior de mici ferme de bumbac și tutun lucrate 
de albi aserviti și, în multe cazuri, deținute de foști slujitori. Schimbarea re- 
iese cu claritate din petiția adresată în 1675 regelui de către consiliul și adu- 
narea legislativă din Barbados: „Pe vremuri primeam din abundență sluji- 
tori creștini din Anglia... dar acum putem primi doar puțini englezi, întrucât 
nu avem pământ să le dăm la încheierea termenului de lucru, ceea ce până 
acum îi atrăgea încoace... De aceea, depindem în totalitate de negri.“ Cum 
rămăsese o suprafață de teren insuficientă pentru distribuire și plata re- 
compenselor de eliberare, iar șansa de a atrage slujitori albi, in concurență 
cu Jamaica sau continentul american, era redusă, plantatorii din Barbados 
erau obligați să instruiască sclavi pentru îndeplinirea muncilor calificate și 
administrative; altfel, urma să depindă de condamnaţi in care nu se putea 
avea încredere si de oamenii liberi, extrem de bine plătiţi. Insulele Leeward 
(Antigua, Montserrat, Nevis si St. Christopher) au suferit aceleași trans- 
formari între 1678 si 1713. Jamaica a urmat aceeași cale la sfârșitul secolului 
al XVIII-lea. O atracţie esențială pentru albii aserviti era posibilitatea de a 
găsi un loc de muncă după încheierea perioadei fixate. Totuși, Charles 
Leslie, vizitând Jamaica, afirma în 1739: „După expirarea celor patru ani, nu 
găsesc pe nimeni să-i angajeze si, în general, rămân într-o stare de mizerie.“ 

Pe continentul american, coloniile de pe teritoriul Chesapeake se bu- 
curau de un avantaj decisiv fata de celelalte colonii britanice în ceea ce pri- 
veste recrutarea slujitorilor, deoarece cultivau plante industriale care atră- 
geau negustorii implicați în comerțul cu albi aserviti. Pentru acești negustori 
era extrem de convenabil să vină cu un transport de slujitori și să se întoarcă 
cu o încărcătură de tutun. Spre deosebire de trestia de zahăr, tutunul con- 

tinua sa fie cultivat de micii fermieri, care preferau să folosească albi aserviti 
deoarece prețul unui slujitor era mai scăzut decât acela al unui sclav. Astfel, 
albii aserviti au continuat să fie folosiți ca muncitori atât calificaţi, cât și ne- 
calificați, prețul lor fiind menţinut scăzut datorită existenței unui surplus de 
lucrători în Europa, a lipsei restricțiilor guvernamentale în privința emigrării 
lor și interesului negustorilor de a-i transporta la Baltimore. 

Slujitorii efectuau munci agricole nu doar în regiunea Chesapeake, ci și 
în coloniile din New York, New Jersey și Pennsylvania, unde recoltele aveau 
ca destinație principală piața americană. Totuși, aici numărul de lucrători 
aserviti era limitat de faptul că predominau fermele lucrate de membrii fa- 
miliilor, ca si de incapacitatea de a concura cu Chesapeake în privința atra- 
gerii noilor sosiți. Angajarea slujitorilor ca muncitori agricoli în aceste re- 
giuni de la nord de Chesapeake era favorizată, pe de o parte, de costurile 
ridicate ale forței de munca salarizate si, de cealaltă parte, de imposibilitatea 
cumpărării unui număr suficient de sclavi. Subliniind importanța mâinii de 
lucru aservite, președintele consiliului din Pennsylvania declara în 1756: 
„Fiecare întreprindere de aici, de la cele de negustorie și aparate mecanice 
până la plantaţii și ferme, este susținută de munca slujitorilor aflați sub con- 
tract.” 

Utilizarea mâinii de lucru a albilor aserviti a evoluat asa cum a făcut-o 
datorită trăsăturilor ei fundamentale: în special, principiul consimtámántului, 
care le permitea slujitorilor să-și hotărască destinația din colonii, apoi durata 
relativ scurtă a contractului faptul că, în afară de cele necesare subzisten- 
tei, nu erau plătiți decât la începutul și terminarea contractului; în plus, cei 
aserviti erau în exclusivitate albi, ceea ce le permitea să profite de pe urma 
deosebirii pe care o făcea societatea colonială între servitutea albilor și cea 
a negrilor. 

În asociere cu durata redusă a contractului, principiul consimtámántu- 
lui crea o problemă a asigurării forței de muncă, deoarece obliga diferitele 
colonii să concureze pentru obținerea de noi recruți, în timp ce scurtimea 
perioadei obligatorii făcea din recrutare o condiţie vitală pentru supravie- 
tuirea sistemului. Drept urmare, trebuiau oferite stimulente pentru atra- 
gerea slujitorilor, iar regiunile mai putin populare (cum erau Caraibele în 
raport cu partea continentală a Americii, si, în Caraibe, Barbados fata de 
Jamaica) erau forțate să instituie un regim mai blând. Acesta presupunea 
limitarea pedepselor pe care le puteau administra stăpânii, garantarea unor 
condiții minime de hrană, îmbrăcăminte și cazare, renunțarea la constitui- 
rea de echipe de muncă forțată în agricultură, promiterea unor sume ge- 

neroase la eliberare, chiar si plătirea de salarii și reducerea perioadei de 
muncă obligatorie." Mai erau si alti factori care sporeau indulgenta siste- 
mului, în special metoda de plată și nevoia intrinsecă a societății de a dis- 
tinge între aservirea albilor și cea a negrilor. 

Slujitorii albi aveau datoria de a munci în schimbul călătoriei gratuite în 
Lumea Nouă; la sfârșitul perioadei, primeau o sumă de bani menită să le 
recompenseze strădaniile și loialitatea. În acest timp, nu aveau dreptul la 
nimic altceva decât cele necesare subzistentei. Faptul că remunerarea nu 
se făcea decât la sfârșit reprezenta o problemă pentru stăpân, care trebuia 
să obțină de la slujitori hărnicie, eficiență, angajament atunci când capaci- 
tatea lui de control printr-un regim de pedepse era limitată de legea colo- 
nială. Mai mult, asprimea stăpânului putea duce la tergiversarea lucrului si 
la sporirea numărului evadărilor. După perioada de început, când evadatii 
erau pedepsiți cu moartea, s-a ajuns ca aceștia să primească, de obicei, o 
extindere a duratei muncii obligatorii; măsura nu aducea mari avantaje stà- 
pânului, care trebuia să plătească pentru capturarea evadatului și se alegea 
doar cu un slujitor care era încă si mai putin pregătit să muncească.” Un 
stăpân care dorea să asigure o muncă de calitate din partea albilor aserviti 
trebuia să poată oferi stimulente. In consecință, slujitorii puteau fi tratați 
chiar mai bine decât cereau contractele de aservire sau legile coloniale. 

La început, în Lumea Nouă, africanii sau amerindienii puteau fi priviți 
ca slujitori aserviti temporar, la fel cu cei albi. Dar, pe baza ipotezei conform 
căreia albii sunt in mod esențial creștini, iar cei de culoare - in mod esen- 
tial păgâni, dreptul colonial si cel metropolitan au ajuns să includă o dis- 
tinctie importantă, prin care negrii erau condamnaţi la aservire perpetuă, 
transmisibilă generațiilor următoare, în timp ce aservirea albilor se referea 
doar la suspendarea libertăţii pentru o perioadă anume. Această distincție 
a devenit mai flexibilă doar atunci când s-a pus problema abolirii sclaviei; de 
exemplu, Legea Abolirii Treptate a Sclaviei adoptată în Pennsylvania în 1780 
a transformat sclavii nou-născuţi în slujitori aflați sub contract. Același lucru 
s-a petrecut pe la 1830 si cu sclavii eliberați în insulele britanice din Marea 
Caraibelor.” Mai mult, aservirea impusă negrilor pornea de la ideea că aces- 
tia nu aveau identitate legală ca persoane, în afara cazurilor când erau pre- 
văzute excepții prin lege. În schimb, aservirea impusă albilor le nega doar 
unele drepturi până la încheierea termenului, în timp ce se prezuma păstra- 
rea celorlalte drepturi în perioada de servitute.” 

Distincția clară făcută în Lumea Nouă între servitutea albilor și cea a ne- 
grilor s-a manifestat în 1664, când la Londra a fost constituit un birou oficial 

de înregistrare pentru cei transportați. Erau recunoscute două tipuri de 
slujitori, albi si negri. Definind negrii ca „slujitori pe viață“, biroul recomanda 
vânzarea lor la prețul de 20 de lire sterline. Definind albii ca slujitori tempo- 
rari, pretuiti la 16 lire, instituţia preciza că urma să fie eliberați după o peri- 
oada la încheierea căreia aveau să primească 10 lire.” Cu trei ani înainte, 
aceeași distincție fusese exprimată ferm în Codul Slujitorilor din Barbados, 
din 1661, cod care a fost imitat în Jamaica și insulele Leeward.” Prin aceste 
documente legale, slujitorii primeau privilegii legate de rațiile alimentare, 
îmbrăcăminte și condițiile de muncă. Aveau dreptul să-și apere privilegiile 
în fata tribunalului, putând să-și dea stăpânii in judecată și să depună mar- 
turie. Mai mult, atunci când erau acuzați, slujitorii aveau dreptul, ca și oa- 
menii liberi, să beneficieze de un proces cu jurati. Dacă erau găsiți vinovați, 
erau pedepsiți de obicei prin extinderea termenului muncii obligatorii. Dacă 
se dovedea că fuseseră victimele brutalitatii stăpânului, slujitorii se puteau 
aștepta să fie recompensati ca si cum ar fi fost liberi. Dincolo de faptul că 
erau albi, atitudinea societății față de ei se datora și duratei reduse a aser- 
virii. Din acest motiv, li se permitea chiar să deţină proprietăți, dar nu se 
puteau căsători si nu puteau întemeia o afacere fără ingaduinta stăpânului. 
Priviţi ca potențiali coloniști, aveau îndatoriri asociate cu statutul de oameni 
liberi (deși nu li se permitea să voteze, să dețină funcţii publice sau să fie 
jurati), mai ales aceea de a activa în forțele de rezervisti - initial, pentru a 
apăra așezările în fata incursiunilor indienilor; mai târziu, pentru a apăra 
comunitatea albilor în faţa manifestărilor de nemulțumire ale negrilor.“ 

Pentru negri, lucrurile stăteau cu totul altfel.” Codul adoptat în 1661 în 
Barbados nu specifica rațiile pe care urma să le primească sclavii sau munca 
pe care trebuia s-o presteze. Mai mult, aceștia nu aveau dreptul să acționeze 
în judecată, să depună mărturie sau să beneficieze de un proces cu jurati. 
Se accepta faptul că pedepsirea sclavilor cădea în sarcina stăpânului, nu în 
cea a tribunalului; și, de vreme ce nu puteau fi pedepsiți prin extinderea 
termenului muncii obligatorii, erau adesea biciuiti, însemnați cu fierul roșu 
sau mutilati. Dacă aceasta ducea la omorârea sclavului, stăpânul nu era pa- 
sibil decât de plata unei amenzi.” 

În Virginia, Maryland și Pennsylvania, slujitorii aveau mai puține drep- 
turi legale decât în Barbados, aceasta deoarece albii aserviti preferau ori- 
cum să meargă în America de Nord, astfel că nu era nevoie de stimulente 
pentru atragerea lor. Așa cum a evoluat în secolul al XVII-lea, dreptul colo- 
nial de pe continent făcea, desigur, deosebirea dintre servitutea albilor și 

cea a negrilor, legile fiind în avantajul slujitorilor albi. Dar, pe de altă parte, 
existau similarități între statutele legale ale celor două categorii.” Atât slu- 
jitorii, cât și sclavii erau considerați bunuri mobile din perspectivă fiscală, 
fiind incluși în valoarea impozabilă a proprietății stăpânilor. Atât unii, cât și 
ceilalți puteau fi vânduți ori inchiriati, lăsaţi prin testament altei persoane 
sau transferați în contul unei datorii. Iar evadarea era considerată si pentru 
unii, si pentru ceilalţi o încălcare gravă a legii: o formă ciudată de furt, in care 
obiectul furat era acuzat de a fi comis infracțiunea dispărând cu sine însuși. 
În această privință, fara nici o îndoială, munca obligatorie era o formă de 
servitute.” 

Prezența masivă a sclavilor negri nu numai că a contribuit la ameliora- 
rea opiniei despre slujitorii albi, dar a și ușurat povara acestora din urmă. 
La început, slujitorilor li se cerea să facă tot ceea ce poruncea stăpânul. 
Atunci când era vorba de lucrul pe câmp, condițiile erau extrem de grele. 
Dar sosirea sclavilor a imputinat și ușurat însărcinările care le erau impuse. 
Pe la 1680, muncile agricole de pe plantațiile din Barbados și Jamaica le erau 
încredințate doar negrilor, cu excepția posibilă a câtorva condamnaţi albi. 
În următoarea sută de ani, în Maryland și Virginia s-a procedat la fel. În 
fapt, folosirea slujitorilor ca muncitori agricoli s-a mai menținut doar în re- 
giunile unde existau puţini sclavi, mai ales în coloniile americane din inte- 
riorul continentului și in Noua Anglie. Acolo unde mâna de lucru a sclavi- 
lor era utilizată extensiv în agricultură, slujitorii au ajuns să fie folosiți în 
special ca meșteșugari calificați. Faptul acesta se reflecta în cifrele referi- 
toare la importul de albi aserviti. Astfel, pe continentul american, proporția 
slujitorilor calificați aduși din Anglia a crescut de la 23 la sută în 1683-1684 
la 77,2 la sută in 1773- 1775, 1 în timp ce în Caraibe a crescut de la 37,4 la sută 
in 1683-1684 la 100 la sută în 1773-1775. În cele din urmă, sclavii negri au 
preluat muncile calificate de pe plantații, datorită faptului că plantatorilor le 
era din ce în ce mai greu să obțină slujitori, iar în Lumea Nouă se nășteau 
din ce în ce mai mulți sclavi care, crescuţi pe plantații, profitau de sansa de 
a dobándi priceperea în diferite domenii cu scopul de a scăpa de muncile 
agricole și de a-și ameliora condiția. Înlocuiţi de sclavi pe posturile de mun- 
citori calificati și necalificaţi, albii aserviti au continuat să fie folosiți ca slu- 
jitori în gospodărie, ca supraveghetori si administratori de plantație. În felul 
acesta, li se atribuiau doar însărcinări relativ ușoare.” 

Castigurile legate de statutul juridic și de condiţiile de munca pe care le 
obțineau albii aserviti de pe urma prezenței sclaviei erau contracarate de 
doi factori importanți. În primul rând, procesul care le ușura munca i-a făcut 

nesemnificativi din punct de vedere economic. În al doilea rând, indreptátirea 
lor la plata unei recompense la eliberare a avut de suferit. La începuturile co- 
lonizarii, legile coloniale specificau adesea faptul că slujitorii ar trebui sa 
primească un lot de pământ la încheierea perioadei de muncă obligatorie: 
într-o lege din Jamaica, din 1661, se preciza o suprafață de 30 de acri; într-una 
din Maryland, din 1640, era vorba de 50 de acri. O lege din Barbados, adop- 
tată in 1647, acorda foștilor slujitori terenuri în Nevis sau Antigua. Si, atunci 
când a fost fondată Pennsylvania, în 1682, William Penn a promis fiecărui 
slujitor câte 50 de acri. Virginia nu avea o asemenea lege, dar chiar și acolo, 
în 1679, Coroana La instruit pe guvernator să pună deoparte terenuri pen- 
tru slujitorii eliberați. În această perioadă timpurie, loturile atribuite foștilor 
slujitori erau luate fie din pârloage, fie din haturi; coloniștii primeau câte 
un teren de 50 de acri pentru fiecare persoană albă pe care o aduceau în 
America pe propria cheltuială.“ 

Dar regiunile în care era atrasă mâna de lucru a albilor aserviti au ajuns 
în scurt timp să fie dominate de plantațiile cu sclavi, care apăreau oriunde 
erau disponibile terenuri pentru cultivare. Pentru a potoli spiritul de aca- 
parare al plantatorilor, legile coloniale au fost schimbate, loturile atribuite 
la eliberare fiind convertite în cantități de zahăr (ca în Barbados, în 1661), 
sume de bani (40 de șilingi în Jamaica în 1681, 3 lire sterline în Carolina de 
Nord în 1741) sau costume de haine (ca în Carolina de Sud în 1717 sau în 
Pennsylvania în 1682). Chiar și atunci când legea rămânea neschimbată, 
ca în Maryland, plantatorii reușeau să-și aproprieze terenurile, astfel că, 
pe la 1670, doar un sfert dintre slujitorii eliberaţi și-au putut dovedi drep- 
tul la un lot de pământ, iar cei mai multi dintre ei l-au vândut repede. In 
Virginia se relata in 1696 că „de multi ani nu mai e nici o pârloagă liberă... 
pentru slujitorii care și-au încheiat termenul“, și, drept urmare, aceștia 
„sunt forțați să... meargă în cele mai îndepărtate locuri ale coloniei pentru 
a găsi pământ, expunându-se pericolelor și adesea... prilejurilor de război 
cu indienii“. Împotriva sansei albilor aserviti de a deveni proprietari de pà- 
mânt se manifesta și nevoia de mână de lucru plătită a plantatorilor. Plata 
la eliberare, care reprezenta initial o modalitate prin care slujitorul se sta- 
bilea ca mic fermier, a devenit foarte repede un instrument prin care era 
obligat să-și vândă mâna de lucru. Dacă sistemul funciar din Lumea Nouă 
ar fi urmat calea celui din Europa - unde proprietarii de pământuri pre- 
ferau să-și închirieze moșiile decât să le administreze singuri — rezultatul 
ar fi fost diferit. Dar profitabilitatea plantațiilor lucrate de sclavi impunea o 
altă solutie. Indiferent de promisiunile care se făceau în Europa pentru a 


Servitutea în epoca modernă 83 


atrage slujitori albi în Lumea Nouă, cei care ajungeau acolo sfârșeau, in 
majoritate, fără a fi primit pământ, sau erau obligați să intre în ținuturile 
indienilor pentru al dobândi.” 

Munca obligatorie, cu excepția celei a condamnaților, nu a suscitat nici- 
odată prea multe obiecții. Chiar și în Pennsylvania, unde, în 1790, se făceau 
planuri de abolire a sclaviei, munca obligatorie a rămas perfect accepta- 
bilă și a continuat să fie folosită până pe la 1830.” Sfârșitul acestei practici 
s-a datorat în parte restricțiilor impuse de metropole asupra exportului de 
slujitori - adoptate de guvernele Germaniei, Elveţiei și Marii Britanii între 
1764 si 1819 — si în parte ieftinirii călătoriei transatlantice, mulțumită locu- 
rilor libere de pe vasele care se întorceau goale din Europa dupa ce trans- 
portaseră bumbac de la New York și cherestea din Quebec. Incepând cu 
1820, cum drumul costa jumătate fata de secolul al XVII-lea, numerosi mun- 
citori liberi, împreună cu familiile lor, și-au putut permite să meargă în Ame- 
rica.” O justificare tradițională pentru folosirea muncii obligatorii, atât a 
sclavilor, cât și a slujitorilor, fusese lipsa forței de muncă libere, costul ei 
mare și faptul că nu inspira încredere. Ultimul argument a fost expus de 
Benjamin Franklin la Philadelphia, în 1751. Comparând oamenii liberi cu 
sclavii, el scria: „Sclavii pot fi păstraţi atât timp cât dorește stăpânul lor, sau 
atât timp cât are ce să le dea de lucru, pe când oamenii angajați își părăsesc 
mereu stăpânul (adesea în mijlocul treburilor) și se stabilesc pe cont pro- 
priu. Prima parte a remarcii indica avantajul sclavilor în raport cu slujitorii, 
dar cea de-a doua parte sublinia avantajul lucrătorilor aserviti în raport cu 
angajaţii liberi. Ceea ce lipsea era o referire la punctul de vedere al lui Adam 
Smith (aplicabil atât slujitorilor, cât și sclavilor), conform căruia motivația 
muncitorilor aserviti, care erau plătiți în principal prin asigurarea subzis- 
tentei, era scăzută în raport cu cea a muncitorilor salarizati. 

La începutul secolului al XIX-lea, fluxul important de muncitori liberi a 
transformat structura mâinii de lucru de pe continentul nord-american, eli- 
minând dintr-o dată problema tradițională asociată cu lucrătorii aserviti. 
Totuși, valul de muncitori albi nu s-a îndreptat spre coloniile britanice din 
Caraibe. Acolo, o dată cu abolirea sclaviei, a reapărut o problemă serioasă 
a mâinii de lucru, conducând la o altă etapă de înflorire a muncii obligatorii 
pe termen scurt, efectuată de data aceasta de către foștii sclavi, cărora li se 
cerea să lucreze un timp ca o condiție pentru emancipare, și de către asia- 
ticii aduși să muncească pe plantații, în parte pentru a scădea salariile foștilor 
sclavi și în parte pentru a compensa lipsa dorinței acestora de a mai conti- 
nua să lucreze. 

Cu mult timp înainte de dispariția sa din Lumea Nouă, aservirea albilor 

a început sási piardă din însemnătate, în principal pentru că țările europene 
au impus restricții asupra exportului de slujitori, iar sclavii o făceau redun- 
dantă, furnizând plantațiilor mână de lucru calificată. Datorită restricțiilor 
europene asupra exportului, munca obligatorie devenise nesemnificativă 
în America pe la 1800; iar, întrucât sclavii preluaseră activităţile calificate si 
de supraveghere, același lucru s-a petrecut si în Caraibe pe la 1780. Totuși, 
evoluția muncii obligatorii în Lumea Nouă nu poate fi descrisă printr-o po- 
veste relatând marea ei importanță din primele etape ale colonizării, de- 
clinul constant datorat apariției plantațiilor lucrate de sclavi și sfârșitul pro- 
vocat de valul de muncitori liberi. O analiză statistică a situaţiei emigranților 
din 1773-1776 dezvăluie în mod clar durabilitatea muncii obligatorii si im- 
portanta pe care a pastrat-o în privința populării Lumii Noi. Ín acea perioadà, 
6 000 de persoane - o cifră care, probabil, il includea pe Thomas Paine — 
și-au părăsit tara natală pentru a se stabili peste ocean. Fata de 34 la sută 
care și-au plătit trecerea și sau stabilit ca oameni liberi, 66 la sută au ajuns 
ca lucrători aserviti, cu 55 la sută muncitori aflați sub contract, 6 la sută da- 
tornici si 5 la sută condamnați. Dintre aceștia 66 la sută, 95 la sută au mers 
direct pe continent, majoritatea în Maryland și Pennsylvania; restul au ajuns 
în Indiile de Vest.” 

La începutul secolului al XVII-lea, munca obligatorie era susținută de 
dorința multor europeni săraci sau persecutați de a-și abandona temporar 
libertatea pentru a traversa Atlanticul. Între ei predominau irlandezii și ger- 
manii din Vest. Majoritatea erau răscumpărători cu speranța de a-și plăti 
drumul o dată ce ajungeau in America. Nadajduiau să reușească vânzând 
bunurile și animalele pe care le aduseseră cu ei, căci mulți veneau cu tot 
ce le rămăsese din gospodărie, după ce nu reușiseră să adune bani pentru 
plata călătoriei. Impactul produs de sosirea irlandezilor se reflectă în dife- 
renta izbitoare dintre muncitorii aflați sub contract din Pennsylvania între 
1682-1687 (când 86 la sută erau englezi, fata de 12 la sută irlandezi) si 1741- 
1746 (când 93,6 la sută erau irlandezi, fata de 4 la sută englezi). Valul de 
irlandezi a urmat anilor de foamete din 1725, 1726 și 1727 și a fost stimulat 
în continuare de declinul industriei inului din Irlanda de Nord. În consecinţă, 
doar din această regiune au venit aproximativ 31 000 între 1725 și 1775. "n 
aceeași perioadă, in Pennsylvania au venit cam 40 000 din Europa Occiden- 
tală. Valul a început între 1685 si 1715, fiind provocat de fuga protestanților 
din Franța, Germania și Elveţia, care încercau să scape de persecuțiile re- 
ligioase, și de exodul țăranilor din Renania și Palatinat, landuri devastate de 
armatele lui Ludovic al XIV-lea. A continuat la începutul secolului al XIX-lea 

ca urmare a ravagiilor provocate de armatele lui Napoleon.“ Proporția mare 
a coloniștilor albi care veneau în Lumea Nouă ca persoane aservite — peste 
jumătate dintre cei care sau stabilit acolo între mijlocul secolului al XVIHea 
si revolta coloniilor americane - s-a datorat celor sosiți în număr conside- 
rabil la începutul secolului al XVIIHea. 

Ultima sursă importantă de mână de lucru aservită in America era prac- 
tica britanică de trimitere a condamnaților în aceasta parte a lumii, practică 
încheiată brusc de revolta coloniilor americane. Deportarea deținuților a 
fost autorizată pentru prima dată în 1615 printr-un ordin al Consiliului de 
Coroană referitor la condamnatii cărora li se comutase pedeapsa cu moar- 
tea, apoi a fost extinsă la infracțiunile mai putin grave in 1662, când „depor- 
tarea în oricare dintre plantațiile engleze de peste mări“ a devenit pedeapsa 
pentru vagabonzii incorigibili.” Cu toate acestea, în secolul al XVII-lea de- 
portarea nu a fost folosită pe scară largă, în afară de cazurile de răscoală. 
Pe la 1700, doar 10 000 de condamnaţi fuseseră trimiși în Lumea Nouă, ma- 
joritatea începând cu 1640. Cam o treime dintre ei erau răsculați, în cea mai 
mare parte scoțieni sau irlandezi — în fapt, în afară de 840 de indivizi, toti 
fuseseră condamnaţi pentru răscoala condusă de Monmouth în 1685." Desi 
în această perioadă fuseseră deportați puţini infractori, coloniile au exprimat 
proteste la adresa acestei practici; iar pe la 1670, în urma unor tulburări puse 
pe seama condamnaților, atât Virginia, cât și Maryland au dorit să interzică 
intrarea acestora pe teritoriul lor." 

Majoritatea condamnaților deportați din Marea Britanie în Lumea Nouă 
— 50 000 dintre ei — au fost trimiși între 1700 și 1775. Coloniile care expri- 
mau obiecţii, Virginia, Maryland și Pennsylvania, au primit 90 la sută dintre 
ei. Restul au ajuns în Jamaica, insulele Leeward, Barbados si New J ersey." 
Faptul acesta s-a datorat Legii Deportării din 1717. Mentionánd „marea ne- 
voie de slujitori“ din colonii, documentul nu ținea seama de interdicția im- 
pusă de acestea, autorizând deportarea pentru paisprezece ani în locul pe- 
depsei cu moartea, și pentru șapte ani ca pedeapsă pentru alte infracțiuni, 
cum ar fi furtul. Deportarea a fost extinsă la alte delicte printr-un pachet de 
legi adoptate între 1720 si 1765.“ Luând în considerare practica din seco- 
lul al XVIHea, actul legislativ din 1717 nu prevedea constituirea de structuri 
penitenciare peste ocean. În fapt, scopul măsurii era evitarea costurilor în- 
carcerării, atât acasă, cât și în colonii. Modelat dupa munca obligatorie, dar 
cu diferența esențială că părțile contractului iniţial erau negustorul și auto- 
ritátile închisorilor britanice, nu persoana aservită, sistemul deportării îi 
acorda negustorului „dreptul la proprietate și uzufruct“ asupra muncii con- 

damnatilor; în schimb, el asigura transportarea acestora în colonii. De ase- 
menea, negustorul avea dreptul de a transfera detinutul unei alte persoane, 
prin vânzarea contractului către un colonist care dobândea dreptul asupra 
muncii condamnaților până la expirarea sentinței.“ 

Așadar, condamnatii deportați, ca și slujitorii prin lege și muncitorii 
aflați sub contract în străinătate, furnizau coloniilor albi ca mână de lucru 
aservită. Acestora li se adăugau, într-o proporție redusă, coloniștii aserviti 
pentru neplata datoriilor sau condamnați pentru infracțiuni precum furtul, 
incendierea și falsificarea. Această practică era întâlnită, pe la jumătatea se- 
colului al XVIIHea, în coloniile britanice din America. Asemenea slujitorilor 
aserviti, toti acești condamnaţi erau legati de gospodării private, ferme si 
plantații. Cat despre drepturi, aveau mai putine decât slujitorii, dar mai multe 
decât sclavii. Spre deosebire de sclavi, de exemplu, își puteau da în jude- 
cată stăpânul pentru abuzuri, dar, spre deosebire de slujitori, mărturia lor 
nu era admisă în tribunal.” De vreme ce aservirea condamnaților era tem- 
porară, trebuia avută în vedere eliberarea lor inevitabilă — cu atât mai mult 
cu cât erau susceptibili de tergiversarea lucrului și evadare. Pentru condam- 
nati, nu se punea problema plătirii călătoriei înapoi acasă — ca si în cazul slu- 
jitorilor —, dar ce se întâmpla cu recompensa plătibilă la încheierea sentinței? 
Virginia a adoptat o lege în favoarea acestei practici în 1749, dar a revocat 
măsura în 1753. Maryland a lăsat chestiunea în seama stăpânului.“ Tendinţa 
acestuia era de a păstra plata la un nivel minim pentru a justifica prețul inițial 
de cumpărare. Mai mult, cumpărătorii mâinii de lucru a condamnaților de- 
portati erau, de multe ori, mici plantatori de tutun din regiunea Chesapeake 
care optau pentru deținuți pentru că erau mult mai ieftini decât sclavii și, 
având o perioadă mai lungă de muncă obligatorie, produceau mai mult de- 
cât lucrătorii aserviti." 

Patronii de acest fel nu prea acordau recompense la eliberare, pur si 
simplu pentru că aveau resurse limitate. În schimb, erau înclinați să folo- 
seasca biciul. Acest regim punitiv, cu puţine recompense și șanse mari de 
fugă, a condus la o rată mare a evadărilor care, la rândul ei, a crescut nivelul 
pedepselor.“ Tipul muncii era o altă sursă de nemulțumire. Sarcinile mun- 
citorilor aflați sub contract au devenit mult mai ușoare după ce muncile 
agricole grele au fost puse în seama sclavilor negri, dar nu același lucru se 
întâmpla în cazul condamnaților, întrucât micii plantatori, care nu-și puteau 
permite multi sclavi, continuau sai folosească la câmp. Deși munca agricola 
necalificată nu era coplesitor de grea, cel putin pentru lucrătorii sezonieri, 
într-o societate în care devenise din ce în ce mai strâns asociată cu sclavia 
era văzută ca o activitate degradanta.” 

Pe la 1800, mâna de lucru a albilor aserviti nu mai era importantă in 
America. Fostele colonii britanice au interzis importul de condamnați în 
1788, în timp ce guvernul britanic s-a opus exportării de slujitori, privind 
această practică drept o cale prin care statele americane rebele obțineau 
mână de lucru calificată pe cheltuiala englezilor. Mai mult, în această pe- 
rioadă practica americană de repartizare a datornicilor și infractorilor con- 
damnati unor patroni a fost înlocuită de intemnitare sau organizarea unor 
echipe de muncă forțată pentru lucrările publice; modificarea procedurii a 
fost iniţiată de Pennsylvania in 1776." Dar, pentru cel puţin încă un secol, 
munca obligatorie — sub forma sclaviei, a muncii sub contract sau a dator- 
nicilor — a continuat să fie folosită pe scară largă în Lumea Nouă. In secolul 
al XIX-lea, totuși, persoanele aservite erau în majoritate de origine africană, 
asiatică sau amerindiană. Pe la 1830, mâna de lucru din America devenise 
liberă aproape în totalitate. 


8 


Sclavia din Lumea Nouă 


Sclavia era practicată în cele două Americi cu mult timp înainte de sosi- 
rea europenilor. Era apreciată în primul rând ca o sursă de bună reputație 
și o formă de avere, întrucât scopul său principal era de a furniza victime 
pentru jertfele făcute în cinstea zeilor, pentru exprimarea durerii și îndepli- 
nirea ritualului numit potlatch*. Cel mai adesea, înrobirea nu se producea 
prin naștere, ci rezulta din amânarea executării pedepsei cu moartea în ca- 
zul prizonierilor de război. Astfel, stăpânii și sclavii nu se deosebeau unii de 
ceilalți decât prin faptul că aparţineau unor naţiuni ori triburi diferite. În 
mod diametral opus, sistemul de sclavie adus de către europeni era ere- 
ditar, rasist și menit să producă bogăție, mai ales prin mineritul metalelor 
prețioase și cultivarea plantelor industriale. 

Noua sclavie depindea de transportarea unui număr mare de oameni 
din Africa, proces finanțat în principal de profiturile pe care le obțineau co- 
lonistii din minerit și plantații. Drept urmare, a devenit o practică bine inra- 
dăcinată în America Latină pe la 1650, în mare parte a Caraibelor pe la 1700 
și in Virginia și Maryland pe la 1750. Era caracterizată de câteva trăsături 
distinctive. În primul rând, stăpânii și sclavii se deosebeau unii de ceilalți 
prin rasă: sclavii din Lumea Nouă erau, în majoritate, de origine africană și 
negri, în timp ce stăpânii lor erau albi și europeni. Faptul că erau folosiți 
aproape exclusiv sclavi negri se datora unui proces de eliminare a celor- 
lalte surse de mână de lucru. Nu se făcuse nici o încercare de înrobire a 
sclavilor, în mare parte pentru că stăpânii proveneau dintr-o cultură care 
asocia culoarea albă a pielii cu creștinătatea și se opunea cu putere inrobirii 
celor de aceeași credință. De asemenea, întrucât proveneau mai degrabă 
din Occident, decât din estul Europei, stăpânii aparţineau unei culturi care 
abandonase în mare măsură practica iobăgiei și nu mai considera potrivită 
legarea de glie a albilor în schimbul prestării unor munci obligatorii. De 
vreme ce era asociată cu munca sub contract în străinătate și deportarea 


* Potlatch — ceremonial întâlnit la amerindienii de pe coasta de nord-vest a Statelor Unite 
în care deţinătorul unui rang înalt (de obicei, succesorul căpeteniei) aduna bunuri de 
la membrii comunității și, în prezența unor invitati din alte triburi, le redistribuia, exhi- 
bându-și generozitatea și intarindu-si astfel poziţia socială — n. tr. 

condamnaților, servitutea impusă în Lumea Nouă albilor avea o durată tem- 
porară. De aceea, cu greu ar putea fi descrisă ca o formă de înrobire. 

Deși erau folosiți pe scară largă în Lumea Nouă înainte de 1750, albii 
aserviti nu puteau satisface nevoile de mână de lucru pe termen lung ale 
societăţii coloniale. Este adevărat, s-au dovedit extrem de utili în primele 
etape ale colonizării, mai ales în coloniile britanice și franceze, dar, pe la 
mijlocul secolului al XVII-lea, sursa de forță de muncă începea să sece, iar 
reducerea diferenței de pret dintre albii aserviti și sclavii negri a făcut să fie 
preferați aceștia din urmă, în mare parte pentru că, deși erau mai scumpi, 
sclavia lor era pe viata. Mai mult, pentru o perioadă îndelungată mâna de 
lucru salarizată nu a reușit să compenseze scăderea numărului albilor aser- 
viti. Faptul acesta se datora în parte costului prohibitiv al călătoriei trans- 
atlantice care, înainte de 1820, limita drastic numărul de imigranți liberi din 
Lumea Nouă, și in parte caracterului taranesc durabil al societății vest-euro- 
pene care, în contextul dezvoltării marilor orașe, sa dovedit cel mai capabil - 
cel putin înaintea exploziei demografice din secolul al XIX-lea - de a ab- 
sorbi surplusul de populaţie.” 

Ce se poate spune despre mâna de lucru a indigenilor din America? În 
mare parte a Lumii Noi, indienii erau păstori și culegători nomazi. Obisnuiti 
să trăiască pe seama resurselor naturale ale pământului - a căror abundență 
le făcea ușor de obținut — erau total nepotriviti pentru muncile agricole. Mai 
mult, întrucât erau legați mai mult de un teritoriu decât de glie, era foarte 
greu să fie fixati într-un loc și învățați să cultive pământul. Primii coloniști 
au încercat să „domesticească“ această mână de lucru înrobind-o, dar în 
imperiile spaniol și portughez a intervenit Biserica, în calitate de protec- 
toare a indienilor. În replică, înrobirea indienilor a fost scoasă în afara legii 
la sfârșitul secolului al XVHea si eliminată complet până pe la 1650. 

In mod exceptional, în Mexic si Peru existau populații indiene nume- 
roase care practicau de mult agricultura. Acești indieni erau legati de un 
loc fix prin proprietatea comună asupra pământului și, obișnuiți cu foștii lor 
stăpâni azteci și incași, li se părea firesc să plătească tribut sub forma unor 
zile de lucru. Întrucât spaniolii au reușit să se folosească de această forță 
de muncă, în parte plătind-o, în parte obligánd-o, înrobirea nu era necesară. 
Totuși, această forță de muncă s-a redus dramatic în primul secol de gu- 
vernare colonială din cauza unei depopulări masive, datorate vulnerabili- 
tatii fata de bolile europene. În consecință, de la sfârșitul secolului al XVHea 
a trebuit să se aducă un număr mare de sclavi din afară, nu numai în locu- 
rile unde nu se putuse dezvolta agricultura extensivă, iar prezența indienilor 

era trecătoare, ci și în regiunile unde existase dintotdeauna o populație nu- 
meroasă, așezată. Africanii inrobiti ofereau cea mai bună soluție pentru pro- 
blema forței de muncă, din multe motive: aveau experienţa agriculturii, erau 
rezistenți din punct de vedere epidemiologic, erau familiarizați cu sclavia, 
nu erau obișnuiți cu geografia Lumii Noi, deci erau mai putin capabili sa 
evadeze decât indienii, erau ușor de identificat după rasă și, deci, ușor de 
supravegheat și, în plus, puteau fi obținuți în număr mare, ca rezultat al 
dezvoltării comerțului cu sclavi din Africa. 

O a doua trăsătură distinctivă a noii sclavii din America era asocierea 
ei strânsă cu agricultura de pe plantaţii. Majoritatea sclavilor ajungeau să 
lucreze în agricultura comercială, produsele fiind destinate mai ales pieţei 
europene. În timp ce în societățile europene muncile agricole cădeau în 
principal în seama țăranilor, care fie își vindeau singuri produsele, fie le 
dădeau seniorilor în chip de dijma, fie cultivau moșia acestora efectuând 
zile de clacă, in America agricultura comercială se realiza printr-un sistem 
în care proprietarii de pământ nu dădeau terenul în arendă, ci îl administrau 
în mod direct. In lipsa unei mâini de lucru salarizate suficiente, acest sistem 
netaranesc trebuia să folosească un tip complex de servitute în care erau 
incluse tributul către stat, deportarea condamnaților, munca sub contract 
în străinătate și aservirea datornicilor, însă baza era reprezentată de sclavie. 

Plantatiile lucrate de sclavi luau o varietate de forme în Lumea Nouă, 
diferențele dintre ele fiind determinate de tipul culturilor, proporția în care 
recolta era exportată, mărimea plantatiei și reședința stăpânului — care putea 
conduce afacerea direct, la fata locului, sau de la distanță. Totuși, în toate 
plantațiile se impunea o disciplină identică, din cauza condiției de sclavi a 
lucrătorilor și a caracterului comercial al activității. Ca mod de producție, 
plantatia lucrată de sclavi era, fără îndoială, primitivă; utilizarea practic ex- 
clusivă a sclavilor descuraja căutarea de inovaţii care să reducă necesarul 
de forță de muncă, astfel că se folosea mai degrabă sapa decât plugul. Dar 
sistemul nu era deloc ineficient, deoarece investițiile de capital și costurile 
ridicate pentru întreţinere îi obligau pe stăpâni să stoarcă maximul posibil 
de la forţa de muncă, iar puterile care le erau conferite prin însuși sistemul 
de sclavie îi ajutau să reușească. Biciul era folosit frecvent pentru pedep- 
sirea nesupunerii și indemnarea muncitorilor, dar nici o plantație nu func- 
tiona doar pe baza forţei brute. Gradul de eficiență atins depindea de co- 
operarea sclavilor. Aceasta, la rândul ei, depindea de oferta de recompense 
și drepturi din partea stăpânilor; cele dintâi erau acordate anumitor sclavi 
și constau în crearea unor condiții mai bune de trai sau promovarea la munci 

mai putin grele, pe când cele din urmă erau acordate comunității de sclavi 
prin recunoașterea unor obiceiuri, diferențe culturale și diverse grade de 
autonomie. 

Cea mai riguroasă forma de plantație din America a fost cea dedicată 
producţiei de zahăr. În această industrie, costurile de producţie erau mari 
din cauza necesității investiţiilor în utilaje; dar productivitatea ridicată, atinsă 
în principal prin sistemul sclaviei, permitea obținerea unor profituri enorme 
în zonele cu un climat propice, adică in cele tropicale si semitropicale - de 
aici, expansiunea spectaculoasă a acestei ramuri. Pe la mijlocul secolului 
al XVIII-lea, 40 la sută dintre sclavii din America - 1,4 din 3,5 milioane — 
lucrau pe plantaţii de trestie de zahăr.” Acestea erau situate în cea mai mare 
parte în Caraibe, în special în insulele Barbados, Jamaica, Saint Domingue, 
Guadelupa și Martinica, dar erau numeroase și în Brazilia, unde au apărut 
pentru prima dată plantațiile de trestie de zahăr lucrate de sclavi, și, pe o 
scară mult mai mică, dar totuși considerabilă, în câmpiile din Mexic și Peru. 
Cu toate acestea, plantațiile „clasice“ existau doar în aceasta parte a lumii 
producătoare de zahăr, și chiar acolo unde sistemul era dezvoltat la maxi- 
mum, doar 60 la sută dintre sclavi erau angajați în munci agricole împovă- 
rătoare, organizaţi în echipe de lucru.‘ 

Plantatiile de trestie de zahăr din Caraibe au atins dimensiuni conside- 
rabile, fiind lucrate in mod obișnuit de sute de sclavi. Dar în alte parti lu- 
crurile nu stăteau la fel. In Brazilia, unde trestia nu era neapărat prelucrată 
de cei care o recoltau, cultivarea era făcută în unități agricole mult mai mici. 
Mai mult, în Mexic și Peru, mâna de lucru folosită pentru cultivarea tres- 
tiei de zahăr era adesea mixtă, constând atât din indieni salarizati, cât și din 
sclavi negri. In fapt, regimul din aceste plantații latino-americane era ex- 
trem de asemanator cu acela din sistemele agrare asociate cu producţia de 
tutun sau bumbac - este vorba de plantațiile de tutun din Caraibe de la în- 
ceputul secolului al XVII-lea și din Maryland din secolul al XVIII-lea, precum 
si de plantațiile de bumbac din sudul Statelor Unite de la începutul veacu- 
lui al XIX-lea. Acolo, plantațiile lucrate de sclavi erau de obicei mult mai mici 
decât cele din coloniile producătoare de zahăr din Caraibe, plantatorii își 
aveau de cele mai multe ori reședința pe plantaţii și se implicau direct în 
supravegherea unui număr mic de sclavi, munca acestora din urmă era mai 
puțin dură și exista o relație mult mai strânsă între sclavi, stăpân și familia 
acestuia. 

Astfel, experiența de lucru a sclavilor de pe plantații putea fi foarte dife- 
rită, chiar și atunci când era vorba de aceeași cultură agricolă. Ceea ce plan- 
tatia impunea în mod uniform era modul rural de viata, sclavii fiind închiși 

pe moșii de tara în societăți în care așezările urbane erau puţine și inde- 
părtate unele de celelalte. Cu toate acestea, în America numeroși sclavi 
lucrau în afara plantațiilor, adesea în orașe sau în mici ferme. Din acest mo- 
tiv, ar fi o greșeală să insistăm asupra legăturii dintre sclavi și munca pe 
plantație într-o analiza a sclaviei din Lumea Nouă. În Mexic, Peru și Brazilia 
existau mulți sclavi în mediul urban, care lucrau ca lachei, servitori în gos- 
podărie, hamali, curieri, meșteșugari si muncitori necalificati. Același lucru 
se întâmpla și în coloniile britanice din nordul și centrul Americii. De obicei, 
fiecare stăpân de la oraș avea doar câţiva sclavi, astfel că îi cunoștea bine. 
Destul de des, sclavii erau lăsaţi să efectueze munci plătite, o proporție din 
salariile lor revenind stăpânului, ca recunoaștere a dreptului său de proprie- 
tate. În timp ce sclavii de pe plantaţii nu prea puteau spera să fie eliberați, 
cei din mediul urban aveau mai multe șanse de a primi manumisiunea, fie 
printr-un act de bunăvoință din partea stăpânului, fie prin propria capacitate 
de a acumula suficienți bani pentru a-și răscumpăra libertatea. 

O a treia trăsătură distinctivă a sclaviei americane era asocierea strânsă 
cu comerțul internaţional, atât din punctul de vedere al ființelor umane, cât 
și din cel al produselor În secolul al XVIII-lea, cantitatea de mărfuri produse 
de sclavi ajunsă în Europa era spectaculoasă. Numai din coloniile britanice 
de pe continentul american, exporturile de tutun au crescut de la 20 000 de 
livre* în 1619 la 38 milioane de livre în 1700, în timp ce exporturile de orez 
de pe plantațiile lucrate de sclavi din Carolina de Sud și Georgia au crescut 
de la 12 000 de livre în 1698 la 83 milioane de livre in 1770. In Statele Unite, 
bumbacul exportat a sporit de la 189 000 livre în 1790 la 204,5 milioane în 
1826, și de la 854 000 de baloturi în 1827 la 3 127 000 baloturi în 1861. Bra- 
zilia și coloniile franceze din Caraibe erau, și ele, mari exportatoare de bunuri 
produse de sclavi; în schimb, Mexicul și Peru își îndreptau mărfurile spre 
piața internă creată între propriile orașe coloniale. 

Încă și mai spectaculos era fluxul de sclavi. Între 1502 și 1860, 10-11 mi- 
lioane de africani au fost transportaţi în America, dintre care 85 la sută au 
ajuns in Brazilia si Caraibe, 8-9 la sută in coloniile spaniole de pe continent 
si 67 la sută in America de Nord. Peste jumătate (5,7 milioane) au efectuat 
traversarea doar în secolul al XVIIHea.? Alti 3,3 milioane au urmat in seco- 
lul al XIX-lea, în pofida embargourilor impuse asupra comerțului cu sclavi 
de guvernele britanic si american în 1807, respectiv 1808.' 

În afară de drumul până la portul african de îmbarcare și, apoi, de tra- 
versarea Atlanticului, sclavii mai aveau parte și de călătorii transamericane 


* O livră = 0,453 kg - n. tr. 

spectaculoase. Începutul a fost dat de cucerirea spaniolă a interiorului con- 
tinentului, când, după ce debarcau la Vera Cruz, sclavii trebuiau să meargă 
în condiţii grele până la Mexico City sau la plantațiile din America Centrală. 
Cei transportaţi în Peru trebuiau să treacă istmul, după ce debarcau la Car- 
tagena, și apoi să călătorească pe mare până la Callao. Unii aveau de facut 
călătorii lungi pe uscat de la Trujillo la Lima și de la Lima la Cuzco, sau din 
Peru până în Chile. Aceste drumuri prin America au atins proporții epice în 
Statele Unite unde, între 1790 și 1860, un milion (adică un sfert din populația 
de sclavi a țării în 1860) au fost duși înspre vest din Maryland, Virginia și 
Carolina de Nord și de Sud în statele cultivatoare de bumbac (Kentucky, 
Tennessee, Alabama, Mississippi, Louisiana, Texas): o dezrădăcinare la fel 
de zguduitoare ca și traversarea Atlanticului. Prin actele de vânzare, care 
destrámau familiile, și transportarea pe distante lungi, care excludea rein- 
tregirea familiilor, sclavii erau trimiși cu bruschete, fortat si pentru totdeauna 
într-o lume străină. Deportări interne similare au avut loc între 1790 și 1820, 
când sclavii au fost duși în Peru din Chile și Argentina, și în Brazilia la sfâr- 
șitul secolului al XIX-lea, când 300 000 de sclavi au fost deplasati din re- 
giunea culturilor de trestie de zahăr din nord-vest la plantațiile de cafea din 
provinciile central-sudice.* 

Astfel, dimensiunea extraordinară a fluxului transatlantic de sclavi s-a 
datorat dezvoltării rapide a unei economii bazate pe plantaţii în cele două 
Americi, dar a rezultat și din incapacitatea de autoreproducere a populati- 
ilor de sclavi. Sclavia pe care au instituit-o europenii în Lumea Nouă era 
ereditară dar, în mod paradoxal, avea nevoie de noi sclavi pentru a se între- 
ține. Deportarea rămânea un element esențial în sistemul sclavagist din 
Lumea Nouă. Rata scăzută a procrearilor nu se datora doar numărului mare 
de eliberări. Și acolo unde manumisiunea era rară, ca în coloniile britanice 
din Caraibe, populaţiile de sclavi scădeau continuu, ca rezultat al fertilității 
scăzute și mortalității ridicate. Marea excepție era reprezentată de colo- 
niile britanice din America de Nord, unde echilibrul dintre sexe, tipul muncii, 
faptul că stăpânii le ofereau sclavilor ratii alimentare în loc să le ceară să-și 
cultive singuri hrana, faptul cá multi sclavi, desi de origine africană, nu erau 
născuți în Africa, lipsa posibilităților sclavilor de a avea progenituri libere 
din împreunarea cu femei libere, toate acestea creau o societate capabilă nu 
doar să se reproducă, ci și să aibă un spor natural considerabil. Fără contri- 
butia unor importuri suplimentare din Africa, populaţia de sclavi din Statele 
Unite a crescut de la 697 897 în 1790 la 3 953 760 in 1860. Pe de alta parte, 
era nevoie de numeroase deportări pentru aducerea forței de muncă in locu- 
rile unde era nevoie de ea. 

În sfârșit, sclavia negrilor din America se distingea prin importanța ei 
economică și socială covârșitoare. Pentru cele două Americi, reprezenta o 
sursă principală nu doar de bogăţie, ci și de imigranți. Fără ea, popularea 
Lumii Noi s-ar fi dovedit o sarcină extrem de dificilă înainte de secolul al 
XIX-lea. În fapt, de-abia în 1840 imigrația provenită din Europa a ajuns s-o 
depășească sistematic pe cea din Africa. 1 În paralel cu reticenta europeni- 
lor de a se stabili in America, si urmánd decimárii populatiilor indiene din 
secolul al XVI-lea si de la începutul celui de-al XVII-lea - ca rezultat al pro- 
pagarii bolilor dintr-o zonă epidemiologica în alta — imigrația africanilor a 
avut o importanță capitală în popularea celor două Americi. Mai mult, deoa- 
rece sclavii negri erau folosiţi nu doar pentru a-i sluji pe cei bogati, ci și pen- 
tru a genera avutie, ei au jucat un rol decisiv în instalarea unei economii 
înfloritoare, bazate pe comerț. 

Implicarea demografică și economică a africanilor în Lumea Nouă a 
produs nu doar societăți în care sclavia era o trăsătură marginală și ne- 
esențială, ci și societăți în care aceasta reprezenta o parte integrantă cen- 
trală. Așa se petreceau lucrurile în Caraibe, unde populația era constituită 
în principal din sclavi, precum și în regiunile de plantații din interiorul con- 
tinentului nord-american și în centrele urbane din Brazilia, unde sclavii nu 
erau majoritari, dar reprezentau o minoritate importantă, vitală pentru eco- 
nomie. Situaţia era diferită în Mexic, unde indienii au rămas o sursă preti- 
oasă de mână de lucru, iar populaţia de sclavi a scăzut dramatic de la mij- 
locul secolului al XVII-lea, din cauza ratei scăzute a importurilor de sclavi 
și numărului mare de manumisiuni. În schimb, se poate demonstra că Peru 
era o societate sclavagista, din cauza importanței deținute de munca scla- 
vilor în economia bazată pe plantaţii. 

Cât de inedită era sclavia din America? Din punctul de vedere al sclavi- 
lor era, fara îndoială, o experiență nouă. Practicile de aservire din societățile 
din care erau recrutați sclavii indieni și africani nu aveau nici o legătură cu 
cele impuse de europeni în Lumea Nouă. Atât în America precolumbiană, 
cât și în Africa precolonială, plantațiile erau practic necunoscute. Totuși, pen- 
tru stăpâni sclavia din Lumea Nouă trebuie să fi fost destul de familiară. 
Sclavia urbană introdusă de conchistadorii spanioli la Lima și Mexico City, 
sau dezvoltată de portughezi la Rio de Janeiro ori Salvador, era identică 
sclaviei din Lisabona contemporană sau din Sevilla. Sclavii erau negri din 
Africa, lucrând ca slugi în gospodărie sau ca meșteșugari, de la care se 
aștepta convertirea la creștinism și pentru care manumisiunea rămânea o 
posibilitate. Mai mult, trestia de zahăr și sclavia au fost asociate pentru prima 

dată în secolul al XV-lea, când spaniolii și portughezii au început să o cultive 
pe plantații în insulele din Atlantic, mai ales în Canare, Madeira, Săo Tome 
și Principe. Din aceste insule, la sfârșitul secolului al XVI-lea și începutul 
celui de-al XVIHea plantațiile lucrate de sclavi s-au răspândit în Brazilia, în 
unele zone ale Caraibelor, în Mexic și Peru. Cât despre francezi, olandezi 
și britanici, acestora le lipsea experiența anterioară, dar puteau cáuta inspi- 
ratie si calauzire în trecut. Precedentul istoric al plantațiilor lucrate de sclavi 
se găsea în Roma antică; aceasta nu oferea numai o definiție convenabilă a 
sclavului, privit ca un lucru, ci și un exemplu instructiv pentru folosirea scla- 
vilor în mod productiv, atât în agricultura comercială, pe scară largă, cât și 
în meșteșugăritul urban. Indiferent cât de rău își tratau sclavii, indiferent 
cât de mare era deosebirea dintre codurile etice pe care le aplicau sclavilor 
și lor înșiși, stăpânii de sclavi din Lumea Nouă puteau fi mulțumiți știind că 
sclavia pe care o practicau aparținea unei tradiții clasice pe care lumea occi- 
dentală o privea nu ca pe o dovadă de barbarie, ci ca pe o culme a civilizației. 


America spaniolă 


Sclavia neagră a fost implantată pentru prima dată în America de către 
spanioli. După ce i-au cucerit pe azteci, mayași și incași între 1519 și 1535, 
le-au convertit imperiile în colonii enorme, Mexic (Noua Spanie) și Peru. 
Rezultatul a fost înlocuirea unui sistem sclavagist cu un altul. Sustinut de 
importuri masive de africani, noul sistem s-a consolidat rapid. Pe la 1600, 
fuseseră transportați în Mexic 70 000 de sclavi negri si alti 40-50 000 în Peru. 
Zăcămintele de argint din aceste colonii ofereau mijloacele de cumpărare, 
în timp ce unirea coroanelor spaniolă și portugheză din 1580 a facilitat im- 
portul, întrucât pe atunci portughezii erau principalii furnizori de sclavi afri- 
cani ai lumii. Până în 1650, încă 100 000 fuseseră duși în Mexic, și 50 000 în 
mult mai putin accesibilul Peru.” 

Sclavii negri au devenit curând o componentă importantă a prezenţei 
coloniale spaniole. Pe la 1570, îi depășeau ca număr pe spanioli în Mexic: 
erau 18 500 fata de 14 700. In 1646, numărul lor se dublase la 35 000. In Peru 
erau 3 000 de sclavi africani in 1555 si 30 000 in 1640.” La mijlocul secolu- 
lui al XVIFea, într-o perioadă când plantațiile lucrate de sclavi din Caraibe 
de-abia își făceau apariția, iar coloniile nord-americane foloseau în cea mai 
mare parte mâna de lucru a albilor, sclavia neagră din Lumea Nouă se ga- 
sea în principal în Mexic, Peru și colonia portugheză a Braziliei. a 

În Imperiul Spaniol, sclavii negri erau folosiți pentru diverse scopuri. 
Conformându-se practicii iberice, coloniștii și oficialii spanioli îi apreciau 

ca servitori și îngrijitori. Dar, potrivit condiţiilor speciale din Lumea Nouă, 
unde la început mâna de lucru calificată era rară, erau pretuiti și ca mește- 
sugari. 15 În această calitate, sclavii aveau o valoare de piață ridicată, precum 
și o utilitate deosebită. Atunci când prestau munci plătite pentru alti pa- 
troni, o parte din salariu revenindu-i stăpânului, puteau servi ca o sursă 
regulată de venit." Din aceste motive era important pentru coloniști să 
aibă propriii lor sclavi pricepuți la diverse meșteșuguri, cât și să importe 
sclavi înalt calificați. Rolul pe care îl îndeplineau ca servitori și meșteșugari 
a dus la o prezență considerabilă a sclavilor în orașele coloniale. Din acest 
punct de vedere, societatea care s-a dezvoltat la Lima și Mexico City se- 
mána cu aceea din Sevilla. În 1570, aproape jumătate dintre sclavii negri din 
Mexic locuiau în Mexico City, unde erau egali în număr cu albii. Aceeași 
proporție dintre negri si albi se regasea si la Lima in 1590." Sclavii erau fo- 
lositi pe scară larga si la tara, în principal pentru a produce hrana necesară 
așezărilor urbane. Erau duși, de exemplu, să lucreze micile ferme de la mar- 
ginile orașelor, cultivând diverse plante pentru alimentația locuitorilor, sau 
să muncească pe plantațiile de pe coastă, unde se produceau struguri și 
trestie de zahăr. De asemenea, lucrau și la fermele de animale.” Atât în 
Mexic, cât și în Peru, scopul principal al plantațiilor și al fermelor de ani- 
male era, ca și acela al micilor ferme, hrănirea orașelor coloniale, și nu ne- 
apărat exportarea produselor. Din acest motiv, cererea de sclavi ca mână de 
lucru și însărcinările care li se impuneau erau mai reduse decât pe planta- 
tiile din Brazilia, decât în Caraibe și în coloniile britanice din America de 
Nord, unde regimul sclavagist a fost susținut, extins și intensificat de exis- 
tenta pieței europene pentru tutun, zahăr și bumbac. 

Utilizarea sclavilor în Mexic și Peru era limitată și de prezenţa unei popu- 
latii indiene numeroase, a cărei mână de lucru putea fi recrutată prin acor- 
darea de salarii sau prin obligare din partea guvernului. În Mexic prin re- 
partimiento și în Peru prin mita, indienii erau obligați să lucreze pentru 
coloniștii albi în schimbul unui salariu fixat.” Au apărut probleme la sfâr- 
șitul secolului al XVI-lea, când, atât în Mexic, cât si în Peru, populația indi- 
ană a fost decimată de variolă și pojar, boli aduse de spanioli și față de care 
indienii nu aveau nici un fel de imunitate. Drept urmare, până la 1600 popu- 
latia indiană din centrul Mexicului s-a redus de la 25 la 1,25 milioane, iar cea 
din Peru de la 9 milioane la 600 000.” În plus, aceste probleme au fost agra- 
vate de politicile adoptate de guvernul spaniol pentru ai proteja pe indieni 
împotriva exploatării. În 1550, interzisese înrobirea populației indiene și, la 
începutul secolului al XVII-lea, impusese restricții asupra muncilor obliga- 


Servitutea în epoca modernă 97 


torii pe care trebuiau să le efectueze comunităţile indiene.” În 1600, nu se 
mai permitea folosirea metodei de repartimiento pe plantațiile mexicane de 
trestie de zahăr, iar în 1632 aplicarea sa a fost interzisă în toate întreprinde- 
rile economice din colonie, cu excepția mineritului.” S-a încercat impune- 
rea unor restricții similare și în Peru, unde mita a fost abolită în 1601, dar 
reinstaurată în 1609. Totuși, a rămas în vigoare o altă restricție privind mita, 
cea care împiedica transportarea indienilor pe distanţe lungi pentru înde- 
plinirea obligaţiilor de muncă.” Restrictiile impuse asupra muncii obligatorii 
însemnau că anumite ramuri ale economiei puteau funcționa numai dacă 
indienii erau angajați ca lucrători plătiți sau dacă se introducea o formă alter- 
nativă de forță de muncă. În Peru, minele de argint se găseau în zonele 
înalte ale Anzilor, regiune în care populaţia indiană avea doar contacte spo- 
radice cu europenii, astfel că era mai capabilă de a supraviețui bolilor aduse 
de acestia.” De aceea, minele de argint puteau fi operate cu mână de lucru 
indiană, furnizată în majoritate prin mita. În schimb, plantațiile de pe coastă 
rămăseseră fără o forță de muncă suficientă pe la 1580 și nu o puteau re- 
cruta cu ușurință din munți din cauza restricțiilor oficiale i impuse asupra 
aplicării metodei mita la distanțe mari. " În aceste împrejurări, plantatorii 
puteau fie să-i atragă pe indienii din munti oferindu-le salarii, fie să importe 
sclavi. Prima opțiune era inaplicabilă deoarece comunitățile din munți, având 
în proprietate terenuri, puteau duce un trai care să le satisfacă majoritatea 
nevoilor, și oricând își puteau suplimenta resursele de bază câștigând salarii 
în minele din zona.” Astfel, coloniștii au fost obligati să se bazeze pe mâna 
de lucru a sclavilor deoarece le lipsea o alternativă multumitoare. 

Si în Mexic, situația forței de muncă a condus la folosirea sclavilor, desi 
nu chiar în același fel și nu în aceeași măsură. Aici, zăcămintele importante 
de argint se aflau în nord, regiune în care indienii erau nomazi, și deci mai 
puțin dornici să lucreze ca mineri. 2 În compensație, erau folosiţi sclavii: 
în 1570 forța de muncă angajată în minele de argint mexicane cuprindea 
3 690 de sclavi si 4 450 indieni. Dar aceasta era doar o soluție pe termen 
scurt. Până în 1597, sclavii care lucrau în mine se reduseseră la 1 022, în 
timp ce numărul indienilor angajați crescuse la 6 229. În mod semnificativ, 
4 610 dintre aceștia din urmă nu fuseseră recrutați prin repartimiento, ci 
erau muncitori liberi.” Factorul care limita numărul de sclavi folosiţi în mi- 
nerit — și același lucru era adevărat pentru agricultură si industria textilă — 
era zelul cu care populația indiană căuta locuri de munca salarizate." Faptul 
acesta nu excludea complet utilizarea mâinii de lucru a sclavilor care, în 

secolul al XVHea și începutul celui deal XVII-lea, putea fi întâlnită pe plan- 
tatiile de trestie de zahăr, în atelierele textile din orașele mari, ca si in mine; 
dar efectul treptat al acestui factor a fost marginalizarea sclaviei, care s-a 
transformat mai degrabă într-o formă de activitate domestică decât de 
muncă productivă, căpătând o semnificație mai mult socială decât econo- 
mică. 

Ca o consecinţă a acestei diferente esențiale, istoria sclaviei din Mexic si 
Peru a urmat cursuri divergente. În Mexic, sclavii nu au reprezentat niciodată 
mai mult de 2 la sută din populaţie, iar, de la mijlocul secolului al XVII-lea, 
instituția sclaviei a dispărut. Disociată de producție, populaţia sclavilor scà- 
zuse la mai putin de 10 000 pe la 1800.” În schimb, la jumătatea secolului al 
XVIHea, sclavii reprezentau peste 10 la sută din populatia peruana si, întru- 
cât erau concentrați mai ales în șesurile de pe coastă, în aceste locuri pro- 
portia lor trebuie să fi fost mult mai mare; în Lima, de exemplu, constituiau 
28,4 la sută din populatie în 1796. 3 În timp ce populatia sclavilor din Mexic 
a scăzut constant din a doua parte a secolului al XVII-lea, cea din Peru a 
continuat să crească. În 1800 ajunsese la 40 000 și avea să sporească, mul- 
tumità unui import masiv de 65 700 de sclavi între 1790 si 1802. Cu toate 
acestea, în contextul creșterii numărului coloniștilor albi și al refacerii popu- 
latiei indiene, proportia lor a ajuns la doar 3,8 la sută din total in 1821." Di- 
mensiunile sclaviei din Peru nu au fost determinate doar de insuficiența 
mâinii de lucru indiene în raport cu nevoile coloniale, ci și de izolarea re- 
giunii fata de piata mondială. Din acest ultim motiv, forta de muncă a scla- 
vilor din Peru reprezenta doar o fracțiune din cea existentă în Brazilia, în 
provinciile Bahia, Pernambuco și Rio de Janeiro, unde predominau plan- 
tatiile.” 

Din primele zile ale imperiului spaniol din America, legea prevazuse un 
set de drepturi ale sclavilor. La originea se gasea Siete Partidas, un cod 
pentru reglementarea sclaviei emis initial in 1263 si aplicat in mod specific 
pentru Lumea Nouă prin ordonantele regale din 1545.” Acordarea de drep- 
turi legale sclavilor se baza pe credinta că inrobirea făcea parte integrantă 
din misiunea cruciaților, reprezentând o cale de convertire a necredincio- 
șilor și a păgânilor la creștinism. Corolarul acestei credințe era dreptul scla- 
vilor la botez și alte sacramente catolice, inclusiv la căsătorie. În felul acesta, 
drepturile sclavilor au fost incluse în dreptul colonial si cel canonic, iar scla- 
vilor din Mexic si Peru li se recunoștea in mod oficial personalitatea legală 
și morală.” Din punct de vedere juridic, îi puteau acţiona în judecată pe 
stăpâni atât în tribunalele regale, cât si in cele ecleziastice.“ Din punct de 

vedere moral stăpânii erau obligaţi să se îngrijească de inițierea lor în cre- 
dinta creștină. Sclavia însăși fusese descrisă in Siete Partidas ca „lucrul cel 
mai rău și mai demn de dispreț care se poate întâlni în rândul oamenilor“, 
și de aceea ca o practică ce trebuia să ia sfârșit.” Dar rămâne de discutat 
dacă recunoașterea prin lege a drepturilor sclavilor influența în vreun fel 
condiţia acestora. Proprietarii de sclavi aveau motive puternice pentru a-i 
împiedica să se căsătorească, să se boteze și să primească învățătura cres- 
tină. Legitimând relațiile sexuale și progeniturile rezultate prin căsătorie, 
stăpânii își legau singuri mâinile în privința vânzării sclavilor. Dacă nu erau 
căsătoriți, aceștia puteau fi vânduți separat; după căsătorie, puteau fi vânduți 
doar în grupuri familiale. Se credea că învățătura creștină îi făcea pe sclavi 
mai neascultători, pentru că le sporea speranțele de emancipare și reducea 
timpul în care puteau fi puși să muncească," ° În practică aveau loc puține ca- 
satorii între sclavi si se depuneau eforturi reduse pentru transformarea 
acestora în creștini bine informați, de vreme ce proprietarii nu simpatizau 
ideea, iar biserica era mai preocupată de a le predica indienilor. Totuși, unele 
ordine religioase, în special iezuiții, dominicanii și augustinii, încercau să-i 
convertească pe sclavi.“ 

Condiţia sclavilor era ameliorată nu atât de drepturile acordate, cât de 
felul muncii și șansele de a-și dezvolta propria cultură și a-și asigura elibe- 
rarea. Folosiţi ca ingrijitori și slugi în gospodărie, multi sclavi din Mexic si 
Peru erau luati de la muncile agricole grele, bucurându-se de o relație strân- 
să cu stăpânii lor, care nu era întâlnită pe plantații. Mai mult, ca meșteșugari, 
multi dintre ei aveau o muncă ușoară și erau pretuiti pentru priceperea lor. 
Larga răspândire a sclaviei urbane era o sursă importantă de ușurare a con- 
ditiilor de trai — mai ales datorită ocupatiilor, relațiilor și libertăţilor asociate 
cu viata la oraș — dar la fel era și caracterul muncii de la tara.” Nu existau 
sistemele de plantaţii opresive, impersonale, cu o organizare aproape mi- 
litară, axate pe rezultatele comerciale, care apăruseră pe la 1700 în Caraibe; 
spre deosebire de acestea, plantațiile din Mexic și Peru erau de obicei de 
dimensiuni reduse și își dirijau producția mai ales spre piaţa internă.“ La 
țară se întâlneau și grădinile de zarzavaturi (chácaras) lucrate de sclavi, care 
aprovizionau orașul din vecinătate.“ Sclavii care munceau în agricultură se 
bucurau de o libertate și o motivație apropiate de cele ale țăranilor liberi. 
Chiar și la fermele mari, comerciale, sclavii puteau scăpa de munca atent 
supravegheată si de biciuirile specifice plantatiei clasice, deoarece erau fo- 
lositi la creșterea animalelor, atât pentru mânarea turmelor mari de vite, 
cât și pentru îngrijirea porcilor si caprelor." Chiar și acolo unde producția 


100 M.L. BUSH 


era îndreptată in special către export — ca în cazul industriei ciocolatei din 
Venezuela, de la sfârșitul secolului al XVIII-lea - sclavii puteau scăpa de ri- 
gorile muncii de pe plantație beneficiind de sisteme de recoltare care le 
lăsau timp să-și organizeze munca și să-și achite obligaţiile fata de stăpân 
în produse, mai degrabă decât în zile de lucru.“ 

Cea mai împovărătoare muncă din America spaniolă era asociată cu 
mineritul. Totuși, producţia de argint era lăsată in mare parte în seama in- 
dienilor. Sclavii folosiți în minerit se ocupau în special de extragerea auru- 
lui, mai ales în regiunea Chocó din Noua Granada unde, la începutul seco- 
lului al XVIIHea, guvernul spaniol interzisese utilizarea forței de muncă a 
indienilor. În 1782, peste 7 000 de sclavi cerneau nisipul din râurile de aici.“ 
Ca și sclavii care lucrau în grădinile de zarzavat din Peru, sau sclavii dijmasi 
din Venezuela, ori sclavii meșteșugari din Lima, Mexico City și Buenos 
Aires, acești sclavi din Chocó puteau să muncească pe cont propriu si, ast- 
fel, să acumuleze peculium, deoarece li se îngăduia să cearnă nisipul aurifer 
și în timpul liber, cu condiția de a vinde stăpânului aurul găsit. Dacă plăteau 
taxa cerută pentru manumisiune, puteau deveni oameni liberi, lucrând pen- 
tru patronul pe care și-l alegeau.“ Mai mult, în America spaniolă numeroși 
sclavi erau inchiriati, salariul primit fiind împărțit între ei și stăpân.” Po- 
sesiunea sclavilor nu era concentrată în câteva mâini, ci era răspândită în 
întreaga societate, datorită faptului că erau folosiți ca servitori și inchiriati 
altor patroni. Acest lucru însemna că numeroși sclavi aveau relații personale 
cu stăpânii, ceea ce le permitea să dobândească favoruri de pe urma pres- 
tării unor servicii de calitate sau a atracției personale. 

Un alt factor care contribuia la ameliorarea condiției sclavilor din Ame- 
rica spaniolă era independenţa culturală pe care reușeau s-o obțină comu- 
nitatile lor. Erau aplicate presiuni coloniale pentru ruperea legăturilor cu 
Africa de baștină, prin impunerea creștinismului și interzicerea ceremonii- 
lor, sărbătorilor și practicilor necrestine de către oficialități și Inchizitie. Dar 
aceste reglementări nu și-au atins scopul, în parte pentru că Biserica se 
concentra asupra convertirii indienilor, în parte pentru că proprietarii de 
sclavi aveau motive de ordin material să nu respecte cererea guvernului, 
de a le asigura sclavilor instruirea în creștinism și, în sfârșit, pentru că auto- 
ritátile coloniale, și chiar Inchiziția, erau incapabile să asigure aplicarea 
legilor care interziceau practicile africane.” 

De vreme ce povara principală a sclaviei nu consta în muncile grele 
impuse, ci în negarea unor libertăți, cea mai importantă sursă de ușurare a 
situaţiei sclavilor era posibilitatea evadării. Ca și în Brazilia și în Caraibe, 

ei se puteau retrage în junglă sau în munți, instaurând regimuri libere care 
existau realmente în afara legii.” Dar principala cale de scăpare în America 
spaniolă se găsea in lege, libertatea fiind obținută prin acordarea manumi- 
siunii sau chiar la naștere, în anumite condiții. Manumisiunea era autori- 
zata fie prin carta de libertad (permisul de emancipare), fie prin testament. 
În ambele cazuri, stăpânul acorda formal libertatea unui anumit sclav, fie 
pentru a-i răsplăti loialitatea, fie în schimbul unei sume de bani adecvate.” 
Procesul de manumisiune era susținut, pe de o parte, de recunostinta stă- 
pânului și dorința acestuia de a face fapte bune și, de cealaltă parte, de ca- 
pacitatea sclavilor de a acumula suficienți bani si de ai cheltui pentru eman- 
cipare. Nu doar manumisiunea, ci și speranța dobândirii ei reprezenta o 
ușurare. Din acest punct de vedere, prezența unui număr mare de oameni 
liberi de origine africană a contribuit la ameliorarea situaţiei celor inrobiti. 
La începutul secolului al XVII-lea, un sfert dintre persoanele de origine afri- 
cană erau libere în Mexic si o zecime în Peru.” O data cu apariția multor 
negri liberi - ca rezultat al manumisiunilor anterioare — pentru sclavi a de- 
venit mai ușor să spere și să-și planuiasca propria eliberare. 

Eliberarea persoanelor d de origine africana a fost promovata si prin legea 
reglementând moștenirea.” În America spaniolă, statutul de sclav se trans- 
mitea pe partea maternă. Aceasta însemna că, formând cupluri cu femei 
libere, sclavii aveau copii liberi din punct de vedere legal. Tabuurile rasi- 
ale făceau ca relațiile fatise dintre sclavi și femeile albe să fie rare, dar nu 
și între sclavi și femeile indiene. Faptul că în jurul anului 1550 indienii fuse- 
seră imunizati în raport cu înrobirea a oferit o modalitate prin care proge- 
niturile sclavilor să se nască libere. O altă relație sexuală aducătoare de 
libertate era cea dintre stăpâni și sclavele lor. Potrivit legii, copiii născuți 
din aceste relații erau sclavi, dar faptul că taţii erau liberi sporea șansele 
de manumisiune atât ale lor, cât și ale mamelor. De aceea, relațiile mixte 
ofereau o șansă importantă de eliberare. O alta consta în posibilitatea plă- 
tirii manumisiunii, facilitată de faptul că sclavii puteau câștiga bani pe cont 
propriu, putându-se angaja într-o muncă salarizată, și de proporția mare de 
sclavi care erau meșteșugari pricepuți. In unele regiuni, chiar și sclavii care 
nu erau decât muncitori necalificati puteau câștiga surplusul necesar, fie 
cernând nisipurile aurifere din Chocó sau recoltând boabe de cacao în Ve- 
nezuela. Atunci când aveau șansa de a câștiga bani, sclavii o foloseau ime- 
diat pentru a-și obține eliberarea. Pe la sfârșitul secolului al XVIII-lea, în 
ajutorul lor a venit si coartación, un sistem de manumisiune care le permi- 
tea să negocieze cu stăpânul un pret plătibil în rate.” 

Cu un nivel atât de ridicat al eliberărilor, și din cauză că populația de 
sclavi era incapabilă să se susțină prin procreare, sistemul din America spa- 
niolă depindea în mare măsură de importul de noi sclavi.” Până la jumătatea 
secolului al XVIHea, sclavii aduși din Africa în Lumea Nouă au ajuns în ma- 
joritate în coloniile spaniole și portugheze de pe continent. Între 1600 și 1650 
au fost peste 400 000, câte jumătate în fiecare imperiu, în timp ce 40 000 mer- 
seseră în Caraibe si doar câțiva in America de Nord." Totuși, începând cu 
1650, numărul sclavilor aduși pe continentul aflat sub stăpânire spaniolă a 
scăzut drastic din cauza concurenței reprezentate de insulele caraibiene și, 
în secolul al XVIIHea, de coloniile britanice din America de Nord. În aceste 
condiții, măsura în care sclavii erau folosiți ca mijloace de producție, și nu 
în domeniul serviciilor, era esențială pentru determinarea numărului lor. În 
Mexic, refacerea populației indiene și faptul că indienii erau foarte dornici 
să-și vândă forța de muncă, precum și prețurile ridicate impuse de impor- 
tul de sclavi au provocat scăderea abruptă a numărului acestora din urmă 
în timpul secolelor al XVII-lea și al XVII-lea.” 

Nu la fel sau petrecut lucrurile in Peru, cu toate ca și acolo sclavia a fost 
afectată de rata ridicată a manumisiunilor și cererea concurentă de sclavi 
venită din Caraibe și America de Nord. În fapt, populația peruviană de sclavi 
a crescut de la 30 000 în 1640 la aproximativ 37 000 în 1790, atingând un 
maxim de 50 000 în 1821. Apoi a scăzut brusc, datorită adoptării unei legi 
prin care erau eliberați automat nou-nascutii sclavilor. În 1855, anul abolirii, 
populaţia era de 19 000, dar chiar și atunci era de două ori mai mare decât 
populația de sclavi din Mexic de la 1800.” În Peru, durabilitatea sistemului 
sclaviei s-a datorat în mod clar importantei plantatiilor de trestie de zahăr 
de pe coastă și faptului că acestea se bazau pe mâna de lucru a sclavilor, 
deoarece plantatorii nu reușeau să-i atragă pe indieni să coboare din munți. 
Până la sfârșitul secolului al XVI-lea, Peru se impartise în două zone: una 
cu orașele de pe coastă și plantațiile care rămâneau extrem de dependente 
de munca sclavilor și cealaltă în munți, unde erau situate satele indienilor 
și minele de argint in care lucrau aceștia.” 

Din aceste motive, ar fi o greșeală să considerăm Mexicul, cu depen- 
denta sa redusă fata de sclavie, drept tipic pentru restul Americii spaniole. 
În fapt, pe la sfârșitul secolului al XVIII-lea, sclavia dobândea o importanță 
din ce în ce mai mare, nu doar în Peru și regiunile învecinate din Chile și 
Venezuela, dar și în Cuba și Puerto Rico, în special pentru producerea de 
plante industriale care erau apoi exportate în Europa." De asemenea, ar 
fi o greșeală să considerăm sclavia din America spaniolă ca o chestiune 

periferică, pe motiv că proporția sclavilor era scăzută fata de restul popula- 
tiei. Sclavia a fost marginalizată numai atunci când mâna de lucru liberă a 
putut fi recrutată într-o măsură suficientă pentru a satisface cererea coloniș- 
tilor. Din acest punct de vedere, Mexicul era excepția, și nu regula în lumea 
hispano-americană. 


Brazilia 


Populaţia de sclavi negri din Brazilia portugheză o întrecea cu mult pe 
cea din America spaniolă. Acolo, ea nu a depásit niciodată 250 000 de per- 
soane, în timp ce aici ajunsese pe la 1790 la 1 582 000. In 1812 atinsese 2 mi- 
lioane, cunoscând un maxim de 2 500 000 în 1850. In 1817, sclavii negri 
reprezentau jumătate din populația totală a Braziliei. In schimb, în orice co- 
lonie spaniolă de pe continentul american, nu a depășit niciodată 10 la suta.” 

Abundenta de sclavi negri din Brazilia nu era un fenomen de dată târ- 
zie, ci unul evident încă de la începutul secolului al XVII-lea: in 1630, colo- 
nia avea deja 50-60 000 de sclavi. In 1700 numărul lor crescuse la 120 000 
și atinsese 500 000 în 1750." Aceste cifre erau extrem de mari pentru stan- 
dardele contemporane. In comparatie cu restul Americii, Brazilia a avut de 
departe cea mai mare populatie de sclavi in orice moment inainte de ince- 
putul secolului al XIX-lea, când a coborât pe locul al doilea după Statele 
Unite. Din acest motiv, orice încercare de a caracteriza sistemul de sclavie 
din America fără a acorda atenţia cuvenită regimului instaurat de portughezi 
în Brazilia este plină de neajunsuri. 

În Brazilia, cererea de sclavi negri se datora în parte dezvoltării unei 
economii puternice, bazate pe export, în parte incapacității mâinii de lucru 
indiene de a satisface nevoile economice ale coloniei și în parte prețului 
mic al sclavilor africani importati și mortalității mari de care sufereau o dată 
ajunși peste ocean. Dezvoltarea Braziliei ca economie bazată pe exporturi 
a traversat trei faze distincte: cea dintâi legată de zahăr, cea de-a doua de 
aur și diamante și o a treia legată de cafea. 

Cum la început nu reușiseră să găsească metale prețioase și nu erau 
mulțumiți doar cu exportul de lemn roșu, în al doilea deceniu al secolului 
al XVHea portughezii au ajuns să aprecieze Brazilia ca loc de cultivare a 
trestiei de zahăr, planta care le era deja bine cunoscută, de vreme ce o cul- 
tivaseră deja în provincia Algarve și în insulele Madeira și Săo Tome din 
Atlantic.” Mai mult, industria respectivă era pregătită pentru expansiune 
deoarece prelucrarea zahărului fusese revolutionatá de curând prin intro- 

ducerea unui sistem de rulouri pentru zdrobirea trestiei, iar produsul cunos- 
tea o cerere foarte mare în Europa. Foarte devreme, în 1519, zahărul bra- 
zilian ajunsese să fie cotat la bursa din Antwerp. În 1570, industria era bine 
instalată în colonie, fabricile și plantațiile fiind concentrate în provinciile de 
pe coasta nord-vestică, Pernambuco si Bahia.” Ín 1580, Brazilia devenise 
principalul furnizor de zahár al Europei. După aceea a rămas un furnizor 
foarte important: chiar si la sfârșitul secolului al XVIII-lea, exporturile sale 
de zahăr erau depășite doar de cele ale coloniilor Saint Domingue și Ja- 
maica." 

Între timp, pe la 1690, a fost descoperit aurul în Minas Gerais. Brazilia 
a devenit un exportator important de metal prețios, producția sa atingând 
un vârf în 1750.5 În sfârșit, în prima parte a secolului al XIX-lea colonia a 
dobândit o a doua cultură pentru exporturi masive, cafeaua începând să fie 
cultivată prin metode extensive î în provinciile central-sudice Minas Gerais, 
Rio de Janeiro și Săo Paulo." ° Toate cele trei exporturi se bazau pe mána de 
lucru a sclavilor negri. În schimb, în Mexic și Peru sclavia neagră servea în 
principal economia internă. Din acest motiv, presiunea pe care o exercitau 
cererea de sclavi și cerințele impuse acestora era mult mai mare în Brazilia. 

Problema era cum să se asigure mâna de lucru necesară pentru aceste 
activități comerciale. Soluția găsită inițial a fost angajarea băștinașilor indi- 
eni, dar primitivismul lor crea numeroase dificultăți. Multi erau păstori- 
culegători și, de aceea, nomazi, în timp ce aceia care se asezaserá, deve- 
nind agricultori, lăsau cultivarea pământului în seama femeilor. Bărbaţii 
defrișau terenul în vederea cultivării, fiind pregătiți să taie lemne, să vâneze, 
să pescuiască și să lupte în război, dar nimic mai mult." Mai mult, indienii 
din Brazilia nu fuseseră obișnuiți să respecte cererile conducerii imperiale, 
asemenea indienilor din fostele imperii incaș și aztec. Din acest punct de ve- 
dere, băștinașii cu care au avut de-a face portughezii erau mult mai greu de 
convins să lucreze pe plantaţii sau în mine decât cei din coloniile spaniole. 
Nimic din trecut nu-i obligase pe indienii din Brazilia să efectueze zile de 
clacă sau să producă un surplus pentru plata impozitelor și a rentei. Trocul 
reprezenta un mijloc de a obține cooperarea lor pentru furnizarea de lemn: 
roșu, dar nu era o soluție pentru atragerea mâinii de lucru pe plantații.” 
Încercarea de ai include într-un sistem de muncă salarizată prin angajarea 
ca Zilieri a datornicilor a fost contracarata de reglementările introduse de 
guvern în 1596 prin care se interziceau plătirea salariilor în avans și legarea 
indienilor printr-un contract de muncă cu o durată mai mare de două luni.” 

În aceste împrejurări, înrobirea părea cea mai bună modalitate aflată la 
îndemână pentru folosirea mâinii de lucru indiene.” Dar, ca si în imperiul 

spaniol, Coroana și Biserica au intervenit în scopul protejării indienilor. În 
1570 a fost interzisă înrobirea indienilor, deși, pentru o perioadă, au fost 
admise excepții: indienii capturați de alti indieni și rascumparati de portu- 
ghezi puteau lucra ca sclavi, ca și indienii luați prizonieri în războaiele drepte 
sau cei prinși practicând canibalismul. Astfel, în 1589, forța de muncă de 
pe plantațiile din Bahia cuprindea 14-15 000 de sclavi indieni și 3-4 000 de 
sclavi africani.” Însă atunci a apărut o altă problemă: vulnerabilitatea la va- 
riolă și pojar manifestată de toti indienii care ajungeau să trăiască în terito- 
riul portughez.” În Bahia si Pernambuco, iezuiţii instauraseră sate indiene 
ocrotite (aldeias) cu scopul de a-i apăra pe indieni de înrobire, dar și de a-i 
transforma într-o forță de muncă salarizată pentru plantaţii. Dar locuitorii 
acestor sate, ca și indienii care lucrau ca sclavi pe plantații au fost decimati 
la sfârșitul secolului al XVHea de o succesiune de epidemii.” Drept urmare, 
problema mâinii de lucru a rămas nerezolvată, iar imigrația din metropolă 
nu reprezenta o soluție. In secolul al XVI-lea, Portugalia avea o populație 
minusculă de 1 milion de persoane, iar cei care au venit în Brazilia s-au in- 
stalat ca mici fermieri, fără a intra pe piaţa fortei de muncă.” De-abia dupa 
1850, când cea mai mare parte a terenurilor agricole fusese luată în pose- 
sie, a putut fi recrutată pe scară largă mâna de lucru a albilor.* 

Portughezii exportaseră pentru prima dată sclavi din Africa în 1441, iar 
la sfârșitul secolului al XV-lea aceștia erau aduși în număr destul de mare la 
Lisabona.” Erau folosiți mai ales ca servitori și meșteșugari, deși unii dintre 
ei furnizau mână de lucru în fabricile de zahăr și plantațiile din Algarve și 
insulele din Atlantic. Aceasta înseamnă că, atunci când au început să creeze 
plantaţii de trestie de zahăr în Brazilia, portughezii aveau deja o forță de 
muncă alternativă fata de cea a indienilor. Mai mult, transferarea africani- 
lor în Brazilia era o operațiune mult mai ușoară decât în orice altă parte a 
Americii, pentru că drumul transatlantic era mai scurt, iar portughezii con- 
trolau aprovizionarea cu sclavi, având înțelegeri comerciale cu statele afri- 
cane puternice și forturi plasate strategic de-a lungul coastei vestice a con- 
tinentului african. În consecință, sclavii erau mai ieftini în Brazilia decât 
oriunde în altă parte din Lumea Nouă.“ În plus, mulțumită profiturilor ob- 
ținute mai întâi din exportarea zahărului, apoi din cea a aurului, si în sfârșit 
a cafelei, portughezilor nu le lipseau niciodată resursele pentru aci cumpăra. 
Mâna de lucru indiană a continuat să fie folosită până la începutul secolu- 
lui al XVHea, desi de pe la 1580 în Brazilia se afla deja un număr mare de 
sclavi africani. Tranzitia de la forța de muncă indiană la cea africană a durat 
până in 1620." 

Rezultatul a fost o deportare masivă a africanilor în Brazilia, fenomen 
neegalat de vreo altă colonie din Lumea Nouă: 31 la sută din totalul celor 
transportați din Africa in America au ajuns acolo, fata de 23 la sută in colo- 
niile engleze din Caraibe, 22 la sută în cele franceze, 9,6 la sută in coloniile 
spaniole și 6 la sută în cele britanice din America de Nord. 2 Între 1500 si 
1850, numărul sclavilor importati de Brazilia s-a aflat în intervalul 3,5 - 5, 5 
milioane, împărțit astfel: între 500 000 si 100 000 în secolul al XVHea, între 
0,5 și 2 milioane în secolul al XVIHea, între 1,5 și 2 milioane în secolul al 
XVIIHea și între 1,35 si 1,5 milioane in secolul al XIX-lea.“ În lipsa acestei 
perfuzii continue cu sânge proaspăt, sclavia ar fi dispărut din Brazilia în mod 
natural, așa cum s-a întâmplat în Mexic în secolul al XVIIFlea.* Măsura în 
care Brazilia era dependentă de comerțul transatlantic cu sclavi este pusă 
în evidență de cele întâmplate atunci când traficul a fost stopat, ca urmare 
a deciziei din 1850 a guvernului de a aplica strict legislația din 1831 prin care 
se interzicea importul de sclavi. În următorii douăzeci de ani, populația scla- 
vilor din Brazilia a scăzut de la 2,5 la 1,5 milioane.” Apoi, datorită politicii 
de acordare a libertăţii nou-náscutilor, pusă în practică in 1871, scăderea a 
continuat în ritm constant, atingând o cifră de 723 419 sclavi în ajunul abo- 
lirii din 1887.% 

Sclavia din Brazilia era supusă permanent unui cuplu de agenti de ero- 
ziune: sporul demografic negativ (adică incapacitatea populației de sclavi de 
asi menţine dimensiunile prin procreare) și rata ridicată a manumisiunilor." 
Pentru cel dintâi erau răspunzătoare proporția mică a sclavelor — deoarece 
în comerțul cu sclavi erau preferați bărbaţii — și mortalitatea mare. Sclavii 
din Brazilia sufereau pentru că, nou-veniti in această tara, erau extrem de 
vulnerabili la bolile locale, iar climatul nesanatos nu făcea victime doar în 
rândul lor, ci și în restul populației. Rata mare a mortalităţii se datora și as- 
primii muncii de pe plantațiile de trestie de zahăr și cafea și din mine, precum 
și condițiilor proaste de locuit, alimentaţie și îngrijire medicală de care aveau 
parte numeroși sclavi.“ Speranţa medie de viata a sclavilor brazilieni era în 
1872 de numai 18,3 ani, fata de 35,5 ani pentru sclavii din Statele Unite, în 
timp ce în cazul populaţiei albe era de 27,4 ani pentru brazilieni, fata de 39,9 ani 
pentru americani.“ De nivelul ridicat al manumisiunilor erau răspunzători 
câțiva factori: posibilitățile pe care le aveau sclavii pentru a-și răscumpăra 
libertatea sau, în cazul femeilor, de a o primi — fie pentru ele însele, fie pen- 
tru copii lor- de la stăpânii cu care intretinusera relații, practica eliberării 


cum și dorința de a-i recruta pe sclavi în armată si de a le acorda in schimb 

libertatea — rezultat al vulnerabilitátii coloniei fata de atacuri si al incapaci- 
tátii populației libere de a oferi o apărare suficientă." 

Întrucât acești factori au provocat o scădere atât de dramatică a numă- 
rului sclavilor, sarcina de a menține sistemul într-o stare înfloritoare a reve- 
nit deportării. Faptul că se bizuia atât de mult pe deportări însemna că, în 
orice moment, populaţia de sclavi a Braziliei conținea o proporție mare de 
persoane născute și crescute în Africa. In Bahia, de exemplu, această pro- 
portie era de 70 la sută, atât in 1600, cât si in 1820; în Pernambuco, era de 
35 la sută în 1838, iar în Săo Paulo de 44 la sută în 1836. Fără îndoială, faptul 
acesta a contribuit la menţinerea rezistenței față de stăpâni, nu doar prin 
crearea unei contraculturi, afișarea unei melancolii letargice și apariția unor 
credințe religioase alternative, ci și prin acte de rebeliune care includeau 
revolta fatisa, instaurarea unor regate independente în junglă și sinuciderile 
numeroase (luându-și viata, sclavii se transpuneau spiritual înapoi in Africa)" 

Societatea sclavilor din Brazilia a fost modelată și de existența multor 
bărbaţi și femei care, deși de origine africană, reușiseră să se debaraseze 
de condiția de aservire. La începutul secolului al XIX-lea, aceștia reprezen- 
tau 40 la sută din totalul populației din Bahía si 12,5 la sută în întreaga tara — 
cifre similare cu acelea din coloniile spaniole de la 1800, dar cu totul diferite 
de cele din sudul Statelor Unite, unde proporția era de 4,5 la sută, sau din 
Jamaica, unde erau 3 la sută. Toate acestea însemnau că, pentru sclavii bra- 
zilieni, aservirea nu era un fenomen ineluctabil și perpetuu, ci, mai degrabă, 
unul temporar, un statut cu care mulți dintre ei nu se născuseră și de care 
ei, sau cel putin copiii lor, aveau șanse mari să scape. Pentru stăpâni, manu- 
misiunea reprezenta o modalitate de controlare a sclavilor și o alternativă 
din ce în ce mai importantă de folosire a mâinii lor de lucru. In general, 
oamenii eliberați erau cei care serveau drept supraveghetori și urmăritori 
ai sclavilor și care prestau munci calificate și administrative, constituindu-se, 
mai ales pe plantații, ca o a treia forță. Ei erau, în mod clar, un element esen- 
tial în întreținerea regimului de sclavie, mai ales din perspectiva lipsei mâinii 
de lucru salarizate albe.” 

Brazilia era o economie bazată pe plantații, concentrată pe export și în 
care forța principală de munca era a sclavilor. De aceea, regimul de sclavie 
de aici era asemănător celor din Caraibe și din America de Nord. Totuși, 
câţiva factori făceau ca experiența sclavilor brazilieni să fie oarecum diferită. 
Cel dintâi era caracterul special al industriei locale de zahăr; cel de-al doilea, 
dezvoltarea de durată scurtă, dar influentă a industriei miniere; cel de-al 
treilea, însemnătatea sclaviei urbane, datorată existenței unor orașe impor- 
tante ca Salvador, Recife sau Rio de Janeiro; cel de-al patrulea, baza socială 

foarte largă a proprietarilor de sclavi; în sfârșit, cel de-al cincilea factor era 
reprezentat de numeroasele posibilități de a acumula peculium lucrând pe 
cont propriu pe care le aveau sclavii. 

Spre deosebire de coloniile britanice și franceze din Caraibe, unde cul- 
tivarea trestiei de zahăr a dus la crearea unor plantații mari, lucrate de un 
număr însemnat de sclavi, în Brazilia micii fermieri erau integrați în sis- 
temul producției de zahăr, și nu exclusi din acesta.” Pe de o parte, erau 
senhores de engenho, autorizați să deţină fabrici pentru prelucrarea tres- 
tiei de zahăr. Implicati într-o oarecare măsură si în cultivarea trestiei, aceștia 
erau asemănători plantatorilor din Caraibe. Dar, în afară de ei, existau Javra- 
dores de cana care, neavând instalații proprii, le furnizau proprietarilor de 
fabrici cea mai mare parte a trestiei pe care o recoltau, fie plătind serviciul 
de prelucrare prin cedarea unei jumătăţi din producție, fie, în calitate de aren- 
dași, plătind o parte din recoltă ca rentă și o altă parte pentru serviciul de 
prelucrare. Existenţa acestei categorii însemna că multi sclavi lucrau în 
ferme mici. În fapt, destul de puțini sclavi din Brazilia lucrau pe plantații 
cu peste 100 de sclavi: de exemplu, în 1800 proporția lor era de numai 15 la 
sută in Bahia, fata de 61,5 la sută în Jamaica." Pe moșiile proprietarilor de 
fabrici din Bahia, numărul mediu de sclavi era de 62.” Totuși, fermierii din 
această provincie posedau, în medie, doar zece sclavi fiecare. La un loc, în 
Bahia, acești mici fermieri deţineau o treime din mâna de lucru a sclavi- 
lor implicaţi în producţia de trestie de zahăr în 1817.” Aceasta însemna că, 
până și în regiunile unde se cultiva trestie de zahăr, sclavii lucrau în echipe 
foarte mici, în ferme în care proprietarii se implicau direct. Nu este cu totul 
limpede dacă faptul acesta era în favoarea sclavilor. Ceea ce lipsea era liber- 
tatea culturală existentă pe moșiile mari. După cum comenta un sclav în 
1821, „Cu cât stăpânul este mai departe de noi, cu atât mai mare e liber- 
tatea de care ne bucurăm.“ În asociere cu probabilitatea mai mare a unei 
supravegheri paternaliste și a amestecului stăpânului mai apărea și un alt 
neajuns: izolarea sporită, întrucât sclavilor din fermele mici le lipsea com- 
pania diversă specifică marilor plantații. Sclavii din fermele mici aveau șanse 
mai mari de a-și ameliora condiţia câștigând favorurile stăpânului decât cei 
de pe marile plantaţii, dar munca pe care o aveau de prestat nu era neapă- 
rat mai ușoară. Sarcinile depindeau de cantitatea de mână de lucru dispo- 
nibilă și de modul în care aceasta satisfăcea nevoile întreprinderii. În orașe, 
sclavii cei mai susceptibili de a fi exploataţi erau cei din gospodăriile sărace, 
pentru că se așteptau foarte multe din partea lor; la fel se întâmpla si la 
țară, în cazul sclavilor ce lucrau în ferme sărace. 

O trăsătură proeminentă a sclaviei braziliene a fost, începând cu seco- 
lul al XVII-lea, asocierea ei cu mineritul aurului. Mulțumită acestui metal 
prețios, provincia Minas Gerais din interiorul continentului primise, până 
la 1800, un număr de sclavi mai mare decât oricare alta dintre provinciile 
plantatoare de trestie de zahăr: 163 543 fata de 97 633 în Pernambuco și 
147 263 în Bahia. Sclavii din Minas Gerais nu erau implicaţi doar în mine- 
rit, ci și în cultivarea hranei necesare pentru comunitățile de mineri. * În 
timp ce industria minieră a intrat în declin, la sfârșitul secolului al XVIIHea, 
sistemul agricol creat pentru sustinerea ei a supravietuit, in parte pentru a 
alimenta orașele rămase din Minas Gerais si în parte pentru a hráni regiu- 
nile de plantatii Bahía, Pernambuco si Rio de Janeiro. In asociere cu produc- 
tia de cafea, faptul acesta a păstrat în viață sistemul de sclavie din Minas 
Gerais, î în asemenea măsură încât a continuat să se dezvolte chiar și în se- 
colul al XIX-lea. În 1872 existau acolo 381 893 sclavi, fata de 167 824 în Bahía 
și 89 028 în Pernambuco. Singura sa rivală era provincia Rio de Janeiro, cu 
numeroase plantații de cafea, dar și aceasta avea mai puțini sclavi decât 
Minas Gerais, doar 306 425." 

Doar o mică proporție a sclavilor din Minas Gerais a lucrat pe planta- 
tiile de cafea, deoarece acestea nu au fost dezvoltate serios în provincie de- 
cât după 1850 și chiar și atunci nu foloseau decât 15 la sută din totalul de 
sclavi din provincie în 1873, ajungând la 24 la sută în ajunul abolirii sclaviei, 
în 1887." Aceasta însemna că in Minas Gerais mai putin de un sfert din 
populaţia de sclavi a fost vreodată implicat direct într-o economie monocul- 
turală, bazată pe plantaţii, concentrată pe export.” Aici mai erau cultivate 
si alte plante industriale cu potential de exportare — precum trestia de zahăr, 
bumbacul și tutunul - dar numai în ferme mici, pentru satisfacerea nevoi- 
lor locale." Multi sclavi lucrau pe moșiile imense, independente din punct 
de vedere economic, numite fazendas, dar acestea desfășurau activități mai 
degrabă feudale decât economice, dezvoltate pentru a satisface nevoile in- 
terne ale unei lumi izolate din cauza comunicațiilor deficitare. Acești sclavi 
de pe fazendas efectuau o gama largă de munci - agricole, meșteșugărești, 
în gospodărie - în lipsa mâinii de lucru libere, care era atrasă de terenurile 
vaste disponibile." Dar multi sclavi lucrau si în fermele mici care practicau 
o agricultură de tip general.” 

O dată cu prăbușirea industriei miniere, la sfârșitul secolului al XVIIHea, 
agricultura a devenit principalul domeniu de utilizare a sclavilor din Minas 
Gerais. Totuși, chiar și atunci, cei angajați în agricultură nu reprezentau 
decât 45,4 la sută din numărul total de sclavi.” Alti 32,5 la sută lucrau ca 

servitori si 10,6 la sută erau implicaţi în activități meșteșugărești care, pe 
a începutul secolului al XIX-lea, includeau, în afară de munca artizanilor, și 
pe cea din atelierele de prelucrare a bumbacului și topitoriile de fier.” Ima- 
ginea era complicată de faptul că plantațiile de cafea care au apărut în Minas 
Gerais la sfârșitul secolului al XIX-lea erau relativ mici, angajând în 1883, 
în medie, 36,4 sclavi pe fiecare plantație, în timp ce peste o sută de moșii lu- 
crate de sclavi au abandonat economia de export și au început să producă 
hrană și materii prime pentru nevoile regiunii sau ale provinciilor înveci- 
nate." Din această forță de muncă enormă, doar o minoritate (5,2 la sută) 
trăia în orașe sau sate.” Restul locuiau pe moșiile stăpânilor lor. De aceea, 
Minas Gerais se deosebea de celelalte regiuni asociate îndeaproape cu scla- 
via nu doar pentru că avea o proporție atât de mică de sclavi legati, prin 
comerț, de economia mondială, ci și prin faptul că îi lipsea practic sclavia 
urbană, pe care orașele de pe coastă Rio, Recife și Salvador o deţineau din 
abundență. 

In Salvador trăiau în 1724 la fel de multi sclavi ca și oameni liberi, iar 
destul de târziu, in 1849, in Rio locuiau 78 855 sclavi, fata de 116 318 oa- 
meni liberi." Dependenţa fata de sclavie a făcut ca aceste orașe de pe coastă 
să se asemene cu Lima sau Mexico City. Din acest punct de vedere, carac- 
terul sclaviei din Brazilia poate fi comparat cu acela din Imperiul Spaniol, 
însemnând că multi sclavi se bucurau de libertățile vieții de la oraș și aveau 
posibilitățile de a stabili contacte sociale și a obţine câștiguri comerciale care 
lipseau aproape cu totul pe plantații. De asemenea, orașul le oferea sclavi- 
lor o gama mult mai largă de ocupaţii decât viata la tara. Fără nici o îndoială, 
ca ingrijitori și servitori în casele bogatilor, sclavii puteau avea o situație 
bună. Totuși, numeroși sclavi din orașe efectuau munci grele sau neplăcute, 
pe post de hamali sau gunoieri. În plus, mulți erau obligaţi nu doar să înde- 
plinească obligaţii de bază în casa stăpânului, ci și să-i asigure, lui și familiei 
sale, stilul de viata de un lux aristocratic, efectuând munci plătite pentru 
alti patroni, lucrând ca vânzători ambulanți sau prostituandu-se.”” 

În mod clar, proprietarii de sclavi din Brazilia constituiau o categorie so- 
cială foarte numeroasă și heteroclită, datorită prețului scăzut cu care puteau 
fi cumpăraţi aceștia. Nici o ramură a economiei nu era independentă de 
sclavie, iar societatea braziliană avea un interes legitim pentru a o perpetua, 
deoarece atât de multe familii dețineau sclavi, pe munca acestora bizuin- 
du-se una din două gospodării din mediul urban și mult peste 50 la sută 
dintre cele din mediul rural. Ca sursă de venit, sclavii erau importanți pen- 
tru un spectru foarte larg al societăţii, pentru proprietarii de întreprinderi 

miniere, agricole sau meșteșugărești sau pentru persoanele care își închi- 
riau sclavii unor patroni. Astfel, sclavii nu le erau de folos doar celor înstăriți, 
ci și celor relativ săraci, chiar și proprietarilor de mici gospodării, care nu 
erau altceva decât țărani.” Aflându-se la temelia societăţii braziliene in 
această manieră cuprinzătoare, nu e surprinzător faptul că sclavia a supra- 
vietuit până în 1888. 

Sclavii primeau un grad scăzut de protecţie din partea guvernului 
portughez. Deși li s-au acordat unele drepturi fundamentale, ca și celor 
din America Spaniolă - întrucât Portugalia, ca și Castilia, fusese mar- 
cată de misiunea ei cruciată, care implica folosirea sclaviei ca mijloc de 
convertire a păgânilor la creștinism - acestea aveau puține șanse de a fi apli- 
cate în practică.” În privința modului în care erau trataţi sclavii, stăpânii 
brazilieni puteau scăpa nepedepsiti dacă îi ucideau, deși, în general, manifes- 
tau un paternalism cu accente dure. Răspunzând la relele tratamente, sclavii 
brazilieni luau parte la conspirații și, în comparație cu sclavii din America 
de Nord, la un număr mai mare de revolte deschise. De asemenea, fugeau 
în păduri sau în orașe. Mai mult, relieful permitea în unele locuri consti- 
tuirea de quilombos, comunități ale sclavilor fugari care formau bande de 
proscrisi în regiuni inaccesibile." Astfel de proteste si acte de rezis- 
tentà au indus un climat de teamă, făcându-i pe stăpâni să-și controleze 
comportamentul, în timp ce justificau în ochii acestora necesitatea unui 
sistem cu o disciplină mult mai dură, arătându-le cât de răi puteau deveni 
sclavii dacă li se tolera nesupunerea. 

Totuși, sclavia era făcută suportabilă de drepturile cutumiare pe care 
sclavii le-au instaurat, menţinut și extins nu prin revoltă sau fugă, ci prin ne 
gocieri dure cu stăpânii si acte de necooperare.'? Unele dintre aceste drep- 
turi erau legate de exprimări culturale distinctive cu originile în Africa, 
fiind vorba în special de folosirea limbilor africane, a practicilor religioase 
de pe continentul negru, a instrumentelor muzicale specifice precum toba, 
marimba si oricongo si de practicarea dansurilor africane precum lundi si 
batuque (din care, în cele din urmă, sa născut samba). Contactul cu aceste 
tradiții era susținut de fluxul constant de sclavi aduși din Africa și de nume- 
roșii sclavi care locuiau în orașele de pe coastă, cu toate că izolarea de care 
sufereau cei ce trebuiau să trăiască în micile ferme din adâncul teritoriului 
putea duce la diluarea și pierderea obiceiurilor." 

Alte drepturi cutumiare rezidau în oportunitățile de a câștiga bani pe 
cont propriu de care dispuneau sclavii. Spre deosebire de cei din Mexic și 
Peru, sclavii din Brazilia primeau adesea loturi de pământ și timp liber pen- 

tru grădinărit. Această practică a fost autorizată printr-un ordin guverna- 
mental din 1606, care le cerea stăpânilor să acorde sclavilor o zi liberă pe 
săptămână în care să-și poată îngriji grădinile." Pe la sfârșitul secolului al 
XVI-lea era firesc să li se permită sclavilor folosirea liberă a zilelor de såm- 
bata exact in acest scop. Funcţia inițială a loturilor de pământ era să dea 
sclavilor posibilitatea de a se hrăni, de obicei cultivând manioc și crescând 
rațe și găini. Din punctul de vedere al stăpânului, era cea mai simplă și mai 
ieftină cale de a asigura o alimentație adecvată a sclavilor. Dar, în cursul 
timpului, loturile au fost consacrate activităților comerciale, modalitate prin 
care sclavii obțineau bani vânzând produsele fie stăpânilor, fie pe străzile 
orașului respectiv.” De asemenea, sclavii au obținut profituri din așa-numita 
petite culture, mulțumită grădinilor de zarzavaturi care s-au dezvoltat în ju- 
rul marilor orașe. Lucrate de sclavi, acestea produceau fructe și legume pe 
care sclavii înșiși trebuiau să le vândă în oraș. Deși erau obligaţi să plătească 
stăpânului o anumită sumă, ei puteau, totuși, să profite de pe urma vânză- 
ril Of. 120 

Un alt drept prin care se puteau cástiga bani decurgea din limitele im- 
puse asupra cantității de muncă pe care erau obligati să o presteze. Timpul 
liber rezultat astfel — duminica, de sărbători și seara — era folosit de sclavii 
de la oraș pentru a vinde mărfuri pe străzi." Mai mult, pe plantații, munca 
suplimentară era plătită. Scopul acestui sistem de limitare, care funcționa 
sub forma normelor, era de a acorda sclavilor un stimulent astfel încât să 
lucreze cu eficiență. Li se cerea să îndeplinească o anumită normă pe zi, 
după care erau liberi să dispună de timpul lor. Plata acordată pentru munca 
efectuată suplimentar, în acest timp liber, a apărut pentru că normele fixate 
erau respectate. Era practicată mai ales la vremea recoltei, când nevoile de 
mână de lucru ale plantatiei depășeau capacitatea sistemului muncii nor- 
mate. Aceste plăți pentru munca suplimentară erau întâlnite atât în indus- 
tria zahărului și a cafelei, cât și în cea a aurului.” In plus, atât în mediul 
urban, cât și în cel rural se găseau sclavii calificați sau cei cu posturi admi- 
nistrative, cărora, pentru a li se asigura cooperarea, li se ofereau salarii, ade- 
sea plătite în produse pe care le puteau vinde apoi pe cont propriu.” 

Un alt drept profitabil de care dispuneau sclavii era acela de a primi o 
parte din salariu atunci când erau inchiriati unui alt patron. In orașe se in- 
tâlneau adesea negros de ganho, care fie lucrau pentru altcineva decât sta- 
pânul lor, fie pentru sine, și plăteau stăpânului o parte din venit. Deosebit 
de bine plătiți erau docherii din porturi și meșteșugarii din orașele mari." 
Datorită acestor modalități variate de a obține bani, sclavii puteau nu doar 

să-și contrazică statutul servil, asumând caracteristicile oamenilor liberi, dar 
și să acumuleze mijloacele care să le permită cumpărarea emancipării. Opor- 
tunitatile vaste de a lucra pe cont propriu pe care le aveau sclavii din Brazi- 
lia se reflectau în numărul mare de manumisiuni, cu o rată de 1 la sută pe 
an in Bahía, de exemplu.” Totuși, capacitatea lor de a-și folosi drepturile 
ca punți către libertate a asigurat, în mod paradoxal, supraviețuirea sclaviei: 
sclavii deveneau mai toleranti fata de sistem, erau obligati să muncească 
bine și, în plus, stăpânii dobândeau astfel mijloacele de a-i controla, sclavii 
eliberați fiind gata să-și ofere serviciile pentru administrarea și supraveghe- 
rea forței de munca și urmărirea fugarilor.“ 

Așadar, sclavia din Brazilia a avut propriile trăsături distinctive. Se de- 
osebea de sclavia din Peru și Mexic deoarece era implicată într-un comerţ 
exterior pe scară largă. Profiturile aduse de mâna de lucru aservită dato- 
rita exporturilor au facut ca sclavia să atingă o extindere mult mai mare 
decât în orice altă regiune din America Latină. De asemenea, se deosebea 
de sclavia din Caraibe prin faptul că nu era dominată în aceeași măsură de 
plantații, numeroși sclavi trăind în ferme mici și în marile orașe. În sfârșit, 
se deosebea de sclavia din America de Nord prin rata ridicată a manumisiu- 
nilor, ca și prin gradul în care depindea de comerțul transatlantic cu sclavi. 
Dar toate aceste deosebiri se manifestau în cadrul comun al Americii: un 
regim de sclavie care era în mod esențial rasist, comercial și colonial. 


Zona Caraibelor 


Trei factori au contribuit la modelarea sclaviei din Caraibe: mai întâi, 
transferul de sub dominația spaniolă sub cea engleză și franceză, fapt pe- 
trecut în secolul al XVII-lea; în al doilea rând, dezvoltarea unei industrii a 
zahărului dedicate exporturilor în America de Nord și Europa; în al treilea 
rând, politica de ameliorare care a urmat revoltei coloniilor americane din 
deceniul opt al secolului al XVIII-lea, revoluţiei haitiene din 1791, deciziei 
din 1807 a guvernului britanic de a pune capăt comerțului cu sclavi și în- 
cercărilor îndelungate făcute de comunităţile sclavilor pentru a dobândi 
drepturi și libertăți cutumiare. Impactul ameliorării a fost atât de puternic, 
încât atunci când a luat sfârșit, în secolul al XIX-lea, sistemul de sclavie din 
Caraibe se deosebea în mod fundamental de cel instituit inițial, la sfârșitul 
secolului al XVII-lea, deși păstra în continuare legături strânse cu industria 
zahărului.” 

La începutul secolului al XVIHea, Spania a pierdut câteva insule răzlețe 
din Antilele Mici, francezii luând Martinica și Guadelupa, iar englezii — 

Barbados, St Kitts, Nevis și Antigua. La sfârșitul acelui veac, Spania a mai 
pierdut și unele insule de extremă importanță din Antilele Mari, îndeosebi 
Jamaica în favoarea englezilor în 1655 și partea vestică a insulei Hispaniola 
în favoarea francezilor, în 1697. După ce și-au schimbat stăpânii, toate aceste 
insule au devenit în scurt timp colonii exportatoare de zahăr. Spre deose- 
bire de ele, cele care au rămas spaniole — Cuba, Trinidad si Puerto Rico, de 
exemplu - nu au reușit să clădească o industrie a zahărului până în secolul 
al XIX-lea. 

La început, olandezii au jucat un rol esențial în constituirea industriei 
zahărului din Caraibe. Expulzati din Brazilia pe la 1650, ei și-au dus planu- 
rile, utilajele și experienţa în Barbados, Martinica, Guadelupa și Jamaica. 
De asemenea, s-au ocupat de comerțul cu sclavi dinspre Africa în Caraibe, 
precum și de comerțul cu zahăr din Caraibe in Europa.” Astfel, mulțumită 
olandezilor, zahărul din Caraibe avea origini braziliene; cu toate acestea, 
dezvoltarea industriei a urmat un curs oarecum diferit, deoarece în Brazilia 
ea rămăsese dependentă de micii fermieri, pe când, după exemplul Barba- 
dosului, industria zahărului din Caraibe funcționa în principal prin plantaţii 
mari, fiecare cu propria fabrică de prelucrare. 

Totuși, plantațiile de trestie de zahăr din Barbados au urmat rapid mo- 
delul brazilian în privința folosirii mâinii de lucru importate. Tutunul, cul- 
tură pe care a înlocuit-o trestia de zahăr în Barbados, era lucrat în special 
de albii aserviti, precum și de câţiva indieni si un număr mic de sclavi afri- 

ani.” Dar cererile de mână de lucru ale industriei zahărului si profitabili- 
tatea acesteia, cuplate cu insuficiența muncitorilor albi sau băștinași, au 
condus la o dependență exclusivă de sclavii africani pentru muncile agri- 
cole, în timp ce albii aserviti erau folosiți ca meșteșugari și administratori. 
Sistemul instaurat pentru prima dată în Barbados pe la 1650 a fost adoptat 
în Insulele Leeward deținute de englezi (adică Nevis, St Kitts, Antigua, 
Montserrat) între 1678 și 1713, în insulele franceze Martinica, Guadelupa 
și Saint Domingue între 1680 și 1740, și în Jamaica între 1700 și 1774. În 
fiecare caz, economia s-a transformat pe măsură ce trestia de zahăr a elimi- 
nat celelalte culturi, astfel că alimentația locuitorilor se asigura prin impor- 
tarea produselor de bază." În plus, societatea colonială a suferit si ea o me- 
tamorfoză. Initial, coloniile supravietuiserá atrăgând coloniști si slujind drept 
baze pentru aventurieri și pirați. Societatea consta într-o mulțime de euro- 
peni, unii liberi, alții aserviti, care aspirau să se instaleze ca mici fermieri. 
Acum a devenit neagră și africană, albii fiind înclinați să plece, în parte din 
cauză că extinderea plantațiilor descuraja ambițiile fermierilor săraci si in 

parte pentru că marii plantatori preferau să locuiască în țările de origine. 
Negrii nu aveau altă alegere decât să rămână. In 1700, raportul dintre albi 
și negri era de 2 la 1 în coloniile franceze si de 4 la 1 în coloniile engleze pro- 
ducatoare de zahăr." Spre deosebire de albii aserviti, negrii erau supuși 
unei servituti permanente, transmise ereditar. De asemenea, sclavii negri 
aveau parte de un regim de muncă extrem de sever, de vreme ce majori- 
tatea lucrau pe plantațiile de trestie de zahăr. 

Munca necesară pentru cultivarea trestiei de zahăr era mai grea decât 
cea de pe plantațiile de bumbac, orez sau tutun; dar acestei poveri i se adău- 
gau dimensiunile mari ale plantațiilor de trestie tipice din Caraibe, datoriile 
contractate de proprietari pentru cumpărarea de utilaje și sclavi, precum și 
puterea pe care proprietarii anonimi o delegau supraveghetorilor. Paterna- 
lismul a dispărut, lăsând locul unui comercialism pe termen scurt de care 
au profitat doar plantatorii, agenții și creditorii lor.” Condiţiile de subzis- 
tenta erau la fel de dure ca și acelea de muncă. Nevoia de a maximiza su- 
prafata plantată cu trestie de zahăr, numărul mare de sclavi folosiți pe fiecare 
plantație, dorința de a obţine profituri imediate cât mai mari, lipsa planifi- 
cárii pe termen lung: toti acești factori au creat o serie de probleme logis- 
tice grave. Întrucât nu erau salarizati, sclavii se puteau aștepta cel putin să 
primească suficientă mâncare, dar în anumite perioade ale anului lucrurile 
nu stăteau astfel în coloniile producătoare de zahăr. Ratiile erau infime, iar 
posibilitățile sclavilor de a-și cultiva propria hrană erau limitate, fie din ca- 
uză că primeau loturi prea mici, fie că li se acorda prea putin timp pentru a 
le cultiva. Perioada dintre lunile iunie și septembrie era numită „vremea 
foametei“, sau „vremea grea“. In acest timp, sclavii înfometați mâncau plante 
necoapte sau mâncare stricată și mureau, cu o rată dublă fata de cea nor- 
mala, din cauza unor boli asociate cu malnutritia. Indiferent cât de eficient 
funcționau pe plan economic, plantațiile erau prost organizate din punctul 
de vedere al aprovizionării cu alimente. Astfel, greutăţile suferite de sclavi 
pe plantațiile de trestie de zahăr nu se datorau doar intensității muncii, ci și, 
mai ales în secolele al XVIHea și al XVIII-lea, incapacității plantatorilor de 
a asigura hrănirea adecvată a forței de munca.” 

Dar istoria sclaviei din Caraibe nu se poate rezuma doar la o goană 
acerbă după profit, deoarece a fost caracterizată și de o rezistenţă eficace a 
sclavilor. În unele situații spectaculoase au fost create comunităţi indepen- 
dente, mai ales în Jamaica, Cuba, St Vincent și Saint Domingue."“ Reusita 
acestui tip de rezistență depindea, însă, de existența unui relief muntos, îm- 
pădurit, de care beneficiau doar câteva insule. Pentru majoritatea sclavilor, 
plantatia de trestie de zahăr era la fel de imposibil de evitat ca și aservirea. 

Din acest motiv, strategia lor de rezistență era nu de a respinge regimul 
de pe plantație, ci de a cladi în interiorul sau o contracultură protectoare, fapt 
posibil datorită câtorva slăbiciuni exploatabile ale sistemului.” Dimensiu- 
nea plantațiilor și numărul mare de sclavi de pe fiecare confereau sclavilor 
din Caraibe o libertate neobișnuită de a-și dezvolta propriile credințe și 
moduri de viață, în vreme ce dependența sistemului de comerțul transat- 
lantic cu sclavi menținea legătura cu Africa, sursa de bază a unei culturi 
alternative. În scurt timp, a devenit clar că, pentru a funcționa cum trebuie, 
plantațiile trebuiau să aibă o ierarhie bine stabilită, în care supraveghetorii 
depindeau de cooperarea vatafilor, iar aceștia trebuiau să câștige respectul 
sclavilor."? Mai mult, din cauza tendinței de eliminare a celorlalte culturi 
agricole în beneficiul trestiei de zahăr, rămânea putin pământ pentru plan- 
tele de consum alimentar; cum importul de hrană era scump și greoi, iar 
mâna de lucru era necesară permanent pentru producerea de zahăr, plan- 
tatorii au ajuns să permită sclavilor ca, în timpul liber, să-și cultive plantele 
necesare hranei și să crească animale. În felul acesta, plantațiile au devenit 
dependente în mare măsură de alimentele de bază produse pe loturile scla- 
vilor, iar proprietarii s-au obișnuit din ce în ce mai repede cu ideea de a le 
acorda timp liber pentru agricultură. În piețele organizate duminica, sclavii 
își comercializau surplusul obținând în schimb sume de bani sau bunuri pe 
care nu le puteau produce singuri. Astfel, în cadrul economiei de plantație 
s-a dezvoltat o economie independentă a sclavilor pe care stăpânii nu aveau 
altă alegere decât să o tolereze.?" 

Revolta coloniilor americane din deceniul opt al secolului al XVIII-lea a 
scos la iveală un neajuns esențial al sistemului de plantații din coloniile bri- 
tanice caraibiene: dependența extrema fata de proviziile importate. Atunci 
când s-a întrerupt aprovizionarea, plantatorii au fost parasiti la ananghie, iar 
alimentele furnizate de sclavi au devenit de doua ori mai importante. Pn 
aceste împrejurări, a fost firesc să li se acorde sclavilor mai mult timp liber 
pentru a produce ceea ce de-acum era o resursă vitală atât pentru albi, cât 
și pentru negri. Din acest moment, negocierile pentru durata timpului liber, 
alocat cultivării loturilor proprii, au devenit din ce in ce mai intense. După 
ce au fost garantate două zile pe săptămână, tinta fixată s-a ridicat la trei zile, 
astfel că, pe la 1830, sclavii din Caraibe adoptau atitudinea iobagilor: o dată 
asigurat propriul teren pentru culturi, se opuneau cererilor seniorului de a 
lucra pe moșia acestuia. ^ 

Un alt neajuns important al sistemului de sclavie din Caraibe a devenit 
evident in ultimii ani ai secolului al XVIIHea, cánd ororile negotului cu 

sclavi au sporit cererile de abolire a acestuia, într-o încercare de subminare 
a sclaviei fără a se leza sanctitatea proprietății. Dacă populațiile de sclavi din 
Caraibe ar fi avut o capacitate naturală de reproducere, campania nu ar fi 
avut o însemnătate prea mare. Totuși, în cea mai mare parte, ele scădeau 
în mod constant, datorită unei rate a natalității foarte reduse și unei morta- 
litati ridicate, astfel ca aprovizionarea continuă cu sclavi era esențială pentru 
menținerea forței de muncă la același nivel. Întrucât erau extrem de depen- 
denti de negotul cu sclavi, plantatorii au trebuit să trateze cu multă serio- 
zitate mișcările abolitioniste. În replică, au încercat să mărească rata nata- 
litatii reducând normele de muncă ale sclavelor insarcinate, acordand con- 
cediu de maternitate si oferind mamelor cu multi copii recompense in bani. 
Prin intermediul adunarilor legislative coloniale, au instituit drepturi ale scla- 
vilor — adesea, drepturi care fuseseră deja stabilite prin cutuma de către 
comunitățile acestora — pentru a demonstra că sclavia era un regim diferit 
de cel brutal pe care descria propaganda aboliţionistă."” Abolirea comertu- 
lui cu sclavi, realizată după 1807, i-a făcut pe plantatori să depună eforturi și 
mai mari pentru creșterea ratei natalității și pentru a-și demonstra paterna- 
lismul. Nu este nevoie să mai spunem că îmblânzirea sistemului nu a făcut 
decât să sporească obiecțiile sclavilor, care vedeau acum larg deschisă poarta 
concesiilor. În plus, revoluţia haitiană din 1791 le dezvaluise stăpânilor ca- 
pacitatea sclavilor din Caraibe de a distruge sistemul. Este adevărat că, 
scoțând din joc cel mai puternic concurent din industria zahărului, eveni- 
mentul a ușurat soarta plantatorilor din insulele britanice, dar le-a inculcat 
și nevoia de a pune în practică reforme pentru a se feri de revoluții. 

Cu toate acestea, ar fi greșit să credem că în această perioadă planta- 
torii au trecut în defensivă. La sfârșitul secolului al XVIII-lea și începutul 
celui de-al XIX-lea, regimul de sclavie din industria zahărului a cunoscut o 
extindere însemnată. Imediat după încheierea Războiului de Șapte Ani, 
patru insule (Dominica, Grenada, St Vincent și Tobago) au trecut din po- 
sesia francezilor în cea a britanicilor. Au fost transformate rapid în colonii 
producătoare de zahăr, pentru munca de pe plantaţii fiind importati 70 000 
de sclavi în cursul unui deceniu.“ Între 1739 și 1800, producţia de zahăr a 
fost extinsă și în nordul insulei Jamaica, având loc o dublare a numărului 
de plantații și a populației de sclavi din colonie.” Spre sfârșitul secolului al 
XVIII-lea, Cuba a realizat și ea cât de profitabil era zahărul. Datorită mă- 
rimii și fertilității pământului, a devenit în scurt timp cel mai important pro- 
ducător, precum și cel mai mare importator de sclavi. Efectul social și econo- 
mic a fost profund. Cuba folosise sclavi vreme de secole întregi. In maniera 

hispano-americană tipică, aceștia slujiseră o colonie a așezărilor, nu a plan- 
tatiilor, având ocupaţii diverse: de exemplu, lucrau ca servitori la micile 
ferme de tutun, la fermele de animale și în atelierele din mediul urban. În 
1774 constituiau doar un sfert din populație. Cu toate acestea, în 1846 repre- 
zentau aproape jumătate. Acum, zahărul alcătuia 84 la sută din exporturile 
coloniei, 47 la sută dintre sclavii cubanezi lucrau pe plantațiile de trestie de 
zahăr și, în maniera tipică insulelor din Caraibe, 79 la sută dintre sclavi tră- 
iau la tara. Această transformare s-a datorat in mod esențial exemplului dat 
de colonia învecinată, Saint Domingue, si apoi de revoluția haitiana, care a 
distrus industria zahărului de pe insula respectivă, provocând fuga planta- 
torilor si a sclavilor, a capitalului și a personalului experimentat in Cuba.” 

Astfel, industria zahărului din Caraibe a creat un regim de sclavie deo- 
sebit. Cu toate acestea, în câteva insule din zona nu a reușit să prindă rădă- 
cini. În schimb, aici erau cultivate plante diverse, între care tutunul și bum- 
bacul, precum și plante alimentare pentru aprovizionarea pieței locale, a 
vapoarelor în trecere și a coloniilor producătoare de zahăr din vecinătate. 
Bahamas, Puerto Rico și Trinidad au rămas într-un stadiu incipient al eco- 
nomiei de plantație, cel putin până la abolirea sclaviei. Toate aceste insule 
deţineau un număr destul de mare de sclavi ale căror funcțiuni erau asemă- 
nătoare celor din Cuba dinainte de „revoluția zahărului“, sau din Mexic și 
Peru; în comparație cu coloniile bazate pe producția de zahăr, societățile lor — 
alcătuite din mici fermieri, o minoritate de sclavi și caracterizate printr-un 
regim de muncă relativ lax, îndreptat spre asigurarea subzistentei mai de- 
grabă decât spre realizarea unor profituri considerabile — aveau un regim 
de sclavie mult mai benign. 

Majoritatea sclavilor din Caraibe trăiau în condiții extrem de diferite de 
acelea întâlnite în restul Lumii Noi. Un element distinctiv pentru această 
regiune era proporția foarte mare a sclavilor în raport cu oamenii liberi și 
albii aserviti. In plus, predominau plantațiile enorme, monoculturale. Doar 
Brazilia mai depindea în aceeași măsură de comerțul cu sclavi. Fapt deloc 
surprinzător, din perspectiva acestor trei diferențe fundamentale, sclavii din 
Caraibe erau mai impregnati de cultura africană decât cei din restul Lumii 
Noi. 

Pe la 1700 deja, trei sferturi din populaţia caraibiană avea statut de sclav, 
în timp ce în restul Lumii Noi, în aceeași perioadă, sclavii reprezentau fie o 
mică minoritate, ca în imperiul spaniol de pe continent și în coloniile nord- 
americane, fie o minoritate importantă, ca în Brazilia. Această distincţie 
fundamentală a continuat să existe vreme de un secol, în pofida creșterii 

masive a sclaviei în sudul Statelor Unite, unde în 1860 populaţia totală de 
sclavi reprezenta 32 la sută, cu 44,8 la sută în „Sudul profund“. Acum, sclavii 
constituiau majoritatea în Carolina de Sud și Mississippi, dar proporția — 
57,2 la sută pentru una și 55,2 la sută pentru cealaltă — era scăzută în com- 
paratie cu aceea din Caraibe.” De exemplu, în 1800 Insulele Leeward aveau 
81 000 de sclavi fata de 3 200 oameni liberi, proporția sclavilor ajungând la 
95 la sută. În aceeași perioadă, în Jamaica erau 337 000 de sclavi fata de 
37 000 oameni liberi, deci 89 la sută. Exceptia proeminentă din Caraibe era 
Cuba, a cărei populație de sclavi a crescut spectaculos de la 38 900 în 1775 
la 323 759 în 1846, dar nu a depășit niciodată 43 la sută. Faptul acesta se ex- 
plică prin dezvoltarea târzie a unei economii bazate pe plantațiile de trestie 
de zahăr, suprapusă peste o societate a coloniștilor bine stabilită și în creș- 
tere, populaţia acestora crescând de la 96 400 în 1775 la 426 000 în 1846. 16 
În mod diametral opus, celelalte regimuri bazate pe plantatii din Caraibe 
fuseseră impuse în societăți aflate în etape timpurii ale colonizării și, de 
aceea, având șanse mai mari de transformare. 

O caracteristică uimitoare a insulelor din Caraibe a fost dispariția ra- 
pidă a populaţiei indigene. Sub stăpânirea spaniolă, aceasta a fost anihilată 
în principal datorită bolilor importate fata de care localnicii nu aveau nici un 
fel de imunitate, în timp ce în coloniile spaniole și portugheze de pe conti- 
nentul american indienii, deși decimati initial de boli, au supraviețuit, astfel 
că la jumătatea secolului al XVIFlea formau o proporție considerabilă a popu- 
latiei libere." Caraibienii au fost înlocuiţi de coloniști liberi si albi aserviti, 
cei dintâi lucrând pe micile ferme cu ajutorul celor din urmă care, după ce 
le expira perioada de servitute, dobândeau de obicei, la rândul lor, mici 
ferme. Culturile pentru export, precum tutunul și bumbacul, le ofereau aces- 
tor fermieri mijloacele de a cumpăra albi aserviti, cel mai adesea din insu- 
lele britanice. Probabil că majoritatea imigranților albi au ajuns în Caraibe 
sub o formă sau alta de aservire, dar caracterul temporar al servitutii lor - 
cu o durată de aproximativ cinci ani — contribuia la menținerea elementului 
liber din societate." 

Dispariţia indigenilor a fost urmată de eliminarea micilor fermieri. După 
ce emigraseră vrând să scape de extinderea fermelor din Lumea Veche, ei 
se vedeau acum amenințați de același fenomen în Lumea Nouă; aici, ame 
nintarea nu lua forma fermierului capitalist care reunea micile proprietăți 
și convertea țărănimea în proletariat rural, ci pe aceea a plantatorului de 
trestie de zahăr care, acumulând pământ, nu numai că-i deposeda pe micii 
fermieri, dar le oferea albilor puţine locuri de muncă, limitate la câteva 

posturi administrative și activități calificate legate de prelucrarea trestiei 
pentru obținerea de zahăr, melasă și rom. Plantatorii au creat o cerere uri- 
așă de mână de lucru, pe care au acoperit-o folosind sclavii. Întrucât erau 
puțini băștinași care să poată fi inrobiti, au apelat la Africa, o resursă de mână 
de lucru deja verificată pentru cultivarea trestiei de zahăr, mai întâi în insu- 
lele din Atlantic și apoi în Brazilia, cu un sistem de aprovizionare cu sclavi 
atât de eficient, încât, până la jumătatea secolului al XVII-lea, fuseseră tri- 
miși deja în Lumea Nouă peste 400 000 de sclavi, iar la sfârșitul aceluiași 
veac doar în coloniile britanice din Caraibe ajunseseră 264 000. 

Sclavia din Caraibe era caracterizată de lipsa posibilităţilor de emanci- 
pare, mai ales în insulele producătoare de zahăr de sub dominație britanică. 
În Statele Unite, libertatea era practic de neatins pentru sclavii din Sud, dar 
aceștia puteau totuși fugi în statele libere din Nord. Mai mult, în coloniile 
spaniole și portugheze din America, eliberarea putea fi dobândită fără fugă, 
prin constituirea de familii mixte, donaţie sau răscumpărare.” Asemenea 
oportunități de emancipare erau mult mai putin disponibile în insulele bri- 
tanice din Caraibe, unde nu erau femei indiene libere cu care sclavii să aibă 
copii liberi. În plus, faptul că plantatorii preferau să locuiască în tara natală 
reducea numărul de rezidenți albi și limita numărul de relații sexuale care 
ar fi putut duce la acordarea manumisiunii în chip de dar. Faptul că sclavii 
erau, în majoritate, puși să muncească pe plantaţii le lăsa putine posibilități 
de a acumula banii necesari cumpărării libertății. Evadările au devenit po- 
sibile o dată cu constituirea comunităților izolate, dar, în afară de St. Vincent, 
lucru acesta se petrecea doar pe insulele mari. Pe cele mai mici, întrucât 
pădurile fuseseră defrișate și înlocuite cu plantaţii, evadarile erau acte de 
eroism frizând imposibilul. Mai mult, în 1739 membrii comunităților izolate 
din Jamaica au fost de acord, în schimbul recunoașterii libertăţii lor de că- 
tre guvern, să înapoieze plantațiilor sclavii fugari. Valoarea productivă a 
sclavilor de pe plantații - ca mână de lucru în agricultură, ca meșteșugari 
sau muncitori calificați în domeniul prelucrării trestiei — făcea ca eliberarea 
prin donatie să fie exclusă, deși sclavii din ultimele două categorii puteau 
găsi în cele din urmă banii necesari pentru cumpărarea manumisiunii. În 
Mexic, Peru și Brazilia rata eliberărilor era mai mare, deoarece multi sclavi 
lucrau ca servitori în gospodăriile de la oraș. Întrucât nu aveau o valoare 
productivă, puteau fi eliberaţi fără ca inlocuirea lor să presupună vreo chel- 
tuiala și, lucrând în apropierea stăpânului si a familiei acestuia, aveau șanse 
considerabile de a obține favoruri. Totuși, în decursul timpului, distincția 
dintre sclavi și oamenii liberi a încetat să fie una între albi și negri, pe mă- 
sură ce au apărut numeroși negri liberi, chiar și în coloniile britanice. De 

exemplu, în 1800 erau 10 000 de negri liberi în Jamaica, reprezentând 27 la 
sută din populația liberă, dar numai 2,9 la sută din totalul negrilor de pe 
insulă. În aceeași perioadă erau 2 600 de negri liberi în insulele Leeward, 
reprezentând 83 la sută din comunitatea liberă, dar numai 3,1 la sută din 
totalul populației negre. In schimb, chiar și în sudul Statelor Unite, unde 
eliberarea putea fi obținută prin fuga din regiune, mai degrabă decât prin 
manumisiune, raportul dintre negrii liberi si cei aserviti era mai mare, atin- 
gând 4,7 la sută în 1790 și 8,5 la sută în 1810. Dacă în coloniile britanice 
posibilităţile de eliberare erau limitate, șansele erau mai mari în coloniile 
franceze și spaniole, mai ales în acestea din urmă. În Cuba, de exemplu, 
șansele de obținere a manumisiunii erau asemănătoare cu acelea din zona 
hispano-americana de pe continent." 

O altă trăsătură distinctivă a sclaviei din Caraibe — regimul aspru de 
muncă - era tot o consecință a răspândirii largi a plantațiilor de trestie de 
zahăr.“ Industria zahărului, așa cum s-a dezvoltat ea în Caraibe — concen- 
trată pe export, cu un caracter comercial puternic, înclinată exclusiv spre 
maximizarea profitului, funcționând pe plantații mari - oprima sclavii in 
două sensuri: în primul rând, prin muncile grele impuse, mai ales în peri- 
oada recoltării, când sclavilor li se cerea să lucreze în schimbul de noapte 
în fabrica de prelucrare și în schimbul de zi pe câmp, dar și în sezonul pre- 
cedent, când trebuiau săpate gropi și umplute cu îngrășăminte pentru noile 
plante si era necesar să se plivească mereu. Lucrurile nu stăteau la fel in 
Brazilia, unde prelucrarea era separată în general de cultivare, iar sclavii, 
care erau implicaţi doar într-una dintre activităţi, erau mai putin oprimati. p. 
Mai mult, in Caraibe operatiunile se desfásurau pe o scară enormă, fiind 
nevoie de organizarea atentă și riguroasă a forței de muncă. Soluţia adop- 
tată a fost instaurarea unui sistem de lucru în echipă, sub amenințarea bi- 
ciului. În schimb, în Brazilia și America de Nord munca de pe plantaţii era, 
în general, mult mai putin aspră, pe de o parte pentru că era organizată in 
unități mai mici și sub conducerea personală și paternalistă a stăpânului, 
și pe de altă parte pentru că presupunea cultivarea unor plante mai puțin 
pretentioase, precum bumbacul, tutunul, cafeaua și orezul. 

Plantatiile de trestie de zahăr din Caraibe le făceau sclavilor viața grea 
si pentru că nu reușeau să le asigure o alimentație adecvată. În celelalte 
regiuni ale Lumii Noi, malnutritia nu era asociată cu condiția de sclav. În 
Brazilia, provinciile producătoare de zahăr erau hrănite cu alimente furni- 
zate de alte parti ale țării. Statele sclavagiste din Statele Unite primeau pro- 
vizii produse în alte locuri din Uniune; în Mexic și Peru, caracterul mixt 

al agriculturii și comerțul intern cu produse, ca și numărul relativ mic de 
sclavi făceau ca aprovizionarea să nu constituie o problemă. Numai în colo- 
niile insulare din Caraibe, cu o densitate mare a populaţiei de sclavi con- 
centrate asupra producerii de plante industriale, chestiunea malnutritiei a 
devenit o trăsătură persistentă a vieţii sclavilor.” 

O altă caracteristică a sclaviei din Caraibe consta în dependenţa ei fata 
de comerțul transatlantic cu sclavi. Dintre cei 10-11 milioane de sclavi trans- 
portati în Lumea Nouă, de departe cea mai mare proporție mergeau în 
Caraibe: aproximativ 42-47 la sută — cu 4-7 la sută mai mult decât proporția 
celor care au ajuns vreodată în Brazilia, cel de-al doilea mare importator de 
sclavi, care a depins de acest negot pentru încă un secol.” La baza acestei 
dependențe stătea eșecul comunităților de sclavi din Caraibe de a contra- 
cara mortalitatea printr-un număr suficient de nașteri. Drept urmare, popu- 
latia de sclavi scădea rapid, dacă nu era susținută de noi recrutări din stră- 
inatate. De exemplu, rata depopulării era, în coloniile britanice producătoare 
de zahăr, de peste 30 la mie pe an la începutul secolului al XVIII-lea. In 
pofida politicii de ameliorare aplicate începând cu 1780 în coloniile brita- 
nice, ca să nu mai vorbim și de interzicerea comerțului cu sclavi în 1807 — 
făcând extrem de necesară încurajarea populației de sclavi să se autorepro- 
ducă în mod natural - în perioada 1817-1832 a existat o rata a depopularii de 
3 la mie." Fenomene asemănătoare se produceau în America Latina, dar 
nu și în America de Nord; aici au ajuns doar 6 la sută dintre sclavii trans- 
portati din Africa în Lumea Nouă, dar, numai în virtutea sporului natural 
(ca urmare a interzicerii importurilor de sclavi din 1808), populaţia de sclavi 
a crescut de la 1 la 4 milioane într-o jumătate de secol.” 

In America Latină, un „agent de eroziune“ important era manumisiu- 
nea: datorită ei, sclavia a dispărut practic din Mexic în cursul secolelor al 
XVIHea și al XVIIHea."? Depopularea din Caraibe avea alte cauze, în prin- 
cipal asocierea unei rate foarte scăzute a natalității în rândul sclavilor cu o 
mortalitate foarte ridicată. Ambele fenomene erau amplificate de faptul că 
o mare parte a sclavilor erau născuți in Africa. In acest sens, comerțul cu 
sclavi a creat condiţiile care să-i justifice existența. Dependenţa de comer- 
tul cu sclavi a creat un dezechilibru în rândurile populației aservite, cu un 
exces de bărbați, pur și simplu pentru că, vizând obținerea unei munci de 
calitate, plantatorii preferau să-i cumpere pe aceștia. Cuplat cu fertilitatea 
scăzută a sclavelor născute in Africa, faptul acesta a dus la o rată a natalității 
extrem de redusă. Mai mult, sclavii aduși din Africa aveau șanse mai mici 
de a face fata bolilor din Caraibe, întrucât crescuseră într-o zonă epidemiolo- 
gică diferită. Sclavii născuţi în Caraibe obțineau un echilibru mai bun între 

sexe, dupa cum aveau și o imunitate sporită fata de bolile specifice regiunii. 
De aceea, formarea de cupluri mixte oferea o soluție, dar numai una parti- 
alá, întrucât fertilitatea sclavelor din Caraibe a rămas scăzută până la eman- 
ciparea finală.“ Fertilitatea scăzută, în asociere cu mortalitatea infantilă ri- 
dicată, a împiedicat populația de sclavi să crească în mod natural. Pentru 
majoritatea coloniilor din Caraibe, problema consta în împiedicarea scăderii 
populaţiei. In acest scop, era necesară o imblánzire a regimului de muncă 
extrem de sever de pe plantaţii, precum și eliminarea malnutritiei sezoniere. 
Faptul că depopularea putea fi depășită în acest mod a fost demonstrat în 
Barbados si insulele Leeward pe la 1800.” Cu toate acestea, sporul demo- 
grafic obținut era foarte mic, în mare parte pentru că, deși mortalitatea a 
fost redusă cu mult, fertilitatea sclavilor rămânea scăzută. Pe la 1830, ca re- 
actie la interzicerea comerțului cu sclavi, populaţiile aservite din coloniile 
britanice și franceze reușiseră să-și mențină dimensiunile pe cale naturală, 
dar, spre deosebire de cele din Statele Unite, nu aveau deocamdată capaci- 
tatea de a se susține prin autoreproducere. De aceea, stăpânii trebuiau să 
plătească. Pentru a împiedica depopularea, au fost nevoiţi să permită reduce- 
rea forței de muncă disponibile, întrucât numărul sclavilor care erau scutiți 
de munca de pe plantaţii (femei însărcinate, copii, bătrâni) nu era compen- 
sat de sporul natural. Singurele părți ale Caraibelor în care sporul natural 
al populației de sclavi se apropia de cel din Statele Unite erau insulele pre- 
cum Barbuda și Bahamas, unde plantațiile de trestie de zahăr nu reușiseră 
să dobândească rolul principal in economie. 

Dependenţa îndelungată de comerțul cu sclavi a asigurat permanent 
existența unei proporții mari a sclavilor născuţi în Africa; de exemplu, aces- 
tia reprezentau 66 la sută în coloniile franceze în 1780 si 37 la sută în Jamaica 
în 1817. Drept urmare, obiceiurilor europene ale coloniștilor li se opunea o 
infuzie constantă de credinţe și practici africane. Acestea din urmă au putut 
înflori în mod relativ liber datorită raportului mare dintre populația negri- 
lor și cea a albilor, precum și faptului că, în coloniile producătoare de zahăr, 
majoritatea sclavilor locuiau pe plantaţii și, de aceea, trăiau separat de colo- 
niști, care se găseau în principal în orașe. Așadar, chiar dacă impunea scla- 
vilor nenumărate privatiuni, sistemul plantațiilor a permis supraviețuirea 
unei culturi extrem de diferite. Din acest punct de vedere, sclavia din 
Caraibe se deosebea de aceea de pe continent, unde influențele urbane, 
majoritatea albă, tendința sclavilor de a locui și lucra în unități mici (ferme, 
gospodării, ateliere) și presiunile creștinismului au acţionat împotriva păs- 
trării specificului african în cele două Americi. 

Pentru a complica încă și mai mult chestiunea, nu existau diferențe doar 
între sclavia din insulele producătoare de zahăr și cea din restul Caraibelor, 
ci și între regimurile de sclavie ale diferitelor colonii producătoare de za- 
har: între insulele britanice si cele stăpânite de Franţa și Spania, între pose- 
siunile franceze și cele spaniole, ba chiar și între coloniile britanice însele. 

Coloniile britanice ieșeau în evidență prin gradul de autonomie de care 
se bucurau. Erau așa-numite plantocratii, în care plantatorii se aflau la con- 
ducere nu numai în virtutea faptului că dețineau cea mai mare parte a popu- 
latiei, dar și pentru că aveau controlul asupra adunărilor legislative coloni- 
ale care, în general, erau ferite de amestecul guvernului din metropolă.“ 
În schimb, coloniile franceze și spaniole erau, prin natura lor, provincii de 
peste mări, reglementările fiind decise de guvernele de la Paris și Madrid 
și aplicate de funcționarii numiţi de la centru. În cele din urmă, în toate 
aceste colonii caraibiene au fost introduse reglementări menite să-i prote- 
jeze pe sclavi și să le respecte interesele, dar, fapt deloc surprinzător, ele 
existau în posesiunile franceze și spaniole cu mult înainte de a apărea în 
coloniile britanice. Legile pentru protecţia sclavilor au fost introduse în 
coloniile britanice la sfârșitul secolului al XVIII-lea, în replică la presiunile 
abolitioniste, în timp ce sclavii din coloniile franceze primiseră protecție 
prin Le Code Noir din 1685, iar cei din insulele spaniole datorau mult ac- 
tului medieval Siete Partidas si ordonantelor regale din secolul al XVI-lea, 
care se aplicau tuturor coloniilor din America. Ambele seturi de regle- 
mentări subliniau personalitatea juridică a sclavului și îndatoririle stăpânu- 
lui. Ambele afirmau necesitatea de a privi sclavul ca pe un potențial creștin, 
acordându-i dreptul la botez și chiar la căsătorie. Ambele prevedeau posi- 
bilitatea manumisiunii, încurajându-i pe stăpâni să o acorde ca modalitate 
de dobândire a virtuții creștine. Dar rămâne de discutat daca toate acestea 
aveau cu adevărat efecte în practică. Acolo unde existau legi care să limiteze 
modul în care puteau fi tratați sclavii de către stăpâni, asigurarea aplicării 
lor era dificilă, din cauza putinelor mijloace de care dispuneau sclavii pen- 
tru a depune plângeri legale împotriva stăpânilor, precum și a resurselor 
importante alocate de stăpâni pentru a influența persoanele oficiale prin 
mituire și coruptie. Mai mult, acolo unde nu existau legi de protecție — 
ca în coloniile britanice înainte de 1780 — golul a fost umplut de cutumá, 
care sa dezvoltat în conformitate cu îndelungata tradiţie engleză. Reveren- 
dul Robert Robertson își relata în 1729 experiențele din insula britanică 
Antigua: „Sclavii au (sau, ceea ce e același lucru, cred că au) unele drepturi 
si privilegii, la care tin cu tot atâta înverșunare ca orice om liber din lume, 

și pe care nici un stăpân cu bun-simt n-ar încerca vreodată sa le violeze.“ 


Capacitatea sclavilor de a crea, extinde și apăra drepturile cutumiare, de 
obicei printr-un proces de negociere cu administratorii plantațiilor, în cursul 
căruia amenințau cu necooperarea, însemna că, în practică, aveau mai multe 
șanse de a obține protecția în aceste condiții decât atunci când legile erau 
impuse coloniei de un guvern din metropolă și, în consecință, erau primite 
cu ostilitate, intransigenta și dispreț de către plantatori. 

Cu toate acestea, existau unele deosebiri esențiale între coloniile fran- 
ceze și spaniole, pe de o parte, și cele britanice, de cealaltă parte. Una din- 
tre ele se referea la manumisiune. Faptul că era mult mai ușor pentru sclavi 
să-și dobândească libertatea în coloniile franceze și spaniole era demonstrat 
de proporția mai mare a negrilor liberi din aceste regiuni. La sfârșitul seco- 
lului al XVIIHea, atingea 5 la sută din populație în coloniile franceze, fata de 
2,5 la sută în cele britanice. La jumătatea secolului al XIX-lea, era de 16,6 la 
sută în Cuba, în pofida importurilor masive de noi sclavi din anii precedenţi 
și creșterii importante a numărului de coloniști albi. La crearea acestei 
diferențe a contribuit numărul mare de mici plantatori rezidenți din colo- 
niile franceze și spaniole, datorat apariției târzii a industriei zahărului în 
Cuba și faptului că insulele franceze producătoare de zahăr nu au exclus 
niciodată celelalte culturi agricole, așa cum procedau coloniile britanice, ci 
continuau să cultive pe scară redusă cafea, cacao, tutun și indigo. Prezența 
acestor mici fermieri a sporit numărul de relații sexuale dintre stăpâni și 
sclave și, deci, de mulatri. Sclavii mulatri aveau mai multe șanse de manu- 
misiune decât cei negri, pe de o parte datorită favorurilor pe care le acor- 
dau stăpânii rudelor lor, pe de altă parte din cauza oportunităţilor mai mari 
pentru a-și cumpăra libertatea de care se bucurau. Din această perspectivă, 
manumisiunea și apariţia legăturilor mixte erau strâns legate.” 

După toate probabilitățile, diferențele dintre definițiile legale nu influen- 
tau prea mult modul in care erau tratați sclavii în coloniile din Caraibe. Ceea 
ce genera o distincţie, totuși, era măsura în care industria zahărului domina 
economia colonială, precum și măsura în care această economie era domi- 
nată de plantațiile mari. Atât în coloniile franceze, cât și în cele spaniole, su- 
pravietuirea celorlalte culturi pentru export făcea ca numeroși sclavi să aibă 
de efectuat munci relativ ușoare, spre deosebire de coloniile britanice, unde 
trestia de zahăr tindea să ocupe o proporție mult mai mare a terenurilor 
cultivate și să reducă până la extinctie celelalte forme de agricultură comer- 
cială. Mai mult, în coloniile franceze și spaniole - din nou, ca rezultat al do- 
minatiei mai putin semnificative a zahărului — erau alocate suprafețe mai 

mari pentru cultivarea plantelor alimentare, astfel că se puteau evita crizele 
legate de asigurarea subzistentei care afectau sezonier sclavii din insulele 
britanice." 

In plus, plantațiile de pe insulele franceze și spaniole din Caraibe erau, de 
obicei, mai mici decât cele din coloniile britanice producătoare de zahăr.” 
Diferenţa se regásea în câteva privințe: cu cát era mai mică întreprinderea, 
cu atât mai mici erau șansele ca proprietarul să fie absent și cu atât mai mare 
era probabilitatea ca sclavii să aibă parte de un tratament paternalist. Cu 
cât era mai mare plantatia tipică, cu atât era mai mare probabilitatea ca 
sclavii să devină victime ale supraveghetorilor exploatatori, dar la fel de 
mare le era si libertatea atunci când nu erau la muncă. Larga răspândire a 
marilor plantaţii din insulele britanice, asociată cu autonomia pe care au 
câștigat-o plantatorii mulțumită constitutiilor acordate celor mai multe din- 
tre coloniile britanice, însemnau că se cheltuia puţin pentru crearea unei 
infrastructuri publice. În schimb, insula franceză Saint Domingue și Cuba 
spaniolă se distingeau prin sumele cheltuite pentru lucrările publice, pentru 
construirea unor rețele de irigații sau a drumurilor. Cuba a fost avantajatà 
de coincidenta dintre momentul consolidării industriei sale producătoare 
de zahăr și cel al apariției motoarelor cu abur, folosite atât în transporturi, 
pe locomotive, cât și ca sursă de energie pentru zdrobirea plantelor.” Dar 
în ambele cazuri o importanță crucială a avuto intervenția guvernului din 
metropolă, facilitată de constituția colonială și de faptul că, fiind destul de 
mici, plantațiile individuale aveau nevoie de asistența publică. 

Colonia franceză producătoare de zahăr din Caraibe era, în esență, un 
fenomen al secolului al XVIIHea, în timp ce în insulele spaniole a apărut 
de-abia la începutul secolului al XIX-lea. In coloniile franceze, așezările 
umane și plantațiile crescuseră împreună, cele dintâi slujindu-le pe cele din 
urmă, în timp ce în coloniile spaniole sistemul de plantații fusese impus 
destul de târziu, când exista deja o societate matură a coloniștilor. Drept 
urmare, cultivarea zahărului avea un rol mult mai puțin dominant în Cuba 
decât în coloniile franceze și britanice din Caraibe. Deși dezvoltarea indus- 
triei cubaneze a zahărului presupunea importuri masive de sclavi, rezultatul 
nu a fost determinant pe plan demografic. In fapt, pe la mijlocul secolului 
al XIX-lea, sclavii constituiau încă o minoritate a populaţiei în Cuba, cres- 
când de la 23 la sută în 1775 la numai 36 la sută în 1846.7 O a doua diferență 
esențială fata de coloniile franceze consta în proporția mult mai mare de 
foști sclavi existentă în Cuba, datorată nu doar formării cuplurilor mixte și 
capacităţii sclavilor de a acumula avere, ci și gradului mai ridicat de manu- 
misiune practicat în imperiul hispano-american. În Cuba, manumisiunea 

era promovată de sistemul numit coartación, care a fost confirmat legal in 
1760 și, în cele din urmă, încorporat în codul referitor la sclavie din 1842. 
Prin intermediul acestui sistem, un sclav dobândea automat dreptul la eman- 
cipare dacă își putea permite să plătească răscumpărarea. Dacă manumisi- 
unea avea o probabilitate de două ori mai mare în coloniile franceze decât 
în cele engleze, era cel puţin de trei ori mai probabilă în coloniile spaniole 
fata de cele franceze.” 

In coloniile britanice din Caraibe, diferențele care caracterizau regimul 
sclaviei se datorau nu doar măsurii în care acesta era asociat cu industria 
producătoare de zahăr, ci și dimensiunii, climatului și reliefului insulelor. 
Sclavia din Bahamas, unde nu existau plantaţii, era foarte diferită de aceea 
din coloniile producătoare de zahăr, în timp ce, printre acestea din urmă, 
insula Jamaica, de dimensiuni mari, poseda un sistem de sclavie care se de- 
osebea în mare măsură de acela din micile insule Barbados și Leeward. 
Acestea erau, în general, dominate de industria zahărului, o suprafață mai 
mare de teren cultivat și o proporție mai mare a populației de sclavi fiind 
implicate în producția de zahăr, astfel că 80 la sută dintre sclavii de aici lu- 
crau pe plantațiile de trestie, în timp ce în Jamaica proporția era de doar 60 
la sută.” În plus, pe insulele mici se alocau suprafeţe mult mai reduse cul- 
tivării plantelor alimentare decât in Jamaica, unde existența terenurilor pe 
care nu se putea planta trestie de zahăr și densitatea scăzută a populaţiei — 
75 de persoane pe mila patrata* în 1800, fata de 600 in Barbados și 236 in 
Antigua - le permiteau sclavilor nu doar să primească loturi de grădină, ci 
și terenuri de câţiva acri de pe care să-și obțină hrana.’” Ambitia sclavilor 
de a se simți „liberi“ adoptând comportamentul unor țărani care-și asigură 
subzistenta a cunoscut un moment de vârf in Jamaica, unde apariția unei 
alternative la economia de plantație a provocat prăbușirea acesteia din urmă 
o dată cu abolirea sclaviei. În schimb, în Barbados, St Kitts și Nevis, plan- 
tatiile au supraviețuit sclaviei deoarece, neavând alte mijloace de trai, foștii 
sclavi au trebuit să rămână legati de ele ca proletari salarizati. 

Barbados, prima colonie producătoare de zahăr apărută, era, pe la sfâr- 
șitul secolului al XVII-lea, o insulă cultivată intensiv. Mulțumită climatului 
sănătos si relativei sigurante fata de atacurile externe, a atras în scurt timp 
un număr destul de mare de coloniști albi. Reprezentând 20 la sută din popu- 
latie, prezența lor făcea ca insula să se deosebească de celelalte colonii bri- 
tanice din Caraibe, unde raportul dintre albi și negri era de aproximativ 


* O milă pătrată = 2,588 km? — n. tr. 

1 la 10.” O a doua distincție remarcabilă consta în dependenţa relativ limi- 
tată fata de comerțul cu sclavi. Pe la jumătatea secolului al XVIII-lea, popu- 
latia de sclavi din Barbados a intrat într-un regim de autoreproducere, de- 
oarece se realizase un echilibru între sexe, iar condițiile de pe plantații erau 
mai putin aspre decât oriunde în altă parte în lumea producătoare de zahăr. 
Faptul acesta se datora problemei epuizării solului și efectului ei asupra 
administrării plantațiilor. Neavând posibilitatea să extindă cultivarea pe noi 
terenuri, plantatorii au fost obligati să reducă suprafața alocată trestiei de 
zahăr, astfel că mâna de lucru existentă devenise suficientă, dacă putea fi 
menținută într-o cantitate constantă. Întrucât populația se putea menține 
prin reproducere, fara a fi nevoie de importul de noi sclavi, proporția de 
sclavi născuți in Africa a scăzut in mod inevitabil. În 1817 era de 7,1 la sută, 
în timp ce în Jamaica era de 37 la sută. Rezultatul creării de cupluri mixte 
și al existenței unui număr mare de colonisti albi capabili să se apere cu o 
gardă civilă bine înarmată a fost raritatea revoltelor sclavilor? În această 
situație pașnică, stăpânii aplicau un regim liberal, în cadrul căruia sclavii 
reușeau să obțină condiții mai bune. Sclavii din Barbados nu beneficiau de 
terenurile pentru cultivarea plantelor alimentare de care dispuneau cei din 
Jamaica, dar li se atribuiau loturi de grădină, în timp ce păstrau dreptul de 
a primi ratii din partea stăpânului; cu încăpățânare, au reușit să-și stabilească 
drepturi comerciale, în pofida încercărilor legislației de a proteja activităţile 
comerciale ale micilor fermieri de pe insula.’” 

Strategiile pe care le adoptau sclavii din Barbados pentru a face fata 
servitutii erau influențate și de dimensiunile mici ale insulei, de distanțele 
mari fata de celelalte insule si de relieful care nu oferea nici un fel de pro- 
tectie. Lipsindu-i munții din Jamaica și având pădurile defrișate de către 
plantatori, Barbados oferea sclavilor săi puţine modalități de fugă. Astfel, 
singura politică viabilă pentru sclavi era ameliorarea sistemului, si nu ras- 
turnarea lui prin forță sau evadarea." În schimb, sclavii din J amaica 
rezistau atât prin folosirea forței, cát si prin fugă.“ O puteau face pentru 
că rezidenții albi erau puțini, iar relieful muntos și împădurit le oferea pro- 
tectie fugarilor. Până în 1739, sclavii răsculați din Jamaica erau inclinati să- 
și instituie enclave de libertate pe insulă. Aceleași enclave serveau drept 
refugii pentru sclavii evadați. Succesul lor a fost atât de mare, încât după 
primul Război al Fugarilor (1725-1740), enclavele care au acceptat să 
trateze cu guvernul au fost recunoscute oficial ca zone libere, promițând 
în schimb să trăiască in pace și să înapoieze toti viitori evadați. Acordul 
din 1739 a reprezentat pentru sclavi atât o victorie, cât și o înfrângere, 

pentru unii însemnând eliberarea, dar pentru restul semnificând reduc- 
erea drastică a șanselor de scăpare. După aceea, revolta sclavilor din 
Jamaica a luat în principal forma atacurilor asupra albilor, așa cum s-a 
întâmplat în 1760, 1766, 1776, 1798 și 1808. Această tradiţie a culminat cu 
Războiul Baptist din 1831; având loc în partea de vest a insulei, conflictul a 
influențat considerabil decizia guvernului britanic de a pune capăt 
sclaviei în 1834. 

In toate coloniile din Caraibe, sclavii au luptat continuu pentru a-și ex- 
tinde drepturile. Uneori lupta lor devenea violentă, adesea generând o re- 
presiune cruntă din partea plantatorilor, dar, în unele cazuri, soldându-se cu 
succese spectaculoase ale sclavilor, așa cum s-a întâmplat în 1739 și 1831 în 
Jamaica și în 1791 în Saint Domingue. Totuși, emanciparea a fost doar ultima 
realizare, ea fiind precedată de obținerea unor libertăţi în cadrul regimului 
de sclavie; faptul acesta a fost la fel de important, reprezentând, în principal, 
rezultatul metodelor nonviolente și stângace folosite de sclavi pentru a-și 
crea și păstra drepturile cutumiare. 

O ultimă dificultate cu care se confruntă orice încercare de a caracte- 
riza sclavia din Caraibe constă în schimbările pe care le-a suferit sistemul 
în timp: mai întâi, atunci când marile plantaţii de trestie de zahăr au devenit 
dominante, și apoi, pe măsură ce viata sclavilor de pe plantaţii a cunoscut 
diverse ameliorari. Un ingredient esențial pentru cel din urmă proces era 
insistența cu care sclavii cereau să se bucure de independență pe plan eco- 
nomic și cultural. Această dorință fundamentală a fost, în cele din urmă, 
susținută prin lege atunci când amenințările externe, în special revoluția 
negrilor din Haiti, i-au îndemnat pe plantatori să recurgă la concesii în în- 
cercarea de a menține regimul de sclavie, dar s-a exprimat mai întâi ca un 
set de cutume pe care plantatorii le tolerau deoarece nu le puteau elimina 
și pentru că, de dragul eficienței economice, aveau nevoie să păstreze rapor- 
turi bune cu forța de muncă. 

O trăsătură remarcabilă a regimurilor de sclavie din Caraibe era lipsa 
de eficacitate a reglementărilor oficiale. Pe de o parte, existau legi de protec- 
tie stabilite de guvernele din metropolă pentru coloniile spaniole și franceze. 
Pe acestea, plantatorii le ignorau.'® Pe de altă parte, existau legile restric- 
tive adoptate de adunările legislative din coloniile britanice. Pe acestea le 
ignorau sclavii. In insulele britanice din Caraibe, de exemplu, la sfârșitul se- 
colului al XVIHea a fost instituit un sistem de permise care îi priva pe sclavi 
de dreptul de a lipsi de pe moșia stăpânului fără aprobarea scrisă, formală a 
acestuia. In practică, reglementarea nu a fost aplicată, în principal din cauza 

problemelor administrative pe care le crea supraveghetorilor angajați de 
stăpân. 15 În Barbados și Jamaica, la începutul secolului al XVIII-lea au fost 
impuse restricții legislative asupra comertului márunt practicat de sclavi, in 
special asupra vânzării ambulante, dar nu au avut nici un efect. În 1688 a 
fost adoptată în Barbados o lege prin care se interzicea sclavilor să cânte la 
corn si la tobe, dar, din nou, fără urmări." In Jamaica, o lege din 1696 nega 
dreptul sclavilor de a deţine proprietăţi; cu toate acestea, nu s-a aplicat de- 
cât în privința bunurilor care ar fi putut reprezenta o amenințare militară, 
cum ar fi armele de foc sau caii." Legea a fost contracaratà de cutumă, cele 
două reconciliindu-se prin neaplicarea celei dintâi și legalizarea celei de-a 
doua. 

Cutumele pe care leau creat și impus sclavii erau următoarele: dreptul 
de a-și practica fățiș credința în sărbători și ceremonii religioase, dreptul de 
a-și dezvolta propria economie comercială, în special prin posibilitatea de a 
cultiva, culege ori produce bunuri de vânzare, și dreptul de a stabili relații 
de familie întărite, în maniera oamenilor liberi, de posesia unei proprietăți 
transmisibile prin moștenire. Instaurarea acestor drepturi s-a datorat insis- 
tentei comunităților de sclavi, precum și protestelor și lipsei de cooperare 
cu care s-au confruntat încercările de a reduce importanța cutumelor sau 
chiar interzicerea acestora. ® Din acest punct de vedere, contribuţia pe care 
au avut-o în cele din urmă stăpânii la îmbunătățirea sistemului s-a bazat pe 
ceea ce sclavii realizaseră deja. Confruntându-se cu perspectiva interzicerii 
comerțului cu sclavi și, după evenimentele din Haiti, temându-se de o re- 
volutie, plantatorii s-au straduit sa amelioreze capacitatea populațiilor de 
sclavi de a se autoreproduce i în mod natural. În acest scop, au încercat să 
reducă mortalitatea și să sporească rata natalității asigurând sclavilor o hrană 
mai bună, vaccinându-i împotriva variolei, eliminând schimburile de noapte 
și micșorând normele de muncă impuse femeilor. Fără îndoială, această po- 
litică și-a arătat roadele la începutul secolului al XIX-lea, când rata depopu- 
lárii a scăzut dramatic, iar sclavii s-au arătat mai supuși și mai cooperanti, 
existánd mai putine evadári si furturi.? În acelasi sens a actionat si proce- 
sul de creolizare care s-a produs simultan cu scáderea proporției celor 
născuți în Africa după interzicerea comerțului cu sclavi. În plus, mai erau 
si libertăţile obținute de sclavi, care le permiteau să-și urmeze propriile cre- 
dinte, să dețină controlul asupra propriilor vieți, să câștige bani și să-și sta 
bilească modalități de transmitere a proprietății prin moștenire; toate aceste 
realizări sfidau sistemul sclaviei, în timp ce îi permiteau să supraviețuiască. 

America de Nord 


Folosirea pe scară largă a sclavilor negri s-a dezvoltat destul de târziu în 
America de Nord, în principal din cauza faptului că primii coloniști s-au ba- 
zat pe mâna de lucru a albilor aserviti. În timp ce sistemele de sclavie din 
Caraibe și America Latină erau deja solid constituite pe la 1680, cel din 
America de Nord a rămas într-un stadiu incipient, populaţia de sclavi fiind 
de mai putin de 7 000 de persoane. Maturitatea a fost atinsă de-abia in 
următorul secol. În 1790, numărul sclavilor se apropia de 700 000, iar în ur- 
mătorii 70 de ani a crescut la 4 milioane.” 

Ceea ce deosebea sistemul de sclavie din America de Nord de cele din 
alte părți ale Lumii Noi era rolul limitat pe care Fa jucat industria zahărului 
în crearea lui. Sclavii si zahărul erau asociaţi doar in Louisiana si Texas.” 
Cu toate acestea, într-o manieră tipică Lumii Noi, dezvoltarea sistemului s-a 
datorat cultivării plantelor pentru export, a tutunului, orezului și bumbacu- 
lui. Tutunul este cel care a pus bazele sistemului de sclavie, la sfârșitul 
secolului al XVII-lea, în principal în coloniile Virginia, Maryland și Carolina 
din regiunea Chesapeake; apoi, până spre jumătatea secolului al XVIIHea, 
orezul a determinat extinderea sclaviei în Carolina de Sud și Georgia. Până 
atunci, regimul de sclavie fusese limitat la țărmul răsăritean, dar, începând 
cu 1790, datorită apariției culturilor de bumbac, a ajuns să acopere o mare 
parte a Sudului: Kentucky, Tennessee, Missouri, Alabama, Mississippi, 
Arkansas, Florida, Texas și Louisiana de la nord de Red River.” 

Sclavia din America de Nord se distingea si prin dependenţa limitată fata 
de comerțul cu sclavi africani. Peste tot în restul Lumii Noi, înflorirea re- 
gimurilor sclavagiste era o funcție de capacitatea acestora de a importa 
africani. O dată cu întreruperea aprovizionării cu noi resurse, a urmat în- 
dată o lipsă de mână de lucru. Dar populaţia enormă de sclavi din Statele 
Unite de la începutul secolului al XIX-lea provenea din importul a doar 
400 000 de sclavi." Pe la 1700, această populaţie se putea reproduce, deoa- 
rece numărul de nou-născuți supraviețuitori era egal cu acela al deceselor; 
după treizeci de ani, în zona cultivată cu tutun sporul natural era pozitiv și 
la fel s-a întâmplat in zona producătoare de orez după patruzeci de ani." 
Așadar, în secolul al XVIII-lea, creșterea considerabilă a acestei populații 
s-a bazat pe fertilitatea sclavilor, ca si pe importarea lor, în timp ce, după sto- 

parea comerțului transatlantic cu sclavi din 1808, creșterea la fel de masivă 
din secolul al XIX-lea s-a datorat în mod exclusiv capacității lor de repro- 
ducere. Aceasta din urmă, în deplin contrast cu fertilitatea scăzută a sclavi- 
lor din restul Lumii Noi, reflectă caracterul distinct al sclaviei nord-ameri- 
cane. De pe continent lipseau bolile tropicale cumplite care, în Caraibe și în 
America Latină, îi doborau atât pe albi, cât și pe negri. 55 În plus, culturile 
de tutun, orez și bumbac erau mai putin solicitante pentru forța de muncă 
decât acelea de trestie de zahar. În Caraibe și Brazilia, muncii împovără- 
toare i se adăuga practica de a-i obliga pe sclavi să- si asigure subzistenta. 
În timpul liber, trebuiau să cultive loturi individuale pentru a-și obține hrana. 
În America de Nord, erau scutiți, de obicei, de această sarcină grea și pri- 
meau, în schimb, ratii alimentare.” De asemenea, aici lipsea malnutritia 
sezonieră de care sufereau sclavii din Caraibe. ® Drept urmare, mortalita- 
tea era relativ scăzută. Stimulată de clima mai temperată, fertilitatea era, în 
general, mai mare în America decât în Caraibe, Brazilia și America spaniolă, 
atât în cazul albilor, cât și în cel al negrilor. Mai mult, incapacitatea multora 
dintre plantatorii americani din secolul al XVIII-lea de a concura pe piața 
de sclavi cu plantatorii mai bogaţi din Caraibe și Brazilia i-a obligat să acorde 
o importanță sporită reproducerii ca modalitate de refacere a populaţiei de 
sclavi; în consecință, îi încurajau pe aceștia să aibă copii. Sporul natural a 
contribuit la reducerea excesului de bărbați rezultat din comerțul transat- 
lantic cu sclavi, promovându-se si in acest fel creșterea populației. Scăderea 
rapidă a proportiei celor născuţi în Africa din rândurile populaţiei de sclavi 
a redus numărul femeilor care, epuizate din cauza inrobirii și a dezrádáci- 
nării, nu reușeau să aibă copii. Numărul mare de femei obișnuite de-acum 
cu Lumea Nouă și cu condiţia de sclav - în mare măsură pentru cá nu cu- 
noscuseră altceva — si gata să întemeieze o familie încă din adolescență 
garanta o rată ridicată a fertilităţii.” 

Consecințele creșterii naturale a populației au marcat sclavia nord-ame- 
ricană. Creolizarea, proces prin care au trecut toate regimurile sclavagiste 
din Lumea Nouă, sa produs în mod mai hotărâtor în America de Nord decât 
în alte părți. Chiar și în 1750, doar unul din trei adulţi negri era născut în 
Africa; un secol mai târziu, toti sclavii erau născuţi în America. Legăturile 
cu continentul de origine fiind din ce în ce mai slabe, credințele și modul 
de viata al sclavilor au devenit mai apropiate de cultura europeană a socie- 
tatii coloniștilor. Diferenţele dintre sclavia din Chesapeake și cea din Ca- 
rolina de Sud sunt elocvente, cultura având un caracter african mult mai 
pregnant în ultima regiune. In 1700, populația de sclavi din ambele zone era 

africană în proporție de 50 la sută, dar, în timp ce în Chesapeake sclavii 
născuţi în Africa ajunseseră să reprezinte doar 21 la sută în 1750 și 9 la sută 
în 1770, în Carolina de Sud constituiau încă 42 la sută in 1750 si 35 la sută 
in 1770.” 

O a doua consecinta a cresterii sporului natural al populatiei de sclavi 
era probabilitatea mai mare a vânzării. Creând un exces de forță de munca 
pe plantații, reproductivitatea sclavilor nord-americani îi tenta pe stăpâni să-i 
exploateze, nu doar prin folosirea, ci și prin vinderea mâinii de lucru supli- 
mentare. Abolirea negotului cu sclavi dintre Africa și Statele Unite, petre- 
cută în 1808, simultan cu apariţia cererii de sclavi pentru noile plantaţii de 
bumbac, a creat, la începutul secolului al XIX-lea, un comert intern înflo- 
ritor între Vechiul și Noul Sud, care, la fel ca și comerțul transatlantic cu 
sclavi, a dezmembrat numeroase familii și a dezradacinat sclavii din locul 
de baștină, nelăsându-le nici o speranță de întoarcere.” Dar dezvoltarea 
acestui comerț interregional nu a făcut decât să crească probabilitatea vân- 
zării. Perspectiva sclavilor de a fi vânduți, ca și teama pe care o provoca si 
controlul pe care îl exercitau stăpânii folosindu-se de această teamă, exis- 
taseră cu mult înainte, mai ales în Chesapeake. Acolo, populaţia de sclavi 
ajunsese la un spor natural pozitiv încă de pe la 1730. În această regiune, 
larga răspândire a micilor plantatori a crescut șansele dezmembrării fami- 
liilor de sclavi prin vânzarea separată a membrilor. Mai mult, colonizarea 
zonei de piemont din Virginia presupusese deplasarea a 60 000 de sclavi 
din regiunea de coastă între 1730 si 17802” În Caraibe si America Latina, 
rata ridicată a mortalității sclavilor și fluxul continuu de africani îi făceau pe 
stăpâni mai puțin înclinați să vândă. 

Cu probabilitatea mai mare a vânzării se asocia încă o trăsătură distinc- 
tivă a sclaviei nord-americane: sclavii acceptau cu mai multă ușurință ceea 
ce alegeau stăpânii să le îngăduie. În mare parte a Lumii Noi, sclavii sfidau 
regimul stabilindu-și unele libertăţi și oportunități dea câștiga bani, sau în- 
láturau aservirea creând așezări libere ori obținând manumisiunea. În Ame 
rica de Nord, totuși, drepturile dobândite de sclavi, nu doar cele conferite 
de lege, ci și acelea cutumiare, erau extrem de limitate, iar fuga sau eman- 
ciparea erau mai putin frecvente. Au avut loc unele revolte, dar au fost la 
o scară redusă și rare, mai ales în comparaţie cu răscoalele sclavilor din 
Caraibe sau Brazilia, și adesea nu s-au produs decât în imaginația coloniș- 
tilor tematori.”” 

Relativa docilitate a sclavilor nord-americani s-a datorat câtorva cauze: 
proporția covârșitoare a coloniștilor albi, faptul că sclavii erau dispersati în 
grupări mici, în proprietatea unui stăpân care locuia pe plantație, paterna- 

lismul acestuia din urmă, care oferea sclavilor protecție împotriva acțiunilor 
răuvoitoare ale societăţii rasiste, prezența populațiilor indiene ostile, care 
nu permitea crearea de așezări libere la frontieră, precum și proporția re- 
lativ mică a sclavilor care fuseseră transportați din Africa și fuseseră mar- 
cati profund de acea experienţă cumplită.” Dar, de departe, aceste presi- 
uni conformiste erau depășite de teama de vânzare, mai ales între 1790 și 
1860 când, ca reacție la dezvoltarea industriei bumbacului, un milion de 
sclavi au fost transferați dintr-un stat în altul.” Unii sclavi își însoțeau pur 
si simplu stăpânii, dar 60-70 la sută au efectuat călătoria deoarece stăpânii 
lor îi vânduseră pe piaţă.” Jumătate dintre ei, în majoritate adolescenti si 
adulți tineri, au căzut victime dezmembrării familiilor: fie că erau copii vân- 
duti separat de părinții lor, fie că erau soți și soții vânduți separat unii de cei 
lalti.”” Global, sclavii aveau o șansă de 30 la sută de a fi vânduți.“ Teama de 
vânzare era intensificată de faptul că sclavii reușiseră să stabilească relații 
familiale, chiar dacă legea nu le recunoștea căsătoriile, iar copiii lor erau 
priviți ca posesiunea stăpânului, nu a părinților. Ceea ce a făcut comerțul 
intern cu sclavi a fost să elimine cu brutalitate tradițiile familiale și să re- 
afirme definiția legală a sclavului ca bun mobil. De asemenea, a oferit stă- 
pânului un mijloc de reprimare care a reprezentat o sursă de profit, ca și o 
modalitate de control al sclavilor. Pentru stăpâni, majoritatea vânzărilor erau 
o chestiune de alegere. Fără a fi determinate de moartea sau de îndatorarea 
proprietarului, rezultau din hotărârea de a obtine profit și putere.”” 
Amenințarea cu vânzarea constituia o armă esențială în panoplia siste- 
mului de control al sclavilor.” Efectul său general a fost de a contracara un 
alt factor care, altfel, ar fi putut actiona în favoarea sclavului. Apărută destul 
de târziu, sclavia din America de Nord a ajuns la apogeu într-o lume marcată 
de mișcările antisclavagiste. Pe la 1770, solidaritatea rasială a albilor, bazată 
pe credinţa că sclavia era acceptabilă în condiţiile în care se aplica doar ne- 
grilor, a început să se destrame. În America de Nord, înlăturarea stăpânirii 
britanice din deceniile opt și nouă ale secolului al XVII-lea, însoțită de de- 
claratia revoluționară potrivit căreia „toți oamenii au fost creati egali“ cu 
dreptul inalienabil la „viață, libertate și căutarea fericirii“, a creat o discre- 
panta evidentă între teorie și practică. In replica, toate statele nordice din 
cadrul Uniunii au adoptat, până în 1804, legi privind eradicarea totală, chiar 
dacă treptată, a sclaviei. Mai mult, s-au făcut propuneri legislative pentru 
împiedicarea extinderii sclaviei în regiunile necolonizate. Astfel, Ordonanța 
referitoare la Nord-Vest din 1787 interzicea sclavia în Teritoriile de Nord- 
Vest. Din nefericire, cu trei ani mai înainte o măsură similară privind Teri- 

toriile Vestice fusese respinsă cu un singur vot, permitándu-se astfel folosirea 
sclaviei in ceea ce avea să devină „Centura bumbacului“ (cotton belt) 2" 
Totuși, în urma revoluţiei, în Statele Unite s-a instaurat o organizare poli- 
tică duală, o parte interzicând sclavia și cealaltă permițându-i să rămână in 
funcțiune. În această situație specială, stăpânii din Sud ar fi putut face con- 
cesii sclavilor lor pentru a-i împiedica să fugă în Nord. Dar concesiile au 
fost putine, fără a se apropia în vreun fel de politicile de ameliorare aplicate 
in coloniile britanice din Caraibe. Stăpânii sudiști nu simteau nevoia de a îm- 
blânzi regimul, deoarece puteau exercita un control puternic prin amenin- 
tarea cu vânzarea, care, „pentru toti sclavii din statele in care se practica", 
era, potrivit lui Michael Tadman, „o componentă fundamentală a vieții de 
zi cu zi” Astfel, impactul pe care La avut perspectiva fugii in Nord asupra 
regimului sclavagist supraviețuitor a fost anulat de teama cumplită a scla- 
vilor de a fi „vânduți în Sud" sau de a fi „trimiși în josul râului“. 

Cu toate acestea, ar fi o greșeală să considerăm că sclavii din America 
de Nord erau total dependenţi de ordinele stăpânului, sau că răspundeau 
automat dorințelor acestuia, sau că se găseau permanent într-o stare de car- 
ceră socială de care-i puteau izbăvi doar moartea ori manumisiunea. Ceea 
ce era înscris în lege era adesea repudiat în practică, pe măsură ce au fost 
instituite tradiții de rezistență, ca rezultat al insistentei sclavilor si al conce- 
siilor făcute de stăpâni. Din acest punct de vedere, America de Nord se 
asemăna perfect restului Lumii Noi. 

Sclavii nord-americani nu au reușit să dezvolte o economie indepen- 
dentă. Un handicap major în acest sens consta în modalitatea prin care li se 
asigura hrana. Deși li se dădeau adesea grădini în îngrijire, ca și permisiunea 
de a crește găini, porci, chiar și cai, scopul lor era mai degrabă de a supli- 
menta decât de a înlocui rațiile furnizate direct de către stăpân. De aceea, 
grădinile erau de obicei foarte mici și nu li se acorda timp liber pentru cul 
tivarea lor. În consecință, sclavii din America de Nord aveau mai puține 
șanse de a obține produse cu valoare de piață decât aceia din Caraibe sau 
Brazilia și nu puteau cere mai mult timp liber.” Un al doilea handicap major 
era dat de restricțiile impuse asupra activităţilor lor comerciale. În unele 
părți ale Caraibelor, comerțul mărunt, pe plan local desfășurat de sclavi sau 
de foștii sclavi nu intra în concurență cu nimic din ceea ce oferea societatea 
albilor, astfel că a înflorit într-un vid comercial. Același lucru se întâmpla s si 
în Brazilia. În America de Nord, însă, societatea coloniștilor î isi satisfacea 
propriile nevoi comerciale, nelăsând prea multe șanse sclavilor. Ca o des- 
curajare suplimentară, legile adoptate aici rezervau activitățile comerciale 

oamenilor liberi. Ceea ce limita oportunităţile sclavilor de a desfășura un 
comerț independent era numărul mare de albi săraci, care activau atât ca 
mici producători, cât si ca negustori mărunți. Alti factori inhibitori erau ca- 
racterul dispersat al așezărilor, natura profund rurală a societății și lipsa 
marilor orașe. Acolo unde acestea existau, exista și comerțul mărunt des- 
fásurat de sclavi. Faptul acesta era evident in New Orleans si Charleston, 
unde sclavii vindeau pe străzi ouă, lapte, cafea și bame. 

Cu toate acestea, în America de Nord, sclavii făceau comerț cu produse 
agricole, unele cultivate pe lotul familial, altele puse deoparte din rațiile ofe- 
rite de stăpân sau furate din depozitul acestuia, unele adunate din pădure, 
altele prelucrate în gospodărie. Restrictiile care li se aplicau insemnau doar 
cà, în afara negustorilor ambulanți din puţinele orașe mari, activau pe o scară 
mult mai redusă decât cei din Caraibe sau America Latină. Mai mult, o mare 
parte a comerțului practicat de ei presupunea vânzarea de bunuri stăpânu- 
lui ori familiei acestuia, sau trocul cu alti sclavi. Aproape peste tot lipsea 
sistemul pieţei de duminică existent în Caraibe.” Deși sclavii nord-ameri- 
cani puteau câștiga bani și folosindu-și timpul liber pentru a efectua o muncă 
salarizată, erau, in general, mult mai putin capabili de a acumula peculiunzul 
decât sclavii din alte parti ale Lumii Noi.”° Ceea ce se câștiga era cheltuit de 
obicei pentru consum, dar nu pentru că banii erau greu de obținut, ci din 
cauza barierelor ridicate în calea manumisiunii — stimulentul major pentru 
economisire în alte regiuni. 

În comparație cu sclavii din alte părți ale Lumii Noi, cei din America de 
Nord au fost mai putin capabili să instituie o cultură independentă. Influen- 
tele africane puternice exercitate susținut în alte regiuni — fie prin importarea 
frecventă de africani, fie prin sistemul marilor plantații în care, datorită ab- 
sentei stăpânului, populaţia de sclavi nu era afectată de amestecul paterna- 
list și își putea desfășura practicile culturale — au fost diluate în mare parte 
a Americii de Nord nu numai pentru că în scurt timp sclavii de aici erau, în 
majoritate, născuţi în America, ci și pentru că trăiau în societăți de coloniști 
și pe plantații relativ mici unde, îndulcită cu dovezile frecvente de bunăvoință 
și asprita prin amenințarea cu vinderea, intruziunea stăpânului nu putea în- 
tâmpina rezistență. O excepție era sclavia din zonele de câmpie ale Caro- 
linei de Sud și Georgiei, unde combinația de importuri din Africa, plantații 
destul de mari și faptul că multi dintre plantatori locuiau în altă parte a ge- 
nerat o autonomie culturală de proporțiile celei din Caraibe.” Cu toate 
acestea, lipsa de independență culturală din America de Nord nu a trans- 
format obiceiurile, valorile și credințele sclavilor într-o simplă copie a celor 

specifice societăţii coloniștilor, așa cum a demonstrat maniera în care au 
adoptat și adaptat religia creștină. 

In primele justificári acoperitoare pentru sclavia din America de Nord, 
păgânismul ocupa un loc de frunte, în asemenea măsură încât dreptul co- 
lonial a trebuit să prevadă că, atunci când era administrată sclavilor, taina 
botezului le garanta accesul doar în Biserica Creștină, nu și în societatea 
liberă.” Drept urmare, la început s-au făcut puţine încercări de convertire 
a sclavilor la creștinism. Totuși, de la jumătatea secolului al XVIIHea, în semn 
de recunoaștere a umanităţii sclavilor, precum și a rolului pe care Far fi pu- 
tut juca religia în menţinerea obedientei lor, s-a declanșat o cruciadă de 
evanghelizare care, până în 1850, reușise să convertească majoritatea scla- 
vilor la o formă sau alta de protestantism, în special la baptism si meto- 
dism.”* Deși procesul a fost inițiat de albi, sclavii și-au creat propria variantă 
de creștinism. Aceasta avea unele rădăcini africane, dar caracterul său fun- 
damental a fost modelat de experiența sclavagismului și de faptul că în 
colonii alfabetizarea sclavilor era interzisă.” Creștinismul negrilor sublinia 
egalitatea oamenilor — „în fata lui Dumnezeu, suntem la fel de albi ca si el", 
spunea un sclav despre un predicator oarecare — dar nu și nevoia de supu- 
nere sau răutatea intrinsecă a omului. Stăruia asupra lui Moise și îl trecea 
cu vederea pe Ham, apreciind mesajul creștin privind îndreptarea ca pe o 
promisiune a eliberării de opresiune și greutăți, mai degrabă decât ca o cale 
de izbăvire a păcatului originar.” 

Sclavii și-au format propriile congregatii, și-au creat proceduri specifice 
și au numit predicatori negri. Serviciile funerare, desfășurate cel mai adesea 
pe timp de noapte, erau menite să dea morţilor un impuls spre lumea cea- 
lalta, astfel încât să nu zaboveasca pe pământ, bântuindu-i pe cei vii — o re- 
miniscenta a religiei africane. In cursul ritualului se desfășurau procesiuni, 
cadavrul era purtat în fugă, iar la mormânt se interpreta muzică. Slujbele din 
biserică se caracterizau prin fervoare emoțională și mișcări ritmice ale cor- 
pului. În locul practicilor solemne, „predicate după Cartea Sfântă“ ale albi- 
lor, ei exprimau mai degrabă bucuria decât càinta si se bazau pe memorare, 
improvizare, inspirație si participare congregationala prin întrebări și răs- 
punsuri.” Indiferent de intenția originală, creștinismul negru a slujit, fara 
nici o îndoială, interesele sclavilor, creând, prin afilierea congregationala, 
comunități independente de relația stăpân-sclav, mai ales cà adoptau o con- 
fesiune religioasă adesea diferită de cea a stăpânului, cu membri exclusiv 
negri, proveniți de pe diverse plantaţii, atașați unei culturi străine pe care stă- 
pânii o găseau respingatoare, dar trebuiau să o accepte.” 

La câștigarea independenței a contribuit și familia. Deși în America de 
Nord căsătoriile sclavilor nu au fost niciodată acceptate de lege, ele aveau 
totuși loc, fiind marcate de unele ceremonii speciale cum ar fi săritul peste 
coada măturii. Mai mult, aceste căsătorii se conformau unor coduri de com- 
portament definite clar, pe care stăpânii erau obligaţi să le recunoască. 
Drept urmare, zonele de locuit ale sclavilor s-au transformat dintr-o baracă 
sau dormitor comun în case separate pentru fiecare familie.” Între sclavi 
s-au instituit relații maritale care — caracterizate prin aprecierea familiei nu- 
cleare, durabilitate și preocuparea fata de îngrijirea copiilor și legăturile de 
rudenie - le reflectau pe acelea ale coloniștilor albi, deși erau prezente si 
unele caracteristici distinctive datorate originilor africane, precum si con- 
strángerilor sclaviei.” Familiile de sclavi puteau fi destrămate legal prin 
vinderea separată a membrilor. Situaţia era adesea complicată de faptul că 
soțul și soția trebuiau să trăiască separat, fie pentru că aparțineau unor 
proprietari diferiți, fie pentru că stăpânul decisese să-l închirieze pe unul 
dintre ei pentru a munci într-o fabrică, la o cale ferată sau pe o altă plantație; 
contractul de închiriere avea de obicei durata de un an, timp în care sclavii 
erau trimiși departe de casa.”” Cu toate acestea, familia de sclavi stabilea 
legături sociale, diferitele generaţii fiind reunite prin nume, obligaţii de în- 
grijire și obiceiuri referitoare la moștenire." De asemenea, sclavii de pe 
diferite plantaţii erau astfel interconectati, oarecum in maniera congrega- 
tillor bisericești. În acest mod, sclavii și-au dezvoltat o organizare socială 
separată de relaţia cu stăpânul. Această eliberare parțială era menţinută de 
abilitatea cu care sclavii își ascundeau de stăpân și de familia acestuia ade- 
văratele vieți și sentimente, atât în intimitatea zonelor de locuit, cât și în 
spatele mástilor pe care le adoptau atunci când aveau de-a face cu albii. 
Aceeași politică de disimulare se aplica și numelor de familie. Acestea ra- 
mâneau necunoscute stăpânilor, care presupuneau fie că sclavii nu aveau 
decât prenume, fie că ei preluau, ca o recunoaștere a aservirii, numele de 
familie al proprietarului.” 

Așadar, sclavii nord-americani au atins diferite niveluri de independență 
economică, socială și culturală. O altă sursă de independență era reprezen- 
tată de setul de drepturi referitoare la munca pe plantaţii. Din nou, dreptu- 
rile obținute în America de Nord erau, în cea mai mare parte, mai puțin 
extinse decât cele din Caraibe și America Latină, totuși efectul lor a constat 
în restrângerea puterilor stăpânului. Nici unul dintre ele nu era prevăzut în 
lege, bazându-se exclusiv pe cutuma. Unele erau legate de timpul liber, 
altele de posesiunea privată, de activitatea din afara plantatiei, de autoad- 

ministrare și de bonusurile pe care trebuiau să le ofere stăpânii în fiecare 
sezon agricol. Deși sclavii nord-americani nu puteau pretinde acordarea 
de timp liber pentru cultivarea propriei hrane, susținând că altfel ar fi murit 
prin înfometare (ceea ce nu se întâmpla, deoarece stăpânii le furnizau ratii 
regulate, chiar dacă monotone), reușeau, totuși, să extindă acest timp din- 
colo de durata obișnuită. Aceasta fusese limitată la serile din timpul săptă- 
mânii, la duminici, două-trei zile de Crăciun și o zi liberă pentru sărbători- 
rea recoltei. In realitate, timpul liber a ajuns să includă o parte din după- 
amiaza zilei de sâmbătă, o pauză de prânz prelungită (2-3 ore în Louisiana), 
după-amiezele fiecărei zile lucrătoare dacă munca putea fi terminată dimi- 
neata (in zona de câmpie din Carolina de Nord), precum și zile libere supli- 
mentare, mai ales în perioada dintre Crăciun și Anul Nou, de Ziua Recunos- 
tintei și a doua zi de Paști, precum și atunci când ploaia împiedica munca pe 
câmp.” Sclavii au dobândit asemenea drepturi inventând tradiţii, prin acte 
de necooperare - în special incetinind lucrul, prefăcându-se bolnavi, pre- 
tinzând că nu înţeleg ordinele, ascunzând bunurile și uneltele, fugind pentru 
anumite perioade — si prin formularea de plângeri către stăpân, atunci când 
drepturile le erau încălcate.” Sclavii și-au asigurat confirmarea acestor drep- 
turi convingându-i pe stăpâni să le plătească salarii atunci când munceau 
pentru ei în timpul liber.” 

În plus, sclavii au obținut drepturi de posesie asupra grădinilor și ani- 
malelor pe care le creșteau în zona lor de locuit, chiar și dreptul de a le 
transmite prin moștenire rudelor apropiate.“ Dreptul de posesie se aplica 
și celor găsite în natură, fiindu-i asociate drepturile de vânătoare, pescuit și 
cules, libertatea de a părăsi moșia în scopul exercitării lor și creșterea câini- 
lor pentru vânătoarea de iepuri, ratoni și oposumi.”” Dreptul de a părăsi 
moșia se datora și dimensiunilor mici ale plantațiilor, care îi făceau pe sclavi 
să caute tovarasia semenilor lor de pe proprietățile învecinate. O trăsătură 
a regimului nord-american era frecvența vizitelor - de obicei seara sau du- 
minica — pe care stăpânii le tolerau, deoarece nu le puteau împiedica si 
aveau nevoie să păstreze bunăvoința sclavilor.” 

Sclavii din America de Nord au dobândit un oarecare drept de autoad- 
ministrare realizat prin sistemele de norme, adesea fixate prin cutumă, care 
le permiteau să-și prelungească timpul liber îndeplinind repede însărcină- 
rile primite, prin sistemul muncii în echipă, în care se respecta un anumit 
ritm de lucru — decis prin negociere între stăpân și sclavi — sau prin institui- 
rea oportunităţilor de a-și vinde propria forță de muncă. Aceste oportunități 
se datorau în primul rând timpului liber acordat sclavilor, în cursul căruia 

aveau dreptul să lucreze în schimbul unui salariu, și, în al doilea rând, exis- 
tentei locurilor de muncă din afara plantatiei; sclavii se puteau angaja ca 
meșteșugari, servitori, hamali, barcagii in maniera oamenilor liberi, trebu- 
ind doar să predea stăpânului o parte din venitul obținut. Munca normată 
și timpul liber pe care îl oferea erau limitate, totuși, la zona în care se cultiva 
orez (Carolina de Sud și Georgia), iar posibilităţile de angajare erau limitate 
de urbanizarea redusă, de restricțiile impuse asupra timpului liber și de con- 
curenta venită din partea albilor lipsiti de pământ. Cu toate acestea, în sis- 
temul muncii în echipă, sclavii puteau determina ritmul de lucru; pe plantati- 
ile mari, îi reclamau stăpânului pe supraveghetorii care nu le respectau 
drepturile, iar pe cele mici, se ascundeau în pădure pentru o perioadă.” 

În sfârșit, a devenit un obicei ca stăpânii să le dea sclavilor cantități mai 
mari de mâncare și băutură la ocaziile festive.” Mulțumită acestor drepturi 
și felului în care ele restrângeau arbitrariul din comportamentul stăpânului, 
practica sclaviei a fost cumva diferită de ceea ce prevedea legea. De ase- 
menea, existența acestor drepturi dovedea faptul că acea calitate a vieții de 
care se puteau bucura sclavii nu se datora doar paternalismului pe care 
hotăra stăpânul să-l manifeste, ci mai ales capacității lor de a obţine ceea 
ce doreau. 

Sclavia nord-americană era victima unei plantocratii opresive; de aceea, 
era asemănătoare cu sistemul din coloniile britanice din Caraibe. Incă de la 
început, adunările legislative coloniale au fost dominate de interesele plan- 
tatorilor. Practic necontrolate de puterea din metropolă, ele adoptau legi 
menite să susțină autoritatea stăpânului in fata sclavului. Legea nu oferea 
sclavului nimic, de vreme ce, definit ca bun mobil, acesta nu putea cere să 
i se facă dreptate la tribunal. Din acest punct de vedere, tirania exercitată de 
stăpân asupra sclavului era legitimă.“ Căile de obtinere a libertăţii erau blo- 
cate de legi îndreptate în aceeași măsură împotriva plantatorilor luminati, 
ca și împotriva sclavilor. Erau interzise educaţia sclavilor, chiar și cea de 
bază, micul comerț practicat de aceștia, reunirea pentru slujbe religioase 
și ceremonii funerare, precum și eliberarea lor din sclavie.” E adevărat, le- 
gile acestea au fost adoptate, dar, ca și în coloniile britanice din Caraibe, 
nu au reușit să impună o practică, deoarece sclavii opuneau o rezistență per- 
manentă, iar stăpânii aveau nevoie să ajungă la un modus vivendi cu ei. 
Drept urmare, fie nu se aplicau, fie erau suspendate. În practică, relația din- 
tre stăpân și sclav a devenit nu una dintre proprietar și obiect, ci una între 
două persoane.”* De fapt, legile cele mai eficace nu erau cele care îi con- 
strângeau pe sclavi să nu facă anumite lucruri - întrucât aceștia, neavând 
nici un motiv să respecte sistemul juridic, nu aveau scrupule în a da do- 

vezi de nesupunere - ci acelea care le interziceau stăpânilor să le ofere 
unele avantaje importante, în special educația formală și manumisiunea. 

În coloniile franceze și spaniole din Lumea Nouă, manumisiunea era 
mult mai frecventă decât în posesiunile britanice. Drept urmare, s-a con- 
stituit o castă separată considerabilă, situată între oamenii liberi si sclavi. 
Membrii ei le ofereau plantatorilor o cale pentru supravegherea sclavilor, 
precum și servicii de aprovizionare și activități calificate care, altfel, ar fi 
căzut în sarcina celor din urmă.” De exemplu, atunci când s-a alăturat Sta- 
telor Unite în 1803, Louisiana, cu trecutul său francez și spaniol, avea o popu- 
latie considerabilă de negri liberi (7,3 la sută din numărul total al negrilor), 
ceea ce lipsea prin tradiție din celelalte state ale Uniunii, foste colonii brita- 
nice, datorită politicii de interzicere a manumisiunii."" Virginia, de pildă, le 
permisese în 1691 stăpânilor să elibereze sclavi numai dacă își asumau res- 
ponsabilitatea de a-i transporta, după emancipare, în afara coloniei; apoi, în 
1723, stăpânii au pierdut complet dreptul de a acorda manumisiunea.” In 
statele sclavagiste din America de Nord negrii liberi erau priviți foarte prost, 
în parte pentru că șansele de a-i prinde pe fugari ar fi scăzut considerabil 
dacă statutul de sclav și culoarea pielii nu ar mai fi fost echivalente, în parte 
deoarece exista temerea că negrii liberi aveau să incite la răsturnarea sis- 
temului de sclavie și, în sfârșit, pentru că serviciile utile pe care le furnizau 
sclavii in Caraibe si America Latină erau asigurate deja de albii saraci.”” 
Această atitudine s-a menținut până la capăt. Pe măsură ce sclavia se extin- 
dea în noi state ale Uniunii, acestea adoptau legi de descurajare a prezen- 
tei negrilor liberi, prin interzicerea intrării lor, forțarea părăsirii statului sau 
prin ridicarea dreptului stăpânilor de a acorda manumisiunea. În conse- 
cintà, doar 11 la sută dintre negri erau liberi în 1860, cu 2,5 procente mai 
putin decât în 1810."? Dar aversiunea fata de negrii liberi nu a împiedicat 
apariția acestora. Procesul a fost grăbit de unele evenimente, în special de 
Războiul de Independență. În acea perioadă, ofertele de manumisiune lan- 
sate de guvernul britanic în 1775 și 1779 pentru a asigura loialitatea scla- 
vilor și răspunsul pozitiv dat de 20 000 de sclavi i-au făcut pe americani să 
revoce legile care interziceau manumisiunea și să o acorde cu generozitate 
pe tot parcursul războiului.” Mai mult, inspirat de mesajul revoluţiei, pro- 
cesul de emancipare a continuat și după război. În Nord a devenit o ches- 
tiune publică, iar statele au legiferat încetarea existenţei sclaviei.” Numărul 
negrilor liberi din America de Nord a fost sporit și de cei fugiți din Saint 
Domingue la începutul deceniului zece al secolului al XVIII-lea, când revo- 
lutia negrilor de pe insulă a dus la crearea Republicii Haiti.” 

În 1790, negrii liberi reprezentau 7,9 la sută din populaţia neagră nord- 
americana; în 1810, erau 13,5 la sută.“ Faptul acesta nu se datora numai 
Nordului. În Virginia, de exemplu, erau doar 1 800 de negri liberi în 1782, 
reprezentând mai putin de 1 la sută din populaţia neagră. În 1790, propor- 
tia ajunsese la 4,2 la sută si, în 1810, la 7,2 la sută, atingând 10 la sută în 
1840." Creşteri similare s-au înregistrat și în restul Sudului superior, ast- 
fel încât proporția negrilor liberi din totalul populaţiei de culoare a sporit de 
la 5,5 la sută în 1790 la 10,4 la sută in 1810 și 12,5 la sută în 1840. Sudul Pro- 
fund oferea o imagine diferită, proporția de 1,6 la sută din 1790 crescând la 
3,9 la sută în 1810, scăzând apoi la 3,1 la sută in 1840 si 1,5 la sută în 1860.^ 

Generalizarea este îngreunată de faptul că în America de Nord coexis- 
tau două sisteme de sclavie, unul în Nord, celălalt în Sud; unul a început să 
dispară treptat la sfârșitul secolului al XVII-lea, celălalt a fost distrus de 
război în deceniul șapte al secolului al XIX-lea; unul exista în cadrul unei so- 
cietati a proprietarilor de sclavi, celălalt — într-o societate sclavagista; unul 
era extrem de diversificat, având un sector al serviciilor substanțial, celălalt 
funcționa în principal pe baza plantațiilor; unul avea o economie îndreptată 
spre domeniul intern, celălalt era angajat în comerțul exterior. Pentru a 
evita dificultatea de a le încorpora într-un singur tablou general, tendința 
este de a-l lăsa deoparte pe cel dintâi, ca fiind neimportant — adesea, pe 
motiv că era implicat un număr mult mai mic de sclavi. 

Dar sistemul de sclavie din Nord pare nesemnificativ doar atunci când 
este comparat cu acela din Sud. Astfel, în 1700 Nordul deținea doar 5 206 
sclavi, față de 23 750 în Sud. În 1770, populația de sclavi din Nord crescuse 
la 47 735, iar cea din Sud la 422 132. 7 Dacă in 1700 sclavii din Sud consti- 
tuiau 21,1 la sută din populație, cei din Nord reprezentau doar 3,6 la sută”! 
După șaptezeci de ani, procentul din Sud era de 39,7, iar cel din Nord de 
44. În 1860, în Nord nu mai erau decât 64 de sclavi, fata de 3 953 696 în Sud. 
Cu toate acestea, o populație de sclavi de 48 000, câţi erau in Nord la jumá- 
tatea secolului al XVIII-lea, nu poate fi trecută cu vederea. Mai mult, în acea 
perioadă sclavii reprezentau 14 la sută din populaţie în statul New York, 
7 la sută în New Jersey si 10 la sută in Rhode Island.” Acolo unde s-a dez- 
voltat agricultura comercială pe scară largă, sclavii au înlocuit albii aserviti 
ca forță de muncă. Singurul factor care limita folosirea lor ca lucrători agri- 
coli era răspândirea largă a fermelor mici, unde muncile erau efectuate în 
principal de membrii familiei proprietarului. Altfel, sclavii lucrau adesea ca 
servitori în gospodărie, meșteșugari, mici comercianți și hamali, îndepli- 
nind funcţiile multiple asociate cu regimurile de sclavie din America spa- 


Servitutea în epoca modernă 143 


niolă, unde lipsa comerțului exterior cu produse agricole împiedicase dez- 
voltarea unui sistem de plantații dominant.” 

In pofida tuturor diferenţelor dintre ele, regimurile din Nord și din Sud 
aveau în comun faptul că existau în cadrul unei societăţi a albilor, nu într-o 
societate de negri condusă de un număr mic de albi. Din acest punct de 
vedere, contextul în care funcționa sclavia atât în Nord, cât și în Sud era 
extrem de diferit de acela din coloniile producătoare de zahăr din Caraibe, 
unde, cu excepția Cubei, sclavii constituiau marea majoritate.” E adevărat, 
în unele parti ale Sudului sclavii erau majoritari: în 1775, populația regiunii 
de coastă din Virginia, care includea jumătate dintre sclavii coloniei, era 
formată din sclavi în proporție de peste 50 la sută, în timp ce în 1760, in zo- 
nele de câmpie din Carolina de Sud, cincisprezece din cele optsprezece 
parohii rurale aveau o proporție de sclavi de peste 70 la sută. Mai mult, pe 
la 1860 sclavii erau majoritari în două state ale Uniunii: Carolina de Sud și 
Mississippi. În primul caz, deveniseră preponderenti cu un secol mai înainte 
și de atunci au continuat să reprezinte majoritatea, cu excepția intervalului 
dintre 1770 și 1790, când proporţia lor a scăzut de la 60 la sută la 43 la sută, 
ca rezultat al numărului mare de evadări din timpul Războiului de Indepen- 
denta și al incidentei ridicate a manumisiunilor din acea perioadă.” Totuși, 
în fiecare caz, majoritatea (57,2 și 55,2 la sută) nu era covârșitoare, iar, în 
întregul Sud, sclavii nu reprezentau mai mult de 39,7 la sută din populație 
în 1770 si 32,1 la sută in 1860. În aceasta privință, situaţia era considerabil 
diferită fata de restul lumii in care se practica sclavia. În timp ce în Caraibe 
numărul mic de albi le-a lăsat sclavilor libertatea de a-și dezvolta propria cul- 
tură, în America de Nord populaţia albă, de dimensiuni importante, a exer- 
citat asupra lor presiuni puternice pentru a se conforma culturii dominante. 
Dacă sistemul de sclavie din Nord semăna cu acela din Mexic și Peru, sis- 
temul din Sud amintea de cel din Brazilia, unde mulți sclavi erau folosiți pe 
plantații relativ mici, cu proprietari care locuiau pe moșie, iar albii depășeau 
cu putin ca număr populaţia sclavilor." Cu toate acestea, existau diferente 
notabile între sistemele de sclavie din America de Nord și Brazilia; în spe- 
cial, este vorba de dependența mai mare a celui din urmă fata de aprovizio- 
narea permanentă cu mână de lucru din Africa. În Brazilia, rata ridicată a 
mortalității datorată climei tropicale, în combinaţie cu frecvența mare a ma- 
numisiunilor, au produs o rată a depopulării care nu se întâlnea în America 
de Nord. In timp ce sclavii de aici pur și simplu se regenerau, cei din Brazilia 
trebuiau să fie înlocuiți permanent de africani importati. Aceasta însemna, 
în primul rand, că sclavii brazilieni aveau o cultură mult mai pregnant afri- 

cană decât cei din America de Nord si, in al doilea rând, că sclavia braziliană, 
deși a existat o perioadă de două ori mai mare, avea, de obicei, o durată mai 
scurtă pentru victimele sale. Sclavia braziliană nu se întindea pe generații 
intregi, ca în America de Nord: de multe ori, sclavii erau născuţi din oameni 
liberi, iar copiii lor aveau șanse mari de a redobândi libertatea de care se 
bucuraseră bunicii.” În schimb, în America de Nord, pe la 1800, majorita- 
tea sclavilor reprezentau un lant de aservire moștenită, cu originile prea 
îndepărtate pentru a si le aminti si cu o perspectivă de încheiere la fel de 
îndepărtată pentru a fi luată în seamă. Un element esențial din societatea 
braziliană era numărul mare de sclavi care se eliberaseră. În Sudul ameri- 
can, absența acestui fenomen dovedea că sclavii se găseau într-o lume cu 
totul diferită. 


9 


Iobágia europeană 


Deși pe la 1450 iobăgia care fusese predominantă odinioară în mare 
parte a Europei occidentale dispărea cu repeziciune, renașterea ei era imi- 
nentă. În cursul următoarelor trei secole a apărut o nouă iobăgie, dar nu în 
vest, ci în Europa centrală și de est. În pofida diferențelor temporale și spa- 
tiale, existau asemănări considerabile între vechiul sistem și cel nou. * Am- 
bele făceau parte dintr-o lume țărănească supusă unui regim seniorial. În 
ambele existau două tipuri principale de servitute, una legată de dreptul 
de posesiune asupra pământului, cealaltă personali Ambele interziceau 
prin lege dreptul iobagului de a se deplasa după voie, în scopul de a asigura 
seniorilor suficiente venituri sau brațe de munca. Dacă în ambele regimuri 
li se refuzau sclavilor anumite drepturi legale, cutuma compensa adesea 
neajunsurile legii. lobágia modernă, ca si cea medievală, a avut o importanță 
economică și politică. În primul rând, a acționat ca un agent de comerciali- 
zare, muncile prestate de iobagi permitándu- le seniorilor sà dezvolte intre- 
prinderi agricole mari, a cáror productie era îndreptată spre piețele externe. 
In al doilea rand, a contribuit la sporirea eficacitátii guvernului. Pe de o parte, 
autoritatea politică pe care o conferea iobăgia seniorilor putea compensa 
incapacitatea guvernului de a-și exercita puterile direct, la nivel local. Pe de 
altă parte, controlul asupra populaţiei rurale pe care-l dobândea prin inter- 
mediul iobăgiei putea convinge nobilimea să accepte o organizare politică 
mai centralizată.” 

Cu toate acestea, iobăgia modernă și cea medievală erau departe de a 
fi identice. Iobagia medievală s-a dezvoltat initial ca o expresie a bunavoin- 
tei seniorului: sclavii au fost ridicati la rangul de țărani permitandu-li-se sa 
dețină pământ, în timp ce țăranii liberi au obținut, supunându-se voluntar 
iobăgiei, fie protecție și patronaj, fie virtute și evlavie. Cele dintâi rezultau 
din supunerea faţă de seniorii puternici, iar cele din urmă, din supunerea 
fata de biserică. În mod diametral opus, iobăgia modernă a început ca un 
act de agresiune seniorială, stăpânii impunându-și controlul asupra tárani- 
lor care, primind dreptul de a se stabili în regiunile necultivate de la graniță, 
fuseseră liberi, cu o povară neînsemnată a serviciilor și rentelor. Mai mult, 
în timp ce în Occidentul medieval iobăgia se răspândise treptat, ca rezultat 

al modului de administrare pe care-l adoptau diferiti seniori, în estul modern 
a fost stabilită dintr-o dată, prin legi parlamentare sau decrete regale care 
defineau locuitorii moșiilor ca supuși ai proprietarului, fără dreptul de a pleca 
în lipsa aprobării acestuia, și cu puține șanse de a protesta legal împotriva 
lui. Drept urmare, iobăgia din estul modern a devenit mult mai sigură, com- 
pletă și lipsită de complicații decât cea din vestul medieval. Dacă în cel din 
urmă caz se regăsea un amestec între iobăgia personală și cea bazată pe 
dreptul de posesiune asupra pământului, în estul modern, unde iobăgia era 
definită prin ordin guvernamental, exista fie unul, fie celălalt dintre cele 
două sisteme. Astfel, iobăgia era bazată pe dreptul de posesiune în Boemia, 
Brandenburg și Teritoriile Austriece, respectiv era personală în Polonia, 
Prusia, Mecklenburg, Pomerania, Livonia”, Estonia, Ungaria si Rusia. 

Impunerea iobăgiei prin ordin guvernamental făcea, de obicei, ca ma- 
joritatea țărănimii sa fie alcătuită din iobagi — mult peste 70 la sută in Ungaria, 
Polonia, Boemia și provinciile baltice Livonia și Estonia. Rusia avea una din- 
tre cele mai mici proporții de iobagi din Europa ¢ de est, dar, chiar si acolo, 
peste 50 la suta din populatie era iobaga in 1811. În schimb, in vestul medi- 
eval țărănimea indubitabil liberă era minoritară (cu excepţiile notabile ale 
Vechii Catalonii și unor parti din Suabia secolului al XV-lea). Din nou, pen- 
tru că era definită legal prin edict guvernamental și legi adoptate de parla- 
ment, iobăgia din estul modern era mult mai clar stabilită. Se știa fără dubiu 
cine era iobag și cine era liber, indiferent dacă iobagii erau personali sau 
legaţi de proprietate. În vestul medieval, chestiunea era supusă dezbaterii. 
Deși statutul iobagului personal era o certitudine, cel al persoanelor legate 
de proprietate era pus sub semnul întrebării; de fapt, multe familii care luau 
teren în arendă în vestul medieval, fiind aservite seniorilor, se considerau 
libere.” 

Deși iobăgia era asociată, atât în Europa medievală, cât și în cea mo- 
dernă, cu agricultura comercială, relația nu era identică. La începutul Evului 
Mediu, agricultura comercială apăruse înaintea iobăgiei, moșia fiind lucrată 
inițial de sclavi. Mai mult, iobăgia medievală a supraviețuit cu mult practicii 
de administrare directă a moșiei, întrucât spre sfârșitul Evului Mediu se- 
niorii au preferat să-și dea în arendă toate terenurile. În schimb, în estul 
modern, impunerea iobăgiei a fost adesea anterioară cultivării moșiei în 


* Livonia (germ. Livland) — ținut de pe țărmul răsăritean al Mării Baltice, cuprinzând cea 
mai mare parte a Letoniei și Estoniei de astăzi; provincia a fost guvernată de o ramură 
a Cavalerilor Teutoni până în 1561, când a fost împărţită între Lituania, Polonia și 
Suedia - n. tr. 

scopuri comerciale, așa cum s-a întâmplat în Brandenburg, Boemia, Mica 
Polonie* și Rusia. Dar, o dată ce au devenit strâns legate, iobăgia și cultivarea 
pământului seniorului au mers mână în mână până la capăt. Iniţial, iobăgia 
a fost instaurată în Europa de est pentru a-i împiedica pe țărani să-și explo- 
ateze propria forță de muncă — un bun de pret, deoarece era rar - emigrând 
fie în teritoriile recent colonizate, fie pe moșiile unor stăpâni mai ingáduitori. 
Apoi, a ajuns să fie apreciată drept cea mai bună soluție pentru problema 
mâinii de lucru, apărută în urma deciziei de a cultiva moșiile în scopuri co- 
merciale; această hotărâre a fost influențată de dezvoltarea comerțului cu 
grâne prin Marea Baltică, în secolul al XVI-lea — în mare parte, opera olan- 
dezilor - care lega in mod convenabil câmpiile din nord cu piețele din vest. 
Dar, întrucât transportul pe uscat la distanță mare prezenta numeroase dez- 
avantaje, accesul la acest comerț profitabil se baza pe râurile care se varsă 
în Marea Baltică. De aceea, legătura dintre iobăgie și agricultura comerci- 
ală s-a stabilit mai repede în Polonia și Brandenburg-Prusia decât în impe- 
riile Habsburgilor și Romanovilor. Cu toate acestea, pe la sfârșitul secolu- 
lui al XVIIHea, cultivarea moșiei seniorului cu forța de muncă a iobagilor 
devenise tipică pentru Europa de Est, ca rezultat al cererii masive de grâne 
din mediul urban, atât în est, cât și în vest. Totuși, salariile mici determinate 
de creșterea rapidă a populației, precum și de ineficienta dovedită a iobagi- 
lor, i-au încurajat pe seniori să angajeze cât mai multi dintre aceștia, iar pe 
iobagii înstăriți — să-și plătească înlocuitori care să le efectueze îndatoririle. 

În estul modern, seniorii s-au folosit de controlul deținut asupra adună- 
rilor legislative - după cum sa întâmplat în Polonia, Boemia, Ungaria și 
Brandenburg - pentru a impune iobăgia prin lege, mai întâi refuzând drep- 
tul țăranilor de a emigra de pe moșie, în al doilea rând cerând efectuarea 
unor zile de clacă săptămânal si, in al treilea rând, incluzându-i în jurisdicția 
lor. Scopul fundamental era de a menţine ridicat venitul pe care îl obțineau 
de pe urma proprietăților funciare, întrucât acesta era amenințat, la sfârșitul 
Evului Mediu, de mortalitatea și migrația ridicate, în secolul al XVI-lea de 
inflație și în secolul al XVIHea de depopularea datorată războiului. 

Cea mai mare parte a nobilimii europene moderne a suferit, la un mo- 
ment dat, din cauza deprecierii veniturilor aduse de proprietăţile funciare. 
Conform cutumei, veniturile obținute de pe urma rentelor și dijmelor erau 
în general fixe, astfel că, în perioadele de inflație ridicată, ca la începutul 


* În poloneză Malopolska, regiune din sudul Poloniei; a ajuns sub stăpânire austriacă 
după împărțirile din 1772 si 1795 - n. tr. 

secolului al XVI-lea, au suferit o devalorizare severă. Un alt factor era de- 
popularea rurală, datorată faptului că țăranii plecau în orașe sau în alte moșii 
si regiuni, în căutarea unei vieți mai bune. Rezolvarea găsită de seniori a 
fost dezvoltarea proprietăţii, fie prin arendare (soluţia occidentală), fie cul- 
tivand-o direct (soluţia răsăriteană). Cea dintâi implica transformarea tere- 
nurilor lucrate de țărani pe moșie, cu rentele lor fixate și drepturile transmi- 
sibile ereditar, în terenuri date în arendă, încorporate în moșia centrală, aflată 
în proprietatea directă a seniorului. Modul de exploatare era renta, nu pres- 
tarea unor zile de muncă. Soluția răsăriteană era centrată pe iobăgie și pe 
o nobilime implicată în agricultură. Într-una dintre forme, permitea t țăranilor 
să lucreze terenuri distincte pe moșie, însă exploatarea era sporită. Într-o 
altă formă, asociată în special cu litoralul baltic, politica occidentală de în- 
corporare a acestor terenuri în moșia propriu-zisă a fost combinată cu po- 
litica răsăriteană în care moșia era cultivată direct de iobagi, proveniți din 
rândurile lucrătorilor lipsiți de pământ, fiind vorba mai degrabă de un pro- 
letariat aservit, decât de o taranime aservita. Se poate încă specula asupra 
faptului că vestul a răspuns problemei depopulării cu o politică de emanci- 
pare, în timp ce estul a recurs la o politică de aservire.’ Seniorii occidentali 
au hotărât să dea moșia în arendă și să nu apeleze la aservire într-o perioadă 
când iobăgia, căzută în dizgrație, era pe cale de a se destrăma. Ineficienta 
cronică a iobagilor îi făcuse deja să abandoneze cultivarea directă a propri- 
etatii. Mai mult, nu puteau uita că, în perioada de mortalitate ridicată ce a 
urmat Ciumei Negre, iobagii preferaseră să fugă, decât să rămână pe moșii. 
De asemenea, știau că aveau să se confrunte cu o opoziție puternică dacă 
încercau să reintroducă iobăgia. În schimb, în est iobăgia medievală i isi avu- 
sese originile în aservirea popoarelor cucerite și era strâns asociată cu în- 
frângerea militară. Pe la sfârșitul Evului Mediu, procesul de colonizare o 
eliminase in mare parte, creând societăţi țărănești cu un statut liber și im- 
povărate doar în mică măsură de dijme, impozite și zile de muncă obligatorii. 
Așadar, la începutul perioadei moderne, iobăgia și neajunsurile ei erau prac- 
tic necunoscute în est. Mai mult, dat fiind controlul deţinut de seniori asu- 
pra legislativului, și întrucât cultivarea directă a proprietății era o afacere 
profitabilă, ei au apreciat rapid iobăgia ca fiind un instrument util nu doar 
pentru fixarea țărănimii pe moșie, ci și pentru folosirea forței sale de muncă. 

Ambele soluții i-au făcut pe seniori să-și extindă proprietățile, dar fie- 
care a generat o atitudine diferită față de feudă. Faptul că trebuiau să se 
bizuie pe țărănimea iobagă i-a determinat pe seniori să nu distrugă siste- 
mul arendárii. De fapt, din cauză că depindeau de iobagi nu doar pentru 

mâna de lucru, ci și pentru pluguri și atelaje, i-a făcut să mențină terenu- 
rile date în arendă la o dimensiune suficientă, astfel ca deţinătorii lor să fie 
destul de prosperi pentru a putea crește boi și cai. Acest considerent reie- 
sea clar din mărimea standard a loturilor iobagilor: de obicei, cel putin 20 
de acri și adesea peste 40.” Așadar, în est, seniorii progresiști erau mai încli- 
nati să mențină sistemul feudal, în timp ce aceia din vest tindeau să re- 
nunte la el. 

Totuși, nici unul dintre aceste programe de reformă nu sa realizat ușor 
și nici nu a reușit în totalitate. Atât în est, cât și în vest, au supraviețuit sis- 
temele tradiționale de arendă: în vest, mulțumită menținerii drepturilor de 
posesiune cutumiare, înlocuirii lor cu arenda bazată pe profit (care era un 
hibrid al celor două forme de arendare) și drepturilor de folosință comună; 
în est, pentru că puterile legale pe care le-au dobândit seniorii în cadrul 
iobăgiei nu au putut depăși cutuma, care le limita cererile. Mai mult, ceea 
ce sa instaurat mai întâi în Europa de est prin cutumă s-a impus în lege de-a 
lungul timpului, pe măsură ce principii, care aveau de condus o mașinărie 
statală scumpă, aveau nevoie de o parte din ce în ce mai mare din surplu- 
sul iobagilor pentru a o întreține. În plus, pe litoralul baltic, unde în cele din 
urmă seniorii au încercat să instituie un sistem de cultivare a moșiei de- 
pendent de iobagii lipsiți de pământ, ei s-au confruntat cu problema migra- 
tiei pe scară larga, întrucât forța de muncă iobaga, nefiind stimulată în nici 
un fel să rămână, s-a deplasat în Brandenburg-Prusia sau în Polonia, unde 
membrii ei puteau trái ca muncitori liberi, salarizati. 

Iniţial, în estul modern se prezuma că, la fel ca în cazul sclaviei, guver- 
narea directă a iobagilor era responsabilitatea seniorilor. Acest proces de 
privatizare politică a atins extrema în regimurile de iobăgie personală — de 
exemplu, în Polonia începând cu 1518, în Ungaria de la 1608, în Rusia de la 
1649 — unde Coroana a renunțat la dreptul de a primi reclamatiile iobagilor, 
lăsându-i pe aceștia sub jurisdicția exclusivă a Curtilor de judecată senioriale. 
În general, prin procesul de aservire, seniorii au dobândit o autoritate poli- 
tică extinsă asupra locuitorilor moșiilor, devenind legătura fundamentală 
dintre stat și grosul populaţiei rurale. Seniorii trebuiau să îndeplinească 
acest rol politic deoarece țăranii, transformați în iobagi și nu în sclavi, aveau 
obligaţii atât fata de stat, cât și fata de feudă. Impozitele directe pe care le 
plăteau iobagii principelui erau stabilite, colectate și predate de către seni- 
ori. La fel, după ce s-a introdus recrutarea pentru a se echipa imensele ar- 
mate regale din secolul al XVIII-lea, seniorii au primit dreptul de a decide 
care dintre iobagi să fie chemaţi la oaste. 

Această delegare a autorităţii nu se datora neapărat unui dezechilibru 
de putere între Coroană și nobilime, căci, deși iobăgia s-a instalat ferm în est 
în perioadele de slăbire a regalității, s-a dezvoltat și a înflorit sub absolutis- 
mul regal, care a sporit încă și mai mult puterile seniorilor, în special prin 
lărgirea posibilităţilor de reprimare a rezistenței iobagilor.” Totuși, cu mult 
înaintea dispariției iobăgiei, si mai ales la sfârșitul secolului al XVIIHea, gu- 
vernele s-au amestecat în relația dintre seniori și iobagi, emițând reglemen- 
tări prin care aceasta era limitată juridic." Acum, când iobagii erau protejaţi 
de exploatarea senioriala prin lege, si nu doar prin cutuma, regimurile ioba- 
gesti, pe punctul de a fi abolite, erau foarte diferite de cele de la 1500. 

În sfârșit, dezvoltarea iobăgiei moderne a fost influențată de rezistența 
iobagilor. Declinul iobăgiei din vestul medieval fusese însoțit și stimulat de 
cinci răscoale violente, toate opunându-se explicit sistemului: Jacqueria 
franceză din 1358, răscoala țăranilor englezi din 1381, mișcările iobagilor, 
numiţi payeses de remensa, din Catalonia, dintre 1380 si 1480, războiul ta- 
rănesc german din 1524-1525 și răscoala condusă de Ket, în regiunea East 
Anglia, din 1549. Crearea unui alt regim de iobăgie în estul modern a con- 
dus la un nou val de mișcări țărănești puternice: răscoalele din Austria din 
1525, 1594-1597 si 1626, revoltele din Brandenburg din 1646-1648, cele din 
Boemia din 1679-1680, 1775 si 1780, din Polonia in 1768 si 1846, din Silezia 
in 1766, 1784, 1793, 1798 si 1811, din Rusia in 1670-1671, 1707 si 1773-1775 
(precum si un număr mare de revolte locale la începutul secolului al XIX-lea) 
și din Ungaria în 1735, 1753, 1755, 1763-1764, 1784 (in Transilvania) si 1790." 
Cerând abolirea sistemului, aceste mișcări țărănești au arătat că iobăgia era 
un principiu străin atât pentru vestul medieval, cât și pentru estul modern, 
chiar dacă regii, Biserica și nobilimea îl găseau perfect acceptabil. 

Cu toate acestea, dacă răscoalele țărănești au fost în mod clar răspun- 
zatoare de dispariția iobăgiei medievale, faptul nu era atât de evident în estul 
modern, unde regimurile iobăgești au rezistat și s-au extins în pofida revol- 
telor, și uneori chiar din cauza acestora. Totuși, ușurarea situației iobagilor 
din estul modern nu s-a datorat doar legalizării cutumei de către guverne. 
Indiferent cum au fost constituite inițial, regimurile de iobăgie erau în mod 
intrinsec „o lume făcută de iobagi“. Desi revoltele moderne au eșuat in sco- 
pul lor principal de a elimina iobăgia, capacitatea lor de radicalizare, violență 
și organizare pe scară largă i-a facut pe seniori să acționeze cu grijă; in plus, 
reglementările urbariale au fost adesea adoptate ca reacții la mișcările ioba- 
gilor, pentru care guvernul îi învinuia pe seniori, ascunzând rolul jucat de 
politicile fiscale în provocarea lor. Dar iobagii se manifestau și prin alte 

mijloace decât insurecția, iar transformările survenite în relațiile cu seniorii 
reflectau gama vastă a modalitatilor de rezistență pe care le puteau folosi. 
Foarte eficientă era amintirea a ceea ce puteau face iobagii răsculați dacă 
erau aduși la limită, dar avea o influență și capacitatea lor de necooperare. 
De exemplu, atât în vestul medieval, cât și în estul modern, seniorii au ajuns 
să renunțe la zilele obligatorii de muncă deoarece iobagii refuzau să lucreze 
eficient. 

Ca rezultat al acestor presiuni, iobagii au obținut drepturi compensa- 
torii, cum ar fi transmiterea ereditară a pământului, rente și dijme fixate prin 
cutumă, înlocuirea plății în natură prin plata în bani și folosința comună a 
unor terenuri. În esenţă, seniorii concedeau aceste drepturi pentru a găsi 
un modus vivendi cu iobagii. Din acest punct de vedere, reglementările 
legale introduse în cele din urmă de guverne nu au creat neapărat drepturi 
ale iobagilor, ci le-au uniformizat și legitimat pe cele deja existente. 


Europa occidentală 


Avându-și originile în latifundiile lucrate de sclavi din Imperiul Roman 
aflat în declin, iobăgia din Occident a apărut pe măsură ce sclavia își înceta 
existența. Primind terenuri spre cultivare și stimulente impotriva fugii sau 
tulburărilor sociale, sclavii au devenit iobagi legaţi de persoana stăpânului 
și obligati să-i furnizeze servicii in muncă. În decursul timpului, unele dintre 
fermele lor au ieșit de sub regimul aservirii ereditare, fiind ocupate de oa- 
meni liberi. Pentru a păstra totuși controlul asupra acestor ferme, seniorii 
au încercat să menţină constrângerile care li se aplicau atunci când arendașii 
erau servi personali. În acest mod, iobăgia a ajuns să desemneze atât pro- 
prietatea, cât și persoana aservită, și să includă printre membrii ei atât des- 
cendentii oamenilor liberi, cât si pe aceia ai sclavilor.” 

lobágia a fost extinsă printr-un proces în care proprietarii liberi își donau 
pământul seniorilor în schimbul protecţiei, urmând să- lucreze în arendă." 
Un alt factor de extindere a fost fragmentarea feudelor independente care 
a urmat prăbușirii Imperiului Carolingian. Pe măsură ce autoritatea indepen- 
denta a fost instrainata în favoarea castelanilor — proces care a durat între 
secolele al X-lea si al XII-lea - inca si mai multi oameni liberi au devenit io- 
bagi, mai ales că, în virtutea dreptului la guvernare, castelanii pretindeau că 
locuitorii teritoriilor lor erau legati personal de ei. Procedau astfel pentru a 
stopa emigrarea țăranilor și pentru a-i supune unei impozitări regulate. Prac- 
tica aceasta era o replică a legii romane din 332 d. Chr., care, din motive 

fiscale, îi lega pe coloni de glie.” Iobágia fiscală a reapărut la sfârșitul Evului 
Mediu, în lumea fragmentată politic din sud-vestul Germaniei unde, de 
exemplu, conții de Würtemberg, confruntându-se cu o depopulare extremă 
la sfârșitul secolului al XIV-lea și începutul celui de-al XV-lea, datorată mor- 
talitatii ridicate și migrațiilor masive, au hotărât că supușii lor erau depen- 
denti personal de ei și le-au cerut să depună anual un jurământ de credință. 
Scopul era acela de a impune penalitáti impovárátoare celor care doreau să 
se stabilească în străinătate și de a-i impozita după voie pe aceia care, loiali, 
rămâneau în tará." La sfârșitul Evului Mediu, seniorii au încercat să exploa- 
teze taranimea și prin intermediul arendei în regim de servitute. Procedând 
astfel, ei continuau o politică inițiată în secolele al XIHea și al XIIHea de prin- 
cipii importanți care căutau să-și consolideze regatele nu doar impunându-și 
jurisdicția asupra domeniului privat, ci și încercând să pacifice supușii pu- 
ternici prin confirmarea drepturilor asupra țărănimii revendicate de aceștia. 
Astfel, tribunalele regale își declinau competența în privința arendelor în 
regim de servitute, iar seniorilor li se permitea să-i considere lipsiţi de liber- 
tate pe deţinătorii acestora. De exemplu, juristul francez Beaumanoir a 
statuat, în secolul al XITElea, ca, dacă era deținut timp de un an și o zi, un 
teren arendat în regim de servitute îl transforma automat pe ocupant i în 
iobag.” În felul acesta, politica guvernului le permitea seniorilor să- Si con- 
ducă feudele in regim de servitute. 

Asadar, in vest iobágia nu a fost creatà intr-un anume moment, ci a tre- 
cut prin cáteva etape de regenerare, care au durat aproximativ o mie de 
ani. La fel, nu a fost abolită dintr-o dată, ci a traversat un declin îndelungat. 
Asemenea sclavilor, iobagii personali puteau fi eliberați prin manumisiune. 
Faptul acesta s-a petrecut pe scară largă în secolul al XIII-lea, când prospe- 
ritatea economică le-a oferit mijloacele de a-și răscumpăra libertatea. Pe 
atunci, seniorii erau mulțumiți să vândă manumisiuni, pur și simplu pentru 
că inflația devaloriza dijmele, rentele si impozitele pe care le obtineau de pe 
urma iobagilor, toate aceste obligaţii fiind fixate prin cutuma.” În aceeași 
perioadă, seniorii vindeau și scutiri de la plata dijmei anumitor familii sau 
unor comunități întregi. Spre deosebire de manumisiuni, aceste scutiri nu 
eliminau complet iobăgia, care a continuat să existe pe domeniile arendate 
definite prin lege ca aservite, dar, restrângând puterile seniorului, atenuau 
duritatea regimului.” Acest proces de eliminare și despovărare a trecut într-o 
nouă etapa când, în urma marii depopulari din secolul al XIV-lea — rezultat 
al anilor de foamete și apoi al Ciumei Negre - nevoia de arendasi i-a facut 
pe seniori să abandoneze politica prin care foloseau aservirea pentru a-i 

lega pe aceștia de moșie. În schimb, au căutat să-i rețină sau să-i atragă prin 
termeni favorabili ai contractului de arendă. Rezultatul a constat fie în eman- 
ciparea completă, fie într-o libertate suficientă încât să facă nesemnificativ 
stigmatul servituti." 

Același efect Fa avut și abandonarea cultivării directe a feudei. În vestul 
medieval, iobăgia sa caracterizat prin combinația dintre agricultura pe scară 
largă și cea pe scară redusă, cea dintâi realizându-se pe moșie, cu ajutorul 
sclavilor sau al iobagilor, iar cea de-a doua - pe terenurile arendate, lucrate 
de țăranii liberi sau aserviti. Des întâlnit în Imperiul Carolingian, sistemul 
a dispărut treptat, pe măsură ce seniorii și-au dat domeniul în arendă și au 
transformat zilele de muncă obligatorii în sume de bani. Procesul s-a declan- 
sat în nordul Italiei și unele parti ale Franţei la sfârșitul secolului al XIII-lea, 
devenind general in Europa occidentală la sfârșitul Evului Mediu, când de- 
popularea și recesiunea economică au făcut neprofitabilă agricultura co- 
mercială, iar fuga sau necooperarea iobagilor, asociate cu costul ridicat al 
forţei de munca salarizate, au făcut-o de-a dreptul impracticabila. Guvernele 
nu au avut decât un rol limitat în contracararea acestui declin.” În mod 
esențial, era o chestiune privată, seniorii straduindu-se să menţină un grad 
ridicat de populare a domeniilor. Doar în Vechea Catalonie a intervenit gu 
vernul in 1486, in principal pentru a pune capăt unei revolte țărănești, și a 
interzis iobăgia cu totul.” În alte părți din Occident, lucrul acesta nu s-a în- 
tâmplat decât la sfârșitul secolului al XVIII-lea, când, influențate de consi- 
deratii fiscale, de teama de tulburări, de iluminism și Revoluţia Franceză, 
guvernele, atât cele conservatoare cât și cele radicale, au acționat în acest 
sens.” Totuși, cu mult înainte, iobăgia și-a pierdut din semnificaţie pe mă- 
sură ce drepturile cutumiare ale arendașilor au primit recunoașterea prin 
lege. 

Așadar, aceasta era situația în Occident, la începuturile epocii moderne. 
Iobágia a supraviețuit aici timp de încă trei secole, mai ales în provinciile 
răsăritene ale viitoarei Republici Olandeze, adică în Gelderland, Overijsel și 
Drente, în unele provincii din estul Franţei, în special în Burgundia, Franche- 
Comte, Alsacia si Lorena, în anumite regiuni ale Germaniei de vest, West- 
falia, Franconia și Suabia, precum și în nordul Italiei, în Savoia. 4 În unele 
locuri, constituia o obligație a comunității, toti locuitorii din anumite state, 
orașe sau sate fiind definiti ca iobagi personali; în alte părți, statutul de iobag 
se aplica familiilor individuale care ocupau un domeniu arendat în regim 
de servitute. In nici una dintre aceste regiuni sistemul nu putea fi considerat 
opresiv, iar, dupa 1525, nu s-au mai facut încercări de a aservi oameni liberi 

sau de a-i exploata dur pe cei deja aserviti. Un episod crucial din istoria 
iobăgiei vest-europene a fost Războiul Țărănesc din 1524-1525 care a afec- 
tat majoritatea regiunilor germane. În cursul său sa cerut insistent abolirea 
iobăgiei; desi nu acesta a fost rezultatul obținut, răscoala a avut un efect 
marcant de constrângere a comportamentului seniorilor fata de iobagi, 
astfel cà, atunci când au fost presati să-și sporească veniturile de pe urma 
proprietăților funciare din cauza inflației — ca în secolul al XVI-lea și sfarsi- 
tul celui de-al XVIIHea — sau a depopularii — ca în perioada de după Războiul 
de Treizeci de Ani și după Războaiele Nordice din 1655-1660 si 1700-1721 - 
cei dintâi au acționat cu circumspectie. 

Un factor esențial pentru ameliorarea condiției iobagilor din Occident 
a fost decizia seniorilor de a da în arendă moșia, în loc să o exploateze direct. 
Faptul acesta le era favorabil iobagilor din două puncte de vedere. Însemna 
dispariţia completă a zilelor de muncă obligatorie și, de asemenea, însemna 
că seniorii erau mai puțin presati să încalce cutumele care protejau dome- 
niile arendate in regim de servitute. Intrucát aveau surse de venit ce puteau 
fi crescute in conformitate cu rata inflaţiei — este vorba de impozite si de 
terenurile arendate cu rentă revizuibilă — seniorii își puteau permite să res- 
pecte drepturile iobagilor, îngăduindu-le, ca și arendașilor liberi, să se bucure 
de posesia ereditară și să plătească rente și dijme fixate.” Mai mult, pe mă- 
sură ce populația rurală s-a transformat la începutul perioadei moderne — 
în mare parte datorită protoindustrializării și apariției familiilor celor care-și 
câștigau existența nu ca țărani, ci in calitate de meșteșugari și muncitori sa- 
larizati — iobagii deținători de pământ au intrat în componența unei elite 
rurale, aflându-se în aprig conflict cu cei lipsiţi de pământ pe seama salarii- 
lor, întrucât erau angajatori, și pe seama drepturilor de folosință comună, 
întrucât erau arendași privilegiați.” Toate acestea tindeau să pună un semn 
de egalitate între iobagi și țăranii liberi. Procesul a fost confirmat de intru- 
ziunea statului, mai ales pe măsură ce justitia publică s-a dezvoltat în dauna 
celei private, iar proprietățile iobagilor au fost recunoscute în tribunalele 
regale.” 

În Occidentul modern, iobăgia nu consta în cereri opresive, nici măcar 
într-o lipsă reală de libertate, ci în reglementări senioriale deranjante, adesea 
legate de taxele de licenţă pe care iobagii erau obligați să le plătească pen- 
tru a putea face lucruri pe care persoanele libere le făceau gratuit. Întrucât 
erau fixate adesea prin cutuma, aceste taxe erau contestate mai adesea din 
cauza frecvenţei cu care erau cerute, decât din pricina valorii.“ Asemenea 
plăți trebuiau efectuate atunci când un iobag voia să se căsătorească cu 

cineva din afara moșiei, sau când dorea să locuiască în altă parte. Mai mult, 
proprietăţile sale mobile erau pasibile de taxa de deces, iar, în sistemul de 
mainmorte, seniorul putea anexa terenurile și bunurile iobagilor decedați 
ai căror eventuali moștenitori nu locuiau pe domeniu. În plus, ca rezultat al 
felului în care a apărut, precum și al politicilor de emancipare aplicate spre 
sfârșitul Evului Mediu, în vest iobăgia era, în mod normal, condiţia unei frac- 
tiuni din societate. Adalberon, episcop de Laon în secolul al XHea, impartise 
societatea în războinici, clerici și „servi“ (iobagi), asa cum a facut si Beau- 
manoir care, două secole mai târziu, denumea oamenii de rand, fara deose- 
bire, „les sers“. Dar aceasta era luarea dorinței drept realitate de către un 
mare senior, respectiv de către un agent al guvernului.” Clasele inferioare 
din mediul rural erau, de fapt, un amestec de oameni liberi, semiliberi și 
aserviti, iar complexitatea situaţiei era sporită de politicile de manumisiune 
individuală și eliberare parţială. Această stare de lucruri le crea probleme 
specifice acelora consideraţi drept iobagi. Reprezenta o sursă de umilire 
socială, ca și de vulnerabilitate, incitându-i pe seniori să-și rezolve dificul- 
tatile financiare exploatandu-i pe țăranii care, în virtutea servitutii, erau mai 
expuși decât oamenii liberi. Situaţia era oarecum diferită în estul modern, 
unde iobăgia a devenit condiția majorității țăranilor, astfel că nu reprezenta 
nici un semn de degradare socială în cadrul comunității țărănești, nici o 
modalitate prin care anumite familii să fie alese de senior pentru a fi ex- 
ploatate. 


Republica poloneză 


În Polonia modernă, servitutea a fost autorizată printr-o serie de ordine 
guvernamentale: cel din 1496 care le refuza țăranilor dreptul de a se trans- 
fera de la un senior la altul, edictul din 1518 care scutea tribunalele regale 
de judecarea apelurilor la adresa jurisdicției senioriale și ordinele din 1520- 
1521 care stabileau la o zi pe săptămână munca obligatorie minimă datorată 
seniorului de fiecare gospodărie iobaga.” În această manieră, sistemul de 
aservire personală, deja constituit neoficial, a fost instituit prin lege. Nu se 
referea doar la arendasi, ci la toate persoanele născute pe moșie, cu excep- 
tia celor de viță nobilă sau aparținând comunităţilor recunoscute prin lege 
ca orașe. Din acest motiv, iobagii puteau fi și muncitori sau meșteșugari, 
nu doar țărani. De vreme ce servitutea lor era personală, si nu legată de po- 
sesiunea domeniului, seniorii îi puteau vinde separat de moșie." 

Legalizarea iobăgiei din Polonia a fost favorizată de caracterul electiv 
al monarhiei, de capacitatea nobilimii de a-și impune dorințele în privința 

conținutului legilor și de conflictul structural din cadrul nobilimii, între no- 
bilii mărunți si marii proprietari de pământuri. Deoarece Coroana se trans- 
mitea prin alegeri, si nu prin moștenire — ca o consecință a stingerii dinastiei 
Piast, în 1370 — monarhii au devenit dependenţi de nobili care, ca electori 
principali, puteau obține privilegii considerabile înaintea alegerilor. Timp 
de aproape 200 de ani (între 1386 si 1572), Coroana a rămas în mâinile dinas- 
tiei Jagiellone, dar numai în virtutea privilegiilor pe care a fost gata să le 
acorde nobilimii.” Între acestea, un loc de frunte era ocupat de sistemul de 
reprezentare, constând într-un parlament national (Seimul) și parlamentele 
locale (sejmiki). Între 1454 si 1492, acest sistem parlamentar a dobândit 
practic controlul asupra politicilor guvernamentale și procesului de legife- 
rare, membrii săi provenind în exclusivitate din rândurile nobilimii.” Aceasta 
nu însemna, totuși, că în parlamentul polonez se facea auzită o singură voce, 
sau că se acționa în numele unui interes unic. 

Potrivit legii, nobilimea poloneză era egalitară, adică privilegiile legale 
erau repartizate nobililor în mod egal. Cu toate acestea, era stratificată în 
funcție de dimensiunea moșiei. Mai mult, era măcinată de un conflict grav 
de interese, între marii proprietari de pământ, pe de o parte, și nobilii cu 
moșii mici sau chiar lipsiți de pământ de cealaltă parte. În plus, de vreme ce 
in Seim magnații erau reprezentați in practică de camera superioară (se- 
natul), iar nobilimea măruntă de camera inferioară (izba), legislaţia nu era 
rezultatul dorințelor unei nobilimi dominante politic, ci al luptei pentru pu- 
tere dintre cele două tabere." 

Autoritatea exercitată de parlament obliga Coroana să respecte dorin- 
tele membrilor săi. În mod firesc, monarhii aveau tendinţa de a se alia cu 
magnații, care puteau fi câștigați prin acordarea de pământuri aflate în pro- 
prietatea Coroanei și poziții înalte în stat. Totuși, la sfârșitul secolului al XV-lea 
și începutul celui de-al XVHea, aceasta politică a dus la îndepărtarea nobi- 
limii inferioare. Astfel, Coroanei i-au rămas două alternative: fie să margi- 
nalizeze politic nobilimea marunta, fie să o linisteasca, oferindu-i concesii. 
Marginalizarea a eșuat: în 1501 sa făcut încercarea de a restrânge compe- 
tentele legislative doar pentru Coroană și senat, dar lucrurile au revenit la 
forma inițială după patru ani, când a fost emis ordinul Nihil Novi. Acordând 
izbei dreptul de a aproba toate noile legi, actul statua principiul conform că- 
ruia „fără voința noastră și aceea a deputaților noștri, nu ni se poate impune 
nimic nou“. De fapt, în această perioadă, acordarea de concesii nobilimii 
inferioare a devenit un ingredient esențial al procesului politic, din cauza 
războaielor ambitioase purtate de Jagielloni împotriva cavalerilor teutoni, 

turcilor și rușilor, și deoarece era nevoie de consimțământul parlamentului 
pentru finanțarea campaniilor militare. In mod normal, în monarhiile euro- 
pene din vechiul regim, scutirea fiscală de care se bucurau nobilii îi făcea 
să accepte cu ușurință stabilirea de noi impozite. Ca o excepție, nobilimea 
poloneză era supusă impozitării directe (cel putin până în 1629). De aceea, 
era nevoie de concesii pentru a se asigura aprobarea ei.” 

Una dintre aceste concesii — interzicerea dreptului țăranilor de a părăsi 
moșia — a stat la baza iobăgiei. Reglementarea reprezenta un răspuns par- 
tial la protestele formulate de micii nobili la adresa magnatilor. La sfârșitul 
secolului al XV-lea, dificultățile cu care se confruntau seniorii în găsirea de 
arendasi nu se datorau, ca în vest, Ciumei Negre, ci inclinatiei țăranilor, și 
uneori a comunităților țărănești, de a migra. In general, densitatea mică a 
forței de muncă făcea ca migraţia să fie irezistibilă si o practică obișnuită. 
Dar fenomenul era pus și pe seama magnatilor si a modului în care atră- 
geau arendașii de pe moșiile micilor nobili. Interzicerea migraţiei țăranilor 
din 1496 a fost, deci, o măsură împotriva magnatilor, ca și legile adoptate de 
Seim în 1504-1505 prin care se interziceau deținerea mai multor funcții 
publice în paralel și înstrăinarea pământurilor Coroanei. Aceste măsuri erau 
opera micii nobilimi, care acționa în alianță cu Coroana.” Același lucru era 
valabil si pentru reglementările referitoare la zilele de muncă obligatorie.” 
Întrucât trebuiau să concureze cu magnații pentru a atrage arendași sau 
mână de lucru, nobilii mărunți nu aveau altă șansă. De aceea, era în intere- 
sul lor să creeze reglementări aplicabile în întreaga tara, prin care arendașii 
și muncitorii să fie legați de moșie cu obligația de a presta săptămânal zile 
de muncă. 

Interzicerea migrației, impusă prin ordinul de la Piotrków din 1496, nu 
era o noutate. Ultimul reprezentant al dinastiei Piast, Casimir cel Mare, 
limitase prin lege dreptul țăranilor de a se muta de pe o moșie pe alta în 
1348. Această restricție aparținea unui set de reglementări care, altfel, ga- 
rantau numeroase drepturi ale țăranilor. Au urmat și alte legi, între care 
se remarcă ordinul de la Warecke din 1424 și cel de la Nieszawa din 1454. 
Acestea confereau seniorilor puteri sporite pentru pedepsirea fugarilor.” 
Dar ordinul de la Piotrków era diferit în esență, deoarece legislația edictata 
de Casimir în 1348 admisese dreptul de a pleca pentru cei care puteau do- 
vedi că se achitaseră complet de obligaţii fata de senior sau patron." Or- 
dinul din 1496 nu recunostea acest drept, ingáduind doar plecarea unei 
persoane dintr-un sat pe an. Persoana respectivă trebuia să fie un tânăr care 
părăsea moșia cu permisiunea stăpânului, în scopuri educaţionale sau de 
calificare profesională.“ 

Problema pe care căuta să o rezolve ordinul din 1496 era migrația con- 
siderabilă a țăranilor. În secolele al XIII-lea și al XIV-lea, prin acest proces 
se recrutase forță de muncă din vest, dar impactul Ciumei Negre asupra 
Germaniei occidentale a redus drastic fluxul de coloniști în Polonia. Apoi, 
în secolul al XV-lea, a avut loc o migrație masivă spre teritoriile de la est, de 
dincolo de Vistula, țăranii părăsind regatul polonez pentru a se stabili pe mo- 
șiile magnatilor din Lituania si Ucraina. Fenomenul a continuat pe parcur- 
sul perioadei moderne timpurii, în pofida ordinului din 1496." O consecință 
a migrației medievale dinspre vest a fost răspândirea în Polonia a terenuri- 
lor arendate cu drept de profit, ca urmare a unui proces de colonizare care, 
ghidându-se după legile germane, le acorda coloniștilor dreptul la autogu- 
vernare, accesul la tribunalele publice si limita rentele și serviciile datorate, 
toate acestea fiind definite clar într-un statut. Termenii fuseseră stabiliti ast- 
fel încât să atragă și să rețină arendașii, fie în satele nou constituite, potrivit 
legislaţiei lui Casimir cel Mare, fie în satele existente, cărora seniorii le vân- 
duseră libertăţile stipulate de dreptul german, fie pentru a obține bani, fie 
pentru a-i convinge pe țărani să rămână. Drept urmare, condițiile aspre de 
arendare impuse în mod tradițional în Polonia și Lituania, datând din peri- 
oada cuceririi și aservirii păgânilor, au fost subsumate unui sistem agrar 
care contrabalansa puterile seniorilor cu drepturi ale țăranilor bine stabilite 
și autorizate legal.” 

Polonia medievală nu a fost afectată direct de ciuma bubonică. Din acest 
motiv, dezvoltarea ei economică de la sfârșitul Evului Mediu a fost diferită 
de aceea a Occidentului. În loc să reprezinte o perioadă de recesiune și de- 
populare severă, secolele al XIV-lea și al XV-lea au fost, în Polonia, un 
interval de expansiune economică și creștere demografică, procese care au 
continuat în secolele al XVI-lea si al XVII-lea.“ De aceea, seniorii 
polonezi au aplicat politici de administrare a domeniilor diferite de cele 
ale nobililor occidentali, cu atât mai mult cu cât erau dezavantajati de 
existența arendelor cu drept de profit, iar iobăgia de-abia dacă exista în 
zonele rurale. În vest, prosperitatea economică și creșterea demografică din 
secolele al XIIHea si al XIIHea îi făcuseră pe seniori, care căutau să mențină 
nivelul înalt de trai ameninţat de inflație, să vândă fie manumisiuni, fie scu- 
tiri de la munca obligatorie, De asemenea, renuntasera la cultivarea direc- 
tă a moșiei, sau angajaseră pentru aceasta forță de muncă salarizatà.^ În 
secolele al XIV-lea și al XV-lea, seniorii polonezi au procedat în mod 
diametral opus atunci când s-au confruntat cu o situație economică simi- 
lara. Nu aveau nimic de câștigat dacă îi eliberau pe țărani, deoarece, ca 

urmare a concesiilor anterioare, tot ce puteau oferi era transformarea 
terenurilor date în arendă în alodii. Ceea ce doreau seniorii era să profite 
de pe urma prosperității aduse de agricultură, dar o puteau face numai 
dacă aveau ce vinde. Produsele agricole puteau fi obținute fie preluând 
surplusul țăranilor prin rente în natură, fie folosind mâna de lucru a aces- 
tora prin impunerea muncii obligatorii și angajare. Indiferent de calea 
adoptată, seniorii trebuiau să-și intensifice controlul asupra arendașilor. 
Un factor hotărâtor pentru alegerea modului de acțiune a fost piața 
înfloritoare a grânelor. Aceasta fusese creată inițial de cererea orașelor 
din partea locului, apoi a fost promovată prin comerțul cu Occidentul. 
Intermediat de olandezi, comerțul cu grâne cu Europa de vest circula pe 
Vistula și după aceea, pe la Danzig, in Marea Baltică — rută deschisă de 
victoria Jagiellonilor asupra statului teutonic din 1466.“ Fata de dez- 
voltarea pieței pentru grâne, cultivarea directă a moșiei si, o dată cu 
aceasta, extinderea domeniilor reprezentau răspunsul ideal: le permitea 
nobililor să încorporeze terenurile nearendate în moșie, reducând astfel po- 
vara fiscală asupra proprietăților individuale (care se aplica doar terenuri- 
lor arendate, nu și moșiei propriu-zise) în timp ce se obținea cu ușurință 
profit de pe urma cultivării domeniului. Mai mult, folosirea muncii obliga- 
torii a ajuns să fie considerată modalitatea perfectă pentru aceasta.” Astfel, 
dacă iobăgia fusese impusă initial pentru a-i retine pe arendași, forma pe 
care a ajuns s-o îmbrace și condițiile pe care le-a creat au fost determinate 
de disponibilitatea nobilimii de a accepta cultivarea pământului în scopuri 
comerciale ca pe o activitate onorabilă. Reacţia a fost firească, deoarece 
preferau să profite, mai degrabă decât să sufere, de pe urma prosperității 
îndelungate de care s-a bucurat Polonia la sfârșitul Evului Mediu si în pe- 
rioada de început a modernităţii. 

In dreptul polonez traditional, sistemul de obligații le cerea arendasilor 
să efectueze servicii in muncă „ori de câte ori porunceau“ seniorii.“ Dar 
colonizarea conformă cu dreptul german, precum și nevoile limitate de 
mână de lucru ale nobililor războinici, conduseseră mai degrabă la acorda- 
rea unor favoruri anuale decât la impunerea unor munci săptămânale. Lu- 
crurile s-au schimbat o dată cu implicarea nobilimii în agricultura comer- 
cială. Pe la mijlocul secolului al XVI-lea, munca obligatorie depășea mini- 
mul de o zi pe săptămână stabilit în 1520, de obicei fiind de două sau trei 
zile.“ Drept urmare, iobăgia nou constituită în Polonia modernă avea de 
dus poveri mult mai mari decât cea care supravietuise în vestul modern. 

Cu toate acestea, ar fi o greșeală să se explice caracterul iobăgiei din 
Polonia de la începuturile epocii moderne în termenii unei înfrângeri zdro- 

bitoare a țărănimii. Sistemul de servitute care s-a dezvoltat era, în unele 
privințe, un răspuns la nevoile țăranilor. Așa cum la un anumit nivel reflecta 
calculele seniorilor si concesiile pe care aceștia le puteau obține din partea 
Coroanei, la un alt nivel el reflecta calculele comunităților țărănești și con- 
cesiile pe care acestea le puteau obține din partea seniorilor. Deși era de- 
parte de a fi populară, iobăgia era acceptabilă în ochii victimelor sale pentru 
ceea ce le oferea. Protejate, deși nu prin lege, ci prin respectul fata de tra- 
ditie, drepturile de arendă ale țăranilor au supraviețuit. În pofida iobăgiei, 
țăranii au păstrat posesiunea ereditară asupra fermelor, precum și dreptul 
de folosință comună a pășunilor și cel de a culege diverse fructe și ciuperci 
ori de a aduna lemne. Iar pentru a se bucura de aceste drepturi de posesie 
și folosință comună, iobagii nu aveau de plătit prea mult." Este adevărat, 
legea nu limita în nici un fel extinderea moșiilor sau cantitatea de muncă 
obligatorie, iar în primul secol de iobăgie domeniile au crescut considera- 
bil, în timp ce zilele de muncă în folosul seniorului au devenit o obligaţie 
majoră pentru țărănime. Dar nici unul dintre aceste fenomene nu au con- 
travenit total intereselor țăranilor. Extinderea moșiilor implica încorporarea 
terenurilor atribuite, conform dreptului german, căpeteniilor ereditare ale 
satelor (so/tys), sau alipirea pârloagelor de-abia cultivate ori a terenurilor 
arendate luate de la țărănime." Până la sfârșitul secolului al XVII-lea, tere- 
nurile luate de la softys și pârloagele erau mai importante decât cele aren- 
date pentru lărgirea moșiilor. Seniorii evitau să preia terenurile arendate 
deoarece aveau nevoie de animalele crescute de deținătorii lor, fie pentru 
arat, fie pentru cărăușie. Serviciile acestea erau furnizate cel mai bine de 
iobagii care dețineau arende complete (cu un teren în suprafață de 37,6 acri). 
Pentru a evita să angajeze mână de lucru și să întrețină pluguri și căruțe, 
precum și boii și caii de tracțiune, menţinerea arendei era extrem de im- 
portantă. În consecinţă, chiar și în 1700, proporția dintre suprafața moșiei 
propriu-zise și aceea a domeniului total era, în medie, de 25 la sută.” 

În plus, iobagii trebuiau sa fie destul de înstăriți pentru a îndeplini co- 
respunzător serviciile cerute. Deși aservirea le oferea seniorilor oportunităţi 
mai mari de a exploata țăranii decât atunci când aceștia erau liberi, o muncă 
eficientă se putea obține doar arătându-le respect. Cooperarea lor era esen- 
tialà pentru o moșie bine administrată, iar seniorul o putea menține având 
o atitudine adecvată fata de tradiții si, pe de altă parte, impunând schimba- 
rile în urma unor negocieri și consultări, nu prin decizii unilaterale și forță 
brută. În Polonia, cea mai radicală transformare a modului de administrare 
a moșiilor de la începutul epocii moderne s-a produs o dată cu introducerea 

muncii obligatorii săptămânale. Deși instituită pe cale legislativă, aceasta 
a fost generată, și apoi extinsă la câteva zile pe săptămână, printr-un proces 
de negociere în cadrul căruia seniorii i-au convins pe iobagi să se supună 
acordându-le în schimb dreptul de a transmite ereditar arenda și de a plăti 
doar o rentă nominală.” 

Iobagii au fost ajutaţi să-și apere drepturile de sistemul de guvernare 
sătească instituit mai întâi conform dreptului german. Acesta consta dintr-un 
parlament sătesc (gromada), compus din capii de familie, și dintr-un consiliu 
executiv (urzad) ai cărui membri erau fie aleși, fie numiţi de către gromada. 
Instaurarea iobăgiei le-a permis seniorilor să-și impună prezența în această 
enclavă, mai ales atunci când au cumpărat funcţia de so/tys, deținătorul ei 
fiind de-acum înainte numit de senior. De asemenea, seniorii puteau con- 
trola urzad-ul mituindu-i membrii cu terenuri bune și scutiri de la muncă. 
Totuși, sistemul guvernării sătești nu s-a transformat astfel într-o fantoșă. 
Urzadul și-a păstrat puterea de a negocia cu seniorul în interesul satului, 
în privința schimbărilor legate de administrarea domeniului propuse de 
acesta.” 

Așadar, iobăgia din Polonia nu a avut un caracter propriu-zis despotic, 
deși iobagii practic nu erau recunoscuți de lege. Mai mult, ei aveau la dis- 
poziție mijloacele de a se opune schimbărilor care erau doar în favoarea 
seniorului. Dependenţa acestuia de cultivarea moșiei prin muncă obligatorie 
le permitea iobagilor să reacționeze furând din produse și lucrând prost. 
Mai mult, penuria de forță de muncă din Polonia, ca si disponibilitatile de 
teren liber în Lituania si Ucraina, îi incitau pe iobagi să plece. La începutul 
secolului al XVIII-lea, când au avut loc războaie devastatoare, lipsa de co- 
operare a iobagilor a provocat o criză severă a regimului seniorial.? Cei 
mai susceptibili de plecare erau iobagii lipsiți de pământ, care reprezentau 
un ingredient esențial al sistemului atât pentru preluarea arendelor vacante, 
cât și pentru că erau o mână de lucru ieftină. În cea de-a doua postură le erau 
utili nu doar seniorilor, ci și iobagilor deținători de pământ, care puteau, 
angajând forța lor de munca, să facă fata sarcinii duble de a sluji seniorul si 
ași cultiva propriul teren.” Importanţa mâinii de lucru a iobagilor si posi- 
bilitatea dispariţiei acesteia limita măsura în care seniorii își afirmau prac- 
tic dreptul de proprietate asupra țăranilor aserviti. O influență considerabilă 
au avuto și dovezile de rezistență arătate de iobagi. Revoltele lor erau rare, 
dar, întrucât se îndreptau cu violență mai degrabă împotriva seniorilor, decât 
contra funcționarilor guvernamentali, cei dintâi le păstrau o amintire dure- 
roasă. La dispariţia iobăgiei din Polonia aflată sub stăpânire austriacă a con- 

tribuit Jacqueria din Galiţia, din 1846, care a avut un precedent în răscoala 
din 1768, ce a izbucnit în Ucraina și a afectat Lituania și Silezia. Mai devreme, 
avuseseră loc revolte în Carpaţii de est în 1497, la Olszanica, lângă Cracovia, 
în 1581, și altele asociate cu mișcarea cazacilor zaporojeni conduși de 
Bogdan Hmielnitki, in 1648.” 

Relaţia dintre iobag si senior era determinată și de anumiți factori ex- 
terni, în special de mărimea populației și modul in care satisfácea nevoia de 
forță de muncă a moșiei. Astfel, creșterea demografică susținută din seco- 
lul al XVI-lea nu a dus la usurarea condiției iobagilor pur și simplu pentru 
că, sub influența comerțului baltic cu grâne, a fost însoțită de o extindere a 
cultivării directe a domeniilor. Totuși, iobăgia din Polonia a devenit un re- 
gim foarte opresiv de-abia la sfârșitul secolului al XVII-lea, o dată cu decli- 
nul comerțului.” Acesta s-a datorat depopulării provocate de armatele 
suedeză și rusă, care au devastat Polonia în cursul Războaielor Nordice 
din 1655-1660 si 1700-1721.” În această situaţie economică inrautatita dra- 
matic, iobăgia a devenit din ce în ce mai aspră, întrucât seniorii, mai ales 
nobilii mărunți saraciti, căutau cu disperare să cultive moșia cu o forță de 
muncă mult diminuată. Drept urmare, zilele de muncă impuse fiecărei gos- 
podárii s-au dublat. La începutul secolului al XVIII-lea, puteau ajunge chiar 
la șase sau șapte pe săptămână.“ Cererea internă de grâne pentru produce- 
rea băuturilor alcoolice i-a convins pe seniori să continue cultivarea directă 
a domeniilor.” Mai mult, arendele rămase vacante în urma reducerii popu- 
latiei puteau fi incorporate în moșia propriu-zisă. Refacerea populației de la 
sfârșitul secolului al XVIII-lea și începutul celui de-al XIX-lea - susținută 
în Polonia, ca si în alte parti, de introducerea cultivării cartofului - a avut 
efectele sale. De acum, opoziția fata de munca obligatorie excesivă se ma- 
nifestase puternic, convingându-i pe seniori să se bazeze pe mâna de lucru 
angajată, numeroasă și, deci, ieftină. Astfel, au renunțat la munca obligato- 
rie, care provoca doar necazuri și era ineficientă, transformând îndatoririle 
de acest tip în rente plătibile în bani sau în bunuri.” 

TIobágia poloneză avea ca trăsătură distinctivă libertatea în raport cu in- 
truziunea statului. Această libertate a apărut la sfârșitul secolului al XIV-lea 
și începutul celui de-al XV-lea, când seniorii au scos treptat satele de pe do- 
meniile lor de sub jurisdicția publică a tribunalelor conduse de starosta, 
refuzându-le astfel un privilegiu bazat pe dreptul german. Incununarea a 
venit în 1518, când Coroana a încetat să primească apelurile din partea ioba- 
gilor. 

Așadar, modul în care era definită juridic iobăgia nu numai că impunea 

restricții asupra iobagilor, dar lăsa aplicarea lor în seama seniorului. Toate 
acestea s-au schimbat între 1772 și 1795, când teritoriile din cadrul Repu- 
blicii poloneze — care, prin tradiţie, era o republică aristocratică, al cărei rege 
era ales — au fost distribuite celor trei monarhii absolute învecinate, Prusia, 
Rusia și Austria. Întrucât a trebuit să funcționeze într-un cadru politic com- 
plet diferit, caracterul și condiția iobăgiei poloneze s-au schimbat inevitabil. 
Până atunci, iobagii polonezi fuseseră oprimati de seniori, dar nu si de către 
stat. Supunerea lor fata de nobilime a fost compensată de nereusita Coroanei 
de a construi o mașinărie statală costisitoare. Mai mult, interesul nobilimii 
de a reduce impozitele regale, ca și dimensiunea redusă a armatei regale 
regulate, minimizaseră cererile fiscale și militare adresate iobagilor de către 
guvern. Toate acestea s-au schimbat o dată cu împărțirea Poloniei. În par- 
tea intrată sub stăpânire rusească, iobagii sufereau acum de o dublă povară, 
întrucât puterile seniorilor au rămas intacte, în timp ce guvernul rus a în- 
ceput să ceară recruți pentru armata regală s si impozite pentru întreținerea 
acesteia. În părțile stăpânite de Austria și Polonia, sarcinile fiscale și mili- 
tare erau de asemenea grele, dar atenuate totuși de sistemul de protecție 
a țăranilor pe care cele două guverne îl puseseră deja în practică. Astfel, 
erau limitate prin lege zilele de muncă pe care le puteau solicita seniorii, ca 
și jurisdicţia pe care o puteau exercita în propriile Curti de judecată.“ 

Cu toate acestea, ar fi greșit să se creadă că variațiile regionale ale ca- 
racterului iobăgiei poloneze au apărut doar o dată cu împărțirea țării. Evo- 
lutia politică a Republicii poloneze - în care erau încorporate state inde- 
pendente fie prin unirea a două dinastii (ca în cazul Lituaniei), fie prin cu- 
cerire (cazul Prusiei Regale) sau declararea loialității (cum s-a întâmplat cu 
Mazovia, Kurlanda, Livonia, Prusia Ducală și Moldova) - a extins sistemul 
polonez de iobăgie și în aceste teritorii, seniorii locali apreciind posibilitatea 
obținerii de câștiguri și acceptând ușor noul regim. Din acest punct de ve- 
dere, expansiunea spectaculoasă a Republicii de la sfârșitul secolelor al 
XV-lea si al XVI-lea a provocat răspândirea unui sistem de iobăgie in care 
aservirea era ereditară și se aplica majorității populației rurale, guvernarea 
iobagilor era trecută în mâinile seniorilor, iar sarcina iobagilor era de a presta 
zile de muncă pentru cultivarea comercială a moșiei. Cu toate acestea, da- 
torită factorilor economici, în practică iobăgia a îmbrăcat forme variate. 
Astfel, deși caracterul opresiv al regimului polonez de iobăgie se datora în 
principal muncii săptămânale neplătite pe care o necesita cultivarea moșiei, 
în unele parti ale Republicii robota nu exista, pentru că economia regională 
avea fie un sistem comercial bine dezvoltat deja, fie acesta era într-o stare 

incipientă. În Carpaţi sau în ținuturile împădurite din Bielorusia — regiuni 
în care economia de piată pătrundea lent- obligaţiile iobagilor erau limitate 
la rente plătibile în bani sau în natură. La cealaltă extremă se găseau unele 
parti ale Prusiei Regale unde, într-o manieră de-a dreptul capitalistă, agri- 
cultura comercială era practicată cu mână de lucru angajată, iar iobăgia nu 
a devenit niciodată importantă ca mijloc de exploatare a arendașilor sau de 
utilizare a forței lor de muncă.” 

Modul în care era definită prin lege iobăgia poloneză și faptul că grosul 
populației trăia la sat însemnau că societatea era predominant aservită. De 
exemplu, în provinciile anexate de Rusia, iobagii constituiau 72 la sută din 
totalul populației masculine si 83-85 la sută din totalul populaţiei țărănești.” 
Nu e nici un motiv să se creadă că în restul Republicii situaţia era diferită, 
cu excepția Prusiei Regale. Totuși, de aici nu rezultă că toate clasele mun- 
citoare erau constituite doar din iobagi. O trăsătură distinctivă a societății 
poloneze era numărul mare de nobili. Pe la 1700, aceștia reprezentau 10 la 
sută din întreaga populație. Doar nobilimea din Castilia ajungea la aceeași 
proporție, dar, in mod normal, nobilii reprezentau putin peste 2 la sută. Fap- 
tul că erau atât de numeroși însemna că mulţi dintre ei lucrau în gospodării 
țărănești și încă si mai multi găseau de lucru ca servitori, muncitori, negus- 
tori și hangii. Statutul de nobil prezuma libertatea personală, astfel că den- 
sitatea socială a iobăgiei a fost diluată de prezența lucrătorilor care erau 
indiscutabil liberi pentru că erau indiscutabil nobili. Este adevărat, nobilii 
fără pământ își găseau de lucru în orașe sau locuiau in conacele altor nobili, 
dar multi au subzistat în mediul rural ca țărani, lucrând pământuri luate in 
arendă sau alodii. Astfel, în Mazovia, în secolul al XVHea, jumătate dintre 
micile gospodării erau deținute de nobili. Proporția era de trei sferturi în 
Podlazia și de o cincime în Marea și Mica Polonie. În unele parti ale Re- 
publici, existau sate ai căror locuitori erau, cu toții, de origine nobilă si, deci, 
complet liberi: nouăzeci de sate de acest tip se găseau în Mica Polonie în 
secolul al XVI-lea si 1 600 în Mazovia secolului al XVHea.” 

Alti țărani erau liberi pentru că ajunseseră să trăiască în orașe și, astfel, 
se bucurau de drepturile biirger-ilor.® Alţii locuiau domenii arendate privi- 
legiate, definite astfel pentru că odinioară fuseseră deţinute de so!tys, fuse- 
seră alese să furnizeze infanteriști armatei regale sau, asemenea satelor de 
olenderi de lângă Poznan, din Marea Polonie, aparțineau unor comunități 
care primiseră odinioară statut liber în scopul de a atrage coloniști.” 

În sfârșit, existau țărani semiliberi, cărora legea nu le acorda libertatea 
personală, dar îi proteja fata de poverile iobăgiei.” Unii cheltuisera bani pen- 

tru a-și asigura condiții bune de arendă, alții, precum boierii din Lituania 
secolului al XVI-lea, erau scutiți de prestarea muncilor pe moșie. Mai erau 
și coloniștii atrași în Podolia și Ucraina care, în maniera tradițională, fuse- 
seră scutiți de rente și obligații de munca pentru a fi convinși să vină, deși, 
potrivit legilor poloneze, erau teoretic aserviti.” Ultima condiție se aplica 
unei mulțimi întregi de emigranți atrași dintr-un stat în altul, sau dintr-o 
regiune în alta. În cele din urmă, atunci când problema găsirii unui număr 
suficient de arendași a dispărut, aservirea lor a fost instaurată din nou. În 
sfârșit, în toată perioada iobăgiei moderne au existat numeroși muncitori 
itineranti care stăteau un sezon agricol și apoi plecau mai departe, fără a ră- 
mâne destul timp pentru a deveni iobagi conform vreunei prezumtii legale." 
Datorită impartirii Poloniei, iobăgia a supravieţuit mult mai mult în unele 
teritorii decât în altele. Urmând exemplul din Austria și Boemia, a fost abo- 
lita prima dată în 1794 prin proclamația revoluționară a lui Kosciuszko. Desi 
ocupaţia prusacă a adus lucrurile în starea inițială, s-au luat alte măsuri în 
acest sens în 1807 și 1811, când, printr-un decret emis de Napoleon, s-a pus 
capăt iobăgiei în Ducatul Varșoviei și apoi, prin decret emis de Hohenzol- 
lerni, în Polonia prusacă. Totuși, iobăgia a durat până in 1848 în partea aflată 
sub stăpânire austriacă și până în 1861 în teritoriile ocupate de Rusia.” 
Spre sfârșit, iobăgia poloneză era extrem de diferită de ceea ce fusese 
în secolele al XVI-lea și al XVIHea. De acum, subpopularea care îi determi- 
nase apariția luase sfârșit. De fapt, se producea chiar o explozie a populației, 
conducând la o divizare a fermelor si la crearea unei clase de persoane lip- 
site de pământ în mediul rural. Deși nobilimea a continuat să se ocupe de 
agricultură, și-a schimbat metodele sub influența răspândirii mâinii de lucru 
ieftine si ca reacţie fata de incapacitatea iobagilor de a furniza servicii cu 
ajutorul animalelor de povară, fapt datorat micșorării fermelor. De aceea, 
nobilii preferau să angajeze muncitori salarizati și să transforme obligaţiile 
iobagilor i în rente. În modul acesta, iobăgia și-a pierdut importanța econo- 
mică. De asemenea, și-a pierdut scopul social. Iniţial, iobăgia se dezvoltase 
pentru a împiedica migrațiile încurajate de competiţia dintre seniori, care 
doreau cât mai multi arendași, precum și de atracţia frontierei necolonizate. 
Dar acum, la tara, densitatea populaţiei era deja prea mare, multe persoane 
fiind obligate să-și vândă mâna de lucru fie pentru că nu aveau deloc pă- 
mânt, fie pentru că nu aveau destul ca să practice agricultura de subzistență. 
Iar exodul traditional înspre est nu mai era de actualitate. ^ În plus, oportu- 
nitátile pe care le câștigaseră seniorii de pe urma iobăgiei erau acum limitate 
nu doar de impunerea cutumei, ci și de apariţia unor reglementări statale. 

Cu toate acestea, profund înrădăcinată în societate, iobăgia a supraviețuit 
chiar și după ce și-a pierdut funcțiunile, până când evenimentele revolutio- 
nare au forțat mâna reprezentanţilor vechii ordini. În mod previzibil, abo- 
lirea iobăgiei a provocat o altă mare migraţie, de data aceasta una care nu 
a mai suscitat obiecții: nu înspre est, ci spre vest, în Germania și America. 


Monarhia habsburgică 


Sub stăpânirea habsburgică, iobăgia a îmbrăcat o varietate de forme: 
era personală în Ungaria și Galiţia, respectiv legată de dreptul de posesie 
asupra pământului în Teritoriile Austriece și domeniile Coroanei Boemiei 
(Boemia, Moravia și Silezia). În unele regiuni, era relativ blândă (în cea mai 
mare parte a Austriei și mare parte a Sileziei), în alte locuri era destul de 
aspră (în special în Boemia, Moravia, unele părți ale Ungariei și Galiţia). În 
plus, caracterul opresiv al iobăgiei s-a modificat considerabil în decursul 
timpului. Atât în Ungaria, cât și în Boemia, de exemplu, cererile seniorilor 
au devenit mult mai împovărătoare în secolul al XVII-lea, ca reacție la feno- 
menul depopulării și la răspândirea cultivării directe a moșiilor cu ajutorul 
forţei de muncă iobage. 

Dar existau și similarități marcante în cadrul imperiului, privind modul 
în care s-a dezvoltat iobăgia și caracteristicile de bază pe care le-a dobândit. 
Pe tot teritoriul imperial, iobăgia modernă a fost instituită cam în același 
timp — între 1480 si 1550 - dar, spre deosebire de litoralul baltic, apariția ei 
nu sa datorat comerțului cu Europa occidentală. Mai mult, in Ungaria si 
Boemia — ambele fiind monarhii elective, cu diete controlate de nobilime ce 
exercitau puteri legislative extinse — iobăgia era consfintita, ca in Polonia, 
de către nobili, prin reglementări emise de parlament, în timp ce în Terito- 
riile Austriece ereditare era autorizată prin decret regal. În ținuturile stapa- 
nite de Habsburgi, iobăgia constituia un sistem de supunere fata de dome- 
niul privat al seniorului, astfel că relaţia dintre iobagi și guvern era indirectă 
și depindea de intermedierea nobilului. Aceeași supunere le interzicea ioba- 
gilor anumite drepturi: dreptul de a părăsi moșia seniorului, de a se căsători, 
de a căuta un nou loc de muncă sau de ucenicie fără permisiunea acestuia. 
Iobágia a fost susținută în întregul imperiu de izbucnirea câtorva războaie 
țărănești, deoarece nobilii și guvernul au ajuns să creadă că era necesară 
fie instituirea unui regim de iobăgie (ca în Ungaria după răscoala condusă 
de Gheorghe Doja în 1514, și în Teritoriile Austriece după implicarea în 
Războiul Țărănesc German din 1525), fie aplicarea mai riguroasă a celui 

deja existent (ca în Boemia după răscoala din 1680). 

Preocupările militare ale Habsburgilor, în special războiul îndelungat 
împotriva Imperiului Otoman, au fost un factor esențial pentru dezvoltarea 
iobăgiei. Nevoia de a aproviziona armate mari pe o perioadă îndelungată 
pentru a rezista în fata turcilor — care în 1526 au luat sub stăpânire o parte 
a Ungariei și cu câteva ocazii, în următorii 175 de ani, au amenințat să cu- 
cerească Viena însăși — a dus la apariţia sistemului de Gutsherrschaft (cul 
tivarea directă a moșiei cu mână de lucru iobagă), în timp ce nevoia de bani 
pentru susținerea operațiunilor militare a creat sistemul de Pfandherrschatt. 
În cadrul acestuia din urmă, se obțineau fonduri prin ipotecarea domeniilor 
regale, a căror valoare colaterală sporea atunci când arendașii erau aserviti.” 
În plus, iobăgia lea permis Habsburgilor să mențină raporturi bune cu no- 
bilii din cele două provincii ale imperiului care au jucat un rol esențial in 
războaiele cu turcii -Boemia, a cărei prosperitate furniza provizii vitale, si 
ceea ce mai rămăsese din Ungaria, care se afla chiar pe linia frontului — și, 
astfel, să exercite un control mai puternic asupra acestor teritorii. 

Habsburgii au ajuns să considere iobăgia drept un obstacol politic se- 
rios deabia în secolul al XVIII-lea. De acum, amenințarea turcească dispă- 
ruse, iar părţile pierdute ale Ungariei fuseseră recuperate. Noua amenințare 
era reprezentată de monarhia prusacă; la mijlocul secolului al XVIII-lea, 
aceasta ocupase Silezia și invadase în mod repetat Boemia. Deși aprobau 
iobăgia, Habsburgii au simțit, inca din secolul al XVHea, că era în interesul 
lor fiscal ca seniorii să nu exploateze în exces țărănimea. Acum, la jumáta- 
tea secolului al XVIII-lea, influențați de înfrângerile militare, răscoalele tà- 
rănești și credința că o țărănime mai prosperă avea să furnizeze venituri 
mai mari și soldați mai buni, Habsburgii au impus reglementări asupra 
comportamentului seniorilor și au acordat iobagilor posibilitatea de a-i da 
în judecată pe cei care le incálcau. 

Acest program de reformă agrară le-a conferit iobagilor drepturi legale 
considerabile. Dar, chiar și înainte, ei nu se aflau cu totul în puterea senio- 
rilor. Drepturile cutumiare supliniseră parțial ceea ce refuzase legea. În mod 
tipic, aceste drepturi acordau iobagilor transmiterea ereditară a arendei, 
rente fixate, folosința comună a pârloagelor și participarea, într-o formă sau 
alta, la guvernarea sătească. 

Ca și în Polonia, iobagii doreau în primul rând să rămână țărani, ceea ce 
însemna să aibă suficient pământ de cultivat. În întregul i imperiu, sistemul 
de iobăgie prezuma existența unei taranimi care furniza rente și muncă ne 
plătită. De asemenea, prezuma existența unui sistem seniorial în care tere- 

nurile cultivate erau fie pentru folosința personală a stăpânului, fie, ca în 
cazul arendelor, pentru folosința iobagilor. Deși pământul necultivat era 
cuprins teoretic în moșia propriu-zisă, era utilizat și de iobagi pentru pasu- 
natul vitelor și culesul roadelor naturii. Așadar, în practică, iobăgia îi ajuta 
pe țărani să-și păstreze modul de viata. O trăsătură remarcabilă a Imperiului 
Habsburgic era suprafața mare de pământ rezervată țăranilor. Familiile cu 
gospodării complete deţineau 30 de acri sau mai mult; avantajul acesta a 
dispărut în cele din urmă (la sfârșitul secolului al XVIII-lea) nu din cauza 
exploatării senioriale, ci datorită creșterii populației. 

Cu toate acestea, iobăgia avea mult mai multe de oferit proprietarilor de 
pământuri decât țăranilor. Táránimea liberă din cadrul sistemului seniorial 
ajungea să construiască în jurul surplusului de producție — mulțumită ren- 
telor fixe, dijmei limitate și muncii obligatorii reduse - un gard de protecție 
care, deși nu se putea opune solicitărilor fiscale ale statului, era extrem de 
eficient împotriva seniorului. Confruntându-se cu inflația sau cu dispariția 
arendasilor și având nevoie să mențină valoarea moșiilor la un nivel ridicat, 
seniorii a trebuit să dea în arendă domeniul aflat în folosința lor exclusivă 
sau sal cultive cu mână de lucru salarizată. Succesul acestor strategii de- 
pindea de creșterea rapidă a populaţiei, fie pentru a avea arendași gata să 
plătească rente mari, fie pentru a avea muncitori gata să lucreze în schim- 
bul unor salarii scăzute. Cu alte cuvinte, diminuarea populaţiei rurale con- 
stituia o problemă serioasă pentru seniori, una dintre soluții fiind arendarea 
unor porțiuni largi ale moșiei propriu-zise către câţiva fermieri capitaliști. 
În schimb, iobăgia permitea o flexibilitate mult mai mare în administrarea 
domeniilor, presiunile inflationiste putând fi contracarate prin sporirea ce- 
rerilor față de proprietăţile luate în arendă de către țărani. Faptul acesta 
era posibil din cauza varietatii de dijme și taxe pe care le putea obține se- 
niorul de la iobagi pentru a compensa valoarea fixă a rentei. In plus, seniorii 
puteau profita de pe urma creșterii prețurilor cultivând domeniul propriu-zis 
direct, obligând iobagii să muncească, sau comercializând rentele și dijmele 
pe care aceștia le plăteau în natură. Mai mult, în perioadele de depopulare, 
proprietarii de iobagi puteau mări dijma, taxele și durata muncii obligatorii 
pentru a compensa scăderea numărului arendașilor. Cât despre arendele 
vacante, terenurile respective puteau fi alipite moșiei și cultivate direct. In 
toate teritoriile stăpânite de Habsburgi, seniorii se confruntau cu un han- 
dicap grav moștenit din Evul Mediu: drepturile considerabile ale țăranilor 
arendasi. În timpul depopularilor severe de la sfârșitul Evului Mediu, dato- 
rate epidemiilor și războaielor, și apoi în secolul al XVII-lea, ca urmare a 
Războiului de Treizeci de Ani și a conflictului permanent cu turcii, impune- 

rea și exploatarea iobăgiei au reprezentat o soluție constructivă a acestei 
probleme. În plus, iobăgia si drepturile de guvernare pe care le conferea 
nobililor le-au permis acestora să se mențină ca personalități importante în 
epoca absolutismului regal. 

În sfârșit, o trăsătură distinctivă a iobăgiei din Imperiul Habsburgic era 
reprezentată de solicitările reduse pe care i le adresa guvernul. Spre deo- 
sebire de Hohenzollerni și Romanovi, Habsburgii nu s-au grăbit să instituie 
impozitarea directă regulată și recrutarea: cea dintâi a fost impusă de-abia 
în 1749, iar cea de-a doua doar pe la 1770 (încă și mai târziu în Ungaria). 
Întrucât iobăgia a fost abolită la puțin timp după aceea, exploatarea aspră 
din partea guvernului a durat doar o perioadă destul de scurtă.” 


Boemia 


În regatul Boemiei, sistemul iobăgiei a fost creat printr-un act al parla- 
mentului din 1487 si confirmat printr-un altul din 1500. Legislaţia aceasta 
nu introducea iobăgia in tara, deoarece cu mult mai devreme, ca și în ves- 
tul medieval, se dezvoltase o iobăgie de tip personal ca urmare a acordării 
de mici gospodării sclavilor.” Ceea ce stabileau cele două legi era un nou 
sistem de iobăgie, în care iobagii erau legaţi de senior nu ca persoane, ci ca 
arendași; a fost prima apariţie a iobăgiei legate de posesia pământului din 
Europa de Est, urmând să se instituie sisteme similare în Silezia, Moravia, 
Brandenburg și Teritoriile Austriece. % În mod esențial, iobăgia legată de 
dreptul de posesie asupra pământului se aplica unei proporții mult mai mici 
a comunității rurale decât cea de tip personal, care fusese adoptată de-a lun- 
gul coastei baltice și în Polonia, Ungaria și Rusia, deoarece în cel dintâi 
regim persoanele fără pământ erau libere. Între acestea se numărau fiii ioba- 
gilor care nu reușiseră să moștenească arenda, ca și fiicele de iobagi care 
nu reușiseră să se mărite cu arendași. Introducerea sistemului a marcat, 
fără îndoială, o schimbare profundă, pe de o parte pentru că iobăgia per- 
sonală derivată din sclavie nu se aplicase niciodată unui segment important 
al societății, fiind de acum pe cale de dispariţie, și, pe de altă parte, pentru 
că pe la 1400, mulțumită procesului de colonizare ce respecta dreptul ger- 
man, țărănimea din Boemia obținuse drepturi însemnate privind arenda și 
autonomia sătească.“ Cu alte cuvinte, legea din 1487 le-a permis seniorilor 
să recapete controlul asupra moșiilor.” 

Ceea ce i-a determinat pe seniori să acţioneze a fost marea depopulare 
din secolele al XIV-lea și al XV-lea, provocată de Ciuma Neagră și apoi de 

Războaiele Husite.* Drept urmare, densitatea mâinii de lucru, care și înainte 
fusese mică, a scăzut încă și mai mult. Întrucât nu puteau contracara mic- 
șorarea veniturilor prin impunerea unor îndatoriri sporite asupra arenda- 
șilor supraviețuitori (deoarece i-ar fi putut face să migreze pe alte moșii), 
seniorii au început prin a le refuza tuturor arendașilor dreptul legal de a 
părăsi domeniul. Au putut proceda astfel mulțumită caracterului electiv al 
monarhiei, consecință a stingerii dinastiei Premysl în 1307, precum și suc- 
cedării unui număr de monarhi străini, fiecare obligat să acorde privilegii 
nobilimii boemiene pentru a fi ales rege. Extrem de avantajoase pentru in- 
teresele nobililor au fost concesiile făcute de Ioan de Luxemburg în 1310, 
prin care Dieta din Boemia a primit dreptul de a legifera.* Nobilii puteau 
controla acest organism în virtutea faptului că, la sfârșitul secolului al XV-lea, 
Dieta cuprindea două camere ale nobilimii și una a orașelor, cu un sistem 
de votare care la acorda celor dintâi o majoritate naturală. 9 

În Boemia, iobăgia a fost instaurată înaintea stăpânirii habsburgice, în 
timpul domniei lui Ladislau Iagiello, fiu al monarhului polonez Casimir al 
IV-lea. Atât nobilimea din Boemia, cât si cea ungară l-au ales rege, pur si 
simplu pentru că era o nulitate potrivită acestui rol: Krâl Dobie („Regele 
de treabă“), după cum îl numeau cu cinism nobilii boemieni, sau, cum spu- 
neau cei unguri, „un rege pe care] putem duce de nas“. În 1526, Habsburgii 
și-au asigurat alegerea la tron, dar deabia după un secol au reușit să-și sta- 
bilească dreptul ereditar, și aceasta după ce au zdrobit o revoltă a nobilimii 
boemiene. Decretul din 1627 care le consfințea dreptul ereditar a privat 
Dieta de puterile legislative acordate în 1310." Cu toate acestea, desi Boe- 
mia era supusă absolutismului regal, noile legi fiind emise exclusiv prin 
ordonanță regală, sistemul iobăgiei a traversat un proces de consolidare 
și intensificare ce reflecta dependența Habsburgilor de nobilime, privită ca 
principal instrument al guvernării.* 

După bătălia de la Muntele Alb din 1620, Habsburgii au remodelat nu 
doar Constituţia Boemiei, ci și nobilimea din această tara. În deceniul trei 
al secolului al XVIHea, ca urmare a emigrării masive a nobililor protestanți, 
jumătate din conace au fost confiscate și redistribuite, ceea ce a dus la o di- 
minuare drastică a Ritterschaftului, de la 1 128 de familii în 1620 la 228 de 
familii în 1650. Proprietățile confiscate au fost atribuite unor nobili de ori- 
gine străină. În consecinţă, nobilimea boemiană a devenit un grup de mag- 
nati, fiecare cu titluri, domenii enorme, legáturi la Curtea Habsburgilor si 
tendința de a locui departe de moșie, la Praga sau la Viena.“ Totuși, întru- 
cát timp de cel putin un secol nu au avut un alt mijloc de guvernare decát 

cel aristocratic, Habsburgii au trebuit să păstreze sprijinul acestei nobilimi 
satisfăcându-i nevoile. Din acest motiv, iobăgia a fost menţinută. Ordonanța 
Revizuită asupra Pământurilor din 1627 — temelia absolutismului regal din 
Boemia - confirma sistemul de iobăgie autorizat anterior prin lege parla- 
mentară. Au urmat decrete conținând noi reglementări, adesea ca urmare 
a suprimarii unei rascoale taranesti, asa cum au fost actele din 1680, 1717 
si 1775.” Guvernul actiona nu dintr-o aversiune liberală fata de iobăgie sau 
nobilime, ci din cauză că depindea de taranime pe plan fiscal și militar. În 
plus, simţea că exploatarea sistemului de iobăgie de către nobilime îi eroda 
propriile resurse și îi slăbea poziția internațională, mai ales în relația cu 
Prusia. O altă preocupare a guvernului era instabilitatea politică provocată 
de insurectiile țărănești și faptul evident că erau atatate de felul in care no- 
bilimea abuza de drepturile senioriale.” 

Guvernul însuși era parțial responsabil de exploatarea iobagilor de către 
nobili. Ca o concesie fata de aceștia din urmă, in 1627 scutise de impozite 
domeniile aflate în stăpânirea directa a seniorilor, incurajandu-i să încorpo- 
reze terenurile arendate în domeniu, întrucât astfel nu mai aveau de plătit 
impozite pentru ele și nu mai trebuiau să respecte drepturile asociate cu 
arenda. În felul acesta, puteau impune rente mai mari." Efectul a fost cres- 
terea poverii fiscale de pe umerii arendasilor rámasi. Pentru al contracara, 
in 1717 guvernul a insistat ca terenul transferat din arendá in mosia pro- 
priu-zisă să rămână impozabil, iar apoi, la mijlocul secolului al XVIII-lea, a 
reinstaurat impozitul funciar pe domeniile aflate în stăpânire directă.” To- 
tuși, principalul vinovat pentru caracterul opresiv al iobăgiei din secolele 
al XVII-lea si al XVIII-lea a fost faptul că nobilimea din Boemia a ales sa 
cultive direct domeniul, în loc să-l dea în arendă. 

Nobilimea boemiană fusese implicată demult în activități comerciale, 
dar acestea erau legate în principal de piscicultură, fabricarea berii și ne 
gotul cu lemne, fără a avea nevoie de o mână de lucru prea numeroasă." 
În plus, veniturile obținute din aceste activități le permiteau seniorilor să 
accepte rente, taxe si dijme reduse din partea arendasilor. În aceste împre- 
jurari, iobăgia era destul de blândă, aproape benignă. Mai mult, datorită 
creșterii populației din secolul al XVHea, era ușor de găsit arendasi, astfel 
că permisiunea de plecare era acordată cu ușurință, iar legea care interzicea 
migraţia era rareori aplicată.” 

Implicarea directă a nobilimii în agricultură a suscitat o transformare 
decisivă a relației dintre iobag și senior. Faptul acesta s-a datorat în mare 
parte Războiului de Treizeci de Ani (16181648), care a redus populaţia Boe- 

miei cu peste 40 la sută. Întrucât exista un exces de arende vacante, iar 
mâna de lucru plătită era rară și costisitoare, administratorii domeniilor au 
recurs la exploatarea iobagilor.” În acest sens, au aplicat legea din 1487 
împotriva migratiei, au insistat asupra monopolurilor seniorilor și dreptu- 
rilor lor de a acorda licențe și au impus munca săptămânală obligatorie.” 
Ultima măsură a urmat deciziei de a imita nobilii din Brandenburg și Prusia 
prin cultivarea de grâne pe domeniul seniorial. În consecință, țăranii tre- 
buiau să muncească regulat pe moșie, îndatorirea fiind fixată prin lege i în 
1680 la maximum trei zile pentru posesorii de animale și de două ori mai 
mult pentru cei care lucrau cu braţele. % Întrucât iobăgia din Boemia era 
legată de dreptul de posesie asupra pământului, la început îndatoririle de 
muncă se refereau la proprietăţile arendate, dar în secolul al XVII-lea, într-o 
manieră care sugera iobăgia de tip personal, munca obligatorie a fost extinsă 
la copiii arendașilor, chiar dacă erau liberi. Dincolo de îndatoririle acestea, 
mai erau și cele neregulate, care nu au fost legiferate decât in 1775.” 

Pe la 1700, in Boemia funcționa o forma opresiva de iobăgie, în timp ce 
la 1600 fusese, după toate criteriile, una blândă. Ceea ce a determinat trans- 
formarea a fost faptul că, în schimbul impunerii muncii săptămânale, nu s-a 
oferit nici o compensație sub forma reducerii rentelor si dijmelor, așa cum 
se întâmplase, de exemplu, în Polonia și Brandenburg. In Boemia, unei po- 
veri i s-a adăugat pur și simplu încă una. Mai mult, altele au fost intensificate 
la sfârșitul secolului al XVII-lea pentru a contracara efectele marii depopu- 
lari provocate de Războiul de Treizeci de Ani. 

Impunerea muncii săptămânale a fost însoțită de extinderea domeniului 
seniorial. Totuși, aceasta nu s-a datorat atât evacuării țăranilor, cât absor- 
birii arendelor vacante și a fostelor pârloage cultivate. Cu toate acestea, 
atunci când domeniul extins a fost supus cultivării directe, îndatoririle de 
muncă au crescut considerabil. Mai mult, au apărut probleme suplimentare 
0 dată cu refacerea populației. După scăderea dramatică de la începutul se- 
colului al XVHea, revenirea a fost spectaculoasă. După ce scăzuse de la 
aproximativ 1'700 000 in 1600 la 950 000 în 1650, a crescut la 2 400 000 până 
in 1776..% Întrucât domeniile nu- și reduseseră dimensiunile pentru a lăsa 
libere terenuri de arendat, această explozie a populației a avut două efecte. 
În primul rând, a produs, spre sfârșitul secolului al XVIII-lea, o abundență 
de mână de lucru liberă. Cum iobagii reactionasera împotriva sporirii inda- 
toririlor de muncă nu numai | prin revoltà, ci si tergiversând lucrul, acum, 
într-o lume a forței de muncă ieftine, seniorii au ales să angajeze lucrători 
si să transforme robota în rentă.” În al doilea rând, ambițiile țărănești ale 
celor lipsiti de pământ puteau fi îndeplinite, aducând profit, dacă li se închi- 

riau pe termen scurt parti ale domeniului, cu rente exorbitante.” Astfel, 
iobăgia a fost grav subminatà, pe măsură ce seniorii au adoptat metode mai 
avantajoase de administrare a moșiilor. În același timp, statul a început să 
interfereze în relația dintre iobag și senior. Procesul a atins punctul culmi- 
nant în 1781, când s-a pus capăt iobăgiei, ca urmare a înțelegerii dintre 
nobili și Coroană prin care aceștia renuntau la drepturile redundante, per- 
miţându-li-se în schimb să menţină un sistem seniorial mai blând.” 

În pofida expansiunii marilor domenii din secolul al XVII-lea - conse- 
cintà a aplicării cultivării directe ca răspuns la problema depopulării — pro- 
portia totală a pământului inclus în domenii la sfârșitul secolului al XVIII-lea 
în Boemia era de numai 16 la sută; cu alte cuvinte, cea mai mare parte a 
terenurilor cultivate erau folosite de țărani în condițiile protectoare ale cu- 
tumei senioriale, prin care li se garantau rente scăzute, transmiterea ere- 
ditară a arendei și drepturile de folosință comună." Fără îndoială, ţăranii 
suferiseră din cauza aservirii, dar, în ciuda acestui fapt, rămăseseră o elită 
rurală, poziția lor socială fiind întărită în secolul al XVIIHea prin apariția unui 
proletariat rural numeros, reprezentând 40 la sută din populaţie.” Spre 
deosebire de iobagi, acești muncitori lipsiți de pământ erau liberi și destul 
de săraci. Găseau locuri de muncă plătite lucrând atât pentru seniori, cât și 
pentru iobagi. 

Vieţile iobagilor din Boemia au fost afectate nu doar de dezvoltarea cul- 
tivării directe a domeniilor, cât si de intruziunea treptată a statului, conse- 
cintà a încercării guvernului de a-și proteja profiturile obținute de pe urma 
iobăgiei. In 1627, impunerea iobăgiei provocase retragerea statului din me- 
diul rural, întrucât locuitorii domeniilor deveniseră, prin lege, supuși ai se- 
niorilor."^ Totuși, această retragere nu a reprezentat nimic altceva decât 
instaurarea unui sistem de conducere indirectă, căci guvernul a continuat 
să formuleze cereri la adresa țăranilor, atât pentru a-și echipa armatele, cât 
și pentru a le plăti. La sfârșitul secolului al XVIII-lea, Boemia era extrem de 
importantă pentru Habsburgi, atât ca sursă de bogăţie — furniza 40 la sută 
din Kontribution, principalul impozit direct — cât și ca zonă de apărare stra- 
tegică, dat fiind că acum inamicul numărul unu nu mai era Imperiul Otoman, 
ci Prusia.” Pentru guvernul habsburgic era esenţial să menţină țărănimea 
într-o stare de prosperitate rezonabilă, astfel încât să-și poată îndeplini obli- 
gatiile fiscale și militare fata de stat și să nu declanșeze răscoale.“ 

În consecință, în decursul timpului a luat naștere un program guver- 
namental de protecție a țăranilor. A fost inițiat in replica fata de revoltele ta- 
rănești generate de sporirea muncii obligatorii. O serie de acte juridice (1680, 

1717, 1738, 1775) au restrâns serviciile regulate la trei zile pe săptămână si 
zece ore pe zi." Programul de protecţie a continuat după înfrângerea Habs- 
burgilor într-o serie de războaie — Războiul pentru succesiunea la tronul 
Austriei, Războiul de Șapte Ani si cel pentru succesiunea la tronul Bava- 
riei - în care, de fiecare dată, Boemia a fost invadată de armate străine. A 
fost promovat după marea foamete din Boemia din 1770 și 1771, ca și după 
marea răscoală țărănească din 1775." Programul nu se referea doar la 
munca obligatorie, ci și la dijme și drepturile juridice. De exemplu, majori- 
tatea monopolurilor senioriale au fost abolite în 1738." Aceasta însemna 
că țăranii nu mai trebuia să plătească seniorilor taxe pentru morărit, coa- 
cerea pâinii sau vânzarea sării. În același timp, monopolul profitabil al se- 
niorilor asupra fabricării și vânzării berii a fost menţinut; fapt deloc surprin- 
zător, de vreme ce o treime din venitul domeniului (care reprezenta 69 la 
sută din totalul veniturilor lor de pe urma pământului deținut) decurgea 
de aici. 

Impunerea iobăgiei îi privase pe iobagi de accesul la justitia publică, lu- 
ându-le posibilitatea de a-i da în judecată pe seniorii care abuzau de autori- 
tate. Apelurile adresate regelui de către comunitățile iobagilor nu au mai 
fost primite din 1558, când Dieta boemiană a legiferat pedepsirea țăranilor 
care formulau apeluri false (adică nu obțineau o sentință favorabilà). ^ Apoi, 
reformele din deceniul trei al secolului al XVII-lea au facut practic imposi- 
bile apelurile țăranilor la un nivel superior Curtii de judecată senioriale."“ 
Totuși, cu mult timp înainte de dispariția iobăgiei, personalitatea juridică a 
ţăranului a fost complet reconstituită, începând cu 1717, când au fost per- 
mise apelurile împotriva seniorilor, dacă erau adresate mai întâi părții acu- 
zate. In urma unei reforme birocratice a administrației locale, dintre 1748 
și 1751, apelurile iobagilor împotriva seniorilor au dobândit șanse mai mari 
de a beneficia de o judecată impartiala. Mai mult, dupa 1756, reorganizarea 
sistemului judiciar a dus la crearea unui tribunal care primea plângerile ioba- 
gilor."* Astfel, reformele administrative si cele agrare pe care le-au permis 
apoi au modificat condițiile în care trăiau și munceau iobagii. Dar această 
evoluţie a fost de dată târzie. Reformele politice anterioare — in special in- 
staurarea unei monarhii ereditare, absolutiste — confirmaseră ceea ce lega- 
lizase inițial nobilimea, și apoi toleraseră intensificarea iobăgiei care se pro- 
dusese datorită extinderii cultivării directe a moșiei. Mai mult, țăranii își 
plăteau scump protecția. Guvernul fusese determinat să acționeze de cre- 
dinta că un stat eficace se bazează pe veniturile și resursele militare furni- 
zate de țărănime. Reformele care usurau viata acesteia erau contrabalansate 

de solicitările suplimentare ale statului. Din acest punct de vedere, țărănimea 
din Boemia, ca și aceea din Brandenburg-Prusia, a trebuit să poarte în spi- 
nare nu doar nobilimea și clerul, ci și aparatul birocratic și militar al statului 
absolutist. 


Ungaria 


Nobilii maghiari au preferat un sistem de iobăgie de tip polonez, și nu 
boemian. De aceea, statutul de iobag se aplica fiecărui locuitor al moșiilor, 
fie că deținea sau nu pământ, în afară de aceia (precum nobilii, clericii sau 
membrii comunităților privilegiate) care erau scutiţi de servitute prin lege. 
Ca și în Polonia si Boemia, in Ungaria supravietuise o iobăgie reziduală din 
trecutul îndepărtat, rezultat al cuceririlor urmate de procese de aservire, 
dar sistemul existent după 1500 a fost instituit prin lege de un parlament 
dominat de nobili care, așa cum se întâmpla și în Polonia și Boemia, exer- 
cita o putere deosebită asupra guvernului în virtutea caracterului electiv al 
monarhiei. 

Iobágia a fost legiferată in 1514, ca reactie la o mare răscoală țărănească 
îndreptată împotriva opresiunii proprietarilor de pământuri. După cum ex- 
plica documentul respectiv, 

Si pentru ca ei [țăranii] să vadă singuri ce crimă cumplită este sa se ridice 
împotriva stăpânilor lor, ei si toti urmașii lor trebuie să stie că de acum înainte, 
în afară de târgurile libere loiale și acei țărani care și-au păstrat loialitatea, își vor 
pierde privilegiul de a emigra după voie ca pedeapsă pentru trădarea lor și vor 
fi supuși proprietarilor respectivi ca simpli iobagi pentru totdeauna.” 


Verbóczi a detaliat aceste prevederi in 1517, când a sistematizat dreptul 
ungar: 

[Înainte], țăranii aveau privilegiul de a se muta liber din locurile de reședință 
oriunde în altă parte, după voia lor, dacă își plăteau rentele prevăzute de lege și 
datoriile. Dar au pierdut acest drept pentru totdeauna vara trecută [în 1514], 
când au avut loc conspirația lui Kurucz și răscoala împotriva întregii nobilimi, 
condusă de banditul ticălos Szekely Gyorgy [Gheorghe Doja]; și de acum sunt 
iobagi pentru totdeauna, supuși cu totul stăpânilor lor.” 


Dincolo de faptul că interzicea migrația țăranilor, documentul din 1514 
impunea claca de cel putin o zi pe săptămână. Dar instaurarea iobăgiei în 
Ungaria a fost complicată şi mai mult de un ordin din 1547 care reda popu- 
latiei rurale libertatea tradițională de mișcare, pe motiv că „nimic nu a fost 

mai păgubitor pentru regatul acesta odinioară prosper ca oprimarea mâinii 
de lucru din agricultură“. Fără a se tine seama de acordarea acestei liber- 
tati, după un an a fost legiferată claca de cel puțin două zile pe săptămână. 
În sfârșit, în 1608, ca reacţie la depopularea masivă provocată de Războiul 
de Cincisprezece Ani (1592- 1606) contra Imperiului Otoman, și în urma 
unei revolte încununate de succes a nobililor împotriva guvernului habs- 
burgic, interdicția privind migrarea a fost reinstituită și menținută până in 
1791. 

Iobágia din Ungaria a fost transformată de războaiele cu turcii. După 
înfrângerea dezastruoasă de la Mohács din 1526, o treime din Ungaria a 
fost transferată Imperiului Otoman, în timp ce restul a fost împărțit între 
Habsburgi ca monarhi ai Ungariei și conducătorii independenți ai Transil- 
vaniei. Timp de aproape 200 de ani, Ungaria a fost o zonă de război la gra- 
nita creștinătății, resursele și mentalitatea sa fiind concentrate asupra rezis- 
tentei în fata agresiunii musulmane si revendicării teritoriilor pierdute, ca 
și asupra luptelor cu prinții transilvăneni. Pentru a hrăni armatele si fortă- 
rețele care îi țineau pe turci la respect, nobilimea maghiară a recurs la cul- 
tivarea domeniilor cu ajutorul iobagilor, precum și la obținerea de produse 
agricole de la arendasi prin rente si dijme în natură.” La fel, nevoia mare 
de soldați a dus la sporirea solicitării populaţiei de sex bărbătesc. După ce 
turcii au fost alungaţi din Ungaria, iar Transilvania a fost recuperată în 1699, 
în relațiile dintre Imperiul Habsburgic și cel Otoman s-a ajuns la un punct 
de cotitură decisiv. În Războiul de Saisprezece Ani împotriva turcilor, si în 
Războiul de Opt Ani împotriva nobililor disidenti ce a urmat in 1703, ma- 
ghiarii au pierdut jumătate de milion de vieţi pe câmpul de luptă sau ca 
urmare a epidemiilor.” Dar acesta era doar finalul unui proces îndelungat 
de depopulare care se desfásurase pe parcursul secolelor al XVI-lea și al 
XVII-lea datorită războaielor. La sfârșitul secolului al XV-lea, populația Un- 
gariei era de 5 milioane; în 1711 era de 2,5 milioane. După aceea, a cunos- 
cut o refacere spectaculoasă. Cu ajutorul imigrarii masive a românilor, ger- 
manilor, rutenilor și slovacilor, în special câtre Marea Câmpie Ungară proas- 
pat eliberată, populaţia Ungariei ajunsese in 1788 la 8,5 milioane.” Fara 
îndoială, această evoluție demografică a afectat istoria iobăgiei. Depopularea 
îndelungată a dus la intensificarea ei, claca ajungând la patru zile pe săptă- 
mână sau mai mult — adică de două ori durata minimă stabilită în 1548 — 
iar dijmele și taxele fiind mărite, în număr și în valoare, pentru a finanța ar- 
matele private și fortărețele. 1 În schimb, încheierea războiului, asociată 
cu nevoia de a coloniza Marea Câmpie Ungară, a ameliorat condiția iobagi- 
lor; seniorii se întreceau să atragă sau să păstreze arendasii, oferindu-le ter- 

meni cât mai favorabili ai contractelor.” 

Intensificarea iobăgiei nu a reușit să distrugă moșia tradițională, cu drep- 
turile ei complexe și separarea fundamentală dintre terenul deţinut exclu- 
siv de senior — domeniul - si cel dat în arendă. Spre deosebire de unele părți 
ale litoralului baltic - de exemplu, Mecklenburg, Kurlanda sau Livonia — 
unde domeniul seniorial s-a extins până când a coincis cu întreaga moșie, 
în Ungaria, pe la sfârșitul secolului al XVIIHea, acesta ajungea doar la 27 la 
sută. 58 la sută reprezenta terenul dat în arendă în regim ereditar (sessio, 
telek), restul de 19 la sută fiind terenuri comune, la care iobagii aveau drept 
de acces.” Așadar, pentru iobagii care doreau să devină sau să rămână aren- 
dași cu drepturi ereditare asupra pământului, oportunitățile rămâneau con- 
siderabile. Lucrul acesta s-a schimbat de-abia la sfârșitul secolului al XVIII-lea, 
când creșterea demografică a creat o populație rurală în exces care nu mai 
putea fi redusă prin migrație și, dat fiind caracterul profund agrar al socie- 
tàtii, nu putea fi întreținută prin industrializare și urbanizare. O problema în 
plus o reprezentau domeniile enorme constituite în Marea Câmpie Ungară, 
dupa ce a fost recuperată de la turci, care lăsau putin pământ liber pentru 
arendele țărănești.” Aceste domenii erau fie cultivate direct, fie arendate 
țăranilor pe termen scurt, cu rente exorbitante, fără să se aplice drepturile 
cutumiare. Fenomenul a cunoscut o răspândire atât de mare, încât, pe la 
1830, un sfert din suprafața domeniilor era arendat în această manieră.” 
Stabilirea iobagilor pe domeniu nu le aducea libertatea, deoarece iobăgia 
era de tip personal, nu legată de posesia asupra pământului; la fel, nici lip- 
sirea de pământ nu era aducătoare de libertate. Rezultatul a fost constitui- 
rea unei societăţi iobăgești în care prevalau arendașii de pe domeniile se- 
nioriale: 51,9 la sută in 1787, fata de 34,1 la sută deținători de arende în restul 
moșiei, și 14 la sută servitori lipsiți de pământ și muncitori agricoli.” Sub 
presiunea creșterii populaţiei, si pentru că arendasii de pe domeniile senio- 
riale aveau un statut nesigur, numărul celor fără pământ a crescut continuu. 
Pe la jumătatea secolului al XIX-lea, la fiecare 100 de familii cu pământ erau 
147 fără pământ, in timp ce în 1747 fuseseră doar 46." Cu alte cuvinte, so- 
cietatea iobagă a trecut rapid de la caracterul exclusiv taranesc la depen- 
denta de meseriile rurale și mâna de lucru salarizată. În secolele al XVI-lea 
și al XVII-lea, depopularea provocată de războaiele cu turcii contribuise la 
menţinerea comunității iobage « ca țărănime cu drepturi ereditare privitoare 
la o proprietate considerabilà. fi supusese pe iobagi unui control seniorial 
sporit care înlăturase libertăţile dobândite la sfârșitul Evului Mediu, dar nu 
crease o stare generală de sărăcie rurală. În schimb, la începutul secolului 

al XIX-lea, creșterea populației a adus creșterea rentelor, diminuarea salari- 
ilor și sărăcie generală. 

Războaiele cu turcii au afectat interesele iobagilor în două alte privințe. 
Societatea ungară de la începutul epocii moderne devenise practic irecon- 
ciliabila, forța naţională de rezistență împotriva turcilor coexistand cu forța 
nobililor de a se opune Coroanei și cea a comunităţilor iobage de a se opune 
seniorilor. Dacă rezistența nobililor a contribuit la restrângerea solicitărilor 
adresate de guvern iobagilor, rezistența țăranilor a contribuit la limitarea 
exploatării iobagilor de către nobilime. 

După ce au dobândit regatele Boemiei și Ungariei la începutul secolu- 
lui al XVI-lea, Habsburgii le-au supus unor tratamente extrem de diferite. 
Boemia a fost transformată dintr-o monarhie electivă într-una ereditară în 
1547, pe când Ungaria de-abia in 1723. Boemia a fost supusă guvernării 
absolutiste, dar Ungaria s sia menținut organizarea politică. În timp ce par- 
lamentul boemian și-a pierdut autoritatea legislativă, iar adunările locale au 
cedat controlul asupra guvernării locale unor birocrati numiți de la centru, 
în Ungaria puterea legislativă a rămas Dietei naționale, pe când guvernul 
local a continuat să fie condus de adunările comitiale, prin intermediul func- 
tionarilor oficiali pe care erau autorizate să-i aleagă. Nobilimea alcătuia to- 
talitatea membrilor adunărilor comitiale și majoritatea in Dieta națională. 
Drept urmare, în Ungaria, proprietarii iobagilor nu numai că făceau legea, 
dar o și aplicau. 

Această diferență de tratament se datora, fără nici o îndoială, războaie- 
lor împotriva turcilor, precum și existenței Transilvaniei independente și 
antihabsburgice, cu care nobilii unguri se puteau alia. Războaiele au obligat 
guvernul habsburgic să-i trateze pe nobilii maghiari cu o grijă deosebită. E 
adevărat, lupta susținută împotriva turcilor îi oferea o influență specială în 
Ungaria, dar această influență era condiţionată de respectul fata de strave- 
chile libertăți maghiare. Ungaria a reușit să-și păstreze organizarea politică 
tradițională, mulțumită capacității nobilimii de a se opune cu eficacitate ori 
de câte ori încercau Habsburgii să-și augmenteze controlul asupra tării.” 
În esență, această capacitate se datora puterii și importanței nobilimii mă- 
runte. În încercarea de a cástiga in conflictul cu nobilimea, Habsburgii crea- 
sera în secolul al XVI-lea pairi care au primit in 1608 o Camera specială in 
Dieta națională. Atât timp cât a durat războiul împotriva ocupației otomane, 
pairii Și-au păstrat influența asupra nobilimii inferioare, prevalându-se de ro- 
lul lor în recucerirea teritoriilor ungare. Dar încheierea războiului, în 1718, 
a pus capăt acestei dominatii. În vreme ce pairii se orientau spre Viena, no- 
bilii mărunți se straduiau să-și păstreze libertăţile în fata iminentei absolu- 

tismului habsburgic. În consecință, sistemul politic fundamental s-a schim- 
bat foarte putin, chiar dacă guvernarea ereditară a fost cedată Habsburgilor 
ca răsplată pentru rolul lor în respingerea turcilor. Tiparul instituit în se- 
colul al XVII-lea - cel al unei extinderi a puterii Habsburgilor, urmată de 
revolta nobililor, conducând la încheierea unui compromis regal (ca in 1606 
si 1681) — a continuat să existe și în secolul al XVII lea, cu Tratatul de la 
Satu Mare din 1711, si apoi cu Concordatul din 1790. În cel din urmă docu- 
ment, Leopold al II- lea recunoștea că „Ungaria... este independentă și ar 
trebui să fie guvernată și administrată potrivit propriilor legi și cutume, în 
mod diferit fata de celelalte provincii“, dezavuând astfel încercarea recentă, 
pusă la cale de Maria Theresa și aplicată de Iosif al II-lea, de a o pune pe 
același plan cu Boemia." 

Ca rezultat al acestei rezistențe a nobililor, guvernarea iobagilor a fost 
pusă în totalitate în seama proprietarilor lor. În ultima parte a Evului Mediu, 
existase un sistem de guvernare sătească avându-l în centru pe judecătorul 
satului, biraul (bird). O data cu impunerea iobăgiei, satul și-a pierdut auto- 
nomia, birăul a devenit agentul seniorului, fiind numit de acesta, iar curtea 
de judecată a domeniului avea jurisdicție asupra tuturor locuitorilor mosiei. " 
Procesul acesta a fost intensificat de legislaţia adoptată în 1608, care nu nu- 
mai că reafirma interdicția asupra migrării țăranilor, dar atribuia în exclu- 
sivitate curții de judecată senioriale reglementarea diferendelor dintre iobagi 
și seniori, deciziile fiind supervizate de adunările comitiale, formate doar 
din nobili."? Iobagii au pierdut toate căile de actiune juridică impotriva se- 
niorilor, deoarece, în diferitele curți de apel, nu li se permitea să-și dea în 
judecată stăpânii sau să depună mărturie contra acestora.” 7 În această ma- 
nieră, guvernul habsburgic delega complet stăpânilor protecția iobagilor. 
Doar după încheierea războaielor cu turcii a încercat săi ajute pe țărani, dar, 
întrucât nobilimea avea o poziție solidă în guvernarea locală, iar Habsburgii 
nu reușiseră să-i înfrângă opoziția așa cum procedase în Boemia, tentativa 
a rămas fără efect.” 

Exploatarea seniorială era limitată nu atât de amestecul Coroanei, cât 
de rezistența iobagilor. Densitatea scăzută a populaţiei îi făcea pe seniori să 
se comporte cu indulgență, respectând cutuma, căci altfel iobagii ar fi putut 
părăsi moșia. În parte, totuși, relativa blàndete a regimului se datora frec- 
ventei ráscoalelor țărănești extinse, in special în secolul al XVIII-lea (de pildă, 
în 1735, 1755, 1763-1764, 1784 și 1790). Mișcările au luat forma unor revolte 
violente îndreptate contra persoanelor și proprietăţii nobililor." Ceea ce le-a 
stimulat a fost existența unor districte militare a căror raison d'étre era apa- 

rarea frontierei creștinătății latine împotriva tătarilor și turcilor, și care erau 
locuite de rázboinici-árani liberi, cum ar fi secuii transilvăneni sau iazigii. 
Asemenea cazacilor, aceste comunități de războinici erau capabile de a se 
întoarce împotriva guvernului habsburgic, ca și împotriva musulmanilor, 
mai ales atunci când le erau amenințate libertățile; acest lucru sa întâmplat 
în special în secolul al XVIIHea, când, nemaifiind necesari ca trupe de fron- 
tieră, au ajuns să fie priviţi ca o sursă de venit. Așa cum istoria Rusiei de la 
începuturile epocii moderne a fost marcată de războaiele țărănești provo- 
cate, organizate și conduse de războinicii de la hotare, la felsa întâmplat s si 
in Ungaria. Ín ambele țări, aceste revolte au fost înfrânte. Mai mult, in cazul 
Ungariei, una dintre răscoale, cea din 1514, a condus la impunerea iobăgiei. 
Dar, pe termen lung, au contribuit la apărarea intereselor iobagilor, amin- 
tindu-le seniorilor ce se putea întâmpla dacă respingeau cutuma domeniului. 
Din cauza caracterului agrar al societății ungare, a urbanizării nesem- 
nificative și a predominantei aservirii de tip personal, iobagii constituiau o 
proporție mare a populației. În 1720 reprezentau între 63 și 76 la sută dintre 
contribuabili, iar la sfârșitul secolului al XVIIHea, 70 la sută din țărănime.“ 
Aceasta era, fără îndoială, o societate iobagă, si nu una în care existau si 
iobagi. Dar răspândirea largă a iobăgiei a fost diluată de prezenţa țăranilor 
și a muncitorilor liberi. Unii erau locuitori ai celor 39 de orașe regale libere. 
Dar aceste orașe nu cuprindeau decât 5 la sută din populația totală în 1720, 
ajungând la 4 la sută in 1787.” Alţii erau nobili obligati de sărăcie să aibă 
ocupaţii specifice oamenilor de rând. Ca și Polonia, Ungaria avea o nobilime 
numeroasă, rezultat al politicilor generoase de înnobilare folosite de Co- 
roană și magnați pentru a răsplăti serviciile militare efectuate în secolele 
al XIIHea și al XIV-lea împotriva tătarilor, după invazia acestora din 1241, 
și în secolele al XVI-lea și al XVII-lea împotriva ocupației otomane. In 1787, 
nobilimea ungară reprezenta 4,8 la sută din populaţie, cu concentrații mult 
mai mari în anumite comitate precum Maramures (Maramaros, 16,6 la sută) 
sau Borsod (15,2 la sută); iar în unele sate toate familiile erau nobile. Re- 
censământul din 1720 a dezvăluit existența a 1 228 sate de nobili în care 
locuitorii lucrau fără jenă ca țărani, meșteșugari și negustori. Însăși densi- 
tatea mare de nobili făcea ca mulți dintre aceștia să aibă ocupații plebee, 
ajungând să reprezinte, pe la mijlocul secolului al XVIII-lea, peste jumătate 
din totalul nobilimii. Nobilii ţărani erau fie armalis, fie curialis; ambele cate- 
gorii lucrau pământul, dar unii o făceau ca arendași, iar ceilalţi în calitate de 
proprietari. Toţi erau protejați de aservire în virtutea statutului de nobili. În 
secolul al XVIII-lea, numărul lor a crescut, deoarece seniorii foloseau inno- 

bilarea ca un mijloc de atragere a iobagilor fugari. Ademeniti pe o moșie de 
perspectiva libertăţii oferite de înnobilare, ei deveneau legați de domeniu, 
paradoxal, printr-un act de emancipare și prin protecția pe care o garanta 
statutul de nobil împotriva exploatării senioriale.'^ 

O altă limitare a iobăgiei era impusă de comunitățile libere instalate pen- 
tru paza frontierei: secuii si cumanii puși în Evul Mediu să se lupte cu tătarii 
și comunitățile de sârbi, Grenzer (grăniceri) și Hajdu fondate la începutul 
epocii moderne pentru a lupta împotriva turcilor. Deși numărul lor s-a re- 
dus în secolul al XVIII-lea, unii dintre ei fiind innobilati, iar alții aserviti, in 
1780 constituiau încă 13,5 la sută din totalul populatiei. ^ 

Povara iobăgiei era combătută de drepturile pe care au reușit iobagii 
se le păstreze. Acestea erau legate de siguranța arendei, de obligaţiile fixe 
stipulate în urbaria, de accesul la porțiunile necultivate ale domeniului, de 
participarea la administrarea moșiei și de dreptul de a ocupa o anumită 
proporție a moșiei în afara domeniului rezervat seniorului. Siguranța aren- 
dei era definită clar în sistematizarea lui Verbüczi: „În afară de taxe și răsplata 
pentru munca sa, țăranul nu are nici un drept la pământul seniorului, cu 
excepția dreptului de moștenire; proprietatea totală asupra pământului apar- 
tine exclusiv seniorului. Hen esentá, aceasta insemna cà, desi posesia le- 
galà asupra intregii mosii era a seniorului, posesia terenurilor arendate le 
revenea iobagilor. Drept urmare, seniorul nu avea drept de evacuare decât 
dacă iobagul nu-și îndeplinea obligaţiile de arendaș. Altfel, iobagul era îndrep- 
tatit nu doar să păstreze ferma pe toată durata vieții, dar si să o transmită 
copiilor săi. O consecință a acestui drept era lipsa posibilității seniorului de 
a transforma, după bunul plac, o proprietate arendată într-una transmisibilă 
prin moștenire. Drepturile ereditare se aplicau și bunurilor și șeptelului. 
Drept urmare, seniorul nu-și mai putea însuși o parte din bunurile iobagu- 
lui la moartea acestuia, după cum era obiceiul." În plus, el nu avea dreptul 
de a lua comunității iobagilor terenul cultivat din afara domeniului propriu- 
zis, atribuit initial acesteia spre folosintà.'^ O cale de a înlătura drepturile 
ereditare ale iobagilor era de a încorpora terenurile lor în domeniul senio- 
rial. Lucrul acesta era interzis de lege. Totuși, seniorii puteau să-și dea do- 
meniile în arendă. Procedau astfel atunci când exista un număr suficient de 
arendași, iar posibilitățile comerciale ale cultivării directe erau limitate. Aren- 
darea domeniului seniorial a creat iobagi lipsiţi de siguranța arendei. Prac- 
tica aceasta a fost stimulată de creșterea rapidă a populației, produsă spre 
sfârșitul secolului al XVIII-lea; până atunci, la începutul epocii moderne, 
iobagii aparţineau în majoritate unor familii care deţineau pământ în virtu- 
tea dreptului ereditar. 

Un al doilea drept important de care se bucurau iobagii era acela ca obli- 
gatiile lor fata de senior să fie specificate în reglementări scrise (urbaria)."” 
Iniţial, aceste obligații erau definite în contracte întocmite pe fiecare do- 
meniu seniorial, dar la începutul epocii moderne au fost definite și prin 
hotărâri parlamentare și decrete regale; este vorba de hotărârile din 1514, 
1548 si 1608 si de decretul din 1767. Renta anuală era fixată la 1 florin pe an 
în 1514, valoarea fiind confirmată în 1767; la fel era taxa anuală pe fumărit, 
ce trebuia plătită pentru fiecare cos de fum de pe moșie. % În plus, trebuia 
plătită o dijmă anuală constând în a noua parte din recoltă si din viteii nou- 
născuți (nona, kilenced). Introdusă initial in 1351, aceasta a fost conformată 
in 1514 și 1767. Mai erau și darurile anuale trimise seniorului, precum si 
darurile pentru ocazii speciale, cum ar fi căsătoria, comuniunea sau salva- 
rea stăpânului din captivitate. Darurile anuale au devenit obligatorii în 1514, 
iar cele speciale în 1548. Legile care impuneau aceste daruri le și defineau: 
de exemplu, fiecare gospodărie datora un pui pe lună și două gâște pe an în 
1514, cantitatea fiind modificată în 1767 la două găini, doi claponi, ouă și unt, 
predate anual.!” În cea mai mare parte a istoriei iobăgiei claca nu a fost 
stabilită, în mod esențial pentru că reglementările din 1514 și 1548 impu- 
neau doar cerințele minime. Faptul acesta s-a schimbat în 1767, când mini- 
mul a devenit un maxim. Drept urmare, claca pentru fiecare gospodărie era 
limitată la o zi pe săptămână pentru cei care lucrau cu animale și la două zile 
pentru cei care efectuau muncă manualà.'? 

Un alt drept important le acorda iobagilor accesul la pământul comun. 
Acest drept străvechi a suferit, desigur, restricții în timpul iobăgiei, mai ales 
atunci când vânătoarea (în 1514) și pescuitul (în 1729) au fost transformate 
în monopoluri senioriale. Pentru a nu fi acuzați de braconaj, iobagii trebu- 
iau acum să plătească o taxă de autorizare." La fel, dreptul de a hrăni porcii 
în pădure era supus plății, ca și dreptul de a culege fructe. Mai mult, alte 
drepturi de folosință comună erau condiţionate de prestarea unor servicii. 
Accesul la pădurile seniorului pentru a aduna lemne și cărbuni era acordat 
doar dacă era aprovizionat și conacul cu lemne; la fel, iobagii aveau acces 
la mlaștini pentru a tăia trestie doar dacă îi dădeau o cantitate și seniorului.” 
Singurul drept necondiționat al iobagului era accesul la pășunile domeniu- 
lui, pentru a-și duce vitele la păscut.” Așadar, drepturile de folosinţă co- 
muna erau îngrădite de monopolurile senioriale, probabil într-o măsură mai 
mare decât în majoritatea societăților iobăgești moderne, dar nu într-atât 
încât să fie complet eliminate. Drept urmare, iobagii aveau la dispoziția lor 
nu doar propriul teren, ci și pârloaga, care, la sfârșitul secolului al XVIII-lea, 
reprezenta, în medie, o cincime din domeniu.” 

Deși iobăgia limita controlul țăranilor asupra propriei comunităţi, nu le 
interzicea să intervină în modul în care era condusă. Seniorul își impunea 
autoritatea prin intermediul cápeteniei satului (biró), care înainte fusese 
ales de locuitori și acum, sub iobăgie, era numit de stăpân. Totuși, sătenii 
nu erau complet excluși, de vreme ce li se permitea să-l aleagă de pe lista 
propusă de senior. E adevărat, nu-l puteau înlătura — aceasta era prerogativa 
stăpânului — dar, întrucât postul era obținut doar pentru un an, lucrul acesta 
nu avea importanță. Mai mult, după numire, alesul trebuia să jure în fata sa- 
tenilor că-și va îndeplini îndatoririle dupa cum se cuvine, ceea ce însemna 
să respecte drepturile și obligaţiile satului. În plus, trebuia să acționeze în 
cooperare cu juratii și notarul satului, care, cu toții, erau aleși de către lo- 
cuitori."? Așadar, în cadrul regimului de iobăgie era bine stabilit, cel putin 
la nivelul satelor, un sistem de reprezentare și tragere la răspundere ofici- 
ala, care le permitea iobagilor să-și apere și să-și menţină tradițiile si inte- 
resele. 

O caracteristică a sistemului seniorial din Ungaria era gama extinsă de 
pretenții la care erau indreptatiti proprietarii de pământuri. In afară de dij- 
mele în natură, de taxele de autorizare încasate pentru accesul la terenurile 
necultivate și pentru permisiunea de căsătorie, de a-și schimba meseria, de 
a transforma zilele de clacă în sume de bani sau de a părăsi moșia, seniorii 
se bucurau de o serie de monopoluri profitabile: drepturile asupra morari- 
tului și distilării, dreptul de preemtiune care le permitea să cumpere bunuri 
de la arendasi la prețuri scăzute, precum și drepturile de vânzare exclusiv 
în cadrul moșiei, care le ingáduia să pună orice pret doreau pe carne si, în 
anumite perioade ale anului, pe vin. 

Imunitatea de care se bucurau nobilii în raport cu taxele vamale — acor- 
dată mai întâi in 1543 și extinsă la toate mărfurile in 1574 — i-a încurajat să 
se angajeze în exportul de vite spre Austria și Boemia, cel de vin în Polonia 
și Silezia si, în sfârșit, în comerțul cu porumb în tot Imperiul Habsburgic." 
Dar această activitate nu i-a făcut să se implice neapărat în cultivarea directă 
a domeniului, deoarece bunurile pe care le comercializau erau adesea ob- 
ținute de la țărani prin plata dijmelor în natură și aplicarea dreptului de pre- 
emtiune. Cu alte cuvinte, activităţile comerciale ale nobilimii ungare nu 
se bazau in mod decisiv - ca în cazul Boemiei si al Poloniei — pe extinderea 
domeniului în detrimentul arendelor, sau pe sporirea zilelor de clacà. E ade- 
vărat, seniorii unguri au început să-și cultive domeniile pentru a hrâni tru- 
pele și garnizoanele implicate în războaiele cu turcii. După încheierea lupte- 
lor, au furnizat produse agricole Austriei și apoi au răspuns cererii create 

de Războaiele Napoleoniene. În unele regiuni, domeniile senioriale culti- 
vate direct puteau depăși 40 la sută din suprafața totală a moșiei, mai ales 
în Marea Câmpie Ungară, în Croatia si Transilvania. Dar practicarea pe 
scară largă a pástoritului pe aceste domenii, asociată cu abilitatea seniorilor 
de a-și însuși producţia țăranilor prin dijme, a menţinut munca obligatorie 
la un nivel relativ scăzut." Serviciile de transport erau importante pentru 
ducerea produselor la piață, dupa cum era importantă și întreținerea caste- 
lelor în secolele al XVI-lea si al XVII-lea; dar nici unul dintre acestea nu 
compensa cererea scăzută pentru munca la câmp astfel încât să transforme 
claca într-o povară grea. Așadar, iobagii erau protejați fata de exploatarea 
masivă prin nivelul limitat al cultivării domeniului seniorial, profiturile pe 
care le obțineau nobilii din comerț, modul in care erau fixate dijmele prin 
cutumă sau lege, drepturile ereditare legate de terenurile arendate și po- 
sibilitatea de a cumpăra libertatea prin plata unei taxe. Lucrul acesta era 
valabil chiar și atunci când depopularea i-a obligat pe seniori să-i solicite 
mai mult pe supraviețuitori pentru a menţine valoarea veniturilor obținute 
de pe urma pământului. 

Condiţia iobagilor din Ungaria a fost ameliorată și de rezistența opusă 
de nobilime absolutismului regal. La fel ca iobagii polonezi înainte de împăr- 
tirea țării, cei unguri au avut parte de impozite scăzute. Începând cu 1724, 
obligaţiile lor de a plăti impozite guvernamentale directe au crescut, dar ave- 
rea lor impozabilă era subevaluată. Armata regulată a fost introdusă în 1715, 
iar iobagii, ca și orașele libere, trebuiau să-i furnizeze hrană și cazare, dar 
iobagii au fost recrutați obligatoriu de-abia în 1785-1786, si, chiar atunci, che- 
marea la arme a fost amânată în mod repetat ca urmare a opoziției nobi- 
lilor. 

Zilele iobăgiei au început sa fie numărate atunci când monarhia habs- 
burgică a declanșat reforma agrară ca parte a unui program de moderni- 
zare. În Ungaria, totuși, reforma a fost întâmpinată cu o rezistență aprigă de 
către nobilimea din Dietă, iar atunci când a fost impusă prin decret regal, s-a 
confruntat cu o lipsă totală de cooperare. Întrucât guvernul putea acționa 
eficace doar ajungând la un compromis cu interesele nobililor, iobăgia a avut 
o viata mult mai îndelungată în Ungaria decât in Boemia si Austria. 

Două decrete au fost cruciale pentru iobagii din Ungaria. Cel dintâi a 
fost Patentul Urbarial din 1767; cel de-al doilea, Leibeigenschaftspatent din 
1785." Cel dintâi standardiza, pentru întregul regat, pretenţiile pe care 
aveau dreptul să le formuleze seniorii. De asemenea, încerca să restrângă 
mai mult interesele acestora, pe de o parte definind claca în termeni ma- 
ximi, și nu minimi, și, pe de altă parte, interzicând anumite pretenții, între 

care darurile ocazionale." Dar, întrucât Patentul Urbarial nu fusese auto- 
rizat de Dietă și, de aceea, era inacceptabil pentru administrația țării, apli- 
carea lui sa dovedit a fi imposibilă. Încercând să- ȘI impună autoritatea, gu- 
vernul habsburgic a refuzat să convoace Dieta ungară între 1765 si 1790, 
iar în 1785 a dizolvat chiar adunările comitiale™, dar totul a fost în van. În 
1785-1786, Iosif al Il-lea a încercat să înlocuiască vechiul sistem al comita- 
telor cu un aparat birocratic controlat de la centru, bazat pe zece noi dis- 
tricte administrate de comisari. Totuși, faptul acesta nu a dus decât la o dez- 
binare politică.” Aceleași probleme au afectat și Leibeigenschaftspatentul 
din 1785, care abolea iobăgia acordând dreptul la migrare liberă. 

După moartea lui Iosif al II-lea, in 1790, succesorul sau, Leopold al Ilea, 
a încercat să restabilească o relație funcţională cu Ungaria, în maniera bine 
știută: respectând organizarea politică tradițională — adică o Dietă legislativă 
și o administraţie la nivelul comitatelor, ambele dând seamă în fata adu- 
nărilor comitiale — și solicitând consimțământul parlamentului pentru cele 
două patente referitoare la reforma agrară. Patentul Urbarial a fost acceptat, 
acordând, în sfârșit, unele șanse de aplicare reformei initiate de guvern.” 
Dar Leibeigenschaftspatent nu a fost nici acceptat, nici respins, ajungân- 
du-se la un compromis care le permitea iobagilor să migreze numai dacă 
seniorul și conducătorul administrației comitatului (alispán) hotărau că ple- 
carea lor nu dăuna economiei domeniului și veniturilor comitatului. Cu alte 
cuvinte, a fost restabilit dreptul legal de migrare, dar numai cu asentimen- 
tul seniorului si al ocármuirii locale. Fără această aprobare, migrantul putea 
fi pedepsit ca fugar. 17 În aceste condiții, si tinând cont de faptul că jurisdic- 
tia patrimonială si claca supravietuisera, sistemul de iobăgie pare să se fi 
menținut până in secolul al XIX-lea. Existenţa lui a fost confirmată de încă 
un compromis, întrucât în 1798 și apoi în 1821 guvernul habsburgic și-a re- 
tras implicarea în relația dintre stăpân și iobag, ingaduind ca problemele sa 
fie decise nu prin ordin guvernamental, ci printr-un acord între cele două 
părți. 

Sustinuta în acest fel, iobăgia a durat pana in 1853, deși a fost supusă 
restrângerii continue a puterilor seniorului, nu atât din partea guvernului, 
cât din partea nobilimii liberale (în special în 1836). Putând acum să-și cul- 
tive domeniile cu mână de lucru plătită, nobilii nu mai aveau nevoie de claca 
prestata de iobagi. Mai mult, trebuiau să stabilească relaţii mai bune cu tara- 
nimea pentru a-și întări poziția în lupta naționalistă contra stăpânirii habs- 
burgice. Aceiași nobili au abolit iobăgia în timpul revoluţiei de la 1848, o dată 
cu întregul sistem seniorial, dar înfrângerea mișcării a permis supravietui- 
rea regimului. În fapt, iobăgia a luat sfârșit cinci ani mai târziu, printr-un 

act al monarhiei absolutiste care dorea să atragă țărănimea de partea ca- 
uzei Habsburgilor." 


Imperiul Rus 


Impunerea iobăgiei în Rusia a implicat o interdicție încă de la început. 
Aceasta s-a aplicat pe o perioadă nelimitată în 1649 tuturor rezidentilor te- 
renurilor private care nu erau nobili sau clerici. Înainte, fusese instituită încă 
în 1580 pentru câte un an, din când în când, si din 1603 în fiecare an.” Pro- 
blema care trebuia rezolvată era cea obișnuită, a depopulárii provocate de 
epidemii, războaie si plecarea țăranilor in noile teritorii colonizate." În plus, 

populația fusese dintotdeauna puțin numeroasă în raport cu suprafața enor- 
mă a teritoriului. Mánati de nevoia de a scăpa de impozitele mari pe care le 
stabilise Ivan cel Groaznic la sfârșitul secolului al XVI-lea și apoi atrași în- 
spre sud către noi regiuni — pe care, la începutul secolului al XVI-lea, con- 
structia liniei de apărare de la Belgorod le protejase fata de atacurile tatari- 
lor și nomazilor — țăranii ruși și-au căutat libertatea așezându-se pe terenurile 
manoase de la sud de Moscova la sfârșitul secolului al XVII-lea și începutul 
celui de-al XVIII-lea, apoi în Ucraina de pe malul stâng al Niprului și peste 
fluviu (Mica Rusie si Noua Rusie) la sfârșitul secolului al XVIII-lea, și, în 
sfârșit, în Caucazul de Nord și regiunea de peste Volga la începutul secolu- 
lui al XIX-lea.” 

Tobagia s-a dovedit incapabilă de a stavili acest flux migrator. Totuși, in 
loc să abandoneze iobăgia, considerând-o un eșec, guvernul a extins-o în 
noile teritorii imediat ce acestea au fost colonizate și supuse unor seniori. 
Astfel, iobăgia a devenit un instrument fundamental al stăpânirii imperiale. 
Dar în unele dintre regiunile nou anexate ea exista deja: de exemplu, teri- 
toriile luate de la Polonia la sfârșitul secolelor al XVIHea si al XVIII-lea (Bielo- 
rusia, Ucraina de pe malul drept al Niprului, Kurlanda, Lituania) și provin- 
ciile baltice Estonia și Livonia, care fuseseră înainte în posesia Ordinului 
Cavalerilor Teutoni, iar țarul le cumpărase de la Suedia după Războiul 
Nordic din 1700-1721. În aceste regiuni, iobăgia a fost menținută ca o mo- 
dalitate de a păstra supunerea nobilimii locale fata de tar. 

Toate regimurile de iobăgie din Imperiul Rus au fost sisteme de 
aservire personală.” La fel ca iobagii polonezi și unguri, cei ruși si descen- 
dentii lor se aflau în proprietatea seniorului, indiferent dacă dețineau sau 
nu terenuri ale acestuia. În mod esențial, erau aserviti prin legăturile de 


Servitutea în epoca modernă 187 


sânge. Caracterul personal al iobăgiei a fost stabilit prin codul de legi 
din 1649. A fost demonstrat prin legislația din 1701 și 1773 care permitea 
vânzarea și ipotecarea iobagilor, practică ce a rămas legală până în 
1843.” Faptul că iobagii își recunoșteau aservirea personală a fost ilus- 
trat limpede in 1819, când nobilul liberal I. D. Iakuskin a propus să-și 
transforme iobagii în arendasi liberi, fiecare urmând să primească de la el 
în arendă pământul pe carel muncea, și a primit răspunsul „suntem ai 
dumitale, dar pământul e al nostru“: cu alte cuvinte, nu aveau dreptul de a 
fi liberi pentru că erau proprietatea personală a lui Iakuskin, în timp ce el 
nu avea drepturi de proprietate asupra pământului pe care ei îl cultivaserà 
in mod traditional spre propria folosință." Așadar, erau aserviti în mod 
ereditar, dar oare prin aceasta erau asemănători sclavilor? 

În Rusia de la începutul epocii moderne existau sclavi ereditari, folosiți 
atât la munca în gospodărie cât și la cultivarea moșiei; fie fuseseră capturați 
în război, cumpăraţi sau își donaseră singuri viața stăpânului. În plus, exis- 
tau si sclavi ne-ereditari, datornici aserviti sau fosti condamnati la moarte 
cărora li se comutase pedeapsa în robie pe viata, fapt permis de codul penal. 
În cursul secolelor al XVHea si al XVII-lea, sclavii reprezentau 7-8 la sută 
din populația Rusiei centrale, furnizând aproximativ 10 la sută din mâna de 
lucru din agricultură. Unii dintre ei au devenit iobagi în secolele al XV-lea 
și al XVHea, când li sau acordat mici loturi de pământ." Ceea ce deosebea 
sclavia de iobăgie era imunitatea sclavilor în raport cu impozitarea guver- 
namentala. Dar această distincție a dispărut în 1680, când sclavii care deti- 
neau proprietăţi au fost impozitati ca si cum erau iobagi. Mai mult, in 1719 
toti sclavii de sex masculin, ca si toti bărbații iobagi, au fost supuși capita- 
tiei.” Drept urmare, au fost reuniți formal într-o singură clasă aservită, deși 
se mențineau unele diferențe. Pe de o parte erau iobagii care lucrau la câmp; 
de cealaltă parte erau așa-numiții iobagi de gospodărie (dvorovye liudi) care 
lucrau ca meșteșugari, muncitori necalificaţi sau servitori. În timp ce aceia 
din prima categorie subzistau de pe urma cultivării pământului deținut de 
drept, iobagii de gospodărie, lipsiţi de pământ, erau intretinuti cu ratii acor- 
date de senior. Acestea includeau o ratie lunară de cereale si o plată în bani 
pentru cumpărarea altor alimente, plus un cojoc de oaie la fiecare trei ani. ® 
Iobagii care lucrau la câmp erau, în mod clar, foarte diferiți de sclavi, in 
schimb cei de gospodărie erau foarte asemănători acestora. Din totalul 
populaţiei de iobagi, cei de gospodărie reprezentau doar 7 la sută, dar nu- 
mărul lor a fost menţinut printr-o practică inițiată la sfârșitul secolului al 
XVII-lea, constând în vinderea și cumpărarea iobagilor separat de terenuri. 

Iobagii fără pământ au apărut și în cursul unui proces început la mijlocul 
secolului al XVIII-lea, de angajare în industriile metalurgice din Urali, unde 
lucrau in schimbul unui salariu și al unei ratii de cereale ca muncitori în fa- 
brica sau ca mineri.™ În același timp, numărul lor era erodat de marea lor 
înclinație către fugă, datorată faptului că nu era atașați de vreun senior prin 
dreptul asupra pământului. 

Majoritatea iobagilor ruși se deosebeau de sclavi prin faptul că erau tà- 

ani. Sclavii din epoca modernă aveau, poate, ambiţii puternice de a de- 
veni țărani, dar, înainte de emancipare, nu au reușit să constituie societăţi 
țărănești și rareori au ajuns, în maniera țăranilor, să-și asigure singuri sub- 
zistenta. Acolo unde reprezentau o parte substanțială a societății, sclavii nu 
erau țărani; numai atunci când constituiau o minoritate neînsemnată era po- 
sibil pentru ei să urmeze un ideal țărănesc. În schimb, cei mai mulți dintre 
iobagii ruși erau țărani în toată puterea cuvântului, fapt acceptat atât de se- 
niori, cât și de tar. Mai mult, se deosebeau de sclavi prin drepturile ereditare 
asupra pământului. Deși nu era confirmată de lege, revendicarea lor „pă- 
mântul e al nostru“ era reală în virtutea cutumei, astfel că, în toată istoria 
iobăgiei din Rusia, suprafețe mari de pământ cultivat de pe moșiile private 
au fost puse deoparte pentru folosința exclusivă a comunităților de iobagi. 
Toate acestea fac inadecvate considerarea iobagului rus drept un fel de 
sclav sau asemuirea iobăgiei din Rusia cu sclavia americană.“ 

Iobagii ruși erau foarte diferiţi de ceilalți țărani aserviti din Europa cen- 
trală si de Est, fapt datorat unui număr de trei cauze. Până la sfârșitul seco- 
lului al XVIII-lea, iobăgia din Rusia a fost mai degrabă o sursă de venit decât 
de mână de lucru, deoarece cultivarea domeniului în scopuri comerciale 
sa dezvoltat târziu. De aceea, ar fi o greșeală s-o descriem ca pe „un sistem 
de asigurare a forței de muncă“. Apoi, la sfârșitul secolului al XVIIHea și 
începutul celui de-al XIX-lea s-a produs o separare între inima Rusiei, unde 
iobagii au rămas o sursă de venit prin plata rentelor, și stepa centrală și cele 
din sud, unde dezvoltarea agriculturii comerciale a făcut ca iobagii să fie pri- 
viti drept o sursá de máná de lucru. Ín pofida evoluţiei rapide a cultivării 
domeniilor de la sfârșitul secolului al XVIII-lea și începutul celui de-al XIX-lea, 
pe la 1850 cei care prestau servicii în muncă în loc să plătească rentă repre- 
zentau doar 55 la sută din populația iobagà. * 

lobăgia din Rusia se deosebea si prin răspândirea largă a pământurilor 
deținute în comun și practica aferentă a repartizării. În loc să se afle în pro- 
prietatea unor familii individuale, pământul era al satului, fiind realocat în 

funcţie de nevoile fiecărei familii.” Aceasta le permitea fiilor mai mici să 
dețină pământ. De asemenea, însemna că nu se mai percepeau taxele de 
transfer datorate în mod normal atunci când fiul îi succeda tatălui, sau atunci 
când proprietățile erau trecute de la o familie la alta. Obligatiile pe care le 
datorau iobagii ruși seniorului erau destul de simple: de obicei, fie rentă, 
fie zile de clacă; uneori, o combinaţie între cele două. 

O altă trăsătură distinctivă a iobăgiei din Rusia consta în proporția rela- 
tiv scăzută a iobagilor din totalul populației. Ar fi de așteptat ca sistemele de 
iobăgie de tip personal să includă o parte mult mai mare a populației decât 
cele legate de posesia pământului, pur și simplu pentru că statutul de iobag 
se transmitea tuturor copiilor, nu doar fiului cel mai mare. Într-adevăr, asa 
stăteau lucrurile în Polonia, provinciile baltice și Ungaria, unde proporția 
lor era de peste 70 la sută; dar nu si în Rusia, unde proporția era mai apro- 
piată de aceea caracteristică regimurilor in care iobăgia era legată de drep- 
tul de posesie asupra pământului, ca în Brandenburg sau Austria-Boemia, 
unde iobagii reprezentau mai putin de 50 la sută din populaţie. Faptul acesta 
era independent de dimensiunea populației urbane din Rusia: cu o proporție 
de 3 la sută în 1724, crescuse la doar 4,4 la sută in 1812 si 7,8 la sută in 1851. 
De fapt, societatea rusească era la fel de agrară ca și acelea din Ungaria sau 
Polonia." De asemenea, nu avea nimic dea face cu agricultura sau indus- 
tria capitaliste, de vreme ce în Rusia ambele funcționau cu mână de lucru 
iobagă. Nu se datora nici existenței comunităţilor militare libere, întrucât 
acestea existau în toate cele trei tari. Ceea ce făcea ca Rusia să fie diferită 
era proporția mare de țărani ai Coroanei, care nu erau supuși seniorilor, ci 
dădeau seamă țarului și familiei acestuia în ceea ce privește renta și juris- 
dictia, precum și impozitele și serviciul militar. 

Intre 1678 și 1857, proportia iobagilor în cadrul țărănimii rusești a scă- 
zut de la 60 la 40 la sută. In aceeași perioadă, țărănimea Coroanei a crescut 
de la 12 la 50 la sută”, fenomen determinat de confiscarea proprietăților 
ecleziastice de către Ecaterina cea Mare în 1763. Pe pământurile Bisericii 
locuiau 18 la sută dintre țărani, care au fost transformați în țărani ai Co- 
roanei.'” Proporția ţăranilor ce aparțineau statului a fost crescută si prin 
intermediul serviciului militar. Aceasta nu s-a întâmplat doar în secolul al 
XVIHea, când iobagii s-au refugiat spre frontiera sudică si au devenit mili- 
tari liberi, ci și în secolele al XVIII-lea și al XIX-lea, când, după constituirea 
unei armate regulate mari, bazată pe recrutare, iobagii, împreună cu soțiile 
și copiii lor, au fost eliberați în schimbul inrolàrii. ^ 

Existenţa țăranilor aparținând statului a afectat iobăgia din Rusia nu 

doar pentru că a redus proporția iobagilor din societatea rurală, ci și pentru 
că le-a oferit iobagilor un ideal de emancipare. Având în față două alternative 
la iobăgie — țărănimea de stat și cazacii — nu era greu pentru comunitățile 
de iobagi să aprecieze avantajele libertăţii in raport cu servitutea.™ 

Iobágia nu a fost doar impusă asupra țărănimii ruse la începutul secolu- 
lui al XVII-lea, pentru ca apoi să fie lăsată să dispară. La sfârșitul secolului 
al XVII-lea și începutul celui de-al XVIII-lea, proporția iobagilor din totalul 
populației a fost în creștere, pe de o parte pentru că legea a fost modificată 
astfel încât unele persoane libere — orfani, copii găsiţi, bastarzi, chiar ser- 
vitori — să fie transformate în iobagi, și, pe de altă parte, pentru că guvernul 
avea tendinţa de a folosi terenurile statului și ale Coroanei ca o formă de 
patronaj pentru favoriţii săi și funcționarii oficiali, practică de recompensare 
prin care locuitorii pământurilor respective erau transformați în iobagi. 
Drept urmare, iobagii au ajuns, de la 60 la sută din țărănime în 1678, la 70 
la sută în 1719-1721. Apoi, la sfârșitul secolului al XVIII-lea, proporția a scăzut 
mult, fiind de 54 la sută în 1795-1796. Creșterea anterioară se datora acțiunii 
guvernului, și în special lui Petru cel Mare.” Ă 

Dar aceste cifre sunt legate doar de inima Rusiei. În Imperiul Rus ca 
întreg, proporția iobagilor a continuat să crească la sfârșitul secolului al 
XVIII-lea, pe măsură ce guvernul, emițând decrete prin care locuitorii mo- 
șiilor private deveneau iobagi, a extins sistemul in Ucraina in 1784 si în 
teritoriile dintre aceasta și Marea Neagră (Noua Rusie), respectiv Caucaz 
în 1796.? Mai mult, dobândirea provinciilor baltice si a părților răsăritene 
ale Republicii Poloneze, în secolul al XVIII-lea, a adăugat Imperiului societăți 
în care, pe la 1790, iobagii reprezentau cel putin 85 la sută din țărănime.” 
Așadar, în Imperiul Rus iobăgia a rămas un organism viu, în continuă ex- 
pansiune până în secolul al XIX-lea, deși în Rusia sa diminuat rapid cu un 
secol înainte de abolirea finală.” 

Cum era condiția iobagilor ruși în comparație cu cea a iobagilor din alte 
tari? Cei ruși aveau puţine drepturi prevăzute de lege." Iar pe acestea gu- 
vernul nu le putea respecta practic, pur și simplu pentru că între iobagi și 
stat se interpuneau proprietarii, nobilii, prin intermediul cărora guvernul 
era obligat să acţioneze. Astfel, fără a putea invoca sprijinul funcționarilor 
regali impartiali, iobagii trebuiau să facă apel la propriile mijloace, între care 
cea mai puternică era lipsa cooperării. 

Majoritatea iobagilor din Rusia trăiau pe moșii mari, ai căror proprietari 
locuiau în altă parte.” Supusă administrării unui vătaf, care nu avea resur- 
sele de a-și impune dominaţia totală, fiecare comunitate iobagă trebuia, în 

practică, să aibă grijă de membrii ei. Așa cum statul acționa printr-o alianță 
cu proprietarii de iobagi, aceștia, la rândul lor, acționau printr-o alianță cu 
bătrânii satului.” Lipsa de cooperare, fie a nobililor, fie a iobagilor, putea fi 
înfrântă cu ușurință de trupele guvernamentale; însă aceasta era doar o mă- 
sură aplicată în caz de necesitate, în situaţiile extreme de revoltă. Dar lipsa 
cooperării putea fi manifestată de iobagi într-o varietate de moduri subtile 
și eficace pentru care nu se justifica intervenția militară: de exemplu, printr-o 
muncă ineficientă în zilele de clacă, furtul de grâne și lemne, neplata aren- 
dei și fuga de pe moșie.” Pentru a se proteja fata de acest tip non-violent de 
rezistență, seniorii și administratorii lor erau obligaţi să aplice o politică de 
respectare a tradiţiilor și a autonomiei sătești. Schimbările care afectau cu- 
tuma - precum creșterea rentei, introducerea unor noi culturi agricole, 
sporirea zilelor de clacă, transformarea rentei în clacă sau solicitarea plății 
rentei în natură, si nu în bani — erau instaurate în mod optim prin negocieri 
și concesii. Dacă era nevoie de impunerea disciplinei, în alte cazuri decât 
infracțiunile, rolul cel mai important îl deținea comunitatea iobaga însăși, 
prin instituția comunei, adunare a capilor de familie dintre care erau aleși 
prin vot conducătorii satului.” Așadar, exista un sistem de despotism, care 
era însă temperat, dacă nu anulat cu totul prin utilizarea delegării. Așa cum 
guvernul acționa prin intermediul autorității private a seniorului, acesta din 
urmă acționa prin intermediul comunei. În acest cadru, seniorul informa 
satul despre serviciile și plăţile cerute, dar permitea comunei să aloce aceste 
solicitări în rândurile membrilor comunității. Indeplinirea muncii obligatorii, 
renta, respectiv impozitele guvernamentale pe care trebuia să le plătească 
fiecare familie, alegerea recrutilor pentru armata țarului erau cu toatele 
hotărâte din interior.“ Nevoia de cooperare dintre senior și iobagi era ac- 
centuată de amintirea răscoalelor țărănești. Rezultatul a constat în păstra- 
rea anumitor drepturi și libertăţi care au făcut ca iobagii să-și considere 
statutul mai degrabă un impediment social decât o sursă de exploatare 
economică. Totuși, respectul seniorului fata de drepturile iobagilor nu făcea 
în mod necesar sistemul să funcționeze în mod eficient: munca obligatorie 
era efectuată fără tragere de inimă, era nevoie de folosirea frecventă a biciu- 
lui pentru a-i disciplina, iar rentele rămâneau adesea neplătite, întrucât se- 
niorii și angajații lor nu puteau face mare lucru atunci când întreaga comu- 
nitate refuza să plătească.” 

După interzicerea permanentă a migrației din 1649, iobăgia a fost asprită 
printr-o serie de decrete guvernamentale. Unele le refuzau iobagilor anu- 
mite drepturi, de exemplu, cel de a face tranzacţii recunoscute legal, ca în 

1731 și 1761, sau cel de a-și da stăpânii în judecată, ca în 1649 și 1767. Altele 
extindeau autoritatea seniorială asupra vânzării și pedepsirii iobagilor, așa 
cum sa întâmplat cu trimiterea celor nesupuși in Siberia, in 1760.5 Dar nu 
există nici un motiv de a crede că acest proces a înrăutățit soarta iobagilor. 
La fel, nu există nici un motiv de a crede că situația lor a fost ameliorată de 
drepturile conferite în cele din urmă de către guvern, permițându-le, de 
exemplu, să formuleze plângeri împotriva seniorilor (1796), interzicând 
munca obligatorie excesivă (1797, 1832, 1853), limitând pedepsele pe care 
le puteau administra seniorii (1845-1848), impunând restricții asupra vân- 
zării iobagilor (1721, 1771, 1833, 1841) și ordonându-le seniorilor să le lase 
iobagilor suficient teren pentru cultivare în interes propriu (1827) 7" 

O importanță mai mare au avut-o schimbările masive produse în eco- 
nomia rusească la sfârșitul secolului al XVIII-lea, mai ales o dată cu dezvol- 
tarea cultivării directe a domeniului (agricultură nobiliară) în stepele din sud 
și cu constituirea unor mari complexe industriale în Urali. Folosind mâna 
de lucru a iobagilor, ambele acționau împotriva intereselor a milioane de 
țărani aserviti; dar care au fost efectele? 

Agricultura nobiliară a provocat extinderea domeniilor senioriale și 
transformarea rentelor în zile de clacă. Drept urmare, în unele părți cu sol 
fertil raportul dintre suprafața domeniului și cea a pământului țăranilor a 
scăzut de la 1:5 în 1780 la 1:1 în 1850." Creșterea populației, ca și sistemele 
de repartiție care alocau terenul în funcție de numărul de tiagla (echipe 
de plugari formate dintr-un bărbat și soția lui), au menținut munca obliga- 
torie între limite rezonabile, dar au și creat nevoia de pământ suplimentar 
în cadrul comunităților țărănești. Întrucât aceasta nu putea fi satisfăcută din 
cauza extinderii domeniilor senioriale, proprietățile individuale au trebuit 
să se micsoreze. Mai mult, chiar și acolo unde extinderea domeniului s-a 
făcut doar prin încorporarea pârloagei, asa cum s-a întâmplat adesea, comu- 
nitatea iobagilor tot era păgubită, deoarece se reducea suprafața de pădure 
și pășune pe care se aplicau drepturile de folosinţă comuna.” Cu toate 
acestea, deși e limpede că agricultura nobiliară nu era în interesul iobagilor, 
nu este deloc sigur că a provocat înrăutățirea condiției lor. În plus, siste- 
mul le oferea iobagilor șanse mai mari de a se opune, prin tergiversarea 
lucrărilor și furtul produselor de pe domeniu, și, prin aceasta, pârghii prin 
care puteau modifica atitudinea seniorului. zb ar în cadrul acestui regim 
iobagii erau rareori îndepărtați de condiţia lor țărănească. În mod normal, 
le rămânea suficient pământ = se vorbea de 22, chiar 32 de acri și, în plus, 
era și accesul la pășuni și păduri - pentru a continua să-și asigure subzis- 
tenta ca fermieri.” 

Atunci când sistemul a fost abolit, in 1861, iobagii erau asociați nu doar 
cu agricultura, ci și cu industria. In multe cazuri, asocierea era mixtă, mai ales 
în nordul Moscovei, unde iobagii au rămas să cultive pământul ca țărani, 
în timp ce lucrau în micile tesátorii și fabrici de cuie, sau erau angajați cu 
salariu în industria textilă și cea de prelucrare a metalelor. Din acest punct 
de vedere, angajarea în industrie reprezenta o sursă de întreținere, chiar 
una de prosperitate și inavutire.”” Dar, de la începutul secolului al XVIII-lea, 
iobagii au început să lucreze în enormele întreprinderi metalurgice din 
Urali. Unii erau țărani din zonă obligati să presteze o muncă suplimentară 
neplătită, dar multi erau proletari lucrând în schimbul unor salarii în fabrici 
și mine." Transferati dintr-o lume țărănească, ei au fost legati de una indus- 
trială. In ochii țăranilor, mutarea trebuie să fi părut degradantă. Dar a pro- 
vocat ea o inrautatire a condiţiei lor? Aceasta era legată de prosperitatea 
întreprinderii pentru care lucrau. Dacă se traversa o perioadă nefastă, iobagii 
din industrie aveau de suferit, pentru că nu puteau pleca, spre deosebire de 
muncitorii liberi, care-și puteau căuta de lucru în altă parte. Dar daca firma 
prospera, și iobagii o duceau destul de bine. E adevărat, salariile erau pro- 
babil de trei sau patru ori mai mici decât cele ale muncitorilor liberi, dar 
recompensele primite de iobagi constau într-o serie de alte avantaje. Intre 
acestea se numărau o alocaţie de făină de secară, cazarea gratuită, scutirea 
de impozite și de serviciul militar (pentru care întreprinderea trebuia să plă- 
tească), chiar și pensii pentru limita de vârstă sau pentru boală. Judecând 
după relatările martorilor oculari și după rapoartele guvernamentale, stan- 
dardul lor de viata era ridicat, cel putin la începutul secolului al XIX-lea, când 
cazarea de calitate, hrana din belșug și numeroasele gratuitáti compensau 
valoarea mică a salariilor.” 

De fapt, greutățile suferite de iobagii ruși nu erau neapărat legate de 
statutul lor servil. O vină mai mare au avut-o perioadele frecvente de foa- 
mete — de exemplu in 1821-1822, 1833-1834, 1848-1849 - care au afectat tara- 
nimea in general"? S-a dovedit ca iobagii erau aparati mai bine împotriva 
foametei decât ceilalți țărani, datorită faptului că seniorii aveau obligația de 
a-i ajuta. Dar sprijinul seniorilor depindea de cantitatea de resurse supli- 
mentare avută la dispoziție." Mai mult, ajutorul dat în caz de foamete adu- 
cea avantaje pe termen scurt, dar nu și pe termen lung, deoarece astfel nu 
se mai putea limita creșterea populației. Totuși, in toată istoria iobăgiei din 
Rusia, lipsa pământului nu a reprezentat o problemă gravă, nici măcar în 
intervalul 1750-1860, când populația țării a crescut de patru ori si, în același 
timp, extinderea agriculturii nobiliare în zonele fertile a restrâns suprafața 


194 M.L. BUSH 


de pământ disponibil pentru tarani.”” Suprafeţele considerabile la care s-au 
menținut gospodăriile medii, ca și practica realocării terenurilor în funcție 
de nevoile fiecărei familii, datorată sistemului de repartizare, au făcut ca 
modul de viață țărănesc, de asigurare autonomă a subzistentei, să nu fie 
amenințat până la emancipare (în 1861). Familiile de iobagi care au sărăcit 
au patit acest lucru din cauza unor defecte personale precum beţia, sau din 
cauza ghinionului, cum ar fi moartea unui cal sau lipsa copiilor destul de 
mari pentru a munci. Alte familii de iobagi au adunat averi considerabile, 
de obicei datorită activităţilor practicate în afara fermei, ca meșteșugari, ne- 
gustori și carausi.” 9 În aceasta perioadă, iobagii au mentinut, în maniera 
tradițională, un standard de viata care nu le-a redus nici fertilitatea, nici spe- 
ranta de viata. 

Iobàgia din Rusia a fost opresivà deoarece era supusă unei duble pre 
siuni, din partea guvernului si a seniorului, nici una dintre parti nefiind pre 
gătită să ofere compensații pentru ceea ce pretindea și obținea cealaltă. În 
schimb, în cazul țăranilor aparținând statului, renta percepută includea și 
impozitele. Pe de altă parte, solicitările seniorilor nu erau neapărat împovă- 
rătoare. Din cauza sistemului de repartizare, iobagii ruși nu aveau posibi- 
litatea, ca semenii lor din Europa centrală, de a-i angaja cu salarii mici pe 
cei lipsiți de pământ pentru a le îndeplini îndatoririle de muncă pe moșie, 
dar faptul acesta nu făcea claca de nesuportat. De fapt, cum erau din ce în 
ce mai numeroși, munca era mai ușoară. Cât despre renta pe care o plăteau 
iobagii ca alternativă la clacă, aceasta era adesea fixată prin cutumă și, dacă 
era transformată în bani, se devaloriza treptat datorită inflației. La modul 
general, soarta iobagului era mai rea decât cea a ţăranului aflat în proprie- 
tatea statului, deși faptul acesta nu era cauzat de legarea de moșie, de vreme 
ce, după instituirea capitatiei pe la 1720, țăranilor deţinuţi de stat li se refu- 
zase dreptul de a pleca” 

Povara pretențiilor senioriale și a lipsei de libertate de care sufereau 
iobagii se datora câtorva procese sociale. Seniorii care se bazau pe munca 
obligatorie trebuiau să impună un control mai sever decât cei care se bazau 
pe rentă, pentru că altfel lucrările nu sar fi efectuat. Iobagii plătitori de rentă 
aveau o libertate considerabilă, putând părăsi moșia în căutare de muncă 
plătită și putând face orice doreau atât timp cát își achitau birurile și im- 
pozitele. Dar cerințele privindu-i pe iobagii care efectuau zile de clacă nece- 
sitau consimțământul comunei; altfel, urmau să se declanșeze mișcări de 
rezistență extrem de păgubitoare pentru senior. Fără îndoială, seniorii au 
căutat să-și sporească pretențiile la începutul secolului al XIX-lea, când opor- 

tunitátile erau numeroase, iar inflația exercita o presiune puternică. Rezulta- 
tul a fost un nivel ridicat de nesupunere a iobagilor, ce a condus la revolte.” 
Dar de aici nu se poate deduce că iobagii care atacau seniorii și proprietă- 
tile acestora erau impilati într-o măsură extremă. Deși existau revendicări 
și motive serioase pentru acțiune, conflictul care a avut loc a fost mai de- 
grabă de natură constituțională decât legat de mijloacele de subzistență, 
fiind provocat nu de sărăcie, ci de încercarea seniorului de a încălca cutuma, 
sau de a introduce schimbări fără a obţine mai întâi consimțământul ioba- 
gilor. În replică, iobagii puteau insista ca obligațiile lor să fie fixate, de prefe- 
rinta prin lege; sau, într-un mod mai radical, puteau spera să fie eliberați 
de sub controlul seniorial si să devină țărani ai statului.” 

Zvonurile referitoare la emancipare circulau în Rusia încă din 1761, când 
a urcat la tron Petru al III-lea, iar apoi au ieșit la suprafaţă ori de câte ori 
a fost înscăunat un nou tar.” Cu toate acestea, iobăgia din Rusia a fost 
aproape ultimul dintre regimurile de aservire abolite, supraviețuind în po- 
fida exemplelor date de guvernele Habsburgilor și Hohenzollernilor, în 1807, 
respectiv 1781. Totuși, cu mult timp înainte de 1861, guvernul rus aprobase 
emancipări în cadrul Imperiului, atât în provinciile baltice, cât și în unele 
dintre teritoriile poloneze. In provinciile baltice, a acceptat în cele din urmă 
o inițiativă a nobililor din Kurlanda, Livonia și Estonia, confirmată de Die- 
tele locale, dominate de nobili, între 1805 și 1817. Pe nobilii aceștia i-a deter- 
minat să acționeze ceea ce se petrecuse în vest în timpul perioadei revolu- 
tionare, ca și teama fata de o revoluție țărănească. Politica de recompensare 
a iobagilor cu proprietăţi ereditare recunoscute legal a lăsat loc uneia prin 
care erau răsplătiți cu emanciparea, dar nu mai primeau drepturi de proprie- 
tate.” Mai mult, atunci când Ducatul Varșoviei, creaţie a lui Napoleon, a 
intrat sub stăpânirea țarului în 1815, decretele napoleoniene din 1807 — care 
îi eliberaseră pe iobagi permițându-le în același timp seniorilor să păstreze 
proprietatea asupra pământului — au fost menținute, de vreme ce le ofereau 
nobililor ceea ce doreau.” Așadar, atunci când delibera în privința iobăgiei, 
la mijlocul secolului al XIX-lea, guvernul rus avea o anumită experienţă di- 
rectă referitoare la emancipare. În plus, în primul deceniu al secolului al 
XIX-lea, se întorsese cu totul împotriva iobăgiei, mai întâi renunțând să o im- 
pună în teritoriile nou dobândite, mai ales în Finlanda și Basarabia, apoi 
punând capăt practicii prin care țăranii statului sau Coroanei erau aserviti, 
fiind daruiti supușilor favoriti, si, in sfârșit, permițând nobililor să-și elibe- 
reze iobagii dacă doreau. Primele două măsuri au împiedicat extinderea 
iobăgiei în continuare, dar ultima a avut efecte neglijabile. Dintre cei apro- 
ximativ 10 milioane de iobagi, doar 150 000 au fost eliberați pe această cale, 

în mare parte pentru că nobilii erau obligaţi să le acorde iobagilor pe carei 
eliberau suficient pământ pentru a-și duce traiul ca țărani fermieri. xd 

În esenţă, abolirea iobăgiei din Rusia, ca si impunerea ei, a fost o initia- 
tivă a guvernului, decisă pentru a servi interesele statului si implementată 
prin decret regal. Marcat de amintirea marilor războaie țărănești din seco- 
lele al XVII-lea si al XVIII-lea, precum și de constientizarea puterii țăranilor 
provocată de Revoluţia Franceză, guvernul a luat mai în serios decât era 
nevoie tulburările din mediul rural de la începutul secolului al XIX-lea. Aces- 
tea sau produs cu o frecvență mai mare decât marile răscoale țărănești din 
trecut, dar au avut o extindere mai mică. Guvernul era determinat să facă 
reforme și din cauza preocupării intense pentru poziția sa internațională, 
după înfrângerea din Războiul Crimeii.” În alte părți din Europa de Est, 
abolirea iobăgiei a fost acceptată de nobili deoarece guvernul era dornic să 
perpetueze sistemul seniorial, fapt ce le permitea să-și menţină statutul de 
seniori în centrul codului lor social si al traditionalei lor raison d'étre. In 
Rusia a fost aplicată o formă incompletă a acestei proceduri: potrivit decre- 
tului de emancipare din 1861, ţăranilor li se îngăduia să părăsească sistemul 
seniorial și să devină liberi doar cu asentimentul seniorului, aceasta până în 
1881, când eliberarea a devenit obligatorie pentru toti iobagii.”* Pentru 
nobilii ruși era atractiv aranjamentul prin care li se acorda o suprafață con- 
siderabilă de pământ, precum și o compensație pentru terenurile care intrau 
acum în proprietatea legală a fostelor comunităţi de iobagi.” A durat mult 
până au fost aplicate toate aceste reglementări, deoarece guvernul sa ho- 
tărât cu greu. Începând cu 1840 a acceptat că „iobăgia... este un rău“ și că 
„starea actuală de lucruri nu poate continua pentru totdeauna“, dar, speriat 
să nu dezmembreze societatea si să nu dezlantuie masele, a căutat o „tran- 
zitie treptată spre o noua stare de lucruri“ care era cu neputinţă de reali- 
zat.” Drept urmare, a ajuns să fie privit ca un dinozaur de celelalte mari 
puteri. Brusc, în 1861, a decis să elimine o parte a vechiului regim pentru 
a salva restul: iobăgia a fost abolită pentru a se prezerva societatea tara- 
nească, nobilimea și monarhia absolută. 

Sclavia islamică 


Africa si Asia 


La începutul epocii moderne, războiul prelungit dintre Imperiul Habs- 
burgic si cel Otoman a adus fata în fata două sisteme de servitute, unul 
bazat pe iobăgie, celălalt pe sclavie. Pentru Habsburgi, iobăgia furniza im- 
pozite și trupe; pentru otomani, sclavia oferea conducători militari și trupe 
profesioniste de elită. Dependența ambelor parti fata de servitute sublinia 
importanța ei istorică, de vreme ce lupta epopeică dintre cele două puteri 
a determinat soarta creștinătății latine din acea perioadă. După ce au cucerit 
Constantinopolul în 1453, în următorul secol turcii otomani au anexat com- 
plet Balcanii, au pus stăpânire pe o treime din Ungaria și chiar au ajuns să 
amenințe Viena. Conduse de sclavi și întărite de sclavi extrem de bine an- 
trenati, armatele lor s-au dovedit aproape de neînvins. Așadar, sclavia mo- 
dernă avea capacitatea de a genera nu doar o avutie enormă, prin sistemul 
de plantaţii din Lumea Nouă, ci si o putere enormă, prin regimul de sclavie 
militară din Imperiul Otoman. 

Sistemul otoman de sclavie nu era unic, dar era tipic pentru servitutea 
din lumea islamică. În anumite privințe fundamentale, sclavia islamică avea 
multe lucruri în comun cu sclavia creștină din Lumea Nouă. În ambele ca- 
zuri, majoritatea sclavilor se aflau în proprietate privată, lucrând ca servitori, 
meșteșugari, hamali și muncitori agricoli.' Din punct de vedere juridic, nu 
aveau altă identitate decât aceea de proprietate a stăpânului. E adevărat, 
legea îi recunoștea ca persoane, dar îi definea ca bunuri de care proprieta- 
rul putea dispune după bunul plac? Statutul de sclav era considerat degra- 
dant, indiferent de avantajele pe care le conferea.” De obicei, sclavii erau 
străini, dezradacinati din alte societăţi. Pentru a fi mentinuti în număr sufi- 
cient, erau necesare comerțul cu sclavi și un proces continuu de înrobire. 
Asemenea creștinilor, musulmanii se opuneau înrobirii coreligionarilor, dar 
nu permiteau eliberarea automată a sclavilor convertiți la Islam.‘ În sfârșit, 
chiar dacă deţineau puţine drepturi legale, sclavii din ambele sisteme se 
puteau bucura de drepturi și libertăți stabilite prin cutumă, fiind astfel încu- 
rajati să fie supuși și să muncească mai eficient. 

Dar aceste similarități constituie doar un cadru al tabloului, deoarece 
sclavia islamică se deosebea de cea din Lumea Nouă în câteva privințe esen- 
tiale. Desi se întâlnea frecvent in America, sclavia de pe plantații lipsea prac- 
tic din lumea islamică. Plantatiile lucrate de sclavi — pe care se cultivau, de 
exemplu, bumbac în Egiptul superior în secolul al XIX-lea, sorg în valea mij- 
locie a Nigerului si cuisoare pe coasta de est a Africii, în Zanzibar și în îm- 
prejurimi — erau excepții și, în majoritate, au apărut târziu.” Sclavia din lumea 
islamică lua de obicei forma iobăgiei, în ceea ce privește agricultura, scla- 
vilor fiindu-le atribuite mici ferme în schimbul muncii prestate sau dijmei 
plătite. Dar răspândirea larga a terenurilor cultivate de țărani liberi arăta ca 
iobăgia aceasta se întâlnea mult mai rar decât în Europa de Est. Sclavia is- 
lamică era un fenomen mai degrabă urban, în care sclavii profitau de pe 
urma vieții la oraș câștigând bani ca negustori mărunți, hamali și meste- 
sugari. 

Sclavii au fost înrolați în armată în Lumea Nouă, mai ales în Războiul de 
Independenţă american, în coloniile britanice din Caraibe în timpul războa- 
ielor napoleoniene si în Războiul Civil american.’ Dar nu exista echivalent 
pentru sclavia militară islamică, sistem în care sclavii erau instruiți atent pen- 
tru a constitui o elită conducătoare. În vreme ce clasele superioare din Lu- 
mea Nouă erau compuse exclusiv din oameni liberi, sclavii islamici puteau 
fi întâlniți la ambele extreme ale spectrului social. La vârf erau sclavii mili- 
tari care, ca apropiaţi ai conducătorului, se bucurau de o putere și o avutie 
considerabile; la nivelul cel mai de jos erau sclavii muncitori deținuți de 
cetățeni, adesea săraci și lipsiţi de putere. Un alt element care lipsea din 
Lumea Nouă, dar era foarte răspândit în întreaga lume islamică, era hare- 
mul de sclave. În rândul elitelor islamice formate din sclavi nu se numărau 
doar funcționarii oficiali și soldaţii însărcinaţi cu guvernarea și apărarea 
statului, ci și persoanele aservite care trebuiau să satisfacă nevoile sexuale 
ale stăpânului. Unele erau soții, altele — concubine. Si unele, si celelalte erau 
păzite de sclavii eunuci. Toate locuiau în harem, având posibilitatea de a 
exercita influență asupra stăpânului și de a se bucura, datorită averii lui, 
de un trai tihnit și luxos. 

Cererea constantă de concubine și servitori făcea ca negotul cu sclavi 
înspre lumea islamică să fie oarecum diferit de acela din America. În cel din 
urmă caz, cererea de femei era mică, predominând tinerii bărbaţi, în timp 
ce în prima situaţie tinerele femei aveau prioritate. Această diferență se re- 
flecta în pret, care era mai mare pentru femei în lumea islamică, după cum 
era mai mare pentru bărbaţi în Lumea Nouă” În plus, instituția sclaviei mi- 
litare privea ca prioritar importul de copii pentru a fi instruiți ca funcționari 

oficiali, soldați și servitori, în timp ce sclavia de pe plantațiile din America 
avea nevoie de adulti capabili să muncească ore în sir pe câmp. 
Elementul rasial crea o altă diferență între cele două sisteme. Albii erau 
aserviti în Lumea Nouă, dar ca slujitori, nu ca sclavi. În afară de câțiva in- 
dieni, sclavia era rezervată negrilor. În schimb, lumea islamică înrobea atât 
albi, cât și negri, cei dintâi fiind sclavi de elită în serviciul conducătorului și 
în harem, negrii fiind folosiţi ca servitori și muncitori necalificaţi. Așadar, 
rasa contribuia la identificarea celor două extreme ale spectrului sclaviei is- 
lamice, dar nu și la distingerea persoanelor libere de cele lipsite de libertate. 
În ambele lumi, sclavia suferea de o rată mare a pierderilor, dar, în timp 
ce în Lumea Nouă aceasta se datora mortalității ridicate și natalității scăzute, 
în lumea islamică manumisiunea era factorul cel mai important de reducere 
a numărului sclavilor.” Membrii elitelor de sclavi islamice aveau șanse mari 
de emancipare, fie ei înșiși ca răsplată pentru serviciile aduse, fie copiii lor, 
născuţi în credința musulmană." Din acest punct de vedere, sclavia islamică 
avea un caracter asimilator mult mai mare decât cea americană, deoarece 
sclavii, mai ales cei albi, se converteau adesea la cultura și religia stăpânilor 
lor musulmani și deveneau apoi, prin manumisiune, cetățeni liberi. Proce- 
sul de asimilare era stimulat, în afară de relațiile maritale stabilite cu scla- 
vele, de presiunile exercitate în mod tradițional asupra sclavilor pentru a 
se converti la Islam, cuplate cu dorinta lor de a se supune.” În Lumea Nouă, 
insistența stăpânilor de a-i primi pe sclavi în religia lor a apărut târziu, iar 
sclavii înșiși nu erau prea dornici să imbratiseze creștinismul. Totuși, lucru- 
rile depind de regiunea studiată. În special î în America spaniolă, unde atitu- 
dinea fata de sclavie fusese influențată de practicile islamice maure, și unde 
sistemul plantațiilor era mai putin dominant, manumisiunea era mai ușor 
de obținut decât în coloniile britanice din Caraibe sau pe continentul nord- 
american. Cu toate acestea, diferenţele dintre sclavia din Lumea Nouă și 
cea islamică rămân semnificative, de vreme ce manumisiunile nu au fost 
niciodată la fel de frecvente în America spaniolă ca în lumea islamică, iar 
sclavia islamică a rămas esențial diferită de cea din Statele Unite deoarece 
a depins permanent de comerțul cu sclavi, in așa măsură încât, de la sfársi- 
tul secolului al XIX-lea, a suferit crunt, întrucât măsurile diplomatice, mo- 
rale si militare luate de Occident au reușit să oprească fluxul de sclavi; în 
schimb, în Statele Unite, capacitatea sclaviei de a atinge o creștere demo- 
grafică naturală a anulat efectele sistării importurilor din Africa, din 1808.” 
Mai trebuie remarcate încă două diferenţe dintre sclavia islamică și cea 
americană. Sclavii islamici erau, de obicei, tratați mai putin aspru decât cei 

din Lumea Nouă, fapt comentat de călătorii europeni în secolul al XIX-lea. 
Astfel, John Lewis Burkhardt scria despre Egipt și Arabia: „Sclavia nu era 
înspăimântătoare decât prin nume“, iar Gustav Nachtigal, care a trăit cinci 
ani în Sudanul islamic și, la un moment dat în cursul călătoriei, a fost aproa- 
pe de a fi înrobit, relata: „Peste tot, Islamul aduce cu el o administrare blândă 
a instituţiei sclaviei.“ Probabil că situația era legată de dreptul islamic si de 
regula potrivit căreia stăpânii trebuiau să-și trateze sclavii convertiți ca pe 
„oameni ai lui Dumnezeu, ca si tine“. În mod cert, era legată de lipsa unei 
industrii a zahărului bazate pe mâna de lucru a sclavilor. De asemenea, fap- 
tul ca sclavii islamici erau mai adesea folosiți la servicii, si nu în producție, 
a contribuit la ameliorarea condiţiei lor.” 

Cealaltă diferență notabilă dintre sclavia islamică și cea din Lumea Nouă 
constă în longevitatea celei dintâi, care a fost practicată neîntrerupt din pri- 
mele zile ale Califatului până în secolul al XX-lea. Tradiţia a fost susținută 
de prescriptiile Coranului, de lipsa unei mișcări abolitioniste indigene și, 
până la sfârșitul secolului al XIX-lea, de aprovizionarea continuă cu sclavi 
din regiunile păgâne învecinate, cu o populaţie numeroasă, mai ales Africa 
și stepele din sudul Rusiei; jefuirea acestor zone se justifica etic prin pretex- 
tul Jihadului împotriva necredinciosilor, iar inrobirea popoarelor era consi- 
derată o cale de mântuire a sufletelor lor." 


Sclavia militară 


Din secolul al IX-lea până în cel de-al XIX-lea, regimurile islamice au de- 
ținut adesea o elită de sclavi militari a căror funcțiune se întindea de la pro- 
tejarea conducătorului până la guvernarea statului.^ Se intra în această 
categorie prin înrobire, selectare atentă și instrucție militară." În perioada 
ei de înflorire, indigenii erau excluși. Faptul acesta se aplica atât descen- 
dentilor sclavilor din elită, cât și tuturor cetățenilor liberi. Drept urmare, 
membrii săi erau, in mod exclusiv, bărbaţi născuți în străinătate și cu o re- 
ligie diferită de Islam.” Adesea erau recrutaţi încă din copilărie, deoarece 
se acorda o importanță deosebită instruirii riguroase și îndelungate. De pre- 
ferinta albi, au fost aleși, în decursul secolelor, din rândurile turcilor, slavi- 
lor, grecilor, armenilor, georgienilor și circazienilor." Apartinánd in majo- 
ritate conducătorului, erau sclavi publici, si nu privati." Cu toate acestea, 
sclavii militari puteau fi deținuți și în proprietate privată, mai ales de către 
supușii obligați să ofere trupe conducătorului, cum erau, de pildă, cei din 
Imperiul Mughal din India sau, în secolul al XIX-lea, cei din regatul sudanez 
Bornu. 

Între cele mai semnificative exemple de sclavie militară din epoca mo- 
dernă se numără sultanatul Delhi, care a dispărut în 1555, făcând loc Im- 
periului Mughal care, pe la sfârșitul secolului al XVII-lea stăpânea practic 
întreaga Indie, dar apoi s-a dezmembrat, la începutul secolului al XVIIHea. 
Orientul Mijlociu era dominat de imperiile otoman și safavid; primul s-a 
extins asupra Africii de Nord, Balcanilor, Anatoliei, Armeniei și Arabiei în 
secolele al XV-lea și al XVI-lea si a supraviețuit până la Primul Război Mon- 
dial, iar cel de-al doilea a condus Persia între 1501 și 1732. Ambele posedau 
o instituție a sclaviei care servea unor scopuri atât civile, cât și militare, sis- 
temul safavid dezvoltându-se ca o imitatie a celui otoman.” Africa era domi- 
nată de două state islamice, Marocul și Egiptul. Egiptul și imperiul său sirian 
au căzut în mâinile turcilor otomani în 1517, dar și-au păstrat sistemul de 
sclavie sub stăpânirea otomană până la începutul secolului al XIX-lea. Africa 
centrală — mai ales savanele Sudanului - era dominată de statul islamic 
Songhai, de emiratele Fulani făcând parte din Imperiul Sokoto, de regatele 
islamice Dar Fur, Sinnar, Bornu, Bagirmi si Wadai. Toate dețineau un anu- 
mit sistem de sclavie militară, așa cum se întâmpla, probabil prin imitație, 
și cu unele regate războinice păgâne.” Sansa le-a surâs sau le-a întors spa- 
tele acestor regimuri islamice, dar organizarea politică predominantă, până 
la împărțirea Africii de către europeni în ultimele două decenii ale seco- 
lului al XIX-lea, a avut drept centru sclavia militară. Numărul și mărimea 
acestor regimuri islamice din Africa si Asia, asociate cu înclinația lor de a 
folosi soldatii-sclavi, arată că sclavia militară nu era o practică locală ciudată, 
dezordonată, ci un aspect important al servitutii moderne.” 

O dată ce a fost stabilită ca instituție islamică — mai întâi în America de 
Nord, apoi în Spania maură și sub Califat — sclavia militară a continuat să fie 
folosită deoarece era apreciată ca un mijloc tradițional, devenit familiar. Dar 
putea sluji și unui scop politic foarte util, furnizând un instrument de putere 
militară — atât pentru cuceririle străine, cât si pentru împiedicarea răstur- 
nării dinastiei - mult mai eficient decât trupele adunate de triburile din 
Africa si Asia ori armatele feudale din Europa. Mai mult, ca soldati profe- 
sioniști, sclavii militari le erau mult superiori mercenarilor, iar ca modalitate 
de guvernare imperială nu aveau pereche. Atunci când funcționa bine, scla- 
via militară le oferea conducătorilor un mijloc fara egal de a-și controla pro- 
priii supuși și de a învinge puterile străine.” Totuși, instituţia sclaviei militare 
era rareori suficientă pentru a furniza singură soldati armatelor conducăto- 
rului sau funcționari guvernului. Interesele indigene rămâneau, de obicei, 
o parte integrantă a organizării politice. Sclavia militară nu era un sistem 

complet de guvernare, dar oferea o modalitate de impunere într-un regim 
mai larg care permitea un anumit rol politic sau militar elitelor indigene. 
Alteori, furniza un sistem de conducere care, în practică, le îngăduia comu- 
nitatilor locale să se autoguverneze." 

Ca exemplu, safavizii au preluat controlul asupra Persiei la începutul 
secolului al XVI-lea, când au invadat-o cu ajutorul unei confederații de tri- 
buri turkmene, Qizilbash. Pe la sfârșitul secolului, șahii safavizi instituiserà 
un sistem de guvernare dotat cu o armată regulată de soldati-sclavi. Pe plan 
financiar și administrativ, sistemul se baza pe terenurile Coroanei, care 
erau administrate de sclavii palatului regal. Sclavia militară servea unui du- 
blu scop: oferea un mijloc de combatere eficientă a agresiunii turcilor oto- 
mani, cu un instrument similar celui folosit de aceștia, si un mijloc de re- 
ducere a dependenței șahului fata de Qizilbash. Dar introducerea ei nu a 
transformat organizarea politică, de vreme ce cavaleria Qizilbash a rămas 
un element important al armatei, și, în afara terenurilor Coroanei, șefii de 
trib turkmeni continuau să fie o parte esenţială a guvernării locale. La fel, 
interesele persane au continuat să monopolizeze posturile functionaresti, 
furnizând de aceea personalul care conducea instituția musulmană și can- 
celaria.” 

La cealalta extrema se afla un sistem islamic de guvernare care nu se 
baza decât indirect pe sclavii militari. Acesta a apărut atunci când supușilor 
liberi li s-a permis să-și îndeplinească obligaţiile militare față de conducător 
punându-i la dispoziție propriile trupe formate din sclavi. Spre deosebire de 
sultanatul Delhi pe care la înlocuit, Imperiul Mughal a fost guvernat prin 
intermediul unei clase de mansahdari liberi, dintre care unii erau nobili ere- 
ditari, desi multi erau străini numiţi de împărat. In schimbul serviciilor mi- 
litare primeau jagir, dreptul de a colecta spre propria folosință impozite 
dintr-o anumită regiune. Cu aceste venituri, puteau angaja mercenari; totuși, 
adesea alegeau să întrețină sclavi militari.” 

Între extremele safavidă și mughală se găseau sistemele de sclavie mili- 
tară instituite, între secolele al XVHea și al XIX-lea, în sultanatele din sava- 
nele Africii centrale. Fiecare dintre aceste sultanate era un stat agresiv care 
înflorea de pe urma sclavilor luaţi ca prizonieri de război din regatele înve- 
cinate sau adunaţi în cursul vânătorilor de sclavi desfășurate în regiunile 
păgâne din sud. Sclavii erau o sursă de bogăţie și putere: de bogăţie, din ca- 
uza valorii lor în comerțul transsaharian; de putere, deoarece conducătorii 
fi puteau folosi pentru a trece peste interesul indigenilor, întrucât principiul 
dreptului prin naștere limita posibilităţile de alegere a ofițerilor și functio- 

narilor. Dar bizuirea conducătorului pe sclavii militari nu a afectat niciodată 
fundamental organizarea politică indigenă, și nici nu a redus supușii la ro- 
lul de contribuabili. Astfel, dinastia Funj a condus regatul Sinnar de pe Nilul 
superior cu ajutorul funcționarilor sclavi, comandanților militari sclavi și al 
trupelor de sclavi, dar călătorul James Bruce gresea atunci când afirma, pe 
la 1770, că „sclavia din Sinnar este singura noblețe adevărată“. Sub sultanul 
ereditar erau prinții ereditari, fiecare cu propria provincie împărțită în do- 
menii senioriale ereditare. Regimul fiecărui print îl reproducea pe acela al 
sultanului, având în centru un castel în care locuia nu doar familia sa, ci și 
trupele formate din sclavi, precum și funcționarii sclavi. În plus, exista o 
nobilime ereditară a războinicilor călare, purtând armuri de zale. Mai mult, 
armatele sultanului erau alcătuite atât din oameni liberi, cât și din sclavi, 
incluzând o gardă de corp regulată formată din sclavi, unităţile de cavalerie 
furnizate de prinți (compuse din sclavi și războinici liberi) și luptătorii liberi 
furnizaţi de triburile nomade supuse." 

Fiecare dintre regatele din savană cuprindea o mulțime complexă de 
comunități, adesea cu propria afiliere tribală și deținând autonomie locală. 
De aceea, pentru a realiza legătura dintre ele și sultan era nevoie de anu- 
mite instrumente politice. Folosirea funcţionarilor și a trupelor formate din 
sclavi, acționând în numele sultanului, era una dintre aceste modalități. În 
maniera extrem de sofisticată a Turciei otomane și a Persiei safavide, în re- 
gatul Keira din Dar Fur băieții sclavi erau instruiți într-o școală (som) situ- 
ată la Curtea sultanului (fashin. În decursul timpului au devenit funcționari 
importanți ai Curţii și comandanți militari. Dar la aceeași școală primeau 
aceeași educaţie și pajii liberi aduși din diferite triburi; aceștia, instruiți să 
manifeste loialitate si respect fata de sultan, erau trimiși înapoi pentru a 
deveni conducători ai triburilor lor. Mai mult, la Curtea sultanului din Dar 
Fur se găseau deținători de titluri, între care unii erau liberi, pe când alții 
erau sclavi. Cei dintâi ajunseseră să constituie un grup ereditar, întreținut 
nu prin salarii, ci prin veniturile obținute de pe moșiile primite spre folosinţă 
de la sultan. În plus, sultanii din Dar Fur se implicau la nivel local prin inter- 
mediul unor inspectori desemnați să viziteze regiunile în calitate de repre- 
zentanti ai sultanului. După cum relata Nachtigal, „orice funcționar, fie el 
sclav sau liber, putea fi numit în acest post“. Ca și în Sinnar, regatul Dar 
Fur era împărțit în provincii ce puteau fi conduse de către sclavi sau deti- 
natorii ereditari de titluri. La nivel districtual, administrația se afla în mâinile 
unui shartay care ocupa funcția în virtutea dreptului ereditar și guverna prin 
intermediul căpeteniilor libere ale satelor. Așadar, sistemul de guvernare 

era un amestec de funcții, unele deținute prin dreptul ereditar, pentru altele 
făcându-se numiri. Cei numiţi erau de obicei sclavi. La fel se întâmpla și în 
cadrul armatei. Această combinaţie de sclavi și oameni liberi a fost menti- 
nută datorită abilității cu care posesorii de titluri ereditare se opuneau sul- 
tanului ori de câte ori acesta dorea să încline balanța puterii în favoarea sa, 
bizuindu-se într-o măsură mai mare pe sclavi.” O lecţie salutară a fost dată 
de soarta sultanului Abu'-Qasim; la sfârșitul secolului al XVIII-lea, acesta a 
vrut să se bazeze doar pe trupele formate din sclavi și pe curtenii și guverna- 
torii sclavi, dar a fost dat jos de îndată.” Regatul Bornu era organizat in mod 
similar, cel puţin în secolul al XIX-lea, după ce dinastia A-Kanemi a uzurpat 
tronul. Elementul aristocratic era reprezentat de kogonas, curteni cu legă- 
turi locale puternice, care administrau fiefuri ale sultanului. O sursă de pu- 
tere militară din rândurile oamenilor liberi erau războinicii călare (furmas) 
și cei pedestri (waladi), intretinuti de kogonas. Dar, deși era dependent de 
kogonas, sultanul nu era lipsit de propriile modalităţi de acțiune, având la 
dispoziţie sclavii de la curte, generali sclavi și o armată regulată alcătuită din 
sclavi. La rândul lor, kogonas acționau prin intermediul unor funcționari 
sclavi si al unor trupe de sclavi, asa cum făceau chiar si căpeteniile satelor.” 
Totuși, în fiecare dintre aceste exemple, sclavul militar nu reprezenta un 
substitut pentru soldatul liber, ci era folosit ca un instrument auxiliar, me- 
nit să-i ofere sultanului o modalitate de acţiune independentă, și, de aseme- 
nea, să reducă posibilitatea răsturnării dinastiei oferindu-i acces conducă- 
torului la serviciile străinilor. 

Neajunsurile sclaviei militare erau considerabile. Pentru a funcționa 
bine, avea nevoie de recrutări frecvente, fapt ce atrăgea după sine o poli- 
tică de cucerire, sângele proaspăt fiind furnizat de prizonierii de război (prin 
înrobire) sau de teritoriile ocupate (prin plata unui tribut în sclavi). Adula- 
rea conducătorului inoculatà prin instrucție era contracarată de l'esprit de 
corps generat de serviciul militar. Sclavii militari aveau tendința de a do- 
bândi o loialitate de grup pe care conducătorul trebuia să o respecte, alt- 
fel, se putea confrunta cu o revoltă pe care n-ar fi putut-o stinge decât prin 
scuze și concesii. În loc să slujească drept o sursă de putere pentru condu- 
cător, sclavii militari îi puteau provoca ușor alungarea de pe tron, sau, cel 
putin, puteau prelua controlul asupra politicilor guvernamentale.” 

Un alt neajuns important al instituției sclaviei militare consta în dificul- 
tatea de a o menține în condiția originară, cu sclavi instruiți încă din copilă- 
rie să-l slujească doar pe conducător. Era absolut necesar să se recruteze 
copii de dincolo de granițele Islamului, iar fiii sclavilor militari să nu fie ac- 
ceptati, deoarece riscau să fie corupți de interesele indigenilor. Uneori, 

faptul acesta se putea realiza, dar se înțelege că nu pentru mult timp. Drept 
urmare, instituțiile sclaviei militare degenerau cu ușurință. Totuși, în peri- 
oada lor de înflorire, puteau acționa ca un instrument extraordinar de pu- 
tere, după cum a demonstrat-o statul otoman la sfârșitul epocii medievale 
și începutul celei moderne. 


Sistemul otoman 


Nicăieri în lumea islamică nu a existat o instituție de sclavie militară cu 
o organizare atât de sofisticată, cu un scop atât de cuprinzător, cu un impact 
atât de eficace. După ce a fost constituită, în maniera cunoscută — ca gardă 
de corp, extinsă în cele din urmă pentru a forma o armată regulată, profe- 
sionistă — sclavia militară otomană a suferit două schimbări esenţiale, legate 
una de cealaltă la sfârșitul secolului al XV-lea.“ După ce a ocupat Constan- 
tinopolul in 1453 si La transformat în Istanbul - capitala imperiului său — 
sultanul Mohamed, al IHea a stabilit aici Scoala Palatului, unde aveau să-i 
fie instruiți sclavii. În același timp, a inceput să numească sclavi în funcții 
importante în administrația centrală și cea a provinciilor.” În mod semnifi- 
cativ, postul imediat următor sultanului, marele vizirat, a fost transferat din 
mâinile unei persoane libere, născute în Turcia, in cele ale unui sclav. Ma- 
sura nu era temporară: sclavii au continuat să dețină această funcție în ur- 
mătoarele trei secole.” Mai mult, pe la începutul secolului al XVHea, ofiţerii 
de frunte ai imperiului — sancak bey, beylerbey, vizirul central si cei provin- 
ciali, comandanții armatei regulate — erau aproape cu toții sclavi, instruiți 
cu meticulozitate pentru ocuparea acestor posturi la Școala Palatului.” 

Recrutarea pentru Școala Palatului se făcea în principal prin înrolarea 
băieţilor albi (devshirme). Pe acestia, guvernul otoman îi lua din regiunile 
creștine ale imperiului, aflate în cea mai mare parte în Balcani. Aduși la 
Istanbul, băieții inrobiti erau convertiți la religia musulmană, circumcisi și 
supuși unor teste de aptitudini. Apoi, erau separați într-un contingent des- 
tinat instruirii pentru administrație și un altul ce avea să furnizeze trupele 
infanteriei regulate (ieniceri). Cel de-al doilea contingent era lăsat în seama 
fermierilor turci din Anatolia; membrii lui lucrau pentru aceștia și învățau 
de la ei limba și obiceiurile turcești. După șapte ani, erau rechemati in ca- 
pitală. Intrând în rândul novicilor, trebuiau să petreacă încă șapte ani mun- 
cind în palat și în împrejurimile acestuia, până când, în sfârșit, erau înrolați 
ca ieniceri și erau incartiruiti în orașele importante ale imperiului. Ca instru- 
ment special al sultanului, îi erau subordonați direct, nefiind supuși contro- 
lului administraţiei provinciale." 

Contingentul de ieniceri lua nouă zecimi din fiecare tribut. Până când 
își desăvârșeau instructia, membrii săi erau tratați ca și sclavii din Lumea 
Nouă, doar că - diferență esențială - munca manuală necalificată pe care 
trebuia să o presteze nu se desfășura pe plantaţii. Cât despre restul de o 
zecime, educaţia lor și perspectivele de carieră erau total diferite. După ce 
petreceau până la opt ani în școlile pregătitoare, cei care nu se ridicau la ni- 
velul cerut — adică majoritatea — erau distribuiti cavaleriei regulate (spahiii 
Porții), iar ceilalți intrau în serviciul palatului sultanului, urmând să fie in- 
struiti timp de patru ani într-unul dintre colegiile vocationale de acolo, sub 
supravegherea Eunucilor Albi. Cei care nu făceau fata la colegiu erau trimiși 
tot la cavaleria obișnuită, dar erau răsplătiți cu salarii generoase și perspec- 
tiva promovării la comanda unor regimente importante. Absolvenţii cu re- 
zultate bune erau păstraţi la palat. Toti erau destinati unor funcții înalte, unii 
în interiorul palatului, aflându-se astfel în apropierea sultanului și în centrul 
deciziilor politice, iar ceilalți în exterior, având posibilitatea de a deveni gu- 
vernatori de provincii si ofiteri de rang inalt in armata regulatà." 

În această manieră, sclavii sultanului au ajuns să controleze nu doar tre- 
burile de la palat și armata regulată, ci și guvernul central și cele provinci- 
ale. În calitate de guvernatori provinciali (beylerbey și sancak bey), coman- 
dau cavaleria provincială neregulată, care era furnizată de timarioti, musul- 
mani indigeni cărora li se permitea colectarea unor impozite (timan fiind 
obligati, în schimb, să asigure unităţi de cavalerie de câte ori li se cerea." 
Sclavii puteau pătrunde in această forță, deoarece sclavilor sultanului li se 
permitea să dobândească timăruri, iar fiecare timariot trebuia să participe 
cu patru călăreți, care puteau fi propriii săi sclavi; dar musulmanii liberi au 
continuat să slujească în cavaleria provincială, uneori alegând alay bey din 
rândul oamenilor liberi, a căror funcție era de a ridica la arme cavaleria si 
de a o comanda sub ordinele sclavilor cu rang de sancak bey. “ 

De fapt, chiar și în perioada sa de înflorire, instituția sclaviei militare era 
implicată doar în anumite părți ale sistemului guvernamental. În afară de 
marele vizir, care supraveghea totul în numele sultanului, sclavii lipseau din 
sistemul de jurisdicție al musulmanilor din naștere. Așa cum palatul pro- 
ducea sclavii ce urmau să ocupe funcții publice, Ulemă (Instituţia Musul- 
mană) producea nu doar preoții, ci și funcționarii judecătorești — juristii 
(muftii) și judecătorii (adii) — pe care îi educa în același mod sistematic în 
care Școala Palatului își instruia ofițerii și funcționarii sclavi. În timp ce pa 
latul își recruta membrii din străinătate, prin tributul în sclavi, Ulemă își 
recruta membrii pe plan local, prin patronajul familial.” Alte două parti im- 

portante ale administrației — vistieria, cu defterdarii, respectiv cancelaria, ai 
cărei funcționari se numeau nishângi- făceau recrutări atât de la Ulemă, cât 
și de la palat. Astfel, sclavii apăreau ca oficial nu doar în domeniul purtăto- 
rilor de sabie, ci si în acela al mânuitorilor condeiului.“ 

Caracterul distinct al sistemului otoman de guvernare i-a facut pe euro- 
penii din secolul al XVIHea să-l compare cu propriile organizări politice aris- 
tocratice. În Principele, Machiavelli punea fata in fata guvernarea Franței, 
pe care o caracteriza drept condusa de print prin intermediul baronilor, si 
cea a turcilor otomani, pe care o prezenta ca fiind condusă de un print prin 
intermediul sclavilor. Ogier Ghiselin de Busbecq, ambasadorul imperial la 
Istanbul în timpul domniei lui Soliman Magnificul, remarca aceeași deose- 
bire în Scrisorile din Turcia, afirmând că mijlocul esențial de guvernare din 
Europa era nobilimea, în vreme ce sultanul otoman își avea sclavii săi.“ Dar 
aceste comparații sunt extrem de înșelătoare, în special pentru că sugerează 
că instituţia sclaviei militare permitea guvernului otoman să taie orice legă- 
tură dintre stat și societate. În esență, sistemul socio-politic al otomanilor se 
baza pe separarea juridică a două grupuri sociale, conducătorii (askari) si 
cei condusi (re aya), distincție asemănătoare cu aceea europeană, între no- 
bilime și oameni de rând.” În ambele cazuri, scutirea de impozite repre- 
zenta recompensa oferită grupului conducător în schimbul îndatoririlor ofi- 
ciale și militare pe care i se cerea să le îndeplinească. Dar askari constituiau 
un grup mult mai complicat decât nobilimea europeană. În cadrul lui se gă 
sea (ca și în cel al nobilimii) un element ereditar, alcătuit din timarioti si 
familiile lor, care rămâneau askari dacă nu erau redefiniti formal ca reaya. 
Același lucru era adevărat și pentru familiile oficialilor asociaţi cu Ulemâ. 
Dar și între askari se afla un grup considerabil de membri „cu sânge proas- 
păt“, recrutați din instituția sclaviei militare." Faptul acesta însemna două 
lucruri: un influx mare de nou-veniti, recrutați prin sistemul tributului din 
Balcani și Rusia de sud, respectiv existența unui număr însemnat de sclavi 
care, departe de a fi în afara societății recunoscute, reprezentau o parte im- 
portantă a stratului ei superior. Mai mult, sclavia militară a otomanilor era 
în mod esențial un instrument imperial, permițând regimului să funcționeze 
cu o eficiență sporită. La nivel local și regional existau sisteme de autogu- 
vernare pe care instituția sclaviei militare nu le-a afectat în nici un fel. În 
Anatolia, comunitățile stabile erau conduse de sfatul sătesc, iar cele no- 
made - de instituțiile tribale. La nivel regional și statal, conduceau șefii de 
trib sau aristocrații proprietari de pământ, în ambele cazuri prin drept ere- 
ditar; cei dintâi se aflau la guvernare, de exemplu, în Armenia, Kurdistan 

și Albania, iar cei din urmă, în Transilvania, Ungaria, Muntenegru, Valahia 
si Moldova.” 

Institutia otomana a sclaviei militare a fost subminata inexorabil de doua 
fenomene: pe de o parte, turcii au reușit să pătrundă în rândurile ei; de cea- 
altă parte se afla modul in care sclavii militari puteau renunţa la loialitatea 
fata de sultan. Spre sfârșitul secolului al XVI-lea, mari parti ale armatei re- 
gulate, trupele de ieniceri și spahii ai Porții, nu mai erau alcătuite din sclavi 
recrutați și instruiți, fiind alcătuite în principal din musulmani liberi. Unii 
erau fii ai sclavilor militari, eliberaţi în virtutea faptului că erau musulmani 
din naștere. Aceasta se datora permisiunii acordate de Selim I (1512-1520) 
ienicerilor de a se căsători, urmată de permisiunea acordată acestora de 
Selim al II-lea (1566-1574) pentru a-și înrola fiii în corpurile de elită.” Alti 
recruți liberi erau obținuți dintre indigeni, cărora li s-a îngăduit să intre in 
număr mare în rândurile ienicerilor în ultimele două decenii ale secolului 
al XVI-lea.” Apoi, la începutul secolului al XVII-lea, Murad I (1623-1640) a 
suspendat în Balcani tributul, care fusese anterior o sursă importantă de 
sclavi pentru armata regulată.” Mai mult, cavaleria provincială a decăzut la 
începutul secolului al XVII-lea, ca urmare a inflației care a devalorizat veni- 
turile fixe ale timariotilor, astfel încât aceștia nu-și mai permiteau să slujească 
în armată, și datorită politicii guvernului de a le impune timariotilor impo- 
zite agricole, folosindu-i, așadar, mai degrabă ca pe o sursă de venit decât 
ca pe una de servicii militare. Întrucât armata regulată continua să se ex- 
tindă, aprovizionarea insuficientă cu noi sclavi Fa obligat pe sultan să se în- 
drepte spre supușii sai.” Astfel, baza instituţiei sclaviei militare a încetat să 
mai fie reprezentată de sclavi, iar garnizoanele de ieniceri au ajuns să fie 
deservite de populaţia locală.” 

După stoparea luării de tribut din Balcani, Școala Palatului a trebuit să 
caute elevi în altă parte; dar, cu câtva timp înainte de aceasta, și cel puţin din 
ultimii ani de domnie ai lui Soliman Magnificul (1520-1566), erau primiţi și 
fii de sclavi, precum și fii ai supușilor liberi.” Ei se prezentau ca sclavi ai sul- 
tanului, dar nu era decât un semn de înfumurare al Curţii, pe care îl accep- 
tau cu bucurie din cauza recompenselor pe care le antrena. Practica de a se 
pretinde drept sclav al sultanului avea o istorie foarte îndelungată. Existenţa 
ei în 1480 a fost dezvăluită de un schimb pompos de cuvinte între ducele de 
Savoia si un oficial otoman. Intrebat de duce: „Care e statutul tău? Esti un 
kul [sclav, sau slujitor] al sultanului?“, acesta a răspuns: „Da.“ Dar atunci 
când a fost întrebat: „De ce neam esti?", a răspuns: „Sunt turc.“ Nedumerit, 
ducele a remarcat corect: „Un turc nu poate fi kul al sultanului.“ În replică, 

oficialul a spus: „Excelenţa Voastra are dreptate. Dar sunt fiul unui kul 
mănânc din pâinea sultanului, astfel că mà consider ca un Kul al sáu.^? La 
sfârșitul secolului al XVHea și începutul celui deal XVIHea, această formă 
de afectare a sclaviei a devenit o practică obișnuită. În mod sigur, a avut un 
efect puternic asupra cavaleriei de gardă, care era recrutată în mod tradi- 
tional de la Școala Palatului. ? Dar ce efect a avut asupra deţinătorilor celor 
mai înalte funcții? In cursul secolului al XVIII-lea, postul de mare vizir a reve- 
nit iarăși turcilor, însă la începutul secolului al XIX-lea, după cum au remar- 
cat călătorii europeni, sclavii predominau încă în funcțiile înalte. Adolphus 
Slade relata pe la 1830 că patru din cinci ministri ai sultanului erau sclavi au- 
tentici, și, în opinia sa, tot aceasta era proporția guvernatorilor provinciali." 

După cum a mai arătat Slade, toti sclavii aflați în poziţii înalte fuseseră 
inițial cumpăraţi. Întrucât nu era nevoie de un număr mare de sclavi pentru 
menținerea aspectului instituției sclaviei militare, aceasta reușise să supra- 
vietuiascá după încetarea înrolării băieților din Balcani. Totuși, în deceniul 
anterior cei trei stâlpi rămași ai sclaviei de elită fuseseră demolati: in 1826, 
sultanul a desființat ienicerii, a închis Școala Palatului în calitate de colegiu 
de pregătire pentru functiile guvernamentale si a desființat si gospodăria 
regală a sclavilor“! În decursul secolelor, controlul politic pe care lau exer- 
citat sclavii sultanului rezidase în influența exercitată de aceștia, nu doar ca 
membri ai armatei regulate și ca oficiali de frunte, ci și ca apropiați ai sultanu- 
lui — care, la rândul lui, era în mod normal fiu si sot al unor sclave. Esenţial 
pentru această asociere fusese haremul, cu soțiile, concubinele si eunucii, 
cu toții sclavi, pe care Soliman îl acceptase la palat în secolul al XVHea. Acum, 
în 1826, această asociere s-a destrămat.” Sclavia de elită a primit o lovitură 
finală o dată cu reformele din 1838-1839, când sultanul a renunțat la dreptul 
de a deține persoanele și proprietăţile ofițerilor și oficialilor, înlăturând astfel 
o ultimă relicvă a sistemului sclaviei militare." 

Fapt notoriu, sclavii militari erau greu de manevrat. Date fiind politica 
expansionistă de cucerire și posibilităţile de a comite jafuri, cu toții o du- 
ceau destul de bine; dar, atunci când erau inactivi și răsplătiți inadecvat, se 
puteau întoarce împotriva stăpânului asemenea unei bestii flamande. Sclavii 
reușiseră chiar să înlăture de la putere dinastii domnitoare și să preia tro- 
nul pentru ei înșiși, așa cum sa întâmplat în secolul al XIII-lea, în sultanatele 
Egipt si Delhi." Nu aceasta a fost și soarta sultanilor otomani. Cu toate aces- 
tea, câțiva au fost înlăturați, în special Baiazid al IHea în 1512 și Osman al 
IHea in 1622. Alţii au ajuns pe tron cu sprijinul sclavilor, în urma unor lupte 
dinastice pentru o succesiune care nu era determinată automat de regula 

primului născut, și cu o abundență de moștenitori generată de practicarea 
poligamiei. Dacă nu erau împiedicaţi prin folosirea discretă a unui șnur de 
mătase, candidații foloseau sclavii pentru a duce un război pentru succesi- 
une la moartea fiecărui sultan.” 

Chiar și sultanii cuceritori puteau întâmpina o opoziție puternică din par- 
tea sclavilor militari. Asa i s-a întâmplat lui Selim I, a cărui campanie din 
Persia a fost terminată de ieniceri; aceștia au refuzat să meargă mai departe 
după victoria de la Caldiran din 1514. La fel au stat lucrurile și cu Soliman 
Magnificul, care a trebuit să ridice asediul Vienei în 1529, când ienicerii au 
cerut să plece acasă.” În esenţă, serviciile sclavilor militari trebuiau să fie 
cumpărate cu salarii generoase și sporuri consistente. Dar chiar și acestea 
s-au dovedit insuficiente la sfârșitul secolului al XVI-lea și începutul celui 
de-al XVII-lea, când devalorizarea monedelor le-a redus plata, făcându-i ne- 
demni de încredere, nemulțumiți, susceptibili de a se revolta ușor și încli- 
nati de a sustine înlăturarea sultanului pentru a obține sumele plătite la 
urcarea pe tron a succesorului.” Soluţia încercată de sultan a fost trans- 
formarea ienicerilor într-o armată formată din indigeni liberi, stopând lua- 
rea de tribut în sclavi din Balcani — sursa cea mai importantă de recruți — si 
primind în acest corp militar fiii liberi ai sclavilor, precum și numeroși turci. 
Soluţia nu a avut efect în sensul dorit, de vreme ce ienicerii au continuat 
să protesteze răsturnându-și demonstrativ ibricele, până când ordinul a fost 
desființat in 1826,* Dar efectul ei asupra caracterului statului otoman a fost 
profund. Prin transformarea armatei regulate dintr-un corp de sclavi într-unul 
de oameni liberi, dependența guvernului de sclavie s-a redus considerabil. 

Desigur, sclavia otomană nu consta doar în instituţia sclaviei militare. În 
afară de sclavii publici, care îi slujeau pe sultan și oficialii de frunte la inde- 
plinirea sarcinilor militare și civile ale guvernării, exista un număr mult mai 
mare de sclavi privati, care lucrau ca servitori și muncitori. Mai mult, in 
unele perioade, multi sclavi ai sultanului — de obicei, aceia care erau luați în 
război — erau așezați pe pământurile Coroanei pentru a lucra în agricultură 
ca dijmasi. Aceștia erau asimilați rapid în rândurile țărănimii, adoptând cre- 
dinta musulmană, căsătorindu-se cu persoane libere și dobândind loturi de 
teren pe care le puteau lăsa moștenire.“ Sclavii privati erau implicaţi si în 
agricultură, dar numai dacă țăranii fermieri își puteau permite să-i cumpere, 
iar prețul depindea de numărul de sclavi disponibili. Mai mult, în Anatolia 
secolului al XVI-lea, nevoia de a cumpăra sclavi privati era exclusă, deoa- 
rece, înainte de a intra în serviciul militar, ienicerii sultanului erau puși să 
muncească în agricultură. Dar această sursă de mână de lucru a dispărut 

în secolul al XVII-lea, când ienicerii nu au mai fost recrutați prin inrobire.” 
Sclavii privaţi lucrau și ca meșteșugari în orașe, mai ales la producerea bu- 
nurilor de lux, fapt valabil și pentru ienicerii înrolați în perioadele când erau 
ținuți în rezervă.” Cei dintâi lucrau sub contracte de manumisiune și își 
puteau cumpăra libertatea producând o anumită cantitate de bunuri; cea 
de-a doua categorie a dispărut o dată cu extinderea corpului ienicerilor din 
secolul al XVI-lea, care nu a mai făcut necesară menţinerea unei rezerve de 
sclavi.” Sclavii privati erau, în majoritate, angajaţi în serviciile domestice.” 
În timp ce statul acorda prioritate băieților albi, serviciul domestic a creat 
o cerere mare de fetițe negre.” 

Ca peste tot în lumea islamică, sclavia privată și cea publică erau o etapă 
tranzitorie, datorită frecvenței cu care se acorda manumisiunea - în parte 
pentru dobândirea mântuirii, în parte pentru că sclavii eliberaţi erau dor- 
nici să rămână în serviciul stăpânului — și libertăţii conferite sclavilor născuţi 
în credința musulmană.” Incidenta ridicată a dezrobirilor a făcut ca nego- 
tul cu sclavi să fie vital pentru continuarea sclaviei în Imperiul Otoman.“ 
Astfel, stoparea acestui comerț a hotărât soarta sclaviei otomane. In interi- 
orul imperiului nu s-a dezvoltat nici o mișcare abolitionista, iar când acesta 
s-a prăbușit, în timpul Primului Război Mondial, sclavia a rămas încă o acti- 
vitate legitimă, deși nu mai era practicată pe scară largă.” 

Turcii obtinusera noi sclavi din trei surse principale. La început, erau 
recrutați ca prizonieri de război, a căror execuție era anulată în schimbul 
inrobirii și convertirii la credința musulmană. Agresiunile externe ale 
turcilor otomani au asigurat un număr mare de sclavi din rândurile prizo- 
nierilor de război, nu doar în secolele al XV-lea si al XVHea, când repurtau 
victorii spectaculoase împotriva creștinilor și musulmanilor siiti, ci și în sec- 
olele al XVII-lea și al XVIII-lea: de exemplu, au fost luati 80 000 de sclavi in 
campania contra Vienei din 1683 si alti 50 000 în 1788, după înfrângerea 
austriecilor la Klausenberg.” 

Captura de rázboi a rámas un mijloc de recrutare a sclavilor pánà pe la 
1830. Tot pe atunci se punea capăt unei alte surse vitale de sclavi. Din se- 
colul al XV-lea, otomanii ceruseră tribut în sclavi de la unele parti ale impe- 
riului lor si de la statele cliente. Astfel, sclavii fuseseră aduși nu doar din 
Balcani, ci si din Crimeea, Caucaz si Tunisia. Desi la inrolarea cu forța din 
Balcani s-a renunțat la începutul secolului al XVII-lea, celelalte tributuri au 
fost percepute până la sfârșitul secolului al XVIII-lea. Apoi, după ce Rusia a 
anexat Crimeea și Georgia, Tunisia a rămas singura sursă, care a fost în- 
chis, la presiunile diplomatice ale Occidentului, in 1842." 

Spre sfârșitul secolului al XVIIFlea, achiziţia privată devenise singura 
modalitate de a obtine noi sclavi.” Vreme de secole, piaţa de sclavi fusese 
un furnizor important, o contragreutate esențială la eliberările individuale. 
În mare parte din secolul al XIX-lea, a furnizat noi sclavi cu o rată medie de 
10 000 pe an.” Totuși, de pe la mijlocul secolului al XIX-lea cumpărarea de 
sclavi a devenit din ce în ce mai dificilă, datorită restricțiilor pe care guver- 
nul otoman a fost obligat să le impună negotului ca răspuns la presiunile 
britanicilor si francezilor, de care avea nevoie ca aliați.“ În consecință, piața 
de sclavi din Istanbul a fost închisă în 1846, comerțul cu sclavi dinspre 
Golful Persic înspre Imperiul Otoman a fost scos în afara legii în 1847, im- 
portul de sclavi negri a fost interzis in 1857, iar cel de sclavi albi în 1908." 
Ca urmare a creșterii prețului sclavilor, interdicțiile impuse asupra comer- 
tului cu sclavi au limitat achiziționarea acestora la un segment din ce în ce 
mai redus al societăţii. Din cauza ratei mari a pierderilor provocate de manu- 
misiunile frecvente și sporul natural practic nul, aceste interdicții au submi- 
nat serios practica sclaviei în imperiu, chiar și în lipsa unor obiecții morale 
ale indigenilor.” 


Partea a Il-a 
Emanciparea și perioada ulterioară 

Abolirea servitutii in 
Europa si America 


O comparaţie între respingerea 
iobăgiei si a sclaviei 


Un eveniment major în istoria servitutii moderne a fost sfârșitul simul- 
tan al sclaviei din Lumea Nouă și al iobăgiei europene. Deși ambele erau 
înfloritoare și practic neschimbate în 1765, după o sută de ani se aflau într-un 
stadiu terminal și, în cea mai mare parte, dispăruseră deja. În calitatea lor 
de sisteme acceptabile de forță de muncă, ambele au fost subminate de Ilu- 
minism care, dincolo de curentele conservatoare elitiste, de raționalismul 
ambivalent și ambiguitatea ironică, a creat un nou cod de valori stipuland 
că, în loc sa concorde cu comportarea civilizată — asa cum ar sugera exem- 
plele Romei și Greciei antice -, servitutea era o barbarie. În schimb, socie- 
tatile libere erau prezentate ca fiind, ipso facto, rafinate și dezvoltate. Tot cu 
Iluminismul se asocia si o atitudine radical revizuită fata de capitalism, pro- 
movată de fiziocratii francezi Turgot, Boncerf si Quesnay, de teoreticienii 
scoțieni ai economiei politice Hutcheson și Smith si de cameraliștii central- 
europeni von Justi si von Sonnenfels. Apreciind capitalismul ca o sursă de 
bogăție publică și privată, fericire și eficiență, ei contestau punctul de ve- 
dere traditional, deţinut atât de nobili, cât si de țărani, potrivit căruia capi- 
talismul ar fi fost opera dăunătoare a negustorilor si camatarilor lipsiți de 
scrupule preocupaţi de exploatarea restului societății. De acum, rentele 

revizuibile și forța de muncă salarizată erau privite ca respectabile si ratio- 
nale, în timp ce rentele fixate, proprietățile ereditare, munca obligatorie si 
sistemul seniorial de administrare a domeniilor erau respinse ca fiind lipsite 
de utilitate politică, socială și economică. Aceste idei iluministe erau susti- 
nute de prosperitatea regiunilor care le puseseră deja în practică: anume, 
parti ale Marii Britanii, ale nordului Franței, Țările de Jos și coloniile nord- 
americane din Noua Anglie." Aceleași idei au fost propagate și de revolu- 
tiile americana și franceză. Repudiind privilegiile diferențiate acordate de 
lege - axul cardanic al societății ierarhizate — și „despotismul“, ele adau- 
gau condamnării generale a servitutii o apreciere sporită a egalității juridice 
și libertății politice. 

Dar aceste noi atitudini nu erau suficiente prin ele însele pentru a pune 
capăt sclaviei din Lumea Nouă și iobăgiei din Europa. Stăpânii și seniorii lu- 
minati s-au apucat să-și elibereze supușii fiind influențați de cărțile citite, 
dar, pe ansamblu, efectul a fost minim; de fapt, nu diferea prea mult de ca- 
pacitatea limitată a creștinismului din epoca modernă de a-i convinge pe 
proprietarii de iobagi și sclavi că manumisiunea trebuia acordată deoarece 
aceasta era calea spre mântuire. Initiativele individuale ale proprietarilor au 
lăsat sistemul intact. Din acest punct de vedere, emancipările moderne 
s-au deosebit radical de cele din Evul Mediu. Pe atunci, mai întâi sclavia, 
și apoi iobăgia dispăruseră ca urmare a faptului că latifundiarii aleseseră să 
adopte noi politici de administrare a domeniilor. În mod diametral opus, 
sclavia din Lumea Nouă și iobăgia din estul Europei din epoca modernă 
și-au încetat existența printr-o serie de acte ale statului care, pur și simplu, 
le scoteau în afara legii. O astfel de fortare era necesară deoarece, chiar si 
spre mijlocul secolului al XIX-lea, ambele rămâneau extrem de utile ca sursă 
de bogăţie și control social, și de aceea, din punctul de vedere al stăpânului 
și al seniorului, erau demne de a fi păstrate, indiferent cât de dubioase mo- 
ralicește. 

Iobágia și sclavia au fost subminate la sfârșitul secolului al XVIIHea si 
începutul celui de-al XIX-lea nu doar de o schimbare a atitudinii în raport cu 
forța de muncă, ci și de modificarea situației acesteia din urmă. Apariţia 
sclaviei și iobăgiei moderne se datorase penuriei de mână de lucru. Din 
acest motiv, agricultura comercială a devenit strâns asociată cu sistemele 
de muncă forțată, atât în Europa de Est, cât și în America. Dar pe la mijlo- 
cul secolului al XIX-lea situația mâinii de lucru suferise o schimbare funda- 
mentală, întrucât creșterea populaţiei din Europa și Asia, politicile de eman- 
cipare și migrația forței de muncă libere creaseră în aceste economii servile 

perspectiva unei mâini de lucru salarizate suficiente. De aceea, operatorii 
comerciali aveau toate motivele să pună sub semnul întrebării dependența 
lor fata de sistemele de muncă forţată, care, dintr-o varietate de cauze — re- 
probarea morală, costurile, ineficienta, problemele legate de control - deve- 
niseră din ce în ce mai nesatisfăcătoare. 

Violenţa a jucat un rol esențial în desființarea iobăgiei europene și a 
sclaviei din Lumea Nouă. În ambele cazuri, opoziţia celor aserviti a fost in- 
sistentă și eficace, luând forma revoltelor, precum și a protestelor erozive, 
mai subtile, exprimate prin fugă și munca de proastă calitate. Astfel, răscoa- 
lele iobagilor din 1775 din Boemia și din 1846 în Galiţia au fost factori ma- 
jori ai dispariţiei iobăgiei din Imperiul Habsburgic, așa cum numeroasele 
revolte ce au avut loc în Rusia rurală la începutul secolului al XIX-lea au 
condus la emanciparea din 1861. La fel, revoltele sclavilor din Caraibe, mai 
ales în Haiti și Jamaica, au fost legate direct de emanciparea din imperiile 
coloniale francez și britanic. Lipsa de cooperare a aservitilor a avut si ea un 
rol crucial în procesul de abolire: de exemplu, în timpul Războiului Civil 
American, când sclavii au subminat efortul de război din Sud refuzând să 
muncească sau fugind în statele unioniste, sau în deceniile opt și nouă ale 
secolului al XIX-lea, când sclavii din Cuba și Brazilia au fugit de pe plantații.” 
Mai mult, atât în epoca modernă, cât și în cea medievală, la sfârșitul iobăgiei 
a contribuit maniera neglijentă in care își îndeplineau iobagii obligaţiile fata 
de senior. 

Elementul-cheie al desființării iobăgiei europene și sclaviei din Lumea 
Nouă a fost un popor înarmat care credea în misiunea sa antiaristocratică. 
In mod decisiv, armatele revoluționare ale Franței au impus respingerea 
iobăgiei în restul Europei: direct, prin cucerire și anexare, ca în Germania 
de vest și Țările de Jos, sau indirect, în următoarea jumătate de secol, dând 
exemplul reformelor agrare — in mare parte, opera contrarevolutiei — în te- 
ritoriile stăpânite de Hohenzollerni, Romanovi și Habsburgi. Cu o forță la 
fel de mare, armatele unioniste au impus emanciparea sclavilor Sudului Sta- 
telor Unite pe la 1860. Dar punerea în practică a emancipării a fost adesea 
produsul secundar al unui conflict mai mare, în care una dintre părți a folo- 
sit în mod manipulator perspectiva libertății pentru a-și asigura anumite 
avantaje politice: așa s-a întâmplat în 1789 cu revoluționarii francezi, care 
au solicitat sprijinul țăranilor, sau cu aristocrația engleză, care a căutat sa 
păstreze controlul asupra sistemului politic oferind unele concesii în fata 
presiunilor populare, cu Nordul, care încerca să zdrobească Sudul în Ráz- 
boiul Civil American, sau cu coloniile angajate în războaie de independență 

națională, ca în America de Nord la sfârșitul secolului al XVIII-lea sau în 
America Spaniolă în secolul al XIX-lea. 

Cu toate acestea, date fiind diferențele care existau între caracterul 
sclaviei din Lumea Nouă și cel al iobăgiei europene, cele două forme de 
servitute n-ar fi putut sfârși complet identic. Sclavia din Lumea Nouă a fost 
subminata de măsurile luate pentru stoparea comerțului transatlantic cu 
sclavi. Reducerea aprovizionării cu noi sclavi din Africa a dus la scumpirea 
mâinii de lucru aservite, crescând costurile de înlocuire. In Statele Unite, 
interzicerea comerțului extern cu sclavi din 1808 a fost contrabalansată de 
un intens comerț intern între vechile zone cultivatoare de tutun și orez si 
noua „centură a bumbacului“, iar în Brazilia mutarea sclavilor din regiunea 
plantațiilor de trestie de zahăr din nord-est în cea cultivatoare de cafea din 
sud-est a slujit aceluiași scop, după ce comerțul cu sclavi din Africa a fost 
stopat în 1850. Totuși, în Caraibe și America Spaniolă, sporul natural redus 
al populaţiei de sclavi existente, la care se adăuga acum problema lipsei 
înlocuitorilor, a provocat o scădere dramatică a mâinii de lucru aservite. 

Deși iobăgia europeană și sclavia din Lumea Nouă au fost afectate în 
mod similar de creșterea disponibilului de forță de muncă liberă, motivele 
demografice pentru abolirea lor au fost diferite. Iobágia nu fusese niciodată 
susținută în mod decisiv de un comerţ cu iobagi. Cei dispăruți erau înlocuiți, 
în decursul timpului, prin reproducere naturală. De fapt, de la sfârșitul se- 
colului al XVIII-lea, populaţiile de iobagi au cunoscut o creștere spectacu- 
loasa care, în asociere cu alti factori precum opoziția iobagilor, a pus sub 
semnul întrebării utilitatea iobăgiei, generând o masă de muncitori plătiți 
cu sume mici și posibili arendași. Dintr-o dată, era în interesul seniorului 
fie să-și lucreze moșia ca pe o fermă capitalistă — adică folosind mână de lu- 
cru plătită, nu munca obligatorie a țăranilor —, fie să se transforme într-un 
capitalist rentier si să transforme proprietățile în regim de aservire — cu ren- 
tele fixate si drepturile de moștenire care-i favorizau pe iobagi - în arende 
pe termen scurt, cu rente exorbitante, pentru a profita de pe urma concu- 
rentei pentru arende pe care o crease creșterea masivă a populației rurale. 
Întrucât foștii iobagi erau pregătiți să continue să efectueze munca pe care 
o prestaseră înainte, emanciparea din Europa a fost marcată de mai puține 
dificultăți decât cea din America. Acolo, nu doar foștii sclavi refuzau să mai 
muncească pe plantații, ci și albii, si din același motiv — această activitate 
era asociată cu sclavia. 

Mai mult, presiunile sociale pentru desființarea iobăgiei europene și a 
sclaviei din Lumea Nouă au fost destul de diferite. Sprijinul popular a fost 

important în ambele cazuri, dar a provenit din surse diferite și a avut cauze 
diferite. Mișcarea antisclavagista a fost susținută de populația urbană. Având 
convingerea că sclavia reprezenta un rău, s-a manifestat prin petiții și de- 
monstratii, cerând mai întâi interzicerea comerțului cu sclavi și apoi, când 
aceasta a fost promulgată, interzicerea sclaviei înseși. Un imbold puternic 
a venit din partea grupurilor religioase, în special a celor de quakeri, me- 
todiști, baptiști, prezbiterieni și anglicani evangheliști. În schimb, iobagii 
trebuiau să se bizuie doar pe ei înșiși. În Occident, iobăgiei i i se opunea cre 
dinta protestantă conform căreia orice formă de aservire era împotriva legii 
lui Dumnezeu, de vreme ce Christos rascumparase libertatea tuturor jert- 
findu-se pe sine - punct de vedere exprimat în articolul 3 al petitiei de la 
Memmingen redactate în timpul Războiului Táránesc German din 1525, 
precum și în articolul 16 al petitiei formulate în cursul răscoalei conduse de 
Ket, în 1549. Mai mult, unele secte rusești, între care Vechii Credincioși, 
Dukhobortsy si Molokane se opuneau aservirii.” Dar nu s-a declanșat o 
cruciadă religioasă asemănătoare care să ceară desființarea iobăgiei. Gru- 
purile urbane erau în cea mai mare parte indiferente, cu excepția împreju- 
rărilor revoluționare, când au susținut reformele agrare ca modalitate de 
obținere a sprijinului țăranilor. În ținuturile de la frontiera răsăriteană, cazacii 
se comportaseră la fel in secolele al XVIHea si al XVIII-lea atunci când au 
luptat pentru a-și apăra libertățile împotriva abuzurilor guvernamentale. 

Din cauza caracterelor deosebite ale iobăgiei europene și sclaviei din 
Lumea Nouă, atitudinile și acțiunile guvernelor au jucat un rol diferit în 
desființarea acestora. Întrucât iobagii aveau obligaţii fata de stat, guvernele 
aveau un motiv puternic pentru a limita pretențiile seniorilor. Exista un con- 
flict de interese perceptibil între rente și impozite pe de o parte, și munca 
obligatorie și serviciul militar de cealaltă parte. Guvernul era motivat să in- 
tervină de măsura în care aparatul și politicile de stat trebuiau să se bazeze 
pe impozitele, recrutii și loialitatea țărănimii. Pe la sfârșitul secolului al 
XVIII-lea, această dependență era considerabilă, deoarece întreținerea ma- 
șinăriei statului a devenit din ce în ce mai scumpă datorită dezvoltării biro- 
cratiilor profesioniste si a armatelor regulate, precum si costurilor cres- 
cânde ale războaielor. In replica, determinate in special de consideratii 
politice, guvernele au hotarat sa aboleasca iobagia. Cu sclavia lucrurile sta- 
teau oarecum diferit, pur si simplu pentru ca sclavii nu erau supusi ai statu- 
lui si de aceea, in afara de faptul ca datorau ascultare, nu aveau nici un fel 
de obligaţii politice. Din acest motiv, direcția înspre emanciparea sclavilor 
a fost impusă de societate asupra guvernului, și nu invers, spre deosebire 
de cazul emancipării iobagilor. 

În sfârșit, emanciparea iobagilor nu a afectat negativ profitabilitatea agri- 
culturii, în timp ce aceea a sclavilor a transformat, cel mai adesea, o peri- 
oadă de prosperitate agricolă într-una de declin economic. Mai mult, eman- 
ciparea iobagilor a condus frecvent la proletarizare, întrucât seniorii au 
mărit fermele țăranilor pentru a extinde suprafața cultivată direct, transfor- 
mându-și de fapt moșiile în plantaţii lucrate de forță de muncă angajată, în 
scopuri pur comerciale. În schimb, emanciparea sclavilor a acționat adesea 
împotriva plantațiilor si a dus la înlocuirea parțială a acestora cu ferme tárà- 
nești sau ferme comerciale de mici dimensiuni. Nedorind să lucreze ca mun- 
citori necalificaţi pe plantaţii, foștii sclavi optau frecvent pentru micile pro- 
prietati agricole în care s-au împărțit domeniile ce nu mai puteau funcționa 
în maniera caracteristică plantațiilor; așa s-a întâmplat în Haiti, Jamaica, 
Trinidad, insulele Windward, Guadelupa, Sudul Statelor Unite, Cuba și 
Brazilia. 

După toate aparențele, nici sclavii, nici iobagii nu au obținut prea multe 
avantaje materiale de pe urma emancipării. In cazul foștilor iobagi, crește- 
rea rapidă a populației a provocat divizarea micilor proprietăți, mărirea ren- 
telor pe terenurile arendate și scăderea salariilor din agricultură, eliminând 
astfel câștigurile generate de convertirea arendei în regim de aservire (te- 
nancy) în arendă în regim de libertate (freehold). Pentru foștii sclavi, pro- 
blema consta în supraviețuirea în societăți marcate de rasismul albilor.“ 


Emanciparea iobagilor europeni 


Într-un studiu pe drept cuvânt celebru, Sfârșitul Vechii Ordini în Europa 
rurală, Jerome Blum propunea o teză privind emanciparea iobagilor care 
desconsidera în mod provocator factorii recunoscuți de obicei — impactul 
Revoluţiei Franceze, răscoalele țărănești, creșterea populației și capitalismul 
burghez - subliniind în schimb abilitatea cu care monarhii absoluti au tre- 
cut peste capul nobilimii.” 

Nimeni nu ar putea pune la îndoială importanţa avută de absolutismul 
regal în desființarea iobăgiei, mai ales dacă se au în vedere edictul habs- 
burgic din 1781, care abolea iobăgia în Austria și Boemia, cel emis de un 
Hohenzollern (Friedrich Wilhelm al III-lea) în 1807, prin care era abolită 
iobăgia în imperiul prusac, sau cel promulgat de un Romanov (Alexandru 
al IHea) prin care se abolea iobăgia din Imperiul Rus. Dar întrebările esen- 
tiale „cum?“ și „de ce?" aduc în discuţie o mulțime de alti factori, in special 
pe aceia desconsiderati de Blum: revoluția, revoltele țărănești, creșterea 

populației și dorința nobililor de a accepta sfârșitul iobăgiei deoarece era 
în interesul lor. Mai mult, nu s-ar putea spune că monarhii absoluti au pri- 
mit cu bucurie ideea emancipării. Mai degrabă, au fost fortati să o accepte 
din cauza înfrângerilor militare suferite. Un rol semnificativ în procesul de 
emancipare lau jucat înfrângerea Austriei în Războiul de Șapte Ani, infrán- 
gerea Prusiei de către Franţa la Iena in 1806 și înfrângerea Rusiei de către 
Franța, Marea Britanie și Turcia în Războiul Crimeii, în 1854-1856. În fie- 
care caz, lovitura cumplită primită de mândria și onoarea monarhului, cu- 
plată cu aprecierea realistă a țărănimii ca piatră de temelie a statului, au 
condus, în conformitate cu gândirea iluministă, la încercarea regelui de a 
ameliora condiția populaţiei rurale, bazată pe înțelegerea faptului că, o dată 
eliberați și, de aceea, mai putin vulnerabili la exploatarea senioriala, țăranii 
aveau să devină mai prosperi și, astfel, urmau să furnizeze mai multe im- 
pozite și trupe. 

Procesul de emancipare a început în 1771 în Savoia. Până la izbucnirea 
Revoluţiei Franceze din 1789, iobăgia fusese interzisă i în Austria-Boemia 
(1781), Baden (1783) și Danemarca (1788). În fiecare caz, monarhia ab- 
solută a luat nobililor unele drepturi, dar nu le-a periclitat serios interesele. 
Încă de la început, absolutismul regal s-a bazat pe o alianță între Coroană 
și nobilime, iar emanciparea nu a provocat ruperea acestei legături. Dacă 
cedau iobagilor o parte din drepturile lor, nobilii le păstrau pe cele mai multe, 
în special privilegiile de castă și, dacă erau proprietari de pământ, drepturile 
senioriale. Preferinta vechiului regim pentru nobili s-a menținut, permitan- 
du-le să ocupe funcţiile oficiale în stat și să exercite în continuare controlul 
asupra guvernării locale prin drepturile legate de proprietatea asupra pă- 
mântului. Mai mult, nobilii aveau câteva motive temeinice pentru a accepta 
emanciparea. Iniţial, iobăgia reprezentase o soluție la problema depopulării 
și a exacerbárii acesteia prin migrația țăranilor. Scopul ei era menţinerea 
unei populații suficiente pe moșie. Mai târziu, scopul a fost de a furniza mână 
de lucru pentru cultivarea domeniului, în contextul în care forța de muncă 
plătită era foarte rară. Spre sfârșitul secolului al XVIIHea, aceste condiții 
dispăruseră. Întrucât erau mai mulţi țărani dornici de a deveni arendasi 
decát terenuri libere, iar acum erau disponibili numerosi muncitori lipsiţi 
de pământ, iobăgia începea să nu-și mai aibă rostul. În plus, iobăgia avea ne 
ajunsuri evidente din punctul de vedere al seniorului, prin faptul că presu- 
punea transmiterea ereditară a terenurilor și fixarea dijmelor și furniza ade- 
sea muncă de proastă calitate. O soluţie pentru seniori a fost renunțarea la 
cultivarea domeniului propriu-zis; o alta a fost continuarea cultivării, în mod 

încă și mai intens, cu muncitori plătiți, și extinderea domeniului pe seama 
terenurilor deținute de iobagi, care acum nu mai erau necesari ca forță de 
muncă. Lăsaţi în voia lor, nobilii au acționat lent în privința emancipării tà- 
ranilor, dar, presati de Coroană, nu aveau nici un motiv serios de a se opune. 

Un pas important spre abolirea iobăgiei a fost, fără îndoială, Revoluţia 
Franceză, deoarece exemplul de reformă agrară pe care l-a oferit a fost nu 
doar eficace în Franța, dar și extrem de influent în restul Europei. Un ele- 
ment central al Revoluţiei Franceze a fost programul de reformă agrară 
autorizat de Adunarea Naţională pe 4 august 1789. Inspirat de ideile fiziocra- 
tilor si de campania dusă de Voltaire împotriva sistemului de mainmorte, 
programul a fost aplicat în replică la revoltele țărănești desfășurate pe scară 
largă în primăvara dinainte. Scopul său era de a converti țărănimea militantă 
la cauza revoluţionară. În afară de abolirea iobăgiei, regim de aservire care 
acum nu mai afecta decât provinciile de la granița răsăriteană a Franţei, legis- 
latia din august propunea demolarea sistemului seniorial prin eliminarea 
drepturilor de jurisdicție ale proprietarilor de pământuri și transformarea 
țăranilor censitaires (moștenitori ai celor care dețineau terenuri în regim 
de aservire) în proprietari liberi. Trecerea de la un regim de proprietate la 
altul implica plata unei răscumpărări către foștii stăpâni. Dar condiția aceasta 
a întâmpinat opoziția țăranilor, care au refuzat să plătească și au continuat 
să se revolte, astfel că in 1793, într-o nouă încercare de a obţine sprijinul 
țăranilor, răscumpărarea a fost abolită. De aceste reforme nu a beneficiat 
întreaga țărănime, deoarece aceia care arendau terenuri de pe domeniul 
propriu-zis rămâneau neprotejati, însă prin ele se oferea un nou tip de sis- 
tem agricol care îi atrăgea extraordinar pe țărani, fie ei liberi sau iobagi. 
Pentru cei din urmă, perspectiva de a primi nu doar statutul de oameni 
liberi, ci și terenuri în proprietate liberă reprezenta o ameliorare netă față 
de emancipările anterioare Revoluţiei Franceze, care lăsaseră pământul 
țăranilor în stăpânirea seniorilor.” 

Nu există nici un motiv pentru a crede că o astfel de reformă radicală a 
fost, în prima fază, doar un răspuns la cererile țăranilor. Revoltele după care 
au apărut primele reforme - tulburările de la începutul anului 1789 - con- 
testaseră unele aspecte ale sistemului seniorial, dar nu ceruseră abolirea 
lui completă, in mare parte deoarece comunitățile țărănești aveau mult de 
câștigat de pe urma perpetuarii lui, mai ales prin proprietățile transmisibile 
ereditar, rentele fixate și drepturile de folosință comună. Totuși, atunci când 
li s-au oferit proprietăţi libere in loc de censives, nu au mai avut de ce să 
obiecteze. Educată de legislaţia din 4 august să accepte demolarea sistemu- 

lui seniorial, cheie de boltă a vechiului regim, țărănimea și-a adaptat rapid 
telurile asigurându-se ca, dacă se opunea plătirii răscumpărării, nu avea să 
pateasca nimic. 

În această manieră sa creat o politică de reforme agrare care trebuie să 
fi fost în mare măsură pe placul țărănimii, dacă nu și pe placul seniorilor. 
A fost extinsă dincolo de granițele Franţei, în teritoriile cucerite și ocupate 
de armatele revoluționare franceze. Până în 1815, nu fuseseră eliberaţi doar 
iobagii rămași în Europa occidentală, ci primiseră libertatea, și o dată cu ea 
și pământ, și societățile predominant iobage din unele parti ale Poloniei, ca 
rezultat al ocupării de către francezi a Ţărilor de Jos si a statelor renane, 
urmată de Crearea, de către Napoleon, a Regatului Westfaliei și Ducatului 
Varșoviei. Impactul programului agrar francez s-a extins încă și mai mult, 
întrucât les anciens régimes supraviețuitoare au fost obligate să aplice re- 
forme pentru a se menține la putere. Infránti de francezi in 1806, in anul 
următor Hohenzollernii au abolit iobágia; amenintati de Napoleon, Roma- 
novii au promulgat emanciparea iobagilor în Estonia, după ce nobilimea 
locală o propusese ca modalitate de pacificare a revoltelor țărănești, si apoi 
au extins această măsură la alte provincii baltice.” 

După căderea lui Napoleon, l'ancien régime, restabilit, a anulat refor- 
mele agrare, dar procesul era departe de a se fi încheiat. Atitudinea fata de 
iobăgie a guvernelor de la începutul secolului al XIX-lea a fost influențată de 
două politici de reformă agrară de bază: una le acorda simultan iobagilor sta- 
tutul de oameni liberi și pământ în posesie liberă; cealaltă — aplicată prima 
dată în Austria-Boemia, înaintea Revoluției Franceze, și apoi în Prusia și 
provinciile baltice — elimina statutul de aservire, dar nu ameliora, i în același 
timp, siguranța detinerii terenului de către iobagi. În Prusia, ca şi în Austria- 
Boemia, țăranii eliberaţi rămâneau cu proprietățile lor de pe domeniul se- 
niorial; în provinciile baltice, aceștia au fost redefiniti ca arendasi, indiferent 
dacă ocupau sau nu terenuri de pe domeniu, dar au rămas sub stăpânirea 
seniorilor. Astfel, menținerea sistemului seniorial a furnizat nobilimii încă 
un motiv pentru a accepta abolirea iobăgiei.” 

Procesul de emancipare a iobagilor a mai făcut un pas o dată cu izbuc- 
nirea unei noi revoluții. Coincidenta dintre mișcările țărănești și revoluția 
politică « din 1848 a contribuit la dezmembrarea completă a sistemului se- 
niorial. În acele i împrejurări, guvernele revoluționare și cele conservatoare 
au fost constrânse să actioneze la fel. În consecință, contrarevolutia nua 
putut reface ceea ce inláturase revolutia. Pentru a fi pe placul țăranilor, sis- 
temul seniorial trebuia distrus, dar era necesar să se păstreze un echivalent 

al drepturilor primite de aceștia pe domeniu.” Astfel, în teritoriile stăpânite 
de Habsburgi și Hohenzollerni, țăranii, care fuseseră emancipati cu multi 
ani înainte, au primit în 1848 drepturi de posesie liberă asupra fermelor lor, 
în schimbul plătirii unei răscumpărări către foștii stăpâni. În mod exceptio- 
nal in Ungaria, încercările de emancipare fácute de Habsburgi la sfârșitul 
secolului al XVIII-lea eșuaseră datorită opoziției nobilimii. Dar în 1848 no- 
bilii unguri aveau nevoie de sprijinul țărănimii pentru rezistența lor natio- 
nalistă împotriva stăpânirii habsburgice, astfel că au aprobat emanciparea, 
ca și conferirea drepturilor de posesie liberă asupra pământului. Infrange- 
rea revoluției ungare de către forțele habsburgice nu a anulat aceste reforme 
agrare, ci a condus la confirmarea lor, întrucât guvernul habsburgic a apli- 
cat aceeași politică pentru a convinge țărănimea să-i accepte ocármuirea." 

Pe la 1855, iobăgia supravietuia încă in Europa - cu un număr de peste 
10 milioane de iobagi - dar era restrânsă la Rusia (incluzând Lituania) și 
Tarile Române. În ambele cazuri, epoca revoluționară lăsase urme, iar acum 
intrebarea fundamentală nu era cum să se mențină iobăgia, ci în ce fel sa fie 
desființată, cu rezultate optime. În Rusia, dezavantajele evidente ale iobă- 
giei — într-o lume europeană care o respinsese — au devenit încă si mai clare 
atunci când țăranii s-au răsculat în mod repetat după înfrângerea rasuna- 
toare a Rusiei în Războiul Crimeii. Ținând cont de ceea ce se întâmplase 
deja, opțiunile disponibile guvernului rus erau limitate. Pentru a fi pe pla- 
cul nobililor, cel mai bine ar fi fost să-i emancipeze pe iobagi fără să le acorde 
drepturi asupra pământului, dar guvernul era pe deplin conștient că această 
politică fusese aplicată deja, cu consecințe dezastruoase, în provinciile bal- 
tice, și, trăind cu amintirea marilor războaie țărănești din secolele al XVIHea 
și al XVIII-lea, nu-și putea permite să riște provocarea altor tulburări in me- 
diul rural.” Si astfel, când înfrângerea militară părea să justifice reforma, a 
purces, în maniera revoluționară franceză, să abolească iobăgia și sistemul 
seniorial în același timp, oferind totuși nobilimii, în compensație, fie drep- 
tul de a păstra sistemul seniorial dacă o dorea, fie, dacă alegea să renunțe 
la el, dreptul de a primi o răscumpărare, precum și porțiuni generoase de 
pădure și teren necultivat. Mai mult, emanciparea din 1861 sa produs într-o 
perioadă de creștere rapidă a populaţiei care le garanta nobililor posibilitatea 
de a plăti salarii mici și de a solicita rente mari. 

Iobágia europeană s-a desființat complet o dată cu adoptarea Legii Ru- 
rale în România, la 14 august 1864. În afară de faptul că era ultima tara din 
Europa care s-a debarasat de iobăgie, România fusese cea dintâi care a in- 
terzis aservirea personală (Leibeigenschaft), in 1746 în Valahia si in 1749 

in Moldova. Scopul fusese acela de a-i atrage înapoi acasă pe țăranii care 
fugiseră de războiul din 1736-1739 dintre Rusia, Austria și Turcia, purtat în 
cea mai mare parte pe teritoriul valah. Totuși, iobăgia a rămas sub forma 
legării de moșie a iobagilor, care a fost autorizată prima dată în 1595, în re- 
plică la o altă perioadă de migrare a ţăranilor. 

De pe la 1830, Valahia și Moldova fuseseră protectorate rusești, situație 
care a luat sfârșit în 1856, ca urmare a înfrângerii Rusiei în Războiul Crimeii. 
Iobagii români se implicaseră în revoluțiile de la 1848, dar nu obtinusera 
reforme agrare, deoarece trupele rusești si turcești intraseră in tara și re- 
stabiliseră ordinea. După aceea, reforma agrară a fost blocată de nobilii 
români, care au opus o rezistență eficace, atât in 1858, când presiunile in- 
ternationale incluseseră Țările Române într-un program de modernizare 
menit să constituie un stat-tampon independent și puternic între Rusia si 
Turcia, cât și în 1862, când adunarea națională a noului stat român, domi- 
nata de nobili, a respins planurile guvernului de ameliorare a condiţiei tara- 
nilor. Răspunzător de sfârșitul regimului iobăgesc din România a fost prin- 
cipele recent ales, Alexandru loan Cuza. Acesta nu era atât un despot lu- 
minat, cât un membru al nobilimii mărunte care, studiind la Paris și par- 
ticipând la revoluția de la 1848 din Moldova, era un moștenitor al tradiției 
revoluționare franceze în privința reformelor agrare. Urmând exemplul lui 
Louis Napoléon, a acţionat printr-o lovitură de stat în 1864, când a dizolvat 
adunarea națională ce se opunea schimbărilor. Apoi, printr-un plebiscit, și-a 
asigurat autoritatea de a guverna prin decrete, pe care a folosit-o — în ma- 
niera creată initial de revoluționarii francezi de la 1790, și aplicată recent in 
Rusia - pentru a acorda țăranilor români nu doar statutul de oameni liberi, 
ci și drepturile de posesie liberă asupra pământurilor pe care le cultivau. Re- 
forma a fost confirmată prin lege după constituirea unei noi adunări natio- 
nale mai puţin dominate de interesele nobililor." 

Așadar, desființarea iobăgiei din Europa a fost provocată de trei ele- 
mente ale vechii ordini, fiecare acționând pentru a-și apăra interesele în îm- 
prejurările tulburi ale revoluţiei și ale creșterii rapide a populației, fenomen 
care de-abia acum urma să fie atenuat prin urbanizare, industrializare sau 
emigrarea în America. Ideologia fundamentală își avea originile în Secolul 
Luminilor, fiind transmutata de Revoluţia Franceză." În primul rând, Coroana 
a acționat adesea prin politici formulate de miniștrii care erau nobili fără pă- 
mânturi. Inaintea Revoluţiei Franceze, a procedat astfel pentru a dobândi 
o parte mai mare a surplusului țăranilor prin reducerea proportiei obținute 
de nobili în calitate de proprietari de iobagi. De asemenea, simțea că statul 

avea să devină mai puţin vulnerabil pe plan internațional dacă se baza pe o 
țărănime prosperă și nu era subminat de revoltele țărănești. Răspunsul 
părea să se găsească în abolirea iobăgiei. După Revoluţia Franceză, mo- 
narhii au acţionat pentru a evita o alianță între țărani și revoluționari, precum 
și pentru a moderniza vechiul regim. În al doilea rând, iobăgia a fost atacată 
de țăranii care se radicalizaseră din cauza foamei de pământ, opresiunii 
exercitate de latifundiari și zvonurilor de emancipare provenite din alte re- 
giuni. Revoltele țărănești se dovedisera deja eficace în privința abolirii ioba- 
giei înainte de Revoluţia Franceză, drept mărturie stând reacția Habsbur- 
gilor în Boemia și Austria. Au devenit încă și mai puternice în împrejurările 
revoluționare, când măsurile de reformă agrară erau privite ca mijloace 
esențiale de obţinere a sprijinului popular. În plus, emanciparea putea fi 
promovată de către proprietarii de iobagi, de obicei nobili, care, ca lideri ai 
luptei naționaliste — de pildă, în Polonia împotriva consecințelor împărțirii 
țării, în Ungaria împotriva stăpânirii habsburgice — o puteau propune pen- 
tru a-și asigura susținerea țăranilor față de cauza lor sau, așa cum sa întâm- 
plati în provinciile baltice, pentru a îmbunătăți administrarea moșiilor. În alte 
ori, latifundiarii au fost atrași de acordurile generoase de emancipare, care 
le permiteau să-și păstreze drepturile senioriale în pofida desființării iobă- 
giei, sau le ofereau recompense consistente sub forma răscumpărării plă- 
tite de țăranii eliberaţi, ori le dădeau dreptul de a-i alunga pe țăranii elibe- 
rati de pe proprietățile lor. În general, au fost atrași de constientizarea fap- 
tului că întreprinderile lor agricole puteau fi lucrate mai eficient cu forță 
de muncă angajată și că, în calitate de mari proprietari de pământuri, aveau 
de câștigat înlocuind regimul de aservire cu cel liber în ceea ce privea pose- 
siunile țăranilor. Se poate dovedi că, deși sugerată de Iluminism și declan- 
șată de revoluție, abolirea iobăgiei s-a datorat faptului că vechea ordine nu 
mai avea cu adevărat nevoie de ea.” După cum susținea Jerome Blum, bur- 
ghezia capitalistă a influențat doar în mică măsură procesul de abolire. 
Revoluția industrială sau cea agricolă au avut efecte reduse, în mare parte 
pentru că, în terenurile în regim de aservire, industrializarea nu se produ- 
sese încă, în timp ce agricultura comercială apăruse cu sute de ani înainte, 
în strânsă legătură cu iobăgia. Cât despre revoluționarii burghezi care pu- 
neau sub semnul întrebării sistemul seniorial, aceștia erau de obicei pro- 
fesionisti care susțineau reforma agrară din motive mai degrabă politice 
decât economice.” 

Sfârșitul sclaviei din Lumea Nouă 


Sclavia din Lumea Nouă a fost o altă victimă a revoluției, dar a demon- 
strat o capacitate remarcabilă de supraviețuire în fata condamnării morale 
si încercărilor de abolire. Aceasta nu sa datorat doar utilității sale econo- 
mice, ci și faptului că albii nu puteau accepta ușor că negrii nu erau, prin 
natură, diferiţi de ei. În plus, respectul tradițional pentru drepturile de pro- 
prietate a avut rolul său. Ceea ce a susținut sclavia americană la începutul 
secolului al XIX-lea a fost cererea mare de zahăr și bumbac, consecință a 
urbanizării și industrializării statelor din nord-estul SUA și nord-vestul Euro- 
pei. Pentru a satisface această cerere, comerțul cu sclavi a continuat să 
funcționeze, transportând peste 3 milioane de persoane din Africa. Alti 
1 300 000 de sclavi erau cuprinși în comerțul intern din Statele Unite si 
Brazilia. La începutul secolului al XIX-lea, plantațiile lucrate de sclavi erau 
încă o afacere solidă și profitabilă, nu doar în „Sudul Profund“, ci și in Cuba, 
Puerto Rico și Brazilia. Numărul sclavilor din America a crescut de la 3 la 
6 milioane între 1800 si 1860. La fel, suprafața de pământ afectată plantațiilor 
s-a dublat, datorită extinderii sistemului în Statele Unite, Cuba și Brazilia.” 

Sclavia a fost susținută și de dezvoltarea tardivă a mișcării antisclava- 
giste, precum și de moderatia cererilor initiale de reformă. Înainte dej jumă- 
tatea secolului al XVIII lea, protestele formulate de albi împotriva înrobirii 
erau rare, dar după acest moment sclavia a început să fie criticată de teo- 
reticienii scoțieni ai economiei politice (în special George Wallace, Francis 
Hutcheson, Adam Smith și John Millar), în mod oarecum ambivalent de 
cátre Montesquieu si mai direct de cátre fiziocratii francezi. În Spiritul legi- 
lor (1748), Montesquieu afirmase că sclavia era în sine rea, deoarece nu le 
oferea nici sclavilor, nici stăpânilor posibilitatea de a se trata unii pe alții 
într-o manieră civilizată — sclavilor lipsindu-le „un motiv de virtute“, stăpânii 
nefiind constrânși în vreun fel să-și limiteze cruzimea. El condamna scla- 
via și ca fiind nenaturală, deoarece contrazicea principiul conform căruia 
„toți oamenii s-au născut egali“; de aceea, în viziunea sa era străină tuturor 
sistemelor politice, în afara despotismului care-i trata pe oamenii liberi ca 
și când ar fi fost sclavi. Dar, în loc să susțină desființarea sclaviei, filozoful 
părea să sugereze că, în anumite împrejurări, aceasta putea fi justificată. 
Concentrându-se asupra sclaviei negrilor din America, a oferit chiar motive 
pentru menținerea ei. [n sfârșit, nu propunea nici un alt remediu în afara 
reglementării atente.” 

Folosind argumentul utilității, teoreticienii scoțieni ai economiei politice 
si fiziocratii francezi au arătat că, în comparaţie cu mâna de lucru liberă, 
sclavia nu era neapărat avantajoasă. Muncitorii plătiți, susțineau ei, erau 
mai productivi decât sclavii, iar, din cauza mortalităţii ridicate și calității 
proaste a muncii, mâna de lucru a sclavilor era mai scumpă. Toţi prezentau 
sclavia ca pe un mod de producţie primitiv, asociat mai degrabă cu barba- 
ria decât cu civilizația. Așadar, pe lângă obiectia bazată pe eficiența econo- 
mica, mai exista o obiectie de stil.” Dar aceste argumente nu au reușit să-i 
facă pe proprietarii de sclavi să-și schimbe atitudinea. La urma urmelor, 
aceștia știau că, în contra opiniilor academice rezervate, sclavia din America 
forma o parte integrantă a unui sistem agricol extrem de profitabil. Cre- 
dinta lor in mâna de lucru a sclavilor a fost confirmată de efectele dezastru- 
oase pe care le-a avut emanciparea asupra economiilor din Santo Domingo 
(Haiti) la 1790 și din Indiile de Vest britanice pe la 1830. De asemenea, ei 
erau conștienți de condiția mizeră a muncitorilor liberi din fabricile din 
Marea Britanie și nordul Statelor Unite. În comparaţie cu ei, sclavii păreau 
căo duc bine.“ Și nu demonstrase exemplul Greciei și Romei antice că scla- 
via și civilizația puteau merge perfect mână în mână? 

La sfârșitul secolului al XVIII-lea a apărut si o obiectie creștină la adresa 
sclaviei, pornind de la credința quakerilor că toți oamenii sunt egali în fata 
lui Dumnezeu, credință exprimată apoi, în deceniul al nouălea, si de meto- 
disti, prezbiterieni, evangheliști anglicani și unitarieni. Obiectiile religioase 
prezentau sclavia ca pe un fenomen extrem de rău în sine, o pată cumplită 
pe cugetul celor care o practicau si pe soarta națiunilor care îi tolerau exis- 
tenta.” Opera esenţială era Thoughts on Slavery (Cugetări despre sclavie, 
1774) de John Wesley, a cărei eficacitate s-a datorat, pe de o parte, experi- 
entei personale (căci Wesley petrecuse mult timp în Georgia și, dezvăluind 
faptul că albii erau la fel de capabili ca negrii să lucreze în căldura tropicală, 
punea serios la îndoială una dintre justificările principale ale sclaviei) și, pe 
de alta parte, intensității atacului lansat.” Sclavia era prezentată ca fiind total 
necreștină, de vreme ce creștinii nu trebuiau să le facă tuturor celorlalți 
decât ceea ce ar fi vrut să li se facă lor, dar era condamnată si pe motive 
seculare. Lucrarea aproba opinia lui Blackstone, potrivit căreia justificarea 
clasică pentru inrobire - prin capturare în război, vânzare sau naștere — era 
„clădită pe temelii false“ și conchidea că nici o forma de sclavie nu era „com- 
patibilă cu vreo măsură de justitie naturală“. De asemenea, punea sclavia 
în lumina tradiţiei libertare engleze, proclamând: „libertatea este dreptul 
fiecărei făpturi umane... Să dăm libertatea tuturor celor cărora li se cuvine 

ea: adică fiecărui fiu al omului, fiecărui posesor al naturii umane.” În plus, 
condamna comportarea negustorilor de sclavi și a plantatorilor ca fiind sal- 
baticá.? În contrast cu obiecțiile Iluminismului, cele formulate de Wesley 
erau lipsite de echivoc. Mai mult, i în mod simplu, dar inteligent, el a arătat 
că creștinismul se trădase pe sine: după ce eliberase eroic Europa de sclavia 
practicată de greci, romani și triburile germanice, acum o impusese, într-o 
manieră demnă de dispreţ, asupra Americii." În viziunea lui, singurul reme- 
diu era abandonarea sclaviei din Lumea Nouă; altfel, în ziua Judecăţii de 
Apoi, „marele Dumnezeu se va purta cu voi asa cum v-aţi purtat voi [cu 
sclavii], si vă va cere tot sângele cu care v-aţi pătat mâinile“! 

Amploarea și intensitatea atacului lui Wesley la adresa sclaviei i-a îngă- 
duit să influențeze atitudinea în privința gândirii iluministe. Faptul acesta a 
fost evident în impactul avut asupra unei alte critici extrem de influente, un 
scurt eseu intitulat „Sclavia africană în America“, apărut în 1775 în „Pen- 
nsylvania Journal“ și semnat „Dreptate și umanitate“. Folosind expresia lui 
Wesley „hoţi de oameni“ pentru a condamna sclavia ca furt, eseul era in 
mod clar tributar acestuia. De asemenea, folosea argumentele sale pentru 
a dovedi că sclavia era străină de creștinism. Autorul era Thomas Paine, 
care pe atunci era ocupat cu implantarea tradiției libertare engleze în co- 
loniile din America de Nord, în încercarea de a le convinge să se elibereze 
de sub stăpânirea Coroanei britanice. În același eseu, le punea americanilor 
o întrebare pertinentă: de vreme ce încercau să evite înrobirea, cum puteau 
justifica impunerea sclaviei asupra altora?” Rezultatul eseului a fost consti- 
tuirea primei societăți antisclavagiste din lume, ce a avut loc la Philadelphia 
pe 14 aprilie 1775. Eficacitatea lucrării nu s-a limitat la atât, deoarece primul 
act de emancipare emis în Pennsylvania cinci ani mai târziu conținea un 
preambul bazat pe ea.” 

Activată de aceste obiecţii intelectuale și morale, în America de Nord și 
Marea Britanie s-a dezvoltat, pe la sfârșitul deceniului nouă al secolului al 
XVIII-lea, o mișcare antisclavagistă populară. Aceasta a devenit extrem de 
puternică în Marea Britanie unde, în 1791-1792, 400 000 de adulti - unul 
din unsprezece locuitori — au semnat petiții cerând Parlamentului interzi- 
cerea comerțului cu sclavi. In 1814, unul din opt adulti, 750 000 de sem- 
nături, au cerut guvernului să încheie la Congresul de la Viena un acord 
internațional privind stoparea comerțului cu sclavi, în timp ce în 1832-1833, 
Parlamentul a primit petiţii semnate de 1,5 milioane de adulti - unul din 
șapte — pentru a desființa sclavia cu totul.“ Fapt deloc surprinzător, antiscla- 
vagismul a avut un traseu mai sinuos și mai puțin eficace în Statele Unite. 

În Sud, unde plantatia lucrată de sclavi reprezenta in mod clar o sursă de 
mare bogăție, închiderea comerțului extern cu sclavi nu punea probleme, 
dată fiind capacitatea populaţiei de a obține un spor demografic pozitiv; dar 
interzicerea sclaviei înseși era de neconceput, punct de vedere justificat, se 
credea, de accelerarea declinului economic pe care o generaseră emanci- 
pările din Caraibe. În Nord, combinația dintre gândirea iluministă și evan- 
ghelismul religios a dat naștere unui sentiment antisclavagist, așa cum se 
întâmplase și în Anglia. Dar mișcarea antisclavagistă din Statele Unite a 
întâmpinat obstacole importante — in special, totala sa incapacitate de a con- 
vinge Sudul și tendința Nordului de a acorda prioritate intereselor proprii.” 

Reforma propusă de majoritatea acestor mișcări nu solicita abolirea ime- 
diatà a sclaviei. Modul de atac initial a fost piezis, cerandu-se mai întâi sto- 
parea comerțului cu sclavi și ameliorarea tratamentului aplicat acestora. 
Se simțea ca prima condiție avea să conducă la cea de-a doua. Dacă era luată 
cumva în considerare, emanciparea trebuia să fie treptată: urma să fie acor- 
dată copiilor sclavilor la împlinirea unei anumite vârste, și nu extinsă imediat 
la întreaga masă de sclavi. Eliminării complete a sclaviei i se opunea senti- 
mentul, împărtășit de reformatori și plantatori, că sclavii nu erau pregătiți 
pentru eliberare. Întrucât erau priviți ca suboameni din cauza culorii pielii, 
se credea că, cel puţin pentru moment, le-ar fi fost mai bine să rămână aser- 
viti. O altă problemă era faptul cá nu aveau proprietăţi. Se considera, cel 
putin in Marea Britanie, că acordarea dreptului social la libertate acestor 
fiinţe ar fi fost la fel de periculoasă ca și acordarea de drepturi politice ma- 
selor de albi lipsiţi de proprietate, mujicilor. De asemenea, calea spre abo- 
lire era blocată și de definirea legală a sclavilor ca bunuri aflate în proprie- 
tatea stăpânului. Astfel, emanciparea obligatorie ar fi încălcat drepturile de 
proprietate, fapt imoral și cu totul nedrept. Ofensa la adresa proprietății 
putea fi evitată, dar numai cu consimțământul detinátorului si cu plata unor 
compensații, proces lent și costisitor. De vreme ce, spre deosebire de iobagi, 
sclavii nu aveau șanse de a găsi mijloacele financiare pentru a se răscum- 
păra, banii ar fi trebuit să provină din impozite, iar aceasta era o altă ches- 
tiune spinoasă. Problema a fost rezolvată în cele din urmă, sclavii fiind obli- 
gati să se ráscumpere prin muncă. Astfel, desi eliberați în 1880, sclavii cu- 
banezi au trebuit să-și recompenseze stăpânii slujindu-i timp de încă șase 
ani. Sistemul cubanez patronato își avea echivalentul în cel englez de „uce- 
nicie“ care in 1834 le impusese, la fel, celor eliberați o perioadă suplimen- 
tară de șase ani în serviciul foștilor stăpâni. 

Ca și în cazul desființării iobăgiei, si în cel al abolirii sclaviei revoluția 
politică a jucat un rol crucial. Ideea că sclavia ar trebui eliminată complet 

a fost impusă prima dată de Revoluţia Americană și de impactul acesteia 
asupra statelor din nordul și centrul Uniunii. Îmbrăţișând mesajul noii con- 
stitutii și putând renunța la sclavie întrucât cetățenii lor nu-i vedeau decât 
o valoare limitată, toate aceste state au formulat politici de abolire între 1780 
și 1804, așa cum au făcut și noile state din America Latină atunci când au 
respins stăpânirea spaniolă în secolul al XIX-lea.” Dar aceasta era, în mare 
parte, o chestiune americană. Cu excepția Spaniei, nu a avut aproape nici 
un efect asupra puterilor europene deținătoare de sclavi. Pentru a le con- 
vinge să interzică sclavia, conjunctia altor revoluții — franceză si haitiană — 
a fost de o importanță covârșitoare. 

Republica Haiti a fost instituită în 1804. Anterior, fusese colonia Saint 
Domingue, posesiune franceză atașată coloniei Santo Domingo, aflată sub 
stăpânire spaniolă. În 1789, Saint Domingue era cea mai mare și mai pro- 
ductivă colonie din Caraibe, locuită de 500 000 de sclavi, 30 000 de albi si 
28 000 persoane de culoare libere. Revoluţia Franceză nu a generat cererea 
imediată a abolirii sclaviei, după cum nu a generat nici cererea de desființare 
a sclaviei. Aceste solicitări au fost impuse, una de presiunile populare ale 
răscoalelor taranesti din Franţa, cealaltă de revolta sclavilor din Saint Do- 
mingue. Ultima a luat amploare în contextul conflictului dintre Adunarea 
Naţională de la Paris si plantatorii regalisti din Saint Domingue, precum si 
dintre plantatori si persoanele de culoare libere de pe insulă care, stimulate 
de Revoluţia Franceză, cereau aceleași drepturi civile ca și coloniștii albi. 
Revolta sclavilor a fost influențată clar de Revoluţia Franceză, fapt evident 
în sloganul ei: ,Ascultati glasul libertăţii care rasuna în inimile tuturor.“ Au 
participat mii de sclavi care au asediat adunarea colonială din Le Cap și au 
efectuat raiduri pe plantații, ucigând plantatorii albi și supraveghetori anga- 
jati de aceștia. În iunie 1793, în urma încercărilor englezilor s si spaniolilor de 
a anexa Saint Domingue si actionánd cu credinta cà securitatea coloniei era 
în mâinile sclavilor — de vreme ce isi dovediseră deja eficacitatea militară —, 
comisarii revoluționari francezi din Saint Domingue le-au oferit arme si liber- 
tatea bandelor de rebeli, iar după o lună au decretat eliberarea tuturor scla- 
vilor din colonie. Decretul a avut efectul dorit, menţinând colonia sub stăpâ- 
nire franceză. În aprilie 1794, conducătorul negrilor, "Toussaint Louverture, 
care, eliberat anterior prin manumisiune, era acum el însuși proprietar de 
sclavi și monarhist, a devenit republican după ce a aflat că, pe 4 februarie, 
Convenţia de la Paris decretase abolirea sclaviei în toate coloniile franceze. 
Rezultatul a fost un război de durată în Caraibe, în care guvernul revolu- 
tionar francez era aliat cu foștii sclavi, în timp ce forțele expeditionare bri- 
tanice îi sprijineau pe plantatori. Pe plan militar, strategia francezilor s-a 

dovedit corectă. La începutul anului 1798, pozițiile militare ale britanicilor 
se prăbușiseră. Dar apoi, după ce-și asiguraseră controlul asupra posesiunii 
din Saint Domingue și celorlalte colonii, francezii au încercat să instaureze 
iarăși sclavia în 1802. Aceasta a declanșat o revoltă a negrilor împotriva stă- 
pânirii coloniale, armatele rebele din Saint Domingue rupând banda albă 
din tricolor și luptând sub un stindard roșu și albastru, pe care inițialele 
RE (République Francaise) erau înlocuite de motoul „Libertate și Moarte“. 
După ce alungase trupele britanice de pe insulă în 1798, acum, în 1803-1804, 
armata negrilor i-a înlăturat pe francezi.” În ianuarie 1804 a fost înființată 
Republica independentă Haiti, care a instituit iarăși emanciparea obținută 
prima dată cu un deceniu mai devreme și revocată în 1802. Această abolire 
a fost prima produsă într-o societate în care sclavia rămânea esențială pen- 
tru economie și a eliberat 80 la sută dintre sclavii ce trăiau în coloniile 
franceze din Caraibe.” 

Așadar, în Haiti, emanciparea s-a datorat răsturnării unei revoluţii cu 
tendințe conservatoare a albilor de către o revoluţie radicală a negrilor: În 
restul coloniilor franceze din Caraibe, sclavia a fost reinstaurată și s-a men- 
ținut până la revoluţia din 1848, când — din senin, dar probabil la amintirea 
emancipării revocate din 1793, si fara îndoială ca răspuns la tulburările de- 
clanșate de sclavi la auzul zvonurilor de eliberare iminentă — a fost emis 
un alt decret de emancipare, cu efecte imediate în Martinica, Guadelupa și 
Guyana Franceză. Până în iulie 1849, abolirea sclaviei căpătase un caracter 
formal în toate posesiunile franceze din Caraibe, foștii proprietari de sclavi 
primind o compensație generoasă reprezentând jumătate din valoarea fie- 
cărui sclav. Emanciparea din Haiti și maniera violentă în care a fost obti- 
nută avuseseră ecou în toată regiunea, demonstrându-le clar plantatorilor 
ce puteau dobândi sclavii răsculați și arătându-le sclavilor că emanciparea 
completă era o posibilitate reală. Astfel, temerile și așteptările se situau pe 
un plan mai credibil. În Caraibe, un efect similar Fa avut și Revoluția franceză 
de la 1848. Întrucât zvonurile despre emanciparea acordată și cea iminentă 
au suscitat revolte ale sclavilor în Insulele Virgine Olandeze și insula daneză 
Sainte Croix — mișcări pe care plantatorii n-au reușit să le înăbușe — sclavia 
a fost abolită în încercarea de refacere a ordinii, acest tip de aservire conti- 
nuând să existe, în Caraibe, doar in coloniile spaniole Cuba si Puerto Rico.” 

Abolirea sclaviei din Caraibe a fost continuată de actul parlamentar din 
1833 care scotea în afara legii sclavia din toate coloniile britanice. In Marea 
Britanie, mișcările antisclavagiste funcționau de acum de cincizeci de ani. 
În cea mai mare parte, subliniaseră nevoia de reforme, şi nu neapărat eman- 
ciparea directă. Politica de susținere a stopării aprovizionării cu noi sclavi 

din Africa se dovedise o reușită, ducând la adoptarea reglementării din 1807, 
care interzicea importul de sclavi africani în coloniile britanice, și la ajun- 
gerea la o decizie comună la Congresul de la Viena (1815) pentru condam- 
narea comerțului cu sclavi din Atlantic. Totuși, în această perioadă, ca reacție 
la politica de emancipare urmată de Franța revoluționară, eliberarea scla- 
vilor era privită ca un concept extrem de periculos, ca și republicanismul, 
democrația si ateismul, astfel că putea fi acceptată doar atunci când se con- 
sidera că e necesară pentru menținerea controlului aristocrației asupra sis- 
temului politic. Punctul acesta de vedere a fost exprimat limpede de William 
Wilberforce, conducător britanic al mișcării antisclavagiste care, păstrând 
în minte sălbăticia asociată cu revoltele sclavilor, considera că sclavii nu erau 
încă „gata... să suporte emanciparea“; a dat acest răspuns atunci când s-a 
propus emanciparea treptată în timpul adoptării în Parlament a legii privind 
interzicerea comerțului cu sclavi, in 1807. Ca si multi alții, Wilberforce cre- 
dea că stoparea comerțului avea să rezolve problema sclaviei, obligându-i d 
pe proprietari să aibă mai multă grijă de sclavii lor. Între timp, considera că, 
în pregătire pentru eliberare — spera că aveau să fie „transformați treptat 
într-o țărănime liberă“ — sclavii trebuiau să aibă șansa de a se civiliza con- 
vertindu-se la creștinism, iar plantatorilor trebuia să li se amintească de 
îndatoririle lor creștine.“ 

Cu toate acestea, comerțul transatlantic cu sclavi a continuat să înflo- 
rească la începutul secolului al XIX-lea, permițându-le francezilor să-și apro- 
vizioneze coloniile din Caraibe și ajutând Cuba și Brazilia să-și extindă plan- 
tatiile. Eșecul stopării comerțului nu numai că a menținut în viata mișcarea 
antisclavagista, dar a făcut-o să urmeze alte politici. Astfel, în 1823, Wilber- 
force, lordul Brougham și alți vechi oponenți ai comerțului cu sclavi au con- 
stituit, alegându-i atent numele, Societatea pentru Temperarea și Abolirea 
Treptată a Stării de Sclavie în toate Dominioanele Britanice. Organizația in- 
tentiona să-i convingă pe proprietari să le acorde manumisiunea sclavilor 
vrednici, să reducă numărul orelor de muncă, mai ales duminica, să limi- 
teze pedepsele corporale, să declare liberi toti copiii născuţi de sclave și să 
sporească drepturile sclavilor. Dar, de îndată ce a fost formulată, această 
politică ameliorativă s-a confruntat cu cererea șocantă de emancipare ime- 
diată. Aceasta a fost lansată în pamfletul „Abolire imediată, nu treptată“, 
redactat de Elizabeth Heyricke și susținut de grupuri de femei ultragiate de 
dezaprobarea cu care Wilberforce trata implicarea femeilor în mișcarea 
antisclavagistà." În 1830, Societatea pentru Temperarea Sclaviei fusese în- 
locuită de Societatea Antisclavagista, dedicată eliberării imediate a tuturor 

sclavilor, și care, la începutul deceniului patru, avea mult mai mulți adepți 
decât mișcarea înrudită ce solicita extinderea concesiilor parlamentare.“ 
Mișcarea cerând „emanciparea acum" era sprijinită nu doar de revolta mo- 
rala împotriva aristocrației plantatorilor, ci și de consideratiile practice potrivit 
cărora, dacă sclavii ar fi devenit muncitori salarizati, coloniile din Caraibe ar 
fi putut oferi o piață mai bună industriașilor britanici. 

Emanciparea din coloniile britanice s-a produs după reforma electorală 
din 1832, care a făcut parlamentul mai sensibil la presiunile publice, dar a 
implicat concesii enorme acordate plantatorilor: o plată de compensație 
de 20 milioane de lire sterline, plus cerința ca sclavii să rămână legaţi de fos- 
tul stăpân și să muncească fără plată zece ore pe zi timp de încă șase ani.“ 

Dar ar fi o greșeală sa se explice acordarea emancipării doar prin pre- 
siunile pașnice, termenii negociati si deliberările parlamentare. Revoltele 
sclavilor au jucat un rol esenţial, mai ales cea din 1823 pe plantațiile de la 
est de râul Demerara din Guyana Britanică și, cea mai importantă dintre 
toate, revolta produsă de Crăciunul anului 1831 în vestul Jamaicăi - o miş- 
care uriașă implicând 20 000 de sclavi conduși de predicatorul baptist Sam 
Sharpe." Mânia sclavilor era intensificată de credinta că plantatorii le mă- 
reau normele de muncă în compensație pentru reducerea populației de 
sclavi provocată de interzicerea comerțului transatlantic. Din acest punct 
de vedere, se părea că abolirea comerțului cu sclavi avusese un efect dia- 
metral opus fata de cel prezis de Wilberforce. Ceea ce i-a determinat pe 
sclavii jamaicani să treacă la acțiune directă — sclavii din Demerara fuseseră 
afectaţi în mod similar — a fost zvonul că la Londra se adoptasera măsuri de 
ameliorare a sclaviei pe care plantatorii le ignorau cu bună știință. Impactul 
revoltei a fost atât de puternic, încât guvernul britanic a decis să elibereze 
sclavii, chiar dacă în aprilie 1831 declarase că aceasta „nu are nimic de-a 
face cu emanciparea imediată“. 

Deși aparent susținătorii interzicerii comerțului cu sclavi s-au înșelat 
imaginându-și că politica lor avea să amelioreze radical soarta sclavilor, cei 
care credeau că va submina sclavia, făcând regimurile sclavagiste mai greu 
de condus, erau aproape de realitate. Procesul de subminare a durat ceva 
timp, dar în Cuba (unde comerțul extern cu sclavi a fost interzis în 1867, 
iar sclavia a fost abolită în 1880), Brazilia (unde comerțul extern cu sclavi 
a luat sfârșit efectiv în 1851, iar sclavia a fost abolită în 1888) și Indiile de 
Vest britanice (unde comerțul extern cu sclavi a fost interzis în 1807, iar 
sclavia a fost abolită în 1834) stoparea comerțului transatlantic cu sclavi a 
pregătit, fără îndoială, sfârșitul sclaviei. Faptul acesta s-a datorat problemelor 

legate de forța de muncă cu care se confruntau plantatorii, întrucât mor- 
talitatea ridicată, fertilitatea redusă și manumisiunea au diminuat serios 
populația de sclavi.“ Dar au existat și excepții. În Barbados, populația de 
sclavi a crescut între 1808 și 1830, de la 75 000 la 85 000, și, după toate pro- 
babilitátile, în Jamaica s-ar fi produs o creștere similară dacă sclavia nu ar 
fi fost scoasă în afara legii în 1832." Din acest punct de vedere, actul de 
emancipare din 1833 a apărut într-un moment critic, punând capăt unui sis- 
tem care sar fi putut sustine o dată ce populaţia de sclavi dobândise capa- 
citatea de a se autoreproduce. Exact acest lucru s-a întâmplat în statele 
sclavagiste americane, unde stoparea comerțului transatlantic cu sclavi din 
1808 a fost urmată de o creștere de patru ori a populației sclavilor. Mai mult, 
întrucât în Sudul Statelor Unite nu s-a impus nici o interdicție cu privire la 
comerțul intern cu sclavi, încetarea celui extern nu a avut nici un efect în 
pregătirea emancipării. 

Dar, în timp ce sclavia a continuat să înflorească în statele sudice, diver- 
sele politici susținând emanciparea imediată sau treptată i-au limitat orizon- 
tul în restul Uniunii. După Revoluţia Americană din deceniile opt și nouă ale 
secolului al XVIII-lea, și în conformitate cu preceptele ei de egalitate și 
libertate pentru „toți oamenii“, sclavia a fost scoasă în afara legii in 
Vermont și Massachusetts și exclusă din Teritoriile de Nord-Vest. De 
asemenea, a fost redusă treptat în Rhode Island, Connecticut, 
Pennsylvania, New York și New Jersey, prin intermediul unor legi care 
declarau liberi copiii născuţi de sclave, cerându-le totuși să slujească 
stăpânului mamei până la vârsta de douăzeci si opt de ani.“ Din punctul 
de vedere al guvernului, avantajul sistemului gradual de emancipare cons- 
ta în faptul că nu mai trebuia să ofere compensații proprietarilor de sclavi. 
Din punctul de vedere al acestora din urmă, era convenabil pentru că le 
permitea să păstreze un timp îndelungat forța de muncă a celor eliberați 
prin naștere. Politica de eliberare a copiilor sclavelor (free-womb policy) 
nu a fost aplicată doar în Statele Unite, ci și, pe scară largă, în America 
Latina, unde, în timpul revoluțiilor anticolonialiste de la începutul sec- 
olului al XIX-lea, republicanii au folosit diverse măsuri de emancipare 
pentru a-i convinge pe sclavi să lupte în armatele lor. În cele din urmă, a 
fost adoptată și în Cuba, Puerto Rico (în ambele cazuri în 1870) și 
Brazilia (in 1871).* Nu a reușit să prindă rădăcini decât în sudul Statelor 
Unite. 

Politicile contradictorii de emancipare și toleranță au creat în Statele 
Unite două societăţi foarte diferite, chiar străine una de alta.” Ceea ce le 
unea până prin 1840 era importanța economică a Sudului sclavagist, pre- 

cum și faptul că ambele societăți erau în principal rurale și agrare. Dar apoi 
saltul economic s-a produs separat, pe măsură ce nord-estul industrializat 
și urbanizat rapid a stabilit o relație complementară specială cu Vestul Mij- 
lociu agrar." De asemenea, Nordul și Sudul erau ținute împreună si de 
dominaţia politică pe care o deținuse Sudul în cadrul Uniunii prin abilita- 
tea sa de a controla majoritatea locurilor din Congres și de a avea în mod 
regulat un președinte din rândurile sale." Dar situația s-a schimbat brusc 
în 1860, când partidul republican a reușit să preia puterea cu sprijinul elec- 
toral aproape exclusiv al Nordului.” Nici măcar religia nu asigura păstrarea 
legăturii între Nord și Sud, de vreme ce, exact din cauza atitudinii în privința 
abolirii sclaviei, metodiștii, baptiști și prezbiterienii — cu toții, ramuri evan- 
ghelice ale celei de-a Doua Mari Treziri - se impartisera pe baze regionale, 
gruparea nordistă opunându-se sclaviei, în timp ce gruparea sudistă aproba 
menținerea ei." 

Întrucât nu mai depindea de el, de ce a obiectat Nordul la dorința de se- 
cesiune a Sudului, în 1861? Chestiunea emancipării nu putea reprezenta o 
cauză, deoarece, în primul moment, guvernul federal era pregătit să accepte 
continuarea sclaviei dacă Sudul se alătura iarăși Uniunii.” Totuși, era extrem 
de pregnantă animozitatea față de societatea sudică, văzută ca „vechea or- 
dine“: aristocratică, neprogresista, violentă, stagnanta din punct de vedere 
economic, coruptă, lenesá, licentioasá — de fapt, „o mare Sodoma‘.” În timp 
ce Sudul nu pleca steagul, în principal de teamă că Nordul avea să încerce 
sa reformeze, Nordul și-a propus să-l reintegreze în Uniune exact in acest 
scop. În cursul războiului care a urmat, emanciparea sclavilor a apărut ca 
o carte ce merita jucată, mai ales avându-se în vedere nemulțumirile și de- 
zertările sclavilor din Sud și nevoia de a motiva trupele nordiste. Așadar, 
emanciparea a devenit un instrument politic pentru câștigarea războiului, 
folosirea ei fiind încurajată partial de locul central ocupat de sclavie in cul- 
tura sudistă, dar și de modul evident în care rezistența sclavilor submina 
puterea Sudului. De asemenea, emanciparea merita să fie susținută deoa- 
rece oferea o platformă pe care diversele interese din coaliția republicană 
o puteau împărtăși în mod angajat. Deși la început a lipsit din discursurile 
politice, emanciparea sclavilor devenise, la începutul anului 1863, telul prin- 
cipal al războiului.” Cât despre abolirea finală a sclaviei din America de Nord 
din 1865, si forma pe care a imbracat-o, aceasta s-a datorat pur și simplu cu- 
ceririi Sudului sclavagist de către Nord și dorinței părții victorioase de a 
impune un aranjament de emancipare prin care se mențineau marile moșii 
și supremația albilor, sclavia fiind înlocuită cu segregarea, dar nu se acor- 
dau nici un fel de compensaţii foștilor stăpâni, sub forma obligațiilor în 

muncă ale celor eliberați sau a plăţilor de răscumpărare din partea statului. 

Victoria Nordului asupra Sudului a eliberat din sclavie 4 milioane de 
ființe umane, dar mai rămâneau încă peste 2 milioane de sclavi în America: 
cel putin 300 000 in Cuba si 1 700 000 în Brazilia. In Cuba, abolirea sclaviei 
a apărut, în manieră tipic americană, ca un produs secundar al războiului 
anticolonialist. Mai mult, prin faptul că a rezultat din lupta armată dintre 
plantatorii din vest și societatea lipsită de plantații din est, s-a asemănat oare- 
cum cu ceea ce se întâmplase în Războiul Civil American.” 

Procesul de abolire a sclaviei din Cuba a avut în centru Războiul de 
Zece Ani (1868-1878). În timpul lui, cele două tabere - guvernul spaniol și 
rebelii din est - s-au întrecut în acordarea de concesii sclavilor pentru a-și 
întări propria poziţie pe insulă. Astfel, pe la jumătatea deceniului opt, guver- 
nul spaniol promulgase Legea Moret care autoriza eliberarea copiilor scla- 
velor și a tuturor sclavilor ce împlineau șaizeci de ani. Pentru a nu-i înde- 
părta pe plantatori, legea le permitea să-i păstreze pe ceilalți sclavi, precum 
și să folosească, fără plată, mâna de lucru a copiilor sclavelor până la vârsta 
de optsprezece ani. Scopul esenţial al legii era să-i convingă atât pe sclavi, 
cât si pe oamenii de culoare liberi să nu devină rebeli anticolonialisti." In- 
tentia particulară era de a contracara reformele introduse de rebeli, care in 
decembrie 1868 promiseseră abolirea sclaviei imediat după victoria revo- 
lutiei, și apoi, în februarie 1869, decretaseră eliberarea imediată, cu plata 
unei răscumpărări către foștii stăpâni. ini iunie, masura a fost modificata, 
eliberarea imediată acordanduse cu condiția ca foștii sclavi să rămână legaţi 
de stăpân pentru o perioadă. Aceste reforme și revizuiri erau concepute clar 
pentru a satisface diverse interese, nu doar cele ale sclavilor și negrilor 
liberi, ci și interesele proprietarilor de sclavi, ba chiar și ale guvernului 
Statelor Unite. După adoptarea Legii Moret în iulie 1870, rebelii au mai făcut 
un pas. În luna decembrie a aceluiași an au acordat eliberarea imediată, 
completă și necondiționată.“ La inceputul deceniului opt, forțat de puternica 
mișcare abolitionistà din Spania, guvernul spaniol a scos în afara legii scla- 
via din Puerto Rico, în 1873, fapt ce a trezit speranțe și temeri în Cuba. Dar 
înainte ca aceasta să urmeze aceeași cale, lovitura de stat militară produsă 
în 1874 în Spania a suspendat cortesul și a interzis întrunirile publice ale 
Societăţii Abolitioniste spaniole, interdicție care a durat până in 1879.” 

Fără îndoială, Legea Moret a avut un rol important în abolirea sclaviei 
din Cuba, în special în asociere cu stoparea comerțului extern cu sclavi, apli- 
cată de Spania în 1867. Între 1840 si 1866 au fost importati 246 800 de sclavi 
in Cuba, majoritatea din Africa, provocánd o creștere cu 13,8 la sută a popu- 

latiei de sclavi din insulă între 1846 si 1861, și contribuind la menținerea 
sistemului sclavagist de pe insulă într-o stare înfloritoare. După stoparea 
comerțului extern, populaţia de sclavi a început să scadă, în mare parte da- 
torită ratei ridicate a manumisiunilor, într-o perioadă în care industria zahă- 
rului era încă în expansiune. Astfel s-a creat perspectiva iminentă a lipsei 
mâinii de lucru - desigur, in cazul în care plantațiile aveau să se bazeze tot 
pe munca sclavilor.” Scăderea populaţiei de sclavi a fost accelerată de Legea 
Moret, reprezentând 42 de procente între 1862 și 1877: de la peste 300 000 
la mai putin de 200 000. E adevărat, comerțul intern reprezenta inca o cale 
de aprovizionare cu sclavi a plantațiilor de trestie, dar, cum aceștia erau din 
ce în ce mai scumpi, datorită Legii Moret și stopării comerțului extern, pre- 
tul care trebuia plătit era mare.” Fără îndoială, existau si alte surse de forță 
de muncă. Populația albă a crescut rapid la sfârșitul secolului al XIX-lea - cu 
73,4 la sută între 1846 si 1861, si cu încă 22 la sută între 1862 si 1877 — ca si 
populația persoanelor de culoare libere, care a sporit cu 48 la sută între 
1846 si 1861." Dar nici una dintre categorii nu dorea să lucreze pe plantații, 
atât timp cât această activitate era asociată cu sclavia. Se părea că în ajuto- 
rul plantatorilor urma să vină mâna de lucru a chinezilor aserviti. În 1861, 
34 000 de chinezi lucrau ca muncitori sub contract pe plantațiile din Cuba, 
iar între 1847 și 1874 fuseseră importati 125 000 cu contracte de opt ani. 
Dar apoi, reactionánd la relatările despre relele tratamente la care erau su- 
puși, guvernul chinez a interzis acest comerț, lăsând nerezolvată problema 
majoră a mâinii de lucru din Cuba.” 

Revoluţia anticolonialista a eșuat, căci rebelii au fost obligati în 1878 sa 
semneze Pactul de la Zanjon și să accepte faptul că insula avea să rămână 
în Imperiul Spaniol. Această supunere a anulat legislația antisclavagistă 
adoptată de rebeli; totuși, reinstalarea bruscă a aservirii nu putea fi accep- 
tată de sclavi, mai ales că, potrivit Pactului, erau eliberați sclavii care lupta- 
seră ca soldați în cele două tabere, în număr de 16 000. Prin dezertări, greve 
și arderea trestiei de zahăr — cu strigătul „Dacă nu-i libertate, nu-i nici tres- 
tie“ — în 1878-1879 sclavii au declanșat un nou val de rezistență împotriva 
regimului plantatorilor.* În replică, temându-se de resurgenta anticolonia- 
lismului, guvernul spaniol a actionat prompt. A abolit sclavia in ianuarie 
1880, dar, pentru ai linisti pe plantatori, lea cerut celor eliberati ca, in chip 
de răscumpărare, să-și mai slujească fostul stăpân încă opt ani, acordând 
astfel un răgaz problemei lipsei de mână de lucru care pândea economia 
cubaneză.” 

În Brazilia, cauza abolirii sclaviei nu a avut șansa de a fi susținută prin 

intermediul unei revoluții anticolonialiste. Independența fata de Portugalia 
fusese dobândită în mod simplu, în 1822, printr-o lovitură de stat în care un 
membru al familiei regale portugheze și-a asumat titlul de împărat al Brazi- 
liei și, acționând cu această autoritate, a luat în stăpânire țara, devenită stat 
independent. În consecință, mișcarea antisclavagistà s-a dezvoltat foarte 
târziu; înainte de 1860 de-abia dacă a existat, și înainte de 1880 nu a avut 
practic nici un efect. Societatea Antisclavagistă din Brazilia a fost fondată 
de-abia în 1880.% 

Iniţial, propunerile de reformare a sistemului de sclavie au venit din ex- 
terior sau de sus. Reformele inițiate în afara țării au avut un efect întârziat, 
în special din cauza lipsei implicării interne. Astfel, britanicii au convins gu- 
vernul brazilian să interzică negotul extern cu sclavi în 1830, dar acesta a 
continuat să se desfășoare nestingherit, încetând doar în 1850, când un es- 
cadron naval britanic a obligat guvernul brazilian să aplice legea din 1830 
și să stopeze contrabanda profitabilă cu sclavi africani. Reformele pornite 
de sus au urmat, in mare măsură, exemplul dat de alte tari. Influențat de 
emanciparea din Statele Unite, împăratul Pedro al II-lea a susținut, în dece- 
niul șapte al secolului al XIX-lea, ideea reformării sistemului brazilian de 
sclavie. Totuși, trebuia să acționeze cu grijă, pentru a nu provoca o ripostă 
republicană din partea plantatorilor locali." Urmând exemplul dat de Spania 
în Cuba și Puerto Rico, guvernul brazilian a propus o politică de eliberare 
a copiilor sclavelor, exprimată în Legea Rio Branco din 1871. Aceasta le dă- 
dea stăpânilor posibilitatea de a alege compensaţii fie în obligaţiuni de stat, 
fie în dreptul de a folosi fără plată munca tinerilor eliberați până când împli- 
neau douăzeci și unu de ani." 

Asemenea Cubei, Brazilia depinsese în mare măsură de comerțul cu 
sclavi din Africa. După stoparea acestuia, populația de sclavi a scăzut rapid. 
După un vârf de 2,5 milioane în 1850, a ajuns la 1 715 000 in 1864, 1 500 000 
in 1872, 1 241 000 în 1884 si 723 400 în 1887.” Efectul acestei scăderi nu a 
fost, totuși, atât de dramatic, deoarece a supraviețuit un comerț cu sclavi 
intern, între provincii, care permite plantațiilor mai prospere, aflate mai ales 
în regiunile cultivate cu cafea din centru și sud, Săo Paulo și Rio de Janeiro, 
să-și refacă forta de munca.” Cu toate acestea, spre deosebire de sclavia din 
Cuba - care a trebuit sa fie abolită prin lege înainte de a înceta efectiv să 
existe — cea din Brazilia a dispărut de la sine, astfel ca actul de abolire din 
1888 n-a făcut decât să recunoască un fait accompli." În primul rând, acest 
proces de dizolvare s-a datorat unei mișcări abolitioniste puternice care 
opera mai degrabă la nivel local, in loc să încerce să controleze politicienii 
și să influențeze politicile guvernamentale. Aceasta era o consecință a siste- 

mului politic, care în 1884 era limitat la un electorat de 140 000 de persoane 
dintr-o populaţie totală de 12 000 000. In timp ce în general populația era in- 
diferentà fata de sclavie sau se opunea acesteia, clasa politică avea interese 
financiare pentru menţinerea ei.” Drept urmare, abolitionistii nu aveau alta 
cale decât să se concentreze asupra reformelor de la nivel local. Modalita- 
tea aleasă a fost de a asigura emanciparea tuturor sclavilor dintr-o anumită 
zonă, cum ar fi o stradă, un oraș, un district sau o provincie. Au reușit con- 
vingându-i pe stăpâni să acorde manumisiunea, fapt pe care aceștia l-au ac- 
ceptat deoarece doreau să evite oprobriul social. Stăpânilor le venea destul 
de ușor să-și elibereze sclavii și pentru că valoarea de piață a acestora scă- 
zuse dramatic, ca urmare a succesului cu care abolitionistii i-au descurajat 
pe brazilieni să încerce să-i cumpere. Dar la eliminarea sclaviei a contribuit 
și faptul că sclavii fugeau în număr mare de pe plantații. Ceea ce-i încuraja 
să comită această infracțiune era stabilirea zonelor libere, unde se puteau 
refugia, precum și ajutorul oferit în secret de către abolitionisti. 

Mișcarea abolitionista își recruta membrii din toate păturile societăţii. 
Fără îndoială, majoritatea susținătorilor erau împinși să acționeze de propria 
percepție asupra ororilor sclaviei, dar erau mánati si de un sentiment de 
rușine națională și de credinţa că, pentru a se salva, Brazilia trebuia să se 
smulgă din ghearele unei aristocrații care-și urmărea doar propriile interese. 
Cu gândul la izolarea internaţională la care fusese supusă Brazilia ca regim 
sclavagist în deceniul noua al secolului al XIX-lea, intenția abolitionistilor era 
de a reabilita și moderniza tara, în primă fază prin înlăturarea sclaviei." 

Fapt deloc surprinzător, primele succese ale mișcării s-au produs în 
provinciile în care sclavia avea o importanță limitată, mai ales în provincia 
Ceara din nordul extrem, care, între 1882 și 1884, a fost stabilită ca terra da 
luz un refugiu pentru sclavii fugiți din provinciile producătoare de zahăr 
Bahía, Pernambuco, Paraiba și Rio Grande do Norte. Toate acestea s-au 
petrecut în urma sosirii în provincie a unui lider abolitionist, José do Patro- 
cinio, provenit dintr-o familie de sclavi, care susținea strategia eliberării unor 
zone specifice si avea o influență enormă, generând entuziasm popular." 
Alte provincii au urmat aceeași cale în 1884: Amazonas în nord-vest și Rio 
Grande do Sul în sudul extrem. În Amazonas existau puțini sclavi și, în plus, 
aceștia erau ușor de eliberat deoarece lucrau ca servitori în gospodărie, și 
nu în producție; dar în Rio Grande do Sul erau 60 000 de sclavi, majoritatea 
angajați in industria cărnii de vită. In euforia emancipării din deceniul nouă, 
care se declanșase din Ceara, două treimi dintre sclavii acestei provincii au 
primit manumisiunea în august și septembrie 1884. 

Dar cauza abolitionista a câștigat la nivel national numai datorită conver- 

tirii bogatei provincii Săo Paulo, cu plantațiile sale de cafea. Faptul acesta 
s-a petrecut între 1885 și 1887. Din nou, s-a aplicat procedeul de stabilire a 
unor zone libere, în special la Santos în 1886, si de încurajare a sclavilor să 
părăsească plantațiile s şi să se refugieze acolo. În 1887, toate comunităţile de 
sclavi erau în mișcare, fie mutându-se pe plantații care acceptau să-i anga- 
jeze ca muncitori salarizati, fie migrând în zonele libere. Mai mult, de acum 
armata refuza să-i mai vâneze pe fugari. Pericolul pierderii mâinii de lucru 
i-a obligat pe plantatori să propună ei înșiși abolirea sclaviei, în condiții care 
să le permită păstrarea forței de muncă. Pentru început, și-au eliberat sclavii 
de pe propriile domenii, impunându- le în schimb contracte de muncă. Dar 
această măsură nu a stăvilit exodul. În cele din urmă, plantatorii s-au asociat 
propunerilor de abolire a sclaviei adresate guvernului.” Schimbarea de ati- 
tudine a plantatorilor din Săo Paulo i-a făcut pe cei din alte provincii, care, 
la fel, depindeau de forta de muncá a sclavilor - in Bahía, Pernambuco, 
Minas Gerais si Rio de Janeiro - să le urmeze exemplul.“ 

În această etapă târzie, plantatorilor le-a fost destul de ușor să se adap- 
teze abolirii sclaviei deoarece, în același timp, soseau muncitori liberi din 
Italia — 32 000 în 1887, 90 000 în 1888. În plus, exista o sursă enormă, neex- 
ploatata de mână de lucru liberă chiar în Brazilia. Populația liberă a Braziliei 
crescuse de la 1 888 000 în 1817 la 8 530 000 în 1864. O mare parte era să- 
racă, dar capabilă de a supraviețui consumând roadele pădurii sau prestând 
servicii în orașele mari. De aceea, ramasese independentă în raport cu plan- 
tatiile, care preferaseră i în mod tradițional sclavii decât mâna de lucru sala- 
rizată. Întrucât sclavia era pe cale de dispariţie din cauza evadărilor în masă, 
iar plantatorii erau obligati acum să angajeze muncitori plătiți, existența aces- 
tei resurse tradiționale, asociată cu sosirea italienilor în număr mare, le-a 
oferit plantatorilor o modalitate practică de a renunța la sclavi.“ Drept 
urmare, plantatorii nu s-au opus prea puternic actului de abolire din mai 
1888, chiar dacă nu le oferea nici un fel de compensații. Din acest punct 
de vedere, abolirea sclaviei a urmat modelul riguros din Statele Unite.” 

După abolirea iobăgiei din Europa, țăranii au continuat să fie exploataţi 
prin rente mari, iar muncitorii — prin salarii mici, dar aceasta nu mai avea 
nimic de-a face cu statutul lor legal. Toti erau liberi în mod egal. In schimb, 
desființarea sclaviei a generat alte forme de servitute. Emanciparea sclavi- 
lor a dus la o prăbușire a producției plantațiilor, rezultat al incapacității de 
a asigura o forță de muncă suficientă pentru funcţionarea cu eficiența ante- 
rioară. Aceasta se datora aversiunii foștilor sclavi fata de munca pe plantații — 
consecință de înțeles a amintirilor triste -, refuzului plantatorilor de a plăti 


240 M.L. BUSH 


salarii rezonabile și abilității cu care foștii sclavi și-au găsit mijloace de trai 
alternative, adesea ca mici fermieri, meșteșugari, negustori și pescari. Pen- 
tru salvarea economiei de plantație au fost create câteva instrumente, al 
căror efect a fost înlocuirea sclaviei cu alte forme de aservire a mâinii de lu- 
cru. Astfel, pentru a-i face pe sclavii eliberaţi să continue să muncească pe 
plantații, legea îi obliga să rămână angajaţi ai foștilor stăpâni. Mai mult, pen- 
tru a se asigura menţinerea salariilor la un nivel scăzut, munca sub contract 
în străinătate și aservirea datornicilor erau folosite pe scară largă pentru 
importarea de lucrători străini, în majoritate din Asia, a căror forță de muncă 
era deţinută de cei care o cumpărau. Toate acestea însemnau că abolirea 
sclaviei a prelungit viata servitutii, permițându-i să se extindă până in se- 
colul al XX-lea. In plus, abolirea iobăgiei a eliberat de servitute societățile 
europene doar pentru o perioadă. Servitutea s-a întors sub o formă cum- 
plită, aceea a lagărului de concentrare. 


12 


Supravietuirea servitutii 


Ín locul sclaviei 


Sclavia din lumea occidentală nu și-a încheiat existența pentru că ar fi 
încetat să mai fie viabilă din punct de vedere economic. În anii dinaintea 
abolirii, plantațiile lucrate de sclavi erau mai înfloritoare ca niciodată. Pro- 
fitabilitatea culturilor de trestie de zahăr, bumbac, cafea și cacao justifica 
menţinerea, ba chiar extinderea ei.' 

Dacă forța de muncă a sclavilor nu mai era disponibilă, cum putea fi în- 
locuită? In epoca emancipării, o Europa suprapopulată — cu 145 milioane 
de locuitori în 1750, ajungând la 265 milioane în 1850 și 440 milioane în 
1900 - se debarasa de surplusul de populație, o mare parte din el plecând 
liber în America sau în coloniile de peste mări, pe măsură ce călătoriile au 
devenit mai ieftine și, datorită introducerii vapoarelor cu aburi, mai rapide 
și mai ușoare, iar guvernele de peste mări, în căutare de coloniști albi, erau 
dispuse să le plătească europenilor drumul. Dar emigranții europeni încli- 
nau să meargă în zone cu climă temperată, în timp ce plantațiile erau situ- 
ate în majoritate la tropice. Singura excepție era Brazilia, unde provincia Săo 
Paulo, cu numeroase plantaţii de cafea, a atras 800 000 de europeni, în cea 
mai mare parte italieni, între sfârșitul deceniului nouă al secolului al XIX-lea 
și 1907. 

De asemenea, au apărut surplusuri de populație și în unele zone ale 
Asiei, în special în China (cu 300 milioane de locuitori în 1779, ajungând 
la 430 milioane în 1850) și India (cu 185 milioane de locuitori în 1800 și 285 
milioane în 1900). Fortati să emigreze în căutarea unui loc de muncă, asia- 
ticii suportau condițiile tropicale mai bine decât europenii. Totuși, transpor- 
tarea muncitorilor asiatici pe plantațiile aflate la mii de mile de casă repre- 
zenta o problemă, deoarece sărăcia îi împiedica pe cei mai mulți să-și plă- 
tească drumul, iar în cazul lor guvernele nu doreau să contribuie financiar, 
în parte din motive rasiste, în parte din credința că, în calitate de beneficiari, 
plantatorii trebuiau să contribuie în acest sens.’ Cât despre plantatori, aces- 
tia erau obișnuiți să plătească forța de munca în ratii, nu în salarii, si să o 

controleze prin drepturi stricte de posesie. Trecerea la un sistem în care 
muncitorii erau proprietarii propriei forte de muncă și dispuneau de aceasta 
îi punea pe plantatori în fata unei provocări extraordinare, mai ales că mâna 
de lucru a sclavilor se dovedise atât de profitabilă și convenabilă, în timp ce 
mâna de lucru liberă îi ameninţa cu state de plată de proporții paralizante. 
Fiind privaţi de folosirea sclaviei, nu e de mirare că plantatorii au recurs la 
alte sisteme de servitute. 

În prima fază, mâna de lucru a sclavilor a fost înlocuită adesea printr-un 
aranjament de tipul uceniciei prevăzut de legile de abolire a sclaviei, dar 
limitat la o perioadă ce nu putea fi prelungită. In plus, plantatorii recurgeau 
la munca sub contract în străinătate, instrument folosit anterior pentru a 
crește populația albilor din America și acum pentru a aproviziona plantațiile 
din Caraibe, Oceanul Indian și Pacific cu forță de muncă asiatică și melane- 
ziană. Aservirea datornicilor era o altă modalitate de a-i convinge pe lucra- 
tori să călătorească pe distanțe lungi pentru a munci pe plantații sau în mine. 
În sfârșit, condamnatii erau utilizaţi și ei ca înlocuitori ai sclavilor, deși pe o 
scară relativ redusă. Nici unul dintre aceste mijloace nu a atins nivelul scla- 
viei de pe plantații, deoarece toate erau pe termen scurt. Mai mult, munca 
sub contract și aservirea datornicilor, forme în care se încadrau majoritatea 
muncitorilor, erau sisteme salarizate, bazate pe consimțământul celor im- 
plicati. Cu toate acestea, legati de patroni și împiedicaţi să concureze pe o 
piață liberă, lucrătorii aserviti erau extrem de departe de idealul pe care 
il susțineau adepții infocati ai capitalismului. 

Ucenicia foștilor sclavi a început cu introducerea legilor „pântecelui 
liber“ care eliberau copiii sclavelor, cerându-le în schimb să-l slujească o 
perioadă specificată pe stăpânul mamei ca și cum ar fi fost încă sclavi. Prima 
dintre aceste legi a fost promulgată în Pennsylvania în 1780 și le impunea 
copiilor sclavelor să rămână aserviti până la vârsta de douăzeci și opt de ani. 
Alte legi permiteau eliberarea la douăzeci și unu de ani. Ultimele din serie, 
adoptate în Cuba și Brazilia în 1870-1871, stabileau vârsta de optsprezece 
ani ca moment de dobândire a libertăţii depline.“ De acum, ucenicia deve- 
nise o componentă standard a procedurii de desființare completă a sclaviei, 
precedentul fiind dat de reglementarea britanică din 1833, care le cerea 
tuturor foștilor sclavi din coloniile britanice să-și slujească foștii stăpâni pen- 
tru încă șase ani (în proiectul de lege se propuseseră doisprezece ani), cu 
obligația de a efectua, fara plată, patruzeci de ore de munca pe săptămână. 
Procedura a fost aplicată, de exemplu, de portughezi în Angola în 1858, cu 
o ucenicie de douăzeci de ani, de olandezi în 1863 cu o ucenicie de zece 

ani și de spanioli (în 1873 pentru Puerto Rico și în 1880 pentru Cuba) cu o 
ucenicie de opt ani. Dar ucenicia nu a apărut în toate procesele de abolire 
a sclaviei.” Francezii nu au reușit să se folosească de ea. Alte excepții nota- 
bile au fost Statele Unite și Brazilia, în primul caz pentru că abolirea a fost 
impusă prin înfrângere militară, iar în cel de-al doilea deoarece, având loc 
târziu (în 1888), a fost influențată de precedente, mai ales de emanciparea 
din Statele Unite. Mai mult, în Brazilia erau de-acum disponibile surse alter- 
native de mână de lucru liberă, iar plantatorii își dăduseră seama, asistând 
la evadarile în masă ale sclavilor, că, de vreme ce sclavia nu mai putea lega 
în mod eficace forța de muncă de moșiile lor, ucenicia ar fi avut cu atât mai 
puţine șanse să o facă.” 

Ucenicia avea un scop dublu: pe de o parte, de a-i obliga pe foștii sclavi 
să-și compenseze fostul stăpân pentru pierderea de capital suferită în urma 
emancipării și, pe de altă parte, de a lăsa plantatorilor o cantitate de forță de 
muncă. De fapt, atunci când a folosită pentru desființarea unui sistem de 
sclavie, si nu pentru eliberarea copiilor sclavilor, nu a produs decât neca- 
zuri. Foștii sclavi de pe plantaţii rămăseseră cu o aversiune solidă față de 
munca pe care o desfasurasera înainte, chiar daca acum erau plătiți. Pentru 
ei, adevărata libertate nu însemna doar sfârșitul sclaviei, ci și scăparea de 
regimul de muncă de pe plantații. Atunci când acesta din urmă a fost împie- 
dicat să funcționeze ca înainte prin abolirea sclaviei, plantatorii au susținut 
că, în practică, li se refuzau drepturile acordate prin lege. Acest act evident 
de ipocrizie a reaprins mânia abolitionistilor și i-a împins pe foștii sclavi la 
acte de necooperare mai dure decât cele comise în timpul existenței sclaviei. 
Sistemul britanic de ucenicie a fost un eșec și a trebuit să fie revocat după 
patru ani.’ 

Sau folosit diverse mijloace pentru a-i face pe foștii sclavi să lucreze pe 
plantaţii; între acestea se numărau situarea locuințelor exclusiv pe terenul 
plantatiei, legile împotriva vagabondajului, aservirea datornicilor, impozitarea 
menită să-i determine să caute o muncă salarizată, renunțând la agricultura 
de subzistență, chiar și parcelarea terenului plantatiei astfel încât să fie lucrat 
într-un sistem de agricultură comercială în arendă, dependent de forța de 
muncă a membrilor familiei. Uneori, aceste mijloace și-au atins scopul.” 
Dar dacă foștii sclavi aveau posibilitatea să părăsească plantatia — lucrându-și 
loturile de pământ pentru subzistență, devenind meșteșugari sau negustori 
mărunți - profitau de ea, plasându-i pe aceia dornici să muncească pe plan- 
tatii într-o poziţie mai bună, întrucât, fiind din ce in ce mai puțini, puteau cere 
salarii mai mari.’ De aceea, plantatorii au înţeles că trebuia să se smulgă 


244 M.L. BUSH 


din dependenţa fata de foștii sclavi si să caute o sursă alternativă de mână 
de lucru. Pe aceasta au găsit-o în munca sub contract în străinătate și aser- 
virea datornicilor. 

În perioada dintre 1834 și 1922, cel puţin 2,5 milioane de lucrători au 
migrat în condițiile muncii sub contract, legându-se de patroni pe un termen 
uzual de cinci ani; contractul prevedea salariul și întreținerea, dar nu menti- 
ona în nici un fel munca ce urma efectuată și nici dreptul de a-l părăsi pe an- 
gajator înainte de expirarea termenului." Era vorba de muncă grea, necalifi- 
cată, în principal pe plantațiile de trestie de zahăr (din Mauritius, Reunion, 
Jamaica, Trinidad, Guyana Britanică si cea Olandeză, Natal, Fiji, Hawaii, 
Queensland, Cuba și coloniile franceze din Caraibe), dar și în minerit (în 
carierele de guano din Peru, minele de aur din Transvaal și Guyana Fran- 
ceza, minele de aur, nichel si fosfati din Australia) si la construcția de cai 
ferate (în Africa de Est, Panama și Peru)." 

Imperiul Britanic a jucat un rol esenţial în dezvoltarea acestui sistem de 
forță de munca, în calitate de furnizor, patron și reglementator. Cel mai 
mare număr de muncitori aflați sub contract era asigurat de Raj-ul britanic, 
care a autorizat exportul a circa 1 400 000 de indieni între sfârșitul deceniu- 
lui patru al secolului al XIX-lea și 1916 când, recunoscând în sfârșit că munca 
sub contract reprezenta o continuare a sclaviei sub o altă înfățișare, a inter- 
zis această formă de emigrare.” Britanicii au avut un rol de frunte și în fur- 
nizarea celui de-al doilea număr, în ordine, de muncitori aflaţi sub contract: 
cei 400 000 de chinezi exportati între 1843 și 1910. Procesul a urmat celor 
două Războaie ale Opiului din 1839-1841 și 1856-1860, prin care britanicii au 
făcut China să se deschidă înspre restul lumii, si a fost promovat initial de 
două firme britanice de transport naval, Tait și Compania, respectiv Syme, 
Muir și Compania.” De asemenea, britanicii s-au implicat și în furnizarea de 
africani și locuitori ai insulelor din Pacific pentru munca pe plantație: cei din- 
tâi între 1834 și 1870, când africanii eliberați din comerțul cu sclavi au fost 
trimiși în Caraibe pentru a lucra sub contract, iar cei din urmă începând cu 
1860, când melanezienii, proveniți în special din Insulele Solomon și Noile 
Hebride, au fost trimiși să muncească pe noile plantații de trestie de zahăr 
din Fiji, Queensland, Samoa și Tahiti." 

Cei mai multi lucrători indieni aflați sub contract au ajuns în plantațiile 
din coloniile britanice, mai ales în Mauritius (455 000), Guyana britanică 
(239 000), Natal (153 000), Trinidad (150 000) și Fiji (61 000). Unii au mers 
în coloniile franceze (75 000 în Reunion și 79 000 în Martinica și Guade- 
lupa), dar acest comert a fost stopat la jumătatea deceniului noua al seco- 
lului al XIX-lea de guvernul Indiei, ca reacţie la rapoartele descriind relele 

tratamente aplicate muncitorilor.” Probabil pentru că Raj-ul se dovedise 
atât de generos, coloniile britanice nu au prea folosit chinezii aflați sub con- 
tract, astfel că aceștia au fost trimiși în Cuba (138 000, majoritatea între 1850 
și 1880) și Peru (117 400 între 1840 și 1870), aceasta până în primul dece- 
niu al secolului al XX-lea, când, între 1904 și 1907, 70 000 de chinezi au fost 
angajaţi pentru o scurtă perioadă in Transvaal-ul britanic. După britanici, 
principalii utilizatori ai muncitorilor sub contract au fost francezii, care au 
folosit în coloniile din Caraibe și insulele Mascarene* 70 000 de africani 
între 1850 și 1900 și 154 000 de indieni între 1840 și 1880. In calitate de 
engagés à temps, 140 000 de chinezi au lucrat în Franța spre sfârșitul Pri- 
mului Război Mondial.” După Peru și Cuba spaniolă au urmat portughezii. 
După abolirea sclaviei, în 1885, portughezii au transportat între 80 000 și 
100 000 de muncitori africani sub contract din Angola către plantațiile de 
cacao de peste mări, São Tomé si Principe." Olandezii au angajat 53 800 
muncitori aflați sub contract in Guyana Olandeză, între care 35 500 indieni 
importati între 1870 si 1916, plus 19 300 aduși din Java, majoritatea între 
1890 și 1920, în timp ce Germania a folosit un număr necunoscut de mun- 
citori aflaţi sub contract in Noua Guinee, la sfârșitul secolului al XIX-lea.” 

Statele Unite nu s-au implicat în comerțul cu mână de lucru aservită, 
deoarece în 1867, la scurt timp după abolirea sclaviei, interziseseră munca 
sub contract în străinătate și alte forme de „servitute voluntară“ în toate 
teritoriile deținute.” În acest comerţ, proporția albilor aflaţi sub contract 
era nesemnificativă, desi 56 000 (în majoritate portughezi, câțiva francezi si 
germani) au fost exportati in acest regim: 41 000 în coloniile britanice din 
Caraibe între 1830 și 1850 și 13 400 în Hawaii, mai ales în deceniul nouă.” 

În general, în această a doua fază, folosirea mâinii de lucru emigrate sub 
contract a început în deceniile patru și cinci, a culminat în deceniul șapte 
(419 000 de persoane), a continuat să fie substanțială între 1870 și 1910 
(peste 200 000 pe deceniu), a scăzut brusc în următorul deceniu (71 000) 
și a dispărut practic după aceea. Cel mai mare contingent (752 000) a ajuns 
în Caraibe, 564 000 mergând în insulele Mascarene (Mauritius și Reunion), 
255 000 în Africa de Sud, 118 000 în Peru și 115 000 în Hawaii.” Caraibele, 
insulele Mascarene și Peru și-au primit cei mai mulți muncitori sub contract 
înainte de 1870, în timp ce Queensland, Fiji, Natal, Transvaal, Uganda si 
Hawaii și-au primit majoritatea lucrătorilor între 1870 si 1910. 


* În franceză, fles Mascareignes, grup de insule din Oceanul Indian alcătuit din Reunion, 
Mauritius si Rodrigues - n. tr. 

Folosirea extensivă a muncii sub contract a emigranților s-a datorat abo- 
lirii sclaviei de pe plantații. A urmat fie interzicerii comerțului cu sclavi, ca 
în Cuba și Peru, unde a fost aplicată inițial pentru a compensa diminuarea 
populației de sclavi, fie abolirii sclaviei înseși — ca în coloniile britanice, 
franceze, olandeze și portugheze.” Utilizarea acestui sistem a fost stimulată 
de expansiunea fara precedent a industriei zaharului in Caraibe, Oceanul 
Indian si Pacific, ca si de perpetuarea metodelor de organizare a plantati- 
ilor” În cea mai mare parte a secolului al XIX-lea, idealul a constat în mo- 
delul caraibian al plantatiei mari, autonome în privința producției, operate 
direct. Faptul acesta nu se aplica doar în coloniile foste sclavagiste, ci si 
în noile regiuni cultivatoare de trestie de zahăr care nu cunoscuseră nicio- 
datà sclavia de pe plantații: Hawaii, Fiji, Natal și Queensland.” În absenţa 
sclaviei, forța de muncă trebuia să fie plătită. În plus, era nevoie de un nu- 
măr mare de lucrători necalificaţi, capabili să muncească în mod constant 
și continuu, însușiri care le lipseau în general indigenilor. Problema nu era 
populația insuficientă - după cum se întâmplase în momentul instituirii 
iobăgiei, sclaviei de pe plantaţii și în prima fază a muncii sub contract în 
străinătate —, ci refuzul sau incapacitatea ei de a satisface cererile angajato- 
rilor.“ Era greu să fie convinși foștii sclavi să continue munca pe plantaţii; 
era departe de a fi ușor să fie convinși indigenii să-și adapteze modul de viata 
și să lucreze cu normă întreagă în schimbul unui salariu. Multe depindeau 
de suprafețele de teren disponibile pentru a fi cultivate de țărani. De exem- 
plu, pe mica insulă Barbados, cultivată intensiv, unde plantațiile acaparaseră 
cea mai mare parte a terenului agricol, foștii sclavi, neavând alt mijloc de 
supraviețuire, au continuat să lucreze pe plantaţii. Dar în alte locuri din 
Caraibe, sistemul plantațiilor coexista cu micile gospodării. În această situa- 
tie, mâna de lucru de pe plantaţii a trebuit să fie importată.” La fel, în noile 
regiuni cultivatoare de trestie de zahăr postsclavagiste — unde indigenii 
preferau să urmeze căile tradiționale de asigurare a subzistentei, ca țărani 
sau vanatori-culegatori, și arătau dispreț fata de sclavia salarizată de pe plan- 
taţii - mâna de lucru aflată sub contract a umplut golul.” Prezenţa munci- 
torilor sub contract a contribuit la menţinerea salariilor la un nivel scăzut, 
iar aservirea la care erau supuși le permitea plantatorilor să exercite un con- 
trol considerabil, mai ales că aceste contracte erau întărite prin legi penale 
drastice.” Totuși, a continuat să existe probleme, între care cea mai im- 
portantă era durata redusă a contractului, asociată cu dreptul muncitorilor 
de a se repatria gratuit la expirarea acestuia. Durata tipică a unui astfel de 
contract era de cinci ani. Initial, în coloniile britanice se cerea efectuarea 

a încă cinci ani înainte de pretinderea repatrierii, dar această practică a luat 
sfârșit în 1862. Gradul de repatriere era scăzut în coloniile producătoare de 
zahăr: în medie, atingea 27 la sută în insulele din Marea Caraibelor, Guyana 
și Hawaii, si 31 la sută in Mauritius si Natal.” Faptul acesta se datora con- 
cesiilor pe care erau obligati plantatorii să le acorde - sub forma salariilor 
mai mari, primelor în bani gheață sau loturilor de teren — pentru a-i con- 
vinge fie să-și reinnoiasca contractul, fie să rămână ca muncitori liberi. 
Totuși, din cauza ratei scăzute a reproducerii populației de imigranți, pro- 
vocata, ca si în timpul sclaviei, de proporția mult mai mare a bărbaților și de 
antipatiile care îi separau pe foștii sclavi de origine africană de nou-veniții 
din Asia, precum și din cauza ratei mari a pierderilor datorate părăsirii locu- 
lui de muncă și mortalităţii ridicate generate de mutarea dintr-o zonă epi- 
demiologică în alta, singura soluție practică era importarea unui număr și 
mai mare de lucrători sub contract." 

Aservirea prin contract a apărut ca urmare a cererii de mână de lucru 
ieftină, de încredere pentru plantații. Așadar, motivul instituirii ei a fost ace- 
lași ca si pentru sclavia din Lumea Nouă. Mai mult, comerțul cu lucrători 
era asemănător negotului cu sclavi. Oamenii erau transportaţi pe distante 
enorme, în lumi cu totul străine, unde erau vânduți în momentul debarcării 
și, în cea mai mare parte, puși să muncească pe câmp sub o supraveghere 
atentă și într-un regim solicitant, întărit de pedepsele aspre prevăzute de 
lege pentru dezertare și insubordonare. Dar aici similitudinile se sfârșesc. 
Comerțul cu sclavi din Africa se baza pe recrutarea obligatorie. Bărbaţii și 
femeile nu se supuneau înrobirii pentru a-și asigura o călătorie gratuită în 
America. În schimb, comerțul cu lucrători aserviti asiatici era, în cea mai 
mare parte, fondat pe înscrierea voluntară, în termeni și condiții reglemen- 
tate atent, cel puţin de către britanici. Spre deosebire de sclavie, aservirea 
prin contract era temporară.” Recrutarea nu avea loc doar din cauza exis- 
tentei unei cereri de mână de lucru din partea plantatorului, ci si pentru cà 
oamenii căutau locuri de muncă. La baza sistemului stăteau excesul de popu- 
latie din China, India, Japonia si Java, caracterul primitiv al economiilor 
țărilor de baștină și existența unor economii avansate care aveau nevoie de 
o forță de munca necalificată pe care Asia o poseda din abundență, dar nu 
o putea folosi. Pe de altă parte, nu la fel stăteau lucrurile în Africa sau insu- 
lele din Pacific, unde muncitorii aveau tendința să rămână pe loc, astfel că 
trebuiau să fie ispititi să-și părăsească locuințele confortabile, sau uneori 
chiar forțați. Dar în mod normal erau suficiente promisiunile false și pre- 
siunea impozitelor coloniale, care îi obliga să câștige salarii.” 

Folosirea emigranților sub contract în secolul al XIX-lea a răspândit 
populaţia asiatică în întreaga zonă a plantațiilor, astfel cà, prin 1920, 43 la sută 
din populația din Hawaii era japoneză, iar procentele de indieni erau 40 în 
Fiji, 71 în Mauritius, 33 in Trinidad și 42 în Guyana Britanică. De vreme ce 
acești muncitori își exercitau rareori dreptul de a se întoarce acasă, impor- 
tarea lor a mărit și populația permanentă din aceste colonii, ducând la insta- 
larea unor neînţelegeri etnice profunde." Mai mult, importanţa procesului 
pentru creșterea producției de zahăr într-o perioadă îndelungată de scădere 
a prețului acestui produs — în Guyana Britanică, Trinidad, Mauritius, Natal, 
Hawaii, Cuba, Peru, Queensland și Fiji nu poate fi pusă la îndoială. In in- 
dustria zahărului obținut din trestie, productivitatea globală a mâinii de lucru 
aflate sub contract a rămas mai mică decât cea a sclavilor. Dar, între 1870 și 
1880, proporția care îi revenea din producția mondială totală de zahăr din 
trestie a crescut de la 23 la 29 la sută. In acest mod, compensa partial de- 
clinul înregistrat de producţia sclavilor, de la 52 la 37 la sută, astfel că, până 
și la începutul deceniului nouă al secolului al XIX-lea, cel putin 66 la sută 
din producția mondială de zahăr din trestie era, în continuare, realizată de 
mâna de lucru aservita.” Utilitatea forței de muncă aflate sub contract - 
pentru asigurarea necesarului de pe plantații și îndeplinirea unor sarcini cu 
totul neplăcute, cum ar fi mineritul și construcția de căi ferate — era perfect 
evidentă la sfârșitul secolului al XIX-lea. De ce a ajuns să nu mai fie folosită? 

Dincolo de faptul că le era util plantatorilor și proprietarilor de mine, re- 
gimul aservirii prin contract le aducea avantaje considerabile lucrătorilor 
înșiși. Le oferea călătoria gratuită spre plantaţii, pe care altfel, din cauza cos- 
turilor și distanței, nu și-ar fi permiso, și, de obicei, și drumul de întoarcere 
le era plătit. Condiţiile de muncă erau adesea proaste, mai ales la început, 
când prestaţia lor era comparată cu ceea ce li se cerea înainte sclavilor, iar, 
ca pedeapsă pentru neîndeplinirea însărcinărilor, se blocau salariile, se ad- 
ministrau lovituri de bici și era prelungit termenul contractului. In plus, 
condiţiile s-au deteriorat în timpul crizelor periodice ale industriei zahăru- 
lui, mai ales în deceniile cinci, nouă și zece, când salariile au fost din nou 
reduse.” Cu toate acestea, recompensele materiale erau mult mai mari 
decât cele oferite acasă. Dacă munca de pe plantaţii ar fi fost de nesuportat, 
muncitorii ar fi profitat de posibilitatea întoarcerii acasă la expirarea contrac- 
tului, dar, în regiunile de peste mări, mult mai numeroși au fost cei care au ră- 
mas fata de cei care au plecat, iar reînnoirea contractului era frecventă. Mai 
mult, știrile despre condiţiile vitrege i-ar fi descurajat pe ceilalți să mai vină. 
La sfârșitul secolului al XIX-lea și începutul celui de-al XX-lea, emigrarea 

sub contract le-a oferit săracilor ambitiosi și dinamici oportunitatea de a-și 
îmbunătăţi situaţia.“ Din cauza inexorabilei creșteri a populaţiei, niciodată 
nu era lipsă de clienți. Cu alte cuvinte, aservirea prin contract nu a dispărut 
pentru că muncitorii s-au întors împotriva ei, ci pentru că guvernele socie- 
tátilor furnizoare au interzis exportul de mână de lucru în acest regim, iar 
guvernele societăţilor destinatare au interzis importul. Dacă naționalismul 
a fost un factor determinant în primul caz, în cel de-al doilea a fost rasismu = 

Intre 1830 si inceputul deceniului sapte s-au auzit putine voci impotriva 
exportului de mana de lucru aservita prin contract, desi sistemul era privit 
adesea ca 0 varianta a sclaviei, fiindu-i asociate conditii cumplite si maltra- 
tari extreme. Sau formulat acuzaţii privind forțarea îmbarcării muncitorilor 
(uneori cu ajutorul băuturii sau al drogurilor), după cum au apărut relatări 
despre condițiile proaste de cazare, numărul mare de ore de muncă, întâr- 
zierea sau neplata salariilor, biciuirea și întemnițarea pentru neîndeplinirea 
sarcinilor.” Dar, ca reacţie la aceste rapoarte, la începutul deceniului opt 
britanicii au constituit comisii de anchetă și au adoptat reglementări prin 
care se limita comportamentul plantatorilor, creându-se chiar un inspecto- 
rat colonial pentru verificarea situației celor aserviti sub contract. Mai mult, 
relatările privind neregulile din cadrul acestui comerț au dus la câteva mă- 
suri drastice: în 1862 importul de muncitori chinezi aflați sub contract a 
fost interzis în Statele Unite; în 1868 guvernul japonez a suspendat expor- 
turile de mână de lucru aservită în Hawaii; în 1874 guvernul imperial al 
Chinei, supus presiunilor britanicilor, a interzis toate exporturile de mână 
de lucru aservită; la jumătatea deceniului nouă, transporturile din India 
britanică în coloniile franceze au fost stopate, măsură extinsă la coloniile 
germane în 1911 si la restul lumii în 1916." Unele dintre aceste suspendări 
au fost în cele din urmă revocate, în special de către chinezi în 1893 și de 
către japonezi in 1885." Cu toate acestea, timp de câteva decenii efectul lor 
a fost de a restrânge comerțul într-o perioadă când cererea de mână de 
lucru aservità sub contract rămânea puternică. Mai mult, restricțiile brita- 
nice au rămas permanent în vigoare, limitând și, în cele din urmă, blocând 
complet cel mai mare furnizor de forță de muncă aservită din lume. 

În 1910, Comisia Sanderson a întocmit un raport despre aservirea sub 
contract a mâinii de lucru din India. Scopul sáu era de a verifica acuzaţia po- 
trivit căreia aceasta era o nouă formă de sclavie, acuzaţie adusă de Gandhi 
și alti naționaliști indieni revoltați de tratamentul aplicat indienilor in Natal 
și Transvaal. După deliberările cuvenite, comisia a declarat că muncitorii 
aflati sub contract erau liberi, si nu sclavi. Deoarece condițiile de munca 

și de trai ale lucrătorilor „nu prea lăsau de dorit“, organismul recomanda, 
în mod provocator, menţinerea sistemului. Decizia a suscitat încă și mai 
multe proteste din partea naționaliștilor, sub presiunea cărora guvernul, în- 
clinat spre concesie, a păstrat interdicția asupra exportului de mână de lu- 
cru indiană în coloniile franceze, care trebuia revizuită în 1911, și a extins-o 
la coloniile germane din Africa. Continuarea protestelor a dus la o schim- 
bare de 180° în politica imperială care s-a făcut simțită în 1915, când lordul 
Hardinge, vicerege al Indiei, condamna aservirea sub contract ca fiind „un 
sistem de muncă forțată... prea putin diferit fata de o forma de sclavie“.” 
Această recunoaștere nu le-a lăsat britanicilor, care luptaseră din răsputeri 
împotriva comerțului cu sclavi, altă alegere decât să interzică exporturile 
de mână de lucru aservită sub contract din India, act care a redus în propor- 
tie covârșitoare fluxul de lucrători aflați sub contract spre plantațiile lumii. 

De acum, coloniile în care existau plantații își reconsideraseră atitudi- 
nea în privința folosirii acestui sistem. Preocuparea lor era legată de faptul 
că muncitorii care emigraseră în regim de aservire prin contract nu se mai 
întorceau acasă la expirarea termenului. La început, au fost primiți cu bra- 
tele deschise, fiind priviți ca o soluție la lipsa mâinii de lucru. In cele din 
urmă, totuși, fenomenul rămânerii lor a generat nemulțumiri, mai ales în 
coloniile cu o populaţie de origine europeană numeroasă, unde albii se te- 
meau să nu fie copleșiți din punct de vedere rasial mai mult decât își doreau 
o forță de muncă ieftină. Reacţia albilor s-a manifestat mai întâi în Statele 
Unite, unde în 1867 a fost adoptată o lege prin care se interziceau atât 
aservirea muncitorilor prin contract, cât și cea a datornicilor, iar în 
deceniul nouă au fost promulgate alte legi care interziceau imigrația lucrá- 
torilor chinezi. Aceleași legi s-au aplicat in Hawaii in 1900, când arhipel- 
agul a fost anexat de Statele Unite.“ O reacţie similară s-a produs în 
deceniul zece în Natal-ul britanic, unde, pentru a se reduce proporția asiati- 
cilor fata de populația indigenă, indienii au fost descurajati să rămână pentru 
totdeauna printr-o politică fiscală care impunea o taxă specială rezidentilor 
indieni liberi, precum s si printr-o lege care interzicea importurile de munci- 
tori aflați sub contract“, măsură luată si in Queensland în 1901. În acest 
caz, nu numai că se împiedicau noile importuri, dar se punea capăt și 
practicii reinnoirii contractului, în scopul blocării fluxului dinspre insulele 
Pacificului. Politica de excludere a culminat în 1906-1907, când, printr-un 
program de repatriere, insularii au fost trimiși acasă la expirarea con- 
tractelor.” O politică de repatriere similară a fost aplicată in Kenya în 
scopul debarasării de muncitorii indieni veniti prin contract între 1896 si 

1902 pentru a construi calea ferată din Uganda.“ Influențat de ingri- 
jorările rasiste ale coloniștilor albi și dorind să-și păstreze reputaţia de opo- 
nent al comerțului cu sclavi, guvernul britanic a pus capăt aservirii sub 
contract din Transvaal in 1906. Apoi, în 1916, a completat recenta inter- 
dictie privind exportul de lucrători sub contract din India, refuzând anga- 
jarea pe teritoriul britanic - pe atunci, un sfert din lume - a muncitorilor 
chinezi aflați sub contract." 

La sfârșitul secolului al XIX-lea, aservirea sub contract era legată în prin- 
cipal de industria zahărului. La dispariția ei a contribuit reorganizarea in- 
dustriei, începută i în deceniul nouă ca reacție la prăbușirea prețului mondial 
al zahărului. În locul plantațiilor mari, independente, cu propriile utilaje de 
prelucrare si o armată de muncitori agricoli plătiţi, s-a dezvoltat un sistem 
de prelucrare centralizată care deservea numeroase ferme mici producă- 
toare de trestie. Un raport din 1900 referitor la industria zahărului din Mau- 
ritius - înainte, mare utilizator de mână de lucru sub contract — descria 
ceea ce se întâmplase recent: „Parcelarea atâtor moșii le-a dat în ultima 
vreme vechilor imigranți șansa de a deveni mici proprietari de pământ.“ 
O astfel de reorganizare avea dublul avantaj de a satisface ambițiile forței 
de muncă și de a reduce drastic numărul necesar de lucrători salarizati. A 
fost adoptată i în majoritatea coloniilor producătoare de zahăr, de pildă î în 
Cuba, Guyana Britanică, Trinidad și Fiji. În coloniile cu o populație albă 
numeroasă, micile ferme create prin parcelare le-au revenit fermierilor albi, 
ca în Queensland si Natal." În felul acesta, industria zahărului s-a debara- 
sat de mâna de lucru aservită, permițându-le guvernelor imperiale si co- 
loniale, aflate sub presiunea sentimentelor umanitare și rasiste, să abolească 
sistemul muncii sub contract fără a provoca prea multe daune economice. 

Cu toate acestea, majoritatea celor care au emigrat din India și China la 
sfârșitul secolului al XIX-lea nu se aflau sub contract. De fapt, cel putin două 
treimi dintre emigranții indieni și patru cincimi dintre cei chinezi au cala- 
torit în străinătate prin alte mijloace.” Dar asta nu pentru că ar fi avut cu ce 
să-și plătească drumul, putând, astfel, să lucreze în alte tari ca oameni liberi. 
Multi trebuiau să se aservească în calitate de datornici. În India, sistemele 
kangani și maistry le permiteau muncitorilor să-și plătească drumul spre 
plantații retrospectiv, din salariile primite acolo. Până i își achitau datoria, 
erau constrânși să muncească sub ordinele altcuiva. În China, sistemul de 
creditare a biletului a creat o situaţie similară. Persoana sau compania care 
plătea pentru călătoria lucratorului în străinătate deținea controlul asupra 
muncii acestuia până la achitarea datoriei.” Ca și aservirea prin contract, si 

spre deosebire de sclavie, atunci când nu era marcat de abuzuri acest tip 
de aservire a datornicilor era pe termen scurt, salarizat și voluntar. Totuși, 
se deosebea de aservirea prin contract prin faptul că nu era supervizat de 
autorităţile oficiale și nu era reglementat prin lege. Era mai degrabă un aran- 
jament informal, privat și chiar secret, încheiat, în cazul indienilor, între per- 
soana respectivă și un intermediar care recruta mâna de lucru și o închiria 
plantatorilor, și în cazul chinezilor, între lucrător si cel care, după ce îl cum- 
părase de la intermediar, avea un drept de folosință totală asupra lui până 
când prețul de achiziție era acoperit din salariile câștigate. Nici patronul, 
nici muncitorul nu putea invoca legea în sprijinul aplicării drepturilor lor. 
De aceea, condițiile de muncă depindeau de bunăvoința proprietarului și de 
posibilitățile de evadare ale lucrătorilor. Ca și aservirea prin contract și 
sclavia, aservirea datornicilor presupunea ca patronul să plătească o sumă 
în avans. Pentru a recupera acești bani, nu numai că avea nevoie să păstreze 
mâna de lucru pe care o cumpărase, dar trebuia să se asigure că munca avea 
să fie prestată cu eficiență, ceea ce putea conduce cu ușurință la pedepse 
severe — atunci când productivitatea era afectată de absenteism, tergiversare 
sau insubordonare — dar si la paternalism. Nu e nevoie să se sublinieze că 
însăși natura sistemului, care împiedica distingerea oficială a celor aserviti 
de oamenii liberi, face imposibilă încercarea de a defini statistic măsura în 
care a fost aplicat, sau modul în care a funcționat în realitate. 

Aservirea datornicilor avea un scop oarecum diferit in China fata de 
India. În cea din urmă țară, aservirea datornicilor o completa pe aceea a 
muncitorilor aflați sub contract. În timp ce mâna de lucru aservită prin con- 
tract era destinată în special plantațiilor îndepărtate din Caraibe, Pacific și 
Oceanul Indian, mai ales pentru cultivarea trestiei de zahăr, aservirea da- 
tornicilor era folosită pentru a transporta muncitori pe plantațiile mult mai 
apropiate de casă — in Ceylon, Burma si Malaya - si în principal pentru 
cultivarea ceaiului, orezului și recoltarea cauciucului. Spre deosebire de lu- 
crătorii aserviti prin contract, datornicii indieni migrau pentru o perioadă 
mult mai scurtă Si, cu exceptia celor care mergeau în Ceylon, se întorceau 
de obicei acasă. În cazul chinezilor, aservirea datornicilor era folosită pen- 
tru a transporta muncitori spre destinații îndepărtate, peste mări, mai ales 
în California, Australia și Hawaii. Din acest punct de vedere, servea acelu- 
iași scop ca și aservirea prin contract și a avut consecințe similare. Atunci 
când era utilizat pentru a plăti o călătorie care îi trimitea pe muncitori la mii 
de mile de casa, pe un termen obligatoriu extins in mod necesar la câțiva 
ani, sistemul excludea, practic, întoarcerea lor.” 

Secretul care învăluia aservirea datornicilor i-a permis să înflorească 

deși era interzisă prin lege. Astfel, legea împotriva aservirii de orice tip, 
adoptată în Statele Unite în 1867, nu a avut nici un efect asupra fluxului 
de chinezi care au mers în California ca datornici aserviti pentru a lucra în 
mine și la construirea căilor ferate. La fel, scoaterea în afara legii a aser- 
virii datornicilor prin contract scris, petrecută in India în 1860 si în Malaya 
în 1883 - în ambele cazuri, ca rezultat al politicii britanice — nu a avut nici 
un efect de limitare a folosirii sistemului pentru finanțarea migrațiilor pe 
termen scurt înspre Asia de Sud-Est.” Rezultând de pe urma abolirii scla- 
viei, aservirea datornicilor a fost promovată de încercările guvernelor de a 
pune capăt comerțului cu mână de lucru aservită prin contract. Acesta putea 
fi interzis cu mult mai multă eficacitate, deoarece se desfășura sub auspi- 
cile unor legi. Astfel, valul de datornici aserviti în California a urmat inter- 
dictiei impuse în 1862 de Statele Unite imigrației muncitorilor aflați sub 
contract. A fost stopat doar de legile de excludere din 1882 și 1884, care 
refuzau intrarea oricăror muncitori chinezi, liberi sau aserviti." Experienţa 
americană de a primi datornici aserviti în locul muncitorilor aflaţi sub con- 
tract a fost reprodusă si în alte parti. Restrictiile impuse la începutul dece- 
niului șase exportului de mână de lucru aservită prin contract din China 
i-a facut pe multi muncitori să părăsească tara prin metoda creditării bile- 
tului. Același lucru s-a întâmplat si în Japonia atunci când s-a încercat inter- 
zicerea exportării lucrătorilor aflați sub contract. Acolo unde aservirea prin 
contract a fost scoasă în afara legii, aservirea datornicilor a devenit princi- 
palul mijloc prin care săracii din Asia și-au găsit de lucru în străinătate, 
aceasta pana când familiile asiatice din afara granițelor au putut finanța ca- 
látoria rudelor lăsate acasă. Până atunci, singura metodă eficace de comba- 
tere a folosirii sistemului de aservire a datornicilor pentru finanțarea mi- 
gratiei forței de muncă a fost legislația aspră în privința imigrației, care, în 
maniera legilor de excluziune din Statele Unite, interzicea intrarea în tara 
pe criterii rasiale.” 

În afară de faptul că le permitea plantatorilor sau proprietarilor de mine 
să compenseze neajunsurile forței de muncă indigene importând lucrători 
străini, aservirea datornicilor a servit și la recrutarea și controlarea forței 
de muncă locale. Deși scoasă în afara legii în 1867, se putea întâlni pe plan- 
tatiile din Statele Unite ca instrument de constrângere a foștilor sclavi. A 
fost practicată în special in America spaniolă, la sfârșitul secolului al XIX-lea. 
Din punctul de vedere al patronilor, problema era generată de terenurile și 
resursele naturale deținute în comun de satele amerindiene, care îi făceau 
pe locuitori să nu caute de lucru în altă parte. In decursul secolelor au apă- 

rut diverse modalități pentru atragerea și folosirea acestei mâini de lucru: 
în principal, inrobirea, atribuirea de comunități indiene în posesia colonis- 
tilor individuali (encomiendas), sistemele de tribut — de exemplu, mita în 
Peru, repartimiento în Mexic, mandemiento în Guatemala — care le cereau 
comunităților indiene să furnizeze forță de muncă nu doar pentru lucrările 
publice, ci si pentru domeniile și minele private, repartizarea condamnati- 
lor indieni pentru a lucra în folosul unor patroni, precum și sistemul prin 
care indienii primeau teren pe plantații în schimbul prestării unor servicii 
în zile de muncă. Totuși, dezaprobarea guvernului spaniol a făcut să se re- 
nunte la înrobirea indienilor, in timp ce encomiendas si tributul în mână de 
lucru au dispărut în secolele al XVHea și al XVIFea, ca urmare a depopu- 
lării masive si a restricţiilor guvernamentale.” După ce importul de forță de 
muncă străină a fost limitat în secolul al XIX-lea — mai întâi prin stoparea 
comerțului transatlantic cu sclavi și apoi prin constrângerile impuse asu- 
pra comerțului cu muncitori asiatici aflați sub contract — a devenit o ches- 
tiune prioritară angajarea mâinii de lucru a băștinașilor, care exista de acum 
din abundență. Dar cum putea fi făcută disponibilă? 

O soluție a fost de a-i convinge pe indieni să-și părăsească comunitățile 
și să se stabilească permanent pe marile domenii.” Când satele indiene 
aveau o populație în surplus și insuficient pământ, faptul acesta era ușor de 
realizat, dar chiar și așa puteau apărea probleme în privința recrutării și re- 
tinerii forței de munca, mai ales dacă existau si alte posibilități de angajare, 
cum ar fi în minerit sau ca lucrători sezonieri pe plantații, sau dacă (așa cum 
s-a întâmplat, de pildă, la începutul secolului al XIX-lea în Mexic) exista o 
cerere importantă de arendasi, consecință a scăderii profitabilitàtii agricul- 
turii comerciale, care îi făcuse pe proprietari să-și închirieze moșiile în loc 
să le cultive direct.“ Atunci când cererea de arendași a proprietarilor de pă- 
mânturi depășea oferta, aservirea datornicilor a devenit un instrument fo- 
losit pentru legarea lor de moșie, luând forma iobăgiei.” Astfel, indienii erau 
atrași pe moșie de oferta de teren, apoi indatorati printr-o politică de cre- 
ditare generoasă, și în această manieră erau constrânși să rămână până la 
achitarea datoriei. Modalitatea fusese folosită în timpul stăpânirii coloniale 
spaniole și a fost aplicată pe scară largă în secolul al XIX-lea. La dispariția ei 
au contribuit două procese importante din perioada 1870-1940: creșterea 
rapidă a populației și schimbarea modului de administrare a moșiei, pe mă- 
sură ce proprietarii au ales să cultive direct o porțiune mult mai mare a 
domeniului. În această situaţie, cererile indienilor de a obține terenuri in 
arendă au ajuns să depășească oferta. Întrucât acum arendașii puteau fi 

înlocuiți cu ușurință, proprietarii nu mai aveau nevoie să-i lege de moșie. 

Aservirea datornicilor a venit în ajutorul proprietarilor de pământuri și 
dintr-un alt punct de vedere, deoarece era folosită și pentru recrutarea mâinii 
de lucru temporare.” Agenţii proprietarilor vizitau satele indiene și ofereau 
salarii în avans. Luând moneda sonante (banii sunátori), indienii se obligau 
să muncească pentru o anumită perioadă. Măsura în care trebuiau să fie 
fortati să accepte asemenea aranjamente depindea de felul muncii. Intru- 
cât sclavia dispăruse, iar importul de muncitori chinezi aflați sub contract 
fusese restricționat, acest tip de aservire a datornicilor (peonaj) a ajuns o 
sursă esențială de asigurare a mâinii de lucru, fiind folosit pentru a aduce 
indienii din munți să muncească în regim sezonier pe plantațiile de trestie 
de zahăr din zonele de coastă ale Perului sau pe plantațiile de bumbac din 
districtul mexican Laguna.” Privit ca o migraţie a forței de muncă, proce- 
sul nu era prea diferit de migrația mâinii de lucru libere, salarizate. Nu era 
nevoie ca indienii să fie ademeniti prea mult, deoarece recompensele erau 
evidente, iar activitatea era profitabilă nu doar pentru plantatori, ci și pen- 
tru comunitățile indiene care, astfel, își sporeau resursele de bază. Totuși, 
atragerea mâinii de lucru indiene în minele de guano de pe coasta peruana 
sau în atelierele de tăiere și prelucrare a mahonului din Tabasco și Chiapas 
era o chestiune diferită, având în vedere gradul de dificultate al muncii, ca- 
racterului ei nesezonier si reticentei indienilor. Aici, peonajul folosit pentru 
recrutarea mâinii de lucru a degenerat într-un sistem de muncă forțată, in- 
dienii fiind atrași, împotriva voinței lor, într-o aservire pe termen lung, după 
ce fuseseră pacaliti să se indatoreze.? 

Peonajul prin îndatorare a devenit extrem de prețuit la sfârșitul secolu- 
lui al XIX-lea, când, sub impactul economiei mondiale - la care Mexicul, 
mai ales, era expus datorită construcţiei de cái ferate, introducerii vapoare- 
lor cu aburi și politicilor lui Porfiro Diaz (1876-1911) — agricultura capitalistă 
a intrat într-o etapă avansată, înainte însă de a trece printr-o proletarizare 
reală. În timp ce mâna de lucru rămânea fundamental țărănească, atât ca 
mod de acţiune cât și ca aspirații, peonajul datornicilor a jucat, pentru o 
perioadă, un rol economic vital în recrutarea forței de muncă. În cele din 
urmă, importanța sa a fost redusă de tendința plantatorilor de a anexa re- 
sursele independente ale satelor indiene: drepturile de folosință comună, 
drepturile asupra apei și pământul comunității. Mai mult, faptul acesta s-a 
petrecut într-un moment când populația indiană, aflată în creștere rapidă, 
avea nevoie de mai mult pământ pentru a-și păstra modul de viata tradi- 
tional. Privati prin aceste două măsuri de posibilitățile de a-și asigura sub- 

Zistenta, numeroși indieni au fost obligati să caute de lucru pe plantații. Cu 
alte cuvinte, nu mai trebuia să fie ademeniti sau constránsi. Pe măsură ce 
plantațiile și-au extins dominația asupra mediului rural, aservirea datorni- 
cilor în principalele sale forme, peonajul și iobăgirea, a devenit de prisos, 
căci societatea indiană fusese obligată de-acum să-și abandoneze idealurile 
țărănești — de aici proverbul țărănesc „Bietul Mexic! Atât de departe de 
Dumnezeu și atât de aproape de Statele Unite“ — și să se transforme în pro- 
letariat. Din acest punct de vedere, constituirea în America spaniolă a unei 
societăți pe deplin capitaliste a făcut să nu mai fie necesară aservirea da- 
tornicilor.* Când a fost scos în afara legii, ca o consecință a revoluției me- 
xicane (1910-1920) și a impactului mișcărilor țărănești zapatiste asupra 
cursului acesteia, peonajul datornicilor era, deja foarte putin folosit.” 
Toate aceste instrumente de aservire ilustrau o cerere de mână de lucru 
generată de abolirea sclaviei, de extinderea pe scară largă a agriculturii co- 
merciale sau a operațiunilor miniere și de refuzul populațiilor locale de a re- 
acționa la oportunitățile de muncă deschise de aceste procese. Mai mult, 
toate erau elemente esențiale ale rețelei de imperialism economic tesute de 
capitalismul britanic și cel american. Dar, apărând imediat după emanci- 
parea sclavilor, toate au fost lipsite de credibilitate, fiind etichetate ca forme 
de sclavie, astfel că guvernele, împinse de presiunile umanitare și de do- 
rinta de a nu-și pierde reputația, le-au scos în afara legii. In cele din urmă, 
și organismele internationale li s-au opus, în special Convenţia Ligii Natiu- 
nilor din 1926, care condamna nu doar sclavia, ci și „practicile asemănătoare 
sclaviei“, Convenţia Organizației Internaționale a Muncii din 1939, care a 
încercat să impună o limită superioară contractelor de muncă, și Prima Con- 
ferinta asupra Relatiilor Asiatice din 1947, care cerea abolirea muncii in 
regim de aservire. Dar avantajele pe care le aduceau atât capitalului, cât și 
forței de muncă au făcut ca abolirea să fie o sarcină dificilă si de durată, mai 
ales că aservirea datornicilor era extrem de greu de identificat.” Abolirea 
efectivă a devenit posibilă numai sub impactul producţiei capitaliste pe scară 
largă, când combinaţia dintre mecanizare și mâna de lucru liberă, salarizată 
s-a dovedit suficientă, sau acolo unde plantațiile au fost parcelate în ferme 
luate în arendă, lucrate de membrii familiei arendașului. În mod paradoxal, 
sistemele de aservire a forței de munca ce au înlocuit sclavia de pe plantatii 
au fost eliminate, în cele din urmă, pe de o parte de proletarizare, rezultat 
al creării unei piețe libere a forței de muncă, și, pe de alta parte, de o forma 
bastarda de ,táránire" (peasantization), în care fermele de familie au apărut 
urmărind asigurarea subzistentei prin cultivarea unor plante industriale. 

Acomodarea colonială 


În mare parte a secolului al XIX-lea, comerțul cu africani - sprijinul de 
bază al sclaviei din America și lumea musulmană — a continuat să fie extrem 
de productiv, transportând 3 300 000 de persoane peste Atlantic, 1 250 000 
de-a lungul Saharei, peste jumătate de milion peste Marea Roșie și încă ju- 
mătate de milion peste Oceanul Indian.” Comerţul era aprovizionat cu noi 
sclavi de către statele războinice din savana africană, care răpeau păgâni 
din pădurile din sud și jefuiau robi unele de la celelalte. Dar în cursul seco- 
lului au fost impuse unele piedici solide în calea negotului, al căror efect a 
aruncat îndoiala asupra viitorului sclaviei. 

Primul impediment a constat în lupta susținută, navală și diplomatică, 
dusă de britanici împotriva comerțului pe mare. În deceniul șase, comerțul 
transatlantic fusese practic oprit. Dintre africani transportați în cele două 
Americi în cursul secolului al XIX-lea, numai 5 la sută au fost duși dupa 
1850, și aproape nici unul după 1866, când a încetat comerțul spre Cuba. 
Mai mult, de la mijlocul secolului, britanicii au acționat cu succes și împo- 
triva comerțului prin Mediterana, Marea Roșie și Golful Persic, care furni- 
zase în mod tradițional sclavi negri Imperiului Otoman. Pentru a se asigura 
de sprijinul lor impotriva Rusiei, guvernul otoman a fost obligat să satisfacă 
cererile francezilor și britanicilor în privința limitării comerțului cu sclavi. 
Întrucât nu mai putea să recruteze sclavi prin tribut sau război, sclavia oto- 
mană a intrat în faza terminală a declinului. 

Un al doilea impediment a apărut o dată cu fondarea coloniilor britanice 
și franceze din Africa. În deceniile nouă și zece, cele două puteri s-au impli- 
cat aici nu doar cu misionari și negustori și ca proprietare ale bazelor de 
coastă, ci si ca stăpâne ale unor imperii teritoriale enorme. Aceasta lea per- 
mis să combată comerțul cu sclavi încă de la sursă, precum s si să-l întrerupă 
pe rutele terestre ducând la Mediterana, Marea Roșie și Oceanul Indian. 

Un al treilea impediment s-a datorat prăbușirii Imperiului Otoman. În 
1921, posesiunile sale din nordul Africii căzuseră în mâinile francezilor sau 
britanicilor, iar posesiunile din Orientul Mijlociu deveniseră teritorii sub 
mandat, controlate tot de francezi sau britanici.” [n acest mod, o regiune 
care aprecia mult sclavia, deoarece o privea ca pe o parte integrantă a Isla- 
mului, a fost supusă amestecului direct sau indirect al unor puteri europene 

care considerau sclavia ca pe o crimă cumplită împotriva umanității. Totuși, 
rezultatul nu a fost eliminarea completă a sclaviei, ci adaptarea și supravie- 
tuirea ei. 

După ce a fost abolită în lumea occidentală, sclavia a continuat să înflo- 
reasca în alte parti, mai ales in Africa. Datorită profitului adus de exportul 
de sclavi și mărfuri, precum și utilității sclavilor ca sursă de bogăție, statut 
social și putere, in Africa de la sfârșitul secolului al XIX-lea sclavia nu era un 
fenomen marginal, ci unul central în numeroase societăți, fie ele islamice 
sau păgâne. În mod tipic, sclavii erau majoritari în regiunile cu plantații și 
reprezentau minorităţi substantiale în rest." Dar pe la 1930 sclavia din Africa 
era extrem de diferită de aceea din 1880. Dispăruseră patru tipuri de sclavie: 
sclavia de pe plantații, sclavia militară, sclavia pentru sacrificii și sclavia ca 
monedă de schimb. 

Sclavia de pe plantaţii apăruse de curând în unele parti ale Africii de 
vest si de est, ca reacţie la cererea europeană de cuișoare, bumbac și ulei 
de palmier. Ca și în plantațiile lucrate de sclavi din America de Nord, de- 
pindea în mare măsură de accesul la noi contingente de sclavi. Din acest 
motiv, profitase de pe urma încetării comerțului transatlantic cu sclavi, care 
lăsase un surplus dintre aceștia pentru folosința africanilor. Dar sclavia de 
pe plantații a fost afectată puternic de prezența misionară și colonială a bri- 
tanicilor și francezilor, care nu numai că a limitat comerțul intern cu sclavi, 
dar i-a și incitat pe aceștia să fugă de pe plantații.” 

Soldaţii sclavi fuseseră prezenți timp de sute de ani în societăţile război- 
nice din Africa de nord și centrală. Statele războinice, atât islamice, cât și 
păgâne înfloriseră de pe urma avutiei obținute din comerțul cu sclavi. De 
asemenea, depinseseră de sclavi ca soldați și funcționari oficiali. Deși încă 
vie în 1880, această lume își dăduse practic sfârșitul patruzeci de ani mai 
târziu.” În mod esențial, se dezvoltase pe baza comerțului cu sclavi și a liber- 
tàtii de a porni la rázboi și a se deda la jafuri. După ce comerțul cu sclavi a 
fost limitat sever, iar stăpânirea colonială a impus o oarecare ordine, statul 
războinic și-a pierdut modus vivendi. Sclavii militari s-au transferat în ser- 
viciul statului colonial. In calitate de polițiști si soldati coloniali, au contri- 
buit la stingerea dezordinii pe care o provocau anterior în slujba prinților, 
căpeteniilor și conducătorilor religioși musulmani.” 

Sclavia pentru sacrificii a dispărut s si ea. În centrul practicilor sclava- 
giste africane se găsea credinţa că uciderea sclavilor putea aduce avantaje. 
În acest mod, puteau fi contactaţi conducătorii decedați, zeii puteau fi im- 
plorati sau convinși să acorde favoruri, se puteau primi și transmite mesaje 

de la zei și către aceștia, războinicii se intáreau înainte de bătălie, iar pactele 
dintre state puteau fi pecetluite cu sânge. Cu mult timp înainte de a dispă- 
rea, sacrificarea sclavilor din Africa fusese restricționată de răspândirea 
Islamului care, ca și creștinismul, dezavua complet această practică.” Apoi, 
în cursul secolului al XIX-lea, misionarii creștini au expus-o lumii ca pe un 
puroi supurând i în inima întunericului. În cele din urmă, a fost interzisă pe 
măsură ce societățile păgâne care o aplicau au fost supuse stăpânirii colo- 
niale, iar încetarea comerțului cu sclavi a înlăturat surplusul de victime da- 
torită căruia se putuse dezvolta. 

După abolirea efectivă a comerțului cu sclavi, practica folosirii sclavilor 
ca înlocuitor al monedei a dispărut: datorită devalorizării, carapacele de 
scoici deveniseră extrem de greu și de scump de purtat; sclavii, în schimb, 
mergeau singuri si mai puteau transporta și alte bunuri. In Africa traditio- 
nală, sclavii fuseseră împărțiți în sclavi de gospodărie și sclavi comerciali, 
cei dintâi fiind în general păstraţi pentru servicii, cei din urmă folosiți ca mij- 
loc de tranzacţionare.” Sclavia comercială a fost eliminată datorită răspân- 
dirii monedelor europene, dar și secárii sursei de noi sclavi, asociată cu 
penalitátile impuse de puterile coloniale asupra vânzărilor de sclavi. 

Cu toate acestea, sclavia și formele înrudite de aservire a mâinii de lu- 
cru au continuat să funcționeze în societățile africane și în secolul al XX-lea. 
Faptul acesta se aplica i în special în cazul sclaviei reproducătoare Si al aser- 
virii voluntare. În prima situație, sclavii erau legati de gospodării ca servi- 
tori sau stabiliți pe pământuri ca iobagi. Ambele tipuri de sclavi aveau drep- 
tul să formeze familii și creau, prin reproducere, următoarea generație de 
sclavi.“ Singura cale de înlăturare rapidă a acestei forme de sclavie „benignă“ 
era în mâinile sclavilor înșiși, depinzând de voința lor de a fugi. În afară de 
sclavie, servitutea africană, mai ales în regiunile neislamice, se manifestase 
in mod traditional si sub forma unui sistem de zalogire, care permitea achi- 
tarea datoriilor prin aservire temporară.” Zălogirea putea degenera în scla- 
vie, datorită cronicizării datoriilor si reinterpretarii sale de către negustorii 
de sclavi musulmani și creștini. Totuși, se deosebea de sclavie în câteva 
aspecte esențiale și, de aceea, avea o șansă de supraviețuire mult mai mare. 
În primul rând, zălogirea se baza pe un acord; în al doilea rând, relația din- 
tre stăpân și persoana care se punea zalog era între membrii aceleiași CO- 
munitati, în timp ce relaţia dintre stăpân și sclav era între cel dintâi si un 

străin, sau fiul unui străin. Spre deosebire de sclavie, zălogirea nu depin- 
sese niciodată de un comerț cu mâna de lucru. În mod esențial, era un aran- 
jament local menit să le permită săracilor să obţină credit garantând cu ser- 

vicii în muncă. În lipsa actelor de caritate, asistenței sociale sau slujbelor 
plătite, satisfacea o nevoie socială. Din toate aceste motive, zalogirea a su- 
pravietuit, chiar dacă a fost condamnată de comisiile internationale ca fiind 
o variantă de sclavie. 

Uneori, aservirea datornicilor a înlocuit sclavia atunci când ultima a fost 
scoasă în afara legii. Așa s-a întâmplat în India după legea antisclavagistă din 
1843. În 1841, Sir Bartle Frere socotea că în întreaga Indie existau aproxi- 
mativ 16 milioane de sclavi, de două ori mai multi decât în cele două Americi; 
poate doar în Africa să mai fi fost atâţia.“ Unii lucrau ca servitori in gospo- 
dărie, alții în agricultură. Cei dintâi erau concentrați în marile orașe, legați 
ca muncitori și slujitori de gospodăriile regale, nobiliare, de cele ale meste- 
sugarilor si negustorilor. Ín mod traditional, sclavii din această categorie 
fuseserà importati, mai ales din Africa și Asia de Sud-Est, dar multi erau 
localnici, recrutați din vânzarea copiilor sau a propriei persoane; cu alte cu- 
vinte, prin acte de disperare comise de sărmani pentru a supraviețui în 
perioadele de foamete cumplită. Pe lângă faptul că prevedea aceste practici, 
legea hindusă permitea înrobirea pentru anumite infracțiuni precum inces- 
tul, adulterul, avortul și răzvrătirea. În cazul crimelor și evaziunii fiscale, în- 
robirea se putea aplica și familiei delincventului.” Sclavia indigenă de felul 
acesta era afectată de sistemul castelor doar în sensul că brahmanii erau 
scutiți de înrobire, iar paria nu puteau practica servicii domestice.“ Totuși, 
paria reprezentau sursa majoră de recrutare pentru sclavia din agricultură 
sau agresticá*. În absenta plantațiilor, acești sclavi erau în majoritate iobagi, 
legati de pământul proprietarului si obligati să-i furnizeze servicii în muncă 
fără plată, pentru totdeauna. Cât despre restul sistemului de sclavie, acesta 
își avea originile în dreptul hindus, mai ales în regula potrivit căreia anumite 
grupuri din castele inferioare nu puteau deține pământ. Accesul la el se câș- 
tiga prin inrobire. Dacă sclavia domestica depinsese de piața de sclavi, cea 
agrestică, la fel ca iobăgia, se perpetua singură, fiii sclavilor înlocuindu-i în 
cele din urmă părinții în statutul de aservire.* 

Ca și în Africa, servitutea din India inclusese în mod tradițional aservi- 
rea datornicilor, sub forma zălogirii forței de muncă pentru achitarea unei 
datorii. În India, aservirea datornicilor se bazase adesea pe un contract scris, 
iar durata sa era de obicei finită. Din acest punct de vedere, se deosebea de 
sclavie.“ Totuși, se asemăna îndeaproape cu sclavia prin faptul că era ere- 
ditară și, de aceea, nu se instituia doar prin consimțământul celui aservit, 


* Formă prin care sclavii erau legati de pământul pe care-l lucrau, dar, cu toate acestea, 
puteau fi instrainati separat de el — n. tr. 

contractul aplicându-se și familiei acestuia. Dacă nu reușea să achite datoria — 
datorită morții, îmbolnăvirii sau vârstei înaintate — obligaţia revenea soției 
și copiilor. Astfel, până la stingerea datoriei, întreaga familie rămânea sub 
controlul creditorului.? 

Aservirea mâinii de lucru a înflorit în India colonială, iar pentru această 
dezvoltare a fost nevoie doar de câteva modificări minore. Cum sclavia a 
fost abolită in 1843, foștii sclavi au fost transformați în datornici aserviti. Ser- 
vitorii erau priviți acum ca fiind indatorati stăpânilor lor si, de aceea, erau 
obligati să-i slujească. Muncitorii din agricultură erau considerati legati de 
pământ, fiind indatorati stăpânului care, cu generozitate, îi lăsase să-l lu- 
creze.™ O altă modificare a rezultat din Codul Penal indian din 1860, care 
nu doar că desemna păstrarea sclavilor ca o infracțiune gravă, dar interzicea 
Chiar aservirea datornicilor. Totuși, cea din urmă a căpătat legitimitate pur 
și simplu renunțând la contractele scrise.” Pe lângă faptul că tolerau aser- 
virea datornicilor, britanicii au introdus munca sub contract a emigranților. 
Autorizată în 1837, aceasta a devenit un mijloc imperial nu doar pentru trans- 
ferarea lucrătorilor indieni în străinătate, ci și pentru stabilirea lor definitivă 
pe plantațiile de ceai din Assam. În 1859 a fost adoptată legea privind incal- 
carea contractului de către lucrător, care făcea din orice violare a contrac- 
tului de către muncitorul aservit o infracțiune pedepsibilă. Acest sistem de 
aservire a mâinii de lucru a continuat să fie utilizat legal până in 1915.% 

Datorită utilității sale pentru menținerea servitutii sub o deghizare ac- 
ceptată de lege — permițând astfel păstrarea tradițiilor și respectarea siste- 
mului de caste dat de legea vedică — si pentru a oferi săracilor posibilitatea 
de a obține împrumuturi, aservirea datornicilor a reușit să supraviețuiască 
nu doar stăpânirii britanice în India, ci si încercărilor de abolire de la sfâr- 
șitul secolului al XX-lea. Deși a fost declarată ilegală în întreaga Indie în 1976, 
în 1981 cuprindea încă 2 617 000 de indieni, în majoritate paria. Având în 
vedere că aservirea se aplica și familiei apropiate a datornicului, cifra totală 
a celor afectaţi, direct sau indirect, ajungea probabil la aproximativ 10 mi- 
lioane de persoane.” 

În alte parti din Orientul Îndepărtat, sclavia fusese concentrată mai ales 
în Asia de Sud-Est, unde, în maniera indiană și africană, coexistase cu 
aservirea datornicilor. Sclavii puteau fi recrutați dintre indigeni ca 
pedeapsă pentru comiterea unor infracțiuni, în urma unei îndatorări cron- 
ice sau prin vânzarea propriei persoane. Dar de obicei erau obținuți 
prin capturare, întrucât regiunile civilizate, sedentare urbane invadau 
adesea societățile primitive de păstori-culegători sau cultivatori ai 

terenurilor defrișate prin ardere din păduri și din munți. De asemenea, 
erau cumpăraţi din străinătate. Cât despre aservirea datornicilor, în mod 
tradițional, aceasta fusese o instituție pur indigenă, având o proporție 
majoritară între formele de servitute. La sfârșitul secolului al XIX-lea era 
folosită și ca un mijloc de a importa indieni pentru a lucra temporar pe 
plantațiile din Burma și Malaya. Mai mult, aservirea datornicilor indigeni 
a devenit încă si mai răspândită la sfârșitul secolului al XIX-lea și începutul 
celui de-al XX-lea, pe măsură ce guvernele coloniale - britanicii in Burma 
si Malaya, olandezii în Indonezia, francezii in Vietnam - au camuflat 
sclavia, ingaduind să fie redefinită ca aservire a datornicilor. Mai mult, 
regiunile independente precum Thailanda, dorind să împiedice expansi- 
unea colonială, căutau să prezinte o imagine modernă lumii exterioare 
declarând sclavia ilegală, în timp ce continuau să accepte aservirea dator- 
nicilor. Sistemul care a supraviețuit le permitea in mod util săracilor să-și 
extindă creditul si să facă fata datoriei. De asemenea, satisfăcea nevoile 
angajatorilor într-o societate care continua să privească munca salarizată 
ca pe o forma de degradare." 

Abordarea colonială a desființării servitutii a fost ambivalentă. Dintre 
puterile care au obținut teritorii în urma împărțirii Africii, portughezii, bel- 
gienii, germanii și italienii nu au părut prea interesaţi de interzicerea scla- 
viei. Totuși, toti erau gata să oprească exportul de africani din propriile 
colonii, ca o modalitate de menținere a mâinii de lucru, astfel că se opuneau 
comerțului cu sclavi.” Mai mult, în timp ce Marea Britanie și Franţa păreau 
mult mai preocupate de abolirea sclaviei, ambele găseau motive pentru ai 
îngădui supraviețuirea. Consideratiile legate de putere și bogăție au trecut 
misiunea morală pe locul al doilea. Cu toate acestea, unele politici coloni- 
ale — aplicate atât de guvernele mai angajate, cât si de cele mai putin pre- 
ocupate — au subminat sistemul sclaviei si i-au pregătit dispariția; e vorba 
în special de încercările de stopare a comerțului cu sclavi, construirea de 
căi ferate și șosele, care a redus nevoia de hamali, impunerea și menținerea 
ordinii, mai ales prin blocarea incursiunilor comise de bandele de rázboi- 
nici, care sustinusera anterior sclavia furnizând carne proaspătă, creșterea 
folosirii monedelor europene, care a diminuat utilitatea sclavilor ca înlocui- 
tori ai banilor, promovarea locurilor de munca salarizate — în construcțiile 
de drumuri si cài ferate, agricultura comercială si serviciul colonial — oferind 
astfel foștilor sclavi un mijloc de supraviețuire dacă își părăseau stăpânii, 
precum și emiterea unor declarații antisclavagiste care i-au convins pe sclavi 
să fuga de la stăpâni și să se implice în acțiunile patriotice sau religioase. 

Din toate aceste motive, declinul sclaviei de la sfârșitul secolului al XIX-lea 
și începutul celui de-al XX-lea a fost, fără îndoială, o consecință a stăpânirii 
coloniale si a eficacitàtii ei, pe de o parte pentru că se confruntau direct cu 
societăţile ce păstrau o credință nestrămutată în sclavie și viziunea abolitio- 
nistă a Europei occidentale și, pe de altă parte, pentru că erau promovate 
sistemele economice bazate pe o piaţă liberă a forței de munca. Regimu- 
rile sclavagiste care au rămas independente de stăpânirea colonială, de 
felul Etiopiei, au reușit să se prezerve cu mult mai mult succes decât cele 
supuse.” 

Dar între stabilirea stăpânirii coloniale în Africa și eliminarea aservirii 
mâinii de lucru s-a scurs un timp îndelungat. Faptul acesta poate fi explicat 
partial prin natura internă a aservirii, partial prin lipsa de eficacitate a guver- 
narii coloniale si, în sfârșit, prin dorința autorităţilor coloniale de a tolera ceea 
ce fuseseră învățate să deteste. Succesul avut în stoparea comerțului cu 
sclavi a încurajat tolerarea sclaviei. Întrucât acum era imposibilă recrutarea 
de noi sclavi, administratiile coloniale simțeau că formele cele mai nocive 
de sclavie - de pildă, cele legate de plantaţii sau de sacrificii — aveau să dis- 
pară treptat, lăsând un reziduu acceptabil si benign. De asemenea, se credea 
că modalitatea optimă de eradicare a sclaviei consta în dezvoltarea econo- 
miei și un proces de evoluție socială, și nu într-un act de fortare politică.” 
Exista temerea că impunerea abolirii nu numai că ar fi produs dezordini și 
ar fi slăbit controlul colonial, dar ar fi dăunat și economiei coloniale care, 
în starea in care era, depindea de munca forțată. Pe măsură ce s-au învățat 
cu modul de gândire al indigenilor, oficialii din colonii au ajuns să accepte 
că sclavia nu era întru totul nocivă, iar aservirea mâinii de lucru putea fi 
chiar justificată.” 

Din 1848, dreptul francez condamna explicit sclavia din colonii, pe baza 
principiului conform căruia cetățenia franceză și sclavia erau total incompa- 
tibile, și a dorinței de a aplica în „toate coloniile și posesiunile Republicii.” 
Cu toate acestea, responsabilitátile generate de dobândirea unui imperiu 
teritorial enorm în Africa de Vest i-a făcut pe francezi să reinterpreteze le- 
gea: în loc să fie acceptaţi în calitate de cetăţeni francezi, locuitorii coloniilor 
erau priviţi ca supuși, nefiind afectaţi de legislaţia antisclavagistă din 1848." 
Pe la sfârșitul deceniului zece, oficialii și experții francezi din colonii erau 
convinși de nevoia menținerii sclaviei pentru moment. În 1895, guvernato- 
rul Senegalului, colonelul Trentinian, avertizase în legătură cu abolirea im- 
pusă cu forța: „Chestiunea sclaviei necesită un tact și o prudență infinite, 
dacă nu dorim să provocăm o dezordine totală și un dezastru economic.“ 

La fel gândea în 1901 și William Ponty, guvernator al provinciilor Haut 
Senegal și Moyen Niger. EI era pregătit să accepte că, date fiind credințele 
și principiile franceze, „nu putem recunoaște condiția în care oamenii sunt 
numiți captivi, sclavi sau lipsiți de libertate", dar simţea nevoia să sublinieze, 
în privința aplicării practice: „Mai presus de toate, nu trebuie să uităm că o 
acțiune ex abrupto ar declanșa dintr-o dată o dezordine politică importantă“. 
În contra opiniei publice din Franţa, care credea cu tărie în aplicarea legis- 
latiei de la 1848, administrația colonială considera că sclavia era necesară 
pentru binele imperiului.” 

Cam din aceleași motive, britanicii au dus aceeași politică, abolind scla- 
via din colonii prin legea din 1833. Totuși, teritoriile africane dobândite la 
sfârșitul secolului al XIX-lea erau definite adesea ca protectorate și, de aceea, 
scoase de sub efectul actului respectiv.” Ajungând stăpânii unor teritorii 
enorme, britanicii au adoptat o atitudine tolerantă fata de existența sclaviei, 
care a devenit chiar și mai permisivă o dată cu trecerea timpului. Faptul 
acesta era în strânsă legătură cu lupta pentru cucerirea Africii și a urmat 
dobândirii bruște a unor teritorii imense pe care administrația colonială era 
incapabilă să le conducă în mod eficace. Pentru consolidarea controlului, 
era extrem de necesară stabilirea unor alianţe ferme cu elitele locale.” De 
acum, misionarii aplicau o strategie similară, acordând prioritate convertirii 
celor importanți din punct de vedere social și politic și, de aceea, fiind în- 
clinati să lase abolirea pe planul al doilea. După cum spunea în 1880 reve- 
rendul Duff MacDonald de la Biserica Misiunii Scotiene din Africa cen- 
trală: „Am văzut că, primind sclavii fugari, ne indepartaseram multi oameni 
excelenți care ar fi putut fi cei mai buni prieteni ai noștri și care îi puteau 
conduce pe sclavi mult mai bine decât noi.“* 

Toleranta britanicilor fata de sclavie a fost ilustrată cu acuratețe de poli- 
ticile graduale adoptate în privința Protectoratului Coastei de Aur, coloniilor 
Sierra Leone, Zanzibar, Africa de Est britanică și Sudanului anglo-egiptean. 
În Protectoratul Coastei de Aur a fost emisă în 1874 o ordonanță împotriva 
sclaviei” care, în loc să abolească sclavia cu totul, implementa o politică a 
„pântecelui liber“. In plus, scotea în afara legii înrobirea și nu recunoștea 
dreptul juridic al proprietarilor de sclavi. In 1890, an în care a devenit pro- 
tectorat, o politică similară a fost aplicată în Zanzibar, prevăzându-se elibe- 
rarea la naștere și interzicerea vânzării sclavilor, cu o clauză adițională prin 
care li se permitea sclavilor să cumpere manumisiunea la un pret rezona- 
bil. Dar, intampinand obiecțiile proprietarilor de sclavi, britanicii au dat 
înapoi. Arthur Hardinge a lansat un avertisment solemn, afirmând că eco- 
nomia avea să se prăbușească dacă emanciparea nu se aplica gradual. 

Această încercare de a adăposti sclavia sub steagul britanic a suscitat pro- 
teste publice puternice în Marea Britanie. Trebuind să navigheze între 
Scylla proprietarilor de sclavi din Zanzibar si Carybda abolitionistilor bri- 
tanici, guvernul a formulat în 1897 o politică prin care li se acorda sclavilor 
dreptul de a solicita manumisiunea; dacă procedau astfel, fostul stăpân avea 
să primească o compensație, în timp ce, dacă nu se înscriau pentru elibe- 
rare, stăpânul își păstra posesiunea, dar fără a folosi constrângerea. O po- 
litică asemănătoare a fost aplicată in Africa de Est britanică." După fonda- 
rea Protectoratului Sierra Leone, în 1896, ordonantele emise împotriva 
sclaviei au fost încă și mai ingiduitoare. Sclavia era recunoscută oficial. 
Tot ce se făcea era să se interzică vânzarea de sclavi si să li se ofere acestora 
o oarecare protecție legală împotriva maltratării. Ocuparea Nilului superior 
din 1896 le-a dat britanicilor posibilitatea de a se confrunta cu sistemele 
sclavagiste din savană. În 1900 au pornit războiul împotriva califatului Sokoto, 
care a fost înfrânt în 1903. Dar nu s-a făcut nici o încercare de abolire com- 
pletă a sclaviei. O asemenea politică a fost respinsă de Lugard* ca fiind o 
„prostie administrativă“. Sclavia practicată era apreciată ca o parte integrantă 
a Islamului, fiind, de aceea, demnă de respect, astfel că în schimb s-a apli- 
cat o politică lentă, de subminare, care se baza pe interzicerea vânzărilor de 
sclavi și eliberarea nou-născuţilor.” 

În Sierra Leone, sclavia nu a fost abolită decât în 1928. Și care a fost 
efectul? Dacă puterile coloniale puteau eluda legile emise în metropolă î îm- 
potriva sclaviei, la fel puteau proceda și supușii din colonii. După cum spunea 
căpetenia tribului Vei: „Nu, acum nu avem sclavi; avem veri." Comerţul cu 
sclavi era destul de ușor de eliminat, dar nu la fel stăteau lucrurile cu prac- 
ticile sclavagiste. În mare parte, sclavia din Africa se reproducea singură, 
astfel că a putut supraviețui relativ ușor stopării comerțului. Mai mult, era 
în general inofensivă, sclavii fiind folosiţi ca servitori domestici sau ca mun- 
citori agricoli asemănători mai degrabă cu iobagii. Dacă erau gata să rămână 
cu stăpânii lor, nu se putea face aproape nimic pentru a-i elibera. Drept ur- 
mare, legile abolitioniste care au fost promulgate in cele din urmă nu au 
avut efecte imediate. Capacitatea sistemelor de sclavie de a supraviețui abo- 
lirii a fost ilustrată elocvent în Raportul Cox privind Sierra Leone, din 1956. 
Dintre miile de sclavi eliberaţi în 1928, „mulţi se întorseseră la casele si fer- 
mele foștilor lor proprietari, muncind din când in când fara plată pentru a 


* F. D. Lugard (1858-1945) — înalt funcționar britanic, a deținut numeroase poziții de 
guvernator și administrator al coloniilor. Intre altele, a condus campania de colonizare 
a Nigeriei, pe teritoriul căreia se găsea si califatul Sokoto — n. tr. 

primi în schimb adăpost și dreptul de a folosi terenul pe care îl ocupă“. În 
provincia Nilul Alb din sudul Sudanului, li s-au oferit certificate de eliberare 
unui număr de 13 000 de servitori domestici, dar numai 3 000 le-au luat. În 
Zanzibar, la zece ani după „abolirea“ decretată în 1897, doar 17 000 de sclavi 
solicitaseră emanciparea, în timp ce 140 000 au rămas inrobiti.'” Guvernul 
colonial a acceptat ușor această stare de lucruri, dând înapoi din fata unei 
sarcini aparent imposibile, și poate lipsite de sens. 

Totuși, prezența colonială a francezilor și britanicilor a precipitat fuga 
sclavilor. Implicarea lor, atât ca guvernanti, cât și ca misionari creștini, a 
afectat profund instituția sclaviei din Africa nu numai prin limitarea comer- 
tului cu sclavi, dar si prin faptul că le-a dat multor sclavi imboldul de a-și 
părăsi stápánii. ^ Fuga în masă a sclavilor a devenit o sursă de nemulțumire 
în rândul elitelor indigene. De asemenea, era privită ca un factor de dezor- 
dine economică. De aceea, autorităţile coloniale au făcut tot ce le-a stat în 
putință pentru a stăvili exodul, promulgând legi împotriva vagabondajului 
si restituind sclavii capturați proprietarilor.” Dar acţiunile mai dure pentru 
descurajarea fugarilor erau excluse, deoarece atât francezii, cât și britanicii 
doreau să-și păstreze intactă reputația de abolitionisti, iar opinia publică de 
acasă exercita presiuni puternice asupra guvernului. De asemenea, trebu- 
iau luate în considerare câștigurile obținute de pe urma angajării fugarilor. 
Administratiile coloniale aveau o nevoie stringentă de mână de lucru indi- 
genă, pe care populația de sclavi autoeliberati o putea furniza cu ușurință. 
Construirea infrastructurii de drumuri, cai ferate și poduri a ajuns să de- 
pindă de mâna de lucru a foștilor sclavi, ca și dezvoltarea forţelor de poliţie 
si de paza frontierei. Munca la proiectele de construcții le-a oferit sclavilor 
fugari un mijloc de supraviețuire și i-a ajutat să se transforme într-o mână 
de lucru obișnuită să primească salarii.“ Intrând în serviciul militar colo- 
nial, continuau tradiţia bandelor de războinici din trecut, cu diferența că, 
procedând astfel, își asigurau automat eliberarea; și, în loc să susțină sis- 
temul sclavagist furnizând noi sclavi, acum se opuneau intereselor stăpâ- 
nilor și negustorilor de sclavi într-o măsură chiar mai mare decât autori- 
tatile coloniale." Așadar, sclaviei i s-a îngăduit să existe în continuare in 
Africa prin asentimentul tuturor părţilor, atât al stăpânirii coloniale, cât și al 
sclavilor înșiși. Totuși, implicarea britanicilor și francezilor ca puteri coloni- 
ale și efectul ei asupra stopării comerțului cu sclavi și subminării sclaviei 
reproducătoare prin încurajarea fugii sclavilor a făcut ca, în loc să înflorească 
în continuare, sclavia să rămână într-o stare reziduală, pe cale de dispariție. 
În schimb, aservirea datornicilor a continuat să-și îndeplinească rolul tradi- 

tional de usurare a sorții săracilor, ca si de atragere a mâinii de lucru spre 
plantații și mine. 

Rezultatul cursei pentru cucerirea Africii nu a constat doar în presăra- 
rea continentului cu colonii opuse comerțului cu sclavi, ci și în adoptarea 
unor acorduri internationale cu o atitudine critică fata de sclavie. Scopul 
inițial al acestor acorduri a fost de a aplica un luciu moral unui proces de 
expansiune imperială ce urmărea în mod clar puterea și îmbogățirea. Astfel, 
o conferință internațională din 1890 a emis Actul de la Bruxelles exprimând 
acordul privind interzicerea comerțului cu sclavi în Africa. Actul a fost re- 
vocat în 1919, când Puterile Aliate s-au angajat să abolească sclavia „în toate 
formele“. Aceasta a dus la Convenţia de la Geneva în privința sclaviei din 
1926, operă a Ligii Naţiunilor, care a obținut ratificarea a 41 de state pentru 
abolirea completă nu doar a sclaviei, ci a tuturor formelor de muncă forțată 
asemănătoare sclaviei. Cel din urmă acord a fost confirmat de Convenţia in 
privința Muncii Fortate din 1931. Convenţia din 1926 a fost revizuită ulterior, 
adăugându-i-se o Convenţie Suplimentară privind Abolirea Sclaviei, Comer- 
tului cu Sclavi si Institutiilor si Practicilor Similare Sclaviei. Acordul a fost 
încheiat în 1956, sub egida Organizaţiei Naţiunilor Unite. De pe urma con- 
ventiilor din 1926 și 1956 si a activității comisiilor de experti în privința scla- 
viei constituite mai întâi în 1932 și apoi în 1949, s-au adunat și publicat nu- 
meroase date referitoare la statele care aboliseră sclavia si cele care nu o 
făcuseră. Rezultatul a fost crearea unui cod moral acceptat pe plan inter- 
național care condamna sclavia fie ca pe un rău, fie ca pe un simptom de 
înapoiere.! Efectul a fost nu doar de a încuraja puterile coloniale să pro- 
mulge legi de abolire în semn de atitudine luminată, dar și de a convinge 
statele independente care tolerau sclavia să procedeze la fel pentru a obține 
credibilitate ca „societăți moderne“. Intre acestea din urmă, un loc de frunte 
era ocupat de statele arabe din Orientul Mijlociu, căci, prin 1930, Arabia era 
singura zonă în care se mai putea spune că înflorea sclavia. Religia musul- 
mană nu a inspirat mișcări populare cerând abolirea comerțului cu sclavi 
sau a sclaviei înseși. Dar, inspirată de consensul internaţional atins la Geneva 
în deceniul al treilea, Conferința Lumii Musulmane ce a avut loc la Mecca 
în 1926 s-a angajat să condamne sclavia. Sub influența acordului de la Geneva 
din 1956, o altă Conferință a Lumii Musulmane, ținută la Mogadiscio în 
1964, afirma explicit: „Islamul condamnă înrobirea omului de către om." 
Supusă acestor presiuni, Arabia Saudită, cel mai mare utilizator de sclavi 
din Orientul Mijlociu, și-a schimbat atitudinea și în 1970 a declarat sclavia 
ilegală. Yemenul a procedat la fel în același an. Sclavia nu s-a desființat in 
Arabia printr-un act de abolire, dar acum, fiind scoasă în afara legii, nu mai 

putea exista decât prin intermediul unor subterfugii, sclavii fiind numiți 
servitori sau soții.” 


În statul totalitar 


Folosirea muncii forțate în secolul al XX-lea a atins punctul culminant 
în Germania nazistă și Rusia stalinistă, unde a servit nu doar la afirmarea 
controlului politic, ci si la satisfacerea nevoilor economice ale statului. Intre 
anii '30 si 50, mâna de lucru a milioane de europeni a fost rechizitionata cu 
forța, fie pentru că erau străini înfrânți în război si obligati să muncească 
pentru învingător, fie pentru că erau germani sau ruși care își pierduseră 
libertatea fiind declarați dușmani ai statului. In cazul Germaniei, majoritatea 
celor forțați să muncească erau „străini înfrânți“, consecință a succeselor 
militare din Europa occidentală și de est. În cazul Rusiei, cei mai multi 
erau simpli cetățeni declaraţi „dușmani ai poporului“ și condamnaţi la muncă 
silnică pentru ca incalcasera legea. În ambele situații, munca forțată nu era 
cu totul penală, în cel mai strict înțeles al termenului. Dintre civilii supuși 
muncii forțate de către naziști, doar o mică proporție incalcasera în realitate 
legea. E adevărat, cei mai multi erau cazați în barăci îngrădite și păzite, cu 
regulamente stricte și imprejmuiri cu sârmă ghimpată, dar nu erau definiti 
juridic drept condamnaţi, iar barăcile lor, deși departe de a fi confortabile, 
nu erau lagăre de concentrare. Se plăteau chiar și salarii. Iniţial, acestea erau 
cu mult sub nivelul celor acordate germanilor, dar, pentru a împiedica fir- 
mele să mai prefere la angajare străinii, în 1940, standardul de plată pentru 
germani și străini a fost uniformizat, cei din urmă fiind acum dezavantajati 
întrucât pe salariile lor se aplica o taxă suplimentară de „compensare soci- 
ala“ de 15 la sută. Totuși, străinii aceștia nu erau muncitori liberi, deoarece 
fuseseră recrutați cu forța, primiseră salarii nenegociabile, nu aveau posi- 
bilitatea de a-și schimba locul de muncă si nici de a-și alege tipul de activi- 
tate. In Rusia, între cei supuși muncii forțate erau și exilatii internați in co- 
lonii de muncă. Nu se considera că executau o condamnare la închisoare, 
dar erau adesea tinuti în spatele sârmei ghimpate și trebuiau să muncească 
pentru stat. Mai mult, ambele grupuri erau vulnerabile fata de trimiterea în 
lagărele concentrationare de muncă, prin condamnări pentru delicte mă- 
runte. Câte despre munca prizonierilor condamnaţi, era efectuată în con- 
ditii mult mai rele decât cele asociate in mod normal cu închisoarea. Cazati 
în lagăre de concentrare, muncitorii se aflau la bunul plan al oficialilor și 

paznicilor, al căror comportament nu era, în practică, sancționat în nici un 
fel de lege." 

La sfârșitul celui de-al Doilea Război Mondial, cele două puteri foloseau, 
împreună, aproximativ 10 milioane de persoane supuse muncii forțate: peste 
2 milioane în Rusia Sovietică și circa 7,7 milioane în Germania nazistă. Din- 
tre aceștia, peste 2 milioane se aflau în lagăre de concentrare. Mai mult, 
peste 5 milioane erau ruși, 2,8 milioane dintre ei lucrând pentru naziști ca 
prizonieri de război și muncitori recrutați cu forța. a 

În al Treilea Reich și în Rusia Sovietică au apărut mii de lagăre pentru 
primirea acestei forțe de muncă, iar ambele regimuri au devenit extrem de 
dependente de ea: în Germania nazistă, în principal din cauza dimensiunii 
efortului de război, asociată cu incapacitatea guvernului de a transforma 
populația feminină într-un substitut industrial pentru bărbații chemaţi la 
arme; în Rusia Sovietică, nu numai din cauza efortului de război, ci și pen- 
tru că, înaintea celui de-al Doilea Război Mondial și după aceea, nu exista 
o forță de muncă în stare să îndeplinească cererile unui program de indus- 
trializare considerat extrem de necesar pentru apărarea regimului împotriva 
lumii capitaliste. 

Sistemul de muncă forțată folosit de Germania nazistă avusese două 
precedente. Cel dintâi a apărut după Primul Război Mondial, în timpul că- 
ruia germanii au folosit munca a 2,5 milioane de prizonieri de război." in 
plus, în acea perioadă civilii au fost recrutați cu forța, initial pentru a-i impie- 
dica să se întoarcă acasă pe polonezii rezidenți în Germania în momentul 
izbucnirii războiului, și apoi prin obligarea cetățenilor din teritoriile răsări- 
tene ocupate să lucreze, impotriva voinței lor, pentru Kaiserreich. 1 În fine, 
la sfârșitul anului 1916 și începutul lui 1917, 60 000 de belgieni au fost de- 
portati in Germania. Multi dintre acești lucrători au ajuns să fie cazați în 
lagăre împrejmuite cu sârmă ghimpată, supuse unor reglementări stricte. 
Dacă erau polonezi, trebuiau să poarte o emblemă distinctivă. Sustragerea 
de la muncă era pedepsită cu întemnițarea și reducerea raţiilor."* Cu alte 
cuvinte, planurile de folosire a muncii forțate aplicate de naziști au fost tes- 
tate mai întâi în Primul Război Mondial. Întrucât în 1914 fuseseră chemaţi 
la arme 3 milioane de germani, scopul acestor planuri era de a contracara 
lipsa de mână de lucru din agricultură și industrie. În mare măsură, au 
eșuat. Prizonierii de război au atins o rată a productivității foarte scăzută. 
De asemenea, era nevoie de o pază solidă: în teritoriile ocupate din est, lu- 
crătorii recrutați cu forța încercau adesea să evadeze. Mai mult, deportarea 
muncitorilor belgieni în Germania a întâmpinat obiecțiile comunității inter- 
nationale, iar cei luaţi cu forța și-au exprimat refuzul lucrând foarte prost. ™® 

Create ca instrument de război, aceste lagăre de muncă au fost desfi- 
intate o dată cu instaurarea păcii. Un al doilea precedent a apărut o dată cu 
instituirea lagarelor de concentrare in 1933, cu Scopul reprimării dizidentilor 
politici în urma incendierii Reichstag-ului.” În cursul celui de-al Doilea 
Război Mondial, au căpătat două funcții principale: exterminarea și exploa- 
tarea mâinii de lucru. La începutul războiului, acest sistem - o combinație 
de lagăre ale morții și lagăre de muncă - era deja constituit în fază embrio- 
narà." Avea nevoie doar să fie trezit la viata și dezvoltat in continuare. În 
1941 devenise un stâlp de susținere al statului nazist și o componentă esen- 
tiala a politicilor rasiste și a economiei de război.” 

Regimul nazist era mânat de nevoia de a răsturna valorile liberale create 
în secolul al XVIII-lea și aplicate de atunci încolo. Din acest motiv, a imbra- 
tisat cu ușurință conceptul de muncă forțată si, pentru a-l aplica, a studiat 
servitutea rasială practicată în secolul anterior în cele două Americi si Impe- 
riul Britanic, luând în considerare ideea bazării celui de-al Treilea Reich pe 
un sistem sclavagist. La începutul anilor 20, Hitler îi spusese lui Rauschning: 
„Cultura umană nu poate fi dezvoltată în continuare dacă nu se creează o 
anumită formă moderna de aservire — sau, dacă vrei, de sclavie.“ Peste 
ani, ideea a reapărut de câteva ori, adesea în legătură cu distincția făcută de 
naziști între popoarele de rasă germană și cele de altă rasă, precum și cu 
credința că, dacă era necesar, acestea din urmă trebuiau să fie făcute să le 
slujească pe cele dintâi. Astfel, în decembrie 1941, Hans Kammler a con- 
ceput un plan pe termen lung pentru încorporarea Poloniei în Reich-ul post- 
belic, numit Programul pentru Timp de Pace al Reichsfiihrer-ului SS. Acesta 
propunea crearea a 12 000 de lagăre care să primească, spre folosința ger- 
manilor, 4 milioane de sclavi. În 1942, planurile lui Kammler au fost inglo- 
bate intr-un program de constructie postbelicà a Europei de Est care cuprin- 
dea 14,6 milioane de muncitori. În interpretarea dată de Albert Speer, pla- 
nul propunea instituirea unui sistem gigantic de sclavie dupá cástigarea 
rázboiului, astfel cà al Treilea Reich avea sá devinà, permanent, un ,stat 
sclavagist“ sub conducerea SS." 

Aprecierea pe care o dădeau naziștii sclaviei a fost luată in considerare 
ca atare la Procesele de la Niirnberg. Tribunalul Militar Internaţional a de- 
scris ca pe un „program de folosire a muncii sclavilor“ sistemul de muncă 
forțată a străinilor pe care îl organizaseră naziștii pentru a servi companiilor 
germane de frunte precum Flick, IG-Farben si Krupp.” Dar făcea el oare 
parte dintr-un plan menit să stabilească o instituție permanentă a sclaviei? 
Era cumva un exercițiu de practicare a sclaviei temporare? Sau, ca în Primul 

Război Mondial, era doar o reacție la problema lipsei forței de muncă pro- 
vocate de mobilizarea militară masivă, aplicarea sa nefiind determinată de 
vreun plan pe termen lung, ci de factori și evenimente care i-au îndreptat 
pe naziști în această direcție printr-un proces în cursul căruia alte soluții 
au ajuns să fie eliminate? 

Modul în care a fost folosită munca forțată în timpul celui de-al Doilea 
Război Mondial era conform cu un principiu enunțat de Hitler în planurile 
finale de război din mai 1939: „Populaţia din teritoriile non- germane nu in- 
deplineste serviciul militar si este disponibilă ca forță de munca. În 1941, 
aproape 3 milioane de străini erau folosiţi ca muncitori în regim forțat. Cifra 
depasise 7 milioane în 1944." Înfrângerea Poloniei si a Frantei si primele 
victorii împotriva Uniunii Sovietice au contribuit la utilizarea pe scară largă 
a străinilor. Victoriile spectaculoase împotriva celor trei tari au plasat un 
număr imens de prizonieri de război în mâinile germanilor.” Dar politica 
nazistă în privința forței de muncă s-a conturat mai ales după eșecul inre- 
gistrat împotriva Uniunii Sovietice la sfârșitul anului 1941, datorită faptului 
că de atunci au fost angajați enorm de multi soldati germani în această ca- 
uză pierdută. De asemenea, o influență foarte mare în formularea politicii 
au avut-o câteva constrângeri și ratări provocate de credințele ideologice, 
spiritul vindicativ și incompetenta. O constrangere majora a fost reticenta 
partidului nazist fata de angajarea femeilor germane. În 1939, in Germania 
erau 3,9 milioane de femei fără loc de muncă, mai puține cu doar 500 000 
fata de cei 4 milioane de bărbaţi care fuseseră chemaţi la arme pana în mai 
1940.” Dar, așa cum credea atât de sincer si de tipic nazistul Eduard Wil- 
leke, „angajarea mai multor femei“ ar fi pus în pericol „tăria biologică înnăs- 
cută a poporului german“. Chestiunea angajării femeilor a fost adusă in 
centrul atenţiei de către Speer în 1942, când problema mâinii de lucru se 
acutizase; dar se considera că angajarea femeilor în industrie avea să le 
îndepărteze de habitatul lor natural compus din copii, bucătărie și biserică, 
iar cu atâția străini de altă rasa in jur, si in contextul nevoii vitale de a evita 
metisajul, mentinerea femeilor acasá devenea încă și mai importantă. În cele 
din urmă, s-a facut o concesie minoră in primăvara anului 1943, când Hitler 
a permis recrutarea a 800 000 de femei germane pentru munca în indus- 
trie, dar numai cu condiţia să lucreze cu jumătate de normă." 

Cea de-a doua constrângere majoră care a modelat programul nazist în 
privința forței de muncă a fost reticenta lor fata de folosirea mâinii de lucru 
a evreilor. Întrucât hotărâseră că evreii erau dăunători pentru națiunea ger- 
mană, naziștii îi internaseră în lagăre. Munca pe care erau obligaţi să o 

presteze nu era considerată utilă din punct de vedere economic, ci o pre- 
gătire umilitoare și răzbunătoare pentru moarte. În mod excepțional, în 
1944, 100 000 de evrei din Ungaria au fost folosiți la construirea unor bun- 
căre subterane, dar altfel naziștii au aplicat constant o politică de extermi- 
nare „în concordanţă cu dorințele Fiihrer-ului“ (Himmler). 

Preferinta pentru aplicarea holocaustului a lăsat nerezolvată problema 
forței de muncă. Dar aceasta nu însemna că naziștii nu aveau la îndemână 
și alte mijloace. La urma urmelor, se bucurau de un mare număr de prizo- 
nieri de război: 1 milion din Polonia în 1939, 1,2 milioane din vest in 1940, 
3,0 milioane luaţi din Rusia în iarna 1941-1942, In mai 1944, 5 milioane de 
soldati ruși erau in mâinile germanilor.“ Convenţia de la Geneva interzicea 
folosirea lor în industrii asociate cu războiul, si la început naziștii au respec- 
tat această regulă. În majoritate, prizonierii de război erau trimiși să lucreze 
în agricultură, unde era mare nevoie de ei, deoarece pregătirile militare de 
la sfârșitul anilor "30 provocaseră transferarea mâinii de lucru în industrie. 
În sectorul agricol existase o penurie de forță de muncă și înainte de înce- 
perea războiului. În noiembrie 1941 Convenţia de la Geneva a fost repudi- 
ata, în special pentru a permite industriei germane să se folosească de pri- 
zonierii de război ruși și francezi." Dar această resursă importantă de mână 
de lucru a fost irosită. Doar o treime dintre prizonierii polonezi au fost fo- 
lositi ca muncitori. Dintre prizonierii de război din vest, numai francezii si 
valonii au fost păstraţi să lucreze în Reich, cel mai probabil pentru că erau 
de altă rasă. Cei priviţi ca făcând parte din rasa germană (danezi, norvegieni 
și olandezi) au fost trimiși acasă. “5 Dintre prizonierii de război luaţi în cam- 
pania din Rusia, naziștii i-au lăsat pe multi să moară - din motive de adver- 
sitate națională, dispreț etnic, teamă de bolșevism, dorință de răzbunare, 
pe măsură ce războiul de pe Frontul de Răsărit se întorcea împotriva lor, pre- 
cum si datorită incapacității de a face faţă unui număr atât de mare de deti- 
nuti. Infometarea, bolile și tratamentul brutal i-au redus pe cei 3,5 milioane 
capturați la început la 1,1 milioane în februarie 1942. Dintre aceștia, numai 
166 881 au fost folosiţi la muncă. Dintre cei 5 milioane de ruși capturați până 
în mai 1944, doar 1 900 000 au reușit să supraviețuiască, și doar 875 000 
au fost folosiţi ca mână de lucru." 

Cu aceste opțiuni excluse sau irosite, guvernul nazist nu avea altă cale 
decât recrutarea forței de muncă străine. Initial, aceasta se fácea cu asen- 
timentul lucrătorilor. Simpatiile antirusesti, anticomuniste sau antievreiești 
erau factori importanți de convingere, mai ales în Lituania și Ucraina, dar 
tratamentul dispretuitor și în regim de segregare pe care îl primeau mun- 


Servitutea în epoca modernă 273 


citorii în Germania a descurajat această sursă. Când voluntarii nu s-au mai 
înscris în număr suficient, s-a apelat la forță. La începutul anului 1943, recru- 
tarea si coercitia deveniseră principalele mijloace de obtinere a mâinii de 
lucru din teritoriile ocupate, atât in est, cât și în vest." Programul a fost 
aplicat pe o scară atât de largă, încât în august 1944 mâna de lucru furni- 
zată de prizonierii de război — care in 1941 reprezentase 39 la sută din forța 
de muncă străină din Reich — constituia acum doar 25 la sută: fata de 1,9 
milioane de prizonieri de război erau 5,7 milioane de civili recrutați cu forța, 
dintre care 4 milioane erau slavi din Polonia și Rusia." Dar erau ei tratați 
în calitate de sclavi? 

Tratamentul aplicat de naziști civililor recrutați cu forța își avea origi- 
nile în politicile concepute iniţial pentru polonezi și apoi extinse asupra ruși- 
lor, exprimate in Polenerlasse (Decretele poloneze) din martie 1940 si 
Ostarbeitererlasse (Decretele pentru muncitorii din est) din 1942, cele din 
urmă modelate după cele dintâi. Polenerlasse impuneau un permis de 
muncă, afișarea vizibilă a literei P pe îmbrăcăminte, interdicții de circulație 
după lăsarea întunericului și segregarea fata de comunitatea germană. Lu- 
crătorilor polonezi li se interzicea să folosească transportul în comun, să 
participe la activitățile sociale, culturale și religioase ale comunității germane 
și să intre în barurile și restaurantele germane. Pedeapsa pentru intretine- 
rea de relatii sexuale cu o persoană de naţionalitate germană era moartea."? 
În această etapă, nu se insista defel asupra internării lucrătorilor în lagăre 
închise. Dar condiția apărea în mod explicit în reglementările prevăzute în 
februarie si august 1942 pentru muncitorii din est, cei avuti în vedere fiind 
rușii. Aceștia trebuia sa fie trataţi ca „prizonieri civili“, tinuti în lagăre ingra- 
dite, sub pază, fără dreptul de a părăsi incinta in alt scop decât la muncă.” 
Propunerea s-a materializat la sfârșitul anului 1942 într-un program masiv 
de construire a lagărelor, conceput și supravegheat de Speer. Întrucât de 
acum emblema „P“ era inadecvată, a fost înlocuită cu ,Ost*.™ 

În mod uimitor, reglementările din 1940 privind mâna de lucru polo- 
neză fuseseră emise într-un moment când recrutarea pentru a munci în 
Reich se făcea încă pe bază de voluntariat. Totuși, o luna mai târziu, a fost 
introdusă recrutarea forțată, fiind convocati toti polonezii născuţi între 1915 
și 1925. Ori de câte ori nu se îndeplineau cotele locale, se luau măsuri exem- 
plare de pedepsire, prin confiscarea animalelor de la ferme și a altor bunuri. 
Apoi se stabilea un nou termen limită pentru cei care lipseau. Întrucât ta- 
ranii se refugiau in paduri, SS-ul a organizat vanatori de oameni pentru ai 
prinde. De asemenea, trupele SS lansau atacuri-surpriza asupra satelor si 

orașelor, pentru a-l prinde pe locuitor înainte să apuce sa fuga.” Acest pro- 
cedeu, de a face recrutările pe grupe de vârstă și de a lua măsuri dure 
pentru îndeplinirea cotelor, a stabilit tiparul pentru ceea ce avea să se în- 
tâmple în alte parti. 

Despre polonezi se credea că erau potriviti numai pentru agricultură. 
Pentru a se obține suficienți muncitori industriali, recrutarea forțată a fost 
aplicată in Rusia la jumătatea anului 1942 și în Franţa în februarie 1943." 
Aceasta se petrecea în cadrul unei campanii masive de recrutare a forței de 
muncă dirijate de Fritz Sauckel, în calitate de General Plenipotențiar pen- 
tru Utilizarea Forţei de Muncă, ajutat de Albert Speer, Ministru pentru Lo- 
gistică al Reich-ului. Drept urmare, 5 400 000 de lucrători străini au fost 
deportați în Reich între 1942 și 1944.“ Politica de recrutare forțată a dus la 
numeroase acte de brutalitate, atât în momentul convocarii, cát si in lagăre 
și în fabrici. Unele veneau din partea ofițerilor și a polițiștilor, dar o mare 
parte a maltratărilor era aplicată la locul de muncă de către muncitorii ger- 
mani care își asumau sarcina de a-i bate pe slavii recalcitranti. În otelariile 
Krupp de la Essen, de exemplu, au fost constituite detasamente de uzină. 
Toti membrii lor erau angajați, echipați cu căști de oțel, brasiere albe si vine 
de bou. Adunați la urletul sirenei, declarau superioritatea lor ca Herren- 
mensch atacând în principal muncitorii ruși. Probabil că atitudinea aceasta 
violentă era determinată de anxietatile generate de prezența unui număr 
mare de străini, care făcea atmosfera apăsătoare. La începutul anului 1943 — 
înainte ca raidurile de bombardament ale aliaților să le reducă drastic nu- 
mărul — aceștia reprezentau 40 la sută din forța de munca." 

Naziștii au repartizat mâna de lucru străină în trei tipuri de lagăre. În 
primul rând, era lagărul pentru prizonieri de război, în care erau trimiși 
soldații capturați după înregistrarea și controlul medical ce aveau loc în sta- 
laguri*. Aceste lagăre erau situate în apropierea locului de muncă. Deti- 
nutii se aflau sub supravegherea armatei. Firmele solicitau folosirea acestei 
mâini de lucru, care le era repartizată i în schimbul unei sume de bani. Din 
acest venit, prizonierii primeau o mică alocaţie, dar nu și salariu. “6 În al doi- 
lea rând, era lagărul de barăci. Aici erau cazați civilii recrutați forțat, care 
mergeau în fiecare zi la fabricile și fermele din apropiere. Acest lagăr a de- 
venit locul de cazare tipic spre sfârșitul anului 1942. Mai înainte, găzduirea 
lucrătorilor fusese responsabilitatea angajatorilor, făcându-se în tot felul de 
locuri, chiar în case private. Acum, pentru muncitorii din est, care constitu- 
iau marea majoritate a civililor recrutați cu forţa, s-au folosit doar barăcile. 


* Stalag - prescurtare de la Stammlager, lagăr de bază pentru prizonieri - n. tr. 


Servitutea în epoca modernă 275 


În cazul muncitorilor ruși, lagărele erau imprejmuite și păzite.” În al trei- 
lea rând, era lagărul de pedeapsă - lagăre de concentrare pentru termen 
lung, lagăre de educare prin muncă pentru termen scurt.” Acestea jucau 
un rol esenţial în controlarea mâinii de lucru străine, deoarece pedeapsa 
pentru nesupunere consta în trimiterea într-unul din ele. 

În decursul timpului, lagărele de concentrare au devenit furnizoare de 
forță de muncă în toată puterea cuvântului, deținuții fiind scoși la lucru în 
afară sau puși la muncă în interior. Anumite lagăre de concentrare au fost 
desemnate drept uzine industriale în martie 1942, special pentru a produce 
armament. Importanța lor industrială a crescut pe măsură ce SS-ul, care le 
conducea, sa implicat masiv în producția de avioane și rachete la sfârșitul 
anului 1943 și a recrutat mâna de lucru necesară trimițând î în aceste lagăre 
fugarii din lagărele de prizonieri de război sau de barăci capturați. În prima 
jumătate a anului 1944, de exemplu, au fost trimiși aici 204 000 de per- 
soane.'^ Populaţia lagărelor de concentrare industriale a crescut conside- 
rabil între aprilie 1943, când era de 171 000, și ianuarie 1945, când ajunsese 
la 714 200 oameni." Nava-amiral a acestui imperiu industrial era Uzina Cen- 
trală, construită in 1943-1944. Era situată sub pământ, în Munţii Harz, și 
avea ca obiectiv producția de rachete. Aici, ca și în alte fabrici- lagăre de con- 
centrare, condițiile de muncă erau cumplite. În decembrie 1943, la Uzina 
Centrală sa înregistrat o rată a mortalităţii de 5,7 la sută pe lună. Speer a pre 
tins că aceste condiţii s-au ameliorat mult atunci când a intervenit el în 1944, 
aranjând ca lucrătorii să fie cazati la suprafată. Dar rata mortalităţii a rămas 
la 10 la sută pe an." În lagărele de concentrare se aplica 0 politică prin care 
se muncea până la moarte, mâna de lucru fiind împinsă prin acte de bruta- 
litate și blocarea ratiilor. O asemenea politică nu fusese cunoscută de siste- 
mele sclavagiste din trecut, deoarece irosea capitalul. Răspunzătoare pen- 
tru ea era in parte nevoia urgentă de muncă, dar și credința că inlocuitorii 
erau ușor de obținut din numărul mare de lucrători recrutați cu forța, care 
se aflau deja în Reich. Pentru aceștia, transferarea într-un lagăr de concen- 
trare reprezenta o coborâre în infern. Dar cum s-au descurcat cei care au 
reușit să evite această soartă? 

Dintru început, regimul nazist nu a putut rezista tentatiei de a umili 
muncitorii străini, punându-i, de exemplu, să poarte însemne distinctive, 
plasându-i în lagăre împrejmuite cu sârmă ghimpată, afirmând că sunt sub- 
oameni (Untermensch). Această atitudine dispretuitoare îi indepartase pe 
voluntarii străini, obligându-i pe naziști să recurgă la recrutarea forțată care, 
însă, le inocula muncitorilor străini o motivaţie slabă si un spirit de rezis- 

tenta. Existența ambelor caracteristici a întărit atitudinea ostilă a germani- 
lor fata de ei. Uneori s-au făcut încercări stângace de a câștiga cooperarea 
forței de muncă străine. De exemplu, Sauckel a ordonat îndepărtarea în- 
semnelor distinctive în aprilie 1944 și a intenţionat să renunțe la gardurile 
de sârmă ghimpată. Au fost concepute și planuri de stimulare, incluzând 
plata la bucată si mai multă hrană.” Dar încercările de liberalizare ale lui 
Sauckel au fost, în general, ignorate, iar planurile de acordare a stimulen- 
telor de hrană ar fi avut efect numai dacă forța de muncă ar fi fost hranita 
inadecvat, fapt pe care autoritățile îl cunoșteau prea bine, astfel că lucrătorii 
recompensati erau obligati să-și mănânce portiile speciale, adesea constând 
în sandvișuri consistente, în fata celorlalți deținuți. Între trăsăturile caracte- 
ristice sistemului se numărau programul prelungit de muncă, hrana proastă 
(de exemplu, supa de napi la micul dejun, prânz și cină), îmbrăcămintea 
inadecvată (în 1943, pentru muncitorii din est s-au introdus uniforme făcute 
din zdrente sau celuloză), practica frecventă și deliberată de a-i face pe mun- 
citorii calificați să îndeplinească sarcini nepotrivite (de pildă, electricienii 
erau puși să greseze roțile vagoanelor), pedepsele exagerate pentru delicte 
minore (cum ar fi biciuirea,  dezbrácarea la piele în condiții de E 
Muncitorii estici erau tratati mult mai rău decât cei occidentali: rațiile lor 
de hrană erau mai mici și, în timp ce primii erau plasați în lagăre, cei din 
urmă erau cazaţi uneori în locuinţe private." Condiţiile s-au deteriorat în 
ultima parte a războiului, mai ales din 1943. Faptul acesta s-a datorat în 
parte succesului campaniilor de recrutare ale lui Sauckel, care au dus la 
suprapopularea lagărelor de barăci.” De asemenea, s-a datorat dezinte- 
grarii regimului nazist, pe măsură ce acesta era împins inapoi de către ruși 
și bombardat sistematic de către Aliați. În cele din urmă, a devenit incapa- 
bil de a conduce sistemul de muncă forțată pe care îl crease. În haosul care 
a urmat, viata lucrătorilor a fost extrem de grea. 

Umiliti și storsi de vlagà, muncitorii străini au reacționat opunând ore- 
Zistentà masivă, nu prin acte de răzvrătire, ci prin nesupunere pe scară largă. 
În consecință, industria germană a fost afectată de Arbeitsbummelei (tra- 
geri de timp, absenteism, automutilare, productivitate scăzută) si Arbeits- 
flucht (sustragerea de la muncá, evadarea). Ín plus, lagărele și-au câștigat 
o autonomie internă bazată pe troc, furturi mărunte si comercializarea bu- 
nurilor făcute de lucrători, precum s si falsificarea permiselor de muncá si de 
învoire. Întrucât oficialii corupți ai lagărelor închideau ochii, era un proces 
pe care autorităţile nu puteau opri.” Ele au reacționat fata de nesupunerea 

muncitorilor cu un program de pedepse care nu a reușit să înlăture pro- 
blema, în timp ce a înrăutățit soarta acestora. Pe lângă pericolul de a cádea 
în mâinile trupelor SS prin trimiterea într-un lagăr de concentrare, mai 
exista și pericolul arestării de către Gestapo. Incepând cu 1943, Gestapoul 
a desfășurat o campanie neobosită împotriva tragerilor de timp, arestând 
pentru acest delict, în primele cinci luni ale anului, 260 000 de lucrători 
străini care au fost trimiși în lagăre de educare prin muncă, unde condițiile 
erau similare acelora din lagărele de concentrare.” 

Evadarile sporiserà in mod inevitabil o data cu introducerea recrutării 
forțate. Astfel, polonezii erau cunoscuţi drept fugari începând cu 1940. In 
privința altor străini, aceasta a devenit o problemă doar în ultima parte a 
anului 1940. Spre sfârșitul lui 1943, dispăreau 45 000 pe lună. Una dintre 
cauzele majore ale fugii erau raidurile de bombardament ale Aliaților. Ex- 
trem de vulnerabili erau muncitorii străini repartizaţi la uzinele industriale, 
mai ales în bazinul Ruhr, unde bombardamentele au început în martie 1943 
și au continuat la începutul anului 1944. Lagărele se aflau în apropierea fa- 
bricilor, care reprezentau țintele bombardamentelor, și nu aveau adăposturi 
antiaeriene. Întrucât muncitorii estici nu erau primiţi în marile adăposturi 
publice, decesele din rândurile lor au atins proporții enorme. Fapt deloc 
surprinzător, lucrătorii străini au fugit la țară, prădând case en route. Au 
suferit atacuri masive din partea poliției și a armatei, care au instituit con- 
troale rutiere și i-au urmărit. Cei capturați — 30-40 000 au fost prinși în fie- 
care lună în 1944, posibil jumătate de milion de arestări în cursul anului — 
ajungeau în mâinile Gestapoului, care până la sfârșitul anului 1944 îi preda 
SS-ului. Apoi, erau duși în lagăre de concentrare industriale. 

Aceste măsuri nu au reușit să stăvilească exodul, întrucât, ascultând 
de sloganul Aliaților „La tară!“, mii de muncitori străini au pornit pe câm- 
puri și prin păduri în toamna anului 1944, eliberându-se în timp ce autorită- 
tile nu mai aveau capacitatea de a le opri fuga, nici măcar de a o monitoriza. 
Cu toate acestea, Gestapoul a continuat să efectueze arestări, astfel că în 
martie 1945 închisorile erau pline de muncitori estici. Pentru a rezolva pro- 
blema, a recurs la execuţii în masa.’” 

Asemenea războaielor dintre imperiile habsburgic și otoman din seco- 
lele al XVI-ea si al XVII-lea, conflictul militar dintre Germania nazistă si 
Rusia sovietică a pus fata în fata două sisteme de servitute. De ambele parti, 
efortul de război se baza în mare măsură pe munca forțată a milioane de 
bărbaţi și femei, al căror rol era de a înlocui mâna de lucru plecată în armată. 
Dar în URSS condamnatii serveau și ca soldati pe front. Oferindu-se volun- 

tari pentru a pleca la război, fie pentru a scăpa de lagărele de muncă, fie 
sperând să-și curețe cazierul judiciar prin acte de bravură pe câmpul de 
luptă, un milion de oameni au luptat în batalioanele penale, care, în mod 
previzibil, au primit misiunile cele mai periculoase - cum ar fi curățarea 
câmpurilor de mine sau atacarea unor poziții inexpugnabile — și, de aceea, 
au suferit cele mai mari pierderi din Armata Rosie. Condamnatii angajaţi 
în muncă civilă în timpul războiului erau în număr de 1,9 milioane în 1941, 
scăzând la 1,5 milioane în 1945.” Majoritatea lucrau în mine, fabrici, ferme 
și pescarii conduse direct de serviciul secret (NKVD), dar un sfert de mi- 
lion erau repartizați concernelor aflate sub controlul altor comisariate. Din 
acest motiv, ca și străinii recrutaţi cu forța din Germania, unii condamnați 
sovietici lucrau alături de muncitorii liberi. Indiferent unde munceau, se 
aflau sub controlul administrativ al Gulagului (Administraţia Lagărelor). 
Unii erau duși în Lagáre Corectionale de Muncă, alţii în Colonii Corectio- 
nale de Muncă. Cele dintâi erau lagăre de concentrare, destinate prizonieri- 
lor cu sentințe de cel puţin trei ani; cele din urmă erau definite ca „locuri de 
intemnitare generală“, fiind destinate celor cu pedepse mai mici de trei ani. 
În plus, existau așezăminte de muncă pentru cei trimiși în exil care, și ei, 
erau tinuti în spatele sârmei ghimpate. Asemenea condamnaților, se aflau 
sub administrarea Gulagului, având obligaţia de a munci pentru NKVD. 
Pentru soldații străini capturați în luptă existau obișnuitele lagăre de prizo- 
nieri de război; pentru soldații ruși care căzuseră în mâinile inamicului erau 
Lagărele de Verificare și Filtrare care îi intâmpinau la întoarcerea în patrie. = 

In Rusia sovietica, acest sistem de munca penala a precedat cel deal 
Doilea Război Mondial și a supraviețuit și după aceea. Înainte de război, era 
mult mai dezvoltat decât sistemul german. În 1938, Uniunea Sovietică po- 
seda deja o forță de muncă penală de 1,9 milioane de oameni implicaţi în 
producţie, cu un orar de lucru prelungit și condiții de viata mizere.'? Sis- 
temul penal îl continua pe cel utilizat în Rusia ţaristă, unde, în secolul al 
XIXlea, peste un milion de infractori si dizidenti politici fuseseră folosiți pen- 
tru dezvoltarea economică a Siberiei, unii în exil, alţii în lagăre de deţinuţi.” 
Bolșevicii au recurs la el întrucât căutau să-și consolideze puterea de-abia 
preluată. Lagărele de concentrare au fost autorizate prin decret în septem- 
brie 1918 și aprilie 1919. După războiul civil, până în 1922 s-au creat 65 de 
lagăre, dar majoritatea se aflau în apropierea Moscovei și a Leningradului. 
În anul următor, numărul lor s-a redus la 23.” În esenţă, aceste lagăre erau 
pentru pedepsire, nu pentru producție. Dar la sfârșitul deceniului al treilea 
au fost mutate în zonele nelocuite și au devenit lagăre de muncă pentru 

exploatarea resurselor naturale ale nordului îndepărtat. În 1926 câteva 
fuseseră stabilite pe insula Solovetki din regiunea Arhanghelsk, unde pri- 
zonierii erau cazați în mănăstiri, iar mâna lor de lucru era folosită în agri- 
cultură, tăierea lemnelor și pescuit. Cel de-al doilea pas important spre 
crearea sistemului Gulag a fost făcut la începutul deceniului al patrulea, în 
urma unei propuneri adresate Biroului Politic în 1926 prin care se cerea 
ca, având în vedere supraaglomerarea închisorilor, condamnatii la sentințe 
lungi să fie folosiţi în scopul dezvoltării regiunilor nordice, în principal la 
construirea unei rețele de cai ferate și drumuri pentru obţinerea de cheres- 
tea și extragerea de minereuri. Rezultatul a fost constituirea Lagărelor de 
Nord cu Destinatie Specialá. Ín 1930 existau deja cáteva lagáre nu doar in 
nord, ci si în Siberia si în estul îndepărtat al Imperiului Sovietic.” Rolul lor 
era vital pentru economia sovietică și consta în furnizarea resurselor nece- 
sare programului de industrializare rapidă extrase din regiuni în mod tra- 
ditional inaccesibile, unde forța de muncă liberă nu putea fi convinsă să 
meargă. 

Pentru îndeplinirea acestei sarcini dificile era necesară o mână de lucru 
în cantități considerabile. Si, pe măsură ce întreprinderea a devenit extrem 
de profitabilă — organizatorii săi, NKVD-ul, obțineau mai multi bani decât 
oricare alt comisariat — nevoia de a găsi suficientă forță de muncă a devenit 
covârșitoare și de neoprit, încât necesitățile economice au ajuns să deter- 
mine numărul de deținuți; practic, cererea de mână de lucru a coloniilor și 
lagărelor impunea norme pentru acuzare." La dispoziţia sistemului de re- 
crutare condus de NKVD se aflau anumite reglementări și politici statale. 
Din 1926 exista articolul 58 al Codului Penal, care dădea o definiție foarte 
largă pentru ceea ce reprezenta 0 crimă împotriva statului. În 1932 a fost 
adoptată o lege de apărare a proprietăţii statului — menită in pare parte să 
susțină programul de colectivizare — prin care furtul unor mici cantități de 
bunuri, cum ar fi produsele agricole, era pedepsit cu zece ani de închisoare. 
Aplicarea acestei legi a generat, în următorii patru ani, o forță de muncă de 
127 000 de persoane." O altă măsură cu efecte asemănătoare a fost legis- 
latia împotriva absenteismului și întârzierilor, introdusă in 1940 pentru dis- 
ciplinarea forței de munca din industrie. Întârzierea la lucru — cu 21 de 
minute sau mai mult - devenea infracțiune, autorul urmând să fie trimis 
într-un lagăr de muncă. În primele șase luni de aplicare, a recrutat 29 000 
de muncitori.” Dar înainte de adoptarea acestei legi, NKVD-ul crease deja 
un fond enorm de mână de lucru forțată printr-o serie de epurări masive, 
prima îndreptată împotriva țărănimii, ce-a de-a doua împotriva „specialiș- 
tilor burghezi“. 

Între 1930 si 1933 sau luat măsuri împotriva a 5 milioane de țărani acu- 
zati de a se fi opus colectivizării. Totuși, nu toti au fost trimiși în închisoare 
sau în lagărele de muncă. Peste 2 milioane au fost definiti ca „migranti spe- 
ciali“ (spetsposelentsy), deportați pentru totdeauna în regiuni îndepărtate 
și puși să muncească în Gulag. Restul au executat sentințe, unii în închi- 
soare, dar majoritatea în Lagărele și Coloniile Corectionale.'? 

Cea de-a doua mare epurare a avut loc între 1936 și 1938, trimițând în 
lagăre și colonii un număr mare de membri ai burgheziei. Condamnati pen- 
tru fapte sau vorbe împotriva guvernului stalinist, funcționari oficiali, ofițeri 
și reprezentanți ai intelighentiei — scriitori, universitari și profesori — au fost 
transformați peste noapte în muncitori manuali. În 1938, 1,9 milioane de 
prizonieri au fost puși la muncă forțată în această manieră." Până acum, 
majoritatea celor condamnați la muncă silnică fuseseră cetățeni ruși. Situa- 
tia s-a schimbat după pactul Ribbentrop-Molotov din 1939, când Finlanda, 
Estonia și Letonia au fost alipite Uniunii Sovietice, ca și estul Poloniei și 
Basarabia. Pentru dezrădăcinarea dizidentilor naționaliști, lagărele de muncă 
au căpătat o nouă folosință, primind 1 milion de bărbaţi și femei din aceste 
regiuni în 1939 și 1940.” 

Lagărele de muncă sovietice erau foarte potrivite pentru a-și îndeplini 
scopul economic, care fusese iniţial de a construi o infrastructură de trans- 
porturi în regiunile primitive, nepopulate, și apoi de a extrage de acolo mi- 
nereuri și lemne. Adecvarea lor a fost demonstrată la sfârșitul deceniului 
al patrulea. Mâna de lucru era, fara îndoială, ieftină. Pentru 1932-1933, s-a 
calculat că întreţinerea prizonierilor costa 500 de ruble pe an, în timp ce 
un salariu echivalent era de 1 500 de ruble.” De asemenea, investiţiile de 
capital necesare erau scăzute. Spre deosebire de sclavi, prizonierii nu tre- 
buiau să fie cumpăraţi. Mai mult, erau atât de multi, încât nu prea mai era 
nevoie de animale de tracțiune sau de utilaje, în afară de trenurile ce adu- 
ceau noi muncitori. Sistemul furniza și o mână de lucru ușor de controlat 
și de deplasat dintr-o zonă în alta.” 

În fiecare lagăr, gardienii erau extrem de motivaţi atât pentru a împie- 
dica evadarea deținuților, cât și pentru îndeplinirea sarcinilor de producție, 
deoarece, fiind supravegheați de Departamentul Operațional al NKVD-ului, 
eșecul putea însemna acuzarea și apoi condamnarea la închisoare sau într-un 
lagăr de muncă, unde erau folosiţi ca gardieni fără plată.'* Pentru prizonieri 
exista speranța promovării, întrucât cei care munceau bine puteau fi ras- 
plătiți devenind angajați liberi, continuând să lucreze în lagăre ca medici, 
administratori, mecanici și ingineri plătiți. Se cunoșteau cazuri de foști pri- 

zonieri care intraseră în rândurile NKVD-ului ca gardieni, directori de lagăre 
și funcționari oficiali de frunte.” Mobilitatea socială dintre pătura aservitilor 
și cea a supraveghetorilor făcea ca sistemul rusesc de servitute penală să 
se deosebească mult de cel nazist, ca și de sclavia din Lumea Nouă și iobă- 
gia din Europa. Totuși, pentru prizonieri principala motivație de muncă și 
supunere se datora faptului că erau tinuti într-o stare de semi-infometare. 
Cu alte cuvinte, lagărele erau conduse potrivit unei politici atent concepute 
care, pe de o parte, reducea costurile de întreținere și, pe de altă parte, sti- 
mula producția. După cum afirma S. Swianiewicz, un fost deţinut: „Politica 
generală în privința alimentaţiei din lagăr este de a-i tine pe oameni într-o 
stare de semi-infometare și, dându-le speranța de a obține o hrană ceva mai 
bună, de a li se oferi un stimulent pentru a munci mai mult.“ Si această 
politică marca o diferență între sistemul de aservire penală sovietic, ca și 
cel nazist, și sistemele de sclavie și iobăgie, demonstrând că se putea re- 
zolva problema identificată de Adam Smith și Karl Marx, de a face eficientă 
o forță de muncă neplátità. Smith susținea că singura soluție era coercitia 
prin biciuire; soluție slabă, în viziunea lui, deoarece îi păstra pe sclavi su- 
puși, dar nu-i încuraja să lucreze cât mai bine. Totuși, desi era un factor 
de motivare mai eficace decât biciul, privarea de hrană avea și ea neajun- 
surile sale, care se datorau unei alte diferenţe dintre sclavie și sistemul 
sovietic de folosire a muncii condamnaților. Dacă prețul plătit pentru sclavi 
îi încuraja pe stăpâni să arate un oarecare respect pentru viețile lor, acest 
considerent lipsea din lagărele de muncă sovietice, unde nu era nici o pie- 
dică în calea epuizării deţinuţilor până la moarte. Intrucat înlocuitorii erau 
ușor de obținut — era doar o chestiune de folosire a legii penale pentru a face 
arestări din sânul populaţiei libere — se putea dispune de lucrători după 
bunul plac. Aceasta însemna că rațiile de hrană aflate la baza sistemului de 
motivare a muncitorilor erau adesea fixate la un nivel prea coborât, deoa- 
rece nu conta dacă unii mureau de foame. Drept urmare, motivația inspirată 
de dorința de a obține hrană era contrabalansata de starea fizică in care era 
adusă mâna de lucru printr-o combinație de muncă grea, condiţii atroce și 
malnutriție.” 

Ar fi, totuși, nepotrivit să se explice motivația de muncă a prizonierului 
sovietic numai din punctul de vedere al stomacului sau al perspectivei de 
promovare în cadrul Gulagului. În plus, autorităţile lagărului îi împărțeau 
pe muncitori în „trândavi“ și „trupe de șoc“, aceștia primind favoruri ce le 
erau refuzate celor dintâi. Mai mult, muncitorii erau repartizați în echipe 
concurente, remuneraţia depinzând de producția echipei, ceea ce îi deter- 

mina pe deținuți să-și disciplineze și să fie disciplinati de colegi. Teama de 
pedeapsă avea un rol la fel de important: nu era vorba doar de reducerea 
ratiilor, ci și de închiderea în shizo, celulă neincalzita de izolare, sau de scoa- 
terea afară, la bunul plac al miriadelor de țânțari.“ Toate acestea îl indem- 
nau pe prizonier să reacționeze pozitiv la sarcinile fixate, dar ceea ce îl mo- 
tiva pe termen lung era speranța de eliberare și posibilitatea de a apropia 
această clipă prin obținerea unei scurtări a pedepsei ca recompensă fie pen- 
tru munca depusă, fie pentru oferirea de informaţii despre ceilalți prizonieri. 
Desigur, aceasta era o trăsătură a sistemelor de sclavie întâlnită frecvent atât 
în Lumea Nouă, cât și în cea islamică, deși rareori se manifesta în coloniile 
britanice din Caraibe sau în Statele Unite. Din acest motiv, între multe altele, 
sclavia din Statele Unite și sistemul de lagăre de muncă din Uniunea Sovie- 
tică erau două lumi care nu aveau nimic în comun. Si tot de aceea sistemul 
sovietic și practicile de sclavie-iobagie din Rusia țaristă erau extrem de diferite. 

Realizările economice ale sistemului sovietic de muncă forțată nu au 
luat sfârșit o dată cu programul antebelic de industrializare, nici nu s-au 
limitat la dezvoltarea infrastructurii și producția primară. După implicarea 
Rusiei în cel de-al Doilea Război Mondial, lagărele au devenit o sursă vitală 
de forță de muncă atât pentru industrie, cât si pentru agricultură, ca o con- 
secinta inevitabilă a mobilizării masive pentru serviciul militar - 7,5 mili- 
oane înrolați în 1941, 10,9 milioane în 1942 și 11,1 milioane in 1943 - într-o 
perioadă în care, datorită atacurilor violente ale naziștilor, populația activă 
liberă scădea rapid, de la 72,8 milioane in 1941 la 55,6 milioane în 1943. Pri- 
zonierii au fost repartizați imediat la fabricarea de muniții: mortiere M-50, 
grenade RGD-33 și obuze. La începutul anului 1944, 17 la sută din munitia 
produsă în Uniunea Sovietică era fabricată de prizonieri, care confectionau 
și uniforme, măști de gaze și telefoane de campanie. În plus, prizonierii au 
fost implicaţi în agricultură într-o măsură mult mai mare decât înainte. Su- 
prafata lucrată de ei a crescut de la 250 000 de hectare în 1941 la 441 000 
de hectare în 1944. De asemenea, au continuat să lucreze în construcția de 
cai ferate, șosele, aerodromuri si fabrici, precum si în minerit.“ Toate aces- 
tea au fost realizate cu costuri mici, dar și plătindu-se un pret enorm. În 
eroica luptă națională de rezistență împotriva invaziei naziste — între mo- 
mentul în care germanii au ajuns la portie Moscovei, în septembrie 1941, 
și momentul cuceririi Berlinului de către Armata Roșie, in mai 1945 — con- 
damnati sovietici au ajuns pe un loc inferior în lista de priorități. Normele 
foarte mari de muncă și lipsa hranei și a imbrácámintei adecvate au pro- 
vocat creșterea ratei mortalității: în medie, aceasta a sporit de la 3 la sută pe 

an înainte de război la 25 la sută în 1942-1943, cu o treime din forța de muncă 
a detinutilor incapabilă sa lucreze din cauza slăbiciunii fizice.” Cu toate aces- 
tea, Gulagul a rămas, pe ansamblu, un regim extrem de productiv și o com- 
ponentă majoră a efortului de rázboi. 

Spre deosebire de sistemul nazist de muncă forțată, Gulagul nu a dis- 
părut o dată cu încheierea războiului. Cu Stalin i inca la putere, sa întărit din 
ce în ce mai mult în următorii opt ani. În timpul războiului, forţa de muncă 
a deținuților scăzuse dramatic, datorită eliberării condamnaților trimiși să 
lupte pe front și ratei extrem de mari a mortalităţii din lagăre, astfel că între 
1941 si 1944 s-a redus cu 40 la sută." Dar în ultimul an de război populaţia 
intemnitata a început sa se refacă, rezultat al arestarilor pe scară largă efec- 
tuate în regiunile eliberate de sub stăpânirea nazistă. Erau internați in la- 
gare colaborationisti și germani, prizonieri de război și civili. Populaţia în- 
chisă a crescut cu 25 la sută între ianuarie 1944 și ianuarie 1945, deși era 
acum doar jumătate din totalul din 1941. O dată cu încheierea războiului, 
Gulagul a atins un nou nivel de dezvoltare referitor la controlul exercitat 
atât asupra prizonierilor puși la muncă, cât și asupra celor exilați în calitate 
de coloniști. În orice an dintre 1935 și 1947, numărul prizonierilor condam- 
nati la muncă silnică a rămas între | și 2 milioane, dar între 1948 și 1953 a 
fost de 2 până la 2,6 milioane. Totalul de 510 300 din 1934 crescuse la 2,5 
milioane la moartea lui Stalin, creșterea explozivă datorându-se măsurilor 
luate după război împotriva naționalităților suspecte.” Mai mult, proporția 
prizonierilor condamnați la peste trei ani a crescut abrupt. Deși în 1939 
sentintele lungi le depășeau de departe ca număr pe cele la mai puțin de 
trei ani (79 fata de 21 la sută), în 1945 cele din urmă erau cu putin mai multe 
(49 fata de 51 la sută), reflectând creșterea numărului prizonierilor folosiți 
în fabricile și șantierele de construcții obișnuite. Totuși, în 1953 raportul era 
de 70 la 30 la sută, indicând nu doar înmulţirea sentintelor pe termen lung, 
ci și faptul că o parte mai mare a muncii se desfășura în lagărele de concen- 
trare.™ În plus, numărul celor exilați a crescut. Ca urmare a opoziției fata 
de colectivizare, populaţia de coloniști trimiși la muncă a atins cifra de 1,3 
milioane in 1932 și 1 milion in 1936. A scăzut treptat, întrucât exilatii au fost 
mobilizați pentru serviciul militar, fiind doar de 653 000 în decembrie 1944. 
O dată cu instaurarea păcii, totuși, tendința s-a inversat. În 1949, coloniștii 
ajunseseră la 2,3 milioane, un record al tuturor timpurilor.” Aceasta în- 
semna că totalul celor supuși la muncă forțată în 1949 era de 3,5 milioane, 
cifră care depășea maximul precedent — atins în 1939 — cu peste 900 000.” 

Servitutea penală nu a luat sfârșit o dată cu moartea lui Stalin, deși apa- 

rent amnistia din 1956 a redus populația lagărelor de deținuți cu două treimi. 
Lagărele au supraviețuit până la sfârșitul anilor '80, chiar dacă folosite mult 
sub capacitate." Această continuare a utilizării muncii forțate în anii de 
după război s-a datorat în parte incapacității statului sovietic de a stabili 
raporturi adecvate cu societatea rusească — statul țarist suferise de aceeași 
problemă — dar era si o consecință a altor factori: teama că puterile capita- 
liste complotau pentru răsturnarea regimului comunist și aprecierea mâinii 
de lucru a deţinuţilor ca un instrument economic indispensabil pentru ex- 
ploatarea resurselor naturale ale regiunilor întinse stăpânite de crivat și de 
țânțari. 


Concluzie: 
semnificația servitutii moderne 


VOV 


Servitutea este, fără îndoială, o poveste îngrozitoare despre comporta- 
mentul inuman al oamenilor. Cele mai multe crime împotriva umanității au 
constat în torturi, mutilări, crime și jafuri comise în situaţii de război. Ceea 
ce justifica, sau cel putin scuza aceste crime era credința că dușmanul co- 
misese, sau era pe cale să comită atrocități similare. Dar o excepție proemi- 
nenta de la această echivalare a lipsei de umanitate cu războiul este repre- 
zentata de practicarea servitutii. E adevărat, unele forme ale sale, in special 
sclavia și servitutea penală, au avut legături cu armata: de exemplu, cei în- 
robiti erau adesea prizonieri de război si, în secolul al XX-lea, deținuții poli- 
tici, definiti ca dușmani din interior ai statului, au fost supuși unor munci 
grele pentru susținerea efortului de război. Filozoful John Locke privea scla- 
via ca fiind înrudită cu războiul deoarece, aflându-se ca și acesta în afara 
contractului social, relația dintre stăpân și sclav se baza pe o suspendare a 
societății normale. Dar, în cea mai mare parte, servitutea modernă avea 
prea putin de a face cu războiul. De obicei, a fost impusă pe timp de pace. 
Majoritatea sclavilor erau cumpăraţi după ce fuseseră obținuți prin jaf sau 
furt. Impunerea ei în timpurile moderne a fost, în mod predominant, opera 
societăților civilizate care nu erau presate puternic să aservească femei, băr- 
bati și copii și care adesea subscriau unor ideologii (capitalistă, democratică, 
creștină, comunistă) ce dezaprobau puternic această practică. Așadar, ca 
și o crimă de neiertat, servitutea modernă reprezintă unul dintre cele mai 
revoltătoare acte de ipocrizie colectivă comise vreodată. 

Cu toate acestea, servitutea modernă nu era pur și simplu o expresie a 
răului. În dezvoltarea lumii moderne a avut o funcție practică de importanță 
vitală, prin care furniza mâna de lucru și delega autoritatea; cea dintâi a per- 
mis sistemului capitalist de producţie să se dezvolte înainte de crearea unui 
proletariat, pe când cea de-a doua a îngăduit statelor să traverseze un pro- 
ces de centralizare înainte de constituirea aparatului birocratic necesar. 
Astfel, în situatii-cheie, servitutea a compensat deficiențele economiei capi- 
taliste si ale statului modern. Mai mult, a continuat să acționeze în acest 
mod în secolul al XX-lea, furnizând mână de lucru pentru muncile grele în 

regiuni inospitaliere și reprezentând un mijloc de fortare a supunerii fata de 
regimurile totalitare. 

Aservirea presupune, de obicei, victimizare. Dar a o privi doar în această 
lumină înseamnă a trece cu vederea o trăsătură esențială: capacitatea celor 
aserviti de a stabili bariere de protecţie pe care seniorii, stăpânii și patronii 
trebuiau să le respecte. De asemenea, se trece cu vederea varietatea forme- 
lor pe care le putea lua servitutea, ca și diversitatea condiţiilor din cadrul 
fiecărei categorii. Folosirea sclaviei ca metaforă pentru întreaga gamă de 
servitute invită la ignorarea câștigurilor pe care le puteau obține lucrătorii 
ca iobagi sau emigranți sub contract, si a avantajelor pe care le puteau ob- 
tine condamnatii de pe urma unei călătorii gratuite în America de Nord sau 
Australia. De asemenea, duce la subestimarea cumplitelor greutăţi, fizice 
și mentale, pe care le-au suferit deţinuţii din lagărele de concentrare ale 
secolului al XX-lea. Mai mult, folosirea imaginii sclaviei de pe plantații pen- 
tru a cuprinde esența sclaviei duce la reprezentarea greșită a condițiilor 
în care trăiau de fapt numeroși sclavi. 

Condamnarea servitutii este un act de virtute, dar nu si o cale de inte- 
legere a subiectului. Ea trece cu vederea faptul cà, inainte de ultima parte 
a secolului al XVIII-lea, societățile care îngăduiau sclavia nu vedeau nimic 
rău în ea. Făcând referire la autoritatea religioasă, puteau justifica ușor prac- 
tica drept perfect etică. De asemenea, trece cu vederea faptul că, în loc să 
fie impusă cu forța, servitutea era adesea acceptată în mod voluntar, fie că 
e vorba de sclavia domestică din Africa, iobăgia din America Latină și Eu- 
ropa, sau emigrarea sub contract și aservirea datornicilor în Asia. Aceasta 
pentru că oamenii fie optau pentru protecție în defavoarea libertăţii, fie erau 
de acord să-și cedeze libertatea în schimbul unei călătorii gratuite în stră- 
inatate. Mai mult, milioanele de africani transportați împotriva voinței lor in 
America sau în Orientul Mijlociu proveneau din societăți care practicau 
sclavia. Ei nu ridicau obiecții împotriva principiului sclaviei, ci refuzau să fie 
victime în loc de beneficiari și, în cursul acestui proces, să fie exilați în mod 
obligatoriu și permanent într-o lume străină. Dar, suferind această soartă 
cumplită, sclavii din cele două Americi au început să modeleze sistemul în 
sensul propriilor interese, reușind în pofida avantajelor legale și economice 
de care se bucurau stăpânii. În consecință, ceea ce s-a instaurat în practică 
era foarte departe de așteptările proprietarilor, însă aceștia trebuiau să to- 
lereze noile condiții pentru ca sistemul să funcționeze. Din acest punct de 
vedere, se ajungea adesea la un acord comun, datorită concesiilor făcute de 
stăpâni, și, ca urmare, sclavii au ajuns să accepte un regim care le fusese 
impus initial cu forța, dar pe care apoi l-au modelat în mare măsură. 

O mare parte a semnificației reale a servituti s-a pierdut atunci când 
lumea occidentală s-a întors împotriva ei la sfârșitul secolului al XVIIHea și, 
încercând să obțină abolirea ei, a ridicat un edificiu monumental de condam- 
nare. Problema constă în a privi servitutea independent de abolitionism, sar- 
cină deosebit de dificilă. Aceasta pentru că o mare parte a dovezilor rămase 
în privința sclaviei, iobăgiei, emigrării sub contract și aservirii datornicilor 
au fost întocmite pentru a susține cauza emancipării. 

Înțelegerea realistă a servitutii este împiedicată de două concepte esen- 
tiale. Create initial de abolitionism, ele au fost adoptate de cercetatori dintr-o 
varietate de motive neacademice. Unul echivaleaza servitutea cu formele 
extreme de exploatare; celălalt o echivalează cu moartea socială. Totuși, 
servitutea și exploatarea nu au fost niciodată legate printr-o relaţie simplă, 
În comparație cu muncitorii liberi, cei aserviti erau adesea înstăriți, astfel că 
nu se deosebeau în mod esențial unii de ceilalţi prin gradul de sărăcie, ci prin 
restricțiile legale. Nici statutul lipsirii de libertate nu îi scotea neapărat pe 
cei aserviti complet în afara societății. La urma urmelor, iobagii alcătuiau 
societatea; iobagirea era adesea o modalitate de admitere într-o societate 
străină; servitutea penală era o stare de adormire, nu de moarte socială. 
Emigrantii sub contract si datornicii aserviti erau excluși doar temporar. 
La expirarea termenului, fie se întorceau în societăţile de baștină, fie intrau 
în societatea liberă a tării de adopţie. Cât despre sclavii din Lumea Nouă, în 
ce măsură era ostracizarea lor socială o consecință a aservirii? În definitiv, în 
societățile predominant albe a continuat să existe și după abolire, sugerând 
că avea legătură mai degrabă cu rasismul. Rezultatul nu a fost moartea so- 
cială, ci crearea unor societăți închise ale negrilor, proces care a inceput i în 
timpul sclaviei și s-a menţinut după emancipare. În timpul sclaviei și ulterior, 
societatea negrilor a fost o parte la fel de valabilă a întregii societăţi ca și 
aceea a albilor. Se deosebea doar prin faptul că era deconectata de la siste- 
mul politic. Din acest punct de vedere, a permis prelungirea vieții vechiu- 
lui regim în care, în mod tipic, națiunea politică reprezenta un fragment al 
populației, iar restul era exclus la nivel politic, dar nu suferea moartea so- 
cială. 

Nu încape nici o îndoială că servitutea a fost forța determinantă în mo- 
delarea lumii moderne. Aceasta in mare parte din cauza rolului pe care Fa 
avut în răspândirea globală a agriculturii comerciale și a influenței exerci- 
tate de acest proces asupra fenomenului general de modernizare. Până în 
secolul al XIX-lea, agricultura comercială se realiza mai ales prin moduri de 
producție precapitaliste. Nu se baza pe o piaţă liberă a forței de muncă sala 
rizate, ci pe sclavi sau țărani, în cel din urmă caz depinzând fie de iobagii 

obligați să cultive domeniile seniorilor, fie de arendașii liberi. Mai mult, 
agricultura comercială bazată pe mâna de lucru aservită a condus la crea- 
rea câtorva elemente periferice ale producției primare, a căror funcție era 
de a furniza hrană și materii prime economiilor mai avansate. În același timp 
în perioada modernă s-a dezvoltat o periferie în Europa de Est și o alta în 
America, destinate să satisfacă nevoile urbane ale Europei occidentale. Apoi, 
în secolele al XIX-lea și al XX-lea, încă o periferie s-a dezvoltat în Lumea a 
Treia pentru a aproviziona cu materii prime societăţile industrializate din 
America de Nord, Europa și Japonia. In cursul acestui proces, economiile 
primitive s-au modernizat dintr-o dată ca o consecință a faptului că, prin ca- 
pacitatea lor de a produce plante industriale, erau conectate la piața mon- 
dială. In fiecare caz, transformarea s-a produs înaintea dezvoltării unor so- 
cietàti indigene capabile să administreze și să asigure funcționarea noului 
regim economic. Această modernizare a devenit posibilă datorită importului 
masiv de forță de muncă, o parte constând din coloniști liberi, care au adus 
cu ei capitalismul, dar mare parte constând din persoane aservite, în ma- 
joritate obligate să-și părăsească societățile precapitaliste pentru a merge 
într-o lume capitalistă. Migratiile mâinii de lucru aservite erau legate nu 
doar de sclavie, ci și de utilizarea formelor de servitute ante- și postsclava- 
giste: aservirea datornicilor, respectiv a condamnaților, sau emigrarea sub 
contract. Intregul proces și-a avut începuturile la sfârșitul secolului al XV-lea 
și sa prelungit până în prima parte a secolului al XX-lea, datorită răspândirii 
agriculturii de plantație, mai întâi în cele două Americi și în cele din urmă 
în Asia și Africa. 

Apariţia și extinderea acestui sistem de agricultură comercială s-au bazat 
pe provizii suficiente de mână de lucru, asigurate în special de servitute. La 
rândul său, impactul servitutii depindea de importanța dobândită de plan- 
tatiile de la periferia lumii moderne, deoarece exista o legătură între aceasta 
și alte fenomene majore, în principal urbanizarea și industrializarea. Înainte 
de apariţia industrializării, în Europa s-a produs o dezvoltare urbană impor- 
tantă, numărul marilor orașe — cu o populaţie de peste 100 000 de locuitori — 
crescând de la patru la șaptesprezece. Această creștere a fost promovată de 
rolul detinut de orașe în calitate de centre de guvernare și comerciale, dar 
s-a putut produce doar datorită grânarelor din Europa centrală și de Est, 
lucrate de iobagi, și proviziilor de grâne pe care le trimiteau în Europa occi- 
dentală prin Marea Baltică. La rândul ei, această etapă a urbanizării a stimu- 
lat agricultura comercială în preajma marilor orașe, pe măsură ce sistemul 
capitalist de cultivare, cu mână de lucru plătită, și arendarea terenurilor cu 

plata rentei în natură s-au dezvoltat pentru a-i hrăni pe locuitori. Cât despre 
relația dintre servitute și industrializare, aceasta se baza pe avutia comer- 
cială generată în secolele al XVII-lea și al XVIII-lea de negotul transatlantic 
cu sclavi și de importanța anumitor materii prime produse cu ajutorul for- 
tei de muncă aservite. Inevitabil, legătura a fost inițiată de industria bumba- 
cului. În plus, servitutea a influențat dezvoltarea globală a industrializării 
contribuind la crearea a două lumi: una centrată pe producția de bunuri pre- 
lucrate și servicii financiare, cealaltă axată pe producția de materii prime; 
una extrem de bogată, cealaltă marcată de sărăcie. Deși interconectate, cele 
două lumi nu erau complementare, iar relaţia lor nu era reciprocă, de vreme 
ce beneficiile se îndreptau într-un Singur sens. Stăpânirea colonială și impe- 
rialismul economic nu au făcut decât să menţină această dihotomie. Însăși 
crearea ei s-a datorat plantatiei lucrate de sclavi; aceasta a constituit o so- 
cietate care, pe plan intern, maximiza productia, dar minimiza cererea si 
asigura ca toată producţia să fie destinată exportului. 

La nivel social, servitutea modernă și-a lăsat amprenta sub cinci aspecte 
principale. În primul rând, conceptul de libertate personală, așa cum s-a 
dezvoltat el in Occident, a fost, fără îndoială, promovat de practica servituti. 
Dar si alti factori trebuie să fi avut un rol, mai ales ideile libertariene dobân- 
dite de englezi ca reacție la despotismul Stuartilor și transmiterea lor în 
America împotriva despotismului casei de Hanovra: idei care au ajuns să se 
impună întregii lumi în virtutea puterii atinse de aceste două societăți dato- 
rită industrializării. În al doilea rând, din cauza sclaviei, servitutea a creat 
în cele două Americi noi societăţi care nu erau guvernate doar pe criterii de 
clasă, chiar dacă averea era monopolizată de oamenii liberi. Acolo, elemen- 
tul central era distincția făcută prin lege între cei liberi și cei lipsiți de liber- 
tate, însemnând că în rândul oamenilor liberi se afla o componentă nume- 
roasa - albi săraci — al cărei sentiment al statutului nu avea practic nimic 
de-a face cu sărăcia. Așa cum le oferea un statut social albilor săraci din 
Lumea Nouă, servitutea le-a oferit săracilor din Lumea Veche gustul pen- 
tru lux, întrucât sclavia, emigrarea sub contract și aservirea datornicilor 
erau implicate masiv în producerea de bunuri neesentiale precum zahărul, 
tutunul, cafeaua, ciocolata și ceaiul. Prin democratizarea luxului, servitutea 
a participat la prima etapă de dezvoltare a consumerismului. În al patrulea 
rând, servitutea a fost o sursă majoră de mixare culturală, consecință a 
transportării a milioane de oameni în parti ale lumii unde nu aveau nici un 
fel de identitate culturală. În sfârșit, folosirea muncitorilor aserviti - mai 
întâi sclavi, apoi emigranți sub contract — pe plantațiile de trestie de zahăr 

se datora dispretului nu doar fata de mâna de lucru, ci si fata de resursele 
naturale. Extinderea până la limită a producţiei monoculturilor, în care pro- 
fitul depășea toate consideratiile legate de consecințele ecologice, și-a avut 
începuturile în servitutea modernă. 

Pe plan politic, continuarea existenței servitutii în secolul al XX-lea a 
scos la iveală problemele statului modern. În toate formele sale de bază - 
absolutism regal, stat democratic, stat colonial, totalitarism — a trebuit să 
se bizuie, cel putin pentru o vreme, pe o forma de servitute, deși aproba 
unele principii care păreau să repudieze această practică. În pofida accen- 
tului pus pe guvernarea directă, centralizată prin intermediul instituțiilor 
publice, absolutismul regal din Europa centrală și de Est a depins de iobăgie, 
sistem de autoritate delegată, privatizată. In primul lor secol de existenţă, 
Statele Unite cele democratice s-au bazat pe bogăţia generată de Sudul scla- 
vagist, principiile lor constituționale de egalitate și libertate fiind golite de 
sens în practică, dacă nu erau privite ca referindu-se numai la o anumită 
rasă. Ca puteri coloniale în secolele al XIX-lea și al XX-lea, francezii și brita- 
nicii și-au compromis reputaţia de cruciați împotriva sclaviei, tolerându-i 
existența de dragul păstrării ordinii și prosperității imperiale. În ciuda fap- 
tului că erau fondate pe o filozofie menită să elibereze muncitorul de sub 
exploatare, regimurile comuniste s-au simțit obligate să aservească mili- 
oane de oameni. Si, în pofida faptului că era fondată pe o filozofie a purității 
rasiale, Germania nazistă a fost obligată să se bizuie în mare măsură pe 
munca forțată a slavilor importati, chiar dacă prezenţa lor pe teritoriul ger- 
man crea pericolul metisajului. Așadar, având în vedere impactul său eco- 
nomic, social și politic, servitutea modernă trebuie să fie remarcată pentru 
importanța ei pe termen lung, în loc să fie pur și simplu deplânsă și respinsă 
ca o crimă. 

